
Gruodžio 25-oji, ketvirtadienis 


Mes nuolat klystame. Įprastomis aplinkybėmis, nereikšmingai, 
tarkim, užmirštame kam nors atskambinti, įkišti pinigus į automobilio 
stovėjimo skaitiklį arba prekybos centre nupirkti pieno. Bet kartais — 
laimei, itin retai — pridarome labai rimtų klaidų. 

Tokių, kurios mums gali kainuoti gyvybę. 

Tokių, kurias padarė Reičelė Rajan. 

Ir ji turėjo daug laiko, kad visas apmąstytų. 

Jei tik... būtų buvusi blaivesnė. Jei tik... nebūtų taip klaikiai sužvar- 
busi. Jei tik... nebūtų pradėję lyti. Jei tik... Kūčių vakarą, tiksliau, Kalė- 
dų rytą, antrą nakties, nebūtų stovėjusi Braitono Rytų gatvėje ir drauge 
su šimtine tokių pat girtų ūžautojų eilėje laukusi taksi. Jei tik... iki savo 
buto nebūtų pajėgusi nukakti pėsčiomis, priešingai nei dvi panašiai pri- 
sigėrusios bendražygės, Treisė ir Džeida, gyvenančios toli, kitoje miesto 
pusėje. 

Jei tik... būtų paklausiusi Treisės ir Džeidos, kurios ragino nesielgti 
lyg sumautai idiotei. Tikino, kad taksi automobilių netrūksta. Ir ilgai 
laukti nereikės. 

Iš susijaudinimo kūnas įsitempė. Dvi valandas teko budėti, bet jo 
tykota moteris galiausiai nužingsniavo gatve. Patraukė pėstute ir vienui 
viena. Idealu! 

Ji segėjo mini sijonėlį, pečius buvo apsisiautusi skara ir nežymiai 
svyravo — išlaikyti pusiausvyrą trukdė alkoholis ir, ko gero, aukšti kul- 
niukai. Kojos buvo žavingos. Tačiau stebėtojo žvilgsnis krypo į bate- 
lius. Jis dievino štai tokį apavą. Aukštakulnius su kulkšnis juosiančiais 
dirželiais. Jam patiko kulkšnių dirželiai. Moterėlė artinosi linguodama 
ryškioje gatvės žibintų šviesoje, ir pro žiūronus, įbestus į užpakalinį au- 
tomobilio langą, buvo matyti, kad aukštakulniai blizga, kaip jis ir vylėsi. 

Kokie seksualus bateliai! 

Jis dievino štai tokias moteris! 


Dieve, laimė, kad į galvą šovė mintis prasivaikščioti. Na ir ilga eilė! 
O keleiviai, regis, sėdėjo kiekviename pro šalį važiavusiame taksi. Jaus- 
dama, kaip veidą gaivina šuoringa vėsi dulksna, Reičelė svyravo palei 
Šv. Jokūbo gatvės parduotuves, neilgai trukus žengė dešinėn, į Pastono 
gatvę, kur jos ilgus rudus plaukus ėmė plaikstyti sustiprėjęs vėjas. Nu- 
pėdinusi krantinės link pasuko kairėn ir atsidūrė gatvėje, apstatytoje su- 
blokuotais, karalienės Viktorijos laikais iškilusiais namais, bet čia krap- 
nos gūsiai ėmė dar smarkiau taršyti šukuoseną. Nors jai tai neberūpėjo, 
bent jau šįvakar. Tolumoje sustūgo sirena, turbūt greitosios pagalbos 
arba policijos automobilio. 

Praėjo pro nediduką automobilį aprasojusiais langais. Kai anapus 
stiklų išvydo besiglamonėjančios porelės siluetus, širdį pervėrė liūdesio 
dūris — Reičelė staiga suvokė besiilginti Liamo, kurį metė prieš šešis 
mėnesius. Nelemtas šunsnukis buvo neištikimas. Nors meldė atleisti, 
ateityje, suprantama, vis tiek būtų nuklydęs į šoną — jo tipo vyrai nuolat 
taip elgdavosi. Kad ir kaip būtų, ji dažnai pasiilgdavo Liamo, ir dabar 
pradėjo spėlioti, ką jis šiąnakt veikia. Ir su kuo leidžia laiką. Su mergina, 
be abejo. 

Tuo metu Reičelė liko viena. 

Ji, Treisė ir Džeida. Trys nevykėlės vienišės, kaip jos iš savęs šaipė- 
si. Tačiau po juokais slypėjo nemaloni, skausminga tiesa. Reičelė nuo- 

širdžiai tikėjo radusi vyrą, už kurio ištekės, bet po dvejų su puse metų 
santykiai nutrūko, o vėl būti vienai nelengva. Ypač per Kalėdas, kai tave 
slegia tiek daug atsiminimų. 

Viešpatie, kokie bjaurūs metai. Rugpjūtį žuvo princesė Diana. Pas- 
kui subyrėjo jos pačios gyvenimas. 

Ji dirstelėjo į laikrodį. Rodė 02.35. Išsiėmė iš rankinės mobilųjį ir 
paskambino Džeidai. Toji pasakė, kad jos tebelaukia eilėje. Reičelė pra- 
nešė beveik nusigavusi iki namų. Palinkėjo linksmų Kalėdų. Paprašė 
perduoti šventinius linkėjimus ir Treisei, pridūrė, kad viliasi su abiem 
susitikti Naujųjų metų išvakarėse. 

— Reiče, tikiuosi, Kalėdų Senis tave pamalonins! — tarė Džei- 
da. — Primink jam, kad nepamirštų elementų, jei nuspręs tau dovanoti 
vibratorių! 

Fone pasigirdo Treisės kikenimas. 

— Atsiknisk! — vyptelėdama atkirto ji. 

Reičelė paslėpė telefoną rankinuke, kluptelėjo ir vos neparpuolė 
ant žemės, nes tarp dviejų grindinio akmenų įstrigo neapsakomai bran- 
gių, aną savaitę per išpardavimą pirktų „Kurt Geiger batelių kulniukas. 
Sekundę kitą svarstė, ar nevertėtų nusispirti apavą, antra vertus, namai 
jau pasiekiami ranka. Ji nusverdėjo pirmyn. 

Vaikštinėjimas ir lietus šiek tiek prablaivė smegenis, tačiau Reičelė 
buvo pernelyg apsvaigusi nuo alkoholio ir kokso, kad Kalėdų naktį, be- 
veik trečią valandą po vidurnakčio, nustebtų pamačiusi vyriškį su beis- 
bolo kepuraite, iš furgono tempiantį šaldytuvą. 

Jai priartėjus, buitinis prietaisas jau buvo perpus išniręs laukan. 
Sunkenybės nukamuotas nepažįstamasis ūmai aiktelėjo iš skausmo. 

Reičelė, kaip geras žmogus, instinktyviai sureagavo ir klupinėdama 
pribėgo. 

— Mano nugara! Slankstelis! Sulaužiau slankstelį! O, Jėzau! 

— Ar galėčiau jums padėti? 

Šitie žodžiai buvo paskutiniai, kurie išliko Reičelės atmintyje. 

Moterį nubloškė į priekį. Į jos veidą tėškėsi kažkoks šlapias daiktas. 
Šnerves nudiegė aitrus, gaižus tvaikas. 

Ji prarado sąmonę. 


ŠIANDIENA 


Gruodžio 31-oji, trečiadienis 


— Taksi! — pasakė Vaikautas metaliniam, prie aukštos mūrinės 
sienos pritvirtintam objektui. 

Atsivėrė vartai — prašmatnūs, geležiniai, juodai dažyti vartai su 
auksinėmis smailėmis. Jis sėdo atgal į baltą „Peugeot“ universalą su tur- 
kio spalvos kapotu ir bagažine, pajudėjo trumpu vingiuojančiu taku. 
Abipus keliuko vešėjo krūmokšniai, bet šių jis nepažino. Kol kas apie 
krūmus nesimokė. Tik apie medžius. 

Vaikautas buvo keturiasdešimt dvejų metų. Apsivilkęs kruopščiai 
išlygintus marškinius, užsimetęs švarką, pasirišęs rūpestingai pasi- 
rinktą kaklaraištį. Prieš darbą mėgdavo apsirengti dabitiškai. Visuo- 
met nusiskusdavo, trumpus tamsius plaukus sušukuodavo į priekį, ir 
jie mažumėlę išsikišdavo virš kaktos, pažastis pasitepdavo rutuliniu 
dezodorantu. Žinojo, kaip svarbu neatsiduoti blogu kvapu. Prieš ei- 
damas iš namų visuomet pažiūrėdavo, ar rankų ir kojų nagai apkirp- 
ti. Visuomet prisukdavo rankinį laikrodį. Visuomet žvilgtelėdavo, ar 
mobiliajame nėra naujų pranešimų. Žinutes gaudavo labai retai, nes 
telefone tebuvo įrašyti penki numeriai, o jam priklausantį turėjo tik 
keturi žmonės. 

Jis nukreipė akis į laikrodį prietaisų skydelyje. 18.30. Gerai. Arba- 

tos prireiks tiktai po pusvalandžio. Laiko apstu. Termosas riogsojo greta 
ant sėdynės. 

Takas užsibaigė ties žiedu, kurio viduje stiebėsi sienelė, supan- 
ti žaliai nutviekstą fontaną. Vaikautas atsargiai jį apvažiavo, praslinko 
pro keturgubas garažo duris, nuriedėjo palei milžiniško namo mūrą ir 
sustojo šalia laiptų, vedančių prie paradinių durų. Didžiulių, oriai atro- 
dančių, bet uždarytų. 

Jį apėmė susierzinimas. Blogai, kai keleiviai nelūkuriuoja lauke, 
nes neaišku, kiek pačiam teks jų laukti. Nerimą keldavo ir poreikis pri- 
imti gausybę sprendimų. 

Ar išjungti variklį? Jei taip, palikti žibintus uždegtus ar ne? Bet 
prieš nutildant automobilį būtina kai ką patikrinti. Kuras. Trys ketvir- 
čiai bako. Alyva. Slėgis normalus. Temperatūra. Ne per aukšta. Sėdint 
taksi salone reikia atsiminti tiek daug įvairių dalykų. Pavyzdžiui, įjungti 
skaitiklį, jeigu keleiviai nepasirodys po penkių minučių. Bet svarbiau- 
sia — atsigerti arbatos sulig kiekviena nauja valanda. Jis pasitikslino, ar 
termosas savo vietoje. Taip, indas niekur nedingo. 

Tiesą sakant, taksi savininkas buvo kitas žmogus, jo pažįstamas. 
Vaikautas, kaip samdinys, sėsdavosi prie vairo tada, kai darbdavys nebe- 
norėdavo sukiotis po miestą. Dažniausiai naktimis. Kai kurios tęsdavosi 
ilgiau už kitas. Šiandien — Naujųjų metų sutiktuvės, taigi rytas išauš 
negreitai. Bet Vaikautas dėl to nesijaudino. Važinėti gera ir naktį. Ji labai 
panaši į dieną, tik tamsesnė. 

Laukujės durys pamažu prasidarė. Vairuotojas įsitempė ir, kaip jį 
mokė gydytojas, giliai įkvėpė. Nepakentė keleivių, lendančių į taksi ir 
įsibraunančių į asmeninę jo erdvę, neskaitant avinčių gražiais batais. Su 
keleiviais privalėdavo taikstytis, kol pasiekdavo kelionės tikslą, ir išlaipi- 
nęs žmones vėl pasijusdavo laisvas. 

Pro tarpdurį žengė aukštas, lieknas vyriškis link pakaušio suglos- 
tytais plaukais, apsitaisęs smokingu, ryšintis peteliškę, per ranką persi- 
metęs paltą. Palydovė vilkėjo striukę, regis, pamuštą kailiu, aplink jos 
veidą krito raudoni, žavingai sušukuoti plaukai. Moteris atrodė daili, lyg 
kokia garsi aktorė — tarsi iš nuotraukų, matytų laikraščiuose, kuriuos 
žmonės palikdavo automobilio salone, arba iš televizoriaus, rodančio, 
kaip žvaigždės prisistato į kino filmų premjeras. 

Bet Vaikauto žvilgsnį prikaustė ne ji, o bateliai. Juodi, zomšiniai, su 
trimis kulkšnis juosiančiais dirželiais, aukštais kulnais ir padų kraštuose 
blizgančiu metalu. | 

— Labas vakaras, — pasisveikino vyras, atverdamas dureles rau- 
donplaukei. — Prašom nuvežti į „Metropolio viešbutį. 

Užuot atsakęs, Vaikautas kreipėsi į moterį: 

— Gražūs batai. „Jimmy Choo . Aha? 

Ji džiaugsmingai, su pasididžiavimu cyptelejo: 

— Taip, jūs teisus! 

Taksistas atpažino ir svaiginančius jos kvepalus, bet šįkart nutylėjo. 
„Oscar de la Renta Intrusion', sau tarė. Aromatas jam patiko. 

Užvedęs variklį, Vaikautas mintyse skubiai sužymėjo paukščiukus. 
Skaitiklis veikia. Saugos diržai prisegti. Durys uždarytos. Pavara įjung- 
ta. Rankinis stabdis nuleistas. Padangų slėgį matavo prieš pusvalandį, 
kai atsisveikino su ankstesniais keleiviais, taigi jose oro turėtų užtek- 
ti. Patikrink veidrodėlį. Kol šį reguliavo, akiratyje vėl šmėstelėjo moters 
veidas. Bruožai išties nuostabūs. Jam knietėjo dar sykį pamatyti raudon- 
plaukės batelius. 

— Sustosite prie pagrindinio įėjimo, — nurodė vyriškis. 

Automobiliui burzgiant atgal prie plieninių vartų, Vaikautas atliko 
aritmetinius veiksmus: įveikti reikės 2,516 mylios. Nuotolius iškaldavo 
atmintinai. Miesto ribose žinojo daugumą, nes įsimindavo gatves. Per- 
skaičiavęs atstumą nustatė, kad nuo Braitono „Hilton Metropolio“ vieš- 
bučio juos skiria 4428 jardai, 2,186 jūrmylės, 4,04897 kilometro arba 
0,1404847 švediškos mylios. Mokestis sieks apytikriai 9,2 svaro, bet pini- 
gų sumai įtaką darys eismo sąlygos. 

— Jūsų namuose klozetų bakeliai sumontuoti aukštai ar žemai? — 
pasiteiravo jis. 

Po vienos kitos tylos sekundės, Vaikautui išsukant taksi į kelią, vy- 
riškis žvilgtelėjo į moterį, pakėlė akis ir atsiliepė: 

— Žemai. Kodėl klausiate? 

— Kiek tualetų pas jus yra? Turbūt nemažai? Aha? 

— Užtektinai, — patikino raudonplaukės palydovas. 

— Galiu pasakyti, kur rasti puikius klozetus su aukštai įtaisytais 
bakeliais — jie Verdinge. Jei norėtumėt, mielai jus ten nuvežčiau, — Vai- 

„kauto balse nuskambėjo vilties gaidos. — Tai tikrai nuostabūs pavyz- 
džiai. Viešuosiuose tualetuose, netoli tilto į jūrą. 

— Ačiū, bet ne. Tokiais dalykais nesidomiu. 

Už nugaros sėdinti porelė nutilo. 

Taksistas tebemynė akceleratorių. Veidrodėlyje aiškiai matė jų vei- 
dus, apšviečiamus gatvės žibintų. 

— Jeigu jūsų klozetų bakeliai žemai, kertu lažybų, kai kuriuose tu- 
aletuose nuleidžiate vandenį spausdami mygtuką, — vėl prabilo. 

— Taip ir darome, — tarė vyras ir atsiliepdamas į skambutį pri- 
glaudė prie ausies mobilųjį. 

Vaikautas stebėjo veidrodinį jo atspindį, kol akimis pagavo moters 
žvilgsnį. 

— Jūsų dydis penktas, ar ne? Kalbu apie batus. 

— Teisingai! Kaip sužinojote? 

— Tiesiog matau. Aš visada sugebu atspėti dydžius. Aha. 

— Koks jūs išmanus! — tarė keleivė. 

Vairuotojas prikando liežuvį. Jis veikiausiai tauškė per daug. Tak- 
si savininkas užsiminė sulaukęs skundų dėl jo šnekų. Ir paaiškino, kad 
žmonės ne visada mėgsta bendrauti. Vaikautas nenorėjo prarasti dar- 
bo. Todėl nuščiuvo. Mąstydamas apie raudonplaukės apavą, nukako iki 
Braitono pajūrio ir pasuko kairėn. Automobilį bemat peršniojo vėjas. 
Gatvę užgrūdusios transporto priemonės urzgė palengva. Bet dėl atly- 
gio jis neklydo. 

Taksi sustingus prie įėjimo į „Metropolio“ viešbutį, skaitiklis rodė 
9,20. 

Vyriškis įteikė dešimtinę ir liepė grąžą pasilikti. 

Vaikautas žvilgsniu lydėjo nutolstančią porelę. Lydėjo vėjo kedena- 
mus moters plaukus. Lydėjo „Jimmy Choo“ batelius, kurie pranyko už 
sukamųjų durų. Kokie gražūs aukštakulniai. 

Širdį persmelkė džiugus jaudulys. 

Būsimos nakties jaudulys. 

Iki ryto jis išvys gausybę kitų batų. Ypatingų batų, skirtų ypatin- 
gam vakarui. 

Gruodžio 31-oji, trečiadienis 


Vyresnysis detektyvas Rojus Greisas atsigręžė į kabineto langą ir 
įsispoksojo į nakties tamsą, į automobilių aikštelės žibintus, švytinčius 
kitapus gatvės, priešais ASDA prekybos centrą, į tolėliau spindinčius 
Braitono ir Houvo miesto žiburius ir išgirdo gūsingo vėjo staugimą. 
Podraug jautė, kaip skruostą glosto pro ploną stiklą prasismelkęs skers- 
vėjis. 

Naujųjų metų išvakarės. Jis pažvelgė į rankinį laikrodį. 18.30. Lai- 
kas keliauti. Atsisakyti apgailėtinų mėginimų nukraustyti rašomąjį stalą 
ir važiuoti namo. 

Paskutinę gruodžio dieną visad būna vis tas pat, dingtelėjo Rojui. 
Jis prisiekdavo sau apsikuopti, sutvarkyti dokumentaciją, pradėti naujus 
metus be senų įsipareigojimų. Tačiau žodžio nesilaikydavo. Rytoj grįžęs 
į darbą ras įprastą beviltišką jovalą. Dar didesnį nei pernykštę sausio 
1-ąją. Kuri savo apimtimis pranoko likusį užpraeitais metais. 

Ant grindų kėpsojo šūsnys baudžiamųjų, šįmet jo nagrinėtų, Ka- 
rališkajai prokuratūrai perleistų bylų. Greta stiebėsi grėsmingai pasvirę 
bokšteliai — mėlynos kartoninės ir žalios plastikinės dėžės, pilnos do- 
kumentų apie neatskleistus nusikaltimus, kaip nūdien praminė aklavie- 
tėn pakliuvusius tyrimus. Jam labiau prie širdies buvo senasis pavadini- 
mo variantas. 

Nors dėmesį tekdavo sutelkti į dabartines žmogžudystes ir kitus 
sunkius nusikaltimus, Rojui Greisui taip rūpėjo senos, neišaiškintos by- 
los, kad rodės, tarsi su kiekviena auka jį būtų sieję artimi ryšiai. Deja, 
skirti joms daug laiko negalėjo, nes šie metai buvo keistai intensyvūs. Iš 
pradžių per bernvakarį į karstą įgrūdo ir gyvą palaidojo jauną vyrą. Pas- 
kui reikėjo sulaikyti sadistinius filmus kūrusią gaują. O tuomet teko su- 
dėtingas tyrimas apie mirtį sėjantį tapatybės vagį ir sėkmingos pastan- 
gos pričiupti dvigubą žudiką, kuris apsimetė prapuolęs. Bet jau išvyks- 
tančiai šefei, policijos viršininko pavaduotojai Alisonai Vosper, pasiekti 
rezultatai didelio įspūdžio nedarė ir jos dėkingumo pelnyti nepavyko. 

Galbūt ateinantys metai bus geresni. Jie bent jau teikė nemažai 
vilčių. Pirmadienį, po penkių dienų, Vosper vietą užims naujasis PVB, 
Piteris Rigas. Negana to, pirmadienį veiklos imsis iš trijų buvusių aukš- 
tesnio laipsnio detektyvų sudaryta, paties Rojaus vadovaujama Neišaiš- 
kintų nusikaltimų komanda, kuri gerokai aptirpdys jo darbo krūvį. 

Bet svarbiausia, kad mylimoji Kleo birželį ruošėsi gimdyti jųdviejų 
vaiką. Ligi tol abu pasitars dėl datos ir surengs vestuves, jei tik įstengs 
apeiti vieną kliūtį. 

Jo žmoną, Sendę. 

Ji pranyko beveik prieš dešimtmetį, per trisdešimtąjį Rojaus gim- 
tadienį, ir jokių sutuoktinės pėdsakų jis užtikti nesugebėjo, kad ir kaip 
nėrėsi iš kailio. Nė nežinojo, pagrobta Sendė ar nužudyta, pabėgo ji su 
meilužiu, pateko į avariją ar tiesiog įmantriai inscenizavo savo dingimą. 

Pastaruosius devynerius metus, prieš užmegzdamas artimus san- 
tykius su Kleo Morėj, detektyvas visą laisvalaikį aukodavo bergždiems 
mėginimams išsiaiškinti, kas atsitiko antrajai pusei. Dabar nusprendė 
turįs susitaikyti su netektimi. Pasisamdęs advokatą siekė, jog Sendė būtų 
oficialiai pripažinta mirusi. Vylėsi, kad procesas ilgai netruks ir jie galės 
susituokti anksčiau, nei pasaulį išvys kūdikis. Net jeigu žmona užgriūtų 
kaip perkūnas iš giedro dangaus, jis neketino pratęsti bendro gyvenimo. 
Mintyse jau buvo atsisveikinęs su praeitimi — bent taip manė. 

Stalviršį apklojusius dokumentus Rojus sugrėbė į keletą krūvelių. 
Šias užvertė vieną ant kitos, todėl dabar rašomasis stalas atrodė švares- 
nis, nors darbo ir nesumažėjo. 

Keista, kaip pasikeitė gyvenimas, mąstė jis. Sendė nekęsdavo Nau- 
jųjų metų sutiktuvių, nes, kaip pati aiškino, jos atsiduodavo baisiu ne- 
natūralumu. Senuosius abu nuolat lydėdavo su kita pora, kolega polici- 
ninku Diku Poupu ir jo žmona Lesle. Visuomet pasimatydavo kokiame 
prašmatniame restorane. Vėliau Sendė būtinai išanalizuodavo vakarą ir 
nepagailėdavo kritikos. 

Sendės draugijoje artėjančios Naujųjų metų išvakarės jam keldavo 
vis silpnesnį entuziazmą. Dabar, kai savo likimą susiejo su Kleo, vyres- 
nysis detektyvas laukė švenčių bemaž spirgėdamas. Dvyliktą nakties jie 
pasitiks vienudu, likę namuose, sykiu vaišinsis mėgstamais savo valgiais. 
Tikra palaima! Nuotaiką truputį gadino viena smulkmena: šią savaitę 

Greisas atliko budinčio vyr. tyrėjo pareigas, kitaip tariant, į darbą jį ga- 
lėjo iškviesti bet kuriuo paros metu, o tai savo ruožtu reiškė, kad liestis 
prie alkoholio nevalia. Visgi jis nutarė vidurnaktį leisti sau paragauti 
porą šampano gurkšnelių. 

Rojus nekantravo grįžti namo. Taip karštai mylėjo Kleo, kad die- 
nomis širdį neretai perliedavo stiprus ilgesys, troškimas ją apkabinti ir 
paliesti, išgirsti balsą, pamatyti šypseną. Tokie jausmai užplūdo ir dabar, 
todėl Greisas labiau už viską geidė nešdintis iš darbovietės ir važiuoti 
link Kleo būsto, kuris faktiškai tapo jo namais. 

Bet kai kas jį stabdė. 

Prakeiktos ant grindų kūpsančios mėlynos ir žalios dėžės. Jas de- 
rėjo paruošti Neišaiškintų nusikaltimų komandai, kuri susiburs pirma- 
dienį, pirmąją oficialią darbo dieną naujais metais. Kabinete teks plušėti 
dar kelias valandas. 

Jis paprasčiausiai nusiuntė Kleo žinutę su virtine bučinių. 

Per šiuos jau besibaigiančius metus Rojus perleido aklavietėn at- 
sidūrusias bylas savo kolegai, bet jokios naudos nepešė, nes galiausiai 
tapo jų paveldėtoju. Penki neištirti sunkūs nusikaltimai iš dvidešimt 
penkių, į kuriuos reikia gilintis iš naujo. Tačiau į ką, velniai rautų, susi- 
telkti pirmiausia? 

Galvoje nelauktai šmėstelėjo žodžiai iš Luiso Kerolio „Alisos Ste- 
buklų šalyje : „Pradėk nuo pradžios, tęsk iki galo ir tada baik.“ 

Taigi vyresnysis detektyvas pradėjo nuo pradžios. Bet sau prisiekė, 
kad po penkių minučių važiuos namo pas Kleo. Tarsi aidu atkartodamas 
jo mintis, mobilusis pyptelėjimu informavo apie gautą pranešimą. Kurį 
papildė dar ilgesnė vora bučinių. 

Nusišypsojęs Rojus atsivertė viršutinį aplanką ir peržvelgė veiklos 
ataskaitą. Kas pusmetį policijos samdomos laboratorijos tikrindavo 
DNR, priklausančias aukoms iš neišaiškintų bylų. Kas ten žino, gal ims 
ir pasiseks. Patobulėję DNR paieškos ir analizės metodai padėjo sučiup- 
ti ne vieną įstatymo pažeidėją, kuris turbūt seniai tarėsi išsisukęs nuo 
atpildo už savo nusikaltimus, patraukti jį į teismą ir nutrenkti už grotų. 

Antrajame aplanke slypėjo Rojų Greisą giliai sukrėtusios bylos do- 
kumentai. Jaunasis Tomis Laitlas. Prieš dvidešimt septynerius metus, 
vieną vasario popietę, vienuolikmetis Tomis atsisveikino su mokykla 

ir nužingsniavo namo. Vienintelį pėdsaką atstojo „Morris Minor“ fur- 
gonas, pastebėtas netoli berniuko žmogžudystės vietos ir vėliau apieš- 
kotas. Dokumentai liudijo, kad, tuomečio vyriausiojo tyrėjo nuomone, 
vaiką nugalabijo automobilio savininkas, bet policija neįstengė atkaps- 
tyti esminių kaltės įrodymų, susiejančių Tomį su furgonu. Vyriškis, 
keistuolis vienišius, ne kartą teistas dėl seksualinio pobūdžio nusikal- 
timų, buvo paleistas, bet, kiek Rojus žinojo, tas tipas vis dar sukiojosi 
gyvas ir sveikas. 

Jis nukreipė akis į kitą segtuvą: Operacija „Hudinis“. 

Batžmogis. 

Operacijų pavadinimus atsitiktinai parinkdavo kompiuterinė Kri- 
minalinio skyriaus sistema. Kai kada jie skambėdavo itin taikliai. Kaip 
šiuo atveju. Ieškomas kaltininkas priminė didį iliuzionistą, nes per dau- 
gelį metų taip ir nepakliuvo į policijos tinklą. 

1997-aisiais, gan per trumpą laikotarpį, Braitono apylinkėse Batž- 
mogis išprievartavo — ar bent mėgino — mažiausiai penkias moteris ir, 
labai tikėtina, atėmė gyvybę išžagintai šeštai aukai, kurios lavono nepa- 
sisekė aptikti. Jų galėjo būti gerokai daugiau, nes nemažai moterų per- 
nelyg varžosi arba jaučiausi per daug traumuotos, kad kreiptųsi į polici- 
ją. Staiga užpuolimai nutrūko. Iš aukų, kurios anuolaik bendradarbiavo 
su pareigūnais, nepavyko išgauti jokių DNR pėdsakų. Nors tuomečiai 
tokios paieškos metodai anaiptol neprilygo dabartiniams. 

Detektyvai tegalėjo remtis prievartautojo MO. Beveik kiekvienas 
nusikaltėlis turi savitą modus operandi. Veikimo būdą. Konkretų „pa- 
rašą . Batžmogis pasižymėjo išskirtiniu MO: jis pasisavindavo apatines 
aukos kelnaites ir vieną batelį. Bet tik tada, jei moteris puikuodavosi 
prašmatniu, aukščiausios klasės apavu. 

Greisas nekentė žagintojų. Jų aukos neišvengdavo vienokių ar kito- 
kių psichologinių traumų. Namuose arba gatvėse apiplėšti asmenys ga- 
lop susitaikydavo su praeitimi ir judėdavo pirmyn. Nukentėję nuo sek- 
sualinio smurto, ypač per akistatą su vaikų tvirkintoju ar prievartautoju, 
taip ir nepajėgdavo iki galo atsigauti. Jų ateitis pasikeisdavo amžiams. 
Tie žmonės iki mirties gyvendavo atmindami, ką patyrė, stengdamiesi 
nepalūžti, užgniaužti pasibjaurėjimą, pyktį ir baimę. 

Pasak negailestingos statistikos, didžiumą aukų išžagindavo pažįs- 

tami. Pašaliečiai puldavo be galo retai, bet nutikdavo ir taip. O vadina- 
mieji „svetimi prievartautojai neretai prigriebdavo suvenyrą — trofėjų. 
Kaip antai Batžmogis. | 

Greisas pavartė storos bylos puslapius, peržvelgė palyginimus su 
kitais šalyje užfiksuotais lytinio smurto atvejais. Viename tyrime, vyk- 
dytame maždaug tuo pat metu į šiaurę nuo Sasekso, netrūko stulbinan- 
čių panašumų. Tačiau įtariamojo kandidatūrą teko atmesti, nes visi įro- 
dymai bylojo, kad jis niekaip nesusijęs su žagintoju iš Braitono. 

Na, Batžmogi, pagalvojo Greisas, ar tu vis dar gyvas? Jei taip, kur 
dabar esi? 


Gruodžio 31-oji, trečiadienis 


Nikola Teilor klausė savęs, kada gi užsibaigs pragariška naktis, nė 
nenutuokdama, jog tikras pragaras dar laukė ateityje. 

„Pragaras yra kiti žmonės“, kitados rašė Žanas-Polis Sartras, ir ji 
visiškai pritarė filosofui. Šiuo metu pragarą įkūnijo apkvaišęs, jai iš de- 
šinės siūbuojantis, kreivai šleivai peteliškę užsirišęs vyras, kuris baudėsi 
sutraiškyti kiekvieną jos rankos kaulelį, ir dar labiau prisiliuobęs, kairėje 
pusėje sverdintis tipas žaliu smokingo švarku, nuo prakaito slidžiais, it 
fasuotas kumpis gličiais delnais. 

Ir visi kiti patalpoje susispietę girti triukšmadariai — iš viso pus- 
ketvirto šimto. 

Vidurnaktį, sulig pirmuoju laikrodžio dūžiu, „Metropolio“ vieš- 
bučio banketų salėje nuskambėjo „Senieji gerieji laikai“, ir abu vyrai 
suskato trūkčioti Nikolos rankas aukštyn žemyn, kone jas išnarindami. 
Dešinysis turėjo plastikinius Graučo Markso* ūsiukus, prilipdytus prie 
vidinės šnervių pusės, kairysis, gleivėtu delnu kiaurą vakarą bandęs pa- 
grabalioti jai šlaunį, vis pūtė švilpuką, kurio garsas priminė anties kry- 
kimą. 


*  Groucho Marx (1890-1977) — garsus JAV aktorius, komikas. 

Ji nejautė jokio noro čia sukinėtis. Velniškai apgailestavo pasida- 
vusi įkalbinėjimams ir nelikusi namuose, savo komforto zonoje, vyno 
butelio ir televizoriaus draugijoje — pernai, nuo tada, kai sutuoktinis ją 
iškeitė į dvidešimt ketverių metų sekretorę, taip praleisdavo daugumą 
vakarų. 

Bet ką tu, draugės Olivija, Bekė ir Dina paskelbė nė už ką neleisian- 
čios Naujųjų metų išvakarėse vienai niūroti namie. Naidželas nebegrįš, 
užtikrino bičiulės. Toji kekšė pastojo. Mesk jį iš galvos, mergyt. Pasauly- 
je yra daug kitų gerų vyrų. Tau laikas pradėti naują gyvenimą. 

Štai tokį? 

Abi jos rankos sutartinai šovė aukštyn. Žmonių antplūdžio pa- 
stumta pirmyn, vos neišvirto iš beprotiškai brangių „Marc Jacobs“ aukš- 
takulnių. Dar po kelių akimirkų klupinėjančią Nikolą ėmė tempti atgal. 

Senus pažįstamus užmiršt... traukė grupė. 

O, taip, velniai rautų. Reikėtų pridėti ir šiuometinius! 

Deja, pamiršti ji nesugebės. Tik ne tuos Naujųjų metų pusiaunak- 
čius, kai žvelgdavo Naidželui į akis ir kartodavo jį mylinti, o sutuoktinis 
atsakydavo tuo pačiu. Jos širdį ėdė skausmas, per stiprus skausmas. Ni- 
kola nebuvo tam pasiruošusi. Tik ne dabar, kol kas ne. 

Daina pagaliau baigėsi, o ponas Fasuotas Kumpis išspjovė švilpynę, 
stvėrė Nikolą už abiejų skruostų ir apsiseilėjęs įsisiurbė į lūpas. 

— Laimingų Naujųjų metų! — išvogravo. 

Nuo lubų plūstelėjo balionai. Ir pažiro serpantinai. Aplinkui švytė- 
jo džiugūs, išsišiepę veidai. Kad ir kur Nikola atsigrįždavo, ją visi glėbes- 
čiavo, bučiavo ir mylavo. Nepaliaujamai. 

Jei spruksiu, niekas neatkreips dėmesio, sau tarė. 

Ji brovėsi iš kambario rangydamasi tarp žmonių, kol išvirto į kori- 
dorių. Pajuto šaltą skersvėjį ir užuodė salsvą rūkalų dūmą. Dieve, kaip 
būtų gera suplėšti cigaretę! 

Nikola numynė beveik tuščiu koridoriumi, pasuko dešinėn, netru- 
kus atsidūrė viešbučio fojė ir prisiartino prie liftų priešingoje vestibiulio 
pusėje. Vieną jų išsikvietė, sulaukė, kol atsivers durys, įžengė į kabiną ir 
pirštu dūrė į penkto aukšto mygtuką. 

Beliko tikėtis, kad šventės dalyviai bus kaip reikiant įkaušę ir 
nepastebės, kad iš svečių rato dingo vienas žmogus. Matyt, jai derėjo 

smarkiau prisigerti — alkoholis tikriausiai būtų pakėlęs ūpą ir nuteikęs 
linksmintis. Nikola jautėsi blaivutėlė ir galėjo lengvai parvairuoti namo, 
tačiau už naktį viešbutyje jau buvo sumokėjusi, o kambaryje palikusi 
savo daiktus. Gal susisiekti su kambarius aptarnaujančiu personalu, pa- 
prašyti šampano ir ramiai vienai nusitašyti? 

Ji pasišalino iš lifto, brokatiniame, sidabrinio atspalvio „Chanel“ 
rankinuke — originalo kopijoje, įsigytoje Dubajuje, kur drauge su Nai- 
dželu viešėjo prieš dvejus metus, — susirado plastikinį apartamentų 
raktą ir nukulniavo koridoriumi. 

Priešakyje, visai netoli, duris nesėkmingai mėgino atidaryti liekna 
blondinė — regis, keturiasdešimties su viršum metų, pasipuošusi vaka- 
rine, žemę siekiančia suknele uždaru kaklu ir ilgomis rankovėmis. Kai 
Nikola prisigretino, moteris, kuri pasirodė besanti visiškai girta, atsisu- 
ko ir sušvebeldžiavo: 

— Aš niekaip negaliu vieton įgrūsti šito prakeikto daikto. Ar žino- 
te, kaip jis veikia? — paklausė tiesdama raktą-kortelę. 

— Įkiškite į plyšį ir greitai ištraukite. 

— Jau bandžiau. 

— Leiskit man. 

Nikola paslaugiai perėmė plastikinį raktą ir kyštelėjo jį į prapjovą. 
Traukdama atgal pastebėjo, kaip užsižiebė žalia švieselė, ir išgirdo už- 
rakto „trekšt . 

Beveik tuo pat metu prie burnos ir skruostų prisiplojo kažkoks 
drėgnas daiktas. Šnerves perliejo saldus kvapas, akis ėmė deginti. Spran- 
dą nutvilkė triuškinantis smūgis. Nikola pajuto suklumpanti. Dar po 
akimirkos jai į veidą tėškėsi kilimas. 


1997 


Gruodžio 25-oji, ketvirtadienis 


Tamsoje Reičelės ausis pasiekė spragtelėjimas, sklindantis nuo at- 
segamos jo diržo sagties. Duslus džeržgėjimas. Rūbų šiugždesys. Vyriš- 
kio alsavimas — tankus, kaip žvėries. Jai galvą skėlė akinantys sopuliai. 

— Neskriausk manęs, — ėmė melsti Reičelė. — Prašau. 

Furgonas siūbavo blaškomas vėjo šuorų, kai kada pro šalį pralėk- 
davo automobilis ir kabiną nutvieksdavo balta, ryški priešakinių žibin- 
tų šviesa, kurios pulsavimas atkartodavo širdį raižančius siaubo Žžybs- 
nius. Būtent tais momentais ji aiškiausiai įžiūrėdavo užpuoliką. Juodą, 
prie galvos prilipusią kaukę su siaurais akių, nosies ir burnos plyšeliais. 
Dukslius džinsus ir viršutinę šilto treningo dalį. Trumpą, riestą, kaire 
pirštinėta ranka gniaužiamą peilį, kuriuo vyriškis prižadėjo išbadyti 
vyzdžius, jeigu ji paleis gerklę arba pabandys sprukti. 

Reičelė gulėjo ant plono patiesalo, atsiduodančio apipelijusiais 
maišais. Smarvė maišėsi su silpnu senų plastikinių apmušalų kvapu ir 
aitresniu, į kabiną prasisunkiančio dyzelino tvaiku. 

Ji pamatė, kaip vyro kelnės slysta žemyn. Pamatė baltus apatinius, 
liesas glotnias kojas. Jam nusismaukus kelnaites, pamatė ploną, trumpą 
penį, kuris užsibaigė iškilumu, primenančiu gyvatės galvą. Pamatė, kaip 

dešinioji jo ranka naršo kišenę ir iškrapšto blizgantį daikčiuką. Kvadra- 
tinį folijos paketėlį. Dar sparčiau šnopuodamas kaukėtasis perpjovė jį 
ašmenimis ir kažką iš vidaus išspaudė. Prezervatyvą. 

Moters sąmonę užtvindė minčių srautas. Prezervatyvas? Jis nutarė 
parodyti dėmesingumą? Jeigu jau apsisprendė saugotis, negi tikrai iš- 
drįstų švaistytis peiliu? 

— Reikia užsitempti gumelę, — sušvokštė vyriškis. — Farai moka 
rasti DNR. Ir iš jos tave atpažinti. Aš nepaliksiu dovanos policijai. Ei, 
pasirūpink, kad man sukietėtų. 

Kai gyvatės galva prisiartino prie jos lūpų, Reičelė suvirpėjo iš 
pasibjaurėjimo ir staiga išvydo užpuoliko veidą, kurį skaisčiai apšvie- 
tė kitas pravažiuojantis automobilis. Gatvėje vaikščiojo žmonės. Lauke 
skambėjo balsai. Juokas. Jei pavyktų kaip nors sukelti triukšmą — vožti į 
furgono šoną, užrėkti — kas nors būtinai ateitų ir jį sustabdytų. 

Reičelė sekundėlę svarstė, gal tiesiog derėtų jį sužadinti, priversti 
išsilieti, tuomet užpuolikas ją paleistų ir dingtų. Tačiau pati neįstengė 
užgniaužti protą temdančio pasišlykštėjimo, įniršio... ir abejonių. 

Vyras pradėjo kvėpuoti giliau. Kimiai niurnėti. Save glostyti. Tai 
paprasčiausias iškrypėlis, suknistas pusgalvis iškrypėlis! Ne, negali būti, 
jog taip atsitiko jai! 

Išgertas alkoholis ūmai pakurstė tokį įtūžį, kad Reičelė griebė pra- 
kaituotą beplaukį jo kapšelį ir abiem rankom, kiek leido jėgos, suspaudė 
pautus. Kai prievartautojas atšlijo sušvankšdamas iš skausmo, ji nuplėšė 
gaubšlę nuo vyriškio galvos, pirštais dūrė į akis, siekdama nagais jas iš- 
skobti, ir tuo pat metu iš visų plaučių suklykė. 

Bet dėl kūną kaustančio siaubo Reičelei dingojos, tartum ji bandytų 
šaukti košmariškame sapne, todėl pro lūpas teišsprūdo tylus gargimas. 

Galvos šoną nelauktai nutvilkė galingas dūžis. 

— Prakeikta kalė! 

Jis trenkė antrą sykį. Miglotą, skausmo ir įsiūčio kauke virtusią fi- 
zionomiją nuo jos veido skyrė vos keli coliai. Reičelė pajuto trečią kumš- 
čio smūgį ir ketvirtą. 

Vaizdas prieš akis sutavaravo ir išskydo. 

Vyriškis nuplėšė apatines aukos kelnaites ir pabandė į ją įsiskverb- 


PETER JAMES * MIRTIES GLĖBY 23 


ti. Reičelė mėgino atsistumti, pasislinkti atgal, bet žagintojas neleido jai 
pakrutėti. 

Čia ne aš. Čia ne mano kūnas. 

Ji jautėsi visiškai nuo savęs atitrūkusi. Netgi paspėliojo, gal kartais 
regi košmarą ir tiesiog nepajėgia atsibusti. Kaukolėje blykstelėjo šviese- 
lės. Jos sužybsėjo ir užgeso. 


ŠIANDIENA 


Sausio I-oji, ketvirtadienis 


Išaušo pirmoji naujų metų diena. Ir prasidėjo potvynis! 

Vaikautas neapsakomai mėgo potvynius. Suvokė, kad vandens ly- 
gis auga, nes jautė, kaip namai juda, kyla, švelniai sūpuojasi. Apsistojęs 
buvo „Tome Niubaunde“, plokščiadugniame, mėlynai ir baltai nuda- 
žytame Hamberio buriniame angliavežyje. Nežinojo, kodėl laivas taip 
pavadintas, bet svarbiausia, kad jis priklausė moteriškei, vardu Džo, 
dirbusiai apylinkės slaugytoja, ir jos sutuoktiniui staliui Hovardui. 
Kartą Vaikautas savo taksi parvežė tuodu namo, ir jie labai maloniai. 
elgėsi. Vėliau visi trys tapo geriausiais draugais. Jis žavėjosi „Niubaun- 
du, dievino jame lankytis, padėti Džo lakuoti, dažyti arba tiesiog va- 
lyti laivą. 

Vieną dieną porelė pranešė ketinanti kuriam laikui įsikurti Goa, 
Indijos valstijoje, bet nenumananti, kada konkrečiai grįš. Vaikautas 
nusiminė supratęs, kad praras draugus ir galimybę viešėti angliavežy- 
je. Tačiau Džo su Hovardu pasakė, esą jiems reikalingas žmogus, kuris 
prižiūrėtų jų buveinę ant vandens ir katiną. 

Jis gyveno čia jau porą metų. Prieš pat Kalėdas bičiuliai paskambi- 
no ir perdavė praleisiantys Indijoje dar mažiausiai metus. 

Supratęs, kad blogiausiu atveju išsikraustyti reikės tik kitąmet, Vai- 

"kautas nepaprastai apsidžiaugė. Be to, anas vakaras pateikė dovaną — 
naujus batus, kurie irgi pradžiugino... 

Raudonus odinius batelius. Dailiai išriestus, su šešiais dirželiais, 
sagtimi ir smailiais šešių colių kulniukais. 

Abu stiebėsi šalia gulto. Jūrines sąvokas jis įsisavino. Tai, žinoma, 
paprasta lova, bet laive ji tampa gultu. O tualetai, pavyzdžiui, vadinami 
galjūnais. 

Vaikautas galėjo lengvai nuplaukti į bet kokį Jungtinės Karalystės 
uostą — buvo įsiminęs visus Britanijos admiraliteto jūrlapius. Tačiau 
angliavežis neturėjo variklio. Kada nors jis mielai įsigytų valtį su varikliu 
ir tada apkeliautų visas pakrantės vietoves, kurias išsaugojo atmintyje. 
Aha. 

Prie rankos, nukarusios nuo gulto, snukį prikišo Bocmanas, di- 
džiulis, lieknas, rausvai gelsvas katinas. Tikrasis laivo šeimininkas. 
Vaikautas žinojo, kad miauklys jį laiko tarnu, bet dėl to nesuko galvos. 
Bocmanas niekada neapvemdavo taksi salono, priešingai nei kai kurie 
žmonės. 

Šnerves apsėmė brangaus odinio apavo kvapas. O taip. Tikra palai- 
ma! Kaip gera prabusti naujų batelių draugijoje. 

Prasidedant potvyniui! 

Štai kas smagiausia, kai gyveni ant vandens. Aplinkui negirdėti 
jokių žingsnių. Vaikautas bandė apsistoti mieste, bet sumanymas neiš- 
degė. Mėginant užmigti, jį nuolat erzindavo gundantis, kankinantis, iš 
visur sklindantis batų kaukšėjimas. Kurio nebuvo čia, Aduro upėje, prie 
Šorehamo paplūdimio įrengtoje laivų švartavimosi vietoje. Vaikautą pa- 
siekdavo tiktai bangelių plekšenimas, jūros užliejamos dumblynės tyla. 
Kirų klykavimas. Protarpiais riksmai, skambantys gretimame laive, kur 
gerklę paleisdavo aštuonių mėnesių kūdikis. 

Ach, kad vieną dieną mažis drėbtųsi į purvą ir prigertų seklumoje. 

Bet dabar jis nekantraudamas laukė dienos. Pirmiausia išlips iš lo- 
vos. Apžiūrės ir į katalogą įtrauks naujus batus. Tuomet galbūt peržvelgs 
kolekciją, saugomą jo aptiktose slaptose laivo kertėse, kur, be kitų daly- 
kų, tūnojo ir elektros instaliacijos schemos. Paskui užsuks į pirmagalyje 
įrengtą nedidelį savo kabinetą, įsijungs nešiojamąjį kompiuterį ir pasė- 
dės prie interneto. 

Argi įmanoma šauniau pradėt naujus metus? 

Tik nevalia pamiršti, kad katinui reikia duoti ėdesio. 

O prieš tai būtina išsivalyti dantis. 

Bet pirmiau — užeiti į galjūną. 

Vėliau jis kruopščiai patikrins laivą, varnelėmis sužymės iš Džo ir 
Hovardo gauto sąrašo punktus. Apžvelgs meškerių valus. Pažiūrės, ar 
korpuse neatsirado skylučių. Protėkis nieko gero nežadėdavo. Užmes 
akį į švartfalus. Sąrašas buvo ilgas, ir jo imdamasis Vaikautas jausdavosi 
puikiai. Gerai, kai esi reik000alingas. 

Reikalingas ponui Radžui Dibdunui, taksi savininkui. 

Reikalingas slaugytojai ir staliui, „Tomo Niubaundo“ šeiminin- 
kams. 

Reikalingas katinui. 

Maža to, šįryt jis turi naujus batelius! 

Kokia nuostabi naujų metų pradžia. 

Aha. 


Sausio 1-oji, ketvirtadienis 


Karlą Diomėjų slėgė nuovargis. Išsekus nuotaika visada pabjurda- 
vo, kaip dabar. Jis nekentė ilgų drėgnų angliškų žiemų. Ilgėjosi gaivaus 
sauso šalčio, vyraujančio gimtajame Kurmajere, Italijos Alpių aukštikal- 
nėse. Ilgėjosi žiemą krintančio sniego ir vasarą tvieskiančios saulės. Ilgė- 
josi tų dienų, kai per išeigines įsispirdavo į slides ir porą malonių valan- 
dų praleisdavo vienui vienas, atokiau nuo atostogaujančios, nusileidimo 
trasose knibždančios minios, įkandin savęs palikdamas nebylias vėžes, 
į papėdes šliuoždamas iš tokių vietovių, apie kurias žinojo tik jis pats ir 
keletas vietinių vedlių. 

Diomėjus vylėsi, kad po metų, kai baigsis darbo sutartis, parsigaus 
atgal į kalnus, pas savo draugus, ir, jei nusišypsos sėkmė, ten gaus vieš- 
bučio administratoriaus pareigas. 

Tiesa, kol kas atlyginimas jį tenkino, ir šiame garsiajame viešbutyje 

įgyta patirtis suteiks progą aukštai pakilti karjeros laiptais. Bet, velnias, 
kokia sumauta naujų metų pradžia! 

Kaip budintis „Metropolio administratorius Karlas Diomėjus daž- 
niausiai plušėdavo dienomis, todėl po pamainos grįždavo į išsinuomotą 
butą, pro kurio langus atsiverdavo jūros panorama, o brangius vakarus 
galėdavo skirti žmonai ir atžaloms, dvimečiui sūnui bei keturmetei duk- 
rai. Bet kaip tik anądien, prieš Naujųjų metų sutiktuves, naktinį kolegą 
pakirto gripas. Todėl po dviejų valandų pertraukos, — per tiek laiko jis 
spėjo parlėkti namo, į lovas suguldyti vaikus, su žmona pakelti taures už 
laimingus Naujuosius metus, užuot naktį pasimėgavęs šampanu, kaip 
planavo, — teko grįžti į darbovietę ir prižiūrėti viešbutyje organizuoja- 
mas naujametes iškilmes. 

Jis dirbo aštuoniolika valandų iš eilės ir dabar jautėsi nusiplūkęs. 
Po pusvalandžio užleis savo vietą pavaduotojui, išvažiuos į namus, su- 
rūkys cigaretę, kurios verkiant reikėjo, grius į lovą ir nugrims į miegą, 
kurio reikėjo dar labiau. 

Siaurame, ankštame, nuo registratūros siena atitvertame kabinete 
sučirškė telefonas. 

— Karlas, — atsiliepė jis. 

Su administratoriumi susisiekė vyr. ūkvedė Daniela de Rosa, dar 
viena italė, tik kilusi iš Milano. Viena iš kambarinių nerimavo dėl nr. 547. 
Jau 12.30, nuo galutinio išsiregistravimo termino, praėjęs pusvalandis, 
tačiau ant durų tebekaba „Netrukdyti“. Ji nesulaukė jokios reakcijos nei 
keletą kartų pabeldusi, nei skambtelėjusi telefonu. 

Diomėjus nusižiovavo. Matyt, svečiai naktį piktnaudžiavo svaiga- 
lais, todėl dabar stengėsi atsimiegoti. Kaip jiems pasisekė. Pabarbenęs 
per klaviatūrą jis išsiaiškino, kas apsistojęs nr. 547. Ponia Marša Moris. 
Surinkus kambario numerį, ragelyje tebuvo girdėti pypsėjimas. Karlas 
paskambino Danielai de Rosai. 

— Gerai, — tarė pailsusiu balsu, — tuojau ateisiu. 

Po penkių minučių administratorius išniro iš lifto, patraukė penk- 
to aukšto koridoriumi, priartėjo prie ūkvedės ir kartu su ja pabaladojo 
į duris. Po tylos pauzės dar sykį energingai pastukseno. Kelias sekundes 
palūkuriavo. Galų gale pasinaudojęs atsarginiu raktu lėtai pravėrė duris 
ir žengė per slenkstį. 

— Ei! — negarsiai sušuko. 

Storos naktinės užuolaidos buvo užtrauktos, bet prietemoje įžvelgė 
lovoje išsitiesusio žmogaus formą. 

— Ei! — pakartojo. — Labas rytas! 

Pavidalas, rodės, nežymiai krustelėjo. 

— Ei, labas rytas, ponia Moris. Ei! Su Naujaisiais metais! 

Į sveikinimą niekas neatsakė. Tačiau kūnas vėl truputį pajudėjo. 

Karlas Diomėjus apgraibomis susirado šviesos jungiklius ir vieną 
nuspaudė. Sutartinai užsižiebė kelios lempos. Jos apšvietė liekną, jauną, 
nukryžiuotojo poza ant lovos išsikėsnojusią moterį stambiomis krūti- 
mis, ilgais raudonais plaukais ir tankių, rudų gaktos plaukų trikampiu. 
Praskėstas rankas ir kojas kažkas baltu špagatu pririšo prie gulto. Kodėl 
ji neatsiliepė, tapo akivaizdu, vos tik administratorius prisigretino, jaus- 
damas, kaip jo stemplę ima skrosti ilgėjantis įtampos smaigas. Iš abiejų 
lipnios, burną apklijavusios juostelės pusių kyšojo dalis veido rankš- 
luosčio. 

— O, Dieve! — suspigo ūkvedė. 

Diomėjus pripuolė prie lovos, bet išvargintoms jo smegenims nie- 
kaip nepavyko perprasti vaizdo reikšmės. Čia keistas sekso žaidimas? 
Gal tualete slepiasi jos sutuoktinis, mylimasis ar šiaip kas nors? Į jį įbes- 
tose moters akyse atsispindėjo neviltis. 

Administratorius nubėgo prie vonios kambario, atlapojo duris, bet 
patalpą rado tuščią. Viešbučio miegamuosiuose jis ne sykį buvo matęs 
neįprastų dalykų ir susidūręs su keisčiausiu mėšlu, bet dabar pirmą kar- 
tą per savo karjeros laikotarpį nežinojo, ko griebtis. Negi jie nutraukė 
iškrypėlišką seksualinį pasilinksminimą? O gal kambaryje nutiko kito- 
kia velniava? 

Moteris varstė Diomėjų mažutėmis, baimės kupinomis akimis. Kū- 
no nuogumas privertė jį pasijusti nejaukiai. Užgniaužęs sąmyšį pabandė 
nuplėšti lipnią juostą, bet, šią nedrąsiai trūktelėjus, moteris kaip paklai- 
kusi ėmė kratyti galvą. Veidą aiškiai nudiegė skausmas. Tačiau admini- 
stratorius neabejojo turįs ją atklijuoti. Ir pasikalbėti su raudonplauke. 
Todėl kaip įmanydamas švelniau atlupo juostelę nuo odos — tiek, kad 
ištrauktų iš burnos rankšluostį. 

Moteris kaipmat pratrūko gokčioti ir kažką nerišliai veblenti. 

Sausio 1-oji, ketvirtadienis 


Jau seniai jis nesidžiaugė tokia puikia savijauta Naujųjų metų die- 
ną, mąstė vyresnysis detektyvas. Kiek save atminė, sausio pirmoji visuo- 
met prasidėdavo siaubingu galvos skausmu — išskyrus tuos atvejus, kai 
reikėdavo atlikti budinčiojo detektyvo pareigas — ir nuolatiniu slegian- 
čiu pražūtingos lemties pojūčiu, kuris lydėdavo pagirias. 

Sendei dingus, iš pradžių per Naujųjų metų išvakares Rojus Grei- 
sas svaigindavosi dar smarkiau, nes artimi draugai Dikas ir Leslė Poupai 
neleisdavo jam likti vienam ir primygtinai ragindavo prisidėti prie jų. 
Rojus šventėms ėmė jausti stiprėjančią antipatiją, tarsi ją būtų paveldėjęs 
iš Žmonos. 

Bet šįsyk Naujuosius metus jis pasitiko kitoniškai. Vakarykštis po- 
būvis buvo blaiviausias (ir smagiausias) per visą gyvenimą. 

Pirmiausia Kleo dievino Naujųjų sutiktuves. Tik dabartinė padėtis 
rodėsi klaikiai ironiška, nes būdama nėščia ji negalėjo išgerti daug alko- 
holio. Nors Greisas dėl to nekvaršino galvos. Tiesiog mėgavosi mylimo- 
sios draugija, šventiškai minėdamas tiek ateinančius metus, tiek bendrą 
jųdviejų ateitį. 

Sykiu nebyliai pasidžiaugė ir tuo, kad ūmioji bosė Alisona Vosper 
liausis beveik kiekvieną mielą dieną gadinusi nuotaiką. Jis laukė pirma- 
dienio, kai pirmąsyk susitiks su naujuoju šefu, policijos viršininko pa- 
vaduoju Piteriu Rigu. 

Apie tą Žmogų pasisekė sužinoti tik tiek, kad jis pedantiškas, mėgs- 
ta visa galva pasinerti į tyrimus ir nepakenčia kvailių. 

Dideliam palengvėjimui, Sasekso kriminalinio skyriaus valdyboje 
rytas slinko ramiai, todėl Greisas be jokių trukdžių tvarkė dokumentus, 
mikliai sumažindamas jų kiekį, kartu vis mestelėdavo akį į kompiuterio 
ekraną, kuriame tikrindavo incidentų suvestinę — įvykių, užfiksuotų 
Braitono ir Houvo mieste, registrą. 

Kaip ir buvo galima tikėtis, baruose, aludėse, klubuose tam tikrų 
problemų pasitaikė, iš esmės muštynių ir vieno kito rankinuko vagys- 

čių. Jis atkreipė dėmesį į dvi nereikšmingas autoavarijas, šeiminį kivir- 
čą — susipešė porelė, — skundą dėl triukšmingo vakarėlio, nudžiautą 
mopedą ir nuogą vyriškį, pasak liudytojų, bėgiojusį Vakarinių keliu. Bet 
dabar žvilgsnį prikaustė naujas rimtas įrašas. Visai neseniai, 12.55, ekra- 
ne pasirodė žinutė apie išprievartavimą prašmatniame „Metropolio“ 
viešbutyje Braitone. 

Policija skirstydavo žagintojus į keturis pagrindinius tipus: sveti- 
mas, pažįstamas, atėjęs į pasimatymą ir partneris. Pranešime apie in- 
cidentą nebuvo matyti jokių užuominų, kokiai kategorijai atstovavo 
nusikaltęs asmuo. Švęsdami Naujuosius metus kai kurie vyrai užpilda- 
vo akis ir jėga pargriaudavo savo merginas arba partneres, todėl labai 
tikėtina, kad incidentas priklausė būtent tokių įvykių porūšiui. Taip, 
reikalas ganėtinai rimtas, bet ne tiek, kad juo užsiimtų sunkių nusikal- 
timų tyrėjai. 

Po dvidešimties minučių Greisas jau ruošėsi keliauti į ASDA pre- 
kybos centrą, neoficialų, kitapus gatvės veikiantį Kriminalinio skyriaus 
bufetą, ir pietums įsigyti sumuštinį, kai ėmė zirzti vidaus ryšio telefonas. 

Skambino Deividas Elkornas, jam gerai žinomas ir nuoširdžiai 
patinkantis detektyvas inspektorius. Elkornas dirbo centrinėje, veiklos 
nestokojančioje policijos nuovadoje Džono gatvėje, kur Greisas, prieš 
persikeldamas į Sasekso kriminalinio skyriaus valdybą, praleido didžią- 
ją ankstyvosios karjeros dalį. 

— Laimingų Naujųjų metų, Rojau, — prabilo Elkornas sau įprastu 
stačiokišku, sardonišku balsu. Sprendžiant iš tono, žodis „laimingų ką 
tik nusirito nuo stataus skardžio. 

— Ir tau, Deividai. Ar gerai vakar pašėliojai? 

— Neblogai. Tik nesiryžau padauginti alkoholio, nes septintą ryto 
turėjau būti darbe. Kaip tavo naktelė? 

— Rami, bet maloni... Ačiū, kad paklausei. 

— Nutariau, jog tave, Rojau, derėtų apšviesti. Regis, „Metropolyje“ 
pasidarbavo svetimas prievartautojas. 

Jis pateikė skurdžius, padrikus duomenis. Į viešbutį prisistatė ir su 
Kriminaliniu skyriumi susisiekė į iškvietimą reagavusi uniformuota 
patrulio komanda. Lytinių nusikaltimų skyriaus pareigūnė nukentėjusią 

moterį jau lydėjo į Seksualinės prievartos aukų centrą, neseniai atsida- 
riusį Krolyje, pokariniame mieste geografiniame Sasekso viduryje. 

Vyresnysis detektyvas bloknote greitosiomis užsirašė Elkorno per- 
duotas smulkmenas. 

— Ačiū, Deividai, — padėkojo. — Pranešk, kaip klostysis reikalai. 
Ir paskambink, jei tau prireiks mano komandos pagalbos. 

Detektyvas inspektorius tęsė pokalbį po trumpos pauzės, ir jo bal- 
se pasigirdo dvejonė. 

— Rojau, incidentas gali būti, hmm... politiškai delikatus. 

— Tikrai? 

— Vakar auka dalyvavo „Metropolio viešbutyje surengtame po- 
kylyje. Man sakė, jog toje pačioje banketų salėje sukinėjosi nemažai po- 
licijos šulų. 

— Pavyzdžiui? 

— Na, visų pirma policijos viršininkas su žmona. 

Prakeikimas, pamanė Greisas, bet liežuvį už dantų nulaikė. 

— Kas dar? 

— Policijos viršininko atstovas. Ir vienas iš pavaduotojų. Supranti, 
kur lenkiu? 

Taip, Greisas suprato. 

— Gal man rasti kokį žmogų iš Sunkių nusikaltimų skyriaus ir pa- 
sirūpinti, kad jis prisijungtų prie LNSP? Viso labo atliktume formalumą. 
Ką pasakytum? 

— Manau, tavo planas puikus. 

Vyresnysis detektyvas mitriai apsvarstė alternatyvas. Ypač didelį 
nerimą kėlė naujasis bosas. Jeigu policijos viršininko pavaduotojas Pi- 
teris Rigas išties pedantiškas, tuomet su juo užmezgant santykius nieku 
gyvu nevalia suklysti — ir vertėtų kaip galima geriau save pridengti. 

— Tvarka. Ačiū, Deividai. Nedelsdamas ką nors atsiųsiu. Kol kas 
gauk man pobūvio dalyvių sąrašą. 

— Jis jau sudarytas. 

— Taip pat svečių ir personalo — nujaučiu, kad vakar viešbučiui 
prisireikė papildomų darbuotojų. 

— Aš domiuosi jais visais, — Elkornas atsiliepė šiek tiek apmau- 
džiai, tartum Greisas būtų suabejojęs jo gebėjimais. 

— Žinoma. Atleisk. 

Vos tiktai ryšys nutrūko, jis paskambino detektyvei konsteblei 
Emai Džeinei Boutvud, vienai iš kelių komandos narių, šiandien atvy- 
kusių į darbą. Ji Greiso nurodymu tvarkė kalną Karališkajai prokuratū- 
rai būtinų dokumentų, susijusių su operacija „Neptūnas“ — prieš Kalė- 
das vykdytu įspūdingo mąsto šiurpiu tyrimu, kuriuo buvo demaskuoti 
prekeiviai žmonėmis. 

Iš kitapus jo kabineto durų įrengto erdvaus, atviro planavimo de- 
tektyvų kambario ji atlėkė per porą sekundžių. Greisas matė, kad per 
slenkstį žengianti Boutvud nežymiai šlubčiojo — nebuvo iki galo pa- 
sveikusi po siaubingų sužalojimų, patirtų aną vasarą, kai ją, prisidėjusią 
prie nusikaltėlio gaudynių, į sieną įtrėškė furgonas. Nors buvo patyru- 
si daugybę lūžių ir prarado blužnį, detektyvė konsteblė nusprendė su- 
trumpinti rekomenduotą reabilitacijos laikotarpį ir kuo greičiau sugrįžti 
į darbą. 

— Labas, Ema. Prisėsk. 

Greisui suskatus dėstyti iš Deivido Elkorno gautą padriką infor- 
maciją ir aiškinti delikačią politinę padėtį, antrąsyk atgijo vidaus ryšio 
telefonas. 

— Rojus Greisas, — į ragelį prabilo jis ir kilstelėjo pirštą, prašyda- 
mas Emos Džeinės palūkėti. 

— Vyresnysis detektyve Greisai, — privilegijuotos mokyklos auk- 
lėtiniui būdinga tarsena nuskambėjo guvus bičiuliškas balsas. — Kaip 
laikotės? Čia Piteris Rigas. 

Prakeikimas, vėl dingtelėjo Rojui. 

— Sere,.labai malonu, eee... jus girdėti. Maniau, darbą pradėsite 
nuo pirmadienio. 

— Jūs kuo nors nepatenkintas? 

Tik to betrūko, nusiminęs pagalvojo Rojus Greisas. Prabėgo vos 
dvylika naujųjų metų valandų, o kriminalistams jau teks nagrinėti pir- 
mą rimtą nusikaltimą. Be to, pavyko suerzinti savo naują viršininką, ku- 
ris oficialiai juo dar nė netapo. 

Detektyvas jautė, kad Ema Džeinė įdėmiai jį stebi ir atidžiai klau- 
sOSi. 

— Ne, sere, anaiptol. Netgi džiaugiuosi taip sėkmingai sutapusio- 

mis aplinkybėmis. Regis, šįmet sulaukėme pirmo pavojingo incidento. 
Kol kas per anksti ką nors teigti, bet jis tikriausiai sukels nepageidauja- 
mą žiniasklaidos reakciją. 

Greisas ženklu parodė detektyvei konsteblei norįs likti vienas, ir ji 
pasišalino iš kabineto, įkandin savęs uždarydama duris. 

Kitas porą minučių jis pasakojo, kas atsitiko. Laimei, policijos vir- 
šininko pavaduotojas tęsė pokalbį nusiteikęs draugiškai. 

Pašnekovui baigus dėstyti ataskaitą, Rigas paklausė: 

— Kaip suprantu, ketinate pats ten nuvykti? 

Rojus padvejojo. Kol kas jam nebuvo jokio reikalo belstis į Krolį, 
kur plušėjo itin kvalifikuotų specialistų komanda, juolab kad savo darbo 
laiką galima geriau išnaudoti kabinete, tvarkant dokumentaciją ir telefo- 
nu sekant incidento tyrimo eigą. Bet jis nusprendė, kad naujasis vadovas 
norėjo išgirsti kitokį atsakymą. 

— Taip, sere. Netrukus išvažiuosiu. 

— Puiku. Praneškite, kaip klostysis įvykiai. 

Greisas patikino, jog taip ir padarys. 

Jam nuleidžiant ragelį ir sykiu įtemptai mąstant, prasivėrė durys; 
akiratyje pasirodė plikai skusta detektyvo seržanto Gleno Brensono gal- 
va bei niūrus veidas. Juodaodžio akys buvo pailsusios ir apsiblaususios. 
Greisui jos priminė apatiškus seniai nebešviežių žuvų vyzdžius, kokių, 
anot Kleo, patartina vengti susiruošus apsipirkti pas žuvų pardavėją. 

— Sveikas, senučiuk, — pasilabino Brensonas. — Manai, nauji me- 
tai bus ne tokie mėšlini kaip pernykščiai? 

— Ne-e! — atšovė Greisas. — Mėšlo niekada nemažėja. Mums be- 
lieka stengtis su tuo susitaikyti. 

— Kaip matau, šįryt esi velniškai geranoriškos nuotaikos. 

Stambus Brensono kūnas sudribo ant kėdės, kurią ką tik atlaisvino 
Ema Džeinė. 

Draugo išvaizda pakurstė Greisui nerimą, nes suglamžyti ir nu- 
kamuoti atrodė netgi rudas detektyvo seržanto švarkas, ryškiaspalvis 
kaklaraištis ir kreminiai marškiniai, sakytum jie taip pat būtų per ilgai 
pragulėję žuvų prekyvietėje. Glenas Brensonas šiaip jau rengdavosi ele- 
gantiškai, bet pastaraisiais mėnesiais dėl žlungančios santuokos jis pa- 
mažu ritosi žemyn. 

— Gyvenime neturėjau šaunesnių metų nei pernai, tiesa? Jų vi- 
duryje buvau pašautas, o dar po trijų mėnesių žmona išmetė mane iš 
namų. 

— Pažvelk į šviesiąją pusę. Tu nemirei ir gavai progą sujaukti mano 
plokštelių kolekciją. 

— Vaje, ačiū už gerą žodį. 

— Nori su manimi nuvažiuoti į vieną vietą? — pasiteiravo Greisas. 

Brensonas patraukė pečiais. 

— Aha, be abejo. Kur? 

Vyresniajam detektyvui prasižioti neleido radijo telefono zyzimas. 
„Ryšį vėl užmezgė Deividas Elkornas, pasirengęs perduoti naujausius 
duomenis. 

— Rojau, mano žinia gali būti reikšminga. Atrodo, prapuolė kai 
kas iš aukos garderobo. Daiktus turbūt pasisavino nusikaltėlis. O svar- 
biausia, kad prigriebė batus. — Po dvejonės pauzės detektyvas inspek- 
torius pratęsė: — Kiek pamenu, kažkas panašiai elgėsi prieš keletą metų. 

— Taip, bet jis grobdavo tik vieną batelį ir apatines kelnaites, — 
staiga pritilusiu balsu atsakė Greisas. — Kas dar dingo? 

— Mes ne daug ką iš jos išpešėme. Moteris visiškai sukrėsta, ap- 
imta šoko. 

Nenuostabu, niauriai pamanė jis. Įsmeigė akis į vieną iš mėlynųjų, 
ant grindų nuleistų dėžių, kurioje slypėjo aklavietėje atsidūrusi Batžmo- 
gio byla. Ir sekundėlę susimąstė. 

Anas tyrimas vykdytas prieš dvylika metų. Reikia tikėtis, kad čia 
tėra sutapimas. 

Bet tuo momentu, kai jam dingtelėjo ši mintis, gyslomis nuvilnijo 
žiemiško vėjo gūsis. 


1997 


Gruodžio 25-oji, ketvirtadienis 


Jie judėjo. Kažkur važiavo. Reičelė Rajan klausėsi nuolatinio dus- 
laus išmetamojo vamzdžio gausmo ir į plaučius traukė jo dujų tvaiką. 
Girdėjo, kaip šlapioje gatvėje žiugžda padangos. Gulėdama surištomis 
kojomis ir už nugaros supančiotomis rankomis, sulig kiekvienu kelio 
nelygumu pajusdavo krestelėjimą, prasismelkiantį pro maišinį audeklą, 
ant kurio tysojo. Nepajėgė nei pakrutėti, nei išleisti jokio garso. Vairuo- 
tojo kabinoje teįžvelgė beisbolo kepuraite pridengtą jo pakaušį ir atsiki- 
šusias ausis. 

Ją stingdė tiek Žvarba, tiek siaubas. Burna ir gerklė buvo perdžiū- 
vusios, o nuo patirtų smūgių klaikiai skėlė galvą. Maudė visą kūną. Iš 
pasibjaurėjimo skrandį varstė šleikštulys — Reičelė jautėsi purvina, su- 
teršta. Desperatiškai geidė dušo, karšto vandens, muilo, šampūno. Troš- 
ko apsivalyti ir iš išorės, ir iš vidaus. 

Furgonas, rodos, pasuko už kampo. Pro langą buvo matyti brėkš- 
ma. Aušo blausi diena. Kalėdų rytas. Dabar ji turėtų sėdėti namuose ir 
tyrinėti motinos atsiųstą dovanų kojinę. Šia džiaugdavosi kasmet, nuo 
ankstyvos vaikystės, ir gavo netgi nūdien, sulaukusi dvidešimt dvejų. 

Reičelė pravirko. Sučeksėjo priekinio stiklo valytuvai. Staiga per 

traškantį radiją nugriaudėjo Eltono Džono „Žvakė vėjyje“. Vyriškis ėmė 
galva linguoti į taktą. 

Eltonas Džonas ją dainavo per princesės Dianos laidotuves, tik pa- 
keitė žodžius. Reičelė kuo aiškiausiai atsiminė tą dieną. Prie Vestmins- 
terio abatijos stoviniavo kartu su šimtu tūkstančių gedėtojų ir per vie- 
ną iš gigantiškų televizijos ekranų stebėjo laidojimo ceremoniją. Naktį 
miegojo ant šaligatvio, o išvakarėse išleido nemažą dalį savaitinės algos, 
gaunamos už darbą „American Express“ kompanijoje, Braitono filiale, 
klientų skyriaus informacijoje — nupirko gėlių puokštę, kurią paguldė 
greta tūkstančių kitų priešais Kensingtono rūmus. 

Ji idealizavo princesę. Tądien, kai žuvo Diana, kažkas mirė ir Rei- 
čelėje. 

Dabar prasidėjo naujas košmaras. 

Furgonas nelauktai sustojo, ir ji slystelėjo per porą colių į priekį. 
Vėl pamėgino sujudinti skausmingo mėšlungio veržiamas rankas bei 
kojas. Bet pastangos nuėjo perniek. 

Kalėdų rytą tėvai laukė jos atvykstančios į svečius, ketino su duk- 
ra išlenkti po taurę šampano, sėsti prie kalėdinių pietų stalo ir vėliau 
išklausyti karalienės kalbą. Tokios tradicijos, kaip ir dovanų kojinių, Ra- 
janai neišsižadėdavo nė vienais metais. 

Reičelė bandė melsti pasigailėjimo, tačiau burną dengė lipni juosta. 
Norėjo į tualetą ir jau sykį, ne taip seniai, apsišlapino. Antrą kartą nė už 
ką po savim nepridirbs. Sutilindžiavo telefonas. Ji atpažino savojo „No- 
kia“ mobiliojo skambutį. Vyriškis pakreipė galvą atgal ir po sekundės 
vėl nusigręžė. Furgonas burzgė pirmyn. Pro išterliotą priešakinį langą 

soforą. Ir kairėje pusėje dunksančius pažįstamus statinius. „Gamley's 
žaislų parduotuvę. Jie braukė per Houvą nudrykusiu Bažnyčios keliu. 
Vakarų kryptimi. 

Telefonas nuščiuvo. Bet gan greitai pypsėjimu pranešė apie gautą 
žinutę. 

Nuo ko? 

Treisės ir Džeidos? 

O gal tėvų, kuriems maga jai palinkėti laimingų Kalėdų? Motinos, 
nekantraujančios sužinoti, ar dukrai patiko dovanų kojinė? 

Kiek laiko prabėgs, kol gimdytojai ims dėl jos nerimauti? 

Jėzau Kristau, kas, po velnių, tas tipas? 

Ji nusirito ant šono, nes furgonas staiga šovė dešinėn. Tada pasuko 
kairėn. Ir dar kartą. Galiausiai sustojo. 

Daina baigėsi. Džiugus vyriškas balsas per radiją ėmė pasakoti, kur 
nuostabusis Eltonas Džonas leidžia Kalėdas. 

Vyriškis išlipo laukan, tačiau prie uždegimo raktelio nesilietė. Dėl 
išmetamųjų dujų ir baimės Reičelę kamavo stiprėjantis pykinimas. Ir 
žūtbūtinis noras atsigerti. 

Jis nelauktai grįžo į furgoną. Automobilis nuurzgė pirmyn, į tirš- 
tėjančią tamsą. Netrukus nutilo išjungtas variklis, tuo pat metu užgeso 
radijo imtuvas ir trumpam pakibo spengianti tyla. Nepažįstamasis pra- 
nyko iš akiračio. 

Lyg metalas sužvangėjo užtrenkiamos vairuotojo durelės. 

Vėl kažkas džerkštelėjo, ir šviesa išblėso. 

Inkšdama iš siaubo ji sustingo aklinoje tamsoje. 


10 
Gruodžio 26-oji, penktadienis 


Elegantiškai apsirengęs ir pasirišęs prašmatnų raudoną kaklaraištį 
su turkišku raštu, kalėdinę Sendės dovaną, Rojus Greisas praėjo tarp 
mėlynų durų su užrašu „Vyriausiasis inspektorius“ kairėje pusėje ir vy- 
riausiojo detektyvo kabineto — dešinėje. Jis dažnai paspėliodavo, ar 
kada sugebės pakilti iki vyriausiojo pareigų. 

Antrąją Kalėdų dieną pastatas atrodė ištuštėjęs, tiesa, viršutinia- 
me aukšte, nusikaltimų tyrimo kabinete, darbavosi keletas žmonių iš 
komandos, dalyvaujančios operacijoje „Hudinis“. Jie kiauromis paro- 
mis nėrėsi iš kailio, kad sulaikytų „Batžmogiu“ pramintą serijinį Ža- 
gintoją. 

Lūkuriuodamas, kol virdulyje užvirs vanduo, jis pamąstė apie vy- 
riausiojo detektyvo kepurę. Rojus, žinoma, mielai būtų užsimaukšlinęs 
šitą galvos apdangalą, padailintą sidabrine juostele, idant jo savininkas 

išsiskirtų iš žemesnio laipsnio pareigūnų. Bet abejojo, ar turi užtektinai 
sumanumo pasiekti tokias karjeros aukštumas. 

Per santuokos laikotarpį Greisas mažų mažiausia perprato vieną 
Sendės ypatybę: įsivaizduodama, kokio pasaulio norėtų, antroji pusė 
retsykiais demonstruodavo perfekcionistės požiūrį ir bemat pasiusda- 
vo, jeigu tokiu atveju kas nors nepateisindavo jos vilčių. Ne kartą liejo 
įniršį ant nevykėlių padavėjų bei pardavėjų, ir dėl to vyras pasijusdavo 
itin nesmagiai. Tačiau tam tikra prasme žmona jį traukė būtent dėl ko- 
vingo būdo. Vardan pripažinimo, tiek didesnio, tiek mažesnio, ji bea- 
todairiškai remdavo sutuoktinį ir trykšdavo entuziazmu, antra vertus, 
nederėtų pamiršti, kad, Sendės įsitikinimu, apie nesėkmę negalėjo būti 
nė kalbos. 

Jai į širdį įsigraužusį apmaudą ir kai kada pasitaikančius įtūžio pro- 
trūkius iš dalies nulėmė per daugelį metų Sendės išbandytos įvairiausios 
vaisingumą skatinančios procedūros. Bet vis tiek neįstengė pastoti, nors 
abu be galo troško kūdikio. 

Antrame Braitono policijos centrinės nuovados aukšte niūniuo- 
damas Eriko Klaptono dainos „Pakeisti pasaulį žodžius, kurie nežinia 
dėl kokios priežasties ėmė kirbėti galvoje, Rojus Greisas nusinešė kavos 
puodelį prie savo rašomojo stalo, stovinčio beveik apleistame detektyvų 
darbo kambaryje — nešvariu mėlynu kilimu išklotoje atviro planavi- 
mo patalpoje rikiavosi ankštų gardelių su aptvertais stalais gretos, o rytų 
pusėje atsivėrė vaizdas į baltas „American Express" kompanijos biuro 
sienas ir tviskančius žydrus langus. Jis įsijungė lėtą, nerangų kompiuterį, 
kad peržvelgtų žinias apie naktinius incidentus. Laukdamas, kol sistema 
įkels duomenis, nurijo kavos gurkšnį, staiga panūdo cigaretės ir mintyse 
iškeikė neseniai priimtą draudimą rūkyti policijos įstaigose. 

Kaip ir kasmet Džono gatvės nuovadoje būta mėginimų sužadinti 
šventinę atmosferą. Palubėje kadarojo popierinės girliandos, pertvarų 
viršų margino blizgučiai. Ant vieno kito stalo gulėjo kalėdiniai atvi- 
rukai. 

Sendė nė kiek neapsidžiaugė išgirdusi, kad jau antrą kartą per tre- 
jus metus jam reikės budėti Kalėdų dienomis. Be to, kaip ji teisingai nu- 
rodė, šioji darbo savaitė dažniausiai būna niekam tikusi. Atsipalaiduoja 
netgi didžiuma vietinių piktadarių, kurie savo namuose ar landynėse 

nusigeria iki sąmonės netekimo arba prisipumpuoja tiek narkotikų, jog 
nebepavelka kojų. 

Per Kalėdas labiausiai išaugdavo netikėtų mirčių ir savižudybių 
skaičius. Tos kelios dienos džiugindavo turinčius šeimas ir draugus, bet 
kurstydavo neviltį vienišiams, ypač senyviems ir skurdiems, stokojan- 
tiems pinigų netgi normaliai apsišildyti namus. Sykiu gerokai sumažė- 
davo nusikaltimų, kurie jaunam ambicingam detektyvui seržantui kaip 
jis pats būtų suteikę šansą pakliūti viršininkams į akis ir parodyti savo 
gebėjimus. 

Tačiau tokia padėtis netrukus pasikeis. 

Patalpoje viešpatavo neįprasta tyla. Nors kitomis dienomis telefo- 
nai skambėdavo nuolat. 

Ekrane nušvitus pirmiesiems incidentų įrašams, nelauktai suskam- 
bo vidaus ryšio aparatas. 

— Kriminalinis skyrius, — į ragelį tarė jis. 

Į detektyvą kreipėsi operatorė, dirbanti policijos valdymo centre, 
kuris priimdavo ir rūšiuodavo visus užklausimus. 

— Sveikas, Rojau. Linksmų Kalėdų! 

— Ir tau linkiu to paties, Dorina. 

— Regis, be žinios prapuolė moteris. Kūčių naktį dvidešimt dvejų 
metų Reičelė Rajan eilėje laukė taksi, bet galų gale nusprendė atsisvei- 
kinti su draugėmis ir iš Rytų gatvės nužingsniavo namo. Kitądien neat- 
vyko kalėdinių pietų pas tėvus. Neatsako į jokius skambučius — neat- 
siliepia nei namų, nei mobiliuoju telefonu. Vakar, trečią popiet, motina 
su tėvu nuvažiavo iki jos buto Kemptaune, Rytinės Terasos gatvėje, bet 
durų niekas neatidarė. Jie išsigandę, nes, kaip tikina, dukrai taip elgtis 
nebūdinga. 

Užsirašęs Reičelės Rajan ir jos tėvų adresus, Greisas pasakė ištirsiąs 
įvykio aplinkybes. 

Pagal dabartinę policijos strategiją, prieš užsiimant paieškomis, 
reikėdavo luktelėti kelias dienas, leisti pražuvėliui pačiam atsirasti, ne- 
bent dingdavo nepilnametis, senyvas žmogus arba pažeidžiamu įvardy- 
tas asmuo. Šiandiena žadėjo būti rami, todėl jis nutarė griebtis veiklos, 
užuot pasturgaliu šildęs kėdę. 

Dvidešimt devynerių detektyvas seržantas atsistojo, nuslinko palei 


4() PETER JAMES + MIRTIES GLĖBY 


kelias stalų eiles ir prisigretino prie detektyvo seržanto Normano Potin- 
go, vieno iš kolegų, šįryt atvykusių į darbovietę. Apytikriai penkiolika 
metų už jį vyresnio, daug ką mačiusio ir patyrusio profesionalo, kuris 
niekada nebuvo pakeltas tarnyboje — iš dalies dėl politiškai nekorektiš- 
ko elgesio, iš dalies dėl chaotiško šeimyninio gyvenimo, iš dalies todėl, 
kad Potingas, kaip didžiuma policininkų, įskaitant velionį Greiso tėvą, 
teikė pirmenybę darbui fronte, o ne biurokrato pareigoms, neatsieja- 
moms nuo paaukštinimo. Rojus, vienas iš nedaugelio, puoselėjo jam 
simpatiją ir mėgo klausytis „kovų istorijų — pasakojimų apie praeities 
nutikimus, — nes manė, kad galėtų iš jų kai ko pasimokyti, be to, bend- 
radarbį mažumėlę užjautė. 

Potingas dešiniuoju smiliumi dėmesingai stukseno per klaviatūrą. 

— Prakeiktos naujos technologijos, — subambėjo ryškia grebluo- 
jančia Devono tarsena, kai jį aptemdė Greiso šešėlis. Nuo vyruko plūdo 
tabako dūmų tvaikas. — Nieko jose nesusigaudau net ir po dviejų pa- 
mokų. Kuo buvo bloga senoji, mums gerai žinoma, sistema? 

— Tai vadinama pažanga, — tarė Greisas. 

— Hrrrr. Kalbi apie pažangą, dėl kurios į policiją gali pakliūti bet 
kas? 

— Gavau žinią apie pražuvėlį, ir ji man kelia nerimą, — negirdom 
nuleidęs repliką atsiliepė jaunasis detektyvas seržantas. — Tu užsiėmęs? 
Turėtum laiko prisidėti prie manęs ir pasidomėti įvykiu? 

Potingas atsiplėšė nuo kėdės. 

— Padaryčiau bet ką, kad tik išsivaduočiau iš matatonijos, kaip sa- 
kydavo senoji mano tetulė, — pareiškė. — Kaip Kalėdos, Rojau? 

— Trumpos ir mielos. Tetruko šešias valandas, kurias visas pralei- 
dau namuose. 

— Tu bent turi namus, — niūriai iškošė Potingas. 

— O tuč.. 

— Nuomojuos kambarį. Ji mane ištrenkė, supranti? Anoks čia 
smagumas, kai, norint vaikams palinkėti smagių Kalėdų, reikia eiti į ko- 
ridorių ir skambinti jiems taksofonu. Arba tada, kai priešais televizorių 
valgai ASDA pirktą „Kalėdinę vakarienę vienam“. 

— Labai gaila tai girdėti, — nuoširdžiai pasakė Greisas. 

— Rojau, ar Žinai, kodėl moterys panašios į uraganus? 

Jaunasis detektyvas sežantas papurtė galva. 

— Jos atūžia drėgnos ir audringos, o pranykdamos pasiima tavo 
namą ir automobilį. 

Greisas sureagavo blausia, atšiauria šypsenėle. 

— Tau gerai — esi laimingai vedęs. Linkiu sėkmės. Bet nepamiršk 
budrumo, — tęsė Potingas. — Saugokis to momento, kai jos ims keistis. 
Patikėk manimi, aš išgyvenau jau antrą sumautą katastrofą. Nors turėjau 
pasimokyti iš pirmos. Moterys laiko farus velniškai seksualiais, kol už 
jų išteka. Tada perpranta, kad buvo susidariusios klaidingą nuomonę. 
Džiaukis, jei taviškė kitokia. 

Rojus linktelėjo, bet neatsiliepė. Nemalonu pripažinti, tačiau Po- 
tingas beveik teisus. Greiso niekada nedomino opera. Bet Sendės pri- 
verstas jis neseniai lankėsi mėgėjų draugijos pastatytoje operetėje „Pen- 
zanso piratai . Skambant dainai „Policininko dalia yra liūdna", sutuokti- 
nė nuolat jį kumščiavo alkūne. 

Po spektaklio antroji pusė erzindama paklausė, ar, jo nuomone, 
daina bylojo tiesą. 

Ne, atsakė Greisas, anaiptol. Jis labai patenkintas savo likimu. 

Vėliau, kai jiedu išsitiesė lovoje, Sendė sukuždėjo, esą žodžius derė- 
tų pakeisti į „Policininko žmonos dalia yra liūdna . 


ŠIANDIENA 


11 
Sausio 1-oji, ketvirtadienis 


Šalia gydymo įstaigos driekėsi gyvenamojo rajono gatvė, ir keletą 
čionykščių namų dailino languose spindinčios kalėdines lempelės drau- 
ge su vainikais, pakabintais ant laukujų durų. Neilgai trukus žmonės 
nuims papuošalus, kurie vėl atsiras tiktai po metų, liūdnokai pagalvojo 
Greisas, lėtėjančiu žingsniu artėdamas prie įėjimo į Krolio ligoninę, į 
drūtą dėmėto betono luitą su ryškiomis, akį rėžiančiomis langų užuo- 
laidomis. Jam patikdavo pasaulį apžavintys Kalėdų kerai, net jeigu tuo 
metu tekdavo dirbti. 

Kad ir koks buvo pradinis architekto sumanymas, pastatas, žino- 
ma, atrodė gerokai įspūdingiau saulėtą dieną, po žydru dangumi, o ne 
apniukusį, šlapią sausio rytą. Matyt, struktūros projektuotojas neatsi- 
žvelgė į žaliuzes, dengiančias pusę langų, mąstė Greisas, tuzinus auto- 
mobilių, pakrikai sustatytų lauke, iškabų perteklių ir sienas bjaurojan- 
čius lietaus patakus. 

Glenas Brensonas paprastai mėgdavo kolegą šiurpinti vairavimo 
įgūdžiais, bet šiandien sėdosi į keleivio vietą ir ėmė su visomis smulk- - 
menomis porinti apie savo siaubingą Kalėdų savaitę. Gleno santykiai su 
žmona kaip niekad smarkiai pašlijo per kelias iki švenčių likusias savai- 
tes, bet gruodžio 25-ą jie pabjuro dar rimčiau. 

Jau niršdamas, kad Arė pakeitė namų spynas, detektyvas seržan- 
tas beprotiškai įtūžo Kalėdų rytą, kai atvyko nešinas dovanomis dviem 
mažamečiams vaikams, bet žmona nesutiko jo įleisti. Glenas, fiziškai 
galingas, buvęs naktinio klubo apsaugininkas, išspyrė lauko duris, o 
kambaryje rado, kaip ir įtarė, naująjį Arės meilužį, patogiai įsitaisiusį 
jo namuose, žaidžiantį su jo atžalomis, priešais jo eglutę, dėl Dievo 
meilės! 

Ji paskambino pagalbos telefono numeriu 999, ir detektyvo ser- 
žanto vos nesuėmė automobiliu atlėkęs patrulis, kuris priklausė Rytinio 
Braitono padaliniui — areštas galėjo kainuoti darbą. 

— Ką tu būtum daręs? — paklausė Glenas. 

— Veikiausiai tą patį. Bet nieko čia gero. 

— Aha, — jis sekundėlę patylėjo. — Tavo tiesa. Nors pamatęs nelem- 
tą mulkį, sušiktą asmeninį trenerį, su mano vaikais sėdintį prie „X-box“ 
žaidimų, užsigeidžiau nuplėšti jam galvą ir su ja palošti krepšinį. 

— Biče, tau reikėtų kažkaip tvardytis. Nenoriu, kad žlugdytum 
savo karjerą. 

Brensonas viso labo įsistebeilijo į lietaus plaunamą priekinį langą. 

— Koks skirtumas? — po pauzės rūškanai ištarė. — Man niekas 
neberūpi. | 

Rojus Greisas mylėjo vyruką, augalotą, geranorišką, minkštašir- 
dį žmogų-kalną. Su juo susipažino prieš keletą metų, kai Glenas tebu- 
vo naujai iškeptas detektyvas konsteblis. Šiame įžvelgė tiek daug savo 
bruožų — veržlumą, ambicijas. Ir pagrindinę gero policininko savybę, 
tai yra aukštą emocinį intelektą. Nuo tada ėmė jį globoti. Tačiau dabar, 
byrant santuokai, detektyvas seržantas nebeįstengė savęs kontroliuoti ir 
pavojingai artinosi prie ribos, kurią peržengęs galėjo prarasti gebėjimą 
teisingai vertinti padėtį. 

Beje, mažai trūko, kad Glenas pakenktų ir artimai jų draugystei. 
Pastaruosius mėnesius gyveno jo namuose, netoli Houvo pajūrio. Grei- 
sas tam neprieštaravo, nes pats iš esmės buvo persikraustęs pas Kleo, įsi- 
kūrusią sublokuotame name Šiaurinio Lauko rajone, centrinėje Braito- 
no dalyje. Bet nesidžiaugė tuo, kad bičiulis kišo nagus prie vertingosios 
plokštelių kolekcijos ir amžinai kritikavo jo muzikinį skonį. 

Pavyzdžiui, kaip dabar. 

Stokodamas nuosavo automobilio, — prieš kelis mėnesius numy- 
lėtas „Alfa Romeo" virto metalo laužu, o vaidai su draudimo kompani- 
ja tebesitęsė, — vyresnysis detektyvas turėjo naudotis policijos parko 
ištekliais, sudarytais vien iš mažučių „Ford“ ir „Hyundai Getz“. Visai 
neseniai įvaldė iš Kleo gautą Kalėdų dovaną — „iPod“ žaisliuką, kuris 
grojo muziką per bet kokio automobilio radijo sistemą, ir dabar, pake- 
liui į Krolį, bičiuliui demonstravo prietaiso galimybes. 

— Kas čia? — netikėtai sukluso Glenas, kai vieną dainą pakeitė 
kita. 

— Lora Marling. 

Jis akimirką įtempė ausis. 

— Baisiai neoriginali. 

— O ką mėgdžioja? 

Brensonas gūžtelėjo. 

— Man ji patinka, — įžūliai rėžė Greisas. 

Porą sekundžių jiedu klausėsi tylėdami, kol vyresnysis detektyvas 
pamatė laisvą vietą ir nuvairavo automobilį jos kryptimi. 

— Tu seiliojies dėl vokalisčių, — pastebėjo Brensonas. — Va, kur 
tavo bėda. 

— Šita man tikrai patinka, aišku? 

— Esi apgailėtinas. 

— Lorą Marling mėgsta ir Kleo, — atkirto Greisas. — Tie įrašai 
yra jos Kalėdų dovana. Gal perduoti Kleo, jog, tavo manymu, ji taip pat 
apgailėtina? 

Masyvios, glotniaodės seržanto rankos šovė aukštyn. 

— Eli, ei, stabdyk arklius! 

— Būtent. Stabdyk! 

— Pagarba, — tarė Brensonas, tačiau jo balsas skambėjo tyliai ir 
nelinksmai. 

Visos trys policijos automobilių vietos buvo užimtos, bet per šven- 
tes laisvos erdvės netrūko. Greisas įsuko į tuščią tarpą, užgesino variklį 
ir jie išlipo laukan. Pilant lietui, abu nuskubėjo palei šoninę ligoninės 
sieną ir ją greitai apibėgo. 

— Ar judu su Are kada nors ginčijotės dėl muzikos? 

— Kodėl klausi? — pasiteiravo Brensonas. 

— Man tiesiog įdomu. 

Dauguma vietinio komplekso lankytojų nė nebūtų atkreipę dėme- 
sio į nedidelį baltą ženklą su mėlynu užrašu CENTRAS „SATURNAS, 
nukreiptą į niekuo neišsiskiriantį taką, kurio vieną pusę ribojo ligoninės 
siena, o kitą — krūmokšniai. Toks keliukas galėtų vesti šiukšlių kontei- 
nerių link. 

Iš tiesų čia glaudėsi Seksualinės prievartos aukų centras, pirma- 
sis Sasekse. Savo darbui pasišventęs, ne taip seniai policijos viršininko 
įsteigtas skyrius, kaip ir didžiuma kitų, išsibarsčiusių po Angliją, rodė 
smarkiai pasikeitusį elgesį su žagintojų aukomis. Greisas puikiai prisi- 
minė nesenus laikus, kai prievartautoms, psichologinę traumą patyru- 
sioms moterims tekdavo sukiotis policijos nuovadoje, kur jas dažnai ap- 
klausdavo ciniški vyrai. Apie įvykusias permainas bylojo ir šitas naujas 
centras. 
kuoti tos pačios lyties pareigūnai ir psichologai — profesionalai, iš visų 
jėgų siekiantys jas paguosti ir nuraminti, bet kartu privalantys atlikti 
bjaurų darbą, kitaip tariant, atskleisti tiesą. 

Lytinių nusikaltimų skyriaus pareigūnai turėdavo susidoroti su 
vienu iš nemaloniausių dalykų — į aukas žiūrėti kaip į nusikaltimo vie- 
tą, nes jų drabužiai ir kūnai galėjo pateikti gyvybiškai svarbių įkalčių. 
Kiekvieną tyrimą lemdavo laikas. Nemažai išžagintų moterų laukdavo 
dienas, mėnesius ar net metus, kol ryždavosi prašyti policijos pagalbos, 
o daugelis išvis nepranešdavo apie užpuolimus, nes nenorėjo dar sykį 
pergyventi košmariškų potyrių. 


Brensonas su Greisu nuskubėjo aplink juodą ratuotą atliekų kon- 
teinerį, užnugaryje paliko virtinę ne vietoje sustatytų kūgio formos kelio 
ženklų ir stabtelėjo prie įėjimo į pastatą. Vyresnysis detektyvas nuspau- 
dė skambučio mygtuką, ir neilgai trukus durys prasivėrė. Kriminalis- 
tus vidun pakvietė etatinė centro darbuotoja, pažįstama, kurios vardas 
trumpam iškrito jam iš galvos. 

— Laimingų Naujųjų metų, Rojau! 

— Ir tau! 

Jis pamatė, kad moteris žiūri į Gleną, ir suskato desperatiškai nar- 
šyti smegeninę, mėgindamas prisiminti vardą. Staiga prisiminė! 

— Glenai, čia Brenda Kys — Brenda, tai detektyvas seržantas Gle- 
nas Brensonas, mano kolega iš Sunkių nusikaltimų skyriaus. 

— Malonu susipažinti, detektyve seržante. 

Brenda, apklausų specialistė, dirbo su seksualinės prievartos au- 
komis ir Braitone, ir kituose grafystės rajonuose — dar prieš atsidarant 
šiai įstaigai. Maloni moteris protingu veidu, trumpais rudais plaukais ir 
didžiuliais akiniais visuomet rengdavosi kukliai ir konservatyviai. Šian- 
dien, pavyzdžiui, mūvėjo juodas plačias kelnes, vilkėjo palaidinukę ir 
džemperį su V formos iškirpte. 

“| Netir užsimerkęs nesunkiai suprastum, kad patekai į šiuolaikines 
apklausos patalpas, sau tarė Rojus Greisas. Jos kvepėjo naujais kilimais 
ir šviežiu dažų sluoksniu, o šiapus garsui nepralaidžių sienų tvyrojo slo- 
pi atmosfera. Čionykštę anfiladą sudarė labirintas kambarių uždaryto- 
mis pušinėmis durimis ir rusvai gelsva kilimine danga išklotas centrinis 
priimamasis. Ant kreminių sienų kabėjo įrėminti ryškūs meniški fotoat- 
spaudai su galybę kartų regėtais Sasekso vaizdais — su paplūdimio bū- 
delėmis prie Houvo pasivaikščiojimo tako, Kleitono malūnais, Braitono 
jūros tiltu. Interjero kūrėjai, be abejo, puoselėjo geriausius ketinimus, 
bet, rodės, persistengė siekdami, kad čia atvykusios aukos atsiribotų nuo 
išgyvento siaubo. 

Detektyvai užsiregistravo, ir Brenda Kys išklojo naujausias Žinias. 
Kol ji dudeno, koridoriuje atsilapojo vienos durys ir trijulės link paleng-- 
va atkulniavo stambi, nuoširdžiai besišypsanti, uniformuota pareigūnė 
juodais trumpais plaukais, kurie taip stirksojo, lyg ji būtų kišusi pirštus 
į elektros lizdą. 

— Konsteblė Rouland, sere, — prisistatė. — Vyresnysis detektyvas 
Greisas? 

— Taip. Čia detektyvas seržantas Brensonas. 

— Jas rasite pirmajame kabinete — pokalbis ką tik prasidėjo. Ly- 
tinių nusikaltimų skyriaus pareigūnė, detektyvė konsteblė Vestmor, 
bendrauja su auka, detektyvas seržantas Robertsonas nuo jųdviejų ne- 
nuleidžia akių. Norėsite užsukti į stebėjimo kambarį? 

— Mums abiem vietos užteks? 

— Atnešiu dar vieną kėdę. Gal ko nors išgersite? 

— Dėl kavos nužudyčiau, — atsakė Greisas. — Drumstos, be cuk- 
raus. 

Brensonas paprašė dietinės kolos. 

Jie nusekė įkandin konsteblės, traukdami koridoriumi praėjo pro 
„Medicininės apžiūros kambarį, „Posėdžių kambarį“ ir pasiekė „Ap- 
klausos kambarį . 

Už kelių žingsnių į priekį Rouland atvėrė niekaip nepažymėtas du- 
ris ir smuko per slenkstį. Ankštoje stebėjimo patalpoje atvykėliai išvydo 
siaurą baltą stalviršį, ant kurio rikiavosi kompiuteriai. Plokščiaekranis, 
prie sienos pritvirtintas monitorius demonstravo kameros filmuojamus, 
iš gretimo apklausos kabineto persiunčiamus kadrus. Už stalo sėdėjo 
detektyvas seržantas, pirmasis atvažiavęs į „Metropolio“ viešbutį, ber- 
niokiškos išvaizdos, veik trisdešimtmetis vyras šviesiais, kone plikai 
skustais plaukais; priešais save jis buvo atsivertęs bloknotą ir pasistatęs 
vandens butelį atsuktu dangteliu. Pareigūno pečius dengė jam nepritin- 
kantis švarkas, po apykakle pūpsojo milžiniškas tamsiai raudono kakla- 
raiščio mazgas, o drėgnas, blyškus veidas sakytum priklausė siaubingų 
pagirių nukankintam žmogui. 

Greisas pristatė save su Glenu, ir jie prisėdo. Vyresnysis detektyvas 
įsitaisė ant kietos sukamosios kėdės, kurią konsteblė įstūmė į patalpą. 

Ekranas rodė belangį kambarėlį su mėlynos spalvos sofa bei foteliu 
ir apskirtu, nemaža „Kleenex nosinaičių dėže prislėgtu staliuku. Tam- 
siai pilkas kilimas atsidavė niauruma, sienos — nudažytos šaltu, balz- 
ganu atspalviu. Antroji vaizdo kamera su mikrofonu buvo sumontuota 
palubėje. 

Baimės kupina auka, trisdešimties su viršum metų moteris bal- 
tu chalatu su išsiuvinėta ant krūtines monograma MV, kūprinosi ant 
sofos, rankomis apsivijusi diafragmą, bemaž susirietusi į kamuoliuką. 
Laibas kūno sudėjimas, patrauklus, tačiau išbalęs, nutekėjusio blaks- 
tienų tušo dryžiais ištepliotas veidas, ilgi, raudoni, šiuo metu sutaršyti 
plaukai. 

Kitapus stalo sėdėjo detektyvė konsteblė Klerė Vestmor, Lytinių 
nusikaltimų skyriaus pareigūnė, atkartojanti raudonplaukės povyzą, 
taip pat rankomis apsikabinusi krūtinę. 

Per daugelį metų policija įvaldė apklausų metodus, kurie veiks- 
mingiausiai padėdavo išgauti informaciją iš aukų ir liudininkų. Pirma- 
sis principas susijęs su drabužiais. Nevalia rengtis blaškančiais subjekto 
dėmesį, tarkim, dryžuotais arba ryškiaspalviais apdarais. Vestmor į ap- 
klausą atėjo pasirinkusi deramus drabužius ir apavą: melsvus marški- 
nėlius prasegta apykakle, tamsiai mėlyną džemperį V formos iškirpte, 
juodas kelnes ir juodus batus. Šviesius, pečius siekiančius, nuo veido 
atmestus plaukus buvo susirišusi gumele. 

Pagal antrąjį principą aukoms arba liudininkams būtina suteikti 
dominuojančią padėtį, kad jie atsipalaiduotų, todėl nukentėjusioji mo- 
teris Nikola Teilor įsitaisė ant sofos, o detektyvė konsteblė pritūpė ant 
kėdės. 

Atkartojimą galima vadinti klasikiniu apklausų metodu. Jeigu elg- 
davaisi kaip apklausiamieji, kartais žmonės taip nurimdavo, kad imdavo 
mėgdžioti juos šnekinančius pareigūnus. Tuomet pastarieji perimdavo 
pokalbio kontrolę, o su jais ryšį užmezgusios aukos atsiverdavo — arba, 
anot kvotėjų žargono, joms atsirišdavo liežuvis. 

Kol Vestmor, bendraujanti švelnia liverpulietiška tarsena, lėtai ir 
meistriškai bandė išgauti atsakymus iš traumuotos tylios moters, Grei- 
sas bloknote greitosiomis užsirašė vieną kitą pastabą. Didelis procentas 
žaginimo aukų išgyvena potrauminio streso sindromą, o gebėjimą su- 
sitelkti riboja įaudrinta jų būsena. Paklusdama direktyvoms, Vestmor 
sumaniai stengėsi nukreipti pašnekesį naujausių potyrių link ir pamažu 
pereiti prie senesnių. 

Kaip detektyvas, Greisas per daugelį metų dalyvavo galybėje ap- 
klausų kursų, iš kurių perprato tai, ką mėgdavo kartoti savo komandos 
nariams: blogų liudininkų nėra — yra tik prasti jų kalbintojai. 

Detektyvė konsteblė Vestmor savo darbą akivaizdžiai išmanė. 

— Nikola, žinau, kad jums labai sunku atkurti įvykius. Bet infor- 
macija padėtų susigaudyti, kas išties nutiko, ir rasti jūsų užpuoliką. Jūs 
neprivalote šnekėti šiandien, jeigu nenorite. 

Moteris spitrijosi į priekį virpėdama, nepratardama nė žodžio, grą- 
žydama rankas. 

Greisas be galo ją užjautė. 

Lytinių nusikaltimų skyriaus pareigūnė taip pat suskato grąžyti 
rankas. Prabilo po pauzės: 

— Kartu su draugėmis buvote atvykusi į Naujųjų metų pobūvį, su- 
rengtą „Metropolio“ viešbutyje, ar ne? 

Tyla. 

Moters skruostais ritosi ašaros. 

— Ar galite dabar ką nors papasakoti? 

Ji netikėtai papurtė galvą. 

— Gerai. Jokių problemų, — užtikrino Klerė Vestmor. Po kelių 
akimirkų vėl išsižiojo: — Ar per pokylį daug išgėrėte? 

Raudonplaukė vėl krestelėjo galvą. 

— Vadinasi, girta nebuvote? 

— Kodėl manote, kad buvau prisisiurbusi? — ūmai atrėžė ji. 

Pareigūnė nusišypsojo. 

— Na, šventiniais vakarais žmonės linkę labiau nei įprastai atsi- 
palaiduoti. Pati prie alkoholio liečiuosi retai. Bet per Naujuosius metus 
dažniausiai nusitašau! Kada gi dar prisigerti, jei ne tada! 

Nikola Teilor įbedė žvilgsnį į savo rankas. 

— Štai, ką galvojate? — sumurmėjo. — Kad nusitašiau? 

— Tenoriu jums pagelbėti. Jokių prielaidų nekeliu. 

— Aš buvau visiškai blaiva, — su kartėliu pareiškė ji. 

— Gėrai. 

Moters reakcija, teigiamas ženklas, pradžiugino Greisą. 

— Nikola, neketinu jūsų smerkti. Tik siekiu tiksliai nustatyti, kas 
įvyko. Garbės žodis, aš suvokiu, kaip jums nelengva kalbėti apie tai, ką 
patyrėte, ir man maga padėti, kuo tik sugebėsiu. Bet iš pradžių privalau 
išsiaiškinti, kas konkrečiai atsitiko. 

Tyla užsitęsė. 

Brensonas atsigėrė kolos. Greisas sriubtelėjo kavos. 

— Nikola, galime baigti pokalbį kada norėsite. Atidėsime jį iki ry- 
tojaus, jei taip pageidausite. Arba iki porytdienos. Ligi pasijusite geriau. 
Man terūpi jums pagelbėti. 

Stojo dar viena ilga pauzė. 

Staiga Nikola Teilor išpyškino Žodį: 

— Batai! 


50 PETER JAMES * MIRTIES GLĖBY 


— Batai? 

Ji vėl nuščiuvo. 

— Jums patinka gražūs bateliai? — atsargiai pasiteiravo konsteblė 
Vestmor. Pašnekovei nesureagavus į klausimą, ji guviai pratęsė: — Dėl 
avalynės pati einu iš proto. Su vyru prieš Kalėdas skridau į Niujorką. 
Vos susilaikiau nenusipirkusi „Fendi“ aulinukų — jie kainavo aštuonis 
šimtus penkiasdešimt dolerių! 

— Manieji buvo „Mark Jacobs, — vos girdimai sukuždėjo Nikola 
Teilor. 

— „Mark Jacobs'? Aš juos dievinu! — paskelbė detektyvė konsteb- 
lė. — Batus paėmė kartu su drabužiais? 

Ir vėl pakibo tyla. 

— Mane privertė kai ką su jais daryti, — pagaliau ištarė raudon- 
plaukė. 

— Ką? Pabandykite... nupasakoti. 

Nikola vėl pravirko. Kūkčiodama išklojo visas šiurpias smulkme- 
nas, bet kalbėjo lėtai, su ilgomis pauzėmis, per kurias stengdavosi susi- 
tvardyti arba duodavo valią emocijoms ir, užlieta pasišlykštėjimo ban- 
gos, imdavo žiaukčioti. 

Stebėjimo kambaryje moters besiklausantis Glenas Brensonas atsi- 
suko į kolegą ir sudrebėjo. 

Greisas jam linktelėjo pasijutęs itin nejaukiai. Bet šiuo metu jo gal- 
voje mintys sukosi verpetu. Vyresnysis detektyvas mąstė apie aklavietėn 
pakliuvusią, į dėžę įkištą ir ant grindų padėtą bylą, kurią vakar vartė. 
Mąstė apie 1997-uosius. Atkūrė datas. Nusikaltėlio veikimo būdą. Mo- 
dus operandi. Tuometinių aukų parodymus — jų dalį neseniai skaitė iš 
naujo. 

Kaip ir ryte, jo gyslas perliejo žiemiško vėjo gūsis. 


1997 


12 
Gruodžio 26-oji, penktadienis 


— Termometras sako: „Šįvakar“! — skaisčiai mėlynose Sendės 
akyse suspindo žiburėliai, kurie Rojų Greisą visada nuginkluodavo. 

Jie kiurksojo priešais televizorių. „Kvaišų šeimynėlė švenčia Kalė- 
das“ su Čeviu Čeizu tapo savotišku ritualu, Kalėdų antrąjį vakarą tradi- 
ciškai žiūrimu filmu. Paprastai iš rodomų negandų idiotiškumo jis kva- 
todavo. Bėt šiandien neišspaudė nė garso. 

— Ei! — sušuko Sendė. — Ei, detektyve seržante! Ar kas yra na- 
muose? 

Jis palinksėjo sumaigydamas nuorūką peleninėje. 

— Atleisk. 

— Brangusis, tikiuosi, negalvoji apie darbą? O ne, tik ne šįvakar. 
Kalėdų normaliai neatšventėme, tad bent pasimėgaukime tuo, kas liko 
iš antrosios jų dienos. Išspauskime iš jos ką nors ypatinga. 

— Taip, taip, Žinau. Tiesiog... 

— O, tas amžinas tiesiog... 

— Nepyk. Turėjau bendrauti su šeima, kuriai neteko džiaugtis nei 
pirma, nei antra švenčių diena, supranti? Kalėdų naktį dukra atsisvei- 
kino su draugėmis, bet namuose nepasirodė. Tėvai kraustosi iš proto. 
Privalau jiems padėti kuo galiu. Privalau padėti jai. 

— Nejaugi? Mergina turbūt barškinasi su kokiu nors klube sutiktu 
vyručiu. 

— Ne. Taip elgtis jai nebūdinga. 

— Velniai rautų, detektyve seržante Greisai! Pats sakei, jog kiekvie- 
nais metais artimieji praneša apie visą galybę dingusių žmonių. Minėjai, 
kad vien Jungtinėje Karalystėje kasmet prapuola du šimtai trisdešimt 
tūkstančių ir dauguma atsiranda per trisdešimt dienų! 

— Kitaip nei vienuolika tūkstančių penki šimtai. 

— Ir ką? 

— Šiuo atveju mane kamuoja negera nuojauta. 

— Suveikė faro uoslė? 

— Aha. 

Sendė paglostė jo šnerves. 

— Tavo noselė, fare, man labai patinka! — ji pabučiavo vyrą. — 
Šiąnakt mums derėtų pasimylėti. Matavausi temperatūrą — jei neklystu, 
man prasideda ovuliacija. 

Rojus Greisas nusišypsojo ir įsispigino Žmonai į akis. Kai po dar- 
bo kolegos prisiliuobdavo bare, įrengtame antrame Braitono nuovados 
aukšte, arba aludėse, ir kalbos, kaip įprasta vyrų kompanijoje, pakryp- 
davo futbolo — kuriuo jis ne itin domėjosi — ar paukštyčių temomis, 
paaiškėdavo, kad pusę vyrukų merginos patraukdavo savo biustu, o kitą 
dalį sužavėdavo jų kojos. Greisas sąžiningai galėjo pasakyti, kad Sendė 
visų pirma jį užbūrė kerinčiomis žydromis akimis. 

Jis gerai atsiminė pirmąjį susitikimą. Po Velykų praėjus kelioms 
dienoms. Tėvui ką tik buvo diagnozuota paskutinė storosios žarnos vė- 
žio stadija, motinai — aptiktos krūties vėžio metastazės. Anuomet jis 
tarnavo Probacijos tarnybos pareigūnu ir jautėsi kaip niekad prislėgtas. 
Keletas kolegų pasiūlė apsilankyti šunų lenktynėse. 

Rojus be didelio užsidegimo atvažiavo į Braitono ir Houvo grei- 
haundų kinodromą, kur įsitaisė priešais dailią, vietoje nenustygstančią 
merginą. Porą minučių ji plepėjo su greta sėdinčiu vyruku, galop persi- 
svėrė per stalą ir kreipėsi į Greisą: 

— Man davė patarimą! Statyti reikia už šunį, prieš bėgimą atlikusį 
savo reikalus. 


PETER JAMES * MIRTIES GLĖBY 53 


— Tai yra privalau stebėti, kuris išsituština? 

— Koks nuovokumas! Jūs, ko gero, esate detektyvas? 

— Dar ne. Bet vieną dieną tapsiu. 

Taigi valgydamas krevečių užkandą jis nenuleido akių nuo kurtų, 
prieš pirmas lenktynes išrikiuojamų šalia starto barjero. Penktasis nu- 
meris stabtelėjo ir pritriedė nemažą krūvą. Panelė už jį pastatė penkinę, 
vos tik prisiartino totalizatorių prižiūrinti moteris, o pasirodyti užsi- 
manęs Greisas pridėjo dešimtinę, nors vargiai galėjo sau leisti prarasti 
tiek pinigų. Šuo iki finišo nusigavo paskutinis, nuo laimėtojo atsilikęs 
per dvylika korpusų. 

Jis pabučiavo Sendę per pirmąjį pasimatymą po trijų dienų, kai jie- 
du stovėjo tamsoje, po Braitono tiltu į jūrą, o fone šniokštė bangos. 

— Tu man skolinga dešimtinę, — vėliau pasakė. 

— Neblogas sandėris! — ji panaršė rankinuką, iškrapštė dešimt 
svarų ir kupiūrą užkišo Rojui už marškinių. 


Jis nužvelgė Sendę, įsitaisiusią priešais televizorių. Žmona atro- 
dė dar gražesnė nei tada, kai pirmąsyk ją išvydo. Greisas dievino jos 
veidą, kūno ir plaukų aromatus, humoro jausmą, skvarbų protą. Ir tai, 
kad į gyvenimą ji žiūrėdavo atsipalaidavusi. Be abejo, Sendė pyko, kad 
vyrui teko budėti per Kalėdas, bet suprato priežastis, nes linkėjo Rojui 
sėkmės. 

Tai buvo jo svajonė. Jų svajonė. 

Sučirškė telefonas. 

Ji atsiliepė į skambutį, šaltai ištarė: „Taip, yra“, ir perdavė ragelį su- 
tuoktiniui. 

Greisas pasiklausė, ant kitos kalėdinio atviruko pusės mitriai už- 
sirašė adresą. 

— Būsiu po dešimties minučių. 

Sendė tūžmingai į jį dėbtelėjo ir iš pakelio išpurtė cigaretę. Ekrane 
tebekvailiojo Čevis Čeizas. 

— Dėl Dievo meilės, dabar Kalėdų antroji diena! Tau nė kiek nesi- 
nori padėti man mesti rūkyti, tiesa? 

— Pasistengsiu grįžti kuo greičiau. Turiu pasikalbėti su liudininku. 
Sakosi matęs, kaip paryčiais vyriškis įstūmė merginą į furgoną. 

— Kodėl negali su juo susitikti rytoj? — aikštingai išdrožė Sendė. 

— Nes jaunos moters gyvybei gali grėsti pavojus, aišku? 

Ji kreivai nusišypsojo. 

— Ką gi, važiuok, detektyve seržante Greisai. Keliauk gelbėti pra- 
keiktą pasaulį. 


ŠIANDIENA 


13 
Sausio 1-oji, ketvirtadienis 


— Šįvakar tu kažkoks išsiblaškęs. Gerai jautiesi, mielasis? — pasi- 
teiravo Kleo. 

Rojus Greisas sėdėjo ant vienos iš milžiniškų raudonų sofų svetai- 
nėje, kuri priklausė sublokuotam namui, stovinčiam perdarytų sandė- 
lių komplekse, o ant jo drybsojo Hamfris, augantis ir sunkėjantis sulig 
kiekviena diena. Juodas šunytis patogiai glaudėsi prie detektyvo kelių ir 
vogčiomis tampė vilnonius dukslaus megztinio siūlus, tartum užsigei- 
dęs išardyti drabužį anksčiau, nei šeimininkas ką nors pastebės. Planas 
veikė, nes Rojus taip susikaupęs skaitė operacijos „Hudinis“ duomenis, 
kad net nematė, ką daro šuo. 

Pirmąjį seksualinio smurto atvejį, vieną iš kelių, kuriuos tyrė opera- 
cijos „Hudinis dalyviai, policija užregistravo 1997-ų spalio 15-ą. Vėlyvą 
vakarą siauroje Šiaurinio Lauko, Braitono rajono, gatvelėje buvo užpulta 
moteris. Nespėjus agresoriui nusmaukti apatinių aukos kelnaičių, jai į 
pagalbą atskubėjo šunį vedžiojantis praeivis. Vis dėlto nusikaltėlis pa- 
spruko nudžiovęs vieną batelį. Deja, jam labiau pasisekė antrąsyk. Bai- 
giantis mėnesiui „Grand“ viešbutyje įvyko Helovino pokylis, į jį atėjusią 
merginą koridoriuje sučiupo moterimi persirengęs vyras, o tenykščiai 
darbuotojai rado ją tiktai ryte — surištą, gulinčią užkimšta burna. 

Susirangiusi ant priešingos sofos, apsigaubusi kupranugario vilnos 
ponču ir juo prisidengusi juodomis vilnonėmis blauzdinėmis aptemp- 
tas kojas, Kleo skaitė tomelį apie senovės graikus — turėjo mokytis, nes 
Atvirajame universitete neakivaizdiniu būdu studijavo filosofiją. Ją supo 
kompiuteriu rinktų ir ranka prirašytų, geltonais lipniais lapeliais apkli- 
juotų konspektų puslapiai. Šviesūs plaukai vis krito ant veido, ir Kleo kas 
porą minučių juos nusibraukdavo. Greisui visuomet patikdavo žiūrėti, 
kaip ji tai daro. 

Per grotuvą skambėjo Ruario Džozefo kompaktinė plokštelė, už- 
tildytas televizorius rodė Šoną Konerį, filme „Kamuolinis žaibas“ tvirtai 
apglėbusį moterį. Po kalėdinių švenčių Kleo įjunko į karališkų krevečių 
„kormą, ir dabar abu laukė, kol bus pristatytas šio vakaro maistas — 
ketvirtas patiekalas su kariu per penkias dienas. Greisas tam nepriešta- 
ravo, bet šiandien nusprendė leisti savo organizmui pailsėti ir užsisakė 
paprastą „tandoori“ vištieną. 

Stalą slėgė viena iš Rojaus dovanų, įteiktų jai per Kalėdas — di- 
džiulis rutulio formos akvariumas, pakeitęs senąjį, pernai sudaužytą 
įsibrovėlio. Šeimininkas, pramintas Žuvimi-2, staigiais trūkčiojančiais 
judesiais šmaižė po savo valdas, energingai tyrinėjo jūržoles ir minia- 
tiūrinę, į vandenį nugrimzdusią senovės graikų šventyklą. Greta kėp- 
sojo trijų knygų krūvelė, per šventes gauta iš Gleno Brensono. „100 
patarimų vyrukui, kaip išgyventi nėštumą , „Būsimas tėvas“, „Tu irgi 
laukies, drauguži!“ 

— Aha, puikiai, — pakėlęs akis jis vyptelėjo. 

Kleo atsakė tuo pačiu, ir Greisą nelauktai perliejo toks stiprus pa- 
laimos bei ramybės pliūpsnis, kad jis užsigeidė sustabdyti laiką. Am- 
žiams išsaugoti akimirką. 

„Mieliau būčiau su tavimi“ dainavo Ruaris Džozefas, sau pritarda- 
mas akustine gitara. O taip, dingtelėjo Greisui, tavo kompanija, brangio- 
ji Kleo, man yra geriausia iš visų. 

Jam norėjosi likti ant sofos, žvilgsniu varstyti karštai mylimą mote- 
rį, nešiojančią jųdviejų kūdikį, ir niekada neapleisti šio kambario. 

— Pirmąją Naujųjų metų dieną... — Kleo pakėlė stiklą ir nurijo 
vandens gurkšnelį, — ... tau derėtų liautis dirbus ir atsipūsti! Vėl gadintis 
nervus pradėsime nuo pirmadienio. 

— Tik pažiūrėkit, kas kalba! Pati esi įnikusi į mokslus. Argi čia 
atsipalaidavimas? 

— Taip! Aš mėgstu studijuoti. Ir nesijaučiu sunkiai plušanti. Tu 
savo ruožtu dirbi. 

— Kam nors reikėtų pranešti nusikaltėliams, kad per valstybines 

— Aha, ir įkalbėti senukus nemirti per Kalėdas. Nes taip elgtis an- 
tisocialu! Morgo darbuotojai taip pat turi teisę į atostogas! 

— Kelis šiandien pristatė? 

— Penkis. Vargšai nelaimėliai. Jei tiksliau, tris atvežė vakar. 

— Ką gi, jiems užteko padorumo sulaukti Kalėdų. 

— Bet pritrūko ryžto pasitikti kitus metus. 

— Tikiuosi, aš asmeniškai nepasieksiu tokios gyvenimo stadijos, 
kai neberūpės ateinantys metai. 

— Ar esi susipažinęs su Ernesto Hemingvėjaus kūryba? — paklau- 
sė ji. 

Greisas krestelėjo galva nemaloniai aiškiai suvokdamas, koks jis 
neišprusęs, palyginti su Kleo. Į rankas knygą imdavo labai retai. 

— Tai vienas iš mėgstamiausių mano rašytojų. Vieną dieną būtinai 
duosiu jį paskaityti. Hemingvėjus rašė: „Pasaulis laužo kiekvieną, ir po 
to daugelis tampa tik stipresni palaužtoje vietoje.“ Čia apie tave. Juk esi 
tvirtesnis nei anksčiau, ar ne? 

— Viliuosi... nors kartais abejoju. 

— Vyresnysis detektyve, dabar privalai būti kaip niekad stiprus. — 
Kleo paplekšnojo sau per pilvą. — Tavęs reikia mums abiem. 

— Otu reikalinga negyvėliams, — atkirto Greisas. 

— Kaip, beje, ir tu. 

Gryna tiesa, niauriai pamanė jis, vėl užmesdamas akį į bylą. Dau- 
gumoje mėlynų ir žalių dėžių, sukrautų darbo kabinete, slypėjo aukos, 
kapuose lūkuriuojančios, kol vyresnysis detektyvas perduos teismui jas 
pražudžiusius nusikaltėlius. 

Ar šiandieninė seksualinio smurto auka Nikola Teilor sulauks, 
kol jos prievartautojas atsidurs už grotų? O gal iš jos beliks pavardė 
ant plastikinės etiketės, prilipdytos prie bylos, kurios tyrimas pateko į 
aklavietę? 

— Skaitau apie Periklį, graikų politiką, — tarė Kleo. — Jis nebuvo 
tikras filosofas, bet pasakė labai taiklius žodžius. „Po savęs žmogus pa- 
lieka ne akmeniniuose paminkluose išraižytus įrašus, o tai, ką jaudžia 
į kitų gyvenimus.“ Štai viena iš gausybės priežasčių, kodėl tave myliu, 
vyresnysis detektyve Greisai. Į kitų gyvenimus tu įpinsi gerus dalykus. 

— Aš stengiuos, — atsakė Rojus ir vėl nudūrė žvilgsnį į Batžmogio 
bylą. 

— Vargšeli, tavo mintys lakioja kažkur kitur. 

Jis patraukė pečiais. 

— Atleisk. Tiesiog nepakenčiu žagintojų. Krolyje buvo ganėtinai 
šiurpu. 

“| — Tu nepasakojai, ką pavyko išsiaiškinti. 

— Nori išgirsti? 

— Taip. Labai noriu. Man knieti perimti viską, ką sužinai apie pa- 
saulį, kurį išvys mūsų kūdikis. Ką tas žmogus jai padarė? 

Greisas nuo grindų stvėrė „Peroni“ alaus butelį ir vienu dideliu 
mauku jį ištuštino. Nors mielai būtų išgėręs dar, viso labo jį nuleido ir 
galvoje atgaivino rytinius įvykius. 

— Nusikaltėlis privertė ją masturbuotis baltelio kulniuku. Praš- 
matniu dizainerio apavu. Lyg ir „Mark Joseph“. 

— „Mark Jacobs“? 

Rojus sulinksėjo. 

— Taip, pavardė tokia. Tie aukštakulniai brangūs? 

— Mes kalbame apie vieną iš aukščiausios klasės dizainerių. Taigi. 
žagintojas mygo ją masturbuotis? Naudotis kulniuku kaip vibratoriumi? 

— Būtent. O tu nusimanai apie batus? — truputėlį nustebęs pa- 
klausė jis. 

Greisui patikdavo, kaip mylimoji rengdavosi, bet jiems vaikštinė- 
jant kartu Kleo retai kada dairydavosi į batų arba madingų drabužių 
parduotuvių vitrinas. O Sendė nuolat į jas žiopsodavo, retsykiais vary- 
dama sutuoktinį iš proto. 

— Rojau, brangusis, visos moterys nusimano apie batus. Jie įkūnija 
dalį mūsų moteriškumo. Apsiavusios nuostabius aukštakulnius jaučia- 
mės seksualios! Žodžiu, jis stebėjo, kaip auka į save grūdo kulniuką? 

— Smailų, šešių colių ilgio. Vertė jį kaišiotis, tuo metu pats glostėsi. 

— Siaubas. Iškrypęs šunsnukis. 

— Toliau — dar bjauriau. 

— Dėstyk. 

— Nusikaltėlis apvertė ją veidu žemyn ir įstūmė batelio kulną į iš- 
einamąją angą. Aišku? Gal jau užteks? 

— Bet nežagino? Ta prasme, kaip aš ją suprantu? 

— O, į auką įsiskverbė, bet vėliau. Ir jam kilo sunkumų dėl erek- 
cijos. 

Kleo trumpam susimąstė. Po kelių sekundžių paklausė: 

— Kodėl, Rojau? Kas skatina žmones taip siautėti? 

Greisas gūžtelėjo. 

— Popiet kalbėjau su psichologu. Bet jis neišklojo nieko, ko nebū- 
čiau žinojęs. Svetimiems prievartautojams, — sprendžiant iš požymių, 
auką išties užpuolė nepažįstamas, — retai kada rūpi seksas. Tokius indi- 
vidus kursto neapykanta moterims ir troškimas jas užvaldyti. 

— Tavo nuomone, tarp dabartinių įvykių ir Batžmogio bylos eg- 
zistuoja ryšys? 

— Todėl ją ir skaitau. Visai įmanoma, kad čia tik sutapimas. Arba 
mieste atsirado mėgdžiotojas. O gal senų darbelių ėmėsi pradinis agre- 
sorius. 

— Ką tu manai? 

— Batžmogis panašiai smurtavo prieš kai kurias moteris. Jam taip 
pat kildavo erekcijos problemų. Ir visada pasisavindavo vieną aukos ba- 
telį. 

— Taip atsitiko ir vakar? 

— Ne, prievartautojas pasiėmė abu jos batus ir drabužius. Remda- 
miesi nukentėjusiosios pasakojimu galime spėti, kad ją užpuolė trans- 
vestitas. 

— Vadinas, tam tikras skirtumas yra. 


— Taip. 

— Ką sako tavo instinktai? Tavoji faro uoslė? 
— Išvadas daryti per anksti. Bet... — jis nutilo. 
— Bet? 


Greisas nukreipė akis į bylą. 

14 
Sausio 3-ioji, šeštadienis 


Jei paprašytumėte žmones prisiminti, kur konkrečiai jie buvo ir 

ką veikė, kai išgirdo apie lėktuvus, Rugsėjo 11-ąją įsirėžusius į bokštus 
Dvynius, apie princesės Dianos mirtį, apie mirtiną šūvį į Džoną Lenoną 
arba, jeigu jie pagyvenę, apie Džono E Kenedžio žmogžudystę Dalase, 
Teksaso valstijoje, tuos momentus daug kas atkurtų su menkiausiomis 
smulkmenomis. 
“| Tik ne Roksė Pirs. Išskirtinių gyvenimo akimirkų ji sulaukdavo 
įsigijusi geidžiamus batelius. Galėjo tiksliai pasakyti, kas vyko pasauly- 
je tądien, kai nusipirko pirmuosius „Christian Louboutin“. Pirmuosius 
„Salvatore Ferragamo . Pirmuosius „Manolo Blahnik“. 

Bet šiandien, stypčiojant pilka kilimine danga, išklota Braitono 
„Ritzy Shoes parduotuvėje, visi jos spintoje nykstantys žvilgantys odi- 
niai lobiai nublanko ir tapo nereikšmingi. 

— O taip! O, Dieve, taip! 

Roksė nužvelgė savo kulkšnis. Blyškias, nuo kraujagyslių nežy- 
miai pamėlusias, per daug laibas ir kaulėtas. Nė iš tolo neprilygdamos 
gražiausioms kūno dalimis, jos sakytum transformavosi. Ir dabar, teko 
pripažinti, buvo nuostabios. Ploni juodi dirželiai apsivijo vieni kitus lyg 
atgiję, geidulingi, aistros sklidini paparčio lapai ir prigludo prie baltos. 
odos, abipus išsišovusio kauliuko. 

Tikras seksualumo įsikūnijimas. 

Ji įsmeigė akis į veidrodį. Seksualumo įsikūnijimas stebeilijosi į ją! 
Dėl glotnių juodų plaukų ir pribloškiančios figūros neabejotinai atro- 
dė jaunesnė nei moteris, po trijų mėnesių švęsianti trisdešimt septintąjį 
gimtadienį. 

— Na, kokia jūsų nuomonė? — kreipėsi į pardavėją ir vėl įsispitrijo 
į savo atspindį. Į smailius kulniukus, išriestą padą, kerintį juodos odos 
blizgesį. 

— Jie sukurti jums! — atsakė savimi pasitikinti trisdešimtmetė. — 
Garbės žodis, tinka kaip nulieti! 

— Taip ir galvojau! — sucypė ji. — Jūs irgi taip manote? 

Įsiaudrinusi Roksė į save patraukė kelių parduotuvėje apsilankiu- 
sių žmonių dėmesį. Pirmąjį naujų metų šeštadienį, prasidėjus antrajai 
kalėdinių išpardavimų savaitei ir kai kurių prekių kainoms dar labiau 
sumažėjus, miestą užplūdo gausūs nuolaidų medžiotojų būriai. 

Neatsisuko tik vienas klientas. Iš pažiūros vidutinio amžiaus ele- 
gantiškai apsitaisiusi moteris ilgu tamsiu paltu ir prabangiais aukštakul- 
niais auliniais. Nors atvertus aukštą jos džemperio apykaklę akiratyje 
būtų pasirodęs išdavikiškas Adomo obuolys. 

Moteriškai apsirengęs vyras neatsigręžė, nes jis jau akimis rijo 
Roksę. Vogčiomis stebėjo nuo tada, kai ji nusprendė pasimatuoti tuos 
batelius. 

— Džimis Ču visad pataiko į dešimtuką! — tarė pardavėja. — Pui- 
kiai žino, ką pasiūlyti. 

— Jūs išties manote, kad batai man tinka? Jais nelengva vaikščioti. 

Roksę kaustė dirglus nerimas. Keturi šimtai aštuoniasdešimt sva- 
rai buvo didelė suma, ypač dabar, kai programine įranga prekiaujan- 
čiai vyro kompanijai grėsė krachas, o jos pačios nedidukė viešųjų ryšių 
agentūra vos laikėsi vandens paviršiuje. 

Bet juos įsigyti būtina! 

Jei atvirai, už 485 svarus įmanoma gauti aibę dalykų. 

Tačiau niekas nesuteiks tokio pasitenkinimo kaip šie bateliai! 

Roksė nekantravo pasipuikuoti pirkiniu prieš drauges. Bet labiau- 
siai geidavo juos apsiauti susitikdama su Janiu, neapsakomai seksualiu 
meilužiu, su kuriuo artimus ryšius palaikė vos šešias savaites. Aišku, ne 
pirmuoju meilužiu per dvylika santuokos metų, bet geriausiu, o taip. O 
taip! 

Vien prisiminus Janį, jos veidą nutvieskė plati šypsena. Tuo pat 
metu širdį pervėrė skausmo dūris. Kai ką panašaus teko išgyventi du 
sykius, ir Roksė žinojo turėjusi pasimokyti iš savo potyrių. Kalėdas gali- 
ma vadinti prasčiausiu metu meilės romanams. Darbovietės uždarytos, 
dauguma žmonių pasinėrę į šeimyninius reikalus. Pirsai neaugino vai- 
kų — nė vienas jų nenorėjo, — bet per Kalėdų šventes ji buvo priversta 
lydėti sutuoktinį į Londonderį ir keturias paras praleisti su vyro šeima, 

o paskui iš karto vykti į atokų Norfolko užkampį ir dar keturias die- 
nas paviešėti pas savo gimdytojus, senstančius bočius, kaip juos praminė 
Dermotas. 

Metų pabaigoje suplanuoto pasimatymo dieną Janis, kuriam pri- 
klausė du graikiški restoranai Braitone ir dar pora Verdinge bei Istborne, 
netikėtai išskrido į Atėnus aplankyti tėvo, nes šį pakirto širdies smūgis. 

Jiedu ketino susitikti šiandien popiet — po Kūčių pirmąkart. Ro- 
dės, tarsi būtų prabėgęs visas mėnuo. Du mėnesiai. Metai. Amžinybė! 
Roksė jo ilgėjosi. Troško. Geidė. 

Ji apsisprendė privalanti avėti batelius, vardan mylimojo. 

Dėl pėdų Janis ėjo iš proto. Dievino nuauti jos batus, mėgautis šių 
aromatu, apuostyti, į šnerves įtraukti kvapą lyg ragaujant aukščiausios 
kokybės, išdidaus someljė pateiktą vyną. Gal šiandien norės, kad „Jim- 
my Choo aukštakulnių ji nenusispirtų! Nuo tokios minties Roksė taip 
susijaudino, kad pavojingai sudrėko. 

— Žinot, kas šauniausia? Jie dera tiek prie puošnios, tiek prie kuk- 
lios aprangos — tęsė pardavėja. — Puikiai tinka prie jūsų džinsų. 

— Tikrai taip galvojate? 

Koks idiotiškas klausimas. Savaime suprantama, kad pašnekovė 
taip galvojo. Ji sakytų tą patį, net jeigu klientė ateitų apsigaubusi sardi- 
nių galvų pilnu šiukšlių maišu. 

Roksė mūvėjo aptemptus, madingai paplėšytus DKNY, nes, kaip 
tvirtino Janis, džinsai išryškindavo žavingą jos sėdimąją. Jis mėgdavo at- 
segti užtrauktuką, lėtai nutempti kelnes žemyn, savuoju sodriu balsu ir 
ryškiu akcentu dudenti, kad jaučiasi tartum lupdamas gardaus prisirpu- 
sio vaisiaus žievelę. Romantiški Janio plepalai nuteikdavo maloniai. Pas- 
taruoju metu Dermotas nesigriebdavo jokių erotiškų veiksmų. Užuot 
ėmęsis įžanginių glamonių, atžygiuodavo per miegamąjį vienomis koji- 
nėmis bei trumpikėmis ir porą sykių pagadindavo orą. 

— Be jokių abejonių! — nuoširdžiai užtikrino pardavėja. 

— Nuolaidos turbūt nesuteiksite? Batai neįtraukti į išpardavimą? 

— Deja, ne. Jie yra iš naujų, ką tik gautų prekių asortimento. 

— Kaip man nesiseka! 

— Norėtumėt pamatyti prie batelių pritinkančią rankinę? 

— Gal ne. Nedrįstu. 

Bet pardavėja vis tiek ją parodė. Išvaizda — stačiai fantastiška. Pa- 
mačiusi derinį Roksė kaipmat padarė išvadą, kad be rankinuko aukšta- 
kulniams kažko trūko. Jeigu jo neįsigis, vėliau labai gailėsis. 

Prekybos salone nestigo žmonių, o galvoje tesisuko mintys, kaip 
nuslėpti kvitą nuo Dermoto, todėl ji nekreipė dėmesio į aplinkinius, 
įskaitant ir „moterį“, vilkinčią džemperį aukšta apykakle, netoliese ty- 
rinėjančią batelių porą. Roksė nutarė, kad atsiųstą kreditinės kortelės 
ataskaitą nedelsdama sudegins. Galų gale čia jos pinigai, ar ne? 

— Jūs esate mūsiškiame adresų sąraše, mem? 

— Taip. 

— Jei pasakytumėte pašto kodą, rasčiau jūsų duomenis. 

Ji išvardijo skaičius, ir pardavėja juos surinko greta kasos įtaisyta- 
me kompiuteryje. 

Roksės užnugaryje stovintis vyriškis kažką mitriai įvedė į elekt- 
roninę užrašų knygutę. Po kelių sekundžių prieš akis nušvito pirkėjos 
adresas. Tačiau jam nė nereikėjo žiūrėti į ekraną. 

— Ponia Pirs, Drouvėjaus kelias 76? 

— Teisingai. 

— Gerai. Iš viso tūkstantis šimtas dvidešimt trys svarai. Kaip mo- 
kėsite? 

Roksė padavė kreditinę kortelę. 

Vyras moters drabužiais linguodamas klubais išniro iš parduotu- 
vės. Po ilgų, užsitęsusių treniruočių demonstravo, kaip jam dingojos, 
gan seksualią eiseną. Aulinių kulnais stuksendamas per sausą šaltą ša- 
ligatvį, veikiai prasmego Skersgatvių kvartele kunkuliuojančioje pirkėjų 
masėje. 


15 
Sausio 3-ioji, šeštadienis 
Per švenčių atoslūgį, lydintį Naujųjų metų sutiktuves, įsivyraudavo 


ramybė. Atostogos baigdavosi, ir žmonės labiau nei įprastai suplonėju- 
siomis kišenėmis grįždavo į darbus. Nieko keista, mąstė konsteblis Janas 

Apertonas iš Braitono ir Houvo eismo priežiūros tarnybos, kad žvarbią 
sausio šeštadienio popietę miestas atrodė aptuštėjęs, nors išpardavimų 
sezonas buvo pačiame įkarštyje. 

Kolega konsteblis Tonis Omotosas vairavo BMW universalą — at- 
slenkančioje prieblandoje traukdamas pietų kryptimi apvažiavo Roting- 
dino tvenkinį, nuriedėjo į pajūrį ir prie šviesoforo pasuko dešinėn. Kė- 
bulą talžė pietvakarių vėjas, tvoskiantis tiesiai nuo Anglų kanalo, arba, 
kitaip tariant, Lamanšo sąsiaurio. Laikrodyje tvieskė skaičiai 16.30. Jie- 
du dar sykį pralėks virš skardžių, pro Šv. Danstano namus akliems karo 
veteranams ir Rodino mokyklą aukštuomenės mergaitėms, tuomet vėl 
nukaks į pajūrio zoną, stabtelės savo bazėje, o ten įsijungę radijo stotelę 
gers arbatą ir lūkuriuos, kol baigsis pamaina. 

Apertono nuomone, pasitaikydavo dienų, kai oras tarsi įsielektrin- 
davo, ir tu neabejodavai, kad kažkas atsitiks. Bet šiandien jis nieko pa- 
našaus nejautė. Tik nekantravo grįžti namo pas žmoną ir vaikus, išvesti 
šunis pasivaikščioti, ramiai praleisti vakarą prie televizoriaus. 

Pareigūnams kylant į kalną, kur leistinas greitis nuo 30 mylių per 
valandą padidėjo iki 50, išorine kelio juosta pro juos prašvilpė sportinis 
„Mazda MX-2.. 

— Po velnių, gal vairuotojas aklas? — pratarė Tonis Omotosas. 

Išvydę patrulį vairuotojai dažniausiai pristabdydavo ir nedaug kas 
drįsdavo lenkti jų automobilį, net jeigu tas burgzdavo keliolika mylių 
lėčiau nei leistina. Į mazdos vairą įsikibęs žmogus pavogė mašiną, buvo 
pusgalvis arba tiesiog nepamatė policininkų. Nors mėlynos, geltonos ir 
sidabrinės spalvų kvadratinio rašto ir žodžio POLICIJA, ant kiekvienos 
automobilio plokštumos užrašyto ryškiomis, šviesą atspindinčiomis rai- 
dėmis, sunku nepastebėti netgi prietemoje. 

Užpakaliniai žibintai sparčiai tolo. 

Omotosas iki dugno nuspaudė akceleratorių. Apertonas palinko į 
priekį, įjungė švyturėlius, sireną ir salone sumontuotą greičio matuoklį, 
tada patrūkčiojo saugos diržą, kad šis įsitemptų. Pats visuomet sudirg- 
davo, kai kolega leisdavosi persekioti pažeidėją. 

Neilgai trukus pasiviję mazdą, jie užfiksavo prasižengėlio greitį 
— 75 mylias per valandą, — kuris sumažėjo, vos tik automobilis nėrė 
šlaitu žemyn artėdamas prie žiedo. Bet paskui, didelei patrulių nuos- 

tabai, išsukęs iš žiedinės sankryžos jis vėl padidino greitį. Prie skydelio 
pritvirtinta ANAS, kuri automatiškai nuskaitydavo priešais riedančios 
transporto priemonės numerį ir persiųsdavo informaciją į valstybinio 
licencijavimo sistemos kompiuterį, neišgavo jokio garso, vadinas, pra- 
nešimų apie automobilio vagystę policija negavo, o jo dokumentai buvo 
tvarkingi. 

Šįkart matuoklio ekranėlis parodė 81 mylią per valandą. 

— Laikas pokalbiui, — tarė Apertonas. 

Kone prilipęs prie mazdos užpakalio dalies Omotosas sužybčiojo 
priekiniais žibintais. Tokiais momentais jie visada spėliodavo, kaip elgsis 
vairuotojas: mėgins sprukti ar paklausys sveiko proto balso ir sustos. 

Stabdžių šviesos užsižiebė akimoju. Sumirksėjo posūkio signalas, 
ir mazda nuvažiavo į kelio pakraštį. Pro galinį langą patruliuojantys 
policininkai tematė vieną žmogų, moterį, nervingai žvilgčiojančią per 
petį. 

Apertonas užčiaupė sireną, paliko mėlynus švyturėlius blykčioti ir 
įjungė raudonas avarines šviesas. Paskui išlipo laukan, dėl priešpriešinio 
vėjo gūsių pasviro pirmyn ir budriai saugodamasis kitų automobilių, 
kurie galėjo atūžti iš užnugario, prisiartino prie vairuotojos durelių. 
Neseniai persiritusi į penktą dešimtmetį, kaip jis spėjo, su kupeta gar- 
banėlių, sūpančių griežtokų bruožų, bet gana simpatišką veidą. Lūpos 
padažytos negrabiai, blakstienų tušas nutekėjęs, tartum ji būtų verkusi. 

— Atleiskit, pareigūne, — irzliu, žodžius šiek tiek suliejančiu balsu 
prabilo ji. — Regis, truputį viršijau greitį. 

Apertonas nežymiai priklupo, siekdamas atsidurti kuo arčiau vai- 
ruotojos veido ir užuosti burnos kvapą. Nė nevertėjo stengtis. Jei dabar 
būtų uždegęs degtuką, jai pro lūpas, ko gero, būtų šovusi liepsna. Salone 
tvyrojo stiprus cigarečių dūmų tvaikas. 

— Mem, gal jūsų regėjimas prastas? 

— Ne... eee... ne. Akis tikrinausi neseniai. Jų būklė kone ideali. 

— Mėgstate dideliu greičiu lenkti policijos automobilius? 

— Prakeikimas, tikrai taip padariau? Aš jūsų nemačiau! Atleiskit. 
Ką tik vaidijausi su buvusiu vyru — mus sieja bendras verslas. Ir aš... 

— Mem, jūs gėrėte? 

— Tik taurę vyno... per pietus. Vieną taurelę. 

Sprendžiant iš tvaiko, ji veikiau ištuštino visą butelį brendžio. 

— Pareigūne, gal manęs pasigailėsite? — suprasti moters vogravi- 
mą sekėsi vis sunkiau. — Ratai man būtini, kad galėčiau tvarkyti verslo 
reikalus. Jau esu gavusi kelis baudos taškus. 

Nenuostabu, sau tarė jis. 

Vairuotoja atsisegė saugos diržą ir išsiropštė iš salono. Apertonas 
turėjo ištiesti ranką ir pristabdyti moterį, idant toji nenusvirduliuotų į 
kelio vidurį. Jai nė nereikia pūsti į alkoholio tikrintuvą, mąstė patrulis. 
Matuoklio rodmenys šastelėtų į padanges net ir tuo atveju, jeigu mote- 
riškę nuo aparato skirtų dvidešimt jardų. 


1979 


16 
Kovo 9-oji, penktadienis 


— Džoni! — iš miegamojo užbliovė motina. — Raminkis! Ne- 
triukšmauk! Girdi mane? 

Stovėdamas ant kėdės savo kambaryje, jis suėmė vieną iš vinučių, 
kurias spaudė lūpomis, įbedė ją į sieną ir plaktuku trenkė per galvutę. 
Bum! Bum! Bum! 

— DŽONI, VELNIAI TAVE RAUTŲ, LIAUKIS GRIAUDĖJĘS! 
TUČCTUOJAU! BAIK! — visa gerkle užstaugė ji. 

Vienos nuo kitų nutolusios tapačiu atstumu ant grindų gulėjo ver- 
tingosios jo kolekcijos grandinėlės, kurios priklausė klozetams su aukš- 
tai iškeltais bakeliais. Iš viso penkiolika. Rado jas statybinių šiukšlių 
konteineriuose — išskyrus dvi, nudžiautas išvietėse. 

Iš burnos jis išgriebė antrą vinį. Prispaudė prie sienos. Suskato 
kalti. 

Pro tarpdurį įsiveržė motina, atsiduodanti „Shalimar“ kvepalais. 
Su juoda šilkine liemenėle, tinklinėmis kojinėmis, kurių gumelių kol kas 
neužsisegė, akį rėžiančiu makiažu ir gelsvu garbanotu, kiek šleivai už- 
maukšlintu peruku. Ji buvo įsispyrusi į vieną juodą batelį aukštu, smai- 
liu kulnu, kitą laikė iškeltą rankoje tarytum ginklą. 

— AR GIRDI MANE? 

Nekreipdamas jokio dėmesio jis ėmė stuksenti plaktuku. 

— PO ŠIMTS, GAL TU KURČIAS? DŽONI? 

— Mano vardas — ne Džonis, — sumurmėjo jis neprakąsdamas 
dantų, kad neišbyrėtų vinys, tebebilsnodamas į sieną. — Aš esu Vaikau- 
tas. Privalau pakabinti savo grandinėles. 

Gniauždama batą už nosies ji suvarė smailų kulniuką sūnui į šlau- 
nį. Tas cyptelėjo lyg rykštės paragavęs šuo, griuvo šonu ir drėbėsi ant 
grindų. Motina akimoju priklupo ir įniko jį talžyti aštriu kulno galu. 

— Tu ne Vaikautas, o Džonis! Aišku? Džonis Keridžas. 

Ji smogė dar kartą. Ir dar. Ir dar. 

— Aš Vaikautas! Taip sakė daktaras! 

— Idiote! Dėl tavęs pabėgo tėvas, o dabar varai iš proto ir mane! 

— Daktaras užrašė „Vaikautas'! 

— Savo sumautuose dokumentuose jis įrašė Vaik. Aut. — vaikas 
autistas! Štai kas tu esi. Apgailėtinas, niekam tikęs, suknistas vaikas au- 
tistas! Džonis Keridžas. Supratai? 

— Aš Vaikautas! 

Motinai užsimojus batu, jis susirietė į kamuoliuką. Jautė, kad po 
smūgio į veidą skruostas pasruvo krauju. Į šnerves traukė svaigų, tirštą 
jos kvepalų aromatą. Didelis jų butelis stovėjo ant tualetinio staliuko, 
ir kartą ji pareiškė sūnui apsirūpinusi prašmatniausiu parfumerijos ga- 
miniu, kokį galėtų įsigyti moteris, taigi Džonis privalo džiaugtis, kad 
turi aukštos klasės motiną. Bet dabar šioji elgėsi anaiptol ne klasiškai. 

Ji užsimojo vėl kirsti, bet tuo momentu čirkštelėjo laukujų durų 
skambutis. 

— O, velnias! Matai, ką padarei? Dėl tavęs, kvaiša, vėluoju! — sus- 
tugo ir taip nuožmiai drožė per šlaunį, kad smailiu kulniuku perskrodė 
ploną jo kelnių džinsą. — Šūdas, šūdas, šūdas! 

Motina išlėkė iš kambario. 

— Įleisk jį. Tegul manęs palaukia apačioje! — rėksmingai įsakė ir 
įkandin savęs užtrenkė miegamojo duris. 

Vaikautas krūpčiodamas iš skausmo pakilo nuo grindų, nuraišavo 
per slenkstį. Laiptatakiu, įrengtu sublokuotame dviaukščiame jų name 
Vaithoko gyvenamojo rajono pakraštyje, tyčia lipo lėtai. Kai pasiekė že- 
mutinę pakopą, antrąkart atgijo durų skambutis. 

— Įleisk jį! — pakartojo motina! — Žiūrėk, kad nenueitų šalin. 
Mums to reikia! 

Berniukas, kurio veidu tekėjo kraujas, keliose vietose prasisunkęs 
ir pro marškinėlius bei džinsus, piktai nušlubčiojo iki durų ir nenoriai 
jas pravėrė. 

Priešais stoviniavo prakaituojantis storulis jam nepritinkančiu pil- 
ku švarku. Vaikautas įsispoksojo į ateivį. Tas savo ruožtu išraudo nužvel- 
gęs vaiką. Jis atpažino vyriškį, kuris čia lankėsi jau keletą sykių. 

Vaikautas pasisuko į laiptus ir suriko: 

— Mama! Tavęs dulkinti atėjo smirdalius, kurio taip nemėgsti! 


1997 


17 
Gruodžio 27-oji, šeštadienis 


Reičelė virpėjo. Jos viduje sūkuriavo gilus, tamsus siaubo verpetas. 
Maąstyti trukdė kūną kaustanti žvarba. Burna perdžiūvo, alkio varstomas 
skrandis reikalavo vandens ir maisto. Ji nenutuokė, kiek dabar valandų: 
aplinkui viešpatavo aklina tamsa, todėl nepavyko nei įžiūrėti savo laik- 
rodžio, nei atskirti paros meto. 

Užpuolikas paliko ją mirti ar vis dėlto ketino sugrįžti? Ji privalėjo 
pasprukti. Kažkaip. 

Įtempusi ausis mergina stengėsi įsiklausyti į eismo gausmą, galintį 
suteikti užuominų, diena dabar ar naktis, mėgino išgirsti kirus, kurie 
bylotų, kad jūra vis dar tyvuliuoja netoliese. Tačiau iš lauko atsklisda- 
vo tiktai pavieniai tykūs sirenos kauksmai. Sulig kiekvienu širdyje užsi- 
plieksdavo viltis. Gal policija ieško jos? 

Juk ieško, ar ne? 

Tėvai turėjo informuoti pareigūnus, kad dukra pradingo. Turė- 
jo pranešti, kad ji nepasirodė per Kalėdų pietus. Rimtai nerimavo, be 
abejo. Gerai pažinodama savo gimdytojus Reičelė buvo tikra, kad abu 
mėgino prisibelsti į jos butą. Pati nenumanė, kiek laiko prabėgo nuo 
pagrobimo. Jau išaušo Kalėdų antroji diena? Dar kita? 

Drebulys sustiprėjo, šaltis įsismelkė iki kaulų smegenų. Bent tiek 

gerai, kad oda tebešiurpsta, pagalvojo ji. Prieš ketverius metus, baigusi 
mokslus, Prancūzijos kalnų kurorte sezoną plušėjo indų plovėja. Vieną 
popietę, siaučiant pūgai, japonas slidininkas nusprendė paskutiniu reisu 
užsikarti ant šlaito. Keltuvo prižiūrėtojai suklydo pamanę, kad visi poil- 
siautojai jau išlaipinti viršukalnėje ir suskaičiuoti, todėl įrenginį išjungė. 
Ryte, kai jį vėl paleido į darbą, ant kalvos keteros japonas užkilo negy- 

Niekas nesuprato, kodėl numirėlis plikas ir kodėl jis plačiai vypso. 
Vietinis slidininkų instruktorius, su kuriuo ji trumpam buvo užmezgu- 
si meilės romaną, paaiškino, kad per lemtingąsias hipotermijos stadijas 
žmones apima haliucinacijos — jie įsivaizduoja kaistantys, todėl nusi- 
meta visus drabužius. 

Ką gi, teks kaip nors sušilti ir apsisaugoti nuo hipotermijos. Bet dėl 
apribotos judėjimo laisvės Reičelė tepajėgė ritinėtis ant patiesalo. Ėmė 
vartytis kairėn dešinėn. Nepaliaujamai. Tamsoje praradusi orientaciją, 
kartais priguldavo šonu ir po sekundės tėkšdavosi veidu į grindis, pro- 
tarpiais vėl atsiversdavo ant nugaros. 

Reikia iš čia ištrūkti. Kažkaip. Būtina. Kaip? O, Dieve, kaip? 

Ji nepajėgė pakrutinti rankų ir kojų. Neįstengė sušukti. Nuogas kū- 
nas nuėjo tokiais aštriais žąsies odos gūburėliais, kad, rodės, tarsi ją būtų 
smaigstę milijonai adatų. 

Meldžiu, Viešpatie, padėk man. 

Reičelė vėl pariedėjo ir įsirėžė į furgono sienelę. Kažkas nukrito 
išgaudamas griausmingą metalinį žvangggggt. 

Staiga pasigirdo gurguliavimas. 

Orą pasmardino šlykštus, gaižus tvaikas. Čia dyzelinas, galvą per- 
vėrė mintis. Ir jis kliuksėjo. Kliukt... kliukt... kliukt. 

Ji vėl pasirito. Dar sykį apsivertė. Umai veidu prisiplojo prie lipnaus 
dvokiančio skysčio, kuris nudegino akis ir išspaudė dar daugiau ašarų. 

Bet dyzelinas, žinoma, tekėjo iš kanistro. 

Jeigu jis sruvo į kabiną, vadinasi, atsisuko dangtelis. O bako ka- 
kliukas turėtų būti apskritas ir plonas. Mergina dar kartelį pasirideno, ir 
smirdančiomis, šlapiomis, slidžiomis grindimis kažkas nubildėjo. 

Barkšt.... barkšt... žvanggggt. 

Kanistrą pasisekė įspęsti į furgono šoną. Reičelė ėmė muistytis 

aplink objektą, sugebėjo jį pakreipti — tol suko, kol metalinio indo kak- 
lelis atsikišo išorėn. Tuomet prisiglaudė prie aštrių jo kraštų. Pajuto, 
kaip tie įsirėžia į kūną, įniko lėtai, bet visa jėga rangytis, ir staiga suvokė, 
kad bakelio ertmė nukrypo šalin. 

Nedrįsk man krėsti kiaulysčių! 

Ji raitėsi, kol kanistras vėl pasislinko, ir odą palietė nelygios kakle- 
lio briaunos. Reičelė prie jų prigludo, iš pradžių švelniai, paskui stipriau, 
idant dyzelino talpykla nė nekrustelėtų. Tuomet suskato pamažu judėti 
dešinėn, kairėn, dešinėn, kairėn, ištisą amžinybę zulindama riešų pan- 
čius. Kol jie atsipalaidavo, tiesa, labai nežymiai. 

Bet užtektinai, kad atgytų viltis. 

Reičelė vis kraipėsi, trynėsi, brūžino rankas. Alsavo per nosį, 
įkvėpdama nuodingą, kvaitinančią dyzelinio kuro smarvę. Degaluose 
išmirko veidas, plaukai, visas kūnas. 

Riešus varžantys gniaužtai atsileido dar truputį. 

Ausis pasiekė metalo dundesys, ir ji suakmenėjo. O ne, tik ne tai. 
Regis, vėrėsi garažo durys. Reičelė nuvirto ant nugaros, sulaikė kvapą. 
Po kelių sekundžių prasidarė užpakalinės furgono durelės. Ją netikėtai 
apakino žibintuvėlio spindulys. Mergina mirksėdama spitrijosi į šviesą. 
Jautė jo žvilgsnį. Užvaldyta stingdančio siaubo svarstė, kokių veiksmų 
pagrobėjas imsis. 

Jis nepratarė nė žodžio. Reičelė girdėjo sunkų šnopavimą. Bet. ne 
savo. Bandė surikti, tačiau jokių garsų neišspaudė. 

Vyriškis išjungė žibintą. 

Furgono durys griausmingai užsivėrė. Dar vienas skardus trenks- 
mas liudijo, kad jis veikiausiai uždarė ir garažą. 

Tyla. | 

Kurį laiką ji klausėsi nebūdama tikra, kad užpuolikas išėjo. Po ilgai 
užsitęsusios pauzės vėl ėmė grumžti rankas į kanistro kaklelį. Jautė, kaip 
briaunos rėžia odą, bet dėl to nesuko galvos. Po kiekvieno brūkštelėjimo 
stiprėjo įsitikinimas, kad pančiai vis labiau atsileidžia. 


ŠIANDIENA 


18 
Sausio 3-ioji, šeštadienis 


Garis Starlingas su žmona Denize ilgiau nei dešimtmetį beveik 
kiekvieną šeštadienį lankydavosi „Kinijos sode“. Mėgstamas staliukas 
stovėjo netoli laiptų, į dešinę nuo pagrindinės restorano dalies — staliu- 
kas, už kurio prieš dvylika metų Garis jai pasipiršo. 

Turėklais atskirtas nuo likusios patalpos ploto, jis įgavo šiek tiek 
privatumo, ir kitiems klientams bent jau nereikėdavo klausytis dažnų vis 
smarkiau geriančios Denizės tiradų, dažniausiai nukreiptų prieš vyrą. 

Ji prisisiurbdavo dar neišėjusi iš namų, ypač nuo tada, kai baruose 
uždraudė dūmyti; prieš nusvyruodama iki laukiančio taksi, išpliaupda- 
vo didžiumą vyno butelio ir suplėšdavo keletą cigarečių, nors jis metų 
metus įkyriai ragino sutuoktinę mesti rūkyti. Restorano bare laukdama, 
kol atsilaisvins stalas, Denizė spėdavo susiversti vieną ar net du „Kos- 
mopolito' koktelius. 

Galų gale atsisėdusi ji pratrūkdavo reikšti nepasitenkinimą vyro 
ydomis. Kartais senomis, kartais naujomis. Nusiskundimų srautas nuei- 
davo nuo Gario kaip nuo žąsies vanduo, jis išlikdavo ramus ir bejausmis, 
tokiu būdu dar stipriau įsiutindamas antrąją pusę. Vyrelis pamišęs dėl 
savitvardos, sakydavo Denizė bičiulėms. Ir dėl prakeiktos fizinės būklės. 

Jiems kompaniją neretai palaikydavo Morisas ir Ula Stainai, taip 

pat prisiekę gerėjai, seniai įpratę prie Denizės tiradų ir linkę su ja taiks- 
tytis. Beje, tųdviejų santykiai irgi nestokojo povandeninių srovių. 

Pirmąjį šių metų šeštadienį Denizė, Morisas ir Ula buvo nusiteikę 
itin rimtai nusitašyti. Iš pagirių, kamavusių po Naujųjų metų sutiktuvių, 
kurias jie drauge šventė „Metropolio viešbutyje, beliko tolimi prisimi- 
nimai. Vis dėlto trijulė jautėsi mažumėlę pavargusi, ir Gario žmona sė- 
dėjo sau nebūdingai prislopusi. Netgi gurkšnojo vandenį, nors, įprasto- 
mis aplinkybėmis, prie jo nesiliesdavo. 

Jie ėmė doroti trečią „Sauvignon Blanc“ butelį. Pakeldama taurę 
Denizė spiginosi į sutuoktinį, kuris, numynęs laukan pašnekėti telefonu, 
žingsniavo atgal ir kišo mobilųjį į krūtinės kišenę. 

Garis buvo smulkaus kūno sudėjimo, turėjo stropuolio veidą sukta 
mina, trumpus, juodus, tvarkingai sušukuotus, jau retėjančius ir žils- 
tančius plaukus. Dėl apvalių, išsprogusių, po riestais antakiais įspraus- 
tų akių mokykloje gavo „Apuoko“ pravardę. Dabar, sulaukęs vidutinio 
amžiaus, pabalnojęs nosį berėmiais akinukais, virš dailių marškinių už- 
simetęs elegantišką švarką, pasirišęs ramių spalvų kaklaraištį, priminė 
mokslininką, ironiškai, iš aukšto stebintį pasaulį, sakytum šis įkūnytų jo 
laboratorijoje vykdytą, nelabai nusisekusį eksperimentą. 

Priešingai nei vyras, Denizė, liekna blondinė smėlio laikrodžio fi- 
gūra, — taip atrodžiusi, kai jiedu susipažino, — gerokai priaugo svorio. 
Kirpėjos pastangomis šviesius plaukus išlaikė, tačiau nuolatinis girtavi- 
mas padarė savo. Gario nuomone, kurios dėl savo perdėto santūrumo jis 
niekada neišsakydavo, be drabužių ji panėšėjo į glebną, išplerusią kiaulę. 

— Lizė... mano sesuo, — atsiprašomu tonu paskelbė Garis ir at- 
sisėdamas pridūrė: — Jau kelias valandas kiurkso policijos nuovadoje, 
nes ją sulaikė dėl vairavimo išgėrus. Tik pasitikslinau, ar Lizė matėsi su 
advokatu. Ir ar kas nors parveš ją namo. 

— Toji kvaiša? — leptelėjo Denizė. — Kodėl taip pasielgė? 

— Na, žinoma, prisidirbo tyčia, ar ne? — atkirto Garis. — Dėl 
Dievo meilės, atstok nuo jos! Ir pradžių Lizė kankinosi dėl pragariškos 
santuokos, o dabar turi ištverti pragariškas skyrybas su tuo šunsnukiu. 

— Vargšelė, — tarė Ula. 

— Jos kraujyje tebėra per daug alkoholio. Pareigūnai neleis jai sės- 
tis prie vairo. Gal man nulėkti ir... 

— Nedrįsk! — užprotestavo Denizė. — Tu irgi nesi blaivas. 

— Jei vairuoji išgėręs, privalai būti velniškai atsargus, — sušve- 
beldžiavo Morisas. — Aš to nedaryčiau. Ir nė kiek neužjaučiu žmonių, 
kuriuos sučiumpa policija. — Jis pamatė, kad draugo veidas apniuko. — 
Aišku, išskyrus Lizę, — pridūrė nejaukiai nusišypsodamas. 

Statydamas senelių prieglaudas Morisas uždirbo krūvas šlaman- 
čiųjų. Ula, švedų kilmės žmona, visa esybe įsitraukusi į kovą už gyvūnų 
teises, neseniai vadovavo Šorehamo uosto, pagrindinio Braitono uosto, 
blokadai, idant avys nebūtų eksportuojamos nežmoniškomis, jos įsitiki- 
nimu, sąlygomis. Garis atkreipė dėmesį, kad juodu vis mažiau kas sieja, 
o bendrumai ypač nunyko per pastaruosius porą metų. 

Draugo vestuvėse Garis dalyvavo kaip vyriausiasis pabrolys. Anuo- 
met slapta troško Ulos, klasikinės ilgakojės švedės linų spalvos plaukais. 
Tiesą sakant, geismas atslūgo ne taip jau seniai, kai ji liovėsi rūpintis savo 
išvaizda. Sustorėjo kaip ir jo žmona, ėmė rengtis motiniškai — nešioti 
beformes palaidines, avėti sandalus ir puoštis hipiškais juvelyriniais dir- 
biniais. Nūdien puikuodavosi išsitaršiusia šukuosena, o makiažo sluoks- 
nis dengė jos veidą nelyginant karo spalvos. 

— Žinai apie Kulidžo poveikį? — pasiteiravo Garis. 

— Kas tai? — sukluso Morisas. 

— Sykį Kalviną Kulidžą, JAV prezidentą, su žmona nuvežė aprody- 
ti vištų ūkį. Fermeris susidrovėjo, kai gaidys puolė dulkinti vištą ponios 
Kulidž akivaizdoje. Jam atsiprašius, prezidento sutuoktinė paklausė, 
kiek kartų per dieną gaidys taip duodasi. Tuzinus, atsakė fermeris. Ji at- 
sisuko į paukščių augintoją ir sušnibždėjo: „Gal pasakytumėte tai mano 
vyrui ? 

Kol Morisas su Ula juokėsi, Garis trumpam nutilo. Denisė, kuri 
girdėjo istoriją anksčiau, klausėsi nutaisiusi šaltą, akmeninę išraišką. 

Jis pratęsė: 

— Šiek tiek vėliau Kulidžas pasidomėjo: „Ar gaidys visada už- 
griūva tą pačią vištą?“ Fermeris atsakė: „Ne, pone prezidente, kaskart 
vis kitą.“ Kulidžas sukuždėjo vyrukui: „Gal pasakytumėte tai mano 
žmonai ? 

Stainų pora tebekrizeno, kai padavėjas pristatė traškią antieną su 
blyneliais. 

— Neblogas anekdotas! — pareiškė Morisas ir krūptelėjo, nes Ula 
jam spyrė po stalu. | 

— Tavo atveju pernelyg taiklus, — įgėlė ji. 

Per daugelį metų Morisas prisipažino Gariui, kad buvo užmezgęs 
nemažai meilės romanų. Ula sugebėjo išaiškinti daugiau nei vieną. 

— Gaidys bent pasidžiaugė normaliu seksu, — vyrui tarė Deni- 
zė, — one tom keistybėm, į kurias esi linkęs tu. 

Garis nuleido repliką juokais ir pasistengė, kad jo veido kaukę iš- 
kreiptų nepermaldaujama šypsena. Nugrimzdę į nesmagią tylą visi lau- 
kė, kol ant stalo atsiras blynai, laiškiniai svogūnai, „Hoisin“ padažas ir 
kol padavėjas supjaustys antį. 

Kibęs į blynelius Morisas skubiai pakeitė temą. 

— Na, Gari, kaip naujais metai einasi verslo reikalai? Manai, žmo- 
nės mažins išlaidas? 

— Iš kur jam žinot? — įsiterpė Denizė. — Jis amžinai murkso pra- 
keiktoje golfo aikštelėje. 

— Suprantama, brangioji, — atšovė Garis. — Taip randu naujus 
klientus. Policijos užsakymus, pavyzdžiui, išsirūpinau per golfo partiją 
su pareigūnu. 

Garis Starlingas pradėjo profesinį gyvenimą kaip signalizacijas ins- 
taliuojantis „Chubb Alarms“ firmos elektrikas. Metęs darbą surizikavo 
įsteigti nuosavą bendrovę ir iš pradžių tenkinosi centrinėje Braitono da- 
lyje išsinuomotu ankštu biuru. Pasirinko idealiai tinkamą laiką, nes kaip 
tik tada apsaugos verslas ėmė klestėti. 

Jis naudojosi sėkmę garantuojančiu metodu. Kaip golfo klubo, 
„Apskritojo stalo“ klubo, vėliau ir „Rotary“ klubo narys stengdavosi 
nusisamdyti kiekvienam naujam pažįstamui. Keletą metų varstė du- 
ris, kol pagaliau jo „Sasekso apsaugos sistemos“ ir gimininga įmonė 
„Sasekso nuotolinės priežiūros tarnyba“ tapo vienos iš stambiausių 
Braitono kompanijų, siūlančių paslaugas fiziniams ir juridiniams as- 
menims. 

— Atvirai kalbant, padėtis gana nebloga, — pasisukęs į bičiulį tars- 
telėjo Garis. — Mes išlaikome savo pozicijas. O kaip tavo verslas? 

— Klesti! — atsakė Morisas. — Sunku patikėti, tiesa! — jis pakėlė 
taurę. — Ką gi, į sveikatą! Siūlau tostą už nuostabius metus. Gaila, De- 

nize, kad prieš pat dvyliktą nakties nepavyko tavęs pasveikinti su Nau- 
jaisiais metais. 

— Aba, atleisk. Nežinau, kas man nutiko. Matyt, kaltas šampano 
butelis, kurį mes ištuštinome persirengdami kambaryje. 

— Kurį tu ištuštinai, — pataisė Garis. 

— Vargšė, — tarė Ula. 

— Nieko tokio, Garis atidirbo gerdamas už jus abu, ar ne, senas 
drauguži? 

Jis vyptelėjo. 

— Stengiaus kiek įmanydamas. 

— Tai jau tikrai, — sutiko Ula. — Kaip reikiant nusitašei! 

— Ei, ar matėt šiandieninį Argus? — į kitą temą netikėtai peršoko 
Morisas. 

— Ne, dar neskaičiau, — atsakė Garis. — Kodėl klausi? 

— Viešbutyje išprievartavo moterį! Kol mes linksminomės! Nejti- 
kėtina! 

— „Metropolio“ viešbutyje? — pasitikslino Denizė. 

— Taip! Miegamajame! Įsivaizduoji? 

— Puikumėlis. Malonu žinoti, kad rūpestingas vyrelis maukia kaip 
kiaulė, kol žmona viena guli lovoje, o laisvėje bastosi Žagintojas. 

— Ką rašo laikraštis? — pasiteiravo Garis, nuleidęs komentarą ne- 
girdom. 

— Nedaug ką — tik kelias eilutes. 

— Mielasis, neatrodyk toks kaltas. Juk tau stovėtų trumpiau nei 
spėtum iškrušti blusą, — paskelbė Denizė. 

Morisas sutelkė dėmesį į valgomąsias lazdeles, kuriomis prigrieb- 
tus antienos kąsnius bandė perkelti ant blynelio. 

— Nebent auka turėjo aukšta... oi! — suriko Denizė. 

Garis po stalu užsimojo koja ir pašventino žmoną stipriu spyriu. 
Užtikdydamas ją. 


1997 


19 
Gruodžio 27-oji, šeštadienis 


Reičelei skausmas jau buvo nė motais. Desperatiškai linguojant 
pirmyn atgal, gremžiant pančius į aštriabriaunį degalų talpyklos kaklelį, 
nuo šalčio pastėro už nugaros surištos rankos. Paskuigalis nutirpo, kas 
porą sekundžių dešiniąją koją perskrosdavo mėšlungio dieglys. Bet ji 
pjovė nieko nepaisydama. Pjovė. Pjovė pasiryžusi bet kam. 

Stiprybės suteikė ne kas kitas, o žūtbūtinis ryžtas. Begalinis troš- 
kimas pabėgti anksčiau nei atsibels grobikas. Gauti vandens. Pavalgyti. 
Išgirsti tėvų balsus ir pranešti, kad jai viskas gerai. Verkdama, plūsda- 
ma ašaromis, ji raitėsi, muistėsi, rangėsi, trynėsi į kanistrą kiek leido 
jėgos. 

Riešus skiriantis tarpelis nežymiai praplatėjo, ir merginą perliejo 
džiaugsmo banga. Pančiai atsipalaidavo. Suskato remžti su dar didesniu 
užsidegimu, ir sulig kiekviena sekunde jie vis labiau atsileido. 

Staiga Reičelė išvadavo rankas. 

Tamsoje jas praskėtė, lyg negalėdama patikėti tokia įvykių eiga ir 
būgštaudama, kad jas vėl sukaustys raiščiai, o ji atsibus ir suvoks regėjusi 
iliuziją. 

Dilbius raižė siaubingi sopuliai, bet Reičelei tai nerūpėjo. Galvoje 
milžinišku greičiu sukosi mintys. 

Aš laisva. 

Jis sugrįš. 

Mano mobilusis. Kur mano mobilusis? 

Telefonu reikėjo išsikviesti pagalbą. Nelaimei, ji nenumanė, kur 
esanti. Ar policija sugebėtų nustatyti mobiliojo koordinates ir taip rasti 
jo savininką? Vargu bau. Vadinasi, prieš išsmunkant pro duris ir susio- 
rientuojant aplinkoje, pareigūnams tepavyktų pranešti, kad ją įgrūdo į 
furgoną, šiuo metu stovintį garaže, veikiausiai Braitono ir Houvo mieste. 

Užpuolikas galėjo parsitrenkti bet kurią akimirką. Dabar derėtų 
išlaisvinti kojas. Ji apgraibė grindis ieškodama telefono, rankinuko, bet 
ko. Teužčiuopė glitų dvokiantį dyzeliną. Svirdama į priekį palietė plas- 
tikinę juostą, taip standžiai apvijusią kulkšnis, kad jos sluoksnis primi- 
nė gipsą. Tuomet kilstelėjo ranką, pasirengusi atsikimšti burną ir imti 
šauktis pagalbos. 

Bet ar taip elgtis protinga? 

Lūpas irgi dengė tvirtai priklijuota juostelė. Dyzelino nugleivintais 
pirštais Reičelė vargais negalais suėmė kraštą ir ją nuplėšė — taip skubė- 
jo, kad nė nepaisė skausmo. Tada pamėgino įsitverti į kojas varžančios 
juostos kraštelį, bet drebančios rankos niekaip jo neaptiko. 

Širdyje išsikerojo panika. 

Privalau pabėgti. 

Ji pabandė atsistoti, tačiau dėl surištų kojų neišlaikė pusiausvyros, 
šonu parvirto ant grindų ir kakta rėžėsi į kažkokį daiktą. Po sekundės 
pajuto, kaip į akį nusruveno skystis. Spėjo, kad kraujas. Šnarpšdama ap- 
sivertė, nugara atsirėmė į furgono sienelę, įsispyrė į kabinos pagrindą ir 
lėtai suskato keltis. Deja, pėdos nesiliovė slysčiojusios, nes dėl prakeikto 
dyzelino grindys virto čiuožykla. 

Reičelė apgraibomis surado patiesalą, ant kurio gulėjo, pakišo jį po 
kojomis ir vėl ėmė stotis. Šįkart sėkmingiau. Ji kilo lėtai. Perpus atsitie- 
susi viršugalviu tvojosi į lubas. Aklinoje tamsoje prarado orientaciją ir 
su trenksmu vėl griuvo ant šono. Kažkoks objektas taip smarkiai kirto 
per akį, kad, rodės, sakytum ją būtų peršnioję plaktuku. 


ŠIANDIENA 


20 
Sausio 3-ioji, šeštadienis 


Virš prietaisų skydelio sudzingsėjo informacijos gaviklis. Garsas 
privertė krūptelėti Vaikautą, pastačiusį automobilį mokamoje vietoje ir 
sriūbčiojantį arbatos puodelį. Kurį turėjo išgerti 23.00. Pavėlavo dešimt 
minučių, nes įsigilinęs skaitė laikraštį. 

Jo žvilgsnis nukrypo į ekraną. Dispečerio atsiųsta žinia skelbė: 


„Kinijos sodo“ restor. Prestono g. 2 keleiv. Starlingai. 


Kelion. tiksl. Rodino Vingio g. 


„Kinijos sodo“ restoranas buvo už kampo. Kaip rasti kelionės tiks- 
lą, jis žinojo. Matė mintyse lygiai taip pat, kaip regėdavo kiekvieną Brai- 
tono ir Houvo gatvę ar būstą. Rodino Vingis driekėsi aukštai virš uolėtų 
pajūrio skardžių, į rytus nuo miesto. Ten stūksojo pavieniai, neblokuoti, 
įspūdingo dydžio namai, iš kurių atsiverdavo Prieplaukos rajono ir Ang- 
lų kanalo panoramos. Piniguočių namai. 

Turtuolių, išgalinčių nusipirkti dailius batelius. 

Priimdamas užsakymą Vaikautas nuspaudė patvirtinimo mygtuką, 
tada vėl ėmė gurkšnoti arbatą ir skaityti salone paliktą laikraštį. 

Klientai dar nebus baigę doroti savo patiekalų. Žmonės, šeštadie- 

nio vakarą kviečiantys taksi į centrinio Braitono restoraną, tikėdavosi, 
jog teks palaukti ne mažiau kaip penkiolika minučių. Be to, jis neįstengė 
susiturėti pakartotinai akimis nepermetęs straipsnio apie moterį, kurią 
per Naujųjų metų sutiktuves išprievartavo „Metropolio“ viešbutyje. Is- 
torija prikaustė dėmesį. 

Veidrodėliuose mirguliavo jūros tilto žiburėliai. Vaikautas viską 
išmanė apie tas švieseles. Kadaise ten dirbo mechaniku elektriku, pri- 
klausė atrakcionus eksploatuojančiai ir taisančiai komandai. Tačiau 
buvo atleistas. Dėl tos pačios priežasties, kuri jam visada kainuodavo 
darbą — nesusivaldė ir ant kai ko išliejo įsiūtį. Laimei, taksi keleiviai dar 
nė syko nesukurstė jam nežaboto pykčio, nors kartą teko išlėkti laukan 
ir apšaukti kitą, įžūliai į priekį užlindusį, vairuotoją. 

Baigęs gerti arbatą jis nenoriai sulankstė laikraštį, įkišo puodelį į 
plastikinį maišelį greta termoso ir visa tai padėjo ant priekinės keleivio 
sėdynės. 

— Sąrašas, — balsu ištarė ir mintyse atkūrė jo punktus. 

Pirmiausia reikia padangose patikrinti slėgį. Tada užvesti variklį ir 
ijungti šviesas. Jokiu būdu ne atvirkščiai, nes, anot taksi savininko, jei 
akumuliatorius bus nusėdęs, žibintai gali išeikvoti energiją, ir jos pri- 
trūks starteriui. Ypač dažnai taip atsitinka žiemą, kai maitinimo bloką 
veikia dideli krūviai. O dabar — žiema. 

Kol variklis burzgė tuščiąja eiga, jis užmetė akį į degalų lygį. Trys 
dydamas nurodymus, salone palaikydavo dvidešimties laipsnių tempe- 
ratūrą. Skaitmeniniai rodmenys bylojo, kad lauke tebuvo du laipsniai 
šilumos. Naktis šalta. 

Aha. 

Vaikautas žvilgtelėjo į veidrodėlius, įsitikino, kad saugos diržas už- 
segtas, parodė posūkį, išriedėjo į kelią ir sustojo prie sankryžos. Palau- 
kęs, kol raudonas šviesoforo signalas užleis vietą žaliam, nuvairavo de- 
šinėn, į Prestono gatvę, ir beveik iš karto sustingo prie šaligatvio krašto, 
netoli laukujų restorano durų. 

Prie taksi prisiartino nuo kalvos nusvyravusi pora labai girtų, 
triukšmadarių tipo vyrukų, kurie bilstelėjo į langą ir paklausė, ar vai- 
ruotojas galėtų juos nuvežti į Koldiną. Ne, aš laukiu keleivių, atsakė jis. 

Ir, tiems dviem nutolstant, paspėliojo, kokie klozetai įrengti jų namuo- 
se — su aukštai ar žemai įtvirtintais bakeliais. Staiga jis užsigeidė būtinai 
išsiaiškinti atsakymą. Jau ruošėsi šokti iš salono, prisivyti nusilakėlius ir 
jų paklausti, kai galiausiai atsivėrė restorano durys. 

Per slenkstį žengė du žmonės. Laibas vyriškis, vilkintis tamsiu pal- 
tu, šaliku apsivyniojęs kaklą, ir už jo besilaikanti, ant aukštakulnių sver- 
dinti moteris; susidarė įspūdis, kad ji bemat parvirstų, jei tik atitrauktų 
rankas nuo palydovo. Ir, sprendžiant iš smailių kulniukų, kristų ilgai. 

Kokie gražūs kulnai. Kokie dailūs bateliai. 

Ir jis turėjo poros adresą! Gera žinoti, kur gyvena moterys, avin- 
čios žavingus aukštakulnius. 

Aha. 

Vaikautas nuleido langą. Nenorėjo, kad vyriškis stuksentų į stiklą. 
Jam nepatikdavo, kai žmonės belsdavosi. 

— Taksi Starlingams? — paklausė vyras. 

— Rodino Vingio gatvė? — atsakė vairuotojas. 

— Taip, mūsiškė! 

Jiedu įsitaisė ant užpakalinės sėdynės. 

— Rodino Vingis šeši septyni, — tarė vyras. 

— Rodino Vingis šeši septyni, — aidu atsiliepė Vaikautas. Jam lie- 
pė visada aiškiai pakartoti adresą. 

Salone pakibo alkoholio tvaikas ir kvepalų aromatas. „Shalimar“ 
kvepalų, kuriuos jis bemat atpažino. Vaikystėje užuosdavo juos, sklin- 
dančius nuo motinos. Atsigręžė į moterį. 

— Šaunūs bateliai, — pastebėjo. — „Bruno Magli“. 

— Tšš-aip, — išvebleno ji. 

— Ketvirtas dydis. 

— Kas tu, gal batų ekspertas? — rūgščiai pasidomėjo moteriškė. 

Taksistas per veidrodėlį nužvelgė keleivės veidą. Nepanašu, kad ji 
gerai praleido vakarą. Arba kad buvo malonus žmogus. Vyras sėdėjo 
užsimerkęs. 

— Batai, — pasakė Vaikautas. — Aha. 


1997 


21 
Gruodžio 27-oji, šeštadienis 


Reičelė krūptelėjo atsipeikėdama. Galva tvinkčiojo. Vieną negai- 
lestingą akimirką ji galvojo esanti namuose, gulinti savo lovoje, manė, 
kad smilkiniai pulsuoja dėl klaikių pagirių. Bet po sekundės suvokė, kad 
kūnas prisiplojęs prie kietų metalinių grindų. Prie patiesalo. Įkvėpė de- 
galų smarvę. Tikrovei išlaužus uždarus sąmonės vartus, visiškai išsibu- 
dino ir pajuto slegiantį, širdį raižantį siaubą. 

Velniškai maudė dešiniąją akį. Dieve, kokia kančia. Kiek laiko taip 
pratysota? Pagrobėjas galėjo grįžti bet kuriuo metu ir pamatyti, kad 
auka išvadavo riešus. Rankas vėl apvyniotų lipnia juosta ir, ko gero, ją 
nubaustų. Reikia nedelsiant išlaisvinti kojas ir sprukti, kol dar įmanoma. 

Viešpatie, padėk man. 

Lūpos taip sukepo, kad mėginant jas pakrutinti odelė skausmingai 
įtrūko. Liežuvis tartum virto į burną įkištu apnašų rutuliuku. Reičelė 
pasiklausė siekdama įsitikinti, jog tebėra viena. Išgirdo tolimą sirenų 
gausmą ir su menkute, nežymia viltimi vėl pasvarstė, ar tik jos nesidairo 
policija. 

Bet kaip pareigūnai sugebėtų ją rasti šioje vietoje? 

Mergina apsivertė, prigludo prie furgono šono, rankomis pasirem- 
dama į grindis atsisėdo ir nagais įniko rakinėti kulkšnis supančiojusią 

juostą. Slidžiame, dyzeliniu kuru išterliotame paviršiuje bandė aptikti 
jos kraštą. Galų gale užčiuopė ir lėtai, atsargiai ėmė knibinėti, kol nu- 
draskė per visą plotį. Šaižių dryksnių serijomis suskato plėšti juostelę. Ir 
krūptelėjo iš skausmo, kai nuo odos atlupo paskutinį jos sluoksnį. 

Reičelė griebė permirkusią paklotę, atsistojo, patampė ir patrynė 
kojas, idant atslūgtų tirpulys, vangiai nuklupčiojo į užpakalinę furgono 
dalį ir staiga suriko, nes plika pėda užmynė aštrų daiktą — veržlę arba 
sraigtelį. Apgraibomis paieškojo durų rankenos. Prisilietė prie statmeno 
metalinio strypo, perbraukė jį pirštais ir galiausiai pasiekė rankenėlę. 
Pastangos šią nulenkti žemyn nedavė jokių rezultatų. Ji nepajudėjo iš 
vietos ir stumiama viršun. 

Furgonas užrakintas, apimta nevilties pagalvojo Reičelė. Apsisuko, 
nusigavo į priekį, — metalinėje, į olą panašioje kabinoje aidėjo tankus, 
gergždantis jos alsavimas, — nerangiai persiropštė per keleivio sėdynės 
atkaltę ir smiliumi braukdama palangę rado užrakto kaištelį. Kaip įma- 
nydama stipriau suėmė jį gličiais pirštais ir timptelėjo. 

Dideliam palengvėjimui, kaištis lengvai šoko aukštyn. 

Ji apčiuopė rankeną, patraukė į save, visu kūnu plojos į duris ir 
joms atsivėrus, — tuo pat metu įsijungus vidinėms furgono lempu- 
tėms, — vos neparpuolė ant betoninių grindų. 
neišvydo. Tik prie plikos sienos pritvirtintus kabliukus, ant jų kybantį 
vieną kitą įrankį. Padangą. Ji čiupo užtiesalą ir nubėgo palei furgono 
šoną jausdama, kaip iš baimės daužosi širdis, artėdama prie garažo iš- 
ėjimo. Medžiaga už kažko užsikabino, ir, jai sutrūkčiojus audiniu, ant 
grindų trankiai nuvirto keletas metalinių daiktų. Mergina susigūžė, bet 
vėl nulėkė pirmyn ir prisigretino prie pakeliamų, ties lubomis sustumia- 
mų durų. Įsikibo į dvipusę rankeną, įstatytą viduryje, laidais prijungtą 
prie viršdurio mechanizmo. Bandė sukti į dešinę, paskui į kairę, bet ji 
nė nekrustelėjo. Garažas tikriausiai užšautas iš lauko, sumojo. Apimta 
stiprėjančios panikos, stvėrė laidą, tačiau dėl slidžių pirštų neįstengė jo 
patimpčioti. 

Nepaisydama skausmo, Reičelė pečiu kirto per duris. Nieko nepe- 
šė. Iš baimės ir nevilties apsiašarojo, vėl tėškėsi į užtvarą. Nugriaudėjo 
metalinis, aidintis buuurmmmmm. 

Žiebė trečią kartą. 
Ketvirtą. 
Meldžiu, Dieve, lai kas nors mane išgirsta. Prašau, Viešpatie. Pra- 


Durys ūmai pakilo aukštyn, išgąsdindamos kalinę, kone nublokš- 
damos ją ant nugaros. 

Pagrobėjas stoviniavo ryškiai, atšiauriai apšviestoje gatvėje ir savo 
auką varstė smalsiu žvilgsniu. 

Siaubo kaustoma Reičelė irgi įsistebeilijo į vyriškį. Pašaudė akimis, 
desperatiškai vildamasi įžiūrėti kokius nors praeivius, svarstydama, ar 
rastų savyje jėgų pro jį prašokti ir pasprukti. Bet tokios progos nesulau- 
kė, nes užpuolikas kumščiu pylė jai į pasmakrę; po galingo smūgio galva 
šastelėjo atgal ir trenkėsi į furgoną. 


22 
Gruodžio 29-oji, pirmadienis 


Detektyvas seržantas Rojus Greisas nustebo pamatęs, kiek žmo- 
nių gruodžio rytą atvyko į Braitono policijos nuovadą Džono gatvėje ir 
susigrūdo viršutinio aukšto posėdžių salėje. Lauke tvyrojo žvarba, bet 
kambaryje buvo tvanku. 

Pražuvėliai niekada nepatraukdavo daug dėmesio, bet tokiu metų 
laiku stigdavo naujienų. Per Kalėdų šventes ir Naujųjų metų sutiktu- 
ves skiriantį laikotarpį pirmieji laikraščių puslapiai gąsdino skaitytojus 
paukščių gripo epidemija Honkonge. 

Tačiau žinia apie seriją prievartavimų, įvykdytų per pastaruosius 
kelis mėnesius, ir dingusią jauną moterį Reičelę Rajan užvaldė ir vieti- 
nės, ir šalies spaudos bei televizijos vaizduotę. Argus, be abejo, smagino- 
si, nes Braitonui besiruošiant palydėti senus metus laisvėje tebesišlaistė 
Batžmogis. 

Ankštoje belangėje patalpoje visas sėdimas ir stovimas vietas užė- 
mė laikraštininkai su radijo bei televizijos laidų reporteriais. Kaip pri- 
dera apsirengęs Greisas žvelgė į atvykėlius iš už stalo ant pakylos, greta 

jo buvo įsitaisę uniformuotas vyriausiasis inspektorius Džekas Skeritas, 
nuo kurio trenkė pypkės tabako dūmais, ir policijos atstovas spaudai 
Tonis Longas. Mėlyną lentą trijulei už nugaros papildė Sasekso policijos 
herbas ir smarkiai išdidinta Reičelės Rajan nuotrauka, stalviršį dengė 
mikrofonai ir diktofonai. Nuo jo nutįsę kabeliai driekėsi iki vaizdo ka- 
merų, priklausančių BBC „Pietų naujienų“ laidai ir „Meridian“ televizi- 
jos kanalui. 

Spragsint fotoaparatams ir nepaliaujamai tvyksint blykstėms, Ske- 
ritas pristatė kolegas ir savuoju šiurkštoku balsu ėmė skaityti parengtą 
pranešimą. 

— Kalėdų naktį dingo dvidešimt dvejų metų Braitono gyventoja, 
panelė Reičelė Rajan, kurios šeima kreipėsi į policiją, kai ji nepasirodė 
per Kalėdų pietus. Nuo tada iš jos negauta jokių žinių. Tėvai patikino, 
jog taip elgtis dukrai visiškai nebūdinga. Mes sunerimę dėl jaunos mo- 
ters saugumo, todėl prašome panelės Rajan arba bet kurio ką nors apie 
ją žinančio asmens kuo skubiau paskambinti į Braitono centrinę polici- 
jos nuovadą ir susisiekti su nusikaltimų tyrimo kabinetu. 

Pirmasis išsižiojo akiniuotas, plinkantis, atkaklumu garsėjantis, 
apie nusikaltimus rašantis reporteris iš Argus laikraščio Filas Milsas, ku- 
ris apsigaubęs tamsiu švarku kūprinosi virš bloknoto: 

— Vyriausiasis inspektoriau, ar Braitono policija įtaria, kad jaunos 
moters dingimas sietinas su operacija „Hudinis“ ir žagintoju, pravarde 
Batžmogis? 

Tiek Skeritui, tiek Greisui klausimas pakurstė nebylų įniršį. Taip, 
policija praminė jį Batžmogiu, bet prievartautojo modus operandi, kaip 
įprastai, slėpė nuo visuomenės, idant atsijotų laiko gaišintojus, kurie pri- 
sipažindavo esantys kalti arba aiškindavo, neva turį informacijos apie 
nusikaltėlį. Greisas matė, kad vyriausiasis inspektorius svarsto, ar išsi- 
ginti pravardės. Galop tvirtai nusprendė, jog dabar, kai ji išniro viešu- 
mon, teks su tuo susitaikyti. 

— Taip manyti nėra jokio pagrindo, — atžariai, nesismulkindamas 
tarė jis. 

Džeką Skeritą, uolų Kriminalinio skyriaus darbuotoją, kolegos 
mėgo. Ryžtingas, tiesmukas, dalykiškas, veik dvidešimt metų teisėtvar- 
kos pajėgose tarnaujantis faras buvo liauno sudėjimo ir kariškos laiky- 

senos, turėjo griežtų bruožų veidą, virš kurio rudavo glotnūs trumpai 
pakirpti plaukai. Greisui jis buvo simpatiškas, bet viršininko akivaizdoje 
jautėsi nedrąsiai, nes Skeritas aršiai spausdavo pavaldinius ir į klaidas 
nežiūrėdavo pro pirštus. Tačiau Rojus daug ko iš jo išmoko. Podraug 
vylėsi, kad vieną dieną taps tokiu pat geru detektyvu. 

Ranką bemat pakėlė viena žurnalistė. 

— Vyriausiasis inspektoriau, ar galite išsamiau paaiškinti, apie kokį 
Batžmogį kalbate? 

— Mūsų nuomone, pastaruosius keletą mėnesių Braitone moteris 
medžiojantis nusikaltėlis demonstruoja nenormalų susidomėjimą mo- 
teriškais batais. Tai viena iš gausybės mūsų tyrimo krypčių. 

— Anksčiau viešai jos neminėjote. 

— Ne, — patvirtino Skeritas. — Kaip jau sakiau, šioji tyrimo kryp- 
tis tėra viena iš daugelio. 

Milsas akimoju įsiterpė: 

— Dvi draugės, su kuriomis Reičelė praleido Kūčių vakarą mieste, 
teigia, kad ji apsėsta batų ir šiems aukoja neproporcingai didelę savo pa- 
jamų dalį. Kiek suprantu, Batžmogis konkrečiai taikosi į moteris, avin- 
čias modelinius batelius. 

— Kūčių vakarą, prieš išeidama į miestą, be abejo, puošėsi kiekvie- 
na Braitono ir Houvo panelė, — atkirto Skeritas. — Aš kartoju: dabarti- 
nėje tyrimo stadijoje nėra pagrindo manyti, kad byloje egzistuoja sąsa- 
jos su vadinamojo Batžmogio prievartavimais. 

Aukštyn šovė Greisui nepažįstamos reporterės ranka. Vyriausiasis 
inspektorius jai linktelėjo. 

— Reičelės Rajan paieškai skyrėte operacijos „Saulėlydis pavadi- 
nimą. Sprendimas pradėti oficialią operaciją liudija, kad įvykį vertinate 
rimčiau nei kitus žmonių dingimo atvejus. Tiesa? 

— Mes kruopščiai ieškome visų be žinios prapuolusių asmenų. Bet 
šitam incidentui suteikėme galimo sunkaus nusikaltimo statusą. 

Ranką iškėlė vietinės radijo stoties korespondentas. 

— Vyriausiasis inspektoriau, ar ieškodami Batžmogio jau aptikote 
kokius pėdsakus? 

— Kaip minėjau, dabartiniame etape esame sutelkę dėmesį į keletą 

tyrimo krypčių. Prie bendrų pastangų svariai prisideda mums skambi- 
nantys piliečiai, kurių pranešimus nagrinėja mano komanda. 

— Bet apie areštą kalbėti dar anksti? 

— Taip. Kol kas. 

Greisui matytas žurnalistas, neetatinis kelių šalies laikraščių repor- 
teris, sumostagavo ranka. 

— Kokių veiksmų Braitono policija imasi ieškodama Reičelės Ra- 
jan? 

— Į paiešką įtraukti keturiasdešimt du pareigūnai lankosi kie- 
kviename panelės Rajan gyvenamojo rajono būste ir prie kelio, kuriuo, 
mūsų manymu, ji ėjo namo. Tikriname ten esančius garažus, sandėlius, 
apleistus pastatus. Mums labai pagelbėjo Kemptaune, netoli jos darbo- 
vietės, gyvenantis liudininkas, kuris tvirtina matęs, kaip Kalėdų naktį 
kažkas įstūmė merginą į baltą furgoną. 

Skeritas trumpam nutilo, pervėrė žurnalistą tiriančiu žvilgsniu, 
tartum jį laikydamas įtariamuoju, ir vėl kreipėsi į susirinkusiuosius: 

— Deja, transporto priemonės numerį nustatėme tik iš dalies, ir 
dabar jos dairomės, bet ragintume žmones, Kūčių vakarą arba ankstyvą 
Kalėdų rytą galbūt pastebėjusius baltą furgoną Rytinės Terasos gatvėje, 
susisiekti su mumis. Pokalbio pabaigoje pasakysiu telefono numerį, ku- 
riuo galima paskambinti į nusikaltimų tyrimo kabinetą. Beje, laukiame 
žinių iš visų, regėjusių ją pakeliui namo. 

Skeritas dūrė pirštu į ekraną su Reičelės Rajan nuotraukomis, gau- 
tomis iš jos tėvų. Patapšnojo savo kišenę, lyg norėdamas įsitikinti, kad jo 
pypkė niekur nepranyko, ir pratęsė: 

— Reičelė dėvėjo mini sijonėlį, vilkėjo juodą vidutinio ilgio pal- 
tą, avėjo juodus lakinius aukštakulnius. Mes siekiame išsiaiškinti tikslų 
dingusios moters maršrutą — nuo antros nakties, kai paskutinį kartą ją 
matė taksi laukiančių žmonių eilėje. 

Trumpą, storą pirštą apkramtytu nagu kilstelėjo žemaugis, apkū- 
nus vyras išsitaršiusia, didžiąją veido dalį pridengiančia barzda. 

— Vyriausiasis inspektoriau, ar Batžmogio byloje atsirado įtaria- 
mųjųs 

— Siuo momentu tegaliu pasakyti, kad tikriname mums pateiktą 
vertingą informaciją ir esame dėkingi visuomenei už reakciją. 

Storulis skubiai pridūrė: 

— Dėl Reičelės Rajan pradėtas tyrimas nedera su policijos stra- 
tegija. Į pranešimus apie prapuolusį asmenį šiaip jau Žaibiškai nerea- 
guojate. Ar aš teisus spėdamas, kad, jūsų nuomone, jos dingimas gali 
būti susijęs su Batžmogiu, su operacija „Hudinis, net jeigu atvirai to 
neskelbiate? 

— Ne, neteisus, — atšovė Skeritas. 

Ranką pakėlė žurnalistė: 

— Vyriausiasis inspektoriau, papasakokite, į kokias kitas tyrimo 
kryptis susitelkėte ieškodami Reičelės Rajan? 

Jis atsisuko į Rojų Greisą. 

— Trečiadienį, septintą vakaro, mano bendradarbis detektyvas 
seržantas Greisas bandys atkurti Reičelės kelionę namo, bent jau tuos 
epizodus, dėl kurių bemaž nekyla klausimų. 

— Ar tai reiškia, kad ligi tol nesitikite jos aptikti? — sukluso Filas 
Milsas. 

— Reiškia tai, ką pasakiau, — atrėžė Skeritas, kuriam ne kartą teko 
vaidytis su Argus reporteriu, ir linktelėjo kolegai. 

Rojus Greisas, anksčiau niekada nešnekėjęs per spaudos konferen- 
ciją, staiga velniškai sudirgo. 

— Viena iš mūsų konsteblių, ūgiu ir sudėjimu beveik nesiskirianti 
nuo Reičelės Rajan, apsirengs panašiai ir pėsčiomis įveiks kelią, kuriuo 
mergina greičiausiai ėjo tąnakt — arba paryčiais — kai dingo. Mes pra- 
šome žmonių, Kalėdų naktį vaikštinėjusių po miestą, atkurti matytas 
detales. Galbūt jiems pavyktų ką nors prisiminti. 

Detektyvas seržantas baigė kalbėti apsipylęs prakaitu. Džekas Ske- 
ritas jo pastangas įvertino pritariamai kinktelėdamas galva. 

Reporteriai geidė istorijos, kuri paskatintų piliečius pirkti jų laik- 
raščius, klausytis jų radijo stočių, žiūrėti jų televizijos kanalus. O Greisui 
ir Skeritui rūpėjo, kad Braitono ir Houvo gatvėse miestelėnams negrėstų 
pavojai. Bent jau kad jie jaustųsi saugūs gyvendami pasaulyje, kuris dėl 
žmogaus prigimties — detektyvas seržantas neblogai su ja susipažino 
dirbdamas policijoje — niekada nebuvo ir nebus saugus. 

Mieste bastėsi plėšrūnas. Batžmogis sėjo siaubą, ir nerimas apni- 

ko visas Braitono moteris. Kiekviena žvilgčiodavo per petį, namuose 
užkabindavo durų grandinėlę, spėliodavo, ar tik ne jai lemta tapti kita 
auka. 

Rojus Greisas prievartavimų tyrimu neužsiimdavo. Bet stiprėjanti 
jo nuojauta tikino, kad operacija „Hudinis“ ir Reičelės Rajan paieška yra 
susijusios. 

Mes tave prigriebsime, Batžmogi, nebyliai pažadėjo jis. 

Kad ir kaip turėsime nertis iš kailio. 


23 
Gruodžio 29-oji, pirmadienis 


Reičelė su Liamu skrido sraigtasparniu. Dėl ilgų plaukų nutįsu- 
siomis dygiomis sruogomis ir niauraus berniokiško veido mylimasis be 
galo panėšėjo į Liamą Galagerį iš „Oasis, mėgstamos jos grupės. Nėrę 
žemyn jiedu nulėkė Didžiuoju Kanjonu. Abipus slinko purpurinės, grės- 
mingai arti iškilusios uolos. Labai toli apačioje tarp pilkšvai rusvų dan- 
tytų kontūrų vinguriavo lyg metalas melsvas vandens ruožas. 

Ji sugniaužė Liamo ranką. Šis atsakė tuo pačiu. Dėl ausinių, per 
kurias abu klausėsi piloto komentarų, susišnekėti nebuvo įmanoma. 
juokingai, nes dalį burnos uždengė mikrofonas, — ir taip pat sužiopčio- 
jo: „Aš tave myliu.“ 

Vakar jiedu ėjo pro koplytėlę. Liamas juokais nusitempė ją pro du- 
ris į nedidelę, auksine spalva nudažytą patalpą. Vidurinį tarpą rėmino 
klauptų eilės, o priešais stiebėsi dvi aukštos gelių vazos, atstojančios sa- 
votišką prasto skonio nekonfesinį altorių. Už nugaros ant sienos kabojo 
įstiklinta spintelė su dviem lentynėlėmis — vieną slėgė butelis šampano 
ir balta rankinė gėlėtomis rankenėlėmis, kitą užėmė tuščias baltas krep- 
šelis ir masyvios baltos žvakės. 

— Mes galėtume susituokti, — pareiškė jis. — Nieko nedelsdami. 
Šiandieną! 

— Nekvailiok. 

— Aš nekvailioju. Kalbu rimtai! Taip ir padarykime! Į Angliją grį- 
šime kaip ponas ir ponia Hopkirkai! 

Įdomu, kaip reaguotų tėvai, pamanė ji. Nusimintų, žinoma. Tačiau 
pasiūlymas viliojo. Reičelė jautėsi neapsakomai laiminga. Stovėjo greta 
vyro, su kuriuo troško praleisti savo likusį gyvenimą. 

— Pone Liamai Hopkirkai, ar jūs man peršatės? 

— Ne, ne visai... bet staiga pagalvojau, na... velniop tas nesąmones, 
pamerges ir kitką, be ko neįsivaizduojamos vestuvės. Būtų smagu, ar ne? 
Visus nustebinti? 

Rimtas jo tonas sukrėtė. Čia ne juokai! Bet gimdytojams tokia žinia 
prilygtų tragedijai. Reičelė atsiminė, kaip vaikystėje sėdėdavo tėvui ant 
kelio. Kaip jis aiškindavo, kokia dukrelė graži. Ir kaip didžiuosis vieną 
dieną vesdamas ją prie altoriaus. 

— Aš neišdrįsčiau taip pasielgti su tėvais. 

— Jie tau svarbesni už mane? 

— Ne. Tiesiog... 

Jo veidas apniuko. Vėl paniuro. 

Sutemo. Sraigtasparnis netikėtai ėmė kristi. Palei stiklinį kabinos 
burbulą matėsi pajuodusios uolų sienos. Link jų veržliai artinosi upė. 

Reičelė pratrūko klykti. 

Prasmego aklinoje tamsoje. 

O, Dieve. 

Galva skausminga pulsavo. Užsižiebė šviesa. Automobilio lubose 
įmontuota blausiai žiburiuojanti lemputė. Ausis pasiekė balsas. Ne Lia- 
mo, o rūsčiai į ją dėbsančio vyriškio. 

— Tu dvoki, — tarė jis. — Pasmardinai mano furgoną. 

Mergina kaipmat sugrįžo į gniuždančią tikrovę. Siaubo verpetai 
įsisuko į kiekvieną kūno ląstelę. Vandens. Prašau. Vandens. Kamuojama 
troškulio, nugeibusi, apsvaigusi ji pakėlė akis. Mėgino prabilti, bet teiš- 
spaudė gerklinį inkštimą. 

— Aš negaliu su tavimi mylėtis. Tu man keli pasibjaurėjimą. Su- 
pranti, ką sakau? 

Širdyje blykstelėjo vilties spindulys. Galbūt grobikas ją paleis? Rei- 
čelė vėl pabandė išgauti rišlius garsus. Tačiau jos balsas viso labo primi- 
nė duslų burbuliavimą. 

— Man derėtų tave paleisti. 

Ji sulinksėjo. Taip. Taip, prašau. Prašau. Prašau. 

— Bet tai neįmanoma, nes tu matei mano veidą. 

Reičelė ėmė melsti žvilgsniu. Aš niekam nesakysiu, kas atsitiko. 
Maldauju. Neprasitarsiu nė gyvai dvasiai. 

— Dėl tavęs patekčiau už grotų, kur prasėdėčiau iki gyvenimo pa- 
baigos. Ar žinai, kaip kalėjimuose elgiasi su mano tipo žmonėmis? Ne- 
maloniai. Taip rizikuoti negaliu. 

Baimė išplito skrandyje tarsi į kraują prasismelkę nuodai. Ji šiurpo, 
drebėjo, unkštė. 

— Atleisk, — pasakė jis. Regis, nuoširdžiai atsiprašančiu tonu, kaip 
žmogus, perpildytame bare netyčia numynęs jai koją. — Apie tave rašo 
laikraščiai. Esi pirmajame Argus puslapyje. Išspausdino ir tavo nuotrau- 
ką. Reičelė Rajan. Vardas gražus. 

Pagrobėjas į ją spiginosi iš viršaus. Atrodė piktas. Suirzęs. Ir tikrai 
apgailestaujantis. 

— Gaila, kad matei mano veidą, — pridūrė jis. — Verčiau nebūtum 
to dariusi. Pasielgei neprotingai, Reičele. Įvykiai galėjo susiklostyti visiš- 
kai kitaip. Supranti, ką sakau? 


ŠIANDIENA 


24 
Sausio 5-oji, pirmadienis 


Už naujai suformuotą komandą, kuri turėjo imtis aklavietėn pate- 
kusių bylų, buvo atsakingas Rojaus Greiso Sunkių nusikaltimų skyrius. 
Ji įsikūrė prastame kabinete, priklausančiame nusikaltimų tyrimo pa- 
talpoms, Sasekso kriminalinės policijos valdybos pirmame aukšte, pro 
kambario langus atsivėrė vaizdas į ratuotais šiukšlių konteineriais, ava- 
rinių generatorių korpusais, NVT* automobiliais užgriozdintą kiemą ir 
į kardomąjį, saulės šviesą dažnai užstojantį kalėjimą. 

Greiso įsitikinimu, pasaulyje egzistavo labai mažai dalykų, dėl ku- 
rių susikaupdavo tiek dokumentacijos, kiek jos pareikalaudavo sunkių 
nusikaltimų nagrinėjimas. Ant pilko kilimo riogsojo milžiniškos krū- 
vos žalių plastikinių ir mėlynų kartoninių dėžių, pažymėtų operacijų 
pavadinimais, taip pat informacinė knyga, mokymo žinynai ir „Prakti- 
nis žmogžudysčių tyrimo vadovas , kėpsantis nuošaliau tarytum durų 
atrama. 

Beveik kiekvieną trijų darbo stalų colį dengė kompiuteriai, klavia- 
tūros, telefonai, lentynos segtuvams, dėžutės gaunamiems dokumen- 
tams, „Rolodex“ kartotekos ir asmeniniai daiktai. Lipnieji pastabų la- 

Nusikaltimo vietos tyrėjai. 

peliai geltonavo faktiškai visur. Nuo aplankų šūsnių svorio akivaizdžiai 
įdubo pora pavienių stalų. 

Sienos buvo apklijuotos straipsnių apie bylas iškarpomis, laisvėje 
tebesančių nusikaltėlių fotografijomis ir senais plakatais su ieškomais 
žmonėmis. Viename šypsojosi tamsiaplaukė paauglė, o virš jos juodavo 
klausimas: 


AR ESATE MATE ŠITĄ MERGINĄ? 
500 svarų atlygis už pagalbą 


Kitoje, nespalvotoje, Sasekso policijos platintoje nuotraukoje šie- 
pėsi vyrukas maloniais veido bruožais ir kupeta pasišiaušusių plaukų. 
Užrašas skelbė: 


SASEKSO POLICIJA 
DŽEKO (Džono) BEIKERIO ŽMOGŽUDYSTĖ 


Ponas Beikeris nužudytas Verdinge, Sasekso grafystėje, 
1990 sausio 8/9. 
Ar jį pažinojote? Ar kada esate matę? 


JEI TURITE KOKIOS NORS INFORMACIJOS, 
PRAŠOM SUSISIEKTI SU ŽMOGŽUDYSČIŲ TYRIMO KABINETU 


(tel. nr. 0903-30821) 
ARBA BET KURIA POLICIJOS NUOVADA 


Tuos kadrus papildė ranka piešti aukų ir įtariamųjų eskizai bei 
kompiuteriu sudaryti fotorobotai — vienas iš įtariamų žaginimu buvo 
pavaizduotas su skirtingomis kepurėmis ir gobtuvais, su akiniais ir be 
jų. 

Naujai darbo grupei, kuri gilinsis į neatskleistas bylas, vadovavo 
Džimas Doilas, atsakingas tik Greisui — buvęs vyriausiasis detektyvas, 

su kuriuo Rojus dirbo prieš daugelį metų. Aukštaūgio stropuolio išvaiz- 
da slėpė psichinę ir fizinę tvirtybę. Iš pirmo žvilgsnio jis labiau priminė 
žymų akademiką nei policininką. Tačiau ryžtingas, šaltakraujiškas bū- 
das, skvarbus protas, polinkis į tikslumą leido jam pasiekti įspūdingų 
rezultatų ir per tris karjeros dešimtmečius išaiškinti gausybę grafystė- 
je įvykdytų žiauriausių nusikaltimų. Teisėtvarkos pajėgose jį praminė 
Išverstakiu — dėl bendravardžio Džimio „Išverstakio“ Doilo iš filmo 
„Prancūzų ryšininkas“. 

Porai Doilo kolegų irgi nestigo patirties. Imonas Grinas, rimtas, ty- 
lus vyriškis, kitados Sasekse laimėjo jaunučių šachmatų turnyrą ir tapęs 
didmeistriu tebeskynė pergales. Kriminalinėje policijoje, Sunkių nusi- 
kaltimų skyriuje, pakilo iki vyresniojo detektyvo pareigų, vos keturias- 
dešimt devynerių išėjo į pensiją, bet vėliau grįžo į pajėgas kaip civilis. 
Liesas trumpaplaukis Brajanas Fosteris, dar žinomas kaip Fosis, kadaise 
tarnavęs detektyvu vyresniuoju inspektoriumi, turėjo berniokiškai sim- 
patišką veidą, nors buvo šešiasdešimt trejų metų. Pernai keturias savai- 
tes iš eilės dalyvavo keturiuose skirtingose valstybėse rengtuose mara- 
tonuose. Su Sasekso kriminalistais atsisveikino sulaukęs penkiasdešimt 
dvejų, pastarąjį dešimtmetį plušėjo Tarptautinio Hagos tribunolo pro- 
kuratūroje, dabar grįžo namo ir su užsidegimu pradėjo naują karjeros 
etapą. 

Rojus Greisas, užsimetęs švarką ir pasirišęs kaklaraištį (dar prieš 
pietus ketino susitikti su naujuoju policijos viršininko pavaduotoju), 
rankoje laikydamas šįryt jau antrą kavos puodelį, į šalis prasklaidė po- 
pierius, kuriais buvo apklotas vienas iš darbo stalų, ir ant jo prisėdo. 
Laikrodis rodė 08.45. 

— Ką gi, — prabilo sumostagavęs kojomis, — gerai, kad jūsų trijulė 
grįžo. Ne, leiskite perfrazuoti — velniškai puiku! 

Jie plačiai nusišypsojo. 

— Išverstaki, iš tavęs perėmiau beveik viską, ką žinau, todėl nesi- 
ruošiu vaizduoti kiaušinio, kuris moko vištą. Šefas... — Greisas šnekėjo 
apie policijos viršininką Tomą Martinsoną, — išrūpino mums dosnų 
biudžetą, bet reikės pateikti rezultatus, jeigu norėsime gauti lėšų ir ki- 
tąmet. Paprasčiau kalbant, jeigu jums, bičiuliai, maga čia dirbti ir atei- 
nančiais metais. 

Greisas atsigręžė į likusius du. 

— Pasakysiu tik vieną dalyką, kurį man minėjo Išverstakis, kai 
mudu dirbome kartu. Be kitų darbų, dešimtajame dešimtmetyje jį įpa- 
reigojo rūpintis neatskleistais nusikaltimais — ar kaip juos ten anuomet 
vadino! 

Replika pakurstė krizenimą. Visi trys buvę pareigūnai žinojo, kokį 
galvos skausmą sukelia nuolat kintanti policijos terminija. 

Vyresnysis detektyvas iš kišenės ištraukė prirašytą popieriaus lape- 
lį ir perskaitė: 

— Cituoju: „Peržiūrėdami aklavietėn atsidūrusias bylas naudoja- 
mės šiuolaikinėmis teismo ekspertizės technologijomis, kad išaiškin- 
tume praeities nusikaltimus ir užkirstume kelią tiems, kurie gali būti 
įvykdyti ateityje.“ 

— Rojau, džiaugiuosi, kad mūsų bendradarbiavimo metai nenuėjo 
perniek, — tarė Džimas Doilas. 

— Taip, taip. Neįtikima, kad šitas senas vilkas sugebėjo tave kažko 
išmokyti, — įgėlė Fosteris. 

Doilas nepasidavė pagundai atsikirsti. 

Rojus Greisas tęsė: 

— Incidentų registre arba Argus laikraštyje turbūt skaitėte, kad 
prieš pat Naujuosius metus išprievartauta moteris. 

— „Metropolio“ viešbutyje? — paklausė Imonas Grinas. | 

— Taip. Aną ketvirtadienį, sausio 1-ąją, stebėjau pirminę nuken- 
tėjusiosios apklausą. Nusikaltėlis, regis, persirengęs moteriškais drabu- 
žiais, paprašė aukos jam padėti ir įsitempė į kambarį. Užsidėjo kaukę, 
surišo ją, vienu iš aukštakulnių išžagino vaginaliniu ir analiniu būdais. 
Bandė įsiskverbti pats, bet ne visai sėkmingai. 1997-ais taip elgdavosi 
Batžmogis. Įvairiai maskuodavosi ir viliodavo moteris apsimesdamas, 
kad jam reikalinga pagalba. Staiga liovėsi smurtauti, bent jau Sasekse, ir 
niekada nebuvo sulaikytas. Pirmiausia peržvelkite šio atvejo santrauką. 
Kiekvienas gilinsitės į atskirus neatskleistus nusikaltimus, bet kol kas 
noriu, kad sutelktumėte dėmesį į Batžmogį, nes, kaip spėju, jo byla gali 
duoti naudos dabartiniam mano tyrimui. 

— Ar pavyko rasti DNR? — pasiteiravo Doilas. 

— Sperma neaptikta nė vienoje aukoje, tačiau trys iš jų užsiminė, 

jog žagintojas buvo su prezervatyvu. Iš rūbų skaidulų nieko nepešėme. 
Jokių nagų nuograndų, jokių seilių. Pora nukentėjusiųjų pranešė, kad 
jis neturi apačioje plaukų. Tas žmogus akivaizdžiai žinojo, kad teismo 
ekspertų reikėjo saugotis netgi anais laikais. DNR taip ir neradome. 
Visus atvejus siejo tik vienas bendrumas — kiekviena auka dievino ba- 
telius. 

— Kaip devyniasdešimt penki procentai moteriškos populiacijos, 
jei pavyzdžiu imčiau savo žmoną, — įsiterpė Doilas. 

— Būtent, — linktelėjo Greisas. 

— Ką pasakysi apie jo išvaizdą? — pratarė Benas Fosteris. 

— Žinant, kaip prievartautojas elgėsi su moterimis, nieko keista, 
kad iš jų išgavome labai nedaug informacijos. Mes ieškojome smulkiai 
sudėto vyro, kurio kūnas menkai plaukuotas, tarsena prasčiokiška, o 
pimpalas trumpas. 

— Savaitgalį praleidau skaitydamas nukentėjusių moterų bylas ir 
apie kitus tuo laikotarpiu įvykdytus sunkius nusikaltimus, — toliau pa- 
sakojo Greisas. — Batžmogio auka, veikiausiai paskutine, galėjo tapti 
dar vienas asmuo. Reičelė Rajan. Prapuolusi 1997-ųjų Kūčių vakarą, 
tiksliau, Kalėdų naktį. Atsimenu ją, nes tada, kai išnyko panelė Rajan, 
dirbau detektyvu seržantu. Pamenu, kalbėjausi su jos tėvais. Garbiais 
žmonėmis, kurie nenutuokė, kodėl dukra nepasirodė per Kalėdų va- 
karienę. Visų teigimu, ji buvo padori, nuovoki dvidešimt dvejų metų 
mergina, kuri, tiesa, po išsiskyrimo su savo mylimuoju jautėsi prislėgta. 

Detektyvas vos susilaikė nepridūręs, kad Reičelė dingo be pėdsakų, 
kaip ir jo žmona Sendė. 

— Kokios teorijos? — paklausė Fosteris. 

— Iš artimųjų — jokių, — atsakė Greisas. — Bet aš apklausiau dvi 
drauges, su kuriomis per Kūčias ji smaginosi mieste. Viena tvirtino, kad 
bičiulė truputėlį kraustėsi iš proto dėl apavo. Ne pagal savo išgales pirk- 
davo garsių dizainerių batelius, kainuojančius mažiausiai porą šimtų 
svarų. O prabangius batus avėjo visos Batžmogio aukos, — jis trūktelėjo 
pečiais. 

— Duomenų ne kažin kiek, Rojau, — pastebėjo Fosteris. — Gal- 
būt, žlugus santykiams su vaikinu, ji nusižudė? Per Kalėdas žmones ap- 
ninka nepakeliami skauduliai. Kiek atmenu, 1992-aisiais, kai gruodžio 

pradžioje mane paliko žmona, per šventes velniškai mažai trūko, kad 
būčiau save pribaigęs. Prie Kalėdų vakarienės stalo sėdėjau vienui vie- 
nas — sumautame „Angus Steak House“ restorane. 

Greisas nusišypsojo. 

— Galimas daiktas, nors iš to, ką apie ją sužinojau, taip nemanau. 
Bet tam tikrą smulkmeną laikau itin svarbia: Kalėdų naktį, maždaug tre- 
čią valandą — laikas dera prie įvykių eigos — jos kaimynas atsitiktinai 
pažvelgė pro langą ir išvydo vyrą, stumiantį moterį į baltą furgoną. 

— Numerį įžiūrėjo? 

— Jis buvo girtas kaip kiaulė. Prisiminė tik dalį. 

— Užtektinai, kad pavyktų rasti transporto priemonę? 

— Ne. 

— Tu juo patikėjai? 

— Taip. Ir iki šiol tikiu. 

— Nelabai yra už ko užsikabinti, ar ne Rojau? — išsižiojo Džimas 
Doilas. 

— Teisybė. Bet mane kai kas nustebino. Anksti ryte atvykau į darbą 
pasirengęs prieš susitikimą užmesti akį į Reičelės Rajan bylą... ir žinot 
ką? — jis paeiliui nužvelgė kolegas. 

Visi sutartinai pakratė galvomis. 

— Puslapiai, kurių ieškojau, išgaravę. 

— Kam prireikė juos pašalinti? — paklausė Brajanas Fosteris. — 
Tai yra, kas galėjo prieiti prie bylos dokumentų ir juos pradanginti? 

— Juk anksčiau dirbai faru, — tarė Greisas. — Pats ir atsakyk. O 
tada paaiškink kodėl. 


25 
Sausio 5-oji, pirmadienis 
Gal jau metas aprimti. 
Kalėjimas žmogų pasendindavo. Pridėdavo dešimt metų arba juos 


atimdavo — nelygu, kaip į save žvelgdavai. Šiuo metu Dareno Spaiserio 
nedžiugino joks požiūris. 

Nuo šešiolikos Darenas didžiąją gyvenimo dalį praleido už gro- 
tų. Tupėdavo cypėje. Jį vadindavo nuolatiniu kalėjimo svečiu. Pats buvo 
nusikaltėlis profesionalas. Bet ne itin vykęs. Suaugęs vos kartą dvejus 
metus iš eilės šventė Kalėdas laisvėje — ir tik tuomet, kai vedė. Pagal 
tikrąjį gimimo liudijimą jam keturiasdešimt vieneri. Vonios kambaryje 
kabantis veidrodis bylojo, kad į savo atspindį žiopso ne jaunesnis kaip 
penkiasdešimt penkerių metų vyras. Bet jo viduje slypėjo aštuoniasde- 
šimtmetis. Gyvas numirėlis. Nejaučiantis... 

Ničnieko. 

Muilindamas smakrą Darenas įsispitrijo į veidrodį ir susiraukė į 
jį dėbsančiam raukšlėtam senam tipeliui. Stovėjo apnuoginęs laibą ir 
kaulėtą, nuo kasdienių treniruočių sutvirtėjusį kūną — nors tarėsi esąs 
tiesiog lieknas. 

Stangrias barzdos ražienas jis ėmė gremžti atšipusia geležte, kuria 
naudojosi kalėjime ir kurią pasiėmė atsisveikindamas su įkalinimo įs- 
taiga. Kai pagaliau baigė darbą, veidas tapo švarutėlis, kaip ir visas aną 
savaitę nuskustas kūnas. Išėjęs į laisvę apsivalydavo visada. Vieną sykį, 
ankstyvuoju seniai nutrūkusios santuokos etapu, grįžo namo su utelė- 
mis, užsiveisusiomis gaktos ir krūtinės plaukuose. Viršutinėje kiekvieno 
dilbio dalyje puikavosi po nedidelę tatuiruotę. Gausybė vyrukų, su ku- 
riais drauge kalėjo, margindavosi be paliovos ir patiniškai tuo didžiuo- 
davosi. Jo manymu, patino išdidumas tolygus patetiškam idiotizmui. 
Kam stengtis, kad kitiems būtų lengviau nustatyti, kas esi? Praeitį iš- 
duodančių ženklų jam ir taip netrūko — nugarą bjaurojo penki randai, 
nes kalėjime Spaiserį peiliu subadė prieš keletą metų apiplėšto narkoti- 
kų prekeivio bendrai. 

Pastaroji bausmė galėjo užsitęsti ilgiausiai — šešerius metus. Bet 
po trejų jį paleido lygtinai. Metas nurimti, į galvą dingtelėjo mintis. O, 
taip. Bėda ta... 

Didelė bėda. 

Ištrūkęs iš už grotų neva pasijusdavai laisvas. Tačiau jam tekdavo 
lankytis pas inspektorių, prižiūrintį lygtinai nuteistuosius. Reikėjo už- 
siregistruoti į perkvalifikavimo kursus. Vykdyti bendrabučių, kuriuose 
nakvodavo, taisykles. Taręs sudie įkalinimo įstaigai neva keliaudavai na- 
molio. 

Bet Darenas Spaiseris neturėjo namų. 

Tėvas seniai miręs, o per pastaruosius dvidešimt penkerius metus 
motinai jis tepasakė tuziną žodžių — ir tai per daug. Vienintelė sesuo, 
Megsė, prieš penketą metų nusigalavo padauginusi heroino. Buvusi 
žmona persikėlė į Australiją ir ten gyveno kartu su vaiku, nematytu iš- 
tisą dešimtmetį. 

Būstą atstodavo bet kokia vieta, kurioje pavykdavo pernakvoti. 
Anądien, pavyzdžiui, jis rado kampą laikinoje Old Staino gatvės prie- 
glaudoje ir numigo viename kambaryje su keturiais apgailėtinais smir- 
dančiais nusilakėliais. Čia buvo įsikūręs ir anksčiau. Šiandien bandys 
įsigauti į geresnę pastogę. Į Šv. Patriko nakvynės namus. Tenykščiai duo- 
davo padoraus maisto ir parūpindavo kertę daiktams. Atvykėliai sugul- 
davo didžiuliame miegamajame, kuriame, laimei, vyravo švara. Kalėji- 
mas skirtas nusikaltėliams auklėti, kad atlikę bausmę jie galėtų grįžti į 
visuomenę. Bet piliečiai anaiptol netroško jų priimti. Auklėjimas tebuvo 
mitas. Tiesa, jis pakluso žaidimo sąlygoms, apsimetė pritariąs bendrai 
idėjai. 

Perkvalifikavimas! 

Cha! Naujomis specialybėmis Darenas nesidomėjo, bet Fordo 
atvirajame kalėjime, kur prakiurksojo šešis mėnesius ruošdamasis lyg- 
tiniam paleidimui, demonstravo kuo geriausius ketinimus, nes valdžios 
įdarbinimo projektas suteikdavo progą dienomis pasišalinti iš cypės. 
Užmegzti vadinamuosius darbo ryšius. Jis pasirinko viešbučių techninį 
aptarnavimą ir gavo šansą apsidairyti poroje Braitono viešbučių. Pras- 
mukti į užkulisius. Perprasti jų planavimą. Prieiti prie kambarių raktų ir 
perprasti elektroninę jų įrangą. Sukaupti labai vertingą patirtį. 

O taip. 

Į Luiso kalėjimą dažnai užsukdavo maloni, solidi dama, kuri sykį 
pasiteiravo, ar jis apie ką nors svajoja. Kaip įsivaizduoja save laisvėje? 

Aha, atsakė, Darenas, žinoma, kad svajoja. Vėl susituokti. Auginti 
vaikus. Gyventi dailiame name, panašiame į jo apvogtus žavingus būs- 
tus. Įsigyti šaunų automobilį. Turėti nuolatinį darbą. Savaitgaliais žvejo- 
ti. Antai kokios ateities norėtųsi, deja, jos sulaukti nelemta. 

— Kodėl? — nustebo moteris. 

— Tuojau paaiškinsiu. Esu baustas dėl šimto septyniasdešimt dvie- 

jų prasižengimų. Kas leis man likti darbovietėje, kai į dienos šviesą iškils 
teistumai? Beje, taip nutinka visuomet. — Po pauzės jis pridūrė: — Atvi- 
rai kalbant, man čia patinka. Turiu draugelių. Ėdalas geras. Už elektrą 
apmokėta. Žiūriu televizorių... 

O taip, puikumėlis. Tik tiek... 

Tik tiek, kad nėra moterų. Štai ko Darenas ilgėjosi. Moterų ir koka- 
ino. Sėdint už grotų, įmanoma gauti narkotikų, tačiau ne moterų. Bent 
jau ne itin dažnai. 

Sutikęs, kad jis liktų kalėjime per Kalėdų šventes, viršininkas atvė- 
rė vartus gruodžio 28-ą. Ir kur išleido? 

Prakeikimas. 

Reikia tikėtis, kad rytoj pasiseks persikraustyti. Jeigu Šv. Patriko 
prieglobstyje dvidešimt aštuonias dienas nenusižengdavai taisyklėms, 
galėdavai įsikelti į „MiPod , į vieną iš keistų plastikinių sekcijų, lyg kokių 
kosminių kapsulių, nusižiūrėtų nuo egzistuojančių japonų viešbučiuose. 
Ten apsistodavai dar dešimčiai savaičių. Nors ir ankštokas, „MiPod' už- 
tikrindavo privatumą, be to, atsirasdavo saugi vieta asmeniniams daik- 
tams, kuriuos jis privalėjo kur nors paslėpti. 

Bičiulis Teris Biglou, jei tik klastingą suskį galima vadinti bičiu- 
liu, sergėjo vienintelį Dareno turtą. Tas slypėjo lagamine, užrakintame 
grandinėlėmis ir pakabinamomis spynomis — va, kaip menkai jis pasi- 
kliovė Teriu. 

Gal šįkart tikrai pavyks nebegrįžti į belangę? Iš įsilaužimų ir pre- 
kybos kvaišalais sukaupti užtektinai pinigų ir nusipirkti nedidelį butą? 
O kas paskui? Moteris? Šeima? Vieną akimirką šioji perspektyva rodėsi 
patraukli, kitą dingojos, jog tokia ateitis įkyrėtų. Taptų kankyne. Tiesą 
sakant, jis pernelyg įpratęs prie savo gyvenimo būdo. Prie savo draugi- 
jos. Prie savo slaptų malonumų. 

Tėvukas dengdavo stogus, ir vaikystėje Darenas jam pagelbėdavo. 
Matė ne vieną ištaigingą Braitono ir Houvo namą, kuriame gimdyto- 
jas dirbo, regėjo tenykščias apetitiškas moteris, nuostabius jų apdarus ir 
prašmatnius automobilius. Tėvas žavėjosi tokiu gyvenimo būdu. Žavė- 
josi prabangiais būstais ir aukštos klasės damomis. 

Vieną dieną jis nukrito nuo stogo ir susilaužė stuburą, todėl darbą 
prarado visam laikui. Už gautą kompensaciją gėrė kiauromis paromis. 

Darenas nesiveržė užsiimti stogdengyste, nes buvo tikras, kad iš jos tur- 
to nesusikrautų. Bet mokytis mėgo. Mielai ėjo į mokyklą, su užsidegimu 
gilinosi į matematiką, gamtos mokslus, mechanikos dalykėlius ir visa tai 
neblogai išmanė. Deja, namuose užklupo problemos. Motina irgi nepa- 
leido butelio iš rankos. Maždaug tuo metu, kai sūnus sulaukė trylikos, ji 
girta ir nuoga įsiropštusi į Dareno lovą paskelbė, esą tėvas nebeįstengia 
suteikti pasitenkinimo, todėl dabar atlikti pareigą teks jam, kaip vienin- 
teliam šeimos vyrui. 

Mokykloje Darenas nepajėgė užgniaužti gėdos jausmo, nenumal- 
domai tolo nuo draugų. Galvoje viešpatavo chaosas, todėl jis neįsteng- 
davo susikaupti. Niekur nedalyvaudavo, vis daugiau laiko praleisdavo 
vienas — žvejodamas, ypač bjauriomis oro sąlygomis tupėdamas dėdės, 
spynų meistro, dirbtuvėje, stebėdamas, kaip jis išpjauna raktus, arba at- 
likdamas smulkius pavedimus ir protarpiais, kai dėdė išsmukdavo pas 
bukmekerį, atsistodamas už prekystalio. Griebdavosi bet ko, kad tik ne- 
reikėtų grįžti namo. Pas motiną. 

Darenui patiko dėdės mechanizmai, aplinkui tvyrantis kvapas, 
spynų slėpiniai. Jos viso labo įkūnijo galvosūkius. Paprasčiausius gal- 
vosūkius. 

Kai jam sukako penkiolika, motina pareiškė, kad sūnus privalo pa- 
remti ją su tėvu, išlavinti kokius įgūdžius ir kur nors įsidarbinti. Dėdė, 
neturintis artimų žmonių, kurie, jam pasitraukus į užtarnautą poilsį, 
perimtų verslą, pasiūlė savo amato pamokyti sūnėną. 

Po dviejų mėnesių Darenas jau sugebėdavo pašalinti įvairiausius 
užraktų gedimus. Anot dėdės, rodė velniškai stulbinantį talentą. 

Nieko čia sudėtingo, mąstė Darenas. Perprasti įmanoma bet kokį 
žmogaus pagamintą daiktą. Tereikėdavo mintimis persikelti į užraktą. 
Įsivaizduoti spyruokles, reversinius mechanizmus, pamatyti spynos 
vidų ir įlįsti į kūrėjo galvą. Iš esmės, jos tėra dviejų rūšių: „Yale“, rakina- 
mos plokščiais raktais, ir „Chubb“, valdomos cilindriniais raktais. Įleis- 
tinės ir išorinės. Susidūręs su problemomis, vidines daugumos užraktų 
ertmes gali įžiūrėti su paprastu medicininiu instrumentu proktoskopu. 

Netrukus jis pakilo į aukštesnį lygį. Dėdė ėmėsi plėtoti šalutinį 
verslą — padėdavo policijai atrakinti seifus. Gana greitai nebeliko nė 

vieno mechaninio seifo, kurio sūnėnas neįstengtų įveikti. Ir nė vienos 
durų spynos. 

Į pirmąjį namą Holingdine Darenas įsilaužė šešiolikos. Buvo su- 
čiuptas ir nuteistas dvejus metus kalėti nepilnamečių kolonijoje. Ten iš- 
bandė ir pamėgo narkotikus. Negana to, išmoko pirmą vertingą pamo- 
ką. Prasiskverbdamas į apgailėtiną namiūkštį, kad nušvilptum grotuvą, 
rizikuoji lygiai taip pat, kaip ir prabangiame būste ieškodamas juvelyri- 
nių dirbinių ir grynųjų. 

Kai sūnėnas atgavo laisvę, dėdė nebepriėmė jo į dirbtuves. Rinktis 
prastai apmokamą juodą darbą, vienintelę alternatyvą, Darenas nejautė 
jokio noro. Todėl nuošaliame Vitdino kelyje įsibrovė į gyvenamąjį pas- 
tatą ir iš seifo prigriebė septynis tūstančius svarų. Tris iššvaistė kokainui, 
bet likusius keturis investavo į heroiną, kurį pardavęs užkalė dvidešimt 
gabalų. 

Paskui jis apšvarino visą virtinę didelių būstų ir susišlavė beveik 
šimtą tūkstančių. Puikumėlis. Vėliau klube susipažino su Rouze. Vedė 
ją. Portsleide nusipirko butuką. Žmona nepritarė vagystėms, todėl Da- 
renas pabandė grįžti į doros kelią. Padedant vienam draugeliui, gavo 
naują suklastotą asmens pažymėjimą ir įsidarbino „Sasekso apsaugos 
sistemose, signalizacijas įrengiančioje kompanijoje. 

Bendrovė aptarnavo miesto viršūnėles. Pusę iš brangiausių Braito- 
no namų. Jis jautėsi lyg vaikas saldėsių krautuvėlėje. Bet neilgai trukus 
pasiilgo įsilaužimų teikiamo malonumo. Išskirtinio jaudulio. Ir ypač pi- 
nigų, kuriuos susižerdavo. 

Bet labiausiai džiugindavo galimybė vienam slankioti po ištaigingą 
miegamąjį. Į šnerves traukti turtuolės aromatą. Užuosti jos parfumeri- 
ją, skalbinių dėžėse sumestų baltinių prakaitą, spintoje kabančių, bran- 
giai kainuojančių drabužių, šilko, medvilnės, kailių, odos kvapnumą. Jis 
mėgdavo naršyti šeimininkės daiktus. Ypač patikdavo knaisiotis po apa- 
tinius ir batelius. Tokios vietos kurstydavo geismą. 

Pinigingoms, visiškai kitame pasaulyje gyvenančioms moterims 
Darenas neprilygo nei savo pajamomis, nei socialiniais įgūdžiais. 

Moterims, ištekėjusioms už manieringų, nuobodžių vyrų. 

Moterims, kurių jis troško. 

Kai kada odekolono dvelksmas arba gaižus nešvarių rūbų tvaikas 
primindavo motiną, ir viduje sekundėlę sukirbėdavo geidulys, bet ero- 
tiškus pojūčius Darenas tūžmingai nuslopindavo. 

Rouzei jis pūsdavo miglą aiškindamas, kad keliauja į žvejybą — 
dažniausiai naktinę. Kodėl nesiveži mažylio, sykį paklausė žmona, o jis 
atsakė, jog pasiims vaiką, kai tas ūgtelės. Ir savo žodį tikrai būtų tesėjęs. 

Vieną vasario vakarą Tongdine jį, plėšiantį namą, užklupo netikė- 
tai grįžęs savininkas. Darenas spruko į užpakalinį kiemą, leidosi tekinas 
per sodelį, bet įvirto į giliausią tuščio baseino dalį, susilaužė dešiniąją 
koją, žandikaulį bei nosį ir prarado sąmonę. 

Kalėjime Rouzė svečiavosi tik kartą. Kad praneštų drauge su vaiku 
persikelianti į Australiją ir nebenorinti jo matyti. 

Vėl išėjęs į laisvę jis nebeturėjo nieko. Nieko, išskyrus lagaminą, 
paslėptą pas Terį Biglou — jei tas nemirė arba negrįžo už grotų. Nieko, 
išskyrus tvirtą randuotą kūną, poreikius, kurių nerealizavo trejus metus, 
kol tysojo ant siauro kameros gulto, ir svajones apie ateities planus... 


1997 


26 
Gruodžio 29-oji, pirmadienis 


— Aš galiu užmiršti, kad mačiau tavo veidą, — į jį spoksodama 
pasakė Reičelė. 

Gelsvoje furgono kabinos šviesoje grobikas atrodė tarsi sergąs gel- 
ta. Ji bandė akimis pagauti vyriškio žvilgsnį, nes tolimose, blausiose, 
nuo siaubo sujauktose sąmonės kertėse prisiminė kažkur skaičiusi, kad 
tapęs įkaitu privalai žiūrėti nusikaltėliui į akis, nes tada pastarajam sun- 
kiau tave skaudinti. 

Nuo troškulio gergždančiu balsu Reičelė stengėsi užmegzti ryšį su 
šituo žmogumi, monstru, padaru. 

— Kurgi ne. Kada, tavo manymu, aš gimęs? Vakar? Aną savaitę, 
per suknistas Kalėdas? Jei tave paleisiu, po valandos jau sėdėsi nuova- 
doje, kur pagelbėsi policininkams fotorobotu padaryti mano nuotrauką. 
Teisybė? 

Ji įnirtingai pakratė galva. 

— Nieko panašaus nedarysiu, — sugargė. — Pažadu. 

— Savo motinos gyvybe? 

— Taip, motinos gyvybe. Maldauju, duok man vandens. Ko nors, 
prašau. 

— Taigi jei dovanosiu tau laisvę, o tu mane apmausi ir nulėksi į 

policiją, aš turėsiu teisę užsukti į Sarendeno aklagatvį, apsilankyti tavo 
mamos namuose ir ją nužudyti? 

Nors protas buvo apsiblausęs, Reičelė vis dėlto pasvarstė, kaip tas 
tipas išsiaiškino, kur gyvena mama. Perskaitė laikraščiuose? Mintis 
įskėlė vilties žiežirbą. Jeigu adresas paminėtas spaudoje, vadinas, apie ją 
rašo. Jos ieškos žmonės. Policija. 

— Reičele, apie tave žinau viską. 

— Tu gali mane paleisti. Aš nerizikuosiu jos gyvybe. 

— Galiu? 

— Taip. 

— Pasvajok. 

27 
Sausio 8-oji, ketvirtadienis 


Jis mėgdavo lankytis gražiuose dideliuose namuose. Tiksliau, lin- 
dėti vidinėse jų ertmėse. 

Kartais, įsispraudus į ankštas nišas, apimdavo jausmas, tarsi pas- 
tatas būtų tapęs antra oda! O tūnant spintoje, tarp kabančių suknelių ir 
gundančių nuostabios jų savininkės aromatų, dingodavosi, kad pasaulis 
guli po kojomis ir moteris priklauso jam. 

Kaip toji, kurios apdarai sukabinti aplinkui. Kuri turėjo galybę 
rėmų su numylėtais modeliniais bateliais. 

Jis užvaldys gražuolę visai netrukus. Artimiausioje ateityje. Apie 
būsto šeimininkę žinojo nemažai — kaip pats manė, daugiau negu su- 
tuoktinis. Dabar ketvirtadienis. Ją stebėjo pastaruosius tris vakarus. Iš- 
siaiškino, kokiu metu ji parvažiuodavo ir kada išlėkdavo iš namų. At- 
skleidė ir nešiojamojo kompiuterio paslaptis — nepasirūpindama slap- 
tažodžiu, moteriškė elgėsi itin paslaugiai. Perskaitė nuo graiko meilužio 
gautas ir jam siųstas elektronines žinutes. Patyrinėjo failus su jos dary- 
tomis sugulovo nuotraukomis — viena kita pasirodė besanti labai gašli. 

Jei nusišypsos sėkmė, šįvakar meilužio vaidmuo trumpam atiteks 
jam. O ne ponui Plaukuočiui madingomis barzdos ražienomis ir įspū- 
dingu, nepadoriai milžinišku kotu. 

Kai namo savininkė sugrįš, reikės kiūtoti tyliai ir nepakrutėti nė 
per colį. Pakabai dusliai žvangėjo — didžiuma buvo ploni ir metaliniai, 
tokie naudojami cheminėje valykloje. Keletą garsiausiai barškančių teko 
nuleisti ant spintos grindų, o gretimus apvynioti popierinėmis servetė- 
lėmis. Dabar beliko lūkuriuoti. Ir neprarasti vilties. 

Tai priminė žvejybą. Laukiant būtina pasitelkti visas kantrybės at- 
sargas. Kas ten žino, gal moteris atsibels namo labai negreitai; bent tiek 
gerai, kad šiandien neparlėks sutuoktinis. 

Vyrelis reaktyviniu lėktuvu išskrido į tolimą kraštą. Į Helsinkį, kur 
vyks programuotojų konferencija. Visas smulkmenas išdėstė ant virtuvės 
stalo padėtame raštelyje ir pažadėjo grįžti šeštadienį, brūkštelėjo: „Myliu 
tave XXXX, ir užrašė savo viešbučio pavadinimą bei telefono numerį. 

Jis turėjo užtektinai laisvo laiko, todėl norėdamas išsklaidyti bet 
kokias abejones iš virtuvės paskambino į nurodytą viešbutį ir paprašė 
pono Dermoto Pirso. Nežymiai monotoniškas balsas atsakė, kad ponas 
Pirsas nekelia ragelio, ir pasiteiravo, ar balso pašto dėžutėje palikti pra- 
nešimą. 

Taip, aš tuojau mylėsiuos su tavo žmona, vos neišdrožė jis sudrebė- 
damas iš jaudulio, apimtas džiaugsmo, kad įvykiai klostosi kaip pridera. 
Bet paklausė sveiko proto ir nutraukė ryšį. 

Tam tikrą nerimą kėlė svetainėje išstatytos dviejų paauglių, berniu- 
ko ir mergaitės, nuotraukos. Tačiau porelės miegamuosiuose viešpatavo 
nepriekaištinga tvarka. Jie nė kiek nepriminė kambarių, kuriuose gy- 
ventų vaikai. Piršosi išvada, kad fotografijose įamžintos vyro atžalos iš 
buvusios santuokos. 

Virtuvėje į jį piktai dėbsojo katinas, vienas iš atgrasios išvaizdos 
Birmos veislės padarų. Jis spyrė gyviui, ir tas spruko pro durų angos 
atvartą. Įsitvyrojo tyla. Kūnas virpėjo iš susijaudinimo. Ach, kokia pa- 
laima. 

Kai kada atrodydavo, sakytum namas kvėpuoja atgijęs. Ypač tuo- 
met, kai imdavo urgzti katilinė ir suvibruodavo sienos. Pastatas alsavo! 
Kaip jis pats, netveriantis savo kailyje, šnopuojantis taip įnirtingai, kad 
garsas smaigstė ausis, besiklausantis širdies dūžių ir kraujo, kuris griaus- 
mingai plūdo venomis tarsi dalyvaudamas kažkokiose lenktynėse. 

O, Dieve, kaip gera! 

28 
Sausio 8-oji, ketvirtadienis 


Šito vakaro Roksė laukė ištisą savaitę. Dermotas išskrido verslo 
reikalais, tad ji į svečius pasikvietė Janį. Troško su juo pasimylėti nuosa- 
vuose namuose. Sumanymas rodėsi žavingai šelmiškas. 

Paskutinį sykį jiedu matėsi šeštadienio popietę, kai Roksė nuo- 
ga, vienais „Jimmy Choo aukštakulniais sukiojosi meilužio bute ir su 
juo dulkinosi nenusiavusi batelių, taip sužadindama Janiui beprotišką 
geismą. 

Ji kažkur skaitė, esą uodų patelė taip kvaišta dėl kraujo, jog padary- 
tų bet ką, net jeigu žino per jo paieškas prarasianti gyvybę. 

Antai kokius pojūčius kurstė mylimasis. Ji privalo susitikti su Ja- 
niu. Privalo jį turėti, kad ir kiek tai kainuotų. Ir kuo dažniau jie mėgavosi 
vienas kito draugija, tuo labiau Roksei jo reikėjo. 

Aš esu blogas žmogus, kaltai mąstė ji, savąjį sidabrinį „Boxter“ vai- 
ruodama namo, keliaudama elegantiška Širlės alėja, kurią apgaubė gat- 
vės žibintų apšviesta tamsa. Už Houvo žaidimų aikštelės nėrė dešinėn, į 
Drouvėjaus kelią, vėl pasuko į dešinę ir trumpu privažiavimo taku nu- 
burzgė link didžiulio, kvadratinio, šiuolaikinio Pirsų namo, nuošalaus, 
mieste įkurto rojaus kampelio, kurio užpakalinis kiemas ribojosi su pri- 
vačios mokyklos stadionais. Artėjant prie statinio, užsiplieskė apsaugos 
sistemos šviesos. 

Aš SIAUBINGAS žmogus. 

Dėl tokio elgesio galima degti pragare. Ją augino kaip gerą katalikę. 
Tikinčią nuodėme ir amžinomis kančiomis. O santykiai su dabartiniu 
vyru suteikė tiek pasitenkinimą, tiek vienpusį bilietą į požemių kara- 
lystę. 

Po nepaprastai aistringo, dvejus metus užsitęsusio romano ji nu- 
viliojo Dermotą nuo tuometės žmonos ir jo dievinamų atžalų. Juodu 
siejo beprotiškai karšta meilė. Tačiau po santuokos kerai pamažu pra- 
sisklaidė. 


Susipažinus su Janiu, širdyje vėl išsprogo geiduliai. Kaip ir Dermo- 


110 PETER JAMES + MIRTIES GLĖBY 


tas, jis buvo vedęs, turėjo du gerokai jaunesnius vaikus. Tam neprita- 
rianti Viva Daniels, geriausia Roksės draugė, perspėjo, kad bičiulė pa- 
garsės kaip santuokų žlugdytoja. Tačiau ji nepajėgė valdytis, neįstengė 
užgniaužti jausmų protrūkio. 

Roksė paspaudė garažo mygtuką, įmontuotą saulės skydelyje, luk- 
telėjo, kol pakils durys, įriedėjo į patalpą, kuri be vyro BMW panėšėjo 
į erdvią olą, ir nutildė variklį. Nuo keleivio sėdynės griebė „Waitrose“ 
parduotuvės maišelius ir žengė laukan. 

Janis pirmąkart išdygo akiratyje, kai Dermotas ją nusivežė į „Ihes- 
salonica . Braitono restoraną. Kai abu baigė valgyti, graikas šeimininkas 
įsitaisė prie jų staliuko, primygtinai vaišindamas anyžine degtine ir ne- 
nuleisdamas nuo jos akių. 

Roksę pirmiausia užbūrė jo balsas. Geismingas, laužyta anglų kal- 
ba dėstomas požiūris apie maistą ir gyvenimą. Patrauklus neskustas 
veidas. Apžėlusi krūtinė, regima pro baltus, veik iki bambos prasegtus 
marškinius. Vyriškas šiurkštumas. Sprendžiant iš išvaizdos, jis neturėjo 
rūpesčių, jautėsi atsipalaidavęs, visiškai patenkintas savimi. 

Ir tryško seksualumu! 

Atidariusi vidines duris, jutiklinėje plokštelėje ji surinko kodą, 
idant užčiauptų pypsinčią signalizaciją, bet nepastebėjo, kad skydelyje 
tvieskia kitokia lemputė nei įprastai — apsaugos sistema veikė tiktai pir- 
mame aukšte. Roksė neatkreipė dėmesio į švieselę, nes susitelkusi mąstė 
apie kitus dalykus. Kaip Janis reaguos į jos gamintus patiekalus? 

Ji nusprendė pasirinkti elementarų valgį: itališkus užkandžius, 
šonkauliukų kepsnius su salotomis. Ir vertingame Dermoto rūsyje pri- 
griebti vyno butelį — arba du. 

Sau už nugaros užverdama duris Roksė riktelėjo: 

— Suši! Ei, Suši! Ei! Mamytė namuose! 

Idiotišką vardą katinui sumąstė vyras, kaip atminimą Londono 
restoranui, į kurį jie užsuko per pirmąjį pasimatymą. 

Keista, bet šūksnį pasitiko tyla. 

Paprastai murklys akimoju atžirgliodavo, imdavo trintis jai į koją, 
viltingu žvilgsniu varstydamas šeimininkę, laukdamas vakarienės. Bet 
dabar kažkur buvo dingęs. Matyt, išlėkė į sodą. Tebūnie. 

vės laikrodį: 18.05. Janis turėtų atvykti greičiau nei po valandos. 

Biure vėl teko kęsti sumautą dieną, nes telefonas neišspaudė nė 
garso, o banko kredito perviršis sparčiai artinosi prie leistinos ribos. Na, 
šįvakar bent kelias valandas problemos iškris iš galvos. Svarbiausia, kad 
ji bus su Janiu. Ir mėgausis kiekviena minute, kiekviena sekunde, kiek- 
viena nanosekunde! 

Maišelių turinį Roksė perkėlė ant virtuvės stalo, surūšiavo pirki- 
nius, Dermoto branginamą „Chateau de Meursault“ butelį padėjo į šal- 
dytuvą, kad jis atvėstų, tuomet atšovė „Gevrey-Chambertin 2000", idant 
vynas „pakvėpuotų . Tada pradarė skardinę kačių ėdalo, išvertė jį į du- 
benį, kurį nuleido ant grindų. 

— Suši! — vėl suriko. — Ei, Suši! Vakarienė! 

Ji užlėkė į antrą aukštą ketindama išsimaudyti duše, nusiskusti ko- 
jas, apsipurkšti „Jo Malone“ kvepalais, grįžti apačion ir paruošti valgį. 


Įsitaisęs drabužių spintoje jis išgirdo moters šūksnį ir po gobtuvu 
paslėpė galvą. Kai nuo laiptatakio atsklido garsėjantys žingsniai, jo kūną 
sukaustė dirginanti įtampa. Ir malonumų nuojauta. 

Iš jaudulio padūmavo akyse. Ir velniškai sukietėjo! Jis pasisten- 
gė alsuoti kuo ramiau. Lindėdamas už šilkinių suknelių, pro stiklines, 
užuolaidėlėmis aptrauktas spintos duris spoksojo į namų šeimininkę. Į 
gražuolę juodais glotniais plaukais. Moteris atsainiai nusispyrė vakari- 
nius batelius ir išsirangė iš dviejų dalių kostiumėlio kaip tikra paleistuvė. 
Tarytum užsigeidusi pamaloninti jo žvilgsnį. 

Ačiū! 

Ji nusimetė baltą palaidinukę ir atsisegė liemenėlę. Savo dydžiu 
biustas nepateisino jo lūkesčių, bet nieko tokio. Krūtys visai neblogos. 
Gan stangrios, su mažučiais speneliais. Beje, koks skirtumas. Jam labiau 
rūpėjo kas kita. 

Žemyn nuslinko ir apatinės kelnaitės! 

O, jai patinka skustis! Tarpušakis baltas ir plikas, tik su siaura juos- 
tele. Kaip higieniška. 

Ačiū! 

Jis taip įsiaudrino, kad pasruvo prakaitu. 

Moteris nuoga nupėdino į vonios kambarį. Sušnypštė dušas. Mo- 
mentas tinkamas puolimui, bet jis nenorėjo, kad auka būtų šlapia ir 
muiluota. Tegul apdžiūsta ir išsikvėpina, lai pasistengia dėl jo. 

Po kelių minučių ji grįžo į miegamąjį — kūną gobė milžiniškas 
rankšluostis, galva buvo apmuturiuota mažesniu. Staiga, lyg nutarusi 
surengti privatų pasirodymą, leido didžiajam nuslysti ant grindų, pra- 
vėrė drabužinę ir nuo rėmų kilstelėjo elegantiškus, blizgančius juodus 
batelius smailiais kulniukais. 

„Jimmy Choo ! 

Jam vos sekėsi tramdyti susijaudinimą stebint, kaip moteris pri- 
sėdusi fotelyje įsispyrė į vieną aukštakulnį, apsiavė kitą ir suveržė dir- 
želius — po keturis ant kiekvieno! Paskui leidosi kursuoti po kambarį 
protarpiais sustodama ir įvairiais kampais save apžiūrėdama įspūdingų 
matmenų sieniniame veidrodyje. 

O taip, mažule. O taip! O taip! Ačiū! 

Jis nudūrė akis į siaurą gaktos plaukų ruoželį, juoduojantį po plokš- 
čiu pilvu. Malonu, kai moteris pasidailina šakumą. Malonu, kai moteris 
prisižiūri ir rūpinasi menkiausiomis smulkmenomis. 

Vien dėl jo! 

Ji prisiartino prie spintos, galvą vis dar apsirišusi rankšluosčiu. Iš- 
tiesė ranką. Jųdviejų veidus teskyrė pora colių ir stiklas su užuolaidomis. 

Jis buvo pasirengęs akistatai. | 

Moteris atidarė duris. 

Į kambarį šovė medicinine pirštine aptempta ranka, kuri jai į nosį 
įtėškė chloroforme išmirkytą įklotą. 

Jis išniro pro pakabus it puolantis ryklys, laisvais pirštais sugriebė 
aukos pakaušį, bet įklotą su chemikalais palaikė prispaustą prie jos šner- 
vių dar kelias sekundės, kol moteris pagaliau suglebo. 


1997 


29 
Gruodžio 30-oji, antradienis 


Reičelė Rajan drybsojo furgone. Pašventinus ją smūgiu į galvą, 
kumštį nudiegė toks stiprus skausmas, kad jis išsigando susilaužęs nykš- 
tį ir vieną iš kitų pirštų. Vos įstengė juos pajudinti. 

— Prakeikimas, — suurzgė purtydamas ranką. — Velnias, šūdas, 
velnias. Kalė! 

Jis nūsiplėšė pirštinę norėdamas patyrinėti plaštaką, tačiau blau- 
sioje kabinos šviesoje neką teįžvelgė. Galiausiai priklupo šalia mer- 
ginos, kurios galvai atšokus nuo krumplių, pasigirdo skardus triokš- 
telėjimas. Tik neaišku, kas konkrečiai lūžo — jo ranka ar aukos žan- 
dikaulis. Regis, ji nekvėpavo. Neramiai priglaudęs ausį prie Reičelės 
krūtinės jis lyg ir pajuto krustelėjimą, bet vėlgi nesuprato, kas iš jų- 
dviejų sujudėjo. 

— Ar gerai jautiesi? — paklausė netikėtai užlietas panikos ban- 
gos. — Reičelė? Kaip laikaisi? Reičele? — vėl užsismaukė pirštinę, stvėrė 
ją už pečių ir pakratė. — Reičele? Reičele? Reičelė? 

Iš kišenės iškrapštęs žibintuvėlį jis apšvietė jaunos moters veidą. 
Pamatė užmerktas akis. Atplėšė vieną voką, tačiau, patraukus pirštus, 
blakstienos vėl sulipo. 

Panika stiprėjo. 

— Reičelė, nedrįsk mirti ant mano rankų! Nedrįsk mirti, girdi 
mane? Po velnių, ar girdi? 

Iš jos burnos sruveno kraujas. 

— Reičele? Gal ko atsigersi? Užkąsi? Ką nors iš „McDonalds'? „Big 
Mac“ mėsainį? Sūrainį? Galbūt sumuštinį-laivelį? Nupirksiu tau laivelį. 
Gerai? Sakyk, koks įdaras tau patinka? Pikantiškos dešrelės? Su išsily- 
džiusiu sūriu? Tokie užkandžiai labai skanūs. Su tunu? Kumpiu? 

27 
Sausio 8-oji, ketvirtadienis 


Vaikautas išalko. Sumuštinis-laivelis su vištiena ir lydytu sūriu 
kankinamai viliojo jau dvi valandas. Nuspaudus stabdį arba pasukus už 
kampo, ant keleivio sėdynės kaskart pasiritinėdavo maisto maišelis ir 
termosas. 

Jis planavo sustoti ir pavalgyti per įprastą valandos trukmės per- 
traukėlę. Tačiau aplink sukiojosi per daug praeivių. Per daug keleivių. 
Puodelį, kurį reikia išgerti lygiai 23.00, teks siurbčioti vairuojant. Ke- 
tvirtadienio vakarais darbo niekada nestigdavo, tačiau dabartinis buvo 
pirmasis po Naujųjų metų švenčių, ir jis manė, kad šiandien vyraus ra- 
mybė. Bet žmonės, regis, atsigaivelėjo ir vėl linksminosi mieste. Kvietėsi 
taksi. Avėjo skoningus batelius. 

Aha. 

Dėl kitų neverta kvaršinti galvos. Kiekvienas smagindavosi savaip. 
Vaikautas džiaugėsi už juos visus. Svarbiausia, kad klientai paklotų skai- 
tiklio rodomą sumą ir nemėgintų sprukti nesusimokėję, kaip retsykiais 
nutikdavo. Būtų dar geriau, jei duotų arbatpinigių! Šie labai praversda- 
vo. Pildydavo santaupas. Padėdavo gausinti kolekciją. 

Kuri vis didėjo. Kaip miela. O taip! 

Užstaugė sirena. 

Jis pajuto baimės dūrį. Sulaikė kvapą. 

Veidrodžius apšvietė mėlyni blykčiojantys švyturėliai ir po akimir- 
kos pro šalį nušvilpė policijos automobilis. Neilgai trukus praūžė antra- 
sis, lyg sekdamas pirmajam iš paskos. Įdomu, sau tarė jis. Nors naktimis 
važinėdavo nuolat, retai kada vienu metu išvysdavo dvi policininkų ma- 
šinas. Turbūt įvyko kokia nors nelaimė. 

Vaikautas artėjo prie pamėgtos vietos Braitono pajūryje, kur nakti- 
mis kas valandą stabtelėdavo ir išlenkdavo arbatos ir kur dabar, negana 
to, norėjo pavartyti laikraštį. Spaudos leidinius kas vakarą skaitė nuo 
tada, kai aną ketvirtadienį „Metropolio viešbutyje buvo išprievartauta 
moteris. Istorija kurstė dirginančias emocijas. Žagintojas pagrobė aukos 
drabužius. Bet labiausiai jaudino žinia, kad nusikaltėlis pasiėmė ir jos 
batelius. 

Aha. 

Nuspaudęs stabdį jis išjungė variklį ir pakėlė maišiuką su sumuš- 
tiniu-laiveliu, bet po sekundės nuleido atgal ant sėdynės. Maistas nebe- 
kvepėjo maloniai. Nuo tvaiko pasidarė bloga. 

Alkio jausmas pranyko. 

Kur traukė tie policijos automobiliai, ėmė spėlioti Vaikautas. Galop 
pagalvojo apie batus, įkištus į bagažinę, ir savijauta bemat pagerėjo. 

Smarkiai pagerėjo! 

Jis išmetė užkandį pro langą. 

Šiukšlintojas, papriekaištavo sau. Bjaurus šiukšlintojas! 


31 
Sausio 9-oji, penktadienis 


Neskaitant daugybės kitų privalumų, Kleo nėštumas geras ir dėl 
to, kad pastaruoju metu jis pats gėrė kur kas mažiau, mąstė vyresnysis 
detektyvas. Mylimoji pareigingai puoselėjo saikingumo principus, tik 
retsykiais pakeldama taurę šalto baltojo vyno, todėl sumažėjo ir Greiso 
vartojamo alkoholio kiekis. Tačiau prakeiktas jos potraukis troškiniams 

su kariu varė iš proto! Sunku pasakyti, kiek dar tokių patiekalų atlai- 
kys jo virškinimo sistema. Namai tiesiog pritvinko kvapų, būdingų indų 
greitmaisčio užeigoms. 

Jis ilgėjosi paprasto maisto. Sužavėtas nebuvo ir Hamfris. Užteko 
vos vieno lyžtelėjimo, kad šuo suprastų troškinių dubenėliuose nerasiąs 
jokių liekanų, kurias mielai suėstų. 

Rojus stengėsi taikstytis su tokia padėtimi, nes manė privaląs pa- 
laikyti jai draugiją. Beje, vienoje iš Gleno Brensono dovanotų, vyrams 
skirtų knygų apie nėščias moteris autorius aiškino, jog partnerės po- 
linkius reikia tenkinti ir perimti. Tai suteiks jai džiaugsmo, geri fluidai 
pasieks negimusį kūdikį, todėl jis gims laimingas ir užaugęs netaps se- 
rijiniu žudiku. 

Įprastomis aplinkybėmis, valgydamas kario prisotintą troškinį, 
Rojus gurkšnodavo nestiprų šviesų alų, dažniausiai „Grolsch“, numylėtą 
vokišką „Biltberger“ arba kvietinį baltąjį, kurį pamėgo susibičiuliavęs su 
vokiečių policininku Marselu Kulenu ir pernai apsilankęs Miunchene. 
Bet šią savaitę, kai atėjo Greiso eilė Sunkių nusikaltimų skyriuje atlikti 
budinčio vyriausiojo pareigūno vaidmenį, teko pasitenkinti nealkoholi- 
niais gėrimais, nes jį galėjo iškviesti į darbą bet kuriuo paros metu. 

Štai kodėl penktadienį, 09.20 ryto, Rojus Greisas jautėsi žvalus kaip 
agurkėlis ir sriubčiodamas šiandien jau antrą puodelį kavos gilinosi į 
incidentų sąrašą, elektroninius laiškelius, kurie plūdo lyg iš neužsukto 
čiaupo, ir ant rašomojo stalo pūpsantį dokumentų kalną. 

Po dviejų su puse dienų, nuo sekmadienio vidurnakčio, vyriausio- 
jo pareigūno postą užims kitas vyresnysis detektyvas arba detektyvas 
vyresnysis inspektorius, ir pagal tvarkaraštį artimiausias jo budėjimas 
prasidės tiktai po šešių savaičių. Rengdamas bylas teismui ir prižiūrė- 
damas neatskleistais nusikaltimais užsiimančią komandą, Rojus taip 
apsivertė darbais, kad jam mažiausiai knietėjo imtis naujo, laisvą laiką 
išeikvosiančio tyrimo. 

Deja, sėkmė nuo jo nusigręžė. 

Suskambus telefonui Greisas pakėlė ragelį ir kaipmat atpažino sta- 
čiokišką, dalykišką detektyvo inspektoriaus Deivido Elkorno iš Braitono 
kriminalinio skyriaus balsą. 

— Atleisk, Rojau. Regis, vėl pasidarbavo svetimas prievartautojas. 

Ligi šiol žaginimo atvejį „Metropolio“ viešbutyje nagrinėjo Brai- 
tono kriminalinis skyrius, nors tenykščiai vis informuodavo apie savo 
pasiekimus. Sprendžiant iš naujienų, tyrimas atiteks Sunkių nusikaltimų 
skyriui. Tai yra jam. 

Nors jau penktadienis, velniai griebtų. Kodėl taip visada atsitikda- 
vo penktadieniais? Kuo jie ypatingi? 

— Ką papasakosi, Deividai? 

Elkornas glaustai išdėstė esmę. 

— Auka patyrė rimtą psichologinę traumą. Nelaimės vietoje pasi- 
radęs uniformuotas pareigūnas sugebėjo nustatyti, kad ji buvo užpulta 
vakar, kai grįžo namo — vyras išvykęs verslo reikalais. Moteris paskam- 
bino draugei, kuri šįryt pas ją apsilankė ir susisiekė su policija. Į nuken- 
tėjusios namus atvažiavo greitosios pagalbos automobilis, tačiau medi- 
kų neprisireikė. LNSP ir konsteblis iš Kriminalinio skyriaus ją išgabeno 
į prievartos aukų centrą Krolyje. 

— Ką konkrečiau sužinojai? 

— Nedaug ką, Rojau. Kaip sakiau, ji rimtai sukrėsta. Jei neklystu, 
čia vėl figūruoja apavas. 

Greisas susiraukė. 

— O tiksliau? 

— Moterį išniekino jos pačios bateliu. 

Po velnių, mintyse nusikeikė Greisas, naršydamas ant stalo sujauk- 
tus dokumentus, mėgindamas rasti rašiklį ir bloknotą. 

— Kuo ji vardu? 

— Roksana — arba Roksė — Pirs. — Elkornas paraidžiui ištarė 
vardą ir pavardę. — Gyvena Houve, Drouvėjaus kelyje 76. Braitone turi 
viešųjų ryšių agentūrą. Sutuoktinis verčiasi informacinėmis technologi- 
jomis. Kol kas išsiaiškinau tiek. Bendravau su nusikaltimo vietos tyrė- 
jais, dabar lekiu į tuos namus. Tave paimti? 

Iš Braitono centrinės nuovados važiuojant minėtu adresu, Sasekso 
policijos kriminalinio skyriaus valdyba buvo visiškai ne pakeliui, tačiau 
Rojus nesiruošė prieštarauti. Automobilyje praleistą laiką panaudos 
tam, kad gautų kuo daugiau duomenų apie smurto proveržį „Metropo- 

lio“ viešbutyje — surinktų informaciją, kuri galėjo iškilti į paviršių, ir 
aptartų jos perleidimą Sunkių nusikaltimų skyriui. 

— Taip, ačiū. 

Jis nuleido ragelį ir sekundę kitą pasėdėjo nugrimzdęs į apmąsty- 
mus. Mintimis grįžo į tuos laikus, kai siautėjo Batžmogis. Aklavietėn 
patekusias bylas tirianti komanda kiaurą savaitę daugiausia dėmesio 
rodė šiam prievartautojui, ieškojo sąsajų tarp žinomų, 1997-ais įvykdy- 
tų nusikaltimų modus operandi ir Nikolos Teilor užpuolimo, prieš pat 
Naujuosius metus surengto „Metropolio“ viešbutyje. 

Pagrobti jos bateliai. Štai pirmasis panašumas. Nors 1997 metais 
Batžmogis pasiglemždavo tik vieną batą ir apatines kelnaites. Nikola 
Teilor prarado abu aukštakulnius ir visus drabužius. 

Kažkur po kauburiais popierių slypėjo storas aplankas su Žžagintojo 
profiliu arba, kaip šiandien jį derėjo vadinti, bihevioristine analize. Ją 
parašė ekscentriškasis psichologas, teismo ekspertas daktaras Džulijus 
Praudfutas. 

Greisas su juo susipažino 1997 metais, kai tyrė Reičelės Rajan din- 
gimą, ir anuomet Praudfuto atžvilgiu buvo nusiteikęs skeptiškai, bet per 
daugelį metų, nagrinėdamas bylas, su daktaru konsultavosi daugybę 
kartų. 

Įsigilinęs į ataskaitą jis nė neišgirdo, kaip spragtelėjo atidaromos 
durys ir į kilimą sučežėjo Žingsniai. 

— Sveikas, senučiuk! 

Vyresnysis detektyvas pakėlė galvą, išvydo Gleną Brensoną, stovin- 
tį priešais rašomąjį stalą, ir paklausė: 

— Kokios bėdos tave atvijo? 

— Gyvenimas. Ketinu viskam padaryti galą. 

— Puiki mintis. Tik prašyčiau rinktis kitą vietą. Man vargų užten- 
ka su kaupu. 

Brensonas apėjo stalą, pažvelgė jam virš peties ir tylėdamas paskai- 
tė dokumentą. 

— Juk tu žinai, jog Džulijus Praudfutas nukritęs iš mėnulio, ar 
ne? — po pauzės tarė. — Kalbu apie jo reputaciją. 

— Anokia čia naujiena? Atsisveikinęs su sveiku protu yra kiekvie- 
nas, kuris nusprendžia įsidarbinti policijoje. 

— Arba susituokti. 

— Tik stengiuos padėti. 

Dabar labiausiai pagelbėtum, jeigu atsidurtum už tūkstančio my- 
lių, pamanė Greisas. Jeigu liautumeis niokojęs mano namus. Jeigu nu- 
stotum jaukti mano kompaktinių ir vinilinių plokštelių kolekciją. Va, 
kuo galėtum būti naudingas. 

Taip ir neįgarsinęs savo minčių, jis nukreipė akis į draugą, kuriam 
jautė didesnį prielankumą nei bet kokiam kitam pažįstamam vyrui. 

— Atsiknisi ar išties man padėsi? 

— Koks malonus prašymas — kaip sugebėčiau jam atsispirti? 

— Gerai. — Greisas jam įteikė daktaro Džulijaus Praudfuto suda- 
rytą Batžmogio profilį. — Iki vakarinio pasitarimo apibendrink ataskai- 
tą, parašyk santrauką iš dviejų šimtų penkiasdešimties žodžių, kad ją 
galėtų suvirškinti naujasis policijos viršininko pavaduotojas. 

Brensonas suėmė aplanką, pervertė jo lapus. 

— Velnias, du šimtai aštuoniasdešimt du puslapiai. Apsitriesk sta- 
čias. 

— Taikliai pastebėta. 


32 
Sausio 9-oji, penktadienis 


Rojaus Greiso tėvas buvo faras iki kaulų smegenų. Džekas Greisas 
aiškino sūnui, kad savo pasaulėžiūra policininkai skiriasi nuo likusių 
žmonių. Nes priklauso sveikai įtarinėjimo kultūrai, kaip ją vadino. 

Jis niekada nepamiršo tėvo žodžių. Aplinką visada stebėdavo bu- 
driai. Ir nuostabų saulėtą sausio rytą lygiai taip pat žvalgėsi į Širlės alėjo- 
je suręstus prabangius būstus. Gatvė driekėsi ant vieno iš kelių Braitono 
ir Houvo kalvagūbrių, tįso miesto pakraščio link ir užsibaigė beveik ties 
atvirais kaimiškų vietovių plotais. Prie jos rikiavosi pavieniai, ištaigingi, 

daugumai teisėtvarkos pareigūnų neįperkami namai. Viename iš pres- 
tižiškiausių miesto rajonų gyveno pasiturintieji: dantistai, bankininkai, 
automobilių prekeiviai, teisininkai, tiek vietiniai, tiek Londono versli- 
ninkai, ir, žinoma, kaip ir kituose madinguose kvartaluose, saujelė kles- 
tinčių nusikaltėlių. Jeigu savo adrese nurodydavai Širlės alėją arba kurį 
nors iš šalutinių jos kelių, vadinasi, pats buvai svarbus asmuo. 

Bent jau toks atrodei važiuojantiems pro šalį, kurie nevarstė žmo- 
nių nepatikliomis faro akimis. 

Rojus Greisas dairėsi nusiteikęs anaiptol ne skeptiškai, tačiau jis 
turėjo gerą, kone fotografinę atmintį. Kol Deividas Elkornas, dėvintis 
elegantišką pilką kostiumą, vairavo mažąjį fordą palei žaidimų aikštelę, 
vyresnysis detektyvas paeiliui tyrinėjo namus. Elgėsi sau įprasta manie- 
ra. Aure Londone veikiančio reketininko būstas. Ten įsikūręs Braitono 
viešnamių karalius. O gretimoje gatvėje apsistojęs kreką platinantis nar- 
kotikų baronas. 

Bemaž penkiasdešimties, žemaugis, rudais trumpais plaukais, am- 
žinai atsiduodantis cigarečių kvapu Deividas Elkornas iš išvaizdos 
priminė vadovauti mėgstantį atšiaurų tipą, bet iš tiesų buvo geraširdis 
Žmogus. 

Sukdamas dešinėn, į Drouvėjaus kelią, jis tarė: 

— Čia mielai persikeltų mano pačiutė. 

— Ko delsiat? — paklausė Greisas. 

— Na, man viso labo stinga kokių keturių šimtų gabalų, kad gry- 
naisiais sumokėčiau dalį kainos, — atsakė jis. — Gal daugiau. — Padve- 
jojęs pridūrė: — Žinai, ką galvoju? 

— Rėžk. 

— Šios apylinkės judviem su Kleo būtų prie širdies. Pritiktų tokiai 
klasiškai damai kaip ji. 

Fordas sumažino greitį. Staiga Elkornas numygo stabdį. 

— Ana ten, dešinėje. 

Jiems riedant trumpu, laurais apsodintu privažiavimo taku, Grei- 
sas žvilgsniu paieškojo stebėjimo kameros, bet nesėkmingai. Atkreipė 
dėmesį į apsaugos sistemos šviesas. 

— Puikus vaizdas, ar ne? — prabilo Deividas Elkornas. 

Netgi ne puikus, o pribloškiantis. Jei turėtų tiek pinigų, kad pasi- 
statytų svajonių namą, tas būtų akiratyje stūksančios grožybės kopija, 
nusprendė Greisas. | 

Rodės, priešais stiebėsi nuostabi balta skulptūra. Lygių ryškių lini- 
jų ir švelnių, vietomis įžūliais geometriniais kampais sueinančių išlinkių 
mišinys. Iš pažiūros ant dviejų skirtingo aukščio horizontalių plokš- 
tumų stūksanti struktūra su milžiniškais langais ir stogą apklojusiais 
saulės energijos elementais. Regint strategiškai palei sienas išdėstytus 
augalus, susidarė įspūdis, kad juos genetiškai modifikavo kaip tik šitam 
sklypui. Pats statinys anaiptol ne gigantiškas — tinkamas gyventi. Kaip 
malonu kas vakarą grįžti į tokį fantastišką būstą, pamanė Greisas. Ir po 
akimirkos susitelkė į tai, ką norėjo rasti nusikaltimo vietoje. Kol mintyse 
tikrino reikiamų dalykų sąrašą, fordas sustingo už nediduko, niekaip 
nepažymėto policijos automobilio; greta jo stoviniavo uniformuotas 
konsteblis, tvirto sudėjimo, į penktą dešimtmetį persiritęs vyras. Jo už- 
nugaryje nutįsusią, link garažo vedančią tako atkarpą užtvėrė mėlynais 
ir baltais kvadratėliais išmarginta juosta. 

Jiems išlipus laukan, konsteblis, garbus senosios mokyklos atsto- 
vas, pedantiškai nupasakojo, ką aptiko čia prisistatęs ryte, ir pranešė, 
kad nusikaltimo vietos tyrėjas jau važiuoja. Informaciją, kuria Elkornas 
pasidalijo su Greisu, papildė tik viena smulkmena: sugrįžusi namo ir 
įžengusi pro duris moteris, regis, atjungė signalizaciją. 

Trijulei bekalbant, prie policininkų atriedėjo nedidelis baltas fur- 
gonas ir iš kabinos išniro Džo Tindalas, vadovaujantis nusikaltimo vie- 
tos tyrėjams, nuolat bendradarbiaujantis su Greisu, kuris asmeniškai jį 
laikė baisiai irzliu tipu. 

— Penktadienis, — užuot pasisveikinęs suburbėjo NVT viršinin- 
kas. — Rojau, ir kodėl tu amžinai sumauni savaitgalius? — pro prašiep- 
tas jo lūpas baudėsi išsiveržti pagieža. 

— Vis prašau nusikaltėlių palūkėti pirmadienių, bet jie velniškai 
nepaslaugūs. 

— Šįvakar O2 arenoje gros Stivis Vonderis, ir aš gavau bilietus į 
koncertą. Ten nepasirodęs galėsiu atsisveikinti su savo mergina. 

— Džo, kai mudu susitinkame, tu kaskart esi apsirūpinęs bilietais 
į kokį nors renginį. 

— Aha. Nes man smagu tikėti, kad be darbo turiu ir kitą gyvenimą, 
priešingai nei pusė kolegų. 

Tindalas pabrėžtinai dėbtelėjo į vyresnįjį detektyvą, tuomet iš už- 
"pakalinės furgono dalies išėmė ir jiems įteikė baltus popierinius kombi- 
nezonus bei mėlynus antbačius. 

Rojus Greisas žengė prie furgono, prisėdo ant užpakalinio buferio 
ir lėtai įsirangė į vientisą apsauginį rūbą. Kiekvieną sykį, kai tekdavo 
sprausti kojas į klešnes, stengiantis jų nesuplėšyti, ir grūsti rankas į ran- 
koves, jis keiksnodavo apdaro modeliuotojus. Laimei, dabar sukiojosi 
ne viešoje vietoje, nes apsirengti kombinezoną neapsijuokiant faktiškai 
neįmanoma. Galop stenėdamas pasilenkė ir apsiavė antbačius. Paskui 
užsitempė latekso pirštines. 

Konstebliui palydėjus atvykėlius į statinį, Greisas maloniai nustebo 
pamatęs, kad uniformuotam policininkui užteko įžvalgumo ant žemės 
nutiesti juostą ir taip pažymėti vienintelį įėjimą ir išėjimą. 

Atviro planavimo prieškambaris nublizgintu grindų parketu, 
grakščiomis metalinėmis skulptūromis, abstrakčiais paveikslais ir aukš- 
tais vešliais augalais tikrai patiktų Kleo, dingtelėjo Rojui. Patalpoje ky- 
bojo stiprus, malonus pušų kvapas ir kiek saldesnis, labiau muskusinis 
aromatas, greičiausiai sklindantis nuo sausų lapelių ir žiedlapių mišinio. 
Kaip gera kartais užsukti į namą, kuris neatsiduoda kariu. 

Konsteblis pasakė užlipsiąs į antrą aukštą, kad galėtų atsakyti į 
klausimus, tačiau į miegamąjį nekelsiąs kojos, idant kuo mažiau jiems 
trukdytų. 

Greisas vylėsi, kad pareigūnas, taip gerai išmanantis teismo eks- 
pertizės subtilybes, nepriteršė kambario, kai ryte sureagavo į iškvietimą. 
Sekdamas įkandin Elkorno bei Tindalo, vyresnysis detektyvas užkopė 
stikliniu spiraliniu laiptatakiu, nužingsniavo turėklais atitverta trumpa 
aikštele ir įžengė į erdvų, parfumerinių kvapų įsigėrusį miegamąjį. 

Langus dengė žavingos, lyg ir balto gazo, užuolaidos, sienas rėmė 
įmontuotos spintos su stiklo plokštėmis, kurios buvo aptrauktos uždan- 
galais. Kitapus vienų dvigubų atdarų durų Greisas išvydo nuo pakabų 
nenusmauktas, ant kilimo numestas kelias sukneles. 

Viduryje kambario riogsojo nestandartinio dydžio lova su ketu- 

riais mediniais, kūginiais, jos kampuose styrančiais stulpeliais. Vieną jų 
supo neatrištas chalato diržas, kitą — du sumazgyti kaklaraiščiai. Dar 
keturi gulėjo ant grindų, supinti į dvi poras. Kreminė aksominė antklo- 
dė buvo smarkiai sujaukta. 

— Ponios Pirs riešus ir kulkšnis nusikaltėlis pririšo prie stulpų, 
o burną užkimšo, — nuo tarpdurio atsklido konsteblio balsas. — Taip 
ją ir paliko. Maždaug pusę šeštos ryto moteris išsivadavo iš pančių ir 
paskambino draugei. — Jis nudūrė žvilgsnį į savo bloknotą. — Poniai 
Amandai Boldvin. Turiu jos telefono numerį. 

Vyresnysis detektyvas linktelėjo. Jis spitrijosi į nuotrauką, iškilusią 
ant tualetinio staliuko stikliniu viršumi. Žiūrėjo į gražuolę juodais, glot- 
niais, susegtais plaukais ir ilga vakarine suknele, kuriai draugiją palaikė 
dabitiškas, smokingą dėvintis vyriškis. 

Pirštu bedęs į fotografiją paklausė: 

— Jei neklystu, čia ji? 

— Taip, šefe. 

Deividas Elkornas irgi atidžiai ją patyrinėjo. 

— Kokia aukos būklė? — į konsteblį kreipėsi Greisas. 

— Moteris rimtai sukrėsta, bet išsaugojusi sveiką protą, atsižvel- 
giant į patirtus išbandymus, jeigu suprantate, ką turiu galvoje. 

— Ką žinote apie sutuoktinį? 

— Vakar verslo reikalais išskrido į Helsinkį. 

Greisas kiek pamąstė ir atsigręžė į Elkorną. 

— Įdomiai sutapo laikas, — tarė. — Šis faktorius gali būti reikš- 
mingas. Noriu išsiaiškinti, ar jis dažnai leidžiasi į keliones. Visai įma- 
noma, kad nukentėjusiąją puolė ją pažįstantis arba persekiojantis žmo- 
gus. — Atsisukęs į konsteblį pasitikslino: — Prievartautojas slėpė veidą 
po kauke, tiesa? 

— "Taip, sere, po gobtuvu su išpjautais plyšeliais. 

Vyresnysis detektyvas kinktelėjo galva. 

— Su vyru jau susisiekėte? 

— Jis mėgins gauti lėktuvo bilietą į šiandieninį reisą. 

Elkornas nukulniavo patikrinti kitų kambarių. 

Džo Tindalas prie akies prispaudė kompaktišką kamerą. Nusikalti- 
mo vietą nufilmavo 360 laipsnių kampu ir pritraukė lovos vaizdą. 

— Ryte čia lankėtės vienas? — konsteblio pasiteiravo Greisas, aki- 
mis apmesdamas kambarį. 

Ant grindų pastebėjo kremines apatines kelnaites, baltą palaidinu- 
kę, tamsiai mėlyną dviejų dalių kostiumėlį ir liemenuką. Rūbai neišmė- 
tyti, tarsi juos kas nors būtų nuplėšęs; moteris, regis, pati nusirengė ir 
paliko drabužius ten, kur jie nukrito. 

— Ne, sere, su seržantu Poritu. Kuris palydėjo ją ir LNSP į „Satur- 
no“ centrą. 

Greisas greitosiomis nusibraižė miegamojo planą, pasižymėjo į 
koridorių ir prijungtą vonios kambarį vedančias duris bei langus, kaip 
tikėtinas įėjimo ir išėjimo vietas. Patalpoje būtina surengti nuodugnią 
pirštų atspaudų, plaukelių, skaidulų, odos ląstelių, seilių, spermos, pre- 
zervatyvo — jei tik žagintojas juo naudojosi — lubrikanto dėmelių ir 
pėdsakų paiešką. Be to, kruopščiai iššukuoti pastato apylinkes, ypatingą 
dėmesį sutelkiant į pėdsakus, cigarečių nuorūkas ir drabužių siūlelius, 
kurie galėjo likti ant mūro arba lango rėmo, jeigu nusikaltėlis spruko ne 
pro duris. 

Tindalui pateiktame sąraše teks išvardyti, kokius daiktus iš visų, 
esančių kambaryje, name ir aplink statinį, reikės kišti į maišus ir gabenti 
į laboratoriją. Patalynę, be abejo. Rankšluosčius — dėl to atvejo, jeigu 
nusikaltėlis sausinosi rankas ar kitas kūno dalis. Muilą. 

Vaikštinėdamas po miegamąjį detektyvas rašėsi pastabas ir dairėsi 
kokių nors neįprastų smulkmenų. Lovos priešakį atspindėjo gigantiš- 
kas veidrodis, veikiausiai įtaisytas kaip sekso žaidimų priedas, pamanė 
jis, bet mintis atgrasumo nesukėlė. Vieną naktinį staliuką slėgė užrašų 
knygutė su kalendoriumi ir moteriškas romanas, kitos paviršių užden- 
gė šūsnis žurnalų apie informacines technologijas. Jis paeiliui pradarė 
kiekvienos spintos duris. Tiek daug drabužinėse sukabintų suknelių re- 
gėjo pirmą kartą gyvenime. 

Atvėrus eilines duris, šnerves perliejo sodrus, prašmatnus odos 
kvapas, o akiratyje pasirodė batų lobynas. Jie rikiavosi ant slankiojančių, 
grindis su lubomis jungiančių rėmų. Greisas neką teišmanė apie mote- 
rišką apavą, bet iš pirmo žvilgsnio šie pavyzdžiai atrodė aukščiausios 
klasės. Jis suskaičiavo daugiau nei penkiasdešimt porų. Už antrų durų 
aptiko dar pusšimtį. Tiek pat rado ir už trečių. 

— Tokią damą sudėtinga išlaikyti, — tarstelėjo. 

— Rojau, kiek žinau, ji turi nuosavą verslą, — atsiliepė Deividas 
Elkornas. | 

Greisas mintyse save išbarė. Komentaras nuskambėjo kvailai; pa- 
našių, moteris diskriminuojančių prielaidų galima tikėtis iš Normano 
Potingo tipo Žmonių. 

— Aišku. 

Jis prisiartino prie lango ir nužvelgė užpakalinį kiemą, nuostabiai 
prižiūrimą sklypą, kurio viduryje puikavosi baseinas, žiemą paslėptas 
po apdangalu. 

Tolėliau, už tankių krūmokšnių ir jaunų medžių, plytėjo mokyklos 
stadionai. Dviejose aikštėse stirksojo regbio virpstai, trečioje stovėjo 
tinkliniai futbolo vartai. Kas žino, gal nusikaltėlis atkako iš tos pusės, 
pagalvojo Greisas. 

Kas gi tu? 

Batžmogis? 

Ar tiesiog kitas iškrypėlis? 

— Kad tu nusprogtum, kodėl nepasibeldei? — suinkštė Teris Biglou. 

Darenas Spaiseris nebuvo pratęs barbenti į duris. Jis stoviniavo ža- 
liuzėmis pritemdytame kambarėlyje, rankoje spaudė kelioninį krepšį ir 
stengėsi įkvėpti kuo mažiau smirdančio oro. Patalpa dvokė į sienas įsi- 
gėrusiais cigarečių dūmais, sena mediena, dulkėtu kilimu ir surūgusiu 
pienu. 

— Maniau, kad tebesėdi už grotų, — silpnu, spigiu balsu pridūrė 
senasis recidyvistas. Išsitiesęs lovoje jis mirksėjo, nes akis spigino ateivio 
žibintuvėlis. — Ko, po velnių, atsitrenkei tokiu metu? 

— Ką tik dulkinausi, — atsakė Spaiseris. — Nutariau užsukti pas 
tave, papasakoti apie ją ir atsiimti savo mantą. 

— Labai man čia rūpi žinoti. Tie laikai, kai pats tratinausi, jau se- 
niai praeityje. Dabar vos pajėgiu nusičiurkšti. Ko nori? Ei, liaukis mane 
žlibinęs tuo prakeiktu daiktu. 

Spaiseris pašvietė į sienas, susirado sieninį jungiklį ir jį spustelė- 
jo. Palubėje nutvisko blausi, nyki lemputė, įsukta į dar niūresnį kutuotą 
gaubtą. Apžiūrint kambarį atvykėlio veidą iškreipė pasibjaurėjimo gri- 
masa. 

— Vėl atsisveikinai su cype? — tebemirksėdamas paklausė Biglou. 

Jo išvaizda siaubinga, mąstė Spaiseris. Septyniasdešimtmetis atro- 
dė kaip devyniasdešimties. 

— Gerai elgiausi, biče, aišku? Paleido lygtinai. — Sviedė rankinį 
laikroduką ant Biglou krūtinės ir pridūrė: — Atnešiau tau dovaną. 

Senis ją stvėrė gumbuotais pirštais ir godžiai įsistebeilijo. 

— A čia kas? Korėjietiškas? 

— Originalas. Nušvilpiau vakar. 

Biglou atsiplėšė nuo gulto, į jį įsiremdamas alkūnėmis, ant gretimo 
stalo apčiuopomis susirado nemadingai didžiulius, skaitymui pritaiky- 
tus akinius ir patyrinėjo laikrodį. 

— „Tag Heuer Aguaracer'“, — tarė. — Neblogai. Vogi ir barškinies? 

— Tik ne ta eilės tvarka. 

Šykščiai vyptelėjęs Biglou parodė virtinę rūdžių spalvos aštrių dan- 
tukų. Jis vilkėjo purvinus marškinėlius, kurie anksčiau tikriausiai buvo 
balti. Audinys pridengė vien odą ir kaulus. Nuo kūno sklido patrūniju- 
sių maišų tvaikas. 

* — Gražus daikčiukas, — pasakė senis. — Netgi labai. Kiek už jį 
zaunysi? 

— Gabalo. 

— Juokus kreti. Jei rasiu pirkėją, galbūt išpešiu tau pusgabalį — su 
sąlyga, kad čia ne kopija. Šiuo momentu pasiūlysiu tiktai lentą. 

Pusgabalis reiškė penkis šimtus svarų, lenta — šimtą. 

— Jis vertas dviejų gabalų. 

— Bet mes gyvename sumautos recesijos sąlygomis. — Biglou vėl 
nudūrė akis į laikrodį. — Džiaukis, kad laisvės neatgavai vėliau. — Jis 
nutilo, bet, Spaiseriui nieko neatsakius, po pauzės vėl prabilo: — Man 

liko mažai laiko, aišku? — senį apėmė stipraus, šaižaus, užsitęsusio ko- 
sulio priepuolis, nuo kurio jis apsiašarojo ir į suodiną nosinę išspjovė 
kraują. — Sakė, kad ne daugiau kaip šeši mėnesiai. 

— Padėtis bjauri. 

Darenas Spaiseris žvilgsniu apmetė pusrūsio kambarį. Sienas su- 
drebino netoliese nugriaudėjęs, šiurpiai užkaukęs traukinys. Patalpą 
skrodė šaltas skersvėjis. Ne butas, o tikra skylė, per trejus metus, nuo 
tada, kai čia teko lankytis paskutinį kartą, nė kiek nepasikeitusi. Dalis 
grindų slypėjo po nutrintu kilimu. Ant panelio strypo kadarojo vieli- 
niai pakabai su drabužiais. Ant lentynos padėtas senoviškas medinis 
laikrodis rodė 08.45. Virš lovos kabėjo prie sienos prikaltas Nukryžiuo- 
tasis, ant stalo buvo matyti Biblija ir keli etiketėmis apklijuoti vaistų 
buteliukai. 

Po trisdešimties metų, jei tiek ištempsiu, manęs laukia toks pat likimas. 

Jis pakratė galvą. 

— Teri, va, kur susiruošei užbaigti savo dienas? 

— Būstas neblogas. Patogus. 

— Patogus? Kokia prasme? Nes šalia pilna laidotuvių biurų? 

Biglou neatsiliepė. Netoliese, anapus Luiso kelio, prie pat kapinių ir 
morgo, veikė aibė laidojimo paslaugas siūlančių įstaigų. 

— Vanduo iš čiaupo bėga? 

— Žinoma, — vėl užkriokęs suburbuliavo senis ir pamojo į kriauk- 
lę, įmontuotą priešingoje kambario pusėje. 

— Ar tu kada prausiesi? Čia dvokia kaip išvietėje. 

— Gal pavaišinti arbata? Kava? 

Spaiseris dirstelėjo į kampinę lentyną, ant kurios įžvelgė virdulį ir 
įskilusius puodelius. 

— Ne, ačiū. Nesu ištroškęs. 

Jis vėl nužvelgė sukriošusį recidyvistą ir palingavo galvą. Kadai- 
se šiame mieste buvai svarbus veikėjas. Jaunystėje netgi aš mirtinai tavęs 
bijojau. Daugumai baimės įvarydavo vien Biglou pavardė. O dabar... Tik 
pažiūrėk į save. 

Biglou, nusikaltėlių šeimyna, su kuria reikėjo skaitytis, vertėsi 
stambaus masto reketu, maža to, Braitono ir Houvo mieste kontrolia- 

vo pusę narkotikų prekybos rinkos. Ir prie Terio, vieno iš jos atžalų, 
žmonės nedrįsdavo kišti nagų, jei nenorėdavo, kad jų skruostus surai- 
Žytų skustuvas arba išdegintų rūgštis. Jis mėgdavo rengtis elegantiškai 
ir grėsmingai, nešiodavo masyvius žiedus ir laikrodžius, vairuodavo 
prašmatnius automobilius. Bet iki nūdienos jo kūną nustekeno alkoho- 
lis, veidas pagelto ir suvyto. Plaukai, kurie anksčiau būdavo tvarkingai 
sušukuoti — net ir vidurnaktį, — rodėsi smarkiau nudilę negu kilimas ir 
dėl kažkokių parduotuvėje įsigytų dažų įgavę nikotino atspalvį. 

— Darenai, Luise sėdėjai kartu su iškrypėliais? 

— Atsiknisk. Tokiai dalykais niekada neužsiimdavau. 

— Aš girdėjau ką kitą. 

— Juk sakiau, kad ji pati netvėrė savame kailyje, — gindamasis at- 
kirto Spaiseris. — Kiekvienam vyrui aišku, ar moteris jo geidžia. Ji puolė 
ant manęs. Man teko ją nustumti. 

— Keista, kad prisiekusieji tavimi nepatikėjo. 

Biglou stalčiuje sugraibė rūkalų pakelį, iškratė cigaretę ir ją su- 
kando. 

Spaiseris krestelėjo galvą. 

— Smilkai sirgdamas plaučių vėžiu? 

— Koks dabar skirtumas, iškrypėli. 

— Eik tu šikt. 

— Man visada malonu tave matyti, Darenai. 

Jis plastikiniu žiebtuvėliu prisidegė cigaretę, įtraukė dūmą ir vėl il- 
gam užsikosėjo. 

Priklupęs Spaiseris suvyniojo kilimą, nuplėšė kelias grindlentes ir 
iš slėptuvės iškrapštė seną odinį lagaminą, apvyniotą trimis grandinė- 
mis. Kiekviena iš jų buvo surakinta patvaria spyna. 

Kambario šeimininkas atkišo laikrodį. 

— Žinai ką? Aš visada elgdavausi sąžiningai, todėl nenoriu, kad 
blogai apie mane galvotum, kai mirsiu. Mes privalome aptarti trejus.me- 
tus saugoto bagažo mokestį. Todėl už laikroduką tau duosiu trisdešimt 
svarų. Argi ne padorus pasiūlymas? 

— Sumautas tris dešimtines? 

Netikėtai įniršęs svečias kairiąja ranka griebė Terį Biglou už plau- 

kų, vienu trūktelėjimu išvilko iš lovos ir pakėlė priešais savo veidą, lai- 
kydamas jį nelyginant pilvakalbio lėlę. Tiesiog stebėtina, koks lengvas 
senis tapo. Spaiseris dešiniuoju kumščiu iš apačios kirto jam į pasmakrę. 
Smogė tokia jėga, kad plaštaką nusvilino deginantis skausmas. 

Jis paleido glebną Terį Biglou kūną, ir tas drėbės ant grindų it mai- 
apšnerkštą butą, žvilgsniu paieškojo kokių vertingų daiktų. Bet, neskai- 
tant savo laikrodžio, nieko nerado. Visiškai nieko. Ničnieko. 

Po pažastimi spausdamas sunkų lagaminą, pasiėmęs kelioninį 
krepšį su svarbiausiais reikmenimis, Spaiseris smuko pro tarpdurį, stab- 
telėjo ir atsigręžė į suzmekusią žmogystą. 

— Pasimatysime per laidotuves, biče. 

Sau įkandin uždaręs duris, jis palypėjo laipteliais ir išniro į vėjuotą 
penktadienio ryto žvarbą. 

Lytinių nusikaltimų skyriaus pareigūnė detektyvė konsteblė Klerė 
Vestmor jau antrą kartą per vieną savaitę turėjo apsilankyti „Saturne 
Seksualinės prievartos aukų centre prie Krolio ligoninės. 

Detektyvė konsteblė iš patirties žinojo, kad nukentėjusiosios skir- 
tingai reaguoja į smurtą, ir jų būklė neišlieka statiška. Artimiausioje 
ateityje reikės susidoroti su itin nelengva užduotimi, tai yra prisiderinti 
prie nuolat kintančios psichinės aukos būsenos. Nors su moterimi de- 
rėjo elgtis jautriai ir su užuojauta, stengtis, kad ji jaustųsi kuo saugiau, 
nevalia pamiršti ir žiaurios tikrovės: deja, Roksė Pirs tapo nusikaltimo 
vieta, iš kurios teks surinkti net menkiausius įkalčius. 

Po nuodugnios apžiūros ji atsipūs savo kambaryje ir gaus vaistų, 
idant pajėgtų užmigti. Rytoj, jei pagerės savijauta, prasidės apklausos 
procesas, truksiantis kaip ir didžiumai aukų tris varginančias dienas, 
per kurias ponia Pirs iš naujo pergyvens įvykius, o Vestmor klausysis 


PETER JAMES * MIRTIES GLĖBY 131 


baisaus pasakojimo, galiausiai užpildysiančio trisdešimt A4 formato 
bloknoto puslapių. 

Kol kas detektyvė konsteblė dalyvavo aukai — ir jai pačiai — ne- 
maloniausioje procedūrų dalyje. Kartu su teismo medicinos tyrėja, arba 
TMT, kaip dabar vadino policijos patologus, jos įsitaisė steriliame eks- 
pertizės kambaryje. Roksė Pirs dėvėjo tik baltą chalatą ir avėjo rausvas 
šlepetes, su kuriomis čia atvažiavo. Policijos automobilyje buvo įsupta į 
šiltą antklodę, bet Krolyje apklotą iš jos paėmė. Bežadė nelaiminga mo- 
teris kūprinosi ant mėlyno gulto nukorusi galvą, spoksodama į tuštumą, 
iš dalies paslėpusi veidą po ilgais juodais, susitaršiusiais plaukais. Kai 
policija pasirodė namuose, ji malė liežuviu nesustodama, o dabar pri- 
minė katatonikę. 

Klerė Vestmor girdėjo aukas sakant, jog žaginimas tolygus sielos 
žudymui. Kaip ir mirties atveju, atgal kelio nebėra. Jokia psichoterapija 
nepadės Roksei Pirs tapti senąja savimi. Taip, laikui bėgant nukentėju- 
sioji atsigaus tiek, kad sugebėtų funkcionuoti ir iš pažiūros normaliai 
gyventi. Bet ateityje ją nuolat persekios baimės šešėlis. Nei žmonės, nei 
aplinkybės, kad ir kokios jos būtų, niekada nekels didelio pasitikėjimo. 

— Rokse, jūs atsidūrėte saugioje vietoje. — Klerės veidą nušvietė 
giedra šypsena. — Ko gero, saugiausioje iš visų. Esate jam nepasiekiama. 

Detektyvė vėl nusišypsojo, bet reakcijos nesulaukė. Rodės, tarsi 
būtų mėginusi prakalbinti vaškinę figūrą. 

— Čia yra ir jūsų draugė Amanda, — pratęsė. — Ji trumpam išlėkė 
suplėšti dūmo. Bet su jumis praleis visą dieną, — konsteblė trečią sykį 
pakėlė lūpų kampučius aukštyn. 

Ir vėl toji bejausmė veido išraiška. Negyvas žvilgsnis. Bereikšmis. 
Kaip viskas aplinkui. Ją kaustė išorinis ir vidinis sąstingis. 

Roksė Pirs prieš save regėjo gelsvas sienas. Neseniai nudažytas. Aps- 
kritą tipinį įstaigų laikrodį, rodantį 12.35. Dėžutes su melsvomis latekso 
pirštinėmis. Raudonas ir mėlynas dėželes su steriliai supakuotais švirkš- 
tais, tepinėliais, buteliukais. Rausvą kėdę. Svarstykles. Kriauklę, apsuptą 
drėkinamojo kremo ir odą sterilizuojančio skysčio dalytuvais. Telefoną, 
kėpsantį ant balto, plyno stalviršio, tarytum įkūnijantį televizijos vikto- 
rinoje nepanaudotą pagalbinę priemonę. Sulankstomą širmą ant ratukų. 

Iš akių ištryško ašaros. Ji geidė pamatyti Dermotą. Sutrikusi ap- 
gailestavo, kad buvo jam neištikima, kad užmezgė beprotišką romaną 
su Janiu. 

Staiga Roksė leptelėjo: 

— Tai mano kaltė, ar ne? 

— Kodėl taip manote? — paklausė konsteblė, brūkštelėdama jos 
žodžius į bloknotą. — Jums tikrai nederėtų savęs kaltinti. 

Bet moteris nugrimzdo atgal į tylą. 

— Nieko baisaus, mieloji. Nesijaudinkite. Nekalbėkite, jei nenorite. 
Šiandien mums nebūtina šnekėtis, bet aš privalau iš jūsų išgauti kaltės 
įrodymus, kurie galbūt padėtų sulaikyti jus nuskriaudusį vyrą. Gerai? 

Po kelių sekundžių Roksė tarė: 

— Aš jaučiuosi purvina. Ar galėsiu nusimaudyti duše? 

— Be abejo, — atsiliepė teismo medicinos tyrėja. — Tik vėliau. Juk 
mes nenorėtume nuplauti įkalčių, tiesa? 

Klerės Vestmor manymu, ji bendravo gan valdingu tonu, kuris, at- 
sižvelgiant į trapią aukos būseną, skambėjo mažumėlę per reikliai. 

Vėl pakibo tyla. Roksės mintys netikėtai nukrypo į kitas temas. Ji 
paėmė porą iš geriausių Dermoto vyno butelių. Kažkur nukišo. Vieną, 
atkimštą, pastatė ant virtuvės stalo, kitą įdėjo į šaldytuvą. Reikės nupirk- 
ti tokį pat kaip pradarytas, grįžti namo anksčiau už Dermotą ir grąžinti 
juos į rūsį. Antraip vyras pasius iš pykčio. 

Teismo medicinos tyrėja užsitempė latekso pirštines, žengė prie 
plastikinių dėžių ir iš sterilios pakuotės išgriebė nediduką aštrų įnagį, 
kuriuo ketino surinkti panagių nuograndas. Jei moteris užpuoliką ap- 
draskė, po jos nagais galėjo likti odos ląstelių su DNR. 

Čia tebuvo Roksės Pirs daliai teksiančių ilgų kančių pradžia. Prieš 
suteikdama leidimą eiti į dušą, Teismo medicinos tyrėja privalės paim- 
ti tepinėlius nuo kiekvienos kūno dalies, kurią, galimas daiktas, lietė 
prievartautojas, ieškos seilių, spermos ir odos ląstelių. Iššukuos gaktos 
plaukus, patikrins alkoholio kiekį kraujyje, toksikologijos laboratorijai 
perduos šlapimo pavyzdį ir savo medicininės apžiūros žurnale glaustai 
aprašys, kokia žala padaryta aukos genitalijoms. 

Kol policijos patologė tikrino kiekvieną moters panagę, į atskirus 
maišelius dėjo nuograndas, konsteblė stengėsi Roksę paguosti: 

— Mes jį pričiupsime. Štai kodėl taip elgiamės. Su jumis bendra- 
darbiaudami pasirūpinsime, kad nusikaltėlis niekam nebepakenktų. Ži- 
nau, kad jums sunku, bet nepamirškite mano žodžių. 

— Nesuprantu, kam jūs išvis varginatės, — ūmai pratarė Roksė. — 
Už grotų patenka tiktai keturi procentai žagintojų. Teisingai? 

Klerė Vestmor sudvejojo. Šalies mastu, kiek buvo girdėjusi, pro- 
centas buvo dvigubai mažesnis, nes teisėtvarkos pajėgos užregistruoda- 
vo vos šešis nuošimčius prievartavimų. Bet ji neketino dar labiau pris- 
lėgti vargšelės. 

— Na, jūs šiek tiek klystate, — atsakė. — Bet taip, skaičiai menki. 
Kadangi reta kuri auka pasižymi jūsų narsumu. Joms neužtenka drąsos 
kreiptis į policiją. 

— Drąsos? — su kartėliu tarstelėjo moteris. — Aš jos neturiu. 

— Nieko panašaus. Jūs labai drąsi. 

Roksė Pirs niūriai sulingavo galva. 

— Pati esu kalta. Veikdama ryžtingai galėjau užpuoliką sustabdyti. 
Visi manys, kad jo troškau, kad jį kažkaip skatinau. Bet kuri kita būtų 
sugebėjusi pasipriešinti, įspirti jam į tarpkojį ar dar ką nors padaryti, bet 
aš taip nesielgiau. Tiesiog tysojau nesispyriodama. 


35 
Sausio 9-oji, penktadienis 


Dareno Spaiserio požiūriu, rytas vis gerėjo. Iš Terio Biglou jis atga- 
vo daiktus, Šv. Patriko nakvynės namuose rado jiems slėptuvę — aukštą 
metalinę rakinamą spintelę. O po kelių savaičių tikėjosi persikraustyti į 
vieną iš „MiPod“ kapsulių. 

Didingai neonormaniško stiliaus bažnyčiai, iškilusiai ramios gy- 
venamosios Houvo gatvės gale, teko prisitaikyti prie kintančio pasaulio. 
šios šventyklos dalis buvo atitverta sienele ir perleista benamius globo- 
jančiai labdaros organizacijai. Viename sektoriuje, bendrabutyje, stovė- 

jo keturiolika lovų, kurias įnamiams skirdavo ne ilgesniam kaip trijų 
mėnesių laikotarpiui. Kitame, „MiPod“ kambaryje įsikūrė prieglauda. 
Šioje vietoje dar dešimt savaičių gyvendavo asmenys, nuoširdžiai sie- 
kiantys persikvalifikuoti, besiviliantys įgyti tvirtą pagrindą po kojomis. 

Uždaroje „MiPod“ patalpoje, nusižiūrėtoje nuo Japonijos viešbu- 
čių, tilpo šešios plastikinės miegamųjų sekcijos, atvira virtuvė ir poilsio 
zona su televizoriumi. Kiekviena iš kapsulių buvo pakankamai didelė, 
kad žmogus galėtų joje miegoti ir pasidėti porą lagaminų. 

Norėdamas įsikelti į „MiPod', Spaiseris pirmiausia privalėjo įtikin- 
ti administraciją, esą jo elgesys nepriekaištingas. Ką veiks prabėgus de- 
šimties savaičių terminui, jis dar nesumąstė, bet jei pasiseks, ligi tol bus 
sukaupęs nemažą grynųjų atsargą ir išsinuomos butą arba namą. 

Pavyzdinio gyventojo statuso nusipelnydavai, jei vykdydavai tai- 
sykles, tarkim, išeidavai iš patalpų pusę devintos ryto ir grįždavai 19.30, 
prieš vakarienę. Dienomis derėjo susitelkti į darbo paieškas. Antai, kuo, 
valdžios nuomone, jis užsiims. Prisiregistruos perkvalifikavimo centre 
ir, jei nusišypsos sėkmė, bus priimtas į vieną iš prabangių Braitono vieš- 
bučių kaip techninės priežiūros specialistas. O kambariuose, be abejo, 
netrūks lengvo grobio. Spaiseris vylėsi įstengsiąs slapta surinkti padorią 
sumą. Ir galbūt užeiti vieną kitą noriai nusiteikusią moterį, kaip nutiko 
vakar. 

Netrukus po vidurdienio, vėjastriuke apsigaubęs megztinį, užsi- 
tempęs džinsus ir įsispyręs į sportbačius, jis išėjo iš perkvalifikavimo 
centro. Po sėkmingo pokalbio gavo blanką su uždėtu antspaudu ir ištai- 
gingo „Grand“ viešbučio pajūryje adresą. Ten pradės dirbti nuo pirma- 
dienio. Šiuo metu reikėjo kaip nors prastumti likusią dienos dalį. 

Slinkdamas Vakariniu keliu, plačia, Braitoną su Houvu jungiančia, 
parduotuvėmis apstatyta gatve, jis sugrūdo šąlančias rankas giliai į ki- 
šenes. Iš keturiasdešimt šešių svarų pašalpos, kurią įkalinimo įstaigose 
duodavo paleidžiamiems kaliniams, ir plonos šūsnelės grynųjų, turėtų 
anuomet, kai jį areštavo, beliko septyni svarai. Iš Terio Biglou atsiimta- 
me lagamine slypėjo neliečiamos atsargos. 

Spaiseris mintyse bandė sudaryti reikiamų prekių sąrašą. Nors pir- 
mo būtinumo daiktais, kaip antai peiliukais, skutimosi putomis ir dantų 

pasta, buvo aprūpintas, jis geidė įsigyti ir keletą malonumą teikiančių 
smulkmenų. Eidamas palei „City Books“ knygyną stabtelėjo ir įsmeigė 
akis į vitriną. Į tuzinus girdėtų ir visiškai nežinomų autorių knygų. 

Gyvenimas be suvaržymų vis dar prilygo naujovei. Kaip keista vėl 
alsuoti druskingu jūros oru. Vaikštinėti tarp moterų. Klausytis trans- 
porto priemonių gausmo, ūžesio ir maurojimo, protarpiais nugirsti mu- 
zikos nuotrupas. Atvirai kalbant, jis jautėsi ne vien laisvas, bet ir pa- 
žeidžiamas. Suvokė, jog kalėjimas jam įkūnijo komforto zoną. Anapus 
sienų viešpataujanti aplinka tapo nesava. 

Per pastaruosius trejus metus Vakarinis kelias pasikeitė. Čia kun- 
kuliavo gerokai daugiau energijos nei atsiminimuose išlikusioje gatvėje. 
Tarytum pasaulis virto pobūviu, į kurį jo dar nepakvietė. 

Pietų metu restoranus pamažu užplūdo klientai. Anksčiau niekada 
nematyti individai. Svetimi kaip beveik visi jį supantys žmonės. 

Aišku, Spaiseris galėjo susisiekti su keliais bičiuliais. Laikui bėgant 
taip ir pasielgs. Bet kol kas nebuvo ką jiems sakyti. Viskas po senovei. 
O taip. Paskambins jiems, kai prireiks kokso. Arba kai įsigys hero, kurį 
norės parduoti. 

Pamatęs priešinga kryptimi rūkstantį policijos automobilį, jis au- 
tomatiškai apsisuko ir tariamai susidomėjęs įsispigino į nekilnojamojo 
turto agentūros vitriną. 

Įsilaužėlį iš matymo pažinojo dauguma pareigūnų. Pusė jų savo 
metu buvo areštavę Dareną. Jis turėjo sau priminti galįs laisvai žings- 
niuoti gatve. Esąs ne bėglys, o Braitono ir Houvo pilietis. Kaip ir kiti! 

Skaitant parduodamų būstų skelbimus, žvilgsnį prikaustė priešais 
Houvo parką stovinčio dailaus namo nuotrauka. Lyg ir matytas — ro- 
dos, kadaise tą buveinę teko apšvarinti. Keturi miegamieji, oranžerija, 
garažas dviem automobiliams. Ir kaina nebloga: 750 000 svarų. Tik tru- 
putį viršijanti jo galimybes. Kokiais 750 000 svarų. 

Priešakyje dunksojo milžiniškas „Tesco“ prekybos centras. Spaise- 
ris perėjo kelią ir nudrožė pro eilę automobilių, laukiančių prie aikš- 
telės užkardos. Kiek daug prabangių ratų! Bemsas nudengiamu stogu, 
išvaizdus, sportinis mersas, keletas masyvių akiplėšiškos išvaizdos vi- 
sureigių — apsipirkti sugužėjo Braitono ir Houvo damos. Apetitiškos 
mamulės su kūdikiais, saugiai prisegtais vaikų kėdutėse. 

Žmonės su pinigais, kreditinėmis, debetinėmis, „Tesco“ nuolaidų 
kortelėmis. 

Kai kurie iš jų tokie paslaugūs! 

Sustingęs prie pagrindinio įėjimo jis stebėjo srautą pirkėjų, su mai- 
šeliais arba pilnais vežimėliais plūstančių laukan. Vos keliais krepšeliais 
nešinų individų nė nenužvelgdavo. Labiau domėjosi įvairiais gaminiais 
apkrautais vežimais. Prieš savaitgalį į didžiuosius apsipirkimus leido- 
si mamytės su tėtukais ir poilsio namų savininkai. Savo „MasterCard“. 
„BarclayCard“ arba „Amex“ kortelėmis apmokėdami ne mažesnes kaip 
dviejų šimtų svarų sąskaitas. 

Vieno kito vežimo kėdutėje sėdėjo diržais supančioti mažyliai, bet 
šie jam nerūpėjo. Kas, po velnių, pageidautų kūdikių maisto? 

Iš parduotuvės staiga išniro tinkama kandidatė. 

O taip. Idealu. 

Ji atrodė turtinga. Arogantiška. Turėjo išskirtinę figūrą, apie kokią 
jis svajodavo pastaruosius trejus metus drybsodamas ant viršutinio savo 
kameros gulto. Laikėsi už vėžimėlio su tokia aukšta pirkinių krūva, kad 
viršutinis sluoksnis, regis, metė iššūkį sunkio jėgos dėsniui. Ir puikavosi 
dailiais batais. Gyvatės odos raštu, kokių penkių colių aukščio kulniukais. 

Bet dabar dėmesį patraukė ne apavas, o šiukšliadėžėn jos išmestas 
suglamžytas kvitas. Spaiseris atsainiai numynė konteinerio pusėn, ne- 
nuleisdamas akių nuo moters, stumiančios vežimą juodo „Range Rover 
Sport“ visureigio link. 

Jis įkišo ranką į šiukšlių dėžę, sužvejojo gniūžtę kvitų ir kaipmat 
aptiko priklausantį jai — dviejų pėdų ilgio, išmuštą vos prieš dvi minutes. 

Nagi, nagi... Šimtas aštuoniasdešimt penki svarai! O geriausia, kad 
mokėta grynaisiais, tai yra jam nereikės rodyti kreditinės kortelės arba 
asmens pažymėjimo. Spaiseris perskaitė prekių sąrašą: vynas, viskis, 
krevečių užkanda, musaka, obuoliai, duona, jogurtas. Kalnas gėrybių. 
Skutimosi peiliukai! Tam tikri daiktai gal ir nereikalingi, bet, ei, dabar 
ne metas būti išrankiam... Fantastiška! Jis apdovanojo pirkėją nežymiu 
mostu, kurio moteris nepamatė, sykiu įsiminė jos automobilio nume- 
rį, — kas ten žino, galbūt su gražuole elegantiškais batais dar kada susi- 
tiks, — tuomet įsikibo į vežimėlį ir žengė į parduotuvę. 

Kvite pažymėtus produktus Spaiseris susirinko per valandą. Ži- 
nodamas sąrašo apačioje užfiksuotą laiką, išmąstė istoriją, esą grįžo į 
prekybos centrą pakeisti sudužusio kiaušinio ir užsilaikė, nes panūdo 
išgerti kavos. 

Kai kurie dalykai buvo visiškai beverčiai, pavyzdžiui, tuzinas kačių 
ėdalo skardinių arba konservuotos, rūkytos, nė kiek jo nemasinančios 
austrės, bet Darenas nutarė prigriebti viską tam atvejui, jeigu kelią už- 
kirstų apsauga. Šeši užšaldyti jautienos ir inkstų apkepai gerokai nu- 
džiugino. Toks mitalas jam patiko! O kur dar pustuzinis „Heinz“ keptų 
pupelių skardinių. Įmantriais valgiais jis nesižavėjo. Moters pasirinktą 
„Jameson“ airišką viskį vertino palankiai, bet apgailestavo, kad ji nepa- 
ėmė ko nors skanesnio už „Baileys“ likerį. Ekologiški kiaušiniai ir vai- 
siai... na, su tuo susitaikyti įmanoma. 

Atsisveikinęs su parduotuve Spaiseris ketino grįžti namo, kur ne- 
pageidaujamas prekes išmes, parduos arba išmainys į cigaretes. Paskui 
trauks medžioklėn. 

Gyvenimas spindėjo šviesiomis spalvomis. Kol kas jis galėtų page- 
rėti nebent vienu atžvilgiu. Jei pavyktų susirasti kitą moterį. 


1998 


36 
Sausio 2-oji, penktadienis 


Nuo tada, kai Reičelės Rajan tėvai pranešė policijai apie dingusią 
dukrą, prabėgo aštuonios dienos. 

Aštuonios dienos, per kurias nepasisekė rasti jokių įrodymų, kad 
ji tebėra gyva. 

Rojų Greisą, pradėjusį tyrimą dar per Kalėdas, visa galva pasinėru- 
sį į bylą, kamavo stiprėjanti nelaimės nuojauta, bet vyriausiasis inspek- 
torius Džekas Skeritas liepė detektyvui seržantui pasiimti išeigines ir su 
žmona atšvęsti Naujuosius metus. 

Greisas, kuris plėšėsi tarp poreikio aptikti Reičelę ir palaikyti san- 
tarvę namuose, nenoriai pakluso įsakymui. Penktadienio rytą, po dviejų 
poilsio dienų, grįžo į darbovietę ir jau spėjo dalyvauti Skerito surengta- 
me trumpame pasitarime. Savo detektyvų grupelę vyriausiasis inspekto- 
rius informavo, kad pasikonsultavęs su policijos viršininko pavaduotoju 
nutarė operacijai „Saulėlydis“ suteikti svarbaus incidento statusą ir ja 
užsiimančius kriminalistus perkelti į nusikaltimų tyrimo kabinetą. Pa- 
galbą suteiks HOLMES* analitikų komanda ir dar šeši detektyvai, ko- 
mandiruoti iš kitų grafystės apylinkių. 


* Didžiosios Britanijos kriminalinės policijos IT sistema (angl. HOLMES — Home Office 
Large Major Enguiry System). 

Jiems paskyrė patalpą ketvirtame Džono gatvės nuovados aukšte, 
šalia Vaizdo kamerų informacijos tyrimo skyriaus, kitapus kambario, 
kur plušėjo gausus būrys pareigūnų, įtrauktų į operaciją „Hudinis“ ir 
tebeieškančių Batžmogio. 

Greisą, neabejojantį, kad abi operacijas derėtų sujungti, pasodino 
už rašomojo stalo, prie kurio jis kiurksos, kol bus nagrinėjama byla. Pro 
gretimą langą pūtė skersvėjis ir atsivėrė niaurus vaizdas į automobilių 
aikštelę, pilkus, lietaus permerktus stogus, už jų kyšančią Braitono gele- 
žinkelio stotį bei viaduką. 

Gretimą stalą užėmė detektyvas konsteblis Tinglis, sumanus, 
berniokiškų veido bruožų, dvidešimt šešerių metų pareigūnas. Greisas 
kolegai jautė prielankumą, tiksliau, jį mėgo dėl atsidavimo darbui. Pa- 
siraitojęs rankoves, sugniaužęs rašiklį, Džeisonas Tinglis kalbėjosi te- 
lefonu — reagavo į vieną iš tuzinų skambučių, užliejusių nuovadą, kai 
prieš tris dienas policija atkūrė Reičelės maršrutą, kuris prasidėjo Rytų 
gatvėje, taksi laukiančių žmonių eilėje, ir turėjo baigtis prie jos namų. 

Priešais Greisą gulėjo storas aplankas su Reičelės Rajan bylos do- 
kumentais. Nors buvo šventinis metas, detektyvas seržantas visgi gavo 
duomenis apie jos banko ir kreditinės kortelės sąskaitas. Per pastarą- 
ją savaitę neužfiksuota nė viena pinigų pervedimo operacija, vadinasi, 
galima atmesti prielaidą, kad moterį užpuolė dėl rankinės turinio. Jos 
telefonu paskutinį kartą skambinta Kalėdų naktį, 02.35. 

Iš mobiliojo ryšio bendrovės jis išpešė vertingų Žinių. Braitone ir 
Houve nestigo bazinių stočių arba bokštelių, o mobilusis, netgi veikda- 
mas budėjimo režimu, kas penkiolika minučių apsimainydavo signalais 
su artimiausia stotimi — pranešdavo jai, kur esąs, tarytum lėktuvas, ra- 
dijo bangomis perduodantis savo koordinates. 

Pradingusios merginos telefonu niekas nebesinaudojo, bet apara- 
tas išliko įjungtas dar tris dienas, kol, jo manymu, nugeibo elementas. 
Anot ryšių kompanijos, po pusės trijų nakties ji netikėtai pasuko į rytus 
nuo namų ir įveikė dvi mylias — sprendžiant iš tempo, keliavo tfans- 
porto priemone. 

Kitoje vietoje Reičelė pralindėjo iki dešimtos ryto. Tada išlėkė į 
vakarus, sukorė dar keturias mylias ir atsidūrė Houve. Vėlgi greitis liu- 
dijo, kad važiuota automobiliu. Galų gale ji sustojo ir ligi šeštadienio 

23.00, kai buvo užregistruotas paskutinis signalas, iš vietos nebepaju- 
dėjo. 

Ant sienos kabančiame stambaus mastelio žemėlapyje Greisas nu- 
brėžė raudoną apskritimą, juo pažymėdamas miesto plotą, kurį aprėpė 
mobiliojo buvimo vietą fiksavęs bokštelis. Į zoną pateko didžiuma Hou- 
vo, dalis Braitono, Sautvikas ir Portsleidas. Tame sektoriuje gyveno dau- 
giau nei 120 000 žmonių — apeiti kiekvieną namą faktiškai neįmanoma. 

Tiesą sakant, informacijos vertė gan ribota. Kas, jei Reičelę atsky- 
rė nuo mobiliojo? Aparatas tenurodė, kur ji galėjo būti. Bet papildomų 
pėdsakų policija dar nerado. Detektyvas seržantas nusprendė, kad, be 
kitų tyrimo krypčių, reikėtų pasidomėti ir vaizdo kameromis, patikrinti, 
ar gatvėse, iš kurių sklido telefono signalas, jos ką nors nufilmavo. Ne- 
laimei, stebėjimo įranga sumontuota tiktai pagrindiniuose — ir net ne 
visuose — keliuose. 

Asmeninio kompiuterio pražuvėlė neturėjo. Esantis darbovietėje, 
„American Express“ biure, nepateikė jokių užuominų, kodėl ji išnyko. 

Susidarė įspūdis, kad jauna moteris prasmego skradžiai žemę. 

Tinglis padėjo ragelį ir šratinuku perbraukė vardą, kurį prieš porą 
minučių užsirašė bloknote. 

— Mulkis! — sušuko. — Eilinis laiko švaistytojas. — Atsigręžęs į 
Rojų paklausė: — Ei, bičiuli, gerai sutikai Naujuosius metus? 

— Neblogai. Su Diku ir Lesle Poupais lankėmės „Donatello“ resto- 
rane. O tu? 

— Nuvežiau žmonelę į Londoną. Šventėme Trafalgaro aikštėje. 
Buvo nuostabu... iki prakiuro dangus. — Tinglis patraukė pečiais. — Na, 
ką manai? Ar mergina tebėra gyva? 

— Šansų mažoka. Ji — namisėda. Neatsigavusi po išsiskyrimo su 
vyru. Pametusi galvą dėl batelių. — Greisas nukreipė akis į kolegą ir 
gūžtelėjo. — Šita smulkmena neduoda man ramybės. 

Kiek anksčiau detektyvas seržantas valandą praleido su daktaru 
Džuliju Praudfutu, biheviorizmo analitiku, prisidėjusiu prie operacijos 
„Hudinis. Arogantiškojo psichologo įsitikinimu, prie Reičelės Rajan 
dingimo Batžmogis neprikišo nagų. Greisas nesuprato, kaip galima da- 
ryti tokią išvadą, turint tiek mažai įkalčių. 

— Praudfutas teigia, kad Batžmogis elgiasi kitaip. Užpuola aukas ir 

jas palieka. Modus operandi tapatus kiekvienos iš penkių nukentėjusiųjų 
atveju, todėl jis nemano, kad nusikaltėlis staiga ėmė ir pakeitė savo stilių. 

— MO panašus, Rojau, — sutiko Džeisonas Tinglis. — Bet mote- 
rys užpultos skirtingose vietose. Iš pradžių skersgatvyje. Paskui viešbu- 
tyje. Nuosavuose namuose. Po jūros tiltu. Daugiaaukštėje automobilių 
aikštelėje. Tam tikra prasme Batžmogis labai gudrus — jo veiksmus nu- 
matyti sudėtinga. 

Nugrimzdęs į apmąstymus Greisas įbedė žvilgsnį į savo užrašus. 
Žagintojo aukas siejo vienas bendrumas. Visos dievino dizainerių bate- 
lius. Ir prieš antpuolius pirkosi naujus aukštakulnius įvairiose Braitono 
parduotuvėse. Bet pokalbiai su jų darbuotojais nedavė jokių apčiuopia- 
mų rezultatų. 

Likus trims dienoms iki Kalėdų Reičelė Rajan taip pat įsigijo nau- 
jus batus. Brangius, turint omeny jos finansines galimybes, kainuojan- 
čius šimto septyniasdešimt svarų. Avėjo juos tąnakt, kai prapuolė. 

Bet Proudfutas nesiteikė atkreipti dėmesio į šį faktą. 

Atsisukęs į kolegą Greisas persakė psichologo nuomonę. 

Tinglis mąsliai linktelėjo. 

— Jeigu Batžmogis čia niekuo dėtas, kas gi ją pagrobė? Kur ji išga- 
ravo? Jei mergina nepateko į bėdą, kodėl nesusiekia su tėvais? Juk turėjo 
matyti Argus išspausdintą kreipimąsi arba jį išgirsti per radiją. 

— Aha, nelogiška. Paprastai Reičelė kasdien telefonu šnekučiuo- 
jasi su tėvais. Aštuonias dienas — nė žodžio? Per Kalėdas ir Naujuosius 
metus? Nė nepaskambino palinkėti linksmų švenčių? Akivaizdu, kad jai 
kažkas atsitiko. 

Detektyvas konsteblis palinksėjo galva. 

— Pagrobė ateiviai? 

— Batžmogis puldavo aukas kaskart vis kitoje vietoje, bet jas prie- 
vartaudavo vienodai. Dar svarbiau tai, kaip pakeisdavo jų gyvenimus. 
Jam nė nereikėjo žudyti. Kai baigdavo žaginti moteris, jos jau būdavo 
mirusios viduje. 

Reičele, tu tapai Batžmogio grobiu? Ar tave pričiupo kitas pabaisa? 


ŠIANDIENA 


37 
Sausio 9-oji, penktadienis 


Rojų Greisą visada stimuliuodavo atmosfera, viešpataujanti NTK-1, 
erdvesniame iš Sasekso kriminalinės policijos valdyboje įrengtų dviejų 
nusikaltimų tyrimo kabinetų. 

Kambarys Sunkių nusikaltimų skyriaus gilumoje pašaliniam ste- 
bėtojui būtų priminęs įprastą erdvią administracinę patalpą su kremi- 
nėmis sienomis, pilka, praktiška kilimine danga, raudonomis kėdėmis, 
šiuolaikiniais mediniais darbo stalais, dokumentų spintelėmis, vandens 
automatu ir ant sienų pakabintomis keliomis didelėmis baltomis lento- 
mis. Aukštai iškilusius langus dengė nuolat nuleistos žaliuzės — jos tarsi 
atgrasydavo Žmones dairytis laukan ir taip švaistyti brangias sekundes. 

Bet Greisui kabinetas nr. 1 reiškė kur kas daugiau negu tradicinis 
biuras. NTK-1 atstojo tiek šiandien, tiek praeityje organizuotų tyrimų 
vadavietę, savotišką nervinį mazgą, ir vietinė terpė jam rodės kone pa- 
šventinta. Šiame kambaryje triūsę detektyvai padėjo atskleisti daugumą 
iš sunkiausių per pastarąjį dešimtmetį Sasekso grafystėje įvykdytų nusi- 
kaltimų ir nutrenkti kaltininkus už grotų. 

Bet kokioje komercinio pasaulio įstaigoje baltąsias lentas išmar- 
ginę žalio, raudono, mėlyno žymeklių kringeliai simbolizuotų pardavi- 
mų apyvartą, prekybinius tikslus, įsiskverbimo į rinką strategijas. Čia 

jie ženklino nusikaltimų eigos laiką, aukų ir įtariamųjų genealoginius 
medžius su nuotraukomis ir kita esmine informacija. Ten pat keliaus ir 
fotorobotu padarytas prievartautojo atvaizdas, kurį, reikia tikėtis, pa- 
vyks artimiausiu metu sukurti. 

Aplinka skatindavo siekti užsibrėžtų tikslų, gilindavo suvokimą, 
kad tenka lenktyniauti su laiku, ir tuo metu, kai nedalyvaudavo pasi- 
tarimuose, kolegos retai kada sau leisdavo paplepėti arba apsimainyti 
geraširdiškais juokeliais kaip įprasta policininkams. 

Vienintelis lengvabūdiškumo požymis — Gleno Brensono prie 
vidinės durų pusės prilipdytas paveikslėlis su riebia mėlyna žuvimi iš 
animacinio filmo „Žuviukas Nemo“. Sasekso kriminaliniame skyriuje 
įsigalėjo tradicija per kiekvieną rimtą tyrimą surasti linksmą vaizdelį, 
idant tas kiek atmieštų baisybes, kurias narpliodavo pareigūnų koman- 
da, ir šįsyk, per operaciją „Kardžuvė“, tuo pasirūpino filmų maniakas 
detektyvas seržantas. 

Grafystėje veikė dar trys savo darbui pasišventę sunkių nusikalti- 
mų skyriai su panašiais kambariais, o naujausios, svarbioms byloms na- 
grinėti pritaikytos patalpos buvo atidarytos Istborne, bet Rojui Greisui 
čionykštis kabinetas atrodė patogesnis ir dislokuotas geresnėje vietoje, 
nes abi aukos išprievartautos vos už poros mylių. 

Gyvenime apstu įvairiausių pasikartojančių vienodumų, tarkim, 
pastaruoju metu vyresniajam detektyvui vis pasitaikydavo nusikaltimai, 
įvykdyti — arba sužinoti — penktadieniais, ir dėl to sužlugdavo jo paties 
ir bendradarbių savaitgaliai. 

Rytojaus dieną Greisas ketino vakarieniauti su viena iš seniausių 
mylimosios draugių — Kleo vaipydamasi išdrožė, kad nori juo pasipui- 
kuoti. Rojui nuoširdžiai magėjo dar artimiau pažinti dievinamą moterį, 
apie kurios gyvenimą jis taip mažai žinojo. Bet dabar visi planai nuėjo 
velniop. 

Laimei, priešingai nei Sendė, kuri nesuprasdavo, kodėl vyras daž- 
nai privalo dirbti nenormaliu laiku, ir niekuomet prie to nepriprato, 
Kleo nuolat budėdavo kiauromis paromis ir morge priimdavo lavonus, 
kada tik jie būdavo randami. Todėl pati užjautė jį labiau nei pirmoji 
žmona — nors ne visada demonstruodavo besąlygišką atlaidumą. 

Ankstyvosiose sunkaus nusikaltimo tyrimo stadijose kitus dar- 

bus tekdavo užmiršti, todėl bylai vadovaujančio pareigūno asistentas 
turėdavo pasirūpinti, kad viršininkui netrukdytų jokie pašaliniai rū- 
pesčiai. 

Policijai išgirdus apie įvykdytą piktadarybę, lemtingos būdavo ar- 
timiausios dvidešimt keturios valandos. Nusikaltimo vietą reikėdavo 
apsaugoti, kad pasisektų surinkti kuo daugiau įkalčių. Rimtai įstatymą 
pažeidusį individą užvaldydavo stiprus nerimo jausmas, protą aptrauk- 
davo raudona migla — taip nutikdavo daugumai sunkiai prasižengusių 
asmenų — ir tokiais atvejais jis galėdavo pasielgti neapgalvotai, tarkim, 
karštligiškai vairuoti automobilį. Liudininkų, jei tik jų pasitaikydavo, 
atsiminimai dar nebūdavo priblėsę, maža to, greitai sugauti nusikaltėlį 
padėdavo vietinė spauda ir kitos visuomenės informavimo priemonės. 
Filmuotą medžiagą, per pastarąją parą įamžintus kadrus, pateikdavo 
atitinkamu spinduliu sumontuotos vaizdo stebėjimo kameros. 

Greisas akimis permetė sekretorės — asistentės valdymo reika- 
lams — išspausdintus užrašus, kurie gulėjo greta šiai bylai skirto tyrimo 
strategijos bloknoto. 

— Sausio 9-oji, penktadienis, 18.30, — perskaitė jis. — Čia pirma- 
sis pasitarimas dėl operacijos „Kardžuvė . 

Kiekvienai operacijai pavadinimą aklai išrinkdavo Sasekso po- 
licijos Kriminalinio skyriaus valdybos kompiuteris, ir dažniausiai tie 
vardai su pačiu tyrimu neturėdavo nieko bendra. Vis dėlto dabartinis 
skamba taiklokai, nes žuvys — slidūs padarai, jam į galvą toptelėjo iro- 
niška mintis. 

Rojus Greisas džiaugėsi, kad komandos branduolį sudarė beveik 
visi patikimiausi Kriminalinio skyriaus nariai. Aplink darbo stalą sėdė- 
jo detektyvas konsteblis Nikas Nikolas, turintis kelių mėnesių kūdikį, 
todėl tebevaikščiojantis apsiblaususiomis akimis, detektyvė konsteblė 
Ema Džeinė Boutvud, itin veiksmingai dirbanti, prieš save kaip visada 
atidarytą šokoladinių „Maltesers rutuliukų dėžutę pasidėjusi detektyvė 
seržantė Bela Moj, karingasis detektyvas seržantas Normanas Potingas 
ir Greiso draugas bei protežė detektyvas seržantas Glenas Brensonas. 
Trūko vienintelio svarbaus asmens, kasmetinių atostogų išėjusio de- 
tektyvo seržanto Gajaus Bečeloro. Jį pakeitė detektyvas konsteblis, per 
vieną tyrimą padaręs Rojui labai gerą įspūdį, Maiklas Formanas, lieknas 

vyriškis tamsiais, želė suteptais plaukais, spinduliuojantis nebylų valdin- 
gumą bei ramybę, dėl kurios lengvai patraukdavo žmones į save netgi 
tada, kai nevadovaudavo bylos nagrinėjimui. Pernai Formanas buvo 
laikinai paaukštintas iki seržanto ir komandiruotas į regioninį Infor- 
macijos analizės poskyrį. Šimet grįžo į Sasekso policijos Kriminalinio 
skyriaus valdybą ir atgavo senąsias pareigas, bet, vyresniojo detektyvo 
įsitikinimu, į visateisių seržantų ratą jis bus pervestas gana greitai. Ir, be 
jokių abejonių, sieks gerokai didesnių karjeros aukštumų. 

Prie etatinių Greiso bendradarbių prisidėjo ir HOLMES analitikas 
Džonas Blekas, žilaplaukis, švelnių manierų vyriškis, iš išvaizdos pana- 
šus į svarbias užduotis atliekantį, tačiau į akis nekrintantį buhalterį, ir 
detektyvas konsteblis Donas Trotmanas, visuomenės apsaugos tarnybos 
pareigūnas, tirsiantis TVA, Tarpžinybinės visuomenės apsaugos, duo- 
menis, pagal juos tikrinsiantis, ar kurio nors iš neseniai laisvę atgavusių, 
dėl seksualinio smurto buvusių nuteistų kalinių veika atitiko dabartinio 
nusikaltėlio modus operandi. 

Į komandą įsiliejo naujokė analitikė Elena Zorati, kuri užmegs 
glaudžius ryšius su Braitono padaliniu ir HOLMES analitiku, apdoros 
gautas, tyrimui potencialiai vertingas žinias, tikrins Nacionalinę nusi- 
kaltimų duomenų bazę, bendradarbiaus su SNAS, Sunkių nusikaltimų 
analizės skyriumi, be to, vykdys Rojaus Greiso instrukcijas. 

Naujiems veidams priklausė ir atstovė spaudai Sju Flit iš perfor- 
muotos policijos viešųjų ryšių komandos. Maloni trisdešimt dvejų metų 
raudonplaukė, Braitono centrinėje nuovadoje užsitarnavusi visų pasi- 
tikėjimą bei simpatijas, pakeitė savo pirmtaką Denisą Pondsą, buvusį 
žurnalistą, kuriam sunkiai sekėsi palaikyti gerus santykius su vietiniais 
pareigūnais, įskaitant ir Greisą. 

Vyresniajam detektyvui įsakius, Sju Flit parengs strategiją, kaip 
artimiausiomis dienomis bendrauti su žiniasklaida. Informuoti visuo- 
menę derėtų kuo greičiau, idant piliečiai suteiktų pagalbą ieškant nu- 
sikaltėlio, o moterys būtų įspėtos apie galimus pavojus, bet žinią reikia 
perduoti taip, kad mieste nekiltų panika. Subtilios pusiausvyros reika- 
laujanti užduotis jai bus tikras iššūkis. 

— Prieš pradėdamas noriu jums priminti statistiką, — tarė Grei- 
sas. — Per dešimtmetį Sasekso grafystėje atskleidėme devyniasdešimt 

aštuonis procentus nužudymų. Bet išaiškintų Žaginimų skaičius net ne- 
siekia šalies vidurkio, keturių nuošimčių, ir vos viršija du procentus. Tai 
nepriimtina. 

— Manai, dėl tokios padėties kaltas tam tikrų policininkų požiū- 
ris? — paklausė Normanas Potingas, vilkintis vienu iš savo nutrintų, 
pypkės tabako dūmais atsiduodančių tvido švarkų. Greiso nuomone, 
juos amžinai dėvintis detektyvas seržantas labiau panėšėjo į senyvą geo- 
grafijos mokytoją negu į detektyvą. — Ar visgi iš dalies pačios aukos, nes 
tarp jų dažnai pasitaiko nepatikimų liudininkių, kurios turi savų planų? 

— Kokių dar planų? Kalbi apie senamadišką policininkų nusistaty- 
mą, kad moterys prisiprašo išprievartaujamos? Štai ką turi omeny? 

 Potingas išsisuko nuo tiesaus atsakymo kažką nerišliai suniurnė- 
damas. 

— Dėl Dievo meilės, iš kokios tu planetos? — tūžmingai jį užsi- 
puolė Bela Moj, kuriai Normanas niekada nepatiko. — Dirbdamas su 
tavimi jautiesi it seriale „Gyvenimas Marse“. 

Detektyvas seržantas atsargiai patrūkčiojo pečiais ir neryžtingai 
sumurmėjo: 

— Mes žinome, jog kai kurios moterys skundžiasi išprievartavimu, 
nes jaučiasi kaltos, ar ne? Todėl ir kyla klausimų. 

— Kokių klausimų? — neatlyžo Bela. 

Greisas varstė jį niršiu žvilgsniu, negalėdamas patikėti savo au- 
simis. Taip įsiuto, kad užsigeidė tučtuojau išspirti seržantą iš koman- 
dos. Netgi pamanė rimtai suklydęs, į tokios jautrios bylos nagrinėjimą 
įtraukdamas visiškai netaktišką žmogų. Normanas Potingas, kaip geras 
policininkas, pasižymėjo įvairiais puikiais detektyvo įgūdžiais, bet šie, 
deja, neprilygo socialiniams gebėjimams. Viena iš esminių gero krimi- 
nalisto savybių buvo emocinis intelektas, ir pagal šimtabalę matavimo 
sistemą Potingo rezultatas viršytų nulį vos keliais taškais. Vis dėlto jis 
pajėgdavo dirbti velniškai veiksmingai, ypač ieškodamas informacijos. 
Kartais. 

— Normanai, tu nori likti tyrimo grupėje? — pasiteiravo Greisas. 

— Taip, šefe. Manau, būčiau naudingas. 

— Tikrai? Tuomet iš pradžių kai ką išsiaiškinkime. — Jis akimis 
apmetė susibūrusius. — Aš nekenčiu žagintojų ne mažiau negu žmog- 

žudžių. Jie sunaikina aukų gyvenimus. Nesvarbu, kas prievartauja: sve- 
timi, atėję į pasimatymą ar pasitikėjimą kėlę pažįstami. Ir tarp to, kas 
patiria seksualinio pobūdžio smurtą — vyras ar moteris — nėra jokio 
skirtumo, supratot? Bet šiuo atveju nukentėjo moterys, kurios užpuola- 
mos dažniau. 

Vyresnysis detektyvas demonstratyviai atsisuko į Normaną ir pra- 
tęsė: 

— Žaginimo aktas tolygus baisiai autoavarijai, kuri jus suluošina 
visam gyvenimui. Vieną akimirką moteris džiaugiasi įprasta diena arba 
naktimi, neišklysdama už savo komforto zonos ribų, o kitą patenka į 
visa griaunančią katastrofą ir būna sudaužyta į šipulius. Aukai gresia 
daugybė psichoterapijos, siaubo, košmarų, nepasitikėjimo metų. Ji nie- 
kuomet nebus tokia pat kaip anksčiau, kad ir kokios pagalbos sulauks. 
Ir niekada neatgaus įprasto, normalaus gyvenimo. Normanai, ar suvoki, 
ką sakau? Kai kurios prievartautos moterys vėliau save žaloja. Dėl nenu- 
galimo poreikio ištrinti tai, kas įvyko, metalinėmis plaušinėmis ir chlor- 
kalkėmis gremžia makštį. Ir čia tėra menka žaginimo poveikio dalis. Ar 
suvoki? — jis apsidairė. — Ar jūs visi suvokiate? 

— Taip, šefe, — sau būdingu ryškiu greblavimu išspaudė Potin- 
gas. — Atleisk. Nenorėjau pasirodyti nejautrus. 

— Ar keturis kartus nesėkmingai vedęs žmogus bent numano, ką 
reiškia žodis „nejautrumas“? — įsiterpė Bela Moj, iš dėžutės piktai išsi- 
imdama šokoladinį rutuliuką, įsimesdama jį į burną ir sutraiškydama. 

— Gerai, Bela, ačiū už pastabas, — tarė Greisas. — Esu tikras, kad 
Normanas suprato kur lenkiu. 

Pamokytas Potingas nuraudo kaip burokas, įbedė žvilgsnį į blok- 
notą ir linktelėjo. 

— Mes susidūrėme su dar viena gan delikačia problema. „Metro- 
polio“ viešbutyje surengtame Naujųjų metų pokylyje, į kurį buvo atėjusi 
Nikola Teilor, pirmoji smurtautojo auka, dalyvavo policijos viršininkas, 
jo atstovas ir du iš keturių pavaduotojų. 

Kol aplinkiniai virškino žinią, trumpam pakibo tyla. 

— Žodžiu, bose, jie tapo įtariamaisiais? — galiausiai išsižiojo de- 
tektyvas konsteblis Maiklas Formanas. 

— Potencialiu įtariamuoju privalome laikyti kiekvieną, tąnakt ap- 
silankiusį viešbutyje, bet dabar mieliau juos vadinčiau svarbiais liudyto- 
jais, kuriuos reikia išbraukti iš galimų kaltininkų sąrašo, — atsakė Grei- 
sas. — Juos teks apklausti kaip ir visus kitus. Savanorių atsiras? 

Rankos niekas nepakėlė. 

— Regis, pats turėsiu kažkam patikėti užduotį. Arba ji suteiks šan- 
są būti pastebėtam ir nusipelnyti aukštesnių pareigų, arba amžiams su- 
knis jūsų karjerą. 

Keletas iš klausytojų būrio nejaukiai vyptelėjo. 

— Gal man rekomenduoti takto žinovą Normaną Potingą? — pra- 
tarė Bela Moj. 

Per kambarį nuvilnijo krizenimas. 

— Aš su malonumu jos imčiausi, — pareiškė Potingas. 

Nusprendęs, kad šiame kabinete Normanas būtų paskutinis žmo- 
gus iš visų, kuriems jis skirtų darbą, Greisas pakeverzojo kelis žodžius 
tyrimo strategijos bloknote ir porą sekundžių paskaitė užrašus. 

— Per aštuonias dienas užregistruoti du svetimo smurtautojo iš- 
puoliai, — pratęsė. — Dėl panašių modus operandi kol kas galime kelti 
prielaidą, kad veikė tas pats asmuo. Mūsų gražuolis privertė abi aukas 
atlikti lytinį aktą su nuosavais bateliais, paskui smailiais jų apavo kul- 
nais išprievartavo moteris analiniu būdu, vėliau asmeniškai jas išžagino. 
Kaip sužinojome, — antroji nukentėjusioji dar nesuteikė daug informa- 
cijos, — nusikaltėlis neįstengė palaikyti erekcijos. Galbūt dėl priešlaiki- 
nės ejakuliacijos, o gal dėl lytinės funkcijos sutrikimų. Lyginant veikimo 
būdus, jie tarpusavyje skiriasi vienu reikšmingu aspektu. 1997-aisiais 
Batžmogis pasisavindavo tik po vieną batą ir apatines aukos kelnaites. 
„Metropolio“ viešbutyje Nikola Teilor neteko visų drabužių ir abiejų ba- 
telių. Roksė Pirs prarado tiktai apavą. 

Jis vėl nudūrė akis į užrašus, ir pauzės metu keletas komandos na- 
rių į savo bloknotus brūkštelėjo pastabas. 

— Žagintojas moka saugotis teismo medicinos ekspertų. Per ant- 
puolius slėpė veidą po juodu gobtuvu, buvo užsitempęs chirurgines 
pirštines ir naudojosi prezervatyvu. Kūno plaukus nusiskutęs arba iš 

prigimties neplaukuotas. Apibūdinamas kaip vidutinio ar net žemo 
ūgio, liesas, švelniabalsis, kalbantis neutralia tarsena. 

Potingo ranka šovė aukštyn, ir Greisas linktelėjo. 

— Šefe, mudu buvome prisidėję prie operacijos „Saulėlydis“. 
1997-aisiais tyrėme moteris dingimą, susijusį — arba ne — su Batžmo- 
gio byla, operacija „Hudinis“ Įžvelgi sąsajas su šiandiena? 

— Neskaitant skirtingų pasiimtų trofėjų, Batžmogis savo elgesiu 
stebėtinai primena dabartinį nusikaltėlį. — Greisas pakreipė galvą į ana- 
litikę. — Tai viena iš priežasčių, kodėl pasikviečiau Eleną. 

Sasekso policijos Kriminalinio skyriaus valdyboje dirbo keturias- 
dešimt analitikų. Išskyrus du asmenis, jų gretas sudarė vien moterys, 
dauguma jų turėjo socialinių mokslų diplomus. Vyrų analitikų pasitai- 
kydavo taip retai, kad juos pravardžiavo vyralitikais. Elena Zorati buvo 
dvidešimt aštuonerių metų, itin skvarbaus proto moteris tamsiais, be- 
veik pečius siekiančiais, dailiai, šiuolaikiškai pakirptais plaukais ir ele- 
gantišku apdaru — balta palaidinuke, juodu sijonėliu, zebro dryžiais 
raižytomis tamprėmis. 

Elena plušės, kas dvylika valandų keisis su kitu analitiku ir arti- 
miausiomis dienomis galbūt atliks nepaprastai svarbų vaidmenį. Jiedu 
užsiims aukų profiliais, pateiks komandai duomenis apie nukentėjusių 
moterų šėimas, gyvenseną, draugus. Taip nuodugniai jas tirs, tartum 
ieškotų informacijos apie nusikaltėlius. 

Papildomos ir, ko gero, esminės žinios bus perduotos pirmame 
valdybos aukšte įsikūrusiam Pažangių technologijų nusikaltimų sky- 
riui, kuris jau suskato analizuoti aukų mobiliuosius ir kompiuterius. Jų 
telefonai ir ryšio bendrovės padės išnagrinėti skambučius ir tekstinius 
pranešimus. Specialistai peržiūrės elektroninius laiškelius ir moteris 
dominusias pokalbių svetaines. Adresų failus. Aplankytus internetinius 
tinklalapius. Jeigu kompiuteriuose slypėjo kokios nors paslaptys, Greiso 
komanda labai greitai jas sužinos. 

Negana to, Pažangių technologijų nusikaltimų skyrius į pagalbą 
pasitelkė slaptą interneto tyrėją, kuris užsiregistruos apavo bei pėdų fe- 
tišistų forumuose ir susibičiuliavęs su pašnekovais mėgins demaskuoti 
puoselėjančius ekstremistinius požiūrius. 

— Elena, tavo manymu, susidūrėme su mėgdžiotoju? — paklausė 
Maiklas Formanas, — ar senuoju, 1997-aisiais siautėjusiu Žagintoju? 

— Aš jau ėmiausi lyginamosios analizės, — atsakė ji. — Dalyvau- 
dami operacijoje „Hudinis, nuo spaudos ir visuomenės nuslėpėme 
smurtautojo MO. Daryti išvadas per anksti, bet man kilo įspūdis, — net 
ir ankstyvosiose tyrimo stadijose, — kad čia nagus prikišo tas pats nu- 
sikaltėlis. 

— Ar mes turime duomenų, kodėl Batžmogis nutraukė savo vei- 
ką? — pasidomėjo Ema Džeinė Boutvud. 

— Iš operacijos „Hudinis“ žinome tik tiek, kad jis aprimo maždaug 
tuo metu, kai prapuolė Reičelė Rajan, tikriausiai šeštoji auka, — atsiliepė 
Greisas. — Anais laikas priklausiau komandai, tyrusiai jos bylą, kuri ligi 
šiol nebaigta. Mes neaptikome jokių įrodymų ar bent požymių, kad mo- 
teris nukentėjo nuo Batžmogio, bet su prievartautojo elgsenos modeliu 
ją siejo tam tikras ryšys. 

— Koks? — pasitikslino Maiklas Formanas. 

— Likus apytikriai savaitei iki dingimo, vienoje iš Braitono parduo- 
tuvių ji nusipirko brangius aukštakulnius. Prieš pakliūdama Batžmogiui 
į rankas, kiekviena auka įsigijo prašmatnius batelius. Per operaciją „Hu- 
dinis apklausėme į Braitono ir Houvo batų parduotuves užsukančius 
klientus, bet nieko nepešėme. 

— Vaizdo kamerų medžiagą analizavote? — įsiterpė Bela Moj... 

— Taip, — atsakė Greisas. — Deja, anuomet miestą raizgė ne toks 
išplitęs jų tinklas kaip mūsų laikais, o kadrų kokybė buvo prasta. 

— Kodėl gi Batžmogis liovėsi puldinėjęs moteris? — paklausė Maik- 
las Formanas. 

— Mes nežinome. Jo profilį aprašęs ekspertas, biheviorizmo anali- 
tikas Džulijus Praudfutas aiškino, kad nusikaltėlis galėjo persikelti į kitą 
grafystę arba užjūrin. Galėjo patekti už grotų dėl kitokio pobūdžio nu- 
sikaltimo. Galėjo mirti. Ar tiesiog užmegzti jo poreikius tenkinančius 
santykius. 

— Jeigu nusikaltėlis tas pats, kodėl po dvylikos metų pertraukos 
jis vėl ėmė smurtauti? — pasiteiravo Bela Moj. — Ir pasirinko kiek ki- 
tonišką MO? 

— Praudfutas neteikia daug reikšmės 1997-aisiais ir šiandien pa- 

„siimtų trofėjų skirtumams. Jį labiau domina bendri modus operandi 
panašumai. Daktaro įsitikinimu, egzistuoja begalė priežasčių, kurios 
galbūt pakurstė norą griebtis senų darbelių. Jeigu moteris išties puola 
Batžmogis, galbūt jis paprasčiausiai persikraustė atgal į Saseksą nutaręs, 
kad prabėgo užtektinai laiko. Pasikeitę ryšiai nebepatenkino jo geidulių. 
Arba jį paleido iš kalėjimo. 

— Jei ten pratūnojo dvylika metų, vadinasi, buvo nubaustas už 
gana sunkų nusikaltimą, — pastebėjo Glenas Brensonas. 

— Ir tai nesunku patikrinti. — Greisas atsisuko į analitikę. — Ele- 
na, ar šalyje pavyko aptikti panašiai įvykdytų žaginimų? Arba asmenų, 
už prievartavimus kalėjusių tuziną metų? 

— Batžmogį primena vienintelis Džeimsas Loidas, toks veikėjas iš 
Lesterio, kuris žagindavo moteris ir pasiimdavo aukų batus. Nuteistas 
iki gyvos galvos. Išnagrinėjusi, kaip Loidas puldavo aukas ir kur su- 
kiodavosi, jo kandidatūrą atmečiau. Tas žmogus šlaistėsi Lesteryje, kai 
Braitone buvo įvykdyti nusikaltimai. Ir mane užtikrino, kad jis tebesėdi 
įkalinimo įstaigoje. — Nutilusi Elena Zorati dirstelėjo į savo užrašus. — 
Aš sudariau sąrašą lytinių nusikaltėlių, kuriuos uždarė cypėje ne anks- 
čiau kaip 1998-ųjų sausį ir išleido visai neseniai, prieš pat Naujųjų metų 
šventes. 

— Ačiū, Elena, jis labai mums pravers, — tarė Greisas ir kreipė- 
si į visą komandą: — Nemažas procentas svetimų prievartautojų, kaip 
tiksliai žinome, pradeda karjerą nuo smulkesnių prasižengimų. Užsii- 
ma ekshibicionizmu, trinasi į moteris, viešai masturbuojasi. Ir taip to- 
liau. Galimas daiktas, mūsų ieškomą asmenį jaunystėje jau baudė dėl 
tokios veikos. Elenos paprašiau ištirti vietines ir nacionalines policijos 
duomenų bazes, surasti panašius nusikaltėlius ir įstatymo pažeidimus, 
užregistruotus prieš pirmus lytinio smurto aktus 1997-aisiais, taip pat 
sutampančius su tuometinių įvykių laiku ir per kitų dvylikos metų lai- 
kotarpį. Pavyzdžiui, atkreipti dėmesį į vagystes iš moteriškų batų par- 
duotuvių arba ten rodytą nepadorų elgesį. Noriu, kad kiekvieną pros- 
titutę ir mazohistus aptarnaujančią kankintoją iškamantinėtumėte apie 
klientus, kurie linkę į pėdų arba avalynės fetišą. 

Jis atsisuko į Gleną Brensoną. 

— Beje, detektyvas seržantas Brensonas gilinosi į daktaro Praudfu- 
to ataskaitą apie Batžmogį. Ką mums papasakosi, Glenai? 

— Nuojos neįmanoma atsiplėšti! — detektyvas seržantas kilstelėjo 
iš pažiūros sunkią dokumentų šūsnį. — Du šimtai aštuoniasdešimt du 
puslapiai bihevioristinės analizės. Skaičiau paviršutiniškai, nes iš boso 
juos gavau tik šiandien, bet užėjau kai ką labai įdomaus. Nors su Bat- 
žmogiu sietini tik penki žaginimai, daktaras Praudfutas mano, kad jų 
gali būti gerokai daugiau. 

Po pauzės Brensonas pratęsė: 

— Daugybė aukų patiria tokią stiprią psichologinę traumą, kad 
nedrįsta apie išgyventą prievartą informuoti policijos. Štai kas įdomiau- 
sia: 1997 metais pirmąjį užregistruotą nusikaltimą Batžmogis įvykdė 
„Grand“ viešbutyje, po Helovino pokylio. Moterį įviliojo į savo kambarį. 
Kažkur girdėta? 

Kambaryje įsivyravo nejauki tyla. „Grand“ ir „Metropolio“ viešbu- 
čiai stovėjo vienas greta kito. 

— Čia dar ne viskas, — pridūrė Brensonas. — Tuose „Grand“ apar- 
tamentuose buvo apsistojusi tokia moteris, Marša Moris. Už nakvynę ji 
atsiskaitė grynaisiais ir vėliau pranyko be pėdsakų. 

Greisas sugėrė informaciją netardamas nė žodžio, įtemptai mąs- 
tydamas. „Metropolio“ kambarį, kuriame per Naujųjų metų sutiktuves 
buvo išžaginta Nikola Teilor, užsisakė moteris. Taip pat Marša Moris. 
Irgi mokėjusi grynaisiais. Į registracijos žurnalą įrašiusi netikrą adresą. 

— Kažkas šaiposi, — tarė Nikas Nikolas. 

— Kaip manot, čia tas pats smurtautojas ar liguistą humoro jausmą 
turintis mėgdžiotojas? — prabilo Ema Džeinė Boutvud. 

— Informaciją viešinote? — paklausė Maiklas Formanas. 

Vyresnysis detektyvas pakratė galvą. 

— Ne. Maršos Moris pavardės žiniasklaidai neatskleidėme. 

— Netgi Argus“? 

— Ypač Argus, — Greisas linktelėjimu paprašė Brensoną tęsti. 

— Toliau dar įdomiau, — paskelbė seržantas. — Lygiai po dviejų 
savaičių antra auka išprievartauta jos pačios namuose, Houvo Parko ke- 
lyje. 

— Rajonas prabangus, — savo nuomonę išsakė Formanas. 

— Labai, — sutiko Greisas. 

— Grįžusi namo moteris pirmiausia išjungė signalizacijos sistemą, 
veikiančią budėjimo režimu, ir užlipo į savo miegamąjį, kur ją pričiupo 
nusikaltėlis — išniręs iš spintos. 

— Kaip ir vakarykštis Roksės Pirs užpuolikas, — pridūrė vyresny- 
sis detektyvas, — kiek pavyko išsiaiškinti. 

Kurį laiką visi sėdėjo nuščiuvę. 

— Trečią auką Batžmogis užgriuvo paplūdimyje, po Rūmų tiltu. 
Ketvirtoji nukentėjo Čerčilio aikštės automobilių aikštelėje. Penktoji 
Kūčių vakarą gėrė su draugėmis ir — jei tik šefas neapsirinka — pakliu- 
vo jam į nagus pėsčiomis grįždama namo. 

— Glenai, sakai, kad artimiausią savaitę mums derėtų stebėti auto- 
mobilių stovėjimo aikšteles? — paklausė Bela. 

— Nereikia žiūrėti taip toli į ateitį, — vietoj Brensono, atsiliepė 
Greisas. — Mes užkirsime kelią tokiai įvykių eigai. 

Komandos narius jis apdovanojo narsia savimi pasitikinčio žmo- 
gaus šypsena. Bet pats nepajėgė užgniaužti į širdį įsismelkusių abejonių. 


1998 


38 
Sausio 6-oji, antradienis 


— Ar įranga veikia gerai? 

— Žinoma. Antraip jos neparduočiau, ar ne? — prekeivis dėbtelėjo 
į liekną vyruką rudu kombinezonu lyg įsižeidęs, jog tam kilo klausi- 
mų dėl jo sąžiningumo. — Čia viskas veikia, drauguži, aišku? Jei nori 
šlamšto, galiu parodyti, kur eiti. Pas mane rasi tiktai kokybiškus daiktus. 
Veikia viskas. 

— Tikiuosi. 

Stovėdamas didelės Luiso kelio padėvėtų baldų parduotuvės san- 
dėlyje, pirkėjas nužvelgė baltą šaldiklį, įgrūstą tarp apverstų rašomųjų 
stalų, sukamųjų biuro kėdžių, aukštyn kojomis riogsančių minkšta- 
suolių. 

— Jei kas, pinigus grąžinsiu, supratai? Jeigu per trisdešimt dienų 
kas nors nutiks, tempk jį atgal. Priimsiu nesiginčydamas. 

— Prašai penkių dešimtinių? 

— Aha. 

— Kiek nuleistum? 

— Mano prekės jau parduodamos su nuolaida. 

— Duosiu keturiasdešimt svarų. 

— Grynais? 

— Mm-hmm. 

— Bet išsigabensi pats. Už tiek jo nevešiu. 

— Padėsi nunešti? 

— Iki furgono, kuris stovi lauke? Jis priklauso tau? 
— Aha. 

— Verčiau judinkimės. Ateina inspektorius. 


Po penkių minučių, viena kita sekunde anksčiau nei prisiartino 
eismo inspektorius, jis įšoko į „Transit“ kabiną, užvedė variklį ir dunks- 
telėjęs į šaligatvio kraštą atitolo nuo dvigubos geltonos linijos. Užnuga- 
ryje į patiesalu apklotas metalines grindis subildėjo naujai įsigytas daik- 
tas; po kelių akimirkų, prie žiedą supančios spūsties nuspaudus stabdį, 
pirkinys iš inercijos nuslydo į priekį. 

Jis prašliaužė Seinsberį, prie šviesoforo pasuko kairėn, nėrė po via- 
duku ir nuvairavo furgoną į Houvą, savo garažo-sandėliuko link, kur 
gulėjo jauna moteris. 

Jauna moteris, kuri spoksojo iš titulinio Argus puslapio kiekviena- 
me spaudos kioske. Jos nuotrauką papildė užrašas „AR ESATE MATĘ 
ŠITĄ ŽMOGŲ*“ Ir vardas su pavarde. Reičelė Rajan. 

Jis pats sau linktelėjo. 

— Taip. Be abejo. Aš ją mačiau! 

Ir žinau, kur Reičelė Rajan yra! 

Ji laukia manęs! 


39 


Damos, bateliai jums atstoja ginklus, tiesa? Naudojatės jais, kad 
įvairiausiais būdais skaudintumėte vyrus, ar ne? 

Suprantat, ką sakau? Aš nekalbu apie fizinius sopulius, apie mėlynes 
ir pjautines žaizdas, kuriomis galite nusėti vyro odą pasitelkusios aukšta- 
kulnius. Šneku apie jūsų išgaunamus garsus. Kulniukų caksėjimą į me- 
dines grindis, betoninio grindinio akmenis, grindų plyteles arba grįstus 
takelius. 

Tu apsiavi brangius batus. Vadinas, ruošiesi kažkur išeiti ir mane 
palikti. Cak-cak-cak nenumaldomai slopsta. Tai paskutinis tavo skleidžia- 
mas garsas, kuris mane pasiekia. Ir pirmasis — kai sugrįžti. Po daugelio 
valandy. Kartais po ištisos dienos. Tu nepasakoji, kur lankeisi. Tik juokie- 
si, šaipaisi iš manęs. 

Sykį parsigavusi atgal ir pamačiusi, kad esu nusiminęs, tu priėjai. 
Maniau, kad mane pabučiuosi. Bet nieko panašaus neįvyko, teisingai? 
Viso labo kirtai smailu kulniuku į pliką mano pėdą. Suvarei jį į grindų 
lentą perskrosdama audinius ir kaulus. 


ŠIANDIENA 


4() 
Sausio 10-oji, šeštadienis 


Jis buvo pamiršęs, koks puikus tas jausmas. Koks malonus ir įtrau- 
kiantis! Manė atgaivinsiąs potyrius tik vieną kartelį, vardan senų gerų 
laikų. Tačiau to užteko, kad įsižiebtų noras pratęsti savo darbus. 

O taip! 

Reikia išnaudoti žiemos mėnesius, kai galima vilkėti apsiaustą, 
šaliku paslėpti Adomo obuolį ir nevaržomai, išdidžiai vaikštinėti kaip 
bet kuri kita elegantiška Braitono dama. Jį džiugino pasirinkta „Karen 
Millen suknelė, rusvas „Prada“ paltas, kaklą supantis „Cornelia James“ 
šalikėlis, masyvi blizganti rankinė su ilgu, per petį permestu dirželiu ir 
juodos odinės aptemptos pirštinės! Bet didžiausią pasitenkinimą teikė 
žvilgantys batai. Šiandien ta-a-a-a-ip gera! Jis jautėsi kone seksualus, jei 
galima taip pasakyti. 

Moterimi persirengęs vyras traukė per dulksnos drėkinamą Skers- 
gatvių kvartalą. Nuo lietaus bei šalto vėjo saugojo šilti ir, o taip, la-a-a- 
abai seksualūs apdarai. Kulniuodamas palei vitrinas jis nuolat žvairavo 
į savo atspindį. Vienas iš dviejų prisigretinusių praeivių į jį mestelėjo 
vertinantį žvilgsnį. Sureagavęs koketiška šypsenėle, jis nuvinguriavo 
tarp žmonių, kurie grūdosi siaurose gatvelėse. Praslinko pro šiuolaikiš- 

ką juvelyrinių dirbinių parduotuvę ir antikvariatą, garsėjantį tuo, kad už 
vogtas gėrybes mokėdavo neblogą kainą. 

Kai užnugaryje liko „Druids Head" aludė, „Pump House ir „Eng- 
lishs“ restoranai, jis perėjo Rytų gatvę, numynė dešinėn, jūros krypti- 
mi, Pul Velio gatvės link. Priešais restoraną, kurio pastate kitados veikė 
ABC kino teatras, smuko kairėn ir išvydo savo kelionės tikslą. 

„Last“ pavadintą batų parduotuvę. 

Vietinė įstaiga siūlė dizainerių sukurtą apavą ir jo dievinamų 
prekinių ženklų įvairovę: „Esska“, „Ihomas Murphy, „Hetty Rose“. 
Jis įsižiūrėjo į „Last“ vitriną. Nužvelgė dailius, subtilius, japoniškais 
marginiais išpuoštus „Amia aukštakulnius. Balinius „Ihomas Murp- 
hy Genesis“ batelius su sidabriniais kulnais. Rudus zomšinius „Esska 
Loop'. 

Ant medinių parduotuvės grindų stovėjo raštuota sofa ir suolelis 
kojoms, ant kabliukų kabojo rankinukai. Patalpoje tebuvo vienintelė 
klientė. Grakšti, patraukli, keturiasdešimties su viršum metų blondinė 
ilgais, švelniais ir plonais plaukais, „Fendi“ auliniais su gyvatės odos raš- 
tais, penkto dydžio, ir prie jų priderinta „Fendi“ rankine ilgu dirželiu. 
Taip prašmatniai išsipusčius galima pakerėti bet ką. Arba tiesiu taikymu 
Žygiuoti į parduotuvę! 

Moters pečius dengė juodas ilgas paltas aukšta, į viršų atlenkta apy- 
kakle, kaklą gaubė balta pūkuota skarelė. Ji turėjo žavią, riestą nosytę. 
Rožines lūpas. Stoviniavo nusimovusi pirštines. Ant pirštų tviskėjo pora 
žiedų: vestuvinis ir sužieduotuvių, inkrustuotas stambiu brangakmeniu. 
Arba blondinė vis dar ištekėjusi, arba jau išsiskyrusi. Vienas iš dviejų. 
Sunku pasakyti žiūrint iš lauko. Bet dėl vieno dalyko abejonių nekilo. 

Čia jo tipo moteris! O taip! 

Rankoje ji laikė vieną iš „Tracey Neuls TN 29 Homage“ batelių. 
Balta perforuota oda, rausvai pilki kraštai. Džaneta Li iš originaliojo 
Hičkoko „Psichopato galbūt avėjo kažką panašaus savo biure, prieš nu- 
džiaudama pinigus. Bet šitie visai neseksualūs! Labiau pritinkantys jau- 
niklėms iš senųjų „Mis Amerikos“ konkursų. Nepirk jų, mintyse suskato 
melsti jis. Ne, ne! 

Aplinkui netrūko seksualesnės avalynės. Įbedęs akis į vitriną jis 

gerėjosi kiekvieno bato forma, išlinkiais, dirželiais, dygsniais, kulnais. 
Įsivaizdavo moterį nuogą, apsiavusią aukštakulnius, su kuriais blondinė 
darys tai, ką jis palieps. 

Nepirk jų! 

Šaunuolė! Ji grąžino batelį į vietą. Apsisuko ir žengė laukan. 

Jai einant pro šalį, šnerves perliejo sodrus „Armani Code“ kvepa- 
lų aromatas, sakytum asmeninis ozono sluoksnis. Staiga gražuolė stab- 
telėjo, rankinuke sugraibė ir išskleidė juodą skėtį sustumiamu kotu. Ji 
pasižymėjo puikiu skoniu. Spinduliavo pasitikėjimą. Tikrai, garantuotai 
buvo jo tipo moteris. O lietsargį gniaužė it ekskursijos vadovė — stengė- 
si, kad palydovas lengvai ją įžvelgtų minioje! 

O taip, man patinka kaip tik tokios damos! 

Rūpestingos! 

Sekant pavymui ryžtingai žingsniuojančiai moteriškei, susidarė 
įspūdis, kad jos eisena tam tikra prasme grobuoniška. Ji, žinoma, leidosi 
į batų medžioklę. Puiku! 

Nes jis irgi medžiojo! 

Trumpam sustojusi Rytų gatvėje blondinė dirstelėjo į „Russell £ 
Bromley“ vitriną. Paskui nudrožė per kelią, traukdama „L. K. Bennett“ 
parduotuvės pusėn. 

Po akimirkos jis pajuto stiprų smūgį, išgirdo griausmingus keiks- 
mus ir praradęs kvapą tėškėsi į šlapią asfaltą; veidą nutvilkė veriantis 
skausmas, lyg vienu metu jį būtų sugėlę šimtas bičių. Pro šalį nusiride- 
no polistirolinis „Starbucks“ kavinės puodelis, trykštantis tamsiai rudu 
skysčiu. Viršugalvį palytėjo šalto oro gūsis, ir jis, apimtas panikos, suvo- 
kė, kad ant žemės nukrito perukas. Stvėrė šį, bet kaip užsimaukšlino ir 
priešais save ūmai išvydo tatuiruotą, plikai skustą raumenų kalną. 

— Pidere, žiūrėk, kur eini! 

— Eik šikt! — atrėžė jis trumpam užmiršęs paploninti balsą. Var- 
gais negalais pakilo ir nuklupčiojo pirmyn, viena ranka prilaikydamas 
peruką, užuosdamas kavą, nemaloniai jausdamas, kaip sprandu sruvena 
karštas skystis. 

— Suknistas pedikas! — iš paskos atvilnijo balsas. 

Jis savo ruožtu leidosi tekinas, ėmė spraustis pro japonų turistų 
grupę, sykiu nenuleido akių nuo priešakyje siūbuojančio moters skėčio. 

Keista, bet užuot sustojusi žvilgterėti į „L. K. Bennett“ vitriną ji nupė- 
dino į Skersgatvių kvartalą. Ties išsišakojimu pasirinko kairiąją gatvelę, 
praėjo pro barą ir juvelyrinių papuošalų krautuvėlę. Jis rankinėje sužve- 
jojo nosinę ir apsišluostė kava nusvilintą veidą, vildamasis, kad nenu- 
trynė makiažo. 

Blondinė perlėkė judrią Laivo gatvę, pasuko į dešinę, beveik iš kar- 
to nėrė kairėn ir atsidūrė prabangiomis drabužių parduotuvėmis apsup- 
toje pėsčiųjų zonoje: Kunigaikščio skersgatvyje. 

Gera mergaitė! 

Moteris pranyko „Profile“ parduotuvėje, pirmoje iš dešinės. 

Jis atsigręžė į vitriną. Tačiau įsispitrijo į savo atspindį, o ne į virti- 
nes lentynose sudėliotų batų. Kaip galėdamas nepastebimiau pasitaisė 
peruką. Atidžiai apžvelgė veidą, bet, laimei, nepamatė jokių nudrykusių, 
odą ištepliojusių dėmių. 

Nukreipus žvilgsnį vidun paaiškėjo, kad blondinė sėdi ant kėdės ir 
susikūprinusi baksnoja „Blackberry“ telefono klaviatūrą. Akiratyje iš- 
dygo pardavėja, kuri pradarė atneštą dėžutę lyg išdidus, nuo sriubinės 
dangtį nukeliantis padavėjas ir parodė jos turinį. 

Moteris pritariamai linktelėjo. 

„Profile“ darbuotoja ištraukė mėlyną atlasinį „Manolo Blahnik“ 
aukštakulnį su kvadratine, dirbtiniais deimantais pagražinta sagtimi. 

Jam bežiūrint, blondinė įsispyrė į batelį. Atsiplėšė nuo kėdutės, 
prasivaikščiojo kilimu, veidrodžiuose patyrinėjo savo koją. Regis, vaiz- 
das krito jai į širdį. 

Jis žengė per slenkstį, ėmė dairytis į prekes ir alsuoti svaigiu ru- 
dai gelsvos šikšnos bei „Armani Code“ mišiniu. Akies kampeliu stebėjo 
moterį ir klausėsi. 

Pardavėja paklausė, ar ji norėtų pasimatuoti kairįjį batelį. Taip, at- 
sakė blondinė. 

Kol klientė staipėsi kilnodama kojas virš storos kiliminės dangos, 
parduotuvės darbuotoja, jauna liekna mergina tamsiais plaukų kirpčiu- 
kais ir airiška tarsena, priartėjo prie moterimi persirengusio atvykėlio ir 
pasiteiravo, ar galėtų kuo padėti. Jis švelnutėliu balsu atsiliepė: Ačiū, bet 
ne, aš tik žvalgausi. 

— Kitą savaitę sakysiu svarbią kalbą, — pareiškė blondinė, prabi- 

lusi amerikietišku akcentu. — Po oficialių pietų. Nusipirkau nepaprastai 
žavingą melsvą suknelę. Dienos metui mėlyna spalva tinka, ar ne? 

— Ir ji — kaip tik jums, mem. Matau iš batelių. Mėlyna spalva die- 
nos metui — kaip tik. 

— Mm-hmm. Man irgi taip rodos. Mm-hmm. Reikėjo atsivežti suk- 
nelę, bet aš žinau, kad šie batai prie jos dera. 

— O, jie dera prie įvairių mėlynų atspalvių. 

— Mm-hmm. 

Blondinė kelias sekundės stebeilijosi į aukštakulnių atspindį, nagu 
pabarbeno į dantis ir galiausiai ištarė stebuklingus žodžius: 

— Aš juos paimsiu. 

Gera mergaitė. „Manolo“ bateliai buvo prašmatnūs. Gražūs. Ele- 
gancijos pavyzdžiai. Ir, svarbiausia, turėjo penkių colių ilgio kulnus. 

Idealu! 

Beje, moters tartis labai miela. Ar tik ne kalifornietiška? 

Prisėlinęs šalia prekystalio, apsimesdamas, kad susidomėjo rudo- 
mis šlepetėmis, jis įtempė ausis. 

— Mem, jūs įtraukta į mūsų adresų sąrašą? 

— Nemanau. 

— Nieko prieš, jeigu į jį įrašytume? Tuomet galėtume iš anksto jus 
informuoti apie išpardavimus. Ir kaip privilegijuotai klientei suteikti 
nuolaidų. 

Ji gūžtelėjo. 

— Aišku, kodėl gi ne? 

— Kuojus vardu? 

— Di Berčmor. Ponia. 

— Jūsų adresas? 

— Sasekso aikštė 53. 

Sasekso aikštė Kemptaune, viena iš gražiausių visame mieste. Dau- 
guma jos gyvenamųjų namų suskaidyti į butus. Ten įsigyti visą pastatą 
sugebėtų nebent turtuoliai. Pirkti „Manolo aukštakulnius irgi sau leistų 
tiktai pinigingi žmonės. Ir dar prie batelių priderintą rankinę, kurią ji 
dabar glostė — neilgai trukus pati sulauks jo glamonių. 

Kemptaunas, pagalvojo jis. Sena žaidimų aikštelė! 

Kokie malonūs prisiminimai. 

41 
Sausio 10-oji, šeštadienis 


Kai įsigydavo naujus batus, Di Berčmor kaskart nukratydavo kal- 
tės virpulys. Nors jaustis kaltai nereikėjo. Rudis skatino ją rengtis da- 
bitiškai, atrodyti nuostabiai! Kaip vienam iš vyresniųjų „American R 
Oriental Banking“ korporacijos vadovų, penkeriems metams paskirtam 
į naują ištaigingą Braitono valdybą, privalančiam pasirūpinti, kad kom- 
panija įsitvirtintų Europoje, dėl pinigų jos vyrui nekilo visiškai jokių 
problemų. 

Ji didžiavosi Rudžiu ir savo sutuoktinį mylėjo. Žavėjosi jo siekiais 
parodyti pasauliui, kad po skandalų, sukrėtusių JAV bankininkystės 
sektorių, įmanoma demonstruoti rūpestį. Rudis su užsidegimu įsiveržė 
į Jungtinės Karalystės hipotekos rinką ir klientams, pirmąsyk perkan- 
tiems nekilnojamąjį turtą, ėmė siūlyti tokius sandėrius, kurių britų kre- 
ditoriai, dar neatsigavę po finansinio kracho, kol kas nesirengė svarstyti. 
O žmonai pavedė atlikti svarbų vaidmenį. Viešųjų ryšių sferoje. 

Nuvežusi aštuonmetį Džošą bei šešiametį Čeisą į pamokas ir prieš 
pasiimdama vaikus iš mokyklos, Di privalėjo užmegzti kuo daugiau ver- 
tingų kontaktų. Vyras prašė jos paieškoti labdaringų įstaigų, kurioms 
„American X Oriental" galėtų reikšmingai pagelbėti — ir, be abejo, nu- 
sipelnyti miesto geradario vardą. Toks darbas ją džiugino. 

Di neblogai žaidė golfą, todėl įstojo į „Šiaurės Braitono“, brangiau- 
sio golfo klubo, moterų skyrių. Įstojo į įtakingiausią, kaip sužinojo, „Ro- 
tary" klubą iš visos mieste egzistuojančios jų galybės ir pasisiūlė savano- 
re į kelių svarbiausių labdaringų organizacijų, įskaitant „The Martlets“ 
slaugos namus, komitetus. Pastaruoju metu padėjo rinkti lėšas pagrin- 
dinei Braitono ir Houvo benamių prieglaudai, Šv. Patriko nakvynės na- 
mams, garsėjantiems unikaliomis japoniško stiliaus kapsulėmis, kuriose 
apsistodavo stogo virš galvos neturintys asmenys, tarp jų ir lygtinai pa- 
leisti, persikvalifikavimo projektuose uoliai dalyvaujantys kaliniai. 

Stovėdama krautuvėlėje ji stebėjo, kaip dailiuosius mėlynus „Ma- 

nolo batelius pardavėja susupo į vyniojamąjį popierių ir atsargiai įkišo į 
dėžutę. Pati nekantravo grįžti namo ir patikrinti, kaip suknelė dera prie 
naujų aukštakulnių su rankine. Žinojo, kad jos išvaizda bus pribloškian- 
ti. Štai kas ateinančią savaitę įkvėps pasitikėjimo savimi. 

Ji dirstelėjo į rankinį laikrodį: 15.30. Prakeikimas! Po parduotuves 
vaikštinėjo ilgiau nei manė. Ir dabar vėlavo į manikiūro saloną, veikiantį 
Houve, kitoje miesto pusėje. Di išlėkė iš parduotuvės, tik akies krašte- 
liu atkreipdama dėmesį į keistą moteriškę gelsva kreivašone šukuosena, 
įbedusią žvilgsnį į vitrinoje išstatytas prekes. 

Jeigu pakeliui į automobilių aikštelę Di Berčmor bent kartą būtų 
atsisukusi atgal, ji tikriausiai būtų pastebėjusį tą pačią įkandin sekančią 
moterį. 


1998 


42 
Sausio 6-oji, antradienis 


Dešinį posūkį Rojus Greisas įjungė netrukus po dešimtos vakaro. 
Jis vėlavo, todėl akceleratorių spaudė smarkiau nei derėjo pliaupiant lie- 
tui. Išlekiant iš plataus, ramaus Bažnyčios Naujojo kelio į dar tylesnę 
gyvenamojo kvartalo gatvę, vedančią Houvo pajūrio link, kur jiedu su 
Sende buvo įsikūrę, užpakalinę automobilio dalį vos nesumėtė ant sli- 
daus degutbetonio. 

Senyvas trečiosios serijos BMW girgždėjo ir dūsavo, stabdžiai pro- 
testuodami džeržgė. Automobiliui reikėjo remonto jau keletą mėnesių, 
bet pastaruoju metu kišenėse kaip niekad dažnai švilpaudavo vėjai, 
— iš dalies dėl beprotiškai brangios deimantinės apyrankės, kalėdinės 
staigmenos Žmonai, — taigi autoservisui teks palūkėti dar vieną kitą 
mėnesį. 
kelyje arba privažiavimo takuose, bet niekas nekėlė įtarimų. Artėdamas 
prie namų, įdėmiu žvilgsniu pavarstė tamsos plotus, kurių nepasiekė 
miglotas oranžinis gatvės žibintų švytėjimas. 

Kai tarnauji faru, areštuoji piktadarius ir vėliau su jais susiduri teis- 
mo salėje, niekada nežinai, kas ant tavęs griežia dantį. Policininkams 
kerštaudavo retai, bet Greisas žinojo, kad pora kolegų gavo anonimi- 

„nius, neapykantos sklidinus laiškus, o vieno žmona aptiko vietinio par- 
ko medyje išraižytą grasinimą nužudyti. Dėl panašių rūpesčių nemiga 
nekamuodavo, bet jie priklausė profesinių pavojų sferai. Savo adresą 
detektyvas seržantas laikydavo paslaptyje, tačiau nusikaltėliai gebėda- 
vo tokius dalykus išsiaiškinti. Pamiršti budrumo nevalia niekada, ir kai 
kada apdairus jo elgesys siutindavo Sendę. 

Žmona itin suirzdavo, kai aludėje arba restorane Rojus pasirinkda- 
vo staliuką, nuo kurio aiškiausiai matydavo patalpą bei duris, ir visada 
atsisėsdavo nugara į sieną. 

Jis šyptelėjo pastebėjęs, kad pirmame namo aukšte dega šviesos, — 
vadinasi, Sendė dar nemiegojo, — kartu jautė šiokį tokį apmaudą, kad 
nebeliko kalėdinių lempučių. Susukęs vairą dešinėn, pariedėjo taku ir 
nuspaudė stabdį priešais garažo duris. Juodas, dar labiau nei BMW iš- 
kleręs žmonos golfukas, be abejo, stovėjo viduje, kur nelyja ir sausa. 

Šis būstas įkūnijo Sendės svajonę. Prieš pat jį surasdama nesu- 
laukė mėnesinių, ir tai sužadino abiejų viltis, kurios po kelių savaičių, 
deja, žlugo. Sutuoktinė puolė į gilią depresiją, ir Greisas rimtai dėl jos 
sunerimo. Bet vieną dieną Sendė paskambino į darbą ir pranešė apti- 
kusi namą, viršijantį jų biudžeto išgales, kaip pati pripažino, bet turintį 
„didelį potencialą. Rojui jis labai patiks! 

Naująjį būstą su keturiais miegamaisiais, bendra siena sujungtą 
su kitu pastatu, jiedu įsigijo maždaug prieš metus. Palyginti su butuku 
Hengltone, kur Greisai gyveno po vedybų, pirkinys buvo didelis šuolis 
nekilnojamojo turto srityje ir abiem sunkiai pakeliamas finansinis iš- 
šūkis. Tačiau Sendė užsigeidė namo ir Rojus jai nusileido neklausyda- 
mas sveiko proto balso, puikiai suprasdamas, kodėl taip elgiasi. Matė, 
kad niekaip nepastojančią žmoną užvaldė neviltis, ir be galo norėjo kaip 
nors ją pradžiuginti. 

Apimtas slegiančio nuovargio jis išjungė variklį ir žengė laukan į 
šaižią liūtį. Vėl palinko į saloną, nuo keleivio sėdynės kilstelėjo išsipūtusį 
portfelį su pluoštais dokumentų, kuriuos šįvakar privalėjo perskaityti, 
nubėgo prie paradinių durų ir jas atsirakino. 

— Labas, brangioji! — sušuko nėręs į koridorių. Be kalėdinių 
puošmenų sienos atrodė keistai plikos. 

Iš kambario atsklido televizoriuje dudenantys balsai. Šnerves pa- 
kuteno gundantis kepamos mėsos aromatas. Kaip vilkas alkanas Rojus 
nusipurtė lietpaltį, pakabino jį antikvarinėje gembinėje, kurią jiedu pir- 
ko Kensingtono Parko turgavietėje, tėškė portfelį ant grindų ir nužygia- 
vo į svetainę. 

Į storą chalatą įsisupusi, antklode apsiklojusi Sendė gulėjo ant so- 
siaubtame, sudegintame kaimelyje stoviniavo mikrofoną gniaužiantis 
reporteris. 

— Mieloji, man labai gaila, kad taip atsitiko. 

Jis šyptelėjo Žmonai. Nusivaliusi makiažą, šlapiais, aplink veidą bet 
kaip nukarusiais plaukais toji rodėsi neapsakomai graži. Antai viena iš 
smulkmenų, dėl kurių Sendė taip žavėjo Rojų: ji buvo nuostabi tiek pa- 
sidažiusi, tiek be kosmetikos sluoksnio. Būdamas „vyturys“, pats kelda- 
vosi anksti ir kai kada tysodamas lovoje mėgdavo kelias minutes tiesiog 
stebėti Sendės veidą. 

— Apgailestauji dėl Kosovo? 

Greisas susilenkė ir ją pabučiavo. Žmona kvepėjo muilu ir šam- 
pūnu. 

— Ne, dėl to, kad grįžau taip vėlai. Ketinau padėti tau nurinkti pa- 
puošalus. 

— O kodėl neužjauti Kosovo žmonių? 

— Užjaučiu ir tenykščius, — atsakė jis, — ir Reičelę Rajan, kuri vis 
dar dingusi, ir jos tėvus bei seserį. 

— Jie tau svarbesni už Kosovą? 

— Man reikia išgerti. Be to, mirštu iš bado. 

— Aš jau pavalgiau. Nebegalėjau ilgiau tavęs laukti. 

— Atleisk. Nepyk, kad parvažiavau vėliau nei planavau. Aš apgai- 
lestauju tiek dėl Kosovo, tiek dėl visų sumautų pasaulio problemų, kurių 
nepajėgiu išspręsti. 

Rojus priklupo, gėrimų spintelėje susirado „Glenfiddich“ butelį ir 
nešdamas jį virtuvėn išgirdo Sendės šūksnį: 

— Mikrobangų krosnelėje tau palikau lazanijos lėkštę. Salotas pa- 
siimk iš šaldytuvo. 

— Dėkui, — atsiliepė jis. 

Virtuvėje pasiėmė stiklą, per keturis pirštus prisipylė viskio, kurį 
atšaldė ledukais, iš indaplovės ištraukė mėgstamą stiklinę peleninę ir 
parsigavo atgal į svetainę. Nusimetė švarką, atsirišo kaklaraištį ir sudri- 
bo į fotelį, nes ji buvo užėmusi visą sofą. Patogiai įsitaisęs prisidegė „Silk 
Cut“ cigaretę. 

Lyg paklusdama sąlyginiam refleksui Sendė nuvijo šalin įsivaiz- 
duojamus dūmus. 

— Na, kaip tavo diena? — paklausė jis, ištiesė ranką ir nuo grindų 
pakėlė pušies spyglį. 

Ekrane, supleškėjusių statinių fone, pasirodė jauna simpatiška mo- 
teris juodais dygiais plaukais, apsirengusi kareiviškais drabužiais. Ran- 
koje ji spaudė mikrofoną ir stovėdama priešais kamerą pasakojo, kiek 
daug gyvybių atėmė siaubingas karas Bosnijoje. 

— Čia Mostaro angelas. — Sendė linktelėjo televizoriaus pusėn. — 
Salė Beker... kilusi iš Braitono. Ji negali ramiai žiūrėti į karą, todėl imasi 
atitinkamų veiksmų. Ką darysi tu, detektyve seržante Greisai, kursai vi- 
liasi artimiausiu metu tapti detektyvu inspektoriumi? 

— Bosnijos ir kitomis pasaulio bėdomis pradėsiu rūpintis, kai lai- 
mėsime karą Braitone, nes man moka, kad jame dalyvaučiau. — Rojus 
numetė spyglį į peleninę. 

Sendė palingavo galva. 

— Tu nesupranti, ar ne, mano meile? Šioji moteris, Salė Beker, yra 
didvyrė. 

Jis pritardamas sulinksėjo. 

— Be abejo. Pasauliui reikalingi tokie žmonės kaip ji. Bet... 

— Kas „bet ? 

Greisas įtraukė dūmą, nurijo viskio gurkšnį ir pajuto, kaip stemp- 
lės gilumą persmelkė šildantis, svilinantis karštis. 

— Joks asmuo nesugebėtų vien savo jėgomis įveikti visų Žemę už- 
griuvusių nelaimių. 

— Gerai, — atsisukusi tarė ji, — pakalbėk apie tą, su kuria mėgini 
susidoroti. — Sendė pritildė televizorių. 

Jis patrūkčiojo pečiais. 

— Ne, šnekėk, tai įdomu. Tu niekada nepasakoji apie savo darbą. 
Visuomet teiraujies, kaip einasi man, ir aš atskleidžiu, su kokiais keis- 

tuoliais turiu bendrauti medicinos centre. Bet kai to paties paklausiu ta- 
vęs, kaskart išgirstu skiedalus apie konfidencialumą. Taigi, būsimasis de- 
tektyve inspektoriau, dėl įvairovės klok apie savo dieną. Paaiškink, kodėl 
dešimt dienų iš eilės esu priversta vakarieniauti viena. Dėstyk. Pameni 
mūsų sutuoktuvių įžadus? Argi mes neminėjome, kad nieko vienas nuo 
kito neslėpsime? 

— Sende, susimildama! Man šito nereikia! 

— Ne, bent sykį tu teikis. Papasakok, kaip praėjo diena. Kaip sekasi 
ieškoti Reičelės Rajan? 

Rojus giliai užsitraukė cigaretę. 

— Velniškai prastai. 

Žmona nusišypsojo. 

— Ei, nebloga pradžia! Jei neklystu, atsivėrei pirmą kartą per visą 
mūsų santuokos laikotarpį, būsimasis detektyve inspektoriau! 

— Baik mane taip vadinti. Paaukštinimo galiu ir nesulaukti. 

— Sulauksi. Juk esi policijos šulų numylėtinis. Tave tikrai pakels 
tarnyboje. Žinai kodėl? 

— Kodėl? 

— Nes darbas tau reiškia daugiau nei mūsų santuoka. 

— Sende! Liaukis... 

Padėjęs cigaretę į peleninę Rojus atsistojo, pritūpė ant sofos krašte- 
lio ir pabandė ją apkabinti, bet Sendė nesileido. 

— Tęsk. Ką šiandien veikei? Noriu išgirsti kiekvieną smulkmeną. 
Nepraleisk jų, jei tikrai mane myli. Ligi šiol nesu girdėjusi nuodugnios 
ataskaitos apie tavo dieną. Nė kartelio. 

Jis vėl pakilo, užgesino cigaretę, perkėlė peleninę ant stalo, stovin- 
čio greta sofos, ir prisėdo. 

— Nuo ryto iki vakar ieškojau dingusios jaunos moters. Kaip ir 
pastarąją savaitę. 

— Bet kodėl? 

— Tau išties rūpi detalės? 

— Taip, man išties rūpi detalės. Kas nors ne taip? 

Jis prisidegė antrą cigaretę ir atsakė, per burną išpūsdamas dūmų 
srautą: 

— Su vienu detektyvu seržantu — tokiu Normanu Potingu, ne pa- 
čiu taktiškiausiu vyruku policijoje, — vėl aplankiau prapuolusios mergi- 
nos tėvus. Kaip numanai, jų būsena klaiki. Mes pakartotinai užtikrino- 
me, jog dedame visas jėgas, ir užsirašėme kiekvieną su dukra susijusią 
smulkmeną, kurią jie anksčiau galėjo praleisti. Potingas abiem galutinai 
sugadino nuotaiką. 

— Kaip“ 

— Apibėręs porelę klausimais apie lytinį Reičelės gyvenimą. Juos 
būtina pateikti, bet per apklausą reikia elgtis taktiškai... 

Rojus vėl gurkštelėjo viskio, supapsėjo cigarete ir nuleido ją į pele- 
ninę. Sendė jį skverbė smalsiu žvilgsniu. 

— Kas paskui? 

— Tikrai nori išgirsti viską? 

— Taip, tikrai noriu išgirsti viską. 

— Tebūnie. Mes bandėme išgauti kuo daugiau informacijos apie 
Reičelės gyvenimą. Ar ji turėjo draugų ir artimų bendradarbių, kurių 
dar nešnekinome? Ar ko nors panašaus jau būta? Žodžiu, mėginome 
susidaryti jos įpročių vaizdą. 

— Kokie gi jos įpročiai? 

— Tarkim, kasdien telefonu kalbėtis su tėvais. Šitas reikšmin- 
giausias. 

— Neskambino jiems dešimt dienų? 

— Teisingai. 

— Manai, ji mirusi? 

— Patikrinome Reičelės banko sąskaitas, bet iš jų pinigai nepaimti. 
O kreditinė ir debetinė kortelės paskutinį kartą naudotos likus dienai 
iki Kūčių. 

Rojus sriūbtelėjo viskio ir nustebo pamatęs, kad stiklas tuščias. Su- 
sivertus likučius, lūpas palietė atsiridenę ledukai. 

— Arba mergina kažkur įkalinta, arba nebegyva, — kategoriškai 
paskelbė Sendė. — Žmonės šiaip nepranyksta nuo žemės paviršiaus. 

— Apsirinki, — paprieštaravo jis. — Dingsta kiekvieną mielą die- 
ną. Tūkstančiai per metus. 

— Bet dukra sąmoningai neskaudintų tėvų, su kuriais palaiko to- 
kius artimus ryšius? 

Greisas patraukė pečiais. 

— Ką tau sako faro uoslė? 

— Kvapas nekoks. 

— Kas bus toliau? 

— Mes plečiame paiešką, vis didesnėje teritorijoje einame nuo vie- 
nų durų prie kitų, pasitelkiame daugiau pareigūnų. Naršome parkus, 
sąvartynus, užmiestį. Nagrinėjame vaizdo stebėjimo kamerų medžiagą, 
tikriname geležinkelio ir autobusų stotis, laivų ir oro uostus. Šnekamės 
su jos draugais ir buvusiu sužadėtiniu. Naudojamės asmens profilius su- 
darančio kriminalisto-psichologo pagalba. 

Po trumpos pauzės Sendė pasiteiravo: 

— Tavo nuomone, čia nagus prikišo dėl batų pakvaišęs prievartau- 
tojas Batžmogis? 

— Reičelė, regis, dievino pirkti naujus batelius. Bet jis veikia kitaip. 
Niekuomet negrobia aukų. 

— Pats man sakei, kad nusikaltėliai įžūlėja ir laikui bėgant tampa 
žiauresni — pereina į kitą lygmenį. 

— Tavo tiesa. Nekenksmingas ekshibicionistas gali virsti nuožmiu 
žagintoju. Kaip ir išdrąsėjęs įsilaužėlis. 

Sendė gurkštelėjo vyno. 

— Viliuosi, neilgai trukus ją rasite sveiką gyvą. 

— Aha, — vos girdimai pratarė Greisas. — Aš irgi tikiuosi. 

— Juk surasite, ar ne? 

Jis neturėjo atsakymo. Bent jau tokio, kuris žmoną tenkintų. 


ŠIANDIENA 

Vaikautui nepatiko prisigėrę žmonės, ypač prisigėrusios mergšės, 
ypač prisigėrusios mergšės, kurios sėsdavosi į jo taksi. Ypač ankstyvą 
šeštadienio vakarą, kai jis atsivertęs Argus gilinosi į naujienas apie Bat- 
Žmogį. 

Prie automobilio, stovinčio Rytų gatvėje, pripuolė penkios smar- 
kiai įkaušusios merginos — be paltų, pernelyg trumpais sijonukais, ap- 
nuoginusios kojas ir kitas kūno dalis, demonstruodamos biustus, tatui- 
ruotes ir bambų auskarus. Juk dabar sausis! Negi joms nešalta? 

Jam leidžiama vienu metu priimti tiktai keturis keleivius, paaiški- 
no Vaikautas, tačiau dėl alkoholio pertekliaus panelės nieko negirdėjo. 
Šūkaudamos, plepėdamos, krizendamos suvirto vidun ir liepė nuvežti 
prie jūros tilto. 

Saloną užtvindė parfumerinių gaminių aromatai: „Rockn' Rose“, 
„Fuel for Life“, „Red Jeans“, „Sweetheart“, „Shalimar“. Jis atpažino visus. 
Ypač „Shalimar“. 

Motinos kvepalus. 

Kelionės tikslas pasiekiamas ranka, tikino Vaikautas, ir žinant, ko- 
kios spūstys mieste susidaro šeštadienio vakarais, iki jo greičiau įmano- 
ma nukakti pėsčiomis. Bet merginos neatlyžo. 

— Dėl Dievo meilės, lauke siaubingai žvarbu! — išrėžė viena. Ne- 
didukė, „Shalimar“ išsikvėpinusi rubuilė su kupeta šviesių plaukų ir 
pusplikėmis krūtimis, kurios atrodė lyg pripūstos dviračio pompa. Iš 
dalies panaši į jo motiną. Savo vulgaria išvaizda, figūros apvalumais, 
plaukų spalva. 

— Taip, taip, — pritarė kita. — Velniškai šalta! 

Kažkuri iš merginų prisidegė cigaretę. Jis užuodė aitrų dūmų kva- 
pą. Tai irgi prieštarauja taisyklėms, pasakė nukreipęs akis į veidrodėlį, 
piktai žiūrėdamas į jos atspindį. 

— Užsitrauksi, gražuolėli? — patempusi lūpą, keleivė atkišo ciga- 
retę. 

— Aš nerūkau. 

— Per jaunas? — įsiterpė kita, ir visos prapliupo spigiai juoktis. 

Vaikautas užsigeidė jas nuvežti prie Vakarinio tilto liekanų, kurių 
griaučiai stūksojo už pusmylio, ir taip pamokyti, kad negalima rizikuoti 
taksisto pragyvenimo šaltiniu. Susilaikė dėl vienintelės priežasties. 

Dėl rubuilės kvepalų ir batelių. Veikiau dėl pastarųjų. Nuostabių, 
žaižaruojančių, juodų ir sidabrinių „Jimmy Choo . Ketvirto dydžio. Aha. 
Tokio pat kaip jo motinos. 

Vairuotojas pasvarstė, kaip mergina atrodytų nuoga, apsiavusi 
šiuos aukštakulnius. Ar primintų jo motiną? Kartu ėmė spėlioti, kokį 
klozetą ji turi namuose — su aukštai ar žemai esančiu bakeliu? Deja, 
prisilakę klientai nesugeba normaliai bendrauti. Kalbėtis su jais tolygu 
laiko švaistymui. Jis spaudė akceleratorių tylėdamas, mąstydamas apie. 
batus. Uosdamas apkūniosios panelės kvepalus. Stebėdamas ją per veid- 
rodėlį. Surasdamas vis daugiau panašumų tarp merginos ir savo moti- 
nos, kokia toji išliko atsiminimuose. 

Pasukęs dešinėn, į Šiaurės gatvę, Vaikautas pravažiavo pro Old 
Staino parką, luktelėjo, kol pasikeis šviesoforo signalas, vėl pasuko vairą 
dešinėn, prisijungė prie virtinės automobilių, slenkančių žiedo link, ir 
galų gale sustingo priešais tviskančias Braitono tilo švieseles. 

Skaitiklis terodė du svarus ir keturiasdešimt pensų. Taksi stovėji- 
mo vietoje jis pusvalandį laukė, kol atsidurs eilės priešakyje. Bet nieko 
doro neuždirbo. Tai nepakėlė nuotaikos. Kuri dar smarkiau pabjuro, kai 
viena iš penketuko įteikė du su puse svaro ir liepė pasilaikyti grąžą. 

— Hm! — sumykė Vaikautas. — Hm! 

Taksi savininkas tikėjosi šeštadienio vakarais užkalti dideles su- 
mas. 

Kol jis žvilgsniu smaigstė „Jimmy Choo batelius ir neramiai dai- 
rėsi policijos automobilio, keleivės išvirto laukan. Keikdamos šaltą vėją, 
prilaikydamos taršomus plaukus, svyrinėdamos ant aukštakulnių, kol 
kas neuždariusios užpakalinių taksi durelių, jos suskato kivirčytis ir aiš- 
kintis, kodėl čia atsibeldė, o ne liko bare, kuriame sėdėjo. 

— Atleiskit, damos! — persisvėręs virš sėdynės atlošo sušuko Vai- 
kautas, užtrenkė dureles ir nuriedėjo pajūriu. Salonas įsigėrė „Shalimar“ 
kvepalų, cigarečių dūmų ir alkoholio. Neilgai trukus jis sustabdė auto- 
mobilį ant dvigubos geltonos linijos, greta pasivaikščiojimo tako, ir iš- 
jungė variklį. 

Galva ūžė nuo gausybės minčių. „Jimmy Choo batai. Ketvirtas dy- 
dis. Kaip motinos pėdos. Vaikautas su pasimėgavimu įkvėpė „Shalimar“ 
aromato. Artėjo septinta vakaro, kasvalandinis metas gerti arbatą, tai 
labai svarbu. Išlenkti puodelį tiesiog būtina. 

Bet dabar jam ramybės nedavė kitas dalykas, kurio reikėjo dar la- 
biau. 

Aha. 

Nors spaudė šaltis ir tvoskė geliantis vėjas, tilto prieangyje zujo 
keletas būrelių Žmonių, daugiausia jaunuoliai. Pati struktūra, kone 
per trečdalį mylios nutįsusi į rašalinę Anglų kanalo tamsą, blykčiojo 
ir mirguliavo ryškiais, akį rėžiančiais žiburėliais. Gūsiuose šiugždėjo 
Jungtinės Karalystės vėliava. Ties įėjimo viduriu styranti milžiniška 
dviguba skelbimų lenta reklamavo gyvai grojančią grupę. Ledų kioske- 
liui verslas ėjosi nekaip, bet greta keptos vištienos, spurgų, mėsa gausiai 
pagardintų picų bei žuvų ir skrudintų bulvyčių prekystalių vinguriavo 
pirkėjų voros. 

Darenas Spaiseris, apsivilkęs šiltą striukę, su džinsais, vilnonėmis 
kumštinėmis pirštinėmis, žemai virš kaktos užsmaukta beisbolo kepu- 
raite, stovėjo eilėje prie bulvių traškučių, kaifavo ir nekreipė jokio dėme- 
sio į žvarbų orą. Buvo alkanas, į šnerves traukė gundantį skrudinamos 
tešlos kvapą. Tarp lūpų įsikišo kreivą šleivą suktinę, pasitrynė rankas ir 
dirstelėjo į laikrodį. Be aštuonių minučių septynios. Į Šv. Patriko nakvy- 
nės namus privalėjo grįžti 20.30, prieš užsidarant durims, antraip praras 
lovą, tiesa, eidamas spėriu žingsniu, prieglaudą pasieks per dvidešimt 
minučių, nebent įšoktų į autobusą arba nuspręstų paišlaidauti ir sėstų 
į taksi. 

Vienoje iš didelių kišenių slypėjo Argus egzempliorius. Jį buvo 
ištraukęs iš ratuoto šiukšlių konteinerio, visai šalia „Grand“ viešbučio, 
kuriame jis šiandien užsiregistravo — po savaitgalio ten imsis darbo, 
pareikalausiančio elektriko įgūdžių. Viešbučio valdžia nusprendė at- 
naujinti instaliaciją, regis, netvarkytą ištisus dešimtmečius. Pirmadienį 
teks leistis į rūsį ir nuo avarinio generatoriaus iki skalbyklos tiesti naujus 
kabelius. 

Plotai buvo didžiuliai, o darbuotojų trūko, tad jis plušės veik be 
priežiūros. Kitaip tariant, galės nevaržomai slankioti po patalpas. Ir šau- 
niai pasipelnyti. Be to, prieis prie tenykštės kompiuterių sistemos. Da- 
bar tereikėjo įsigyti mobilųjį su išankstine mokėjimo kortele. Na, dėl to 
problemų nekils. 

Darenas jautėsi puikiai. Nuostabiai! Šiuo metu įsivaizdavo esąs ga- 
lingiausias žmogus mieste! Ir, ko gero, labiausiai įsiaudrinęs! 

Žvilgsnis nukrypo į grupelę menkai apsirengusių, iš taksi išgriū- 
vančių merginų. Viena jų, apkūni mažulė didžiuliu, iš palaidinukės kone 
virstančiu biustu, papūstomis, lyg bičių sugeltomis lūpomis, svyravo ant 
blizgančių aukštakulnių, kaukšėjo per tilto prieangio plyteles, neatplėš- 
dama rankų nuo vėjo draskomų plaukų. Susidarė įspūdis, kad alkoholis 
ją paveikė stipriau nei kitas. 

Aršus gūsis kilstelėjo mini sijonėlį, ir akiratyje sušmėžavo viršutinė 
šlaunies dalis. Jį persmelkė geismo dūris. Darenas mėgo putlokas mote- 
ris. O taip, šita paukštytė nieko sau. 

Taip, taip. 

Jam patiko mergina. 

Patiko jos bateliai. 

Jis giliai užsitraukė cigaretę. 

Taksi pajudėjo iš vietos. 

Mergužėlės dėl kažko ėmė ginčytis. Netrukus stojo į eilę, susibur- 
damos jam už nugaros. 

Nusipirkęs bulvių traškučių maišelį Darenas šiek tiek atsitraukė, 
nugara atsirėmė į stulpą ir įbedė akis į tebešūkaujančias, viena kitą er- 
zinančias paneles. Daugiausia dėmesio skyrė rubuilei — juto stiprėjant 
geidulį, kai mintyse vis iškildavo regėtas šlaunies lopinėlis. Pagaliau bai- 
gė valgyti ir supapsėjo cigaretę, o merginos tuo metu irgi užsisakė traš- 
kučių ir savo rankinėse suskato ieškoti smulkiųjų. Vėliau numynė ant 
tilto, tik apkūnioji nuo draugių atsiliko. Ji bandė vytis, bet sunkiai paėjo 
ant aukštakulnių. 

— Ei! — sušuko dviem artimiausioms. — Ei, Šarla, Karena, lėčiau. 
Aš nespėju paskui jus! 

Viena iš ketvertuko atsisuko ir nusikvatojo nelėtindama žingsnio, 
siūbuodama koja kojon su bičiulėmis. 

— Nes tu stora kaip kiaulė, Mende! 

Mendė Torp, kuriai į galvą trenkė per didelis kiekis „Jūros brizo“ 
kokteilių, leidosi tekina ir gana greitai jas pasivijo. 

— Nekniskit man proto dėl svorio! Aš nesu stora! — neva supyku- 
si užrėkė. Staiga plyteles pakeitė medinis tilto pagrindas, ir abu kulnai 
įstrigo tarp lentų — ji išskriejo iš batelių ir drėbėsi veidu į taką, greta 
nukrito rankinukas, iš jo išbyrėjo daiktai, aplinkui pažiro traškučiai. — 
Velnias! — aiktelėjo. — Velnias, velnias, velnias! — ropomis grįžo atgal, 
pakilo stačia, susirietė ir įsispyrė į aukštakulnius. Tada pasilenkė dar 
žemiau, idant iškrapštytų iš plyšelių kulnus, koneveikdama nelemtas 
pigias „Jimmy Choo kopijas, kurias įsigijo atostogaudama Tailande ir 
kurios spaudė kojų pirštus. 

— Ei! — suriko. — Ei, Šarla, Karena! 

Ji paliko kečupu apdrabstytus traškučius ir nuklupčiojo įkandin 
draugių, bet dabar žingsniavo atsargiau, kad vėl neįstrigtų lentų tarpe- 
liuose. Nusverdėjusi pro žaislinį lokomotyvą paniro į ryškią pramogų 
pasažo šviesą bei šurmulį. Visur sklandė muzikos garsai, tilindžiavo 
žaidimų aparatai, barškėjo monetos, vilnijo džiaugsmo šūksniai ir tūž- 

mingi keiksmai. Mendė apėjo milžinišką, rožinę, skaisčiai nutviekstą 
„Papliaušką, pliušinių meškiukų pilną automatą su stikliniu fasadu, 
mirgančią iškabą PAGRINDINIS PRIZAS — 35 svarai, pinigų keitimo bū- 
delę, savo forma panašią į karalienės Viktorijos laikų tramvajų stotelės 
stoginę. 

Išnirus iš pasažo, kūną vėl nutvilkė ledinė žvarba. Mendė pasivijo 
bičiules prie virtinės įvairiomis melodijomis griaudėjančių kioskų. UŽ- 
KABINK ANČIUKĄ! OMARŲ GAUDYKLĖ — 2 KAMUOLIUKAI UŽ 1 SVARĄ! 
CHNA TATUIRUOTĖS! 

Kairėje pusėje, anapus aklinai juodo vandens ruožo, buvo matyti 
tolimi elegantiškų Kemptauno namų žiburiai. Jos nulingavo palei DEL- 
FINŲ DERBĮ, artėdamos prie karuselės, spiralinės čiuožyklos, elektrinių 
automobiliukų, PAKVAIšUSIOS PELĖS linksmųjų kalnelių ir TURBO SKRY- 
DŽIO — Mendė kartą juo skraidė ir vėliau ją pykino kiauras dienas. 

Penketas merginų dešinėje išvydo vaiduoklių traukinį ir sIAUBO 
VIEŠBUTĮ. 

— Pasivažinėsiu vaiduoklių traukiniu, — tarė Mendė. 

Karena atsisuko, iš rankinės traukdama cigaretę. 

— Tuo šlamštu? Nieko ten įdomaus. Man reikia dar išgerti. 

— Aha, ir man! — pritarė Šarla. — Mielai ko nors išlenkčiau. 

— O kaip TURBO? — paklausė Džoana. 

— Nėužką! — atšovė Mendė. — Aš noriu vaiduoklių traukinio. 

Džoana krestelėjo galva. 

— Toji vieta mane gąsdina. 

— Iš tiesų ji nebaisi, — paprieštaravo Mendė. — Eisiu viena, jei 
prie manęs neprisidėsi. 

— Tau neužteks drąsos! — įgėlė Karena. — Juk esi bailiukė! 

— Aš tau parodysiu! — atkirto Mendė. — Aš tau parodysiu, velniai 
griebtų! 

Ji nusiūbavo link būdelės, prekiaujančios atrakcionų žetonais. Nė 
viena nepastebėjo rūpestingai cigaretės nuorūką mindančio vyriškio, 
stovinčio joms už nugaros, nedaug nuo jų atitolusio. 


1998 

Lavoną teko regėti pirmą kartą gyvenime. Neskaitant, žinoma, ma- 
mulės, kurią vėžys lyg paklaikęs ėdė iš vidaus, kol iš jos beliko kaulai ir 
oda. Nelemtos piktybinės ląstelės, matyt, galėjo sudoroti viską, jeigu tik 
jų nebūtų išsprogdinęs balzamavimo skystis. 

Tačiau parazitai gimdytojai pritiko. Juos naikinti netgi buvo gaila. 

Jam dingojos, kad apkamšyta, gražiai sušukuota, vienais naktiniais 
šarvojimo patalpoje tysanti mamulė miega. Veido blyškumą iš dalies 
pašalino plonas kosmetikos sluoksnis, odą nežymiai nurausvino balza- 
mavimo skystis. Anot laidotuvių biuro direktoriaus, dabar ji atrodė kur 
kas dailiau. 

Be to, mirusi tapo mielesnė. 

Nusigalavusi nebesityčios. Guldamasi į vieną lovą nebeaiškins, kad 
jis niekam tikęs kaip ir girtuoklis tėvas. Kad sūnaus daikčiukas trum- 
pesnis už jos batelių kulnus. Retsykiais atsinešdavo aukštakulnį, kuriuo 
versdavo ją tenkinti. 

Motina praminė jį Sutrauka. Neilgai trukus pravardę įsikando ben- 
dramoksliai. „Ei, Sutrauka, — plyšojo berniukai ir mergaitės, — ar šian- 
dien taviškis bent kiek paaugęs?“ 

Jis įsitaisė greta — lygiai taip pat sėdėjo ligoninės palatoje, kurioje 

geso mamulės gyvybė. Suėmė numirėlės ranką, šaltą ir kaulėtą it roplio 
galūnė. Tik nebegalinčią jo skriausti. Ir palinkęs šnipštelėjo į ausį: 

— Turbūt reikėtų pasakyti, kad tave myliu. Ne-e. Aš tavęs neken- 
čiu. Visada nekenčiau. Laukiu nesulaukiu laidotuvių, nes po jų išmesiu 
tavo urną į susmirdusią šiukšliadėžę, kur tau vieta. 

Bet šioji moteris kitokia. Reičelė Rajan neapykantos nekurstė. Jis 
nužvelgė nuogą moterį ryte nupirktame šaldiklyje, spoksančią pastiklė- 
jusiomis akimis, kurios pamažu šarmojo kaip ir visas kūnas. Sekundėlę 
pasiklausė, kaip dūzgia prietaiso varikliukas, ir sukuždėjo: 

— Reičele, man labai apmaudu dėl to, kas įvyko. Garbės žodis. Ta- 
vęs žudyti nesiruošiau. Taip atsitiko pirmą kartą. Toks elgesys man ne- 
būdingas. Noriu, kad žinotum. Čia ne mano stilius. Pažadu pasirūpinti 
tavo bateliais. 

Jam netikėtai dingtelėjo, kad lavono akyse atsispindi nemalonus, 
priešiškas žvilgsnis. Moteris, regis, jį tebekaltino, nors pati buvo negyva. 
Kaltino iš kažkokios kitos vietos, iš kito lygmens, kur pateko išleidusi 
kvapą. 

Jis užtrenkė dangtį. 

Pajuto, kaip krūtinę sudrebino galingi širdies tvinksniai. Kaip kū- 
nas apsipylė prakaitu. 

Užsigeidė parūkyti. 

Suvokė privaląs labai ramiai apgalvoti savo padėtį. 

Prisidegė cigaretę. Dūmijo ją neskubėdamas. Mąstydamas. Mąsty- 
damas. Mąstydamas. 

Reičelės vardas pasklido plačiai. Policininkai ieškojo pražuvėlės vi- 
same mieste. Visame Sasekse. 

Jis drebėjo. 

Kvaiša, kodėl tu nutraukei mano kaukę! 

Matai, kokią šunybę iškrėtei! Mums abiem! 

Svarbiausia, kad pareigūnai nerastų kūno, antraip jie nustatys, kam 
tas priklauso. Nes naudojasi įvairiais metodais bei technologijomis. Ap- 
tikę merginą, išaiškins ir jos žudiką. 

Bent tiek gerai, kad šaltis nuslopino pamažu stiprėjantį lavono 
tvaiką. Į ledą sustingusi mėsa nedvokdavo. Taigi dabar jis turėjo laiko. 

Galima palikti negyvėlę čia, bet šitas variantas pavojingas. Pasak laikraš- 
čių, policija dairėsi balto furgono. O jeigu kas nors jį matė? O jeigu kas 
nors praneš policijai, esą po apylinkes sukiojasi baltas furgonas? 

Ją būtina išvežti. 

Gal nuskandinti jūroje? Ne, bangos gali išplauti merginą į krantą. 
Miške užkastą kūną galbūt suuos kieno nors šuo. Reikia tokios vietos, 
kurios neiššniukštinėtų joks šunėkas. 

Tokios vietos, kurioje niekas jos neieškotų. 


ŠIANDIENA 

Sumanymas, ko gero, nevykęs, pamanė Mendė, įteikdama žetoną 
jausdama, kaip ją apleidžia drąsa. 

— Ar ten baisu? — paklausė vyruko, išvaizdaus jaunuolio, kalban- 
čio svetimos šalies, turbūt ispaniška, tartimi. 

— Ne, nelabai. Tiktai truputį, — jis nusišypsojo. — Viskas gerai! 

— Išties? 

Vaikinas linktelėjo. 

Praėjusi užtvarą ji nusvirduliavo iki pirmo vagonėlio, iš pažiūros 
medinėmis plokštėmis apkaltos Viktorijos laikų vonios ant guminių 
ratukų. Nerangiai judėdama, apimta įsitikinimo, kad širdis tuojau iš- 
šoks pro gerklę, įsitaisė vežimėlyje ir ant gretimos sėdynės pasidėjo 
rankinuką. 

— Atleiskit, rankinės imti negalima. Duokit man, aš pasaugosiu. 

Mendė nenoriai jam perleido savo mantą. Jaunasis prižiūrėtojas 
įkalino merginą trūktelėdamas žemyn ir užfiksuodamas metalinį sau- 
gos strypą. 

— Šypsokitės! — paragino. — Mėgaukitės kelione. Ji bus puiki! 
Tikrai! 

Velniava, pagalvojo Mendė ir sušuko draugėms: 

— Šarla! Karena! 

Tačiau balsą nusinešė gūsiai. Vagonėlis subildėjo ir nelauktai me- 
tėsi į tamsybes, prasiveržęs pro dvigubas duris. Šios su trenksmu užsi- 
darė, ir ją apsupo aklina juoduma. Lauke tvoskė jūros vėjas, o čia tvy- 
rojo sausas oras, kuris mažumėlę atsidavė įkaitusia elektros instaliacija 
ir dulkėmis. 

Tamsa slėgė. Mendė sulaikė kvapą. Vagonėlis ūmai nėrė dešinėn 
ir padidino tempą. Nuo sienų aidėjo ratukų dundesys. Tarsi važiuojant 
metro. Iš abiejų pusių tvykstelėjo šviesos ruožai. Pasigirdo vaiduokliškas 
juokas. Kaktą ir plaukus palietė nematomos gijos, ji stipriai užsimerkė 
ir suspigo iš siaubo. 

Kokia aš idiotė, mintyse ėmė sau priekaištauti. Kodėl taip kvailai 
elgiausi? Kodėl? 

Vagonėlis nudardėjo pro kitas dvivėrės duris. Kai praskyrė blaks- 
tienas, priešais išdygo apdulkėjęs, nežinia kada miręs senis, kuris pakilo 
iš už rašomojo stalo ir pakreipė galvą jos link. Mendė bemat susirietė ir 
delnu užsidengė akis — širdis daužėsi kaip pašėlusi, alkoholio pakursty- 
ta narsa galutinai išblėso. 

Riedėdama stačiu nuolydžiu ji patraukė ranką nuo veido. Blausi 
šviesa sparčiai geso, aplinkui vėl įsitvyrojo neperregima tamsa. Ausis 
pasiekė šnypštimas. Akiratyje iškilo klaiki, fosforine šviesa iliuminuota 
skeleto formos gyvatė, kuriai spjovus merginos veidą aptaškė vandens 
lašai. Iš juodymės šastelėjo skaisčiai nutvieksti griaučiai, ir Mendė pa- 
lenkė galvą stingdama iš baimės, įsitikinusi, kad kaulai į ją įsirėš. 

Vežimėlis prasiveržė pro kitas duris. 

O, Dieve, kiek dar laiko tai tęsis? 

Ji dideliu greičiu barškėjo nuokalnėn. Orą perskrodė klyksmas, po 
jo pasigirdo šiurpus gagenimas. Prie viršugalvio vėl prisilietė gijos — 
plaukais sakytum nuropojo vorai. Vagonėlis trankiai šovė pro dar vie- 
nas duris, žaibiškai pasuko kairėn ir netikėtai sustingo. Porą sekundžių 
Mendė drebėdama sėdėjo juodoje tamsoje. Staiga pajuto, kaip prie kak- 
lo prigludo ranka. 

Žmogaus ranka. Skruostą sušildė burnos kvapas. Į ausį pakuždėjo 
balsas. Anksčiau negirdėtas balsas. 

Ją sukaustė akinanti baimė. 

— Brangioji, turiu tau papildomų pramogų. 

Šarla su Karena užsigeidė iškrėsti pokštą? Čia kvailioja draugės? 

Merginos galvoje mintys sukosi kaip paklaikusios. Nuojauta tvirti- 
no, kad šioji akistata nesusijusi su atrakcionu. Kad nutiko kažkas bloga. 
Ūmai sudzingsėjo pakeliamas apsaugos strypas. Iš baimės verkšlenanti 
Mendė buvo ištraukta iš vagonėlio ir nutempta kietu pagrindu. Į nugarą 
kažkas tvojo aštriu daiktu, pro užuolaidas ją įvilko į tepalu smirdantį 
kambarėlį ir pargriovė ant grindų. Žvangėdamos užsidarė durys, beveik 
iš karto ėmė džergžti sunkiasvoriai mechanizmai. Veidą nuplieskė spi- 
ginantis žibintuvėlio švytėjimas. 

Nepakeliamas siaubas ir sąmyšis ją kone paralyžiavo. Kas jis toks? 

— Maldauju, neskriausk manęs, — suskato inkšti Mendė. 

Už šviesos šaltinio pavyko įžiūrėti galvos, regis, slypinčios nailoni- 
nėje kojinėje prakirptais plyšeliais, siluetą. 

Vos tik ji prasižiojo ir pabandė surikti, į burną įsiskverbė minkšta 
bjauraus skonio masė. Išgirdo dryksnį ir pajuto, kaip lūpas su abiem 
skruostais užklijavo lipni juosta. Mėgino vėl paleisti gerklę, bet teišgavo 
duslų gargimą, nuo kurio į kaukolę įsismelkė vibracijos. 

— Netveri kailyje iš geismo, ar ne, lėlyt? Va, kaip esi apsirengusi! 
Kokius batelius avi! 

Mendė puolė kumščiais talžyti užpuoliką, podraug stengėsi jam 
įdrėksti. Tamsoje kažin kas sužioravo. Blizganti didelio plaktuko galvu- 
tė. Jis gniaužė įrankį rankoje, aptemptoje latekso pirštine. 

— Velniai rautų, nejudėk, antraip tau užtvosiu. 

Persigandusi mergina įsispoksojo į dulsvą metalą. 

Galvos šoną staiga sudrebino triuškinantis smūgis. Smegenis už- 
tvindė kibirkštys. 

Ir pakibo tyla. 

Auka nebepajuto, kaip vyriškis į ją įsiskverbė, o vėliau nuavė aukš- 
takulnius. 

Garis Starlingas maždaug po devintos vakaro įžengė į perpildytą 
„Kinijos sodo“ restoraną ir nuskubėjo savo staliuko link, pakeliui su- 
stodamas tik pasisveikinti su jį pasitinkančiu šeimininku ir užsisakyti 
„Tsingtao“ alaus. 

— Pone Starlingai, šįvakar atvykote vėlokai, — pastebėjo geraširdis 
kinas. — Vargu ar jūsų žmona labai apsidžiaugs. 

— Nieko naujo man nepasakėte, — atsiliepė Garis, įbrukdamas 
jam dvidešimties svarų kupiūrą. 

Užlėkė laiptukais, prisiartino prie stalo ir pamatė, kad rajūnai su- 
dorojo beveik visą užkandžių rinkinį. Milžiniškame dubenyje beliko 
vienišas suktinukas su įdaru, staltiesę bjaurojo jūržolių skuteliai ir išlieto 
padažo dėmės. Trijulė, regis, jau buvo spėjusi išlenkti ne vieną gėrimą. 

— Kur, po velnių, basteisi? — žmona Denizė apdovanojo jį įprastu 
rūgščiu vypsniu. 

— Brangioji, aš, po velnių, dirbau. — Jis pakštelėjo Ulai, apkiau- 
tusiai, motiniškai apsirengusiai Moriso žmonai, paspaudė draugui ran- 
ką ir įsitaisė tarp jųdviejų. Prie Denizės nesilietė. Senų seniausiai su ja 
nesisveikino bučiniais. Pasisukęs pervėrė sutuoktinę skvarbiu žvilgs- 
niu. — Dirbau, aišku? Dirbau. Šito žodžio nėra tavo leksikone. Žinai, 
ką jis reiškia? Aš stengiuosi prasimanyti pinigų, kad galėčiau mokėti 
sumautą būsto paskolą. Atsiskaityti už sumautos tavo kreditinės įsis- 
kolinimus. 

— Ir įsigyti prakeiktą turistinį furgoną! 

— Turistinį? — apstulbo Morisas. — Gari, čia ne tavo stilius. 

— „Volkswagen. Originalų, su perpus padalytu priekiniu stiklu. 
Mes kalbame apie puikią investiciją, kolekcionierių vertinamą automo- 
bilį. Nusprendžiau, kad mudviem su Denize nepakenktų nauji poty- 
riai — pakeliautume, retsykiais pernakvotume tyruose, grįžtume į gam- 
tą! Būčiau nupirkęs katerį, bet ją kamuoja jūros liga. 

— Dėl visko kalta vidutinio amžiaus krizė, — bičiuliams paaiš- 
kino Denizė. — Negi jis išties tikisi, kad suknistu furgonu vešis mane 
atostogauti? Cha, lai pasvajoja! Pernai, tarkim, užsigeidė, kad su juo 
sėsčiausi ant motociklo ir mes kaip pusgalviai vyktume turistauti į 
Prancūziją. 

— Eli, tai nėra eilinis suknistas furgonas. 

Aplenkdamas kitus Garis čiupo paskutinį suktinuką su įdaru, per 
klaidą jį pamirkė į aštrų padažą ir susigrūdo į burną. 

Galvoje nugriaudėjo miniatiūrinis termobranduolinis sprogimas 
ir trumpam atėmė amą. Žmona išnaudojo palankią progą. 

— Atrodai mėšlinai! — tėškė. — Kaip susibraižei kaktą? 

— Šliaužiojau po palėpę ir keičiau pelių sugraužtus signalizacijos 
laidus. Užkliudžiau iš gegnės kyšančią vinį. 

Denizė staiga palinko artyn ir jį apuostydama į šnerves įtraukė orą. 

— Tu rūkei! 

— Ne, važiavau prirūkytu taksi, — ne visai užtikrintai, kramtyda- 
mas kąsnį, subambėjo Garis. 

— Nejaugi! — nepatikliai dėbtelėjusi į vyrą, Denizė atsigręžė į 
draugus. — Jis apsimeta metęs dūmyti, bet aš nesu kvaila! Išeina pave- 
džioti šunį, išlekia dviračiu arba motociklu ir po kelių valandų parsigau- 
„na smirdėdamas cigaretėmis. Nuo žmogaus trenkiančius rūkalus galima 
„Sauvingnon Blanc“ vyno gurkšnį. 

Padavėjas atnešė alų, ir Garis užsivertė bokalą. Bet prieš tai pašnai- 
ravo į Ulą, mintyse nutarė, kad šįvakar jos plaukai išsitaršę smarkiau nei 
įprastai, tuomet nukreipė akis į Morisą, kaip niekad primenantį rupūžę. 
Tiek jiedu, tiek Denizė atrodė keistai, lyg būtų regimi pro deformuotą 
stiklą. Išverstakis Morisas vilkėjo juodus marškinėlius, kurie aptempė 
įspūdingo dydžio pilvą, ir brangų, per ankštą, tarsi iš vyresnio brolio 
paveldėtą švarką su atgrasiais langeliais ir tviskančiomis „Versace“ sa- 
gutėmis. 

Gindamas bičiulį Morisas pakratė galvą. 

— Nieko neužuodžiu. 

Ula persisvėrė virš stalo ir sušnarpštė it rujojanti kalė. 

— Koks žavingas odekolonas, — ji aiškiai vengė sakyti, ką iš tikrųjų 
mano. — Bet kvapas kiek moteriškas, ar ne? 

— „Chanel Platinum, — atsiliepė Garis. 

Moriso žmona vėl pauostė, įtariai susiraukė ir kilstelėdama anta- 
kius pažvelgė į draugę. 

— Kur tu trankeisi? — griežtai paklausė Denizė. — Tavo išvaizda 
pasibaisėtina. Bent galėjai susišukuoti plaukus. 

— Jei kartais nepastebėjai, lauke gairina uraganinis vėjas, — atšovė 
vyras. — Turėjau tvarkyti reikalus su irzliu klientu. Šįvakar mums stinga 
darbuotojų — vieną sugriebė gripas, kitas dar kažkuo susirgo, — o gerk- 
lingasis ponas Grehemas Luisas iš Steiningo pareiškė, kad jo signaliza- 
cija nuolat be jokios priežasties išsijungia, ir pagrasino atsisakyti mūsų 
kompanijos paslaugų. Todėl teko pas jį važiuoti ir spręsti problemas. 
Supratai? Pasirodo, kaltos prakeiktos pelės. 

Žmona pakėlė taurę, ketindama išlenkti vyno likučius, ir suvokė, 
kad ji tuščia. Tuo pat metu prie stalo išdygo nauju buteliu nešinas pa- 
davėjas. Garis dūrė pirštu į savąjį stiklą, kartu baigė siurbti alų. Jautėsi 
siaubingai įsitempęs ir dabar tenorėjo nusitašyti. Smarkiai. 

— Į sveikatą! — paskelbė. 

Morisas su Ula kilstelėjo taures. 

— Į sveikatą. 

Denizė nesiskubino prisidėti. Iki šiol rūsčiai dėbsojo į vyrą. Aki- 
vaizdu, kad pasiteisinimas jos neįtikino. 

Antra vertus, kada paskutinį kartą žmona juo tikėjo, savęs paklau- 
sė Garis ir vienu mauku išgėrė pusę taurės, mėgaudamasis gomurį svili- 
nančia šiluma. Tikriausiai per vestuves, kai jis sakė įžadus. 

Nors... abejonių kėlė netgi toji diena. Garis puikiai prisiminė, kas at- 
sispindėjo Denizės akyse maunant žiedą ant jos piršto, atkartojant vikaro 
tariamus žodžius. Jos žvilgsnis tryško ne meile, o pasitenkinimu, kuris 
sklinda nuo grobį ant peties užsivertusio, namo grįžtančio medžiotojo. 

Mažai trūko, kad jis būtų pasprukęs. 

Ištisus dvylika metų Garis kasdien gailėjosi, jog tąkart susilaikė. 

Bet... ei! Vedybos turėjo savų privalumų. Ir to nederėtų užmiršti. 

Santuoka žmogui suteikdavo respektabilumo. 

— Aš parašiau kvietimą į vestuves, — iš virtuvės šūktelėjo Kleo. 

— Nuostabu! — iš svetainės atsiliepė Rojus Greisas. — Nori, kad 
perskaityčiau? 

— Užmesime akį vėliau, kai pavakarieniausi. 

Jis nusišypsojo. Bendraudamas su Kleo pamažu perprato vieną 
dalyką: ji mėgo iš anksto viską suplanuoti. Nors neaišku, ar pavyks su- 
rengti vestuves prieš gimstant vaikui. Kol kas nė neįmanoma pasirinkti 
datos, nes iš pradžių būtina sutvarkyti aibę biurokratinių reikalų, idant 
Sendę oficialiai pripažintų mirusia. 

Hamfris patenkintas gulėjo šalia — drybsojo ant grindų kvailai iš- 
siviepęs, atvertęs galvą, nukoręs liežuvį. Rojus delnu glostė šiltą minkš- 
takailį jo pilvą, tuo metu ant sienos kabantis plokščiaekranis televizorius 
rodė „Dešimtos valandos žinias“, per kurias dogmatiškai postringavo 
leiboristų partijos atstovas. 

Tačiau detektyvas jo nesiklausė. Nusimetęs švarką, atlaisvinęs kak- 
laraiščio mazgą, visas mintis sutelkė į vakarinį pasitarimą ir namo par- 
sineštus, ant sofos išsklaidytus darbinių dokumentų puslapius. Tiksliau, 
mąstė apie Batžmogio ir naujojo prievartautojo panašumus. Galvą vars- 
tė daugybė neatsakytų klausimų. 

Jeigu grįžo Batžmogis, kur tas tipas buvo prapuolęs tuziną metų? 
Jei visgi liko mieste, kodėl taip ilgai nesmurtavo? Gal kitos išžagintos 
aukos tiesiog nesikreipė į policiją? 

Ne, vargu ar jis būtų pajėgęs dvylika metų nuolat rengti antpuo- 
lius, kurių aukos neprašytų policijos pagalbos. Kol kas nacionalinėje 
duomenų bazėje neatsirado nė vieno panašiai veikiančio prievartautojo. 
Nusikaltėlis, suprantama, galėjo išvykti užsienin, tačiau tam išsiaiškinti 
prireiktų begalės laiko bei resursų. 

Tiesa, šiandien analitikė pranešė, kad panaršiusi Smurtaujančių ir 
seksualinių nusikaltėlių registro ir TVA, t. y. Tarpžinybinės visuomenės 
apsaugos, duomenų bazes rado vieną potencialų įtariamąjį. 

TVA, įkurta prižiūrėti dėl smurtinių ir lytinių nusikaltimų kalėju- 
sių asmenų lygtinį paleidimą, klasifikuodavo juos į tris grupes. Pirmos 
kategorijos kalinius, priklausančius menkos rizikos grupei, pareigūnai 
stebėdavo siekdami užsitikrinti, kad jie vykdo lygtinio paleidimo są- 
lygas. Individus iš antros kategorijos derėjo gan aktyviai kontroliuoti. 
Trečios kategorijos atveju egzistavo nemaža tikimybė, kad jos atstovai 
pakartotinai prasižengs. 

Zorati sužinojo, kad iš Fordo atvirojo kalėjimo lygtinai paleido 
antros kategorijos veikėją, profesionalų plėšiką ir narkotikų prekeivį 
Dareną Spaiserį, dėl įsilaužimo ir seksualinio smurto nuteistą šešeriems 
metams, bet atsėdėjusį tiktai trejus, daugiausia Luise. Jis bandė pabu- 
čiuoti moterį, į kurios namus įsibrovė, bet dėjo į kojas, kai šeimininkė 
pasipriešino ir nuspaudė slaptą signalizacijos mygtuką. Vėliau nukentė- 
jusioji identifikavo jį per atpažinimą. 

Padedant Probacijos tarnybai, tyrėjai dar šįvakar nustatė dabarti- 
nę Spaiserio gyvenamąją vietą. Jį vertėjo apklausti, tačiau Greisas ne- 
buvo tikras, kad prie seno vagies pavardės galima sudėlioti visus rei- 
kalingus paukščiukus. Per pastaruosius dvylika metų Spaiseris ne sykį 
tūnojo už grotų, tad kodėl nesigriebdavo prievartos ištrūkęs į laisvę? O 
dar svarbiau, kad praeityje jo nė karto neteisė dėl seksualinės prievartos. 
Pastarasis prasižengimas, dėl kurio pailgėjo bausmės laikas, buvo vien- 
kartinis — nors, žinoma, to garantuoti negalima. Pasak negailestingos 
statistikos, į policiją kreipdavosi tik šeši procentai žaginimo aukų, todėl 
visai įmanoma, kad jis vykdė tokio pobūdžio nusikaltimus, bet sugebėjo 
išsisukti. 

Vyresniojo detektyvo mintys nukrypo į mėgdžiotojo teoriją. Didelį 
nerimą kėlė iš Reičelės Rajan dosjė prapuolę keli puslapiai. Galbūt jie 
atsitiktinai įdėti į kitą segtuvą? Bet kas, jei dingimo priežastis gerokai 
rimtesnė? Negi prie informacijos įstengė prieiti pats Batžmogis, kuris 
pasisavino jį inkriminuojančius duomenis? Jeigu gavo Reičelės bylą, va- 
dinas, galėjo atsiversti visus su Batžmogiu susijusius aplankus. 

O gal puslapius priglaudė kitas žmogus? Dėl kažkokių liguistų mo- 
tyvų panūdęs nukopijuoti žagintojo modus operandi? 

Kas toks? 


188 PETER JAMES * MIRTIES GLĖBY 


Patikimos jo komandos narys? Greisas taip nemanė, bet tokio 
atvejo, be abejo, atmesti nevalia. Į sunkių nusikaltimų tyrimo kabinetus 
pakliūdavo įvairūs žmonės — kiti policininkai, pagalbinis personalas, 
valytojai. Jis suvokė pirmiausia privaląs atskleisti būtent šią paslaptį. 

— Mielasis, ar jau pasirengęs valgyti? — šūktelėjo Kleo. 

Ji gamino tuno kepsnį. Permainas valgiaraštyje Rojus palaikė žen- 
klu, kad mylimoji pamažu atpranta nuo maisto su kariu. Prieskonių 
tvaikui galop išsivadėjus, svetainėje vilnijo stiprus dūmų kvapas, sklin- 
dantis nuo ugnies, kurią Kleo įžiebė po grotelėmis, prieš jam sugrįžtant, 
ir jaukumą kurstantis kvapniųjų, įvairiose kambario kertėse degančių 
žvakių aromatas. 

Greisas sriūbtelėjo žavaus šalto martinio su degtine. Gėrimą pa- 
vydžiai maišiusi Kleo pareiškė, kad dabar jam teks svaigintis už du — ir 
šiandien vyresnysis detektyvas tam neprieštaravo. Galvoje pajutęs ma- 
lonų kvaitulį, mechaniškai glostydamas šunį, vėl nugrimzto į apmąs- 
tymus. 

Antradienį, 21.00, kaip tik antpuolio metu, nuo Pirsų namo nu- 
važiavo automobilis, kuris Drouvėjaus kelyje lėkė dideliu greičiu ir vos 
nepartrenkė vietinio gyventojo. Niršdamas žmogus mėgino įsiminti nu- 
merį, bet suabejojo dėl vienos raidės ir dviejų skaitmenų. Į incidentą 
nusispjovė, tačiau Argus laikraštyje išspausdintas straipsnis apie užpuo- 
limą paskatino jį paskambinti į nusikaltimų tyrimo kabinetą. 

Liudininkas informavo, kad prie vairo sėdėjo vyriškis, kurio veido 
nepajėgė aiškiau įžvelgti dėl tamsintų stiklų. Tepasakė, kad jis — trum- 
paplaukis, tarp trisdešimties ir keturiasdešimties metų. Užtat automo- 
bilį apibūdino kur kas išsamiau, esą nepažįstamasis vairavo šviesaus 
atspalvio E klasės „Mercedes sedaną. Įdomu, kiek vienodų mersedesų 
važinėja po miestą, pasvarstė Greisas. Visa galybė. Viso numerio nusta- 
tyti nepasisekė, taigi atsijoti registruotus savininkus užtruktų labai ilgai. 
O laiko jis neturėjo. 

Maždaug per savaitę nežinomas prievartautojas išžagino dvi mo- 
teris, ir stiprėjančios karštligės apimta žiniasklaida suskato trimituoti 
naujienas, kurios piliečiams kėlė vis didesnę baimę. Prie telefonų sė- 
dinčius pareigūnus užliejo lavina skambučių — susirūpinusios mote- 

rys klausinėjo, ar gatvėmis saugu vaikščioti. Greisas žinojo, kad tiesio- 
giniai jo viršininkai, vyriausiasis detektyvas Džekas Skeritas ir polici- 
jos viršininko pavaduotojas Piteris Rigas, nekantravo sulaukti sparčios 
pažangos. 

Artimiausia spaudos konferencija organizuojama pirmadienį, 
12.00. Ji kaip reikiant visus apramintų, jeigu teisėsaugos atstovai pa- 
skelbtų apie atsiradusį įtariamąjį arba — tai būtų dar geriau — apie jo 
areštą. Aišku, galima sulaikyti Dareną Spaiserį. Tačiau policijos darbą 
labiausiai kompromituoja būtinybė paleisti nusikaltimu įtariamą asme- 
nį dėl įrodymų stokos arba kai pareigūnai suima ne tą žmogų. „Merce- 
des“ teikė daugiau vilčių. Bet juo, galimas daiktas, važiavo ne nusikal- 
tėlis, o pas Pirsus nusprendęs apsilankyti šeimos draugas arba siuntinį 
pristatęs kurjeris. 

Tiesa, beatodairiškas vairavimas bylojo, kad mersedesu galėjo 
sprukti įtariamasis. Ką tik nusikaltimą įvykdžiusius asmenis kaustydavo 
stiprus nerimas, įsupdavo raudona migla, todėl jie paprastai automobilį 
valdydavo nekaip. 

Šįvakar vyresnysis detektyvas leido savo komandai pailsėti. Dirbti 
liko tik du analitikai, kurie pasikeisdami triūsė kiauromis paromis. Gle- 
nas Brensonas siūlė pakeliui į namus išlenkti po pintą alaus, bet Greisas 
atsiprašęs atsisakė, nes savaitgalį beveik nesimatė su Kleo. Juolab kad 
bendraudamas su bičiuliu, klimpstančiu į nenumaldomai gilėjantį šei- 
minių bėdų liūną, ėmė stigti užuojautos žodžių. Skirtis klaikiai nema- 
lonu, ir ypač mažus vaikus auginančiai porai. Bet draugui tinkančios 
lengvesnės alternatyvos jis nesumąstė — kad ir kaip norėjo. Glenui teks 
sukąsti dantis, nuryti kartėlį ir gyventi toliau. Kai šneki su kitais, taip 
kalbėti lengva, bet pačiam su tuo susitaikyti beveik neįmanoma. 

Staiga jis užsimanė cigaretės, tačiau norą vargais negalais nuslo- 
pino. Kleo neprieštaraudavo dėl rūkymo namuose, bet Greisas suvokė 
turįs apsaugoti jos nešiojamą kūdikį, turėjo omeny pasyvaus dūmijimo 
grėsmes ir žinojo privaląs rodyti teigiamą pavyzdį. Todėl užuot užsirū- 
kęs tiesiog išlenkė martinio. 

— Valgyti bus paruošta po penkių minučių! — iš virtuvės sušuko 
ji. — Dar išgersi? — paklausė kyštelėjusi pro tarpdurį galvą. 

Rojus parodė beveik tuščią taurę. 

— Susivertęs dar vieną, nusirisiu po stalu! 

— Toks man patinki labiausiai! — prieidama pasakė Kleo. 

— Tu valdinga iki išprotėjimo! — detektyvo veide nušvito plati 
šypsena. 

Dėl šitos moters jis būtų padėjęs galvą. Mielai atidavęs gyvybę. Be 
menkiausių dvejonių. 

Širdį netikėtai nudiegė kaltės dūris. Juk praeityje tokius jausmus 
kurstė ir Sendė, ar ne? 

Greisas pasistengė sau atsakyti sąžiningai. Taip, žmonai prapuo- 
lus, jis siaubingai graužėsi. Prisiminė, kaip ryte su ja pasimylėjo, išva- 
žiavo į darbą ir vakare grįžo namo pasirengęs atšvęsti savo trisdešim- 
tąjį gimtadienį, tačiau Sendės niekur nerado — tądien išgyveno tikrą 
pragarą. 

Kaip ir kitas dienas, savaites, mėnesius, netgi ne vienerius metus. 
Įsivaizduodamas jai galbūt nutikusius šiurpius dalykus. Kartais įsivaiz- 
duodamas, kad savo lindynėje ją tebekankino koks nors monstras. Be 
abejo, scenarijų būta įvairiausių. Jis nė nebesuskaičiavo, su keliais aiškia- 
regiais konsultavosi — nė vienas nepatvirtino, kad sutuoktinė persikėlė į 
dvasių pasaulį. Vis dėlto Greisas įtikėjo, kad Sendė mirusi. 

Dar keli mėnesiai, ir po jos dingimo bus prabėgęs dešimtmetis. Iš- 
tisa dekada, per kurią jaunas vyras tapo vidutinio amžiaus bezdaliumi. 

Per kurią sutiko žaviausią, protingiausią, nuostabiausią moterį pa- 
saulyje. 

Retsykiais, pabudus vidury nakties, jį užvaldydavo įsitikinimas, 
kad visa tai prisisapnavo. Po akimirkos Rojus pajusdavo šiltą nuogą gre- 
ta tysančios Kleo kūną. Apkabindavo ją ir suspausdavo glėbyje, lyg tokiu 
būdu siekdamas, kad sapnas neišblėstų. „Kaip aš tave myliu“, sukuždė- 
davo. 

— Velnias! — Kleo atšoko prasklaidydama kerus. Metėsi prie dujų 
degiklio, nes ore pakibo svilėsių tvaikas. — Velnias, velnias, velnias! 

— Nieko baisaus. Man patinka gerai iškepti patiekalai. Nemėgstu 
žuvies, kurios širdis tebepulsuoja. 

— Ko nori, tą ir gausi! 

Virtuvę užtvindė juodi dūmai ir suskrudusios žuvies smarvė. Ėmė 
pypsėti priešgaisrinis signalas. Rojui atidarius langus ir duris, vedančias 
į vidaus kiemą, Hamfris išrūko laukan, kažką gąsdindamas šaižiu jau- 
niklio amsėjimu, bet neilgai trukus parskuodė atgal, ėmė blaškytis po 
kambarį ir loti ant signalizacijos. 

Po kelių minučių Greisas atsisėdo prie stalo, o Kleo priešais jį pa- 
dėjo lėkštę su apanglėjusiu tuno kepsniu, totoriško padažo gumulu, pa- 
tižusiais šparaginiais žirniais ir išvirtų suirusių bulvių pliurza. 

— Šitai suvalgęs įrodysi, kad tikrai mane myli, — tarė. 

Ant sienos kabančiame, be garso veikiančiame televizoriuje poli- 
tikus pakeitė Džeimis Oliveris, kuris energingai demonstravo, kaip nuo 
geldučių atskirti polipus. 

Hamfris suniuksėjo į dešiniąją jo koją ir pamėgino pašokti. 

— Sėdėt! — įsakė Rojus. — Nė nebandyk tarnauti! 

Šuo pažvelgė į žmogų neapsispręsdamas, kaip elgtis, ir galiausiai 
nusliūkino šalin. 

Prisėdusi greta Kleo naiviai susiraukė. 

— Tau nebūtina doroti maisto, jeigu jis tikrai siaubingas. 

Šakute pasmeigtą žuvies gabaliuką Rojus įsimetė į burną. Skonis 
dar prastesnis už vaizdą, bet tik nežymiai. Virėjos gebėjimais Sendė, be 
jokių abejonių, pranoko Kleo. Maždaug tūkstantį kartų. Bet dėl to jis 
nesuko galvos. Nors kiek pavydžiai dirstelėjo į Džeimio Oliverio gami- 
namą patiekalą. 

— Na, kaip praėjo tavo diena? — paklausė, su nerimu kramsnoda- 
mas antrą apdegusios žuvies kąsnį, mąstydamas, kad troškiniai su kariu 
buvo ne tokie jau blogi. 

Ji papasakojo apie keturiasdešimt du stonus* sveriantį lavoną, kurį 
reikėjo atsivežti iš velionio namų. Į pagalbą teko pasitelkti ugniagesių 
brigadą. 

Greisas klausėsi paniręs į bežadę tylą, po kurio laiko sukrimto į 
kitą lėkštę įdėtų salotų. Laimei, jos bent jau nesuanglėjusios. 

Kleo nelauktai pakeitė temą. 


* Apie 267 kg. 

— Eli, žinai, ką galvoju apie Batžmogį? Nori, kad pasidalyčiau savo 
mintimis? 

Jis linktelėjo. 

— Ką gi, jei dabar veikia tas pats nusikaltėlis ir jeigu jis nebuvo 
apleidęs vietinio regiono... Vargu ar tokį ilgą laiko tarpą būtų atsisakęs 
savo malonumų. 

— Ką turi omeny? 

— Tarkim, dėl kažkokios priežasties Batžmogis liovėsi smurta- 
vęs, bet potraukiai niekur neišnyko. Juos reikėjo patenkinti. Galbūt jis 
lankėsi kekšių kankintojų požemiuose ar panašiose vietose, siūlančiose 
ekscentriškus sekso žaidimus, fetišus ir kitokius dalykėlius. Įsivaizduok 
save jo kailyje. Esi iškrypėlis, kuriam stojas nuo moteriškų batelių, tei- 
singai? 

— Čia tėra viena iš tyrimo krypčių. 

— Taip, bet paklausyk. Tu sugalvojai šaunų pasilinksminimą — ža- 
gini nepažįstamas aukas, avinčias klasiškus aukštakulnius, vėliau batus 
pasisavini, ar ne* 

Jis žiūrėjo į Kleo netardamas nė žodžio. 

— Staiga... ojojoi! Nueita truputį per toli. Ji miršta. Žiniasklaida 
būgnija apie nusikaltimą. Tu nusprendi aprimti, išlaukti. Bet... — ji su- 
dvejojo. — Nori žinoti apie „bet“? 

— Mes tiksliai nežinome, kad kažkas prarado gyvybę. Aišku tik 
tiek, kad jis nutraukė savo veiklą. Na, koks dar „bet ? 

— Tu tebekvaišti nuo moterų pėdų. Seki mano mintį? 

— Sakai, mintį? Gal sekti tavo pėdsakais? Arba įkandin tavo ba- 
telių? 

— Atsiknisk, vyresnysis detektyve! 

Jis pakėlė ranką. 

— Nenorėjau tavęs įžeisti. 

— Aš ir neįsižeidžiau. Žodžiu, tu esi Batžmogis ir tave tebejaudina 
pėdos arba apavas. Anksčiau ar vėliau noras... tas poreikis tave užvaldys 
ir jam nebegalėsi pasipriešinti. Ką tuomet darysi? Pasinaudosi interne- 
tu! Paieškos sistemoje įrašysi pėdos, galbūt fetišas ir Braitonas. Žinai, ką 
rasi“ 

Sužavėtas Kleo logikos Greisas papurtė galvą. Kartu pasistengė ne- 
kreipti dėmesio į siaubingą susvilusios Žuvies smarsą. 

— Gausybę masažo salonų ir kekšių kankintojų landynių — iš to- 
kių vietelių retsykiais turiu išgabenti kūnus. Supranti, seni pavėpėliai 
taip įsiaudrina... 

Ūmai suskambo jos mobilusis. 

Atsiprašiusi Kleo atsiliepė į skambutį. Ir, sprendžiant iš veido, kaip- 
mat persijungė į darbo režimą. 

— Nepyk, mielasis, — kreipėsi į Rojų, vos tiktai baigė šnekėti tele- 
fonu, — bet pajūrio stoginėje aptiktas negyvėlis. Mane šaukia pareiga. 

Greisas linktelėjo. 

Kleo jį pabučiavo. 

— Suksiuos kaip galėdama mitriau. Pasimatysime lovoje. Neban- 
dyk nukeipti. 

— Sutelksiu visas jėgas. 

— Užteks, kad budėtų viena tavo kūno dalelė. Kuri man svarbiausia. 

Ji paglostė Rojų, nuleidusi ranką žemiau diržo. 

— Kekšė! 

— Gašlus šunsnukis! 

Ant stalo Kleo padėjo popieriaus lapą su išspausdintu užrašu. 

— Perskaityk. Jei nori, pataisyk. 

Jis nukreipė akis į kvietimą. 


Ponai Morėjai, 
maloniai kviečiame dalyvauti 
jūsų dukters 
Kleo Siuzanos 
ir 
Rojaus Džeko Greiso 
vestuvėse, 
kurios įvyks Visų Šventųjų bažnyčioje, 
Mažajame Bukame. 


— Prieš atsiguldamas nepamiršk išleisti Hamfrio laukan, kad jis 
nusičiurkštų ir išsituštintų, — perspėjo Kleo. 

Kai jai pavymui užsitrenkė durys, ėmė zirzti paties Rojaus mobilu- 
sis. Jis kišenėje sugraibė telefoną ir nudūrė žvilgsnį į ekranėlį. Numeris 
nebuvo rodomas, todėl piršosi išvada, kad skambino kažkas iš darbo. 

Taip spėjęs vyresnysis detektyvas neapsiriko. 

Bet išgirdo nekokias naujienas. 


49 
Sausio 10-oji, šeštadienis 


Gretimame miesto kvartale, ramioje, vos per kelias mylias nutolu- 
sioje Kemptauno gatvėje, vestuves planavo dar viena pora. 

Jaukiai įsitaisę „Sam's“ restorane, desertu dalijosi Džesė Šeldon ir 
Benediktas Grinas. 

Bet kuris atsitiktinis stebėtojas būtų išvydęs kokių dvidešimt pen- 
kerių metų simpatiškus įsimylėjėlius. Apie jausmus bylojo kūno kalba. 
Jie sėdėjo nepaisydami aplinkinių, kone susilietę kaktomis, palinkę virš 
aukšto stiklinio indo, ilgu šaukšteliu paeiliui kabino gardėsį ir švelniai, 
geismingai maitino vienas kitą. 

Buvo šeštadienio vakaras, bet abu vilkėjo kasdienius drabužius. 
Džesė atlėkė tiesiai iš kikbokso treniruotės, nė nepersirengusi pilko 
sportinio kostiumo su didele „Nike“ emblema. Nubalintus, pečius sie- 
kiančius plaukus ji susirišo į uodegėlę, nors kelios palaidos sruogos liko 
kaboti virš kaktos. Veidą turėjo dailų ir, jeigu ne nosis, būtų atrodžiusi 
kaip klasikinė gražuolė. 

Džesė nuo jaunų dienų išgyveno dėl nosies, kurią laikė tikru snapu. 
Paauglystėje nuolat žvairuodavo į veidrodžius arba parduotuvių vitri- 
nas. Ir vieną dieną ketino pasinaudoti plastinės chirurgijos galimybė- 
mis. Tačiau taip galvojo prieš pažindama Benediktą. Nūnai, įpusėjusi 
trečią dešimtmetį, dėl to nebesijaudino. Benediktas tvirtino dievinąs jos 
nosį, nenorįs girdėti apie jokias operacijas ir tikįs, kad tokią pat formą 
paveldės vaikai. Džesės nė kiek nepradžiugino mintis, kad atžaloms teks 
kęsti panašius vargus. 

Juos būtinai nuvesiu pas chirurgą, nebyliai sau prižadėjo. 

Ach, kokia ironija! Kumpumas nebjaurojo nei tėvų, nei senelio 
bruožų. Jis būdingas proseneliui, anot motinos, kuri parodė rusvą, iš- 
blukusią, įrėmintą savo senolio nuotrauką. Prakeiktas erelio nosies ge- 
nas sugebėjo peršokti dvi kartas ir atsidurti jos DNR gijoje. 

Labai tau ačiū, proseneli! 

— Klausyk, sulig kiekviena diena tavo noselė man patinka vis la- 
biau, — tarė Benediktas ir atidavė ką tik jos nulaižytą šaukštą. 

— Tik mano nosis? — erzindama paklausė Džesė. 

Jis gūžtelėjo ir akimirką neva susimąstė. 

— Na, turbūt ir kitos tavo dalys! 

Džesė žaismingai jam įspyrė. 

— Kurios? 

Kai jiedu susipažino, rimtaveidis, rudaplaukis Benediktas jai pri- 
minė jaunus, idealios išvaizdos, tarsi kaimynystėje gyvenančius akto- 
rius, kurie, regis, gaudavo pagrindinius vaidmenis kiekviename JAV 
mini seriale. Su juo taip gera! Mylimojo draugijoje Džesė jautėsi saugi 
ir, kai reikėdavo išsiskirti, ilgėjosi jo kiekvieną mielą sekundę. Bendro 
gyvenimo laukė nekantraudama, apimta palaimos. 

Bet pirmiausia reikės išspręsti rimtą problemą. 

Kaip tik dabar staliuką aptemdė milžiniškas jos šešėlis. 

— Ar vakar jiems pranešei naujieną? — pasiteiravo Benediktas. 

Penktadienio vakaronė. Šabas. Tradicinis pasisėdėjimas su motina, 
tėvu, broliu, svaine ir močiute, kurio Džesė niekada nepraleisdavo. Mal- 
dos ir valgis. Mamos, klaikios virėjos, iškepta, savo skoniu į katės ėdalą 
panaši kimšta žuvis. Kremuota višta ir susiraukšlėję saldieji kukurūzai. 
Žvakės. Atgrasus, tėvo pirktas, už kunkuliuojančią dervą neką gardesnis 
vynas — rodės, tarsi penktadienį gerdamas alkoholį darytum mirtiną 
nuodėmę, todėl derėjo pasirūpinti, kad svaigalų ragavimas prilygtų at- 
gailai. 

Jos brolis Markusas buvo šeimos pažiba. Įsidarbino teisininku, 
vedė mielą žydaitę Rošelę, jau spėjusią pastoti, ir abu tuo neapsakomai 
didžiavosi, nors Džesę erzino tiek svainės nėštumas, tiek jų demons- 
truojamas pasitenkinimas. 

Ji nuoširdžiai ruošėsi iškloti žinias — kaip ir pastaruosius keturis 
penktadienius. Norėjo paskelbti įsimylėjusi ir tekėsianti už gojaus. Ne- 
gana to, vargšo gojaus. Bet ir vėl susimovė. 

— Atleisk, — patraukusi pečiais pratarė, — aš... aš rengiausi pra- 
nešti, bet... tiesiog nebuvo tinkamo momento. Gal iš pradžių susitik su 
mano tėvais. Tuomet jie pamatys, koks puikus žmogus esi. 

Benedikto kaktoje įsirėžė raukšlė. 

Džesė nuleido šaukštelį, ištiesė ranką virš stalo ir suėmė jo pirštus. 

— Juk sakiau... Su jais nelengva. 

Kitu delnu uždengęs mylimosios plaštaką, Benediktas pažvelgė jai 
į akis. 

— Ar tai reiškia, kad imi dvejoti? 

Ji įnirtingai pakratė galvą. 

— Anaiptol. Aš tave myliu ir trokštu su tavimi praleisti likusią gy- 
venimo dalį. Nė kiek neabejoju, — atsakė kalbėdama visiškai nuoširdžiai. 

Tik neužsimindama apie tam tikrus sunkumus. Benediktas ne tik 
kad ne žydas, ne tik kad skurdžius, bet ir stokojantis ambicijų, kaip šias 
suprasdavo jos tėvai — stokojantis finansinių ambicijų. Jis siekė kitokių 
tikslų. Dirbo vietinėje labdaros įstaigoje, padėjo benamiams. Stengėsi, 
kad pagerėtų sunki varguolių būklė. Svajojo apie tuos laikus, kai nė vie- 
nam žmogui nebereikės miegoti turtingo miesto gatvėse. Už tai nusipel- 
nė jos meilės ir susižavėjimo. 

Motina vylėsi, kad duktė taps gydytoja, ir kadaise Džesė taip pat 
lybę ir Sautamptono universitete ėmė lankyti medicinos seserų kursus. 
Gimdytojai susitaikė su jos pasirinkimu, nors mama reagavo ne taip 
maloningai kaip tėvas. Baigusi mokslus Džesė nusprendė kuo nors pa- 
gelbėti beturčiams, gavo menkai apmokamą, bet mėgstamą slaugės kon- 
sultantės darbą narkomanų prieglobstyje, įkurtame Old Staino gatvėje, 
centrinėje Braitono dalyje. Emėsi neperspektyvios veiklos. Ne tokios, 
kuriai pritartų tėvai. Jie, be abejo, gėrėjosi dukros pasišventimu. Didžia- 
vosi ja. Ir tikėjosi žento, kuris būtų vertas ne menkesnio pasididžiavimo, 
bet, savaime suprantama, gerai uždirbtų, rūpintųsi šeimos gerove, idant 
jų mergaitė galėtų gyventi, kaip įpratusi. 

Štai Benedikto bėda. 

— Aš mielai su jais susipažinčiau. Pati Žinai. 

Džesė palinksėjo ir suspaudė jam ranką. 

— Kitą savaitę jūs pasimatysite per pobūvį. Guldau galvą, kad juos 
pakerėsi. 

Tėvas vadovavo stambiai vietinei labdaros organizacijai, renkančiai 
lėšas pasaulio žydų reikalams. Jis užsakė stalą „Metropolio“ viešbutyje 
rengiamame labdaringame baliuje, į kurį ją pakvietė ateiti su draugu. 

Suknelė jau nupirkta, dabar tetrūko prie apdaro derančių batelių. 
Jei tėvo paprašytų pinigų, jis be galo apsidžiaugtų. Bet Džesė neprisi- 
vertė kreiptis į jį. Šiandien, per sausio išpardavimą, vietinėje „Marielle 
Shoes“ parduotuvėje aptiko neįtikimai seksualius ir kartu prašmatnius 
„Anya Hindmarch“ aukštakulnius. Juodus, lakuotus, su penkių colių il- 
gio kulnais, kulkšnis juosiančiais dirželiais ir atviromis nosimis. Deja, 
250 svarų kaina vis tiek atrodė per didelė. Beliko tikėtis, kad luktelėjus 
nuolaida padidės. Jeigu per tą laiką juos kas pasičiups, ką gi, tebūnie. 
Teks susirasti kitką. Braitone nestigo batų parduotuvių. Ji būtinai ką 
nors nusipirks! 

Tam pritarė ir Batžmogis, kuris užsukęs į „Deja Shoes“ Kensingtono 
Parko pėsčiųjų take, stoviniuodamas jaunai moteriai už nugaros, klausė- 
si, kaip toji aiškino pardavėjai kitą savaitę dalyvausianti svarbiame ren- 
ginyje ir prieš sužadėtinį norinti pasipuikuoti seksualiais, aukščiausios 
klasės bateliais. Vėliau ją nusekė į šalimais veikiančią „Marielle Shoes . 

Reikia pripažinti, kad pasimatavusi juodus lakuotus aukštakulnius, 
kurių vis dėlto nepirko, ji išties atrodė seksualiai. Neapsakomai. 

Per daug seksualiai, kad juos apsiavusi švaistytų laiką sužadėtiniui. 

Batžmogis iš visos širdies vylėsi, jog mergina sugrįš ir įsigis ba- 
telius. 

Į kuriuos įsispyrusi suteiks džiaugsmo jam! 


50 

Taksi įmontuotas informacijos gaviklis skelbė: 

„Kinijos sodo“ restor. Prestono g. 2 keleiv. Starlingai. 


Kelion. tiksl. Rodino Vingio g. 


Jau 23.20. Kelias minutes palūkuriavęs jis įjungė skaitiklį. Taksi sa- 
vininko nurodymu turėjo laukti ne ilgiau kaip penkias minutes ir tuo- 
met pradėti skaičiuoti kelionės kainą. Vaikautas nežinojo, ar laikrodis 
veikė tiksliai, bet norėdamas sąžiningai elgtis su klientais visada luktelė- 
davo papildomas dvidešimt sekundžių. 

Starlingai. Rodino Vingio gatvė. 

Šituos žmones veš antrą kartą. Jis niekuomet nepamiršdavo kli- 
entų, o Starlingus įsiminė ypač gerai. Įsiminė adresą: Rodingo Vingio 
g. 67. Įsiminė ir tai, kad nuo moters dvelkė „Shalimar“ kvepalais. Jo mo- 
tinos pamėgtais kvepalais. Ji avėjo „Bruno Magli“ aukštakulnius. Ketvir- 
to dydžio. Jo motinos kojos dydžio. 

Įdomu, kokiais bateliais puikuosis šįvakar? 

Kai atsivėrė restorano durys ir laukan išniro pora, Vaikautą per- 
smelkė stiprėjantis jaudulys. Vyriškis svyrinėjo ir laikėsi už moters. Jos 
padedamas įveikė laiptelį ir nulipo ant šaligatvio. Įsikibęs į ją, linguoda- 
mas audringo vėjo šuoruose, nusigavo iki netoliese stovinčio automobilio. 

Tačiau vairuotojo žvilgsnį prikaustė ne vyras, o moters batai. Dai- 
lūs aukštakulniai. Ir su dirželiais. Tokie jam buvo prie širdies. 

Ponas Starlingas dirstelėjo pro Vaikauto nuleistą langą. 

— Takššši į Rodino Viiingį? Šššštarlingams? 

Tiek Žmogaus išvaizda, tiek balsas liudijo, kad jis nusitašęs. 

Taksi šeimininkas liepė vengti girtų keleivių ir juolab galinčių lupti 
ožius. Iškuopti vėmalus kainuodavo brangiai, nes jie patekdavo visur — 
į ventiliacijos angas, langų rėmų prapjovas, elektrinius varikliukus, sė- 
dynes ir dureles skiriančius plyšius. Žmonės nemėgdavo sėstis į saloną, 
kuriame dvokdavo sudvisusiu skrandžio turiniu. Taip smirdantį auto- 
mobilį nemalonu ir vairuoti. 

Tačiau vakaras klientais nedžiugino. Menkos įplaukos supykdys 
taksi savininką. Šis jau skundėsi gautomis per paskutines dešimt dienų 
prastomis Vaikauto pajamomis ir sakė nežinąs nė vieno taksisto, taip 
mažai uždirbusio per pačias Naujųjų metų sutiktuves. 

Jis nė kiek netroško būti atleistas, nenorėjo perleisti automobilio 
kitam žmogui. Todėl nutarė rizikuoti. 

Be to, panūdo užuosti moters kvepalus. Ir išvysti jos batelius savo 
taksi salone. 

Kai Starlingai įsitaisė ant užpakalinės sėdynės, Vaikautas nuspaudė 
akceleratorių. Pataisė veidrodėlį, kad įžiūrėtų ponios Starling veidą, ir 
tarė: 

— Gražūs aukštakulniai! Kertu lažybų, kad čia „Alberta Ferretti'! 

— Tu šumautaš iškrypėliš, a ką? — sprendžiant iš balso, ji buvo 
neką blaivesnė už sutuoktinį. — Ar tik mūsų jau nevežei? Praeitą šša- 
vaitę, a ne“ 

— Jūs avėjote „Bruno Magli“. 

— Po velnių, tu per daug familiarušš! Ne tavo šuknistas reikalas, 
ką aš aviu. 

— Jaučiate potraukį batams, tiesa? — paklausė Vaikautas. 

— Ta-a-aip, jaučia, — įsiterpė Garis Starlingas. — Batams švais- 
to mano pinigus. Prakeiktoms jos kojoms išleidžiu kiekvieną uždirbtą 
pensą! 

— Nes tau, brangusis, kyla tik tada... oi! — suriko ji. 

Vaikautas vėl pažiūrėjo į jos atspindį veidrodėlyje. Ponia Starling iš 
skausmo perkreipė veidą. Su vyru bendravo storžieviškai ir anąsyk, kai 
važiavo taksi. 

Jam patiko moters bruožus sudarkiusi kančios išraiška. 


1998 

Pastarąsias kelias dienas jis mąstė vien apie Reičelę Rajan šaldikly- 
je, kuris stovėjo garaže. Išmesti merginą iš galvos buvo sudėtinga. Jos 
veidas šmėžavo kiekviename nelemtame laikraštyje. Per visas sumautas 
televizijos naujienų transliacijas kalbėjo ašarojantys, asmeniškai į jį be- 
sikreipiantys aukos tėvai. 

— Kadir kas jūs būtumėte, maldaujam, grąžinkit mūsų dukrą. Rei- 
čelė yra miela, nekalta mergaitė, ir mes ją mylime. Neskriauskite jos. 

— Po velnių, čia jūsų dukters kaltė, — sušnibždėjo jis. — Jeigu ne- 
būtų nuplėšusi mano kaukės, dabar būtų sveika gyva. Būtų likusi myli- 
ma jūsų dukrele ir netapusi prakeikta mano bėda. 

Vakar šovusi idėja pamažu užvaldė mintis. Tokia išeitis, ko gero, 
ideali! Jis nuodugniai, ne po vieną kartą, įvertino tikėtinus pavojus, įsi- 
sąmonino, kad galėtų įveikti bet kokius sunkumus. Ir perprato, kad lai- 
ko vilkinimas keltų didesnę grėsmę nei sprendimas griebtis veiksmų. 

Beveik visuose laikraščiuose paminėtas baltas furgonas. Apie jį 
skelbė ir tituliniame Argus puslapyje išspausdinta didžiulė antraštė: AR 
KAS NORS MATĖ ŠITĄ FURGONĄ? Apačioje ją papildė užrašas: Pa- 
našus regėtas Rytinės Terasos gatvėje. 

Pasak teisėtvarkos atstovų, policiją užtvindė lavina skambučių. Ke- 
liuose iš jų minimi balti furgonai? 

Minimas jo furgonas? 

Baltų „Ford Transit“ mieste sukiojosi gyvas velnias. Tačiau poli- 
cininkams proto užteko. Kada eilinis skambutis atves detektyvus į jam 
priklausantį garažą, tebuvo laiko klausimas. Merginą reikia iš ten išga- 
benti. Ir kur nors pragaišinti automobilį — šiandien ekspertizių tech- 
nologijos ženkliai patobulėjo. Tačiau problemas būtina spręsti po vieną. 

Lauke pylė kaip iš kibiro. Dabar šeštadienis, 23.00. Vakarėlių me- 
tas. Nors vargu ar tokiu bjauriu oru mieste slankioja labai daug Žmonių. 

Apsisprendęs jis išlėkė iš namų ir nubėgo savo nediduko senojo 
„Ford Sierra“ link. Po dešimties minučių stovėdamas už šlaputėlio, pas- 
togėn įvaryto automobilio nuleido garažo duris, kurios uždaromos tyliai 
sužvangėjo. Įjungė žibintuvėlį, nes baiminosi rizikuoti ir degti palubės 
lemputes. 

Į šaldiklį įkišta jauna moteris apšarmojo, raižioje, atšiaurioje švie- 
soje jos veidas atrodė kone perregimas. 

— Reičele, mes pasivažinėsime. Tikiuosi, nesikarščiuosi? 

Jis vyptelėjo iš savo sąmojo. Aha. Nesikarščiuosi. Pats jautėsi pui- 
kiai. Planas išdegs. Tik nevalia prarasti savitvardos. Atsiminė kažkur 
skaitęs posakį: Jei tu ramus, kada visi klejoja, pametę galvas...* 

Iš kišenės jis išsitraukė pakelį rūkalų ir pabandė užtraukti dūmą. 
Bet ranka taip virpėjo, kad iš pradžių nepavyko spragtelėti žiebtuvėliu, o 
paskui niekaip nesisekė priglausti liepsnelės prie cigaretės galiuko. Pra- 
kaitas žliaugė sprandu tartum plūsdamas iš sugedusio čiaupo. 


Iki vidurnakčio buvo likusi viena kita minutė, kai jis, prie diržo 
prisisegęs įrankių komplektą, apriedėjo Luiso kelio žiedą ir nuslinko pa- 
lei Braitono ir Houvo miesto morgą. Pliaupiant lietui, kurį nuo priekinio 
stiklo braukė čeksintys valytuvai, pasuko kairėn ir asfaltuotu taku pasie- 
kė kelionės tikslą, „Dž. Bando ir sūnų laidojimo namus. 


* 


Eilutė iš Rudyardo Kiplingo eilėraščio „Jei...“ (vertė. Lionginas Pažūsis). 

Prakaito išpiltą kūną purtė drebulys, skrandis susiveržė į mazgą. 
Reičele, kvaiša tu, idiote, kurių galų nuplėšei mano kaukę? 

Aukštai ant sienos, virš užuolaidomis aptraukto įstaigos lango, jis 
įžvelgė signalizacijos skydelį. „Sasekso apsaugos sistemos. Nieko bai- 
saus, tarė sau, sustojęs priešais plieninius vartus, užrakintus kabamąja 
spyna. Šioji irgi neturėtų kelti problemų. 

Anapus gatvės stūksojo namas — pirmąjį aukštą užėmė Nekilnoja- 
mojo turto agentūra, kuri tokiu paros metu neveikė, o kituose dviejuose, 
padalintuose į butus, gyveno žmonės. Viename lange tviskėjo šviesa. Bet 
vietiniai įpratę matyti automobilius, kiauromis paromis bildančias į lai- 
dotuvių biurą ir atgal. 

Išjungęs „Ford Sierra“ žibintus jis nėrė į lietų ir suskato rakinėti 
spyną. Pro šalį tepraūžė pavienės mašinos ir taksi. Žybčiodamas mėly- 
nais švyturėliais ir staugdamas sirena, pralėkė policijos patrulio auto- 
mobilis, kuris privertė sulaikyti kvapą. Laimei, ekipažas į šalis nesidairė, 
nes veikiausiai skubėjo į kažkokią nelaimės vietą. Po kelių sekundžių jis 
nuvažiavo į užpakalinį kiemą ir sustojo tarp dviejų katafalkų bei fur- 
gono. Tuomet grįžo laukan, užvėrė vartus, apjuosė juos grandine, bet 
spyną paliko kadaroti neužšautą. Jei niekas čia neatklys, viskas bus gerai. 

„Chubb užraktą, įstatytą dvigubose priėmimo skyriaus duryse, 
jis įveikė greičiau nei per minutę. Žengęs per slenkstį suraukė nosį, nes 
tamsus koridorius atsidavė balzamavimo ir dezinfekcinių skysčių kva- 
pais. Supypsėjo vidinis pavojaus įrenginys. Po šešiasdešimties brangių 
sekundžių atgys ir išoriniai varpai. Signalizacijos skydelio aptaisą jis nu- 
ėmė nesugaišęs nė pusės minutės. Po kitų penkiolikos sekundžių visur 
įsivyravo tyla. 

Pernelyg slegianti. 

Uždarius duris, tyluma tapo dar slogesnė. Ją iš dalies prasklaidė tik 
vos girdimas šaldytuvo dūzgimas ir ritmiškas laikrodžio arba kažkokio 
matuoklio tiksėjimas. 

Tokios įstaigos keldavo šiurpą. Jis prisiminė, kaip čia lankėsi pas- 
kutinį kartą; anuomet buvo vienui vienas ir stingo iš baimės. Aplinkui 
pilna negyvėlių, tokių kaip Reičelė Rajan. Laimei, jie negali nei fiziškai 
tau pakenkti, nei kam nors tave įskųsti. 

Negali šokti ant tavęs. 

Tačiau tai nepadėjo pasijusti geriau. 

Bandydamas susiorientuoti aplinkoje jis žibintuvėliu apšvietė ko- 
ridorių. Išvydo įrėmintus Jungtinės Karalystės sveikatos ir saugos vyk- 
domosios įstaigos perspėjimus, gesintuvą, geriamojo vandens aparatą. 
Kilnodamas sportbačiais apautas kojas, tykiai nutipeno per grindų ply- 
teles, kartu ausimis gaudė bet kokius naujus, iš patalpų arba lauko sklin- 
dančius garsus. Dešinėje pusėje pamatė laiptatakį. Jei atmintis neapga- 
vo, šis vedė į atskirus kambarius, šarvojimo sales, kur velionių gedėdavo 
draugai ir giminaičiai. Kiekviename stovėjo po lovą, ant kurios tysojo 
lavonai, — vyrus aprengdavo pižamomis, moteris naktiniais marški- 
niais, — iš po apklotų iškišę galvas tvarkingai sušukuotais plaukais, nuo 
balzamavimo skysčio parausvėjusiais veidais. Jie atrodė kaip žmonės, 
nakvojantys sename neskoningame viešbutyje. 

Bet šitie svečiai ryte nespruks „pamiršę apmokėti sąskaitą, pagal- 
vojo jis ir nepaisydamas įtampos vyptelėjo. 

Žibintuvėlį nukreipus kairėn ir apšvietus atvirą tarpdurį, akiratyje 
subolavo horizontaliai ištiesta marmurinė statula. Jis atidžiau įsižiūrėjo 
ir perprato regis ant stalo gulintį lavoną. Po dešiniosios kojos pirštais ka- 
bėjo dvi kortelės su ranka brūkštelėtais užrašais. Negyvas senis drybsojo 
išsižiojęs lyg į krantą išmesta Žuvis, pro žarnelių kaniules į kūną smel- 
kėsi balzamavimo skystis, prie šlaunies glaudėsi nukeipęs, nebeveiksnus 
penis. 

Greta numirėlio rikiavosi atviri ir tušti karstai, išskyrus vieną, ant 
kurio uždaryto dangčio buvo pritvirtinta žalvarinė plokštelė su išgravi- 
ruota laidojamo žmogaus pavarde. 

Jis trumpam sustojo ir pasiklausė. Bet tegirdėjo trankius savo šir- 
dies tvinksnius ir venomis srūvančio kraujo šniokštimą, garsesnį už pa- 
tvinusios upės riaumojimą. Lauke ūžė transporto priemonės. Iš pasau- 
lio, egzistuojančio anapus sienų, vidun prasisunkė tik šiurpus oranžinis 
gatvės žibinto spindesys. 

— Sveiki, visi! 

Sukiodamas spindulių pluoštą jis jautėsi siaubingai nejaukiai. Galų 
gale pastebėjo ant sienos kabliukų sukabintas A4 formato blankų ko- 

pijas ir skubiai prie jų prisiartino. Tarp dokumentų rado registracijos 
anketas su visa pagrindine informacija apie velionius — vardu, pavarde, 
mirties data ir vieta, nurodymais laidotuvių namams — ir laisvai pasi- 
renkamų išlaidų langeliais, kuriuos reikėjo pažymėti varnele: mokestį už 
vargonininko paslaugas, mokestį už kapines, mokestį už laidotuves baž- 
nyčios kapinėse, mokestį už gydytojo paslaugas, mokestį už širdies sti- 
muliatoriaus pašalinimą, mokestį už kremavimą, mokestį už duobkasio 
paslaugas, mokestį už paslaugų išrašą, gėles, memorialinius atvirukus, 
nekrologus spaudoje, karstą, urną pelenams. 

Jis akimis permetė pirmąjį puslapį. Nieko gero, nes „Balzamavi- 
mo“ langelyje padėtas paukščiukas. Kaip ir dar keturiuose blankuose. 
Viltys ėmė blėsti. Balzamuotus žmones laidos tik antroje kitos savaitės 
pusėje. 

Bet sėkmė, regis, nusišypsojo sulig penkta registracijos forma. 


Ponia Molė Vinifreda Glosop 
Mirties data: 1998 sausio 2. Amžius: 81. 


Kiek žemiau: 
Laidotuvių data: 1998 sausio 12, 11.00. 


Pirmadienio rytas! 

Jo žvilgsnis sparčiai nuslydo apačion iki žodžių „Laidojimo bū- 
das“. Nekas. Gaila, kad lavono nekremuos. Nepavers dulkėmis. Taip 
būtų saugiau. 

Peržiūrėjus likusius šešis dokumentus nepavyko aptikti nė vieno 
tinkamo varianto. Visus guldys į kapą ateinančios savaitės viduryje. 
Juos rinktis pernelyg rizikinga — kas, jeigu mirusįjį aplankys šeimy- 
niškiai. 

Neprašyta balzamuoti tiktai vieno asmens. Molės Vinifredos 
Glosop. 

Matyt, artimieji per šykštūs, kad leistų pinigus tokiai procedūrai. 
Senutė jiems turbūt nerūpės. Ir, reikia manyti, iš pat ryto į laidojimo 

namus neatlėks sielvartaujantis giminaitis, kuris užsigeis paskutinį kartą 
į ją dirstelėti. 

Stengdamasis nekreipti dėmesio į vos už kelių pėdų paguldytą ne- 
gyvėlį, jis žibintuvėliu nutvieskė uždaryto karsto plokštelę. 

Molė Vinifreda Glosop, perskaitė. Mirties data: 1998 sausio 2. Am- 
žius: 81. 

Sprendžiant iš užšauto ir priveržto dangčio, menkai tikėtina, kad 
rytoj kas nors pas ją užsuks. 

Nuo diržo jis nusikabino darbui reikalingą instrumentą, atsuko 
varžtus, pakėlė dangtį ir įsispigino vidun alsuodamas mišiniu kvapų, 
kurie sklido nuo neseniai supjaustytų lentų, klijų, naujo audinio ir de- 
zinfekanto. 

Numirėlę supo kreminis aksominis karsto pamušalas, iš po bal- 
tos, kūną gaubiančios drobulės kyšojo galva. Ji atrodė netikra, panė- 
šėjo į keistą senelės lėlę. Sudžiūvusį, kampuotą vėžlio spalvos veidą 
margino raukšlės ir išsišovę kaulai. Lūpas varstančios gijos bylojo, kad 
burna užsiūta. Žilos garbanėlės buvo trumpai pakirptos ir tvarkingai 
sušukuotos. 

Nuo galvą pervėrusių atsiminimų suspaudė gerklę, kurioje po aki- 
mirkos užstrigo dar vienas gumulas — šįkart baimės. Jis iš šonų apka- 
bino senolė, kilstelėjo ir nustebo suvokęs, kokia ji lengva. Savo glėbyje 
pajuto mirusios moters nesvarumą. Iš kūno liko tik oda aptempti kau- 
lai. Senutę greičiausiai suėdė vėžys, pamanė jis guldydamas lavoną ant 
grindų. Velnias, Reičelė Rajan kur kas sunkesnė. Kokia dvylika trylika 
kilogramų. Bet karsto nešėjai, ko gero, nepajus jokio skirtumo. 

Jis nubėgo laukan, atvožė „Ford Sierra“ bagažinę ir iškėlė Reičelę, 
įvyniotą į du patvarios plastikinės plėvelės sluoksnius, idant nuo ati- 
tirpstančio kūno į karstą nepratekėtų vanduo. 


Po dešimties minučių, į vietą grąžinęs signalizacijos skydelio aptai- 
są, iš naujo įjungę apsaugos sistemą, grandine apvijęs vartus ir užraki- 
nęs kabamąją spyną, jis išvairavo fordą į lietaus čaižomą kelią ir įsiliejo 
į judrų šeštadienio vakaro eismą. Žinojo privaląs važiuoti ramiai, kad 

nesudomintų policininkų, tik ne dabar, kai bagažinėje tūno Molė Vinif- 
reda Glosop. Įsijungė radijo imtuvą ir išgirdo „The Beatles“ dainą: „Išeitį 
rasime mes. 

Jis kumščiu tvojo per vairą, iš palengvėjimo bemaž spirgėdamas. 
Taip! Taip! Taip! Išeitį rasime mes! 

O taip! 

Pirmas etapas sėkmingai įgyvendintas. Laikas susitelkti į antrą pla- 
no stadiją. Ji kėlė nerimą, nes tolesnius įvykius galėjo lemti nežinomi 
faktoriai. Bet iš riboto alternatyvų skaičiaus šioji rodėsi geriausia. Ir, jo 
požiūriu, buvo gana išmoninga. 


ŠIANDIENA 


52 
Sausio 11-oji, šeštadienis 


Šv. Patriko nakvynės namuose visą savaitę galiojančios taisyklės 
sekmadieniais būdavo švelnesnės. Nors gyventojams vis vien tekdavo 
apleisti patalpas 08.30, sugrįžti jie galėdavo 17.00. 

Bet, Dareno Spaiserio nuomone, valdžia elgėsi kiek per griežtai. 
Juk pastogė įkurta bažnyčioje — argi maldos namai neturėtų suteikti 
prieglobsčio bet kuriuo paros metu? Ypač tada, kai oras sumautas? Ta- 
čiau jis neketino protestuoti, nes baiminosi susigadinti reputaciją. Norė- 
jo persikraustyti į vieną iš „MiPod“ kapsulių. Dešimt savaičių džiaugtis 
asmenine erdve, išeiti ir parsigauti atgal kada užsimanęs. Taip, būtų ne- 
blogai. Geresnės sąlygos leistų susitvarkyti gyvenimą — tik ne taip, kaip 
tikėjosi šiai priebėgai vadovaujantys žmonės. 

Lauke pliaupė lietus. Ir tvyrojo ledinis šaltis. Tačiau jis neketino 
kiaurą dieną prasėdėti kambaryje. Televizorius veikė, ir pora įnamių, 
spoksančių į mažumėlę padūmavusį ekraną, žiūrėjo kartojamas futbolo 
rungtynes. 

O taip, futbolas. Braitone ir Houve šeimininkavo „Albion koman- 
da. Spaiseris puikiai atminė žavingą dieną iš paauglystės laikų, kai per 
Futbolo asociacijos taurės finalą jie žaidė Vemblio stadione ir pasiekė 

lygiąsias. Pusė mieste stovinčių namų savininkų išvyko į varžybas, kita 
dalis sėdėjo svetainėse, prisiklijavusi prie televizorių. Įsilaužimams toji 
diena buvo viena iš geriausių per visą profesinę jo veiklą. 

Beje, vakar jis lankėsi Vitdino sporto komplekse. Futbolą mėgo, 
nors už „Albion“ nesirgo. Pirmenybę teikė Mančesterio „United ir Lon- 
dono „Chelsea“, bet į rungtynes užsuko dėl savų priežasčių. Panūdęs įsi- 
gyti kokso — taip gatvėse vadindavo kokainą — privalėjo asmeniškai 
kreiptis į narkotikų prekeivį, kurį rado įprastoje vietoje. Nuo senų laikų 
niekas nepasikeitė, išskyrus padidėjusią kainą ir suprastėjusią kvaišalų 
kokybę. 

Per susitikimą Spaiseris gerokai patuštino savo menkas santaupas, 
už aštuntąją uncijos dalį atseikėdamas šimtą keturiasdešimt svarų. Du 
iš trijų su puse gramų nuplovė pora alaus pintų ir keliais viskio stiklais. 
Likusį pusantro gramo pasitaupė, kad ištvertų nuobodžią šiandieną. 

Jis apsivilko šiltą striukę ir užsismaukė beisbolo kepuraitę. Dau- 
guma kambario kaimynų dykinėjo — šnekučiavosi susibūrę į grupeles, 
kiurksojo panirę į apmąstymus arba stebeilijosi į televizorių. Kaip ir pa- 
čiam Darenui, nė vienam nebuvo kur eiti, juolab sekmadienį, kai nevei- 
kė bibliotekos, vienintelės šiltos įstaigos, kuriose lankytojai nevaržomai 
stumdavo valandas ir prie jų niekas nekibdavo. Bet Spaiseris turėjo planų. 

Apskritas, sieninis, virš maisto liuko — šiuo metu uždaryto — ka- 
bantis laikrodis rodė 08.23. Liko septynios minutės. 

Būtent tokiais momentais širdį nutvilkydavo kalėjimo ilgesys. Ten 
gyventi lengva. Aplinkui šilta ir sausa. Už grotų viešpatauja nusistovėju- 
si tvarka, draugiją palaiko sava kompanija. Tavęs nevargina jokie rūpes- 
čiai. Bet yra svajonės. 

Jis priminė sau, apie ką svajojo. Priminė, kad planavo pasirūpinti 
ateitimi. Sukaupti šlamančiųjų ir grįžti į doros kelią. 

Paskutines kelias minutes mėgaudamasis sausa aplinka, Spaiseris 
paskaitė ant sienų kabančius plakatus: 


NORITE PASIKEISTI? 
„KAIP ATGAUTI PASITIKĖJIMĄ SAVIMI — 
NEMOKAMAS PASKAITŲ KURSAS VYRAMS 

„KAIP LAIKYTI MAISTĄ — NEMOKAMAS PASKAITŲ KURSAS 
„KAIP JAUSTIS SAUGESNIAM NAMUOSE IR BENDRUOMENĖJE — 
NAUJAS NEMOKAMAS PASKAITŲ KURSAS 
ŠVIRKŠČIATĖS Į RAUMENIS? 

BŪKITE ATSARGŪS 
MANOTE, KAD TURITE BĖDŲ DĖL KOKAINO ARBA KITŲ NARKOTIKŲ? 


Jis šnirpštelėjo. Aha, bėdų dėl kokaino turėjo. Miltelių per mažai — 
štai problema, kuri taps dar rimtesnė, nes kvaišalams stigo grynųjų. Va, 
ko reikėtų. Vakarykštis kaifas pakėlė nuotaiką, sužadino geismą, bet 
įaudrino grėsmingai. Na ir kas, velniai rautų! 

Šįryt Spaiseris atsibudo lyg sudaužytas. Jautėsi, tarsi būtų nugar- 
mėjęs į prarają. Nusprendė išlenkti keletą gėrimų, sušniaukšti kokso 
likučius, o tada, nebekvaršinant galvos dėl bjauraus oro, apsilankyti vie- 
noje kitoje nusižiūrėtoje miesto dalyje. 

Sekmadieniais brautis į būstus pavojinga. Namuose lindėdavo per 
daug žmonių. Net jeigu jie išėję, neaišku ką veikė kaimynai. Dieną de- 
rėtų skirti paieškoms, tyrimams. Iš pažįstamų, įsidarbinusių draudimo 
bendrovėse, jis gaudavo adresų, o šiuos kaupė ir atsidūręs kalėjime, 
idant nešvaistytų brangaus laiko. Sudarė sąrašą privačių namų ir butų, 
kurių šeimininkai turėjo aukštos kokybės juvelyrinių bei sidabro dir- 
binių. Tam tikrais atvejais netgi tiksliai žinojo, kokias vertybes aptiktų. 
Kokį gausų pelną susižertų. Jei nepraras budrumo, grobio užteks pradėti 
naujam gyvenimui. 

— Darenai* 

Jis krūptelėjo išgirdęs savo vardą, atsisuko ir pamatė vieną iš čio- 
nykščių savanorių darbuotojų, vardu Saimonas, apie trisdešimties metų 
vyruką trumpais plaukais ir ilgomis žandenomis, apsirengusį mėlynais 
marškinėliais ir užsitempusį džinsais. 

Spaiseris žvelgė į Saimoną spėliodamas, kas atsitiko. Vakar kažkas 
jantį narkotikus arba pastebėdavo, kad nakvynės namuose esi apsinešęs, 
kaipmat lėkdavai laukan. 

— Tavęs teiraujasi du ponai. 

Nuskambėjus žodžiams, jo viduriai tartum ėmė siūbuoti į šonus 
ir pavirto drebučiais. Panašūs pojūčiai apnikdavo kaskart, kai Darenas 
suvokdavo, kad prisižaidė ir jį tuojau areštuos. 

— Aba, gerai, — atsiliepė pasistengdamas nutaisyti kuo atsainesnį 
ir abejingesnį toną. 

„Du ponai“ reiškė tik vieną dalyką. 

Įkandin jaunojo savanorio išeinančiam pro duris Spaiseriui su- 
traukė skrandį. Galvoje blaškėsi mintys. Už kokius darbelius, nuveiktus 
per pastarąsias porą dienų, jam galėtų atsirūgti? 

Pailgas koridorius, kurio vieną galą dailino gotiško stiliaus skliau- 
tas, labiau priminė bažnyčią nei gyvenamąsias patalpas. Už registratūros 
šalia arkos stoviniavo du vyrai. Jųdviejų apranga ir išvaizda bylojo, kad į 
Šv. Patriko nakvynės namus prisistatė farai. 

Vienas iš poros, liesas išstypėlis trumpais dygliuotais sutaršytais 
plaukais, atrodė taip, lyg daugybę mėnesių nebūtų normaliai išsimie- 
gojęs. Kitą, juodaodį nuskustu, it meteoritas pliku viršugalviu, Spaiseris 
kažkur buvo regėjęs. 

— Darenas Spaiseris? — paklausė plikagalvis. 

— Aha. 

Vyriškis atkišo policininko pažymėjimą, į kurį Spaiseris veik nesi- 
teikė žvilgtelėti. 

— Detektyvas seržantas Brensonas iš Sasekso kriminalinio sky- 
riaus, čia mano kolega detektyvas konsteblis Nikas Nikolas. Nieko prieš, 
jei pasišnekėtume? | 

— Mano darbotvarkė nepaprastai įtempta. Bet judviem laiko gal 
ir rasčiau. 

— Kaip paslaugu. 

— Taip, taip, aš mielai bendradarbiauju su policija, — palinksėjo 
Spaiseris. — Aha, — pridūrė sušnarpšdamas. 

Savanoris darbuotojas atidarė duris ir mostu paragino trijulę užeiti 
vidun. 

Darenas įžengė į nediduką susitikimų kambarį, kuriame stovėjo 
stalas ir šešios kėdės, o tolimojoje sienoje žvilgėjo milžiniškas vitražinis 
langas. Jam atsisėdus, abu detektyvai įsitaisė priešais. 

— Mums jau teko matytis, ar ne? — paklausė detektyvas seržantas 
Brensonas. 

— Galbūt, — jis susiraukė. — Jūsų veidas lyg ir pažįstamas. Bandau 
atsiminti, iš kur. 

— Prieš trejus metus kalbėjau su tavimi apie vagystes iš namų. Bu- 
vai ką tik sulaikytas dėl įsilaužimo ir kėsinimosi užpulti. Dabar pameni? 

— O taip. 

Spaiseris plačiai nusišypsojo abiem detektyvams, bet jie tuo pačiu 
neatsakė. Netikėtai ėmė čirkšti susivėlusio ilgšio mobilusis. Jis pašnaira- 
vo į ekranėlį ir pakėlė telefoną prie ausies. 

— Esu užsiėmęs. Atskambinsiu tau vėliau, — burbtelėjo ir įkišo 
aparatą į kišenę. 

Brensonas išsitraukė ir atsivertė bloknotą. Sekundę kitą patyrinėjo 
puslapį. 

— Iš kalėjimo tave paleido gruodžio 28-ąją, ar ne? 

— Teisingai. 

— Mes norėtume žinoti, ką konkrečiai veikei atgavęs laisvę. 

Spaiseris vėl sušnirpštė. 

— Aš nesinešioju užrašų knygos su kalendoriumi. Man sekretorė 
nedirba. 

— Nieko tokio, — atsiliepė dygliaplaukis sužvejodamas juodą kny- 
gutę. — Ją turime mes. Ir su pernykščiu, ir su šių metų kalendoriais. 
Datas padėsime atkurti. 

— Kokie jūs malonūs. 

— Tam čia ir esame, — paaiškino Nikas Nikolas. — Kad padary- 
tume tau paslaugą. 

— Pradėkime nuo Kūčių, — tarė Brensonas. — Kiek suprantu, 
prieš lygtinį paleidimą Fordo atvirasis kalėjimas suteikdavo tau galimy- 
bę dienomis dirbti „Metropolio“ viešbučio ūkio skyriuje. Aš teisus? 

— Aha. 

— Kada paskutinį kartą lankeisi viešbutyje? 

— Per Kūčias, — pamąstęs atsakė Spaiseris. 

— O prieš Naujųjų metų sutiktuves? — tęsė Glenas Brensonas. — 
Kur tada buvai, Darenai? 

Spaiseris pasikrapštė nosį ir vėl šnarpštelėjo. 

— Na, mane pakvietė atvykti į Sandringamo dvarą, į pokylį su ka- 
rališkosios šeimos nariais, bet aš nusprendžiau, kad savo laiko neverta 
leisti su frantais... 

— Baik kvailioti, — rūsčiai nutraukė detektyvas seržantas. — Ne- 
pamiršk, kad esi paleistas lygtinai. Galime plepėti maloniai arba kalbėtis 
griežtai. Tai yra čia arba už grotų, kur tave nutrenksime. Mums gerai ir 
taip, ir anaip. 

— Ne, ne, šnekėkime čia, — sušniurkštęs skubiai atsiliepė Spaiseris. 

— Peršalai? — pasiteiravo Nikas Nikolas. 

Jis pakratė galvą. 

Detektyvai susižvalgė. 

— Taigi Naujųjų metų šventė, — prabilo Brensonas. — Kur per ją 
buvai? 

Spaiseris nudūrė akis į rankas, kuriomis prislėgė stalą. Į apkramty- 
tus nagus ir nugremžtą odelę aplink juos. 

— Gėriau „Ihe Neville“. 

— „Ihe Neville aludėje? — pasitikslino Nikolas. — Prie greihaun- 
dų kinodromo? 

— Aha, ten, kur lenktyniauja šunys. 

— Ar tavo žodžius gali kas nors patvirtinti? — paklausė detektyvas 
seržantas. 

— Aš sėdėjau su keliais... hmm... kolegomis. Jei norite, pasakysiu 
jų vardus. 

Nikolas atsigręžė į kolegą. 

— Patikrinsiu vaizdo stebėjimo kamerą. Tenykščiai ją turi, kiek pa- 
menu iš praeito tyrimo. 

Brensonas užsirašė pastabą. 

— Kada apleidai barą? 

— Sunku pasakyti. — Spaiseris patrūkčiojo pečiais. — Nusitašiau 
kaip kiaulė. Pirmą, gal pusę antros nakties. 

— Kur tuo metu nakvojai? — įsiterpė Nikolas. 

— Kemptauno prieglobstyje. 

— Ar kas nors atsimintų matęs, kaip atsibeldei namo? 

— Toji šutvė? Ne-e. Jie nesugeba ničnieko prisiminti. 

— Kaip grįžai? — paklausė Brensonas. 

— Išsikviečiau vairuotoją, kuris mane pargabeno rolsroisu, kaipgi 
kitaip? 

Jis mestelėjo repliką taip nekaltai, kad Glenas vos susiturėjo neiš- 
sišiepęs. 

— Ir vairuotojas už tave laiduotų? 

Spaiseris papurtė galvą. 

— Parėjau pėsčiomis. Miklinau kojas, aišku? 

Detektyvas seržantas pervertė atgal kelis bloknoto lapus. 

— Pakalbėkime apie aną savaitę. Kur buvai sausio 8-ąją, ketvirta- 
dienį, tarp šeštos valandos vakaro ir vidurnakčio? 

— Šunų lenktynėse, — greitai, lyg žinodamas, kokį klausimą išgirs, 
atsakė Spaiseris. — Vėliau dalyvavau damų vakare. Aludėje prasėdėjau 
iki pusės aštuonių ir grįžau čia. 

— Prie greihaundų stadiono? Vietiniame bare, tokiame kaip „The 
Neville? 

— Aha, viename iš jų. 

Brensonas sau priminė, kad nuo tų apylinkių iki Drouvėjaus kelio, 
kur ketvirtadienį buvo išprievartauta Roksė Pirs, pėstute įmanoma nu- 
kakti per penkiolika minučių. 

— Ar gali įrodyti, kad ten lankeisi? Turi lažybų bilietėlio šaknelę? 
Gal tau kas nors palaikė kompaniją? 

— Aš pakabinau vieną paukštytę, — jis prikando liežuvį. 

— Kuo vardu? — paklausė Brensonas. 

— Suprantat, ji ištekėjusi. Tą vakarą vyras buvo kažkur nusidangi- 
nęs. Vargu ar moterėlė apsidžiaugtų, jeigu faras apibertų ją klausimais. 

— Persimetei į dorybingųjų pusę, Darenai? Netikėtai įgijai sąži- 
nę? — keistai čia sutapo, kad Roksės Pirs sutuoktinio irgi nebuvo na- 
muose, pagalvojo detektyvas seržantas, bet savo minčių nepasakė. 

— Niekur aš nepersimečiau. Tik nenoriu sakyti jos vardo. 

— Tada pateik geresnį įrodymą dėl šunų lenktynių ir vėliau pra- 
leisto laiko. 

Spaiseris nuo detektyvų nenuleido akių. Velniškai panūdo užsirū- 


kyti. 

— Gal pasakytumėt, ką čia veikiate? 

— Mieste žaginamos moterys. Mes kalbamės su žmonėmis, kad 
atmestume jų, kaip potencialių nusikaltėlių, kandidatūras. 

— Įtariate mane? 

Brensonas pakratė galvą. 

— Ne, bet dėl lygtinio paleidimo datos esi tikėtinas, susidomėjimą 
keliantis asmuo. 

Jis nepridūrė, kad patikrinus 1997 ir 1998 metų įrašus paaiškėjo 
viena smulkmena: anuomet Spaiserį paleido iš kalėjimo likus šešioms 
dienoms iki pirmo, kaip manoma, Batžmogio antpuolio. 

— Pakalbėkime apie vakar dieną. Kaip praleidai laiką tarp penktos 
ir devintos vakaro? 

Spaiseris neabejojo, kad jo veidas svyla. Jautėsi įspeistas į kampą, 
o srautas klausimų, į kuriuos negalėjo atsakyti, kurstė nepasitenkinimą. 
Taip, jis tiksliai žinojo, ką veikė vakar, 17.00. Giraitėje, kuri vešėjo už 
namo Vudlando alėjoje, vadinamojoje Braitono milijonierių gatvėje, 
pirko koksą iš vieno tenykščio gyventojo. Jei bent paminėtų adresą, kito 
gimtadienio greičiausiai nesulauktų. 
išgerti. Prieš vietinę komendanto valandą grįžau čia, pavakarieniavau ir 
griuvau į lovą. 

— Klaikus žaidimas, ar ne? — įsiterpė Nikas Nikolas. 

— Aha, tas antras įvartis... siaubas... — nusivylęs Spaiseris kilstelė- 
jo rankas ir vėl sušniurkštė. 

— Tavo draugužis turi vardą? — pasidomėjo Glenas Brensonas. 

— Nec-e. Žinot, kas keisčiausia? Su juo vis matausi, pažįstu ne vie- 
nerius metus, bet taip ir neišsiaiškinau vardo. Juk apie tokius dalykus 
nekamantinėsi žmogaus, su kuriuo geri dešimt metų, tiesa? 

— Kodėl ne? — paklausė Nikolas. 

Spaiseris patraukė pečiais. 

Stojo ilga tylos pauzė. 

Detektyvas seržantas atsivertė kitą bloknoto puslapį. 

— Nakvynės namų durys uždaromos 20.30. Man sakė, kad parsi- 
gavai 20:45, bendravai suliedamas žodžius, o tavo vyzdžiai buvo išsiplė- 

tę. Džiaukis, kad tau išvis leido įeiti. Prieglaudos gyventojams draudžia- 
ma vartoti narkotikus. 
— Ei, detektyve, aš nesiliečiu prie kvaišalų, — sušnarpštęs atsakė jis. 
— Be abejo. Tu viso labo stipriai peršalai, ar ne? 
— Aha. Turbūt. Tiksliai. Rimtai persišaldžiau! 
Brensonas linktelėjo. 
— Guldau galvą, kad tebetiki Kalėdų Seneliu? 
Spaiseris vylingai nusišypsojo nesuvokdamas, kur detektyvas lenkia. 
— Kalėdų Seneliu? Aha. Aha, kodėl gi ne? 
— Kitąmet nusiųsk jam laišką ir paprašyk sumautos nosinės. 


53 
Sausio 11-oji, sekmadienis 


Vaikautas nevairuodavo taksi sekmadieniais, nes turėjo kitokios 
veiklos. 

Jam patiko šita frazė, kurią sakydavo aplinkiniai. Turėti kitokios 
veiklos. Gražiai skamba. O jam patiko retsykiais sakyti gražiai skamban- 
čius žodžius. 

— Kodėl niekada nevažinėji sekmadieniais? — neseniai pasiteira- 
vo taksi savininkas. 

— Nes turiu kitokios veiklos, — oriai atsiliepė Vaikautas. Ir neme- 
lavo. Svarbiais reikalais užsiimdavo nuo pat ryto iki vėlaus vakaro. 

Šiandien vakaras jau artėjo į pabaigą. 

Sekmadieniais atsibudęs jis pirmiausia patikrindavo, ar žemiau 
vaterlinijos angliavežis neprateka, ar stoge neatsirado skylučių. Tuomet 
sutvarkydavo laivą. Švaresnio namo ant vandens nebuvo visame Šoreha- 
me. Paskui Vaikautas pedantiškai išsičiustydavo pats. Žinojo esąs.valy- 
viausias, geriausiai apsiskutęs Braitono ir Houvo taksistas. 

Iš Indijos grįžę į Angliją „Tomo Niubaundo" šeimininkai tikriau- 
siai juo didžiuosis. Gal net leis toliau gyventi kartu, jeigu jis sutiks kiek- 
vieną sekmadienio rytą išblizginti būstą. 

Vaikautas nuoširdžiai vylėsi, jog taip ir nutiks. Nes jis neturėjo kur 
eiti. 

Vienas iš kaimynų teigė, neva „Tomas Niubaundas“ toks švarus, kad 
užsimanius galima valgyti nuo denio. Kažkokia nesąmonė. Kam taip elg- 
tis? Laukan išneštą valgį bandytų suėsti atskridę kirai. Maisto ir paukščių 
suterštą denį vėl tektų kuopti. Taigi jis nuleido pasiūlymą negirdom. 

Bėgant metams Vaikautas suprato, kad į patarimus neverta kreip- 
ti dėmesio. Daugumą dalydavo idiotai. Protingi žmonės pasilaikydavo 
mintis sau. 

Neskaitant kas valandą geriamos arbatos ir sekmadienio vakarie- 
nės — visada mikrobangų krosnelėje pašildytos lazanijos, — ruošos 
darbus pakeisdavo kita užduotis. Iš savo slėptuvės, įrengtos laivo korpu- 
so žiaunose, jis ištraukdavo grandinėles, kurios priklausė aukštai mon- 
tuojamiems tualeto bakeliams. Angliavežyje pasisekė aptikti neblogų 
slaptaviečių. Keliose glūdėjo batų kolekcija. 

Vaikautas mėgdavo neskubėdamas sudėlioti grandines ant salono 
grindų. Iš pradžių visas suskaičiuodavo norėdamas įsitikinti, kad jam 
nesant laive kurios nors nepavogė į būstą įsibrovęs vagis. Atidžiai jas 
apžiūrėdavo ir patikrindavo, ar neatsirado rūdžių dėmelių. Metaliniu 
šveitikliu uoliai ištrindavo kiekvieną grandį. 

Vėliau, padėjęs rinkinį į vietą, jis pasinerdavo į internetą. Likusią 
popietės dalį tyrinėdavo permainas „Google Žemė“ programos vaiz- 
duose. Seniai suvokė, kad žemėlapiai kisdavo, kaip ir kitkas. Jais pasiti- 
kėti negalima. Pasikliauti nevalia niekuo. Praeitis panaši į lakųjį smėlį. 
Perskaityta, suvokta, galvoje išsaugota medžiaga neišvengdavo pokyčių. 
Net jeigu kadaise įsiminei konkrečius duomenis, tai dar nereiškė, kad 
šiandien jie teisingi. Pavyzdžiui, žemėlapiai. Geru taksistu netapsi, jei 
remsies vien tik jais. Privalai domėtis naujovėmis. Nuolat! 

Technologijų atžvilgiu padėtis identiška. 

Iš tam tikrų prieš penkerius, dešimt, penkiolika metų pažinotų 
įtaisų šiandien nebuvo jokios naudos. Technologijos tobulėjo. Savo do- 
kumentų spintelę jis užgrūdo elektros instaliacijos ir apsaugos sistemų 
schemomis. Mielai jas nagrinėdavo. Ieškodavo trūkumų. Nuo mažų die- 
nų įsisąmonino, kad defektų pasitaikydavo kiekviename žmogaus rankų 


PETER JAMES * MIRTIES GLĖBY 217 


darbo kūrinyje. Dievindavo juos įsiminti. Informacija tolygu žinioms, o 
šios suteikdavo valdžią! 

Galią kontroliuoti individus, kurie jį laikė niekam tikusiu. Kurie 
iš jo šaipėsi ir tyčiojosi. Protarpiais Vaikautas sumesdavo, kad keleiviai 
iš jo juokiasi. Per veidrodėlį matydavo, kaip užnugaryje įsitaisę klientai 
vypso ir kuždasi tarpusavyje. Jie buvo tikri, kad prie vairo sėdi minkšta- 
galvis. Kvaišelis. Mulkis. O taip. 

Aha. 

Taip manė ir motina. 

Kaip ir kiti ji klydo galvodama, kad atžala — ne viso proto. Neži- 
nojo, kad namuose Vaikautas neretai ją stebėdavo tiek dienomis, tiek 
naktimis. Nežinojo apie skylutę, kurią jis pragręžė mamos kambario 
lubose. Nekeldamas nė menkiausio garso sūnus gulėdavo pastogėje ir 
žiūrėdavo, kaip ji savo bateliais skriaudžia kokį nors vyrą, suvaro smailų 
kulną jam į paskuigalį. 

Kai kada motina į Vaikauto miegamąjį atnešdavo kibirą ir padėklą 
su maistu, užrakindavo jį ir nakčiai palikdavo vienui vieną. Trakštelėda- 
vo spyna, į grindis sucaksėdavo nutolstantys aukštakulniai. 

Ji nenutuokė, kad sūnus išmano užraktus. Nes skaitydavo ir į at- 
mintį sugerdavo įvairiausius specializuotus žurnalus bei žinynus, kokius 
tik rasdavo informacinėje bibliotekoje. Įgręžtas cilindrines, plokštelines 
ir šerdelines spynas pažino iki menkiausių smulkmenų. Pasaulyje, kaip 
spėjo, neegzistavo jam neįveikiamas užraktas ar signalizacijos įrenginys. 
Nors, aišku, ištyrė ne viską. Tam prireiktų per daug darbo ir laiko. 

Kai mama išeidavo ir nuslopus kulniukų cak-cak-cak įsitvyroda- 
vo tyla, Vaikautas atsirakindavo miegamąjį ir užsukdavo į jos kamba- 
rį. Nuogas gulėdavo lovoje, alsuodavo svaigiu muskusiniu „Shalimar“ 
kvepalų aromatu ir cigarečių dūmais vis dar atsiduodančiu oru, kairėje 
rankoje gniauždavo vieną iš aukštakulnių — tuo momentu jai nepasie- 
kiamą, — o dešiniąja tenkindavo save. 

Būtent taip jam patikdavo užbaigti sekmadienius. 

Šįvakar bus gera kaip niekad! Jis apsirūpinęs laikraščių straipsniais 
apie Batžmogį! Po keletą kartų skaitė ne vien Argus, bet ir kitą spaudą. 
Sekmadieninę. Batžmogis žagindavo aukas ir pasiimdavo jų batelius. 

Aha. 

Trumpais „Shalimar“ purkštelėjimais Vaikautas pašlakstė kamba- 
rio kampus, vieną ilgą nukreipė į lubas, tiesiai sau virš galvos, idant jį 
aptaškytų nematomi kvepalų lašeliai. Atsistojo stačias, apimtas geismo 
įniko drebėti ir po kelių sekundžių apsipylė prakaitu. Užsimerkęs mė- 
gavosi aromatu, kuris sužadino tiek daug atsiminimų. Galop prisidegė 
„Dunhill International“ cigaretę, giliai įtraukė salsvą dūmą, akimirką 
sulaikė plaučiuose ir iššvirkštė pro šnerves, kaip darydavo motina. 

Dabar patalpa kvepėjo tarsi jos miegamasis. Taip. 

Pūkšdamas, vis labiau susijaudindamas, jis pamažu atsisegė kelnes. 
Paskui išsitiesė ant gulto ir liesdamas save sušnabždėjo: Ach, mamytė! 
Ach, mamyte! Taip, mamyte! Aš baisiai negeras berniukas! 

Tuo pat metu Vaikautas mąstė apie neseniai atliktą tikrai blogą 
darbą. Mintys pakurstė dar stipresnį geidulį. 


54 
Sausio 12-oji, pirmadienis 


Pusę aštuntos ryto Rojų Greisą slėgė niūri nuotaika. Nuo Naujųjų 
metų šventės nepraėjo nė dvi savaitės, o jis jau priverstas nagrinėti tris 
nežinomojo žagintojo išpuolius. 

Vyresnysis detektyvas atsisėdo kabinete, kuriame visuomet pasi- 
jusdavo nejaukiai, nors jo savininkė, kai kada tironiškas manieras de- 
monstravusi Alisona Vosper, užleido vietą kitam. Už masyvaus, šiuo 
metu gerokai smarkiau užgriozdinto palisandro stalo buvo įsitaisęs po- 
licijos viršininko pavaduotojas Piteris Rigas, kuris ėjo naujas pareigas 
antrą savaitę. Greisui pirmąsyk čia pasiūlė išgerti. Ir dabar jis su dėkin- 
gumu siurbčiojo stiprią kavą iš elegantiško porcelianinio puoduko. 

Pavaduotojo postas atiteko dabitiškai apsirengusiam, įsidėmėtinos 
išvaizdos vyrui sveika veido spalva, šviesiais, trumpai ir konservatyviai 
kirptais plaukais, maloniu kultūringo žmogaus balsu. Savo augumu Ri- 
gas truputį nusileido Greisui, bet puiki, bemaž kariška laikysena, ro- 

dės, pridėdavo jam kelis colius. Vilkėjo tamsiai mėlyną, vos įžvelgiamais 
ruoželiais pamargintą švarką, kuris pridengė dailius baltus marškinius, 
ir ryšėjo akį rėžiančios spalvos kaklaraištį. Iš nuotraukų, surikiuotų ant 
stalo, ir naujų, ant sienų kabančių fotoatspaudų supratęs, kad jis žavisi 
automobilių lenktynėmis, Greisas apsidžiaugė, nes rado juodu vienijantį 
pomėgį, nors dar neturėjo progos apie tai pasišnekėti. 

— Telefonu kalbėjausi su naujuoju municipaliteto vadovu, — švel- 
niu, bet dalykišku tonu prabilo Rigas. — Prieš užpuolimą vaiduoklių 
traukinyje. Prievartautojo siautėjimas — daug emocijų kurstanti tema. 
Braitonas ilgam neteko galimybės priimti leiboristų partijos suvažiavi- 
mo, nors praradimas niekaip nesusijęs su žaginimais, ir jis mano, kad 
įrodę, kaip čia saugu, gerokai palengvintume miesto pastangas pritrauk- 
ti aukščiausios klasės konferencijų rengėjus. Nusikaltimų baimė kelia 
rimtų rūpesčių konkurencingam konferencijų organizavimo verslui. 

— Taip, sere, suprantu. 

— Naujaisiais metais mums derėjo sau duoti pažadą, kad susitelk- 
sime į nusikaltimus, gąsdinančius bendruomenę — paprastus, dorus 
piliečius. Štai kur turėtume nukreipti daugiausia jėgų. Privalome žmo- 
nėms perduoti pasąmoningą žinią, kad Braitono ir Houvo mieste taip 
pat saugu kaip namuose. Ką manote? 

Greisas pritardamas linktelėjo, bet pajuto nerimą. Pavaduotojas 
puoselėjo gerus ketinimus, tačiau netinkamu metu. Roksės Pirs valdos 
anaiptol nebuvo saugios. Ir nieko naujo Rigas nepasakė. Tik pabrėžė tai, 
ką Rojus visada laikė esmine policijos užduotimi. Na, bent jau asmeniš- 
ku pagrindiniu tikslu. 

Kai jį paaukštino iki vyresniojo detektyvo, tiesioginis viršininkas, 
tuometis Kriminalinio skyriaus vadovas Garis Vestonas glaustai išdės- 
tė savo požiūrį: „Rojau, kaip bosas, bandau galvoti, ko iš manęs tikisi 
visuomenė. Žmona? Senyva motina? Jos nori saugumo, galimybės be 
jokių trukdžių verstis teisėta veikla, nori, kad visus blogus tipus užda- 
ryčiau kalėjime.“ 

Šefo žodžiai tapo jo mantra. 

Rigas pakėlė šešis susegtus puslapius su spausdintu tekstu, ir Grei- 
sas akimoju suprato, ką regis. 

— Čia nuodugni ataskaita apie operaciją „Kardžuvė“, kurią patei- 
kė Nusikaltimų tyrimo strategijos ir apžvalgos poskyris, — tarė pava- 
duotojas. — Gavau ją vakar. — Vyresnįjį detektyvą jis apdovanojo kiek 
nerimastinga šypsenėle. — Atsiliepimai teigiami. Dirbate kaip reikia, to 
buvo galima tikėtis iš visų gerų dalykų, kuriuos apie jus girdėjau. 

— Ačiū, sere! — Greisas maloniai nustebo. Regis, policijos virši- 
ninko pavaduotojas beveik nebendravo su jau išvykusia Alisona Vosper, 
didžiausia jo (anti-) gerbėja. 

— Politinės bangos, manau, pakils dar aukščiau, pasklidus naujie- 
noms apie trečiąjį išprievartavimą. Ir mes, be abejo, nežinome, kiek dar 
moterų nusikaltėlis spės užpulti, kol jį suimsime. 
| — Arba kol jis vėl pranyks, — pridūrė Greisas. 

Pavaduotojas nutaisė miną žmogaus, kuris atsikando burną degi- 
nančios aitriosios paprikos. 


55 
Sausio 12-oji, pirmadienis 


„Sasekso apsaugos sistemos" ir „Sasekso nuotolinės priežiūros tar- 
nyba“ įsikūrė gremėzdiškame, dvidešimto amžiaus devintame dešim- 
tmetyje iškilusiame pastate, Luiso pramoninių objektų sklype, už septy- 
nių mylių nuo Braitono. 

Kai prieš penkiolika metų ankštose Houvo patalpose pradėtas 
verslas išsiplėtė ir pasidalijo į dvi atskiras sritis, Garis Starlingas suprato 
privaląs persikelti į erdvesnes valdas. Tobula proga pasitaikė, kai Luise 
po bankroto ištuštėjo vienas statinys, o skolininko turto administrato- 
rius užsidegė kuo greičiau sudaryti sandėrį. 

Bet labiau nei palankios sąlygos viliojo pati vieta, kurią nuo Mo- 
lingo namuose įsikūrusios Sasekso policijos valdybos skyrė mažiau nei 
ketvirtis mylios. Su teisėtvarkos pajėgomis Starlingas jau buvo pasirašęs 
du kontraktus, — keliose naktimis nedirbančiose miestelių nuovado- 

kad jam nepakenktų apsistoti taip arti policijos vadovybės. 

Nuojauta neapvylė. Pastangos atverti įvairias duris, draugiški po- 
kalbiai golfo aikštelėje ir patrauklios kainos užvertė kompaniją darbais, 
ir kai prieš dešimtmetį Kriminalinis skyrius persikraustė į Sasekso val- 
dybą, būtent SAS išsirūpino pasiūlymą sumontuoti jos vidaus saugumo 
sistemą. 

Nors reikalai klostėsi puikiai, Garis Starlingas nesikraustė iš pro- 
to dėl ištaigingų, prabangių automobilių. Niekada jų nevairuodavo, nes 
manė, jog kitiems kristi į akis nedera — kuo prašmatnesni tavo ratai, 
tuo dažniau klientai galvos, kad užsiprašai per didelę kainą. Finansinė 
sėkmė jam reiškė nepriklausomybę. Laisvę samdytis žmonės, kurie biu- 
re atliktų tau neįdomius darbus. Žaisti golfą, kada tik užsimanydavai. 
Ir imtis veiklos, į kurią norėdavai pasinerti. Lai pinigus švaisto Denizė. 
Išlaidūnų čempionate ji galėtų atstovauti visai Anglijai. 

Kai jiedu susipažino, būsima žmona atrodė kaip seksualumo įsi- 
kūnijimas. Dievino tai, kas jaudino ir jį, tryško geismu ir savęs veik ne- 
ribodavo. Nūdien tiesiog karksojo ant riebaus, sulig kiekviena valanda 
platėjančio pasturgalio ir seksu užsiimti nebenorėjo — bent jau tuo, kas 
patiko jam. 

Pramoniniame rajone Starlingas nuvairavo pilką, nediduką „Vol- 
vo“ palei „Land Rover“ automobilių saloną, įvažiavimus į „Tesco“ ir 
„Homebase“ parduotuvių aikšteles. Pasuko dešinėn, vėliau — kairėn ir 
aklagatvio gale išvydo porą vienodų dviaukščių statinių bei devynis bal- 
tus furgonus su SAS kompanijos emblemomis. 

Visuomet atsižvelgdamas į galimas išlaidas, jis darbinių transporto 
priemonių dažais nemargino, o bendrovės pavadinimas puikuodavosi 
ant magnetinių, prie kėbulo šonų prilipdytų plokštelių. Taigi, perkant 
naują furgoną, užrašams nereikėdavo eikvoti pinigų. Užtekdavo atplėšti 
plokštes nuo vieno automobilio ir pritvirtinti jas prie kito. 

Jau buvo devinta ryto, todėl priešais atsivėręs gausybės stovinčių 
furgonų vaizdas jį prislėgė. Technikai turėjo jais važinėti, montuoti sig- 
nalizacijas arba tikrinti, kaip veikia klientams instaliuotos sistemos. 
Darbų stoką nulėmė recesija. 

Pastaruoju metu jį mažai kas pradžiugindavo. 

Danstanui Kristmasui niežtėjo sėdimąją, bet jis nedrįso kasytis. 
Jeigu per savo pamainą tinkamai neišsiregistravęs atsiplėši nuo kėdės 
ilgiau nei kelioms sekundėms, nuskambės pavojaus signalas ir čia atlėks 
viršininkas. 

Tokią sistemą sumąstė tikras galvočius, nenoriai pripažino Krist- 
masas. Ji velniškai gera. Beveik nepriekaištinga. 

Na, nieko čia keista, nes būtent už tai klientai mokėjo „Sasekso 
nuotolinės priežiūros tarnybai : už apmokytus, tokius kaip jis, vaizdo 
kamerų stebėtojus, kurie uniformuoti sėdėdavo priešais ekranus ir kiau- 
romis paromis nenuleisdavo akių nuo tiesioginių jų namų arba verslo 
valdų transliacijų. Kristmasas, trisdešimt šešerių metų vyras, svėrė dvi- 
dešimt stonų*, tad sėdimuoju darbu nesiskundė. 

Kam reikalinga uniforma, jis nesuprato — juk iš kambario niekada 
neišeidavo, — bet kompanijos teritorijoje Didysis Šulas, ponas Starlin- 
gas, liepė jas nešioti kiekvienam, netgi priimamojo sekretorėms. Aiški- 
no, esą uniformos įkvepia pasididžiavimo bei tikslo pojūtį ir daro įspūdį 
lankytojams. Pono Starlingo nurodymus vykdė visi. 

Prietaisų skydelyje greta kontrolinio kamerų parinkties įrenginio 
veikė mikrofonas. Nuo kai kurių dvidešimtyje ekranų matomų gyvena- 
mųjų būstų ir įmonių operatorių skyrė daugybė mylių, bet užtekdavo 
nuspausti mygtuką ir prabilti į mikrofoną, kad mirtinai išsigąstų bet 
koks įsibrovėlis. Šioji tarnybos dalis jam patiko. Taip įvykdavo nedažnai, 
bet jeigu jau atsitikdavo... Vaje, kaip būdavo smagu matyti juos krūpčio- 
jančius! Reginys bemat pakeldavo nuotaiką. 

Kristmaso pamaina prasidėdavo įvairiu paros metu ir tęsdavo- 
si aštuonias valandas. Atlyginimas neblogas, bet pats darbas... Jėzau, 
kartais, ypač naktį, jį kamuodavo bukinantis nuobodulys. Televizorius 
rodo dvidešimt kanalų, per kuriuos visiškai nėra į ką žiūrėti! Tiktai į 
fabriko vartus. Link namo vedantį taką. Užpakalinę didžiulio kotedžo 
Daiko alėjoje sieną. Retsykiais objektyvo akiratyje prasėlindavo kati- 

nas, sušmėžuodavo mieste gyvenanti lapė arba barsukas, nuskuosdavo 
graužikas. 

Ekrane Nr. 17, su kuriuo jį siejo tam tikras emocinis ryšys, atsivė- 
rė vaizdas į senąją, prieš devyniolika metų uždarytą Šorehamo cemento 
gamyklą. Erdvioje zonoje veikė dvidešimt šešios kameros, viena buvo 
sumontuota virš pagrindinio privažiavimo, likusios aprėpė svarbiau- 
sius vidinius praėjimus. Šiuo metu jis žvelgė į aukštą plieninę tvorą, 
kurios viršutinę dalį papildė spygliuota viela, ir grandinėmis surakintus 
vartus. 

Kadaise ten dirbo tėvas, cementvežio vairuotojas, ir kai kada, 
prieš vykdamas krovinio, jis priimdavo sūnų į savo kabiną. Dansta- 
nas be galo mėgo ten keliauti. Kiaurą parą veikianti, didžiulių cemen- 
to klinkerio krosnių, džerškančių smulkintuvų, sandėliavimo šachtų, 
buldozerių, savivarčių, ekskavatorių pilna gamykla priminė dekoracijų 
aikštelę iš filmų apie Džeimsą Bondą. Ji plytėjo gigantiškame karjere, 
išraustame atokiame užmiesčio regione, už poros mylių nuo jūros, į 
šiaurės vakarus nuo Šorehamo uosto. O dabar per keletą šimtų akrų 
nusidriekusioje vietovėje dunksojo tik milžiniški apleisti pastatai. 
Sklandė gandai, kad ketinama viską atgaivinti, bet nuo tada, kai beveik 
prieš du dešimtmečius iš jos išbildėjo paskutinis sunkvežimis, gamykla 
virto niauriu vaiduoklių kaimu su apšiurusiomis, daugiausia belangė- 
mis struktūromis, rūdijančiomis detalėmis, nudrengtomis transporto 
priemonėmis ir piktžolėmis apžėlusiais takais. Čia nebent atklysdavo 
pavieniai vandalai bei vagys, nuolat gvelbiantys elektrinius variklius, 
kabelius ar švininius vamzdžius — kaip tik dėl jų ir teko įrengti įman- 
trią apsaugos sistemą. 

Tiesą sakant, pirmadienio rytas išaušo kur kas įdomesnis nei di- 
džiuma dienų. Žvilgsnį ypač traukė ekranas Nr. 11. 

Į kiekvieną monitorių vaizdus transliuodavo dešimtyje skirtingų 
valdų įtvirtintos kameros. Jei į prižiūrimą zoną atvažiuodavo arba iš jos 
pasišalindavo automobilis, jei ten praeidavo žmogus, jei bent praslink- 
davo lapė ar stambus šuo, kaipmat įsijungdavo judesių daviklių progra- 
ma ir ekrane nušvisdavo filmuojama teritorija. Ekrane Nr. 11 žmonės 
bruzdėjo nuo 07.00, jo pamainos pradžios. Priešais Pirsų būsto fasadą 

Danstanas matė nusikaltimo vietos juostą ir budintį bendruomenės 
paramos pareigūną. Vienas policijos tyrimo patarėjas ir trys tyrėjai, 
vilkintys mėlynais apsauginiais kombinezonais, užsitempę gumines 
pirštines, rėpliojo ant visų keturių, kruopščiai dairėsi pėdsakų, kuriuos 
galbūt paliko įsibrovėlis, ano ketvirtadienio vakarą išprievartavęs po- 
nią Pirs jos pačios namuose, ir šen bei ten į Žemę smaigstė numeruotus 
žymeklius. 

Iš didelio paketo, nuleisto prie valdymo skydo, operatorius pasėmė 
„Kettle“ traškučių, įsimetė juos į burną ir nuplovė kokakolos gurkšniu. 
Panūdo apsilankyti tualete, bet apsisprendė pakentėti. Galėjo atsijungti 
nuo sistemos ir atsipūsti per poilsio pertraukėlę, kaip ją praminė vieti- 
niai, tačiau žinojo, jog tai neprasprūs valdžiai pro akis. Per pamainą te- 
išdirbus pusantros valandos, ilsėtis dar per anksti; norėdamas padaryti 
bosui įspūdį, Danstatas nutarė truputėlį palaukti. 

Iš užnugario atsklido balsas ir privertė jį krūptelėti. 

— Džiugu matyti, kad transliacijos iš Drouvėjaus kelio atnaujintos. 

Atsigręžęs Danstanas Kristmasas išvydo Garį Starlingą, firmos sa- 
vininką, žvelgiantį virš jo peties. 

Šefas amžinai taip elgdavosi. Šnipinėdavo darbuotojus. Atsėlinda- 
vo tyliai, kartais apsitaisęs kasdieniškai — su baltais marškiniais, džin- 
sais ir sportukais, — kartais pasipuošęs dailiu verslininko kostiumu, bet 
visuomet be garso, vogčiomis, avėdamas batus guminiais padais, lyg 
koks šiurpus persekiotojas. Kaip pelėdos veizolai išsprogusios jo akys 
smigo į ekranų virtinę. | 

— Taip, pone Starlingai. Kai atėjau į darbą, kameros jau veikė. 

— Ar žinome, dėl ko kilo problemos? 

— Su Toniu dar nesišnekėjau. 

Tonis vadovavo bendrovės technikams. 

Kelias sekundes Starlingas žvilgsniu tyrinėjo prie Pirsų namo triū- 
siančius pareigūnus ir linkčiojo galva. 

— Nieko gero, ar ne, sere? 

— Stačiai neįtikima, — pareiškė Garis Starlingas. — Bjauresnio in- 
cidento nebuvo nutikę jokiose mūsų prižiūrimose valdose, o suknista 
sistema tuo metu neveikė! Neįtikima! 

— Sustreikavo netinkamu metu. 

— Galima ir taip pasakyti. 

Kristmasas krustelėjo jungiklio svirtele ir ekrane padidino nusikal- 
timo vietos tyrėją. Tas į maišelį kišo kažkokį daiktą, kuris pasirodė besąs 
per mažas, kad jį pavyktų įžiūrėti. 

— Įdomu stebėti, kaip uoliai tie vyrukai dirba, — tarė operatorius. 

Bosas neatsiliepė. 

— Vaizdelis tarsi iš „CSI kriminalistų“ serijos. 

Vėlgi pastabą lydėjo tyla. 

Jis atsisuko ir, didelei savo nuostabai, suprato, kad Garis Starlingas 
išėjęs iš kambario. 

Apsiavusios brangius aukštakulnius jaučiatės seksualios, tiesa? Ma- 
note, kad pirkdamos batus gerai investuojate pinigus, ar ne? Kaip ir kitais 
atvejais paprasčiausiai spendžiate pinkles. Žinot, kas esate? Jūs visos? Mu- 
sėkautai! Štai kas. 

Ar kada teko atidžiai apžiūrėti musėkauto lapelius? Nieko neprime- 
na? Aš jums pasakysiu, į ką jie panašūs: į dantytas makštis. Jas, be abejo, 
ir įkūnija. Aplinkui styrantys kandžiai atrodo kaip cypės grotos. 

Vos tik vabzdys prasmunka tarp viliojančių rožinių lūpų ir paliečia 
vieną iš miniatiūrinių plaukelių, spąstai užsitrenkia. Vidun nebepralei- 
džia oro. Taip darote ir jūs. Virškinimo sultys pamažu žudo grobį, jei tik 
šiam nenuskilo pirmiausia uždusti. Taip darote ir jūs! Ištirpsta vidiniai, 
minkštieji vabzdžio audiniai, bet ne išorinė kietoji dalis, egzoskeletas. Po 
kelių dienų, retsykiais net po savaičių, virškinimo procesas užsibaigia, au- 
galas vėl sugeria syvus ir atsiveria. Aukos liekanas nupučia vėjas arba 
nuplauna lietus. 

Va, kodėl staipotės ant aukštakulnių. Siekiate mus įkalinti, į save su- 
siurbti mūsų skysčius ir išspjauti likučius. 

Ką gi, turiu jums naujienų. 


226 PETER JAMES * MIRTIES GLĖBY 


57 
Sausio 12-oji, pirmadienis 


Vienu metu NTK-1 tilpdavo trijų tyrimų grupės. Bet sparčiai gau- 
sėjančiai, operacijoje „Kardžuvė“ dalyvaujančiai Rojaus Greiso koman- 
dai prireikė visos patalpos. Laimei, jis palaikė bičiuliškus santykius su 
fystėje veikiančius sunkių nusikaltimų skyrius. 

Pareigūnų būrį, Sasekso kriminaliniame skyriuje narpliojantį vie- 
nintelį kitą sunkų nusikaltimą — gilią naktį gatvėje buvo nužudytas 
asmuo, kurio tapatybė dar nenustatyta, — Keisas paslaugiai perkėlė į 
šalimais įrengtą mažesnį NTK-2. 

Vakar Greisas organizavo du pasitarimus, bet keletas bendradarbių 
neatvyko, nes buvo išvažiavę ieškoti bylai reikalingos svarbios informa- 
cijos. Jo nurodymu šiandien prisistatyti turėjo visi. 

Vyresnysis detektyvas prisėdo už vieno iš rašomųjų stalų, prieš 
save pasidėjo darbotvarkę ir tyrimo strategijos bloknotą. Greta nuleido 
šiandien jau trečią kavos puodelį. Kleo vis priekaištaudavo dėl per dide- 
lio suvartojamo kofeino kiekio, tačiau po malonaus, bet įtempto susiti- 
kimo su pavaduotoju Rigu jam reikėjo dar vienos stiprios tonizuojančio 
gėrimo dozės. 

Nors kabineto Nr. 1 niekas neatnaujino jau kelerius metus, čia vieš- 
pataudavo mažumėlę raminamaisiais vaistais atsiduodantis šiuolaikinio 
biuro sterilumas. Prieš draudimą rūkyti uždarose patalpose policijos 
įstaigos atrodė kitaip. Anuomet kambariai dvokdavo tabaku ir nuolat 
skendėdavo troškioje migloje. Bet turėdavo savitą atmosferą, kurios jis 
savotiškai ilgėdavosi. Gyvenime viskas pasidarė per daug sterilu. 

Greisas linkčiodamas sveikinosi su vidun užeinančiais komandos 
nariais. Dauguma jų kalbėjo mobiliaisiais, įskaitant Gleną Brensoną, re- 
gis, vėl įsivėlusį į vieną iš nesibaigiančių kivirčų su žmona. 

— Ei, senučiuk, — baigęs šnekėti pasilabino detektyvas seržantas. 
Įsikišo telefoną į kišenę, tekštelėjo per plikai skustą savo viršugalvį ir 
susiraukė. 

Rojaus kaktoje irgi įsispaudė raukšlė. 

— Kas yra“ 

— Nėra želė? Pamiršai? 

— Šįryt mačiausi su naujuoju policijos viršininko pavaduotoju. 
Nutariau, kad man pritiktų kiek konservatyvesnė išvaizda. 

Brensonas, prieš keletą mėnesių supažindinęs bičiulį su mados 
naujovėmis, palingavo galva. 

— Žinai ką? Kartais tu apgailėtinas. Jeigu aš būčiau naujasis pava- 
duotojas, norėčiau, kad pareigūnai atrodytų stilingai, o ne kaip mano 
senelis. | 

— Va, va! — piktdžiugiškai sušuko Brensonas. — Kaltas tavo am- 
žius. Tu nespėji eiti koja kojon su permainomis. 

— Labai juokinga. Klausyk, man reikia kelias minutes pamąstyti. 

— Spėk, į ką esi man panašus, — nekreipdamas dėmesio į prašymą 
tarė detektyvas seržantas. 

— Džordžą Klunį? Danielį Kreigą? 

— Ne-e. Bredą Pitą. 

Greiso veide nušvito pasitenkinimo išraiška. Tačiau Brensonas po 
akimirkos pridūrė: 

— Aha, iš „Bendžamino Batono — iš tų filmo kadrų, kai jis prime- 
na šimtametį ir dar nepradėjus jaunėti. 

Vyresnysis detektyvas papurtė galvą užgniauždamas vypsnį ir ant- 
rą Žiovulio priepuolį. Didžiumai normalių žmonių pirmadienis keldavo 
siaubą. Tiesa, savaitės pradžioje didžiuma normalių žmonių jausdavosi 
pailsėję ir atgavę jėgas. Jis asmeniškai dirbo visą sekmadienį, pirmiausia 
nuvažiavo ant Braitono tilto, apsidairė pagalbinėje vaiduoklių traukinio 
patalpoje, kur nusikaltėlis išprievartavo ir rimtai sužalojo Mendę Torp, 
paskui nusigavo į Sasekso grafystės Karališkąją ligoninę, kur ją saugojo 
policija. Nors ir patyrusi sunkią galvos traumą, mergina įstengė pateikti 
pradinę nuodugnią įvykių ataskaitą jai priskirtai LNSB, o toji savo ruož- 
tu perdavė informaciją Greisui. 

Jis pats kankinosi visiškai dėl kitokių priežasčių nei vargšės au- 
kos — dėl spaudimo nustatyti, kas žagina moteris, ir suimti tą žmogų. 

Padėtį apsunkino ir Kevinas Spinela, pagrindinis kriminalinių naujienų 
reporteris iš Argus, jo mobiliajame palikęs tris žinutes, kuriomis ragino 
skubiai jam atskambinti. Su Spinela reikia tartis atsargiai, jei nori, kad 
vietinis laikraštis bendradarbiautų, užuot rytojaus numeryje atspausdi- 
nęs sensacingą antraštę. Kitaip sakant, informaciją, kuri bus pateikta per 
spaudos konferenciją vidurdienį, papildyti išimtinėmis pikantiškomis 
smulkmenomis — bet šiuo momentu žurnalistui jis negalėjo pasiūlyti 
nieko. Tai yra nieko, ką derėtų žinoti visuomenei. 

Greisas skambtelėjo Spinelai, ir jį iš karto sujungė su balso paštu. 
Žinutėje paprašė užsukti į jo kabinetą, likus dešimčiai minučių iki spau- 
dos konferencijos. Iki tol išmąstys, ką pamėtėti reporteriui. 

Artimiausioje ateityje tiesiog būtina sugalvoti kokias nors žaban- 
gas. Kažkas iš policijos vis nutekindavo Spinelai slaptus duomenis. Tas 
pats asmuo, be jokių abejonių, jam išpliurpdavo apie rimčiausius pasta- 
rųjų metų incidentus, vos tik pareigūnai būdavo iškviečiami į nusikal- 
timo vietą. Gal kas iš skambučių centro, galbūt iš informacinių techno- 
logijų skyriaus, kurio darbuotojai prieidavo prie užfiksuotų, minutė po 
minutės atnaujinamų įvykių registro. Arba detektyvas... Ne, vargu bau, 
nes jaunasis, įžvalgusis reporteris gaudavo žinių apie kiekvieng sunkų 
nusikaltimą, o detektyvai galėdavo pasidalyti nebent pradine, su jų by- 
lomis susijusia informacija. 

Laimei, Kevinas Spinela pasižymėjo supratingumu ir leisdavosi į 
kompromisus. Šiuo atveju policijai sekėsi, bet visai įmanoma, kad vieną 
dieną jį pakeis žmogus, kuris atsisakys bendradarbiauti ir pridarys aibę 
žalos. 

— Kas darosi tai prakeiktai „Albion“ komandai? — į kambarį at- 
žirgliojo Maiklas Formanas, kaip įprastai pasitempęs, dailiu kostiumu ir 
juodais žvilgančiais Oksfordo batais. 

Ankstyvojoje tyrimo stadijoje dauguma detektyvų nešiodavo švar- 
kus, nes bet kada galėjo išgirsti nurodymą lėkti į miestą ir ką nors ap- 
klausti, pavyzdžiui, artimus aukos giminaičius, su kuriais reikia elgtis 
pagarbiai. Kiti, kaip Formanas, elegantiškai rengdavosi visuomet. 

— Nelemtas antrasis įvartis! — šiaip jau santūrus, tyliai kalbantis 
Nikas Nikolas dudeno trankiu balsu ir mostagavo kumščiu. — Ei, ką jie 
sau mąstė! 

— Aš tai sergu už „Chelsea, — pareiškė Džonas Blekas, HOLMES 
analitikas. — „Albion nusivyliau seniai. Tądien, kai komanda apleido 
„The Goldstone“ stadioną. 

— Pažiūrėsim, kaip ji atrodys persikėlusi į kitą aikštę! — tarė Maik- 
las Formanas. — Suteikim futbolininkams šansą apsiprasti su nauja vie- 
ta — jie atgaus orumą. 

— Aba, taps orūs kaip gėjų parado dalyviai, — burbtelėjo Norma- 
nas Potingas, kuris linguodamas galva, smirdantis pypkės tabako dū- 
mais nerangiai atkėblino paskui kolegas ir sudribo ant kėdės, stovinčios 
priešais Greisą. — Atleisk už vėlavimą, Rojau. Moterys! Man jos stovi 
skersai gerklės. Daugiau nevesiu. Baigta. Užteks keturių kartų! 

— Tavo pažadas pradžiugintų pusę moteriškos Jungtinės Karalys- 
tės populiacijos, — suniurnėjo Bela Moj, pakankamai garsiai, kad aplin- 
kiniai ją išgirstų. 

Praleidęs repliką pro ausis Potingas niūriai įsispoksojo į vyresnįjį 
detektyvą. 

— Rojau, pameni, apie ką šnekučiavomės prieš Kalėdas? 

Greisas sulinksėjo, nors nė kiek netroško, kad jo dėmesį blaškytų 
naujausia detektyvo seržanto meilės katastrofa, papildanti ilgą jų sagą. 

— Mielai paklausyčiau kitų tavo įžvalgų, Rojau. Gal ateinančią sa- 
vaitę, jei tu nieko prieš. Kai turėsi laisvą minutę. 

Kai turėsiu laisvą minutę, norėsiu ją skirti miegui, apimtas nuovar- 
gio pamanė Greisas. Bet linktelėjęs atsakė: 

— Žinoma, Normanai. 

Detektyvas seržantas dažnai erzindavo, bet sykiu kėlė gailestį. Po- 
tingas seniai galėjo išteiti į pensiją, tačiau liko teisėtvarkos pajėgose, nes, 
Greiso nuomone, jo gyvenimui prasmę suteikė tiktai darbas. 

Paskutinis į kabinetą įžengė daktaras Džulijus Praudfutas, ant pe- 
ties užsimetęs vyriškos, odinės, gelsvai rudos rankinės dirželį. Per dvi- 
dešimt metų psichologas teismo ekspertas — taip dabar vadino bihe- 
viorizmo analitikus — prisidėjo prie gausybės garsių tyrimų, įskaitant ir 
neišaiškintą Batžmogio bylą. Pastarąjį dešimtmetį džiaugėsi žiniasklai- 
dos Žvaigždutės statusu ir pelningais sandėriais su leidyklomis. Keturio- 
se autobiografinėse knygose, kuriose smulkmeniškai aprašė savo karje- 

rą, gyrėsi, esą per sėkmingas daugumos baisiausių nusikaltėlių paieškas 
Jungtinėje Karalystėje atliko esminį vaidmenį. 

Nemažai vyresniųjų pareigūnų šnekėdami tarpusavyje sutardavo, 
kad jo veikalus reikėtų išimti iš publicistikos skyriaus ir perkelti ten, kur 
rikiavosi grožinės literatūros kūriniai. Kelių bylų atvejais, kaip manė, 
psichologui nederėjo sau prisiimti nuopelnų, nes jo pagalba buvo ne- 
reikšminga — ir net ne visada vykusi. 

Greisas sutiko su kolegų nuomone, tačiau jam atrodė, kad psicho- 
logas, dalyvavęs Batžmogio nusikaltimų tyrime, operacijoje „Hudinis“, 
galėtų pagelbėti ir operacijoje „Kardžuvė . Per dvylika metų, nuo tada, 
kai jiedu paskutinį kartą matėsi, Praudfutas paseno ir priaugo nemažai 
svorio, pamanė jis pristatydamas daktarą komandos nariams. 

— Pirmiausia, — susitelkęs į darbotvarkės klausimus prabilo vy- 
resnysis detektyvas, — norėčiau padėkoti, kad atsisakėte savaitgalių. 
Antra, man malonu pranešti, kad Nusikaltimų tyrimo strategijos ir apž- 
valgos poskyris neturi mums jokių priekaištų, ir kol kas jį tenkina, kaip 
nagrinėjame bylą. — Greisas trumpam nukreipė akis į užrašus. — Ką 
gi, dabar sausio 12-a, pirmadienis, 08.30. Čia šeštasis pasitarimas dėl 
operacijos „Kardžuvė . Mes ieškome nežinomo prievartautojo, kaip įta- 
riama, išžaginusio du asmenis, ponią Nikolą Teilor ir ponią Roksę Pirs, 
galbūt ir trečiąją auką, panelę Mendę Torp. — Jis pamojo į vieną baltą 
lentą, ant kurios kabėjo prilipdyti detalūs trijų moterų apibūdinimai. 
Fotografijų atvirai nerodė — nusprendė, jog taip elgtis būtų nepagarbu, 
ir siekė apsaugoti jų privatumą. — Aukų nuotraukas gaus visi, kam jų 
prireiks. 

Praudfutas pakėlė ranką ir sukrutino striukus, drūtus pirštus. 

— Atleiskite, bet kodėl sakote „galbūt ir trečiąją auką'? Iš turimų 
duomenų beveik nekyla abejonių, kad Mendę Torp užpuolė tas pats 
Žmogus. 

Greiso žvilgsnis pakrypo į stalą, už kurio sėdėjo psichologas. 

— Modus operandi gerokai skiriasi, — atsakė. — Bet šią temą ap- 
tarsime vėliau — ji įtraukta į darbotvarkę. 

Daktaras porą kartų pražiojo ir sučiaupė rausvas lūpas, įsmeigęs 
it karoliukai mažutes akis į Rojų, nepatenkintas, kad jį privertė nutilti. 

Vyresnysis detektyvas pratęsė: 

— Iš pradžių apžvelgsiu, kokią pažangą padarėme tirdami prieš 
pat Naujuosius metus išprievartautos Nikolos Teilor ir aną ketvirtadie- 
nį nukentėjusios Roksės Pirs bylas. Kol kas turime šešis šimtus devy- 
niolika tikėtinų įtariamųjų. Kalbu apie „Metropolio viešbučio perso- 
nalą, svečius ir naujametinio pokylio dalyvius, įskaitant, kaip žinome, 
ne vieną pareigūną iš policijos vadovybės. Nustatėme ir pavardes, ku- 
rias piliečiai telefonu pranešė tiek mums, tiek Kovos su nusikalstamu- 
mu organizacijai. Mūsų dėmesį traukia Braitone ir Houve registruoti, 
dėl lytinių nusikaltimų teisti asmenys. Ir į Braitono batų parduotuves 
įkyriai skambinę keli iškrypėliai, kurių tapatybes jau atskleidė ryšio iš- 
klotinės. 

Jis gurkštelėjo kavos. 

— Mus ypač domina vienas sąraše figūruojantis įtariamasis. Vieti- 
nis įsilaužėlis recidyvistas ir smulkus narkotikų prekeivis Darenas Spai- 
seris. Manau, daugelis iš jūsų jį pažįsta. 

— Sumautas šūdžius! — paskelbė Normanas Potingas. — Teko vy- 
rutį sulaikyti prieš dvidešimt metų. Nes Širlės ir Vudlando alėjose kraus- 
tė butus. 

— Spaiseris teistas dėl šimto septyniasdešimt trijų nusikaltimų, — 
informavo analitikė Elena Zorati. — Tikras gražuolis, nuolat atsidurian- 
tis už grotų, dabar paleistas lygtinai. Kalėjo, nes Hil Brau gatvėje kėsino- 
si užpulti moterį, į kurios namus įsibrovė. Mėgino ją pamyluoti. 
rizmo analitiką. — Įsilaužėliai tampa prievartautojais. 

— Būtent, — sureagavęs į užuominą atsiliepė Praudfutas. — Pirma 
veržiasi į būstus, galiausiai užsigeidžia įsiskverbti į moteris, kurias juose 
užtinka. 

Vyresnysis detektyvas pastebėjo, kad keletas kolegų susiraukė, to- 
kias šnekas akivaizdžiai laikydami psichologiniais tauškalais. Bet jis Ži- 
nojo, jog taip, deja, išties nutikdavo. 

— Iš Fordo atvirojo kalėjimo Spaserį lygtinai paleido gruodžio 
28-ą. Vakar ryte jį apklausė detektyvas seržantas Brensonas ir detekty- 
vas konsteblis Nikolas. — Greisas linktelėjo Glenui. 

— Teisingai, bose, — patvirtino Brensonas. — Rezultatai nekokie. 
Teišklausėme įžūlių pliurpalų. Jis yra senas klastingas lapinas. Aiškina, 
kad visų trijų nusikaltimų atvejais turi alibi, bet manęs neįtikino. Mes 
pareikalavome įrodymų. Aną ketvirtadienį Spaiseris, regis, matėsi su iš- 
tekėjusia moterimi, tačiau ją įvardyti atsisakė. 

— Ar, neskaitant paskutinio sykio, jis baustas dėl lytinių nusikalti- 
mų? — paklausė Bela Moj. — Šeimyninio smurto arba fetišų? 

— Ne, — atsakė analitikė. 

— Daktare Praudfutai, argi mūsų nusikaltėlis neturėtų būti anks- 
čiau teistas kaip iškrypėlis, jeigu jau keliame prielaidą, kad žagintojas 
nuolat pasisavina batelius? — pasidomėjo Bela Moj. 

— Recidyvistams įprasta pasiimti kokius nors trofėjus, — tarė 
Praudfutas. — Bet jūs teisi — menkai tikėtina, kad tie nusikaltimai yra 
vieninteliai, kuriuos jis įvykdė. 

— Kalbant apie Spaiserį derėtų paminėti vieną galimai reikšmin- 
gą smulkmeną, — įsiterpė Elena Zorati. — Vakar skaičiau prieš trejus 
metus jo užpultos aukos parodymus — ponios Marsės Kalestad. — Ji 
atsigręžė į Rojų Greisą. — Keista, kad niekam į akis nekrito ryšys. 

— Ryšys? 

— Verčiau susipažink su duomenimis, Rojau. Kai Marsė Kalestad 
pasipriešino, Spaiseris ją pargriovė ant grindų, nuplėšė batelius nuo kojų 
ir su šiais paspruko. Su brangiais „Roberto Cavalli“ aukštakulniais, .kai- 
nuojančiais tris šimtus penkiasdešimt svarų. Moteris tądien juos nusi- 
pirko vienoje iš Braitono parduotuvių. 


58 
Sausio 12-oji, pirmadienis 


Ligi šiol kambaryje vyravusi nuotaika pasikeitė. Rojus Greisas 
ūmai pajuto, kad aplinkui įsitvyrojo neapčiuopiamo jaudulio atmosfe- 
ra. Taip nutikdavo kaskart, kai tyrime įvykdavo tikėtinas persilaužimas. 
Bet naujiena jam nesužadino tiek džiaugsmo, kiek likusiems komandos 
nariams. 

— Gaila, to nežinojome vakar, — prabilo Glenas Brensonas. — Bū- 
tume įspeitę Spaiserį į kampą. 

Nikas Nikolas pritardamas sulinkčiojo. 

— Mes turime užtektinai įkalčių, kad jį areštuotume, ar ne, bose?— 
paklausė Maiklas Formanas. 

Greisas atsisuko į Eleną. 

— Ar vėliau batus sugrąžino savininkei? 

— Tokios informacijos niekur neradome, — atsakė ji. 

— Ar iš aukštakulnių Spaiseris galėjo pešti finansinės naudos? — 
pasiteiravo Nikolas. 

— Žinoma, — užtikrino Bela Moj. — Mieste pilna dėvėtos apran- 
gos parduotuvių, kurios mielai įsigytų naujutėlius „Roberto Cavalli“ 
batelius — už mažiausią įmanomą kainą, suprantama. Pati esu pirkusi 
komisuose. Ten siūlo puikias nuolaidas. 

Greisas sekundę spiginosi į Belą, trisdešimties su viršum metų, vie- 
nišą, besirūpinančią senyva motina. Iš dalies užjautė kolegę, nes, būda- 
ma patraukli moteris, ji neturėjo tikro, su darbu nesusijusio gyvenimo. 

— Už dešimt procentų pradinės kainos? — paklausė. 

— Nenumanau, bet už prekę daug nemokėtų. Gal kokias dvi de- 
šimtis svarų. 

Vyresnysis detektyvas ėmė sukti galvą. Nauji duomenys pagrįstų 
Dareno Spaiserio sulaikymą. Vis dėlto... čia kažkas ne taip. Įsilaužėlio 
kandidatūra atrodė pernelyg akivaizdi. Na, taip, prieš Naujuosius metus 
išėjęs į laisvę nenaudėlis galėjo išprievartauti pirmąją auką. Juo labiau 
kad dirbo „Metropolio“ viešbutyje, kai moteris buvo užpulta. O dabar 
tyrimo komanda išgirdo, kad pastarąjį sykį įsibrovęs į namą jis priglau- 
dė aukos batelius. Nejau nūdien tikrai elgtųsi taip idiotiškai, dirgliai 
svarstė Greisas. 

Svarbiausia, kad Spaiseris garsėjo tiktai kaip profesionalus įsilau- 
žėlis ir narkotikų prekeivis. Gyvenimui užsidirbdavo — tam tikra pras- 
me — prasmukdamas į nuosavus namus, atrakindamas juose seifus, 
pagrobdamas laikrodžius, grynuosius, juvelyrinius ir sidabro dirbinius. 
Nei iš Nikolos Teilor, nei iš Roksės Pirs nepaimta nieko, išskyrus apavą 
ir, pirmosios aukos atveju, drabužius. Šeštadienio vakarą nukentėjusi 

Mendė Torp taip pat prarado tik batus. Modus operandi nė kiek nepri- 
minė Spaiserio veikimo būdo, nebent su kalėjimu jis atsisveikino tapęs 
visiškai kitokiu žmogumi, tačiau Greisas, atsižvelgdamas į nusikaltėlio 
praeitį, tuo labai abejojo. 

Antra vertus, kas, jeigu vagis įvykdė lytinius nusikaltimus, dėl 
kurių policija jo nesučiupo? Ar gali taip būti, kad pasisekė demaskuoti 
Batžmogį? Anot Elenos suteiktos informacijos, jis išėjo į laisvę tuomet, 
kai ėmė siautėti Batžmogis. Tačiau prievartautojas šlykščiai žagindavo 
moteris, užuot tiesiog bandęs jas pabučiuoti, kaip Spaiseris. Vėlgi MO 
nesutapo. 

Taip, jį būtų galima suimti. Vadovybę pradžiugintų greitas areštas, 
bet pasitenkinimas veikiai atslūgtų. Kaip toliau elgtis su Spaiseriu? Kaip 
gauti nuosprendžiui reikalingus įkalčius? Nusikaltėlis nešiojo kaukę ir 
bemaž nekalbėjo, taigi aukos negalėjo apibūdinti nei veido bruožų, nei 
balso. Policijai nė nepavyko užtikrintai nustatyti ūgio. Geriausiu atveju 
aišku tik tiek, kad šis maždaug vidutinis. Sudėjimas liesas. Kūno plau- 
kuotumas menkas. 

Teismo ekspertizės duomenys rodo, kad žagintojas nepaliko sper- 
mos nė vienoje iš trijų moterų. Kol kas plaukeliuose, drabužių pluošte, 
nagų nuograndose DNR neaptikta — nors tyrimai dar ankstyvoje stadi- 
joje. Praeis pora savaičių, kol specialistai išnagrinės visą turimą medžia- 
gą, o detektyvai negali taip ilgai laikyti Spaiserio kardomajame kalėjime 
nepateikdami jam kaltinimų, kuriems Karališkoji prokuratūra, žinoma, 
nepritars dėl įrodymų stokos. 

Teirautis, kodėl Spaiseris pasisavino Marsės Kalestad aukštakul- 
nius, pavojinga, nes tuomet įtariamasis — jei tik jis išties Batžmogis — 
taptų gerokai budresnis. Apie grėsmes įspėtų ir kratos orderis, kuris 
leistų išnaršyti spintelę nakvynės namuose. Gleno ir Niko ataskaita liu- 
dijo, kad Spaiseris tarėsi parodęs išmonę ir tinkamai atsakęs į pareigūnų 
klausimus. Todėl nebijos vėl prasikalsti. Jeigu detektyvai per daug juo 
domėsis, vyrutis galbūt pasislėps arba dings iš miesto. Greisui labiausiai 
reikėjo rezultatų, o ne dar dvylika metų užtruksiančios tylos. 

Akimirką pamąstęs jis kreipėsi į Gleną Brensoną: 

— Spaiseris turi automobilį? Bent žino, kur gauti ratus? 

— Ne, bose, man susidarė įspūdis, kad ne. 

— Jis sako, kad vaikščioja, nes nenori mokėti už autobuso bilie- 
tus, — pridūrė Nikas Nikolas. 

— Iškilus būtinybei, manau, nesunkiai rastų transporto priemo- 
nę, — pasakė Elena Zorati. — Buvo teistas už furgono ir privataus leng- 
vojo automobilio vagystės. 

Gerai, kad Spaiseris niekur nevažinėja, pagalvojo Greisas. Antraip 
jį būtų sunkiau sekti. 

— Man regis, daugiau pasieksime įtariamąjį stebėdami, o ne sulai- 
kydami. Dėl nakvynės namų taisyklių tiksliai žinome, kur jo ieškoti nuo 
20.30 iki 08.30. Persikvalifikavimo centras rado jam darbą „Grand“ vieš- 
butyje, tad aišku ir tai, kur jis yra dienomis bei savaitgaliais. Pasirūpinsiu, 
kad žmonės iš Sekimo skyriaus nenuleistų akių nuo mūsų žmogaus jam 
išėjus iš viešbučio ir įsitikintų, kad naktimis jis nepranyksta iš prieglaudos. 

— Rojau, jeigu mes tikrai kalbame apie susidomėjimą keliantį as- 
menį, O jis, kiek suprantu, išties mus domina, — prabilo Praudfutas, — 
jums nederėtų gaišti laiko. 

*— Tikiuosi, pradėsime jį stebėti dar šiandien, — atsiliepė Grei- 
sas. — Ką gi, jums pats metas išsakyti savo mintis. 

Psichologas teismo ekspertas pakilo ir žengė prie baltos lentos, 
ant kurios kabėjo milimetrinio popieriaus lapas, išraižytas dantytomis 
skirtingų spalvų linijomis. Prašneko tik po užsitęsusios pauzės — tarsi 
demonstravo esąs toks svarbus veikėjas, kad jam nebūtina skubėti. 

— Batžmogio ir dabartinio nusikaltėlio matricos labai panašios. 
Kreivės atstoja juos vienijančius faktorius. Kiekviena spalva ženklina 
skirtingus aspektus: geografinę padėtį, paros metą, kaip priartėjama prie 
aukos, puolimo būdą, prievartautojo išvaizdą. 

Praudfutas parodė visas linijas, atšlijo nuo lentos ir pratęsė: 

— Daugybės Batžmogio ypatybių jūs neatskleidėte viešai, bet jos 
matyti dabartinio nusikaltėlio modus operandi. Mano nuomone, bend- 
rų faktorių pakanka, kad šiuo ankstyvuoju tyrimo etapu padarytumę 
išvadą: tuodu žmonės yra tas pats vyras. Svarbiausia, kad 1997-aisiais 
užsiregistruojant „Grand“ viešbutyje ir prieš praėjusius Naujuosius me- 
tus apsistojant „Metropolyje“ naudota Maršos Moris pavardė, kurios 
visuomenei niekada neminėjote. 

Psichologas priėjo prie tuščios baltos lentos. 

— Esu tikras, kad moteris prievartauja vietinis ar bent jau praeityje 
čia gyvenęs ir gerai apylinkes pažįstantis asmuo. 

Lentos viršuje jis nubrėžė penkis juodus kvadratėlius ir kalbėda- 
mas juos sunumeravo. 

— Kaip policijai žinoma, pirmąsyk Batžmogis bandė išžaginti mo- 
terį 1997 metų spalio 15-ą. Aš sąmoningai neatsižvelgsiu į šitą atvejį ir 
susitelksiu į sėkmingus mėginimus. Pirmą kartą jis įgyvendino savo su- 
manymą „Grand“ viešbutyje 1997 metų lapkričio 1-ą, paryčiais. — Virš 
kvadrato Nr. 1 Praudfutas užrašė GV. — Antrasis atvejis užfiksuotas po 
dviejų savaičių nuosavame Houvo Parko kelio name. — Antrąjį kvad- 
ratą pažymėjo raidėmis HPK. — Dar po pusės mėnesio užpuolė auką 
po Rūmų jūros tiltu. — Virš trečiojo kvadratėlio atsirado santrumpa 
RJT. — Po kitų dviejų savaičių surengė išpuolį Čerčilio aikštės automo- 
bilių aikštelėje. — Baltoje lentoje pasirodė užrašas ČA. — Tikėtinas, bet 
nepatvirtintas prievartos aktas užregistruotas vėlgi po dviejų savaičių, 
Kalėdų naktį, šįsyk Rytinės Terasos gatvėje. — Virš langelio brūkštelėjo 
RTG, atsisuko į komandą, bet akis įbedė į Rojų Greisą. 

— Prieš patirdamos lytinį smurtą visos penkios moterys Braitono 
batų parduotuvėse pirko brangius aukštakulnius. Manau, nusikaltėlis 
gerai pažinojo čionykščius rajonus. Aišku, nereikėtų atmesti tikimybės, 
kad pasidarbavo į miestą atvykęs svetimšalis, bet aš taip nemanau. Kaip 
byloja praeitis, pašaliečiai neužsibūna vienoje vietoje. Po antpuolio jie 
keliauja kitur. 

Greisas pažvelgė į Maiklą Formaną, vadovaujantį informacijos 
paieškos būriui, 

— Maiklai, tu lankeisi batų parduotuvėse, kuriose apsipirko šian- 
dieninės aukos? Išsiaiškinai, ar ten yra vaizdo stebėjimo kameros? 

— Taip bose, jos sumontuotos. 

Džulijus Praudfutas skrituliu apibrėžė visus penkis kvadratėlius. 

— Vertėtų atkreipti dėmesį į santykinai nedidelę miesto teritoriją, 
kurioje įvykdyti nusikaltimai. Dabar aptarkime dabartinę antpuolių seriją. 

Paėmęs raudoną rašiklį, jis nupiešė ir sunumeravo tris langelius 
apatinėje lentos dalyje. Trumpam atsigręžė į žiūrovus ir vėl nukreipė 
akis į baltą foną. 

— Pirmoji moteris išžaginta „Metropolyje“, esančiame, kaip žino- 
te, šalia „Grand viešbučio. — Virš kvadrato Nr. 1 jis brūkštelėjo raidę 
M. — Antroji auka užpulta nuosavoje rezidencijoje, prabangiame gyve- 
namajame Drouvėjaus kelyje. — Virš antrojo kvadratėlio užrašė raidę 
DK. — Trečioji išprievartauta — aš sutinku, kad šiuo atveju MO ski- 
riasi, — ant Rūmų jūros tilto, dabar, kiek suprantu, vadinamo Braitono 
tiltu. — Trečiąjį langelį pažymėjęs BT, atsisuko į komandą. 

— Drouvėjaus ir Houvo Parko keliai driekiasi greta. Nereikia būti 
raketų mokslininku, kad įžiūrėtume geografinius antpuolių panašumus. 

Ranką pakėlė detektyvas konsteblis Formanas. 

— Daktare Praudfutai, jūsų pastebėjimas nepaprastai įžvalgus. Ką, 
remdamasis didele savo patirtimi, galite iškloti apie patį nusikaltėlį? 

Psichologas nusišypsojo, nes meilikavimas palietė jo ego G tašką. 

— Na, — atsiliepė plačiai sumostaguodamas rankomis, — prie- 
vartautojui greičiausiai teko išgyventi disftunkcinę vaikystę. Augti tik su 
motina arba tėvu, galbūt kęsti represinį religinį auklėjimą. Nenusteb- 
čiau, jeigu jį tvirkino vienas iš tėvų arba artimas giminaitis. Manau, tas 
žmogus iš pradžių įsipainiodavo į paprastesnius nusikaltimus, pavyz- 
džiui, kankino gyvūnus ir turbūt iš bendramokslių vogė smulkmę. Gul- 
dau galvą, kad buvo vienišius ir faktiškai neturėjo draugų. 

Džulijus Praudfutas nutilo ir prieš pratęsdamas atsikrenkštė. 

— Nuo ankstyvos paauglystės jis, matyt, kaip apsėstas domėjosi 
smurtine pornografija ir, galima daiktas, įvykdė ne vieną lengvesnį sek- 
sualinio pobūdžio nusikaltimą — nepadoriai apsinuogindavo viešumo- 
je, priekabiaudavo prie moterų. Viskas baigėsi prostitučių paslaugomis, 
ypač sadomazochistinėmis. Tikėtina, kad vartoja narkotikus — veikiau- 
siai kokainą. 

Psichologas prabilo po pauzės. 

— Pomėgis maskuotis moteriškais drabužiais atskleidžia jo fan- 
tazijas ir liudija aštrų protą, be kita ko, Batžmogis tikriausiai pasižymi 
iškreiptu humoro jausmu, o tai gali būti svarbu — kalbu apie 1997-ųjų 
ir šių laikų vietoves, apie pasirinktą laiką. Kaip dar vieną intelekto įro- 
dymą įvardyčiau supratimą apie teismo ekspertizę — jam nestinga žinių 
apie policijos taikomą metodiką arba asmeninės patirties šioje srityje. 

Detektyvė konsteblė Ema Džeinė Boutvud pakėlė ranką. 

— Jeigu mes tikrai susidūrėme su Batžmogiu, ar galite pasiūlyti 
prielaidą, kodėl jis aprimo dvylikai metų ir vėl ėmėsi senos veiklos? 

— Dabartinė padėtis nėra išskirtinė. Serijinis žudikas ir seksualinis 
maniakas iš Jungtinių Valstijų, toks Denisas Reideris, nustojo smurtauti 
susituokęs. Po dvylikos metų, kai pavargo nuo šeimyninių santykių, ke- 
tino grįžti prie įprastų darbelių, bet, laimei, buvo areštuotas anksčiau nei 
spėjo nusikalsti. Visai įmanoma, kad Batžmogio gyvenimas susiklostė 
panašiai. O galjis toliau puldinėjo aukas persikraustęs į kitą šalies regio- 
ną arba išsikėlęs užjūrin, kol pagaliau sugrįžo. 


Kai pasitarimas baigėsi, Greisas paprašė psichologo teismo eksper- 
to trumpam apsilankyti jo kabinete. Uždaręs duris prisėdo prie rašomo- 
jo stalo. Diena išaušo audringa, ir į langus barbeno lietaus lašai. 

— Daktare Praudfutai, nenorėjau su jumis ginčytis komandos aki- 
vaizdoje, — ryžtingai prabilo vyresnysis detektyvas, — bet aš rimtai ne- 
rimauju dėl trečiojo antpuolio vaiduoklių traukinyje. Jo modus operandi 
visiškai kitoks. 

Psichologas palinksėjo ir manieringai nusišypsojo tartum savo at- 
žalos įgeidžius tenkinantis tėvas. 

— Išvardykite, jūsų manymu, esminius nesutapimus. 

Jo tonas skambėjo globėjiškai ir kurstė susierzinimą, bet Greisas 
nesileido provokuojamas. 

— Pirmiausia, — tarė kilstelėjęs pirštą, — priešingai nei kitos nu- 
kentėjusiosios, Mendė Torp paskutiniu metu nepirko aukštakulnių, ku- 
riais ją Žžagino — aš įskaičiuoju ir Reičelę Rajan, nes jos dingimas mums 
tebekelia klausimų. Anuomet visos penkios moterys pirko naujutėlius 
brangius modelinius batelius likus kelioms valandoms arba dienoms iki 
užpuolimo. Kaip ir dvi pirmosios šių dienų aukos, Nikola Teilor su Rok- 
se Pirs. Mendė Torp savo ruožtu juos įsigijo prieš kažkiek mėnesių, atos- 
togaudama Tailande. — Jis pakėlė antrą pirštą. — Štai dar viena, mano 
nuomone, reikšminga smulkmena: mergina avėjo netikrus modelinius 
batus, „Jimmy Choo“ kopijas. 

— Nors nesu mados specialistas, manau, kopijas gamina tam, kad 
žmonės nepastebėtų skirtumų. 

Greisas papurtė galvą. 

— Aš kalbu ne apie gebėjimą įžvelgti skirtumus. Nusikaltėlis randa 
aukas batų parduotuvėse. Trečia, ir tai itin svarbu, jis nevertė Mendės 
Torp žagintis nuosavu aukštakulniu. Juk Batžmogį jaudina valdžia prieš 
moteris. 

Iš Praudfuto gūžtelėjimo buvo neaišku, pritarė jis Greisui ar prieš- 
taravo. 

— Moteris gulėjo be sąmonės, todėl mes tikslai nežinome, ką jis 
padarė. 

— Paimti makšties tepinėliai įrodo, kad į ją įsiskverbė prezervatyvą 
užsimovęs vyras. Nėra jokių požymių, kad į vaginą ar analinę angą įsi- 
brauta kažkuria bato dalimi. 

— Galbūt nusikaltėliui kas nors sutrukdė ir jam teko sprukti, — 
spėjo psichologas. 

Vyresnysis detektyvas pakėlė dar vieną pirštą. 

— Gal ir taip. Ketvirta, Mendė Torp apkūni — riebi, tiesą sakant. 
Nutukusi. Kitaip nei ankstesnės lieknos aukos. 

Praudfutas pakratė galvą. 

— Jos figūros nepavadinčiau reikšmingu: faktoriumi. Jis leidosi į 
medžioklę. Atkreipti dėmesį derėtų į laiko atkarpas. Praeityje Batžmo- 
gis smurtaudavo kas dvi savaites. Pirmuosius šiandieninius antpuolius 
skyrė vos viena savaitė, trečiasis įvykdytas tepraėjus dviem dienom po 
antrojo. Niekas iš mūsų nenutuokia, ką nusikaltėlis veikė dvylika metų, 
bet jo potraukiai galėjo sustiprėti — todėl, kad ilgai buvo užgniaužti, 
arba dėl savikliovos, jeigu per minėtą laikotarpį pavykdavo nebaudžia- 
mam puldinėti moteris. Man abejonių nekelia vienas dalykas: kuo ilgiau 
prievartautojas išlieka nesugautas, tuo tvirčiau jis tiki esąs nenugalimas. 

— Daktare Praudfutai, vidurdienį dalyvausiu spaudos konferenci- 
joje. Kokias žinias pateiksiu, tokios visiems ir įstrigs. Privalau išplatinti 
tikslią informaciją, kuri padės jį suimti ir iš dalies apramins visuomenę. 
Atsižvelgdamas į jūsų reputaciją, manau, jums taip pat maga, kad pa- 
skelbčiau kuo tikslesnius duomenis — vargu ar norėtumėte raudonuoti 


dėl galimų klaidų. 

Psichologas vėl krestelėjo galvą. 

— Vyresnysis detektyve, aš retai kada apsirinku. Paklaūsęs manęs, 
iš teisingo kelio neiškrypsite. 

— Malonu girdėti, — šaltai atsakė Greisas. 

— Pats, kaip ir aš, esate patyręs profesionalas, — tęsė Praudfutas. — 
Puikiai suprantu, kad jus slegia įvairus politinio ir komercinio pobūdžio 
spaudimas — tokia našta užgriūdavo kiekvieną tyrimui vadovaujantį 
pareigūną, su kuriuo man tekdavo bendradarbiauti. Svarbiausia, ką vi- 
suomenė lengviau suvirškintų? Naujieną, kad moteris persekioja vienas 
seksualinis maniakas, ar tai, jog siautėja du iškrypėliai? — jis pervėrė 
Greisą skvarbiu žvilgsniu ir pakėlė antakius. — Aš žinau, kokį variantą 
rinkčiausi siekdamas apsaugoti gerą savo miesto vardą. 

— Neketinu veltis į politiką priimdamas klaidingą sprendimą, — 
atšovė Greisas. 

— Rojau... ar galiu jus taip vadinti? 

Detektyvas linktelėjo. 

— Rojau, ieškome ne paprastos, neįsidėmėtinos vidutinybės. O gud- 
raus tipo. Medžiojančio aukas. Kažkas skatina nusikaltėlį elgtis, kaip 
anksčiau, bet turėdamas užtektinai proto jis suvokia privaląs pakeisti 
veikos metodus. Manau, pratrūktų juokais, jei išgirstų mūsų pokalbį. 
Juk mėgaujasi ne vien valdžia prieš moteris, bet ir prieš policiją. 

Greisas akimirką susimąstė. Kaip atitinkamai apmokytas tyrimų 
vadovas žinojo, jog turėtų išklausyti specialistų, bet nepasiduoti jų įtakai 
ir visada susidaryti savo nuomonę. 

— Gerai, aš jus supratau. 

— Tikiuosi, Rojau. Jeigu jums kyla dvejonių, pasigilinkite į mano 
praeitį. Pasakysiu tiesiai šviesiai: jūsų ieškomam nusikaltėliui reikalinga 
tam tikra nusistovėjusi tvarka. Jis lieka ištikimas konkrečiam elgsenos 
modeliui, savo komforto zonai. Aukų dairysis tose pačiose ar bent pana- 
šiose vietose. Nespėjus pasibaigti savaitei, vienoje iš centrinių automo- 
bilių aikštelių ką nors pasigriebs ir išprievartaus. Taip ir praneškite per 
spaudos konferenciją — galite remtis manimi. 

Pasipūtėliškos eksperto manieros siaubingai suerzino Greisą. Bet 
jam reikėjo Praudfuto. Reikėjo kiekvieno šiaudo, už kurio būtų galima 
įsikibti. 

— Man niekaip nepavyktų slapta stebėti visos centrinės miesto da- 
lies. Mes stokojame žvalgybinių resursų. Nusikaltėlio nesugausime už- 
grūdę centrą uniformuotais pareigūnais. Tik išginsime kitur. 

— Jis, kaip spėju, pakankamai gudrus ir įžūlus, kad smurtautų jūsų 
panosėje. Gal net patirtų malonumą. Auką sučiuptų nepaisydamas poli- 
cininkų, kurių knibždėtų mieste. 

— Labai paguodėte, — atsakė Greisas. — Ką gi jūs siūlote? 

— Turėsite iškelti vieną kitą prielaidą ir viltis, kad jums nusišypsos 
sėkmė. Arba... — jis patylėjo mąstydamas. — Pamenate, minėjau De- 
nisą Reiderį iš Jungtinių Valstijų, itin šlykštų individą, kuris titulavosi 
SNP — inicialai reiškia „Surišk, nukankink, pribaik . Dvylika metų nu- 
sikaltėlis gyveno ramiai, bet pakliuvo policijai į rankas, kai žurnalistas 
iš vietinio laikraščio parašė apie jį kažką tokio, kas tam tipui nepatiko. 
Išspausdino paprasčiausias spėliones... 

— Kokias? — staiga susidomėjo Greisas. 

— Straipsnio autorius, regis, išreiškė abejones žudiko vyriškumu. 
Galite būti tikras dėl vieno: jūsiškis prievartautojas akylai seks Žinias- 
klaidą, skaitys kiekvieną vietinės spaudos žodį. Jo rūšies veikėjams bū- 
dinga išvešėjusi savimeilė. 

— Nemanote, kad kurstydami aistras išprovokuosime jį smurtauti? 

— Ne. Jis nesileido sugaunamas prieš dvylika metų. Vienas die- 
vas žino, kiek kartų per tą laiką įstengė nepakliūti už grotų. Dabar ėmė 
rengti naujus antpuolius. Greičiausiai įsivaizduoja esąs nepažeidžiamas, 
sumanesnis už kitus, visagalis. Bent taip jį vaizdavo žiniasklaida. Batž- 
mogį paverskime demonu, Braitono ir Houvo pabaisa, ir... opa! Visoje 
šalyje laikraščių tiražai šauna į padanges, gerokai išauga ir naujienų lai- 
dų auditorija. Nors iš tiesų jis tėra koktus iškrypęs nepritapėlis, kurio 
galvoje atsisuko varžtelis. 

— Žodžiu, spaudai pateiksime jo vyriškumą žeminantį komenta- 
rą? Ką nors apie trumpą, miniatiūrinį pimpalą? 

— Gal atskleiskite tiesą? Kad žagintojui nesistoja arba kad jis nesu- 
geba išlaikyti erekcijos? Apie save skaityti tokius atsiliepimus nepatiktų 
jokiam vyrui. 

— Pavojinga, — tarstelėjo Greisas. — Kas, jeigu supykęs nusikal- 
tėlis įsišėls? 

— Rojau, jis jau kelia grėsmę. Bet kol kas elgiasi protingai, planuo- 
ja veiksmus, neskuba, nedaro klaidų. Įsiutinkite tą žmogų, išprovokuo- 
kite prarasti savitvardą... ir suklysti. Tuomet jį prigriebsite. 

— Arba juos. 


59 
Sausio 12-oji, pirmadienis 


Sasekso aikštė — vienas iš Braitono architektūrinės karūnos bran- 
gakmenių. Iš vietinių, į tiesią virtinę ir du žavingus pusračius nudryku- 
sių, regentystės laikais iškilusių pastatų atsiverdavo vaizdas į nuosavus 
penkių arų ploto sodelius ir už jų tyvuliuojančias Anglų kanalo platy- 
bes. Kitados pajūrio būstuose apsistodavo turtinga, savaitgaliui į kuror- 
tą atvykusi Londono aukštuomenė. Šiais laikais namų erdves padalijo į 
butus, tačiau savo didybės nė vienas neprarado. 

Jis lėtai važiavo palei aukštus, impozantiškus, vien baltai nudažytus 
fasadus ir žvilgsniu tyrinėjo numerius. Dairėsi 53-iojo. Žinojo, kad visa- 
me penkių aukštų name apsistojusi viena šeima — tiesa, viršutinis aukš- 
tas išskirtas tarnams. Rezidencija tobulai atspindėjo Rudžio Berėmoro, 
„American £ Oriental Banking“ korporacijos Europos filialo viceprezi- 
dento, ir jo sutuoktinės Di, populiarios diduomenės asmenybės, statusą. 
Būstas idealiai tiko stilingai pramogauti. Daryti įspūdį aplinkiniams. Ir 
avėti brangius batelius. 

Vėl apriedėjęs aikštę, iš jaudulio virpėdamas ir drėkdamas, jis ap- 
tiko laisvą vietą netoli reikiamo statinio. Įsuko į spragą, atsivėrusią toje 
kelio dalyje, prie kurios vešėjo parkas, ir sustojo. Iš čia kuo puikiausiai 
įžvelgė Di automobilį ir paradines duris, o moteris savo ruožtu jo nega- 
lėjo pastebėti nei žiūrėdama pro langą, nei išnirusi laukan. 

Jis buvo nematomas! 

Turtuolių pasaulio atstovai, kaip jau senokai tapo aišku, visiškai 
neatkreipdavo dėmesio į tam tikrus žmones, tarkim, gatvių šlavėjus, 
biurų valytojus ar juodadarbius, ir transporto priemones, pavyzdžiui, 

pieną išvežiojančius automobilius, baltus furgonus ir taksi. Narkotikų 
prekeiviai pastaraisiais naudodavosi nuolat, nes jie niekam nesukeldavo 
įtarimų, po miestą lakstydami naktimis. Tačiau jo tikslams geriau tiko 
ne taksi, o furgonas. 

Jis nusišypsojo, apimtas stiprėjančio geismo, vis tankiau alsuoda- 
mas. Šnerves tebekuteno nuo jos sklidęs „Armani Code“ dvelksmas — 
taip stipriai, lyg šiuo būtų persisunkusi visa kabina. 

O taip, kekše. O taip! O taip! O taip! 

Aromatu bus galima mėgautis verčiant Di darbuotis su nuosavais 
aukštakulniais, o vėliau pačiam ją apdorojant. Iš baimės auka apsipils 
prakaitu, dėl kurio kvapas sustiprės. 

Jis įsivaizdavo moterį, išeinančią pro duris, įsispyrusią į mėlynuo- 
sius „Manolo“ batelius, pasikvėpinusią „Armani Code“. Įsivaizdavo ją, 
sėdančią prie vairo ir kaip praėjusį šeštadienį paliekančią automobilį 
saugioje požeminėje aikštelėje. Tiksliai žinojo, kada ji apsiaus tuos aukš- 
takulnius. Šeštadienį girdėjo, kaip užsiminė pardavėjai, esą kitą savaitę 
sakys svarbią kalbą. Po oficialių pietų, kuriems nusipirko nepaprastai ža- 
vingą melsvą suknelę. Ir įsigijo prie jos derančius batus. 

Kaip būtų malonu, jeigu Di Berėmor lauke pasirodytų dabar pat. 
Bet šiandien mėlynųjų „Manolo“ neavėtų. 

Laimei, apie visuomeninius įsipareigojimus ji skelbdavo savo tink- 
lalapyje. Ir „Facebook“ paskyroje. O „Twitter“ svetainėje neretai kas va- 
landą pranešdavo pasauliui, ką veikianti. Kokia paslaugi moteris! 

Tiek tinklalapyje, tiek feisbuke Di patvirtino artimiausią ketvirta- 
dienį prisidėsianti prie svarbaus socialinio renginio, per kurį rėš kalbą, 
siekdama pagelbėti „Ihe Martlets“, vietiniams slaugos namams. Jau ėmė 
rašyti žinutes tviteryje. Jai draugiją palaikys kilnieji doruoliai iš moteriš- 
kosios Braitono ir Houvo bendruomenės dalies. Viena iš garbės viešnių 
bus dabartinio lordo leitenanto žmona. 

Oficialūs pietūs įvyks „Grand“ viešbutyje, turinčiame erdvę auto- 
mobilių aikštelę. 

Patogiau nė negalėtų būti! 

60 
Sausio 12-oji, pirmadienis 


Be dešimties minučių dvyliktą Kevinas Spinela akiplėšiškai įsiver- 
žė į vyresniojo detektyvo kabinetą, nelaukdamas pasiūlymo trūktelėjo 
prie savęs kėdę ir prisėdo. Jaunas ambicingas reporteris kaip reikiant 
erzindavo, visgi Rojui Greisui teko sau pripažinti, kad kai kurios vyruko 
savybės jam patiko. 

Spinela nerūpestingai atsirėmė į atkaltę, įsitaisydamas kitapus ra- 
šomojo stalo, rankas susikišo į lietpalčio kišenes. Po viršutiniu drabužiu 
vilkėjo švarką ir buvo pasirišęs negrabiai sumazgytą kaklaraištį. Maž- 
daug dvidešimt penkerių metų, smulkaus sudėjimo žurnalistas turėjo 
prakaulų veidą, budrias akis ir juodus, retokus, dėl gelio dygliukais stirk- 
sančius plaukus. Kaip įprastai aštrūs jo kandys energingai grumšnojo 
kramtomąją gumą. 

— Na, vyresnysis detektyve, ką man papasakosite? 

— Argi pats nesate gerai informuotas? — atsiliepė Greisas, nu- 
sprendęs jį patikrinti. — Kokių žinių turite man? 

Reporteris kryptelėjo galvą ant šono. 

— Girdėjau, kad sugrįžo Batžmogis. 

— Sakykit, Kevinai, kas jūsų šaltinis? 

Išsišiepęs Spinela patekšnojo sau per šnervę. 

— Juk suprantate, kad aš vis tiek jį nustatysiu, — Greiso tonas 
skambėjo rimtai. 

— Jei neklystu, kvietėte mane užeiti, nes norite sudaryti sandėrį. 

— Teisingai. 

— Ir?.. 

Nors ir sunkiai, Rojus Greisas sugebėjo neprarasti šaltakraujišku- 
mo. Jis pakeitė taktiką, kurį laiką pamiršdamas slaptų duomenų nute- 
kėjimą. 

— Man reikalinga jūsų pagalba. Jeigu jums kai ką neoficialiai pra- 
nešiu, ar prižadate be mano sutikimo nespausdinti naujienų? Ar galėsiu 
visiškai jumis pasikliauti? 

— O kada negalėjote? 

Kiek Greisas prisiminė, tokių atvejų pasitaikė. Kita vertus, anais 
metais Spinela elgėsi pavyzdingai. 

— Labai retai, — sutiko jis. 

— Ką iš to peš Argus? 

— Greičiausiai nusipelnys padėkos už bendradarbiavimą sulaikant 
nusikaltėlį. Vėliau mielai jums duosiu interviu. 

— Tik vieną nusikaltėlį? 

Velnias, mintyse nusikeikė detektyvas svarstydamas, iš kur jis iš- 
traukė šitas prielaidas. Kas po rytinio pasitarimo laidė liežuvį? Kažkuris 
iš komandos narių? Kaip žurnalistą pasiekė spėlionės? Greisą užvaldė 
pyktis. Tačiau Spinelos mina bylojo, kad iš jo nieko nepavyks išgauti. 
Tad kol kas derėjo su tuo susitaikyti. 

— Dabartinėje tyrimo stadijoje manome, jog visus išpuolius orga- 
nizavo vienas asmuo. 

Sprendžiant iš gudrių žurnalisto akių, atsakymu jis nepatikėjo. 

Greisas pratęsė nepaisydamas pašnekovo minos: 

— Ką gi, siūlau sandėrį. — Jis padvejojo suvokdamas, kad rimtai 
rizikuoja. — Jums atskleisiu porą išskirtinių naujienų. Kol neleisiu, apie 
pirmąją straipsniuose nerašykite, bet antrąją paskelbkite kuo greičiau. 
Per spaudos konferenciją jų neminėsiu. 

Abiem vyrams žiūrint vienas į kitą, trumpam pakibo tyla. Spinela 
akimirką nustojo čiaumoti gumą. 

— Sutarėm? — paklausė Greisas. 

Reporteris gūžtelėjo. 

— Tvarka. 

— Gerai. Pirmoji, ne spaudai skirta Žinia: mūsų nuomone, šią sa- 
vaitę vėl bus užpulta moteris. Veikiausiai miesto centre, galbūt daugia- 
aukštėje automobilių aikštelėje. 

— Per pusę mėnesio išprievartautos trys moterys, todėl išmąstyti, 
kaip klostysis įvykiai, nesudėtinga, — sarkastiškai atkirto Spinela. 

— Taip, jūs teisus. 

— Anokia čia išskirtinė naujiena. Ir be jūsų pagalbos būčiau nu- 
matęs, ko tikėtis. 

— Jei taip iš tikrųjų nutiks, jūs pasirodysite visu gražumu. Viename 
iš savo straipsnių, kuriuos praeityje taip puikiai sugebėdavote išgalvoti, 
galėsite pranešti skaitytojams, esą vyresniojo laipsnio detektyvas įspėjo 
Argus apie galima antpuolį. 

Spinelai užteko padorumo nurausti. Po sekundės jis patraukė pečiais. 

— Automobilių aikštelėje? Jis atkartoja ankstesnių prievartavimų 
seką? 

— Psichologo teismo eksperto nuomone. 

— Argi daktaras Praudfutas negarsėja kaip mulkis? 

— Čia jūsų žodžiai — ne mano, — Greiso akyse sublykčiojo žibu- 
riukai. 

— Kokių veiksmų imsitės, kad užkirstumėte kelią nusikaltimui? 

— Kokių tik galėsime, visuomenei neuždarydami Braitono centro. 
Pasitelksime visus įmanomus resursus, bet išliksime nematomi. Mes no- 
rime jį sučiupti, užuot nubaidę ir paleidę iš rankų. 

— Kaip įspėsite piliečius? 

— Tikiuosi, per spaudos konferenciją mus parems žiniasklaida, ta- 
čiau apie grėsmes stengsimės kalbėti bendrais bruožais, vengdami kon- 
kretumo. 

Spinela linktelėjo ir išsitraukė bloknotą. 

— Dabar išklausykime žinią, kurią galima paskelbti spaudoje. 

Greisas nusišypsojo. 

— Nusikaltėlis turi mažutį pimpalą. 

Reporteris palūkuriavo, bet nieko daugiau neišgirdo. 

— Tik tiek? 

— Taip. | 

— Juokaujate? 

Vyresnysis detektyvas pakratė galvą. 

— Čia išskirtinė naujiena? Apie mažą prievartautojo penį? 

— Tikiuosi, nepaliečiau opios vietos? — atsiliepė Rojus Greisas. 


1998 

Sausio 13-oji, antradienis 


Standžiai prisegta saugos diržu senutė sėdėjo pavogtame, virš šlai- 
to stovinčiame furgone. Jos rankos slėgė vairą, variklis veikė tuščiąja 
eiga, bet šviesos netvieskė. 

Klaikiai sudirgęs jis laikėsi už pravertų vairuotojo durelių. Aplin- 
kui viešpatavo juoda naktis, padanges slėpė lėtai slenkantys debesys. 
Mėnesiena praverstų, bet teks apsieiti ir be mėnulio šviesos. 

Jo akys varstė tamsą. Laikrodis rodė 2.00, ir užmiesčio kelyje, kuris 
driekėsi už poros šimtų jardų nuo „Waterhall“ golfo klubo ir už dviejų 
mylių nuo Braitono pakraščio, nebuvo matyti nė gyvos dvasios. Kelias 
leidosi stačiu pusės mylios nuolydžiu ir apačioje staigiai nėrė kairėn, vin- 
giuodamas tarp Pietų Daunso kalvų. Vietovė nuostabi tuo, kad žibintai 
nušviestų bet kokią mylios spinduliu važiuojančią transporto priemonę. 
Šiuo metu regos lauke niekas nešmėžavo. 

Metas pasilinksminti! 

Jis ištiesė ranką virš senolės kelių, nuleido rankinį stabdį ir atšoko, 
nes furgonas bemat pajudėjo į priekį, sparčiai didindamas tempą. Su 
dusliu trenksmu užsidarė vairuotojo durelės. Vis greičiau riedantis au- 
tomobilis pavojingai nuslydo į priešingą juostą. 

Laimei, į kalvą niekas nekilo, nes senoji ponia nebūtų pajėgusi iš- 

vengti susidūrimo arba kaip nors sureaguoti į kliūtį — juk prieš dešimt 
dienų numirė. 

Apžergęs dviratį, kurį prislėgė papildomu kuprinės svoriu, jis sus- 
kato minti pedalus, galop į pakalnę ėmė leistis laisvąja eiga ir nenumal- 
domai augančiu tempu. 

Priešakyje juoduojantis, iš statybvietės pavogtas furgonas pakrypo 
dešiniojo kelkraščio link, ir jam vos iš krūtinės neiššoko širdis pagal- 
vojus, jog automobilis įsirėš į tankius dygiakrūmius, bet, ačiū Dievui, 
senutė slystelėjo kairėn ir tiesia linija nuburzgė žemyn, sakytum iš tiesų 
būtų sukiojusi vairą. Lyg pirmąkart gyvenime būtų taip smagiai važinė- 
jusi. Tiksliau, pirmą sykį po mirties! 

— Pirmyn, mažule, pirmyn! Į priekį, Mole! Mėgaukis kelione! 

„Brajano Barkerio statybos“ užrašu išmargintas furgonas jau dūmė 
tokiu dideliu greičiu, kad jis perprato nebeįstengsiąs suvaldyti kalnų 
dviračio ir nežymiai nuspaudė stabdžius, leisdamas automobiliui nutol- 
ti. Išmatuoti atstumą buvo nelengva. Pro šalį švysčiojo gyvatvorės. Kaž- 
kas praplazdeno greta veido. Kas per velnias? Tai šikšnosparnis? Pelėda? 

Vaizdas liejosi, nes nuo stipraus, žvarbaus ir drėgno vėjo ašarojo 
akys. 

Artėdamas prie apatinės šlaito dalies ir kairiojo posūkio, jis dar 
smarkiau spustelėjo stabdžius. Pasigirdo barškėjimas, dygliuotos, kapo- 
tą raižančios vielos dryksniai, nes tiesiai nurūkęs furgonas perskrodė 
krūmokšnius bei fermos tvorą. Stabdomas dviratis pačiuožė kelis jar- 
dus, sportbačiai sušlepsėjo į degutbetonį, ir mažai trūko, kad jis būtų 
nusiritęs kūliavirsčia. 

Didžiulis juodas pavidalas dingo iš ašarotų, bet jau prie tamsos 
daugmaž įpratusių akių. Iš tolumos atsklido prislopęs metalo griausmas. 

Jis šoko nuo dviračio, nuvertė šį į gyvatvorę, įjungė išsitrauktą Ži- 
bintuvėlį ir ropomis prasibrovė pro skylę krūmokšniuose. Spindulys 
smigo į taikinį. 

— Idealu! O taip, idealu! Puikumėlis! O taip, mažule, taip! Mole, tu 
esi šaunuolė! Tau pavyko, Mole! Tau pavyko! 

Furgonas riogsojo ant stogo, visi keturi ratai tebesisuko. 

Pribėgęs prie apvirtusios mašinos, jis išjungė šviesą ir apsidairė. 
Priešakinių žibintų spingsulių kol kas nematyti. Nutvieskus kabiną 

paaiškėjo, kad Molė Glosop apsivertusi aukštyn kojomis, pakibusi ant 
saugos diržo. Siūlėmis užčiauptos lūpos taip ir neprasiskyrė; žili trumpi 
plaukai kadarojo kaip sutaršytų sruogų gniutulai. 

— Ačiū, — jis sukuždėjo tarsi būgštaudamas, kad balsas gali nuvil- 
nyti per dešimt mylių. — Vairavai nuostabiai. 

Taip pridūręs, nuo pečių nusikratė kuprinę ir virpančiomis pirš- 
tinėtomis rankomis negrabiai atsegė dirželių sagtis. Iš vidaus ištraukė 
plastikinį penkių litrų talpos kanistrą su benzinu, metėsi per suzmeku- 
sius žieminius kviečius ir slidžią purvynę, pripuolė prie furgono ir pa- 
bandė atverti vairuotojo dureles. 

Jos nė nepakrutėjo. 

Keikdamasis nuleido tarą ant žemės ir abiem rankomis įsistvėrė 
į rankeną. Nors patraukė iš visų jėgų, toji vos suklibėjo. Priekaištingai 
sudžergė išlinkęs metalas. 

Na, svarbiausia, kad atidarytas langas. Jis dar sykį dirgliai apsidai- 
rė. Kitų ratų — vis dar nė ženklo. 

Atsukant dangtelį, kanistras ėmė šnypšti. Visą turinį jis išpylė į ka- 
biną, daugiausia sumirkydamas senutės galvą ir kūną. Tuščią, vėl už- 
kimštą tarą įgrūdo atgal į kuprinę, trakštelėjo sagtimis ir ją grąžino ant 
nugaros. Per porą jardų atšlijo nuo furgono, iš kišenės iškrapštė rūkalų 
pakelį ir sukando cigaretę. Rankos taip smarkiai drebėjo, kad niekaip 
nesisekė užžiebti žiebtuvėlio. Galų gale liepsnelė nušvito, bet ją akimoju 
užpūtė vėjas. 

— Velnias! Šūdas! Nedrįsk taip elgtis! 

Delnu uždengtą cigaretę pavyko pridegti iš antro karto. Jis porą 
sykių giliai įtraukė dūmą ir dar sykį apsidairė. 

Prakeikimas. 

Nuo kalno leidosi automobilis. 

Kad tik mūsy nepastebėtų. Kad tik nepastebėtų. 

Jis drėbėsi ant kviečių. Išgirdo variklio riaumojimą. Pajuto, kaip 
kūną perliejo šviesos, ir vėl nugrimzdo į tamsą. 

Burzgimas prityko. 
netrukus užgeso, po kelių sekundžių šmėstelėjo akiratyje ir galutinai 
dingo. Mažumėlę palaukė, grįžo prie furgono, pro atvirą langą sviedė 


250 PETER JAMES + MIRTIES GLĖBY 


cigaretę į kabiną ir pasileido tekinas. Už keliolikos jardų sustingęs at- 
sigręžė. 

Jokių pokyčių. Nė menkiausios liepsnelės. Ničnieko. 

Jis lūkuriavo, rodės, ištisą amžinybę. Bet veltui. 

Nedrįsk taip elgtis! 

Staiga kelią apšvietė iš kitos pusės atvažiuojančio automobilio prie- 
kiniai Žibintai. 

Kad tik čia nebūtų ta pati mašina, kurios vairuotojas nusprendė ap- 
sisukti, sugrįžti ir patyrinėti spragą gyvatvorėje. 

Dideliam palengvėjimui, į kalvos viršų viso labo ropštėsi kažkoks 
senas kibiras. Sprendžiant iš blerbimo, ne pačios geriausios būklės. 
Blausios užpakalinės šviesos liudijo, kad kledaro elektros sistemai ne- 
patiko drėgmė. 

Jis bergždžiai laukė ištisą minutę kvėpuodamas degalais prasmir- 
dusiu oru. Prisidegė antrą cigaretę, budriai žengė prie furgono ir nušvei- 
tė ją į kabiną. Vėlgi be pasekmių. 

Širdį persmelkė panika. Nejau benzinas tokios prastos kokybės? 

Nuo kalvos nuriedėjo ir pro šalį pravažiavo trečia mašina. 

Kišenėje susiradęs nosinaitę, jis atsargiai prisiartino prie apvirtu- 
sio automobilio, žibintuvėliu pašvietė pro langą ir išvydo benzino ba- 
lutėje mirkstančias užgesusias cigaretes. Kas čia per velniava? Filmuose 
jos visada padegdavo kuro bakus! Ant vidinės stogo pusės telkšančia- 
me degalų klane jis sušlapino nosinę, paėjo atatupstas ir prie jos prikišo 
žiebtuvėlį. 

Medžiagos atraiža netikėtai išsprogo liepsnomis, todėl teko ją nu- 
mesti ant žemės. Užsiplieskė taip smarkiai, kad jam beliko stebėti, kaip 
ugnis ryja audinį. 

Ant šlaito pasirodė ketvirtas apačion lekiantis automobilis! Jis 
skubiai ėmė trypti nosinę ir užgesino liepsnas. Jausdamas, kaip krūti- 
nėje daužosi širdis, luktelėjo, kol tolyn nuslinks šviesos ir išblės variklio 
gausmas. Vėl ant žemės padėjęs kuprinę, nusimetė ir į gumulą susuko 
šiltą striukę su gobtuvu. Persisvėrė pro langą, porą sekundžių pamirkė ją 
benzine. Tuomet pasitraukė atbulas ir išpurtė rūbą, kurį laikė per rankos 
atstumą nuo savęs. Atgijus žiebtuvėliui, ausis pervėrė galingas ŪUUŽT. 

Aukštyn šovusi ugnis nusvilino veidą. Nepaisydamas skausmo 

jis sviedė užsiplieskusią striukę pro langą, ir šįsyk rezultatų sulaukė 
akimoju. 

Furgono vidus nušvito it žaizdras. Po kelių sekundžių aiškiai ma- 
tomos Molės Glosop plaukai išgaravo, o kūnas patamsėjo. Jis spoksojo į 
kabiną kaip užhipnotizuotas, neatplėšė žvilgsnio nuo liepsnų, nuo juo- 
duojančios senutės odos. Dar po akimirkos įvyko tai, ko jis taip norėjo. 
Kuro bakas driokstelėjo, ir automobilis paskendo pragariškai šėlstan- 
čioje ugnyje. 

Jis griebė kuprinę, nuklupčiojo iki dviračio, apžergė sėdynę ir al- 
suodamas žavingai vėsiu, ramiu oru, iš visų jėgų mindamas pedalus, 
idant kuo greičiau nutoltų nuo gaisravietės, pasuko į aplinkkelį, kuriuo 
planavo grįžti į Braitoną. 

Prieš jam nusigaunant iki pagrindinio kelio, palei dviratį nepra- 
švilpė jokia transporto priemonė. Jis klausėsi įtempęs ausis, bet sirenų 
neišgirdo. 


ŠIANDIENA 


62 
Sausio 13-oji, antradienis 


Kavinėje prie lango sėdinti Bebičiulė šakute baksnojo kalną dar- 
žovių salotų su rėžiukais ir karpytalapėmis trūkažolėmis, kurios mažne 
virto iš dubens. Žvelgiant į patiekalą susidarė įspūdis, kad ji rengiasi pa- 
sisotinti moteriška šukuosena. 

Mergina mąsliai sukramtė kąsnį, pakėlė savo „iPhone“ ir įsispigino 
į ekraną. Nublukintus, pečius siekiančius plaukus buvo surišusi į uode- 
gėlę, bet porą pavienių sruogų kabėjo virš kaktos, kaip šeštadienį, kai ji 
lankėsi „Marielle Shoes parduotuvėje. 

Bebičiulės bruožai traukė akį, nors veidą truputėlį darkė keistai 
kumpa nosis, ir ji dėvėjo kasdieniškus, kone nevalyvus drabužius — 
buvo apsivilkusi megztinį aukšta apykakle, kurį pridengė pilka, befor- 
me, rankovių neturinčia palaidinuke, užsitempusi džinsus ir įsispyrusi į 
ryškiaspalvius sportbačius. Pastaruosius jai, žinoma, teks pasikeisti. Jam 
nepatikdavo, kai moterys avėdavo sportukus. 

Akivaizdu, kad eidama į darbą Džesė Šeldon nesuko galvos dėl iš- 
vaizdos. „Facebook“ albume nestigo nuotraukų, kurios ją įamžino pa- 
laidais plaukais ir dailia apranga. Fotografijose atrodė simpatiška. Kai 
kuriose — netgi labai graži. Pribloškianti. Nepaprastai seksuali! 

Beje, Džesė anaiptol ne Bebičiulė, nors prie staliuko įsitaisė vie- 

nui viena. Šiandien tikrindamas „Facebook“ paskyrą jis matė, kad jauna 
moteris turi 251 draugą. Jų ratui priklausė ir Benediktas Grinas, suža- 
dėtinis — be penkių minučių sužadėtinis, nes kol kas santykiai oficialiai 
neįteisinti. Ša! Tik neprasitarkite mano tėvams! 

Būdama pareiginga socialinio tinklo dalyvė, ji kasdien pasako- 
davo bičiuliams, ką veikia. Kuo užsiims po trijų, šešių, dvidešimt ke- 
turių valandų. Ir, kaip Di Berčmor, rašė žinutes „Twitter“ svetainėje. 
Nūdien dažniausiai apie savo dietą. Džesei knieti suvalgyti „KitKat“ 
šokoladuką... Džesė nepasidavė „KitKat“ vilionėms... Šiandien nume- 
čiau svarą!... Po paraliais, šiandien priaugau svarą! Būsiu vegetarė iki 
savaitės pabaigos! 

Kokia gera, paslaugi mergaitė! Tviteryje palikdavo daugiau prane- 
šimų negu Di Berčmor. Paskutinį išsiuntė vos prieš valandą. Laikausi 
dietos! Vegetariški užkandžiai numylėtame „Lydia“ restorane! 

Džesė subarbeno per „iPhone“ ekraną. Galbūt vėl tvitino? 

Jam patikdavo stebėti savo moteris. Šįryt Di Berčmor lankėsi „Met- 
ropolio' viešbučio spa, kur mėgavosi „Ihalgo Indoceane“ kūno ritualu. 
Jis netgi pasvarstė, gal pačiam užsisakyti tokias procedūras. Nusprendė, 
kad neverta. Žinojo, kad šiandien reikės atlikti daug darbų; tiesą sakant, 
dabar išvis neturėtų čia sėdėti. Bet jautėsi nuostabiai. Kaip galėjo atsi- 
spirti pagundai? 

Kiek anksčiau Bebičiulė brūkštelėjo „Twitter“ paskyroje: Per pietų 
pertrauką vėl eisiu apžiūrėti tuos batelius — tikiuosi, juos dar rasiu! 

Ir rado! Jam bežiūrint, mergina išmaniuoju telefonu nufotografa- 
vo aukštakulnius ir pranešė pardavėjai, kad pietaudama apmąstys, kaip 
elgtis toliau. Bet paprašė juos pasaugoti iki 14.00. Gerai, atsakė parduo- 
tuvės darbuotoja. 

Tie batai velniškai seksualūs! Juodi, su kulkšnis veržiančiais dir- 
želiais, penkių colių ilgio, plieno spalvos kulniukais. Bebičiulė minėjo 
pardavėjai norinti juos apsiauti eidama į renginį, kuriame savo vaikiną 
supažindins su tėvais. 

Pabarbenusi per klaviatūrą, ji priglaudė telefoną prie ausies. Po se- 
kundės jaunos moters veidas nušvito. 

— Labas, Roze! Ką tik nusiunčiau tau batelių nuotrauką. Gavai? 
Aha! Ką manai? Tikrai? Liuks! Nusipirksiu! Pažaidusi skvošą, vaka- 

re juos atsivešiu pas tave. Kokį filmą žiūrėsime? Turi „Galutinį tikslą“? 
Nuostabu! 

Jis nusišypsojo. Mergužėlė mėgo siaubo filmus. Gal net apsidžiaugs 
vien tik jai ruošiamu pasirodymu! Nors mėginimai suteikti pasitenkini- 
mą jo planuose nefigūravo. 

— Ne, automobilis jau suremontuotas. Su savimi prigriebsiu kokio 
maisto. Paprašysiu neimti mokesčio už jūržoles. Aną savaitę jis pamiršo. 
Aha, supratau, sojos padažo. Pasirūpinsiu, kad jo nepagailėtų. 

Suskambo jo paties mobilusis. Įsmeigęs akis į ekraną pamatė, kad 
skambina iš darbo. Spustelėjęs raudoną mygtuką įjungė balso paštą. 
Tuomet nukreipė žvilgsnį į ką tik įsigytą Argus laikraštį. Titulinio pusla- 
pio antraštė rėksmingai skelbė: 


IŠPRIEVARTAUTA TREČIA AUKA 
POLICIJA STIPRINA BUDRUMĄ 


Jis susiraukė ir ėmė skaityti. Trečiasis išpuolis įvykdytas savaitgalį, 
mergina nukentėjo ant jūros tilto, važinėdama vaiduoklių traukiniu. Po 
incidentų visuomenė ėmė spėlioti, ar tik negrįžo Batžmogis, kuris 1997- 
1998 metais išžagino keturias penkias aukas — arba gerokai daugiau, 
jei kitos moterys nesikreipė į policiją. Tyrimui vadovaujantis vyresnysis 
detektyvas Rojus Greisas teigė, esą kelti tokias prielaidas dar per anksti. 
Pareigūnai nagrinėja įvairius variantus, pasakė jis ir užtikrino, kad Sa- 
sekso kriminalistai į pagalbą pasitelks visus turimus išteklius. Nes svar- 
biausia yra miesto moterų saugumas. 

Kita pastraipa jį sukrėtė. 


Per išskirtinį interviu su Argus vyresnysis detektyvas 
Greisas konstatavo, kad nusikaltėlis kenčia nuo fizi- 
nio, seksualinio pobūdžio išsigimimo. Gilintis į konk- 
rečias smulkmenas nepanoro, bet reporteriui užsi- 
minė, kad problemos kyla dėl miniatiūrinio vyrišku- 
mo. Ir šitą savybę, kaip pridūrė, atsimintų kiekvie- 
na moteris, su juo turėjusi lytinius santykius. Anot 

seksopatologo, kompensuoti savo nevisavertiškumą 
žmogus gali smurtinėmis priemonėmis. Manančius, 
kad pažįsta tokį asmenį, policija ragina skambinti 
numeriu 0845 6070999 ir susisiekti su nusikaltimų 
tyrimo kabinetu, kuriame dirba operacijoje „Kard- 
žuvė“ dalyvaujantys pareigūnai, arba anonimiškai 
kreiptis į visuomeninę Kovos su nusikalstamumu 
organizaciją. 


Telefonas du kartus supypsėjo, pranešdamas apie balso pašte pa- 
liktą žinutę. Bet jis dėbsojo į laikraštį, nepaisydamas pranešimo, apimtas 
stiprėjančio įniršio. Seksualinio pobūdžio išsigimimas? Antai, ką visi apie 
jį manė? Galbūt vyresnysis detektyvas Greisas neapdovanotas kitoje sri- 
tyje — protinių gebėjimų srityje? Jo nepagavo prieš dvyliką metų, nesu- 
čiups ir dabar. 

Mažapimpis didžiagalvis ponas Greisas. 

Jis vėl perskaitė straipsnį, žodį po žodžio. Trečią sykį. Ir ketvirtą. 

Draugiškas moteriškas balsas pietų afrikietės tartimi privertė jį 
krūptelėti: 

— Nusprendėte, ką užsisakysite, mem? 

Atplėšęs akis nuo Argus jis išvydo jaunos padavėjos veidą. Pažvelgė 
į gretimą, prie lango stovintį staliuką. 

Bebičiulė jau spėjo išeiti. 

Nieko baisaus. Merginą susiras vėliau. Jai baigus Žaisti skvošą. 
Atviroje, erdvioje automobilių aikštelėje, prie Vitdino sporto komplek- 
so. Vakare ten ramu ir aklinai tamsu. Jeigu pasiseks, savo ratus pastatys 
prie pat mažojo, juodojo, sumautai kalei priklausančio „Ford Ka. 

Jis atsigręžė į padavėją. 

— Taip. Romšteksą su krauju ir skrudintų bulvyčių. 

— Atleiskit, bet jūs esate vegetariškų patiekalų restorane. 

— Tai kokį velnią aš čia veikiu? — atrėžė jis nė nemėgindamas, 
kaip anksčiau, kalbėti mielu moterišku tonu. 

Pašoko ir metėsi laukan. 

63 
Sausio 13-oji, antradienis 


Iš Kensington Pleiso gatvės jis pasuko kairėn ir Trafalgaro gatvėje 
suskato ieškoti taksofono. Ten, kur ji užsibaigė, rado būdelę ir nėrė vi- 
dun. Pastebėjo iš langelių rėmų styrančias kortelės, kuriose pavaizduo- 
tos pusnuogės damos siūlė prancūzų kalbos pamokas, rytietišką masažą, 
drausmės pratybas. „Kekšės, sumurmėjo pašnairavęs į moteris. Kaip 
naudotis telefonu automatu, perprato ne iš karto. Galų gale panaršė ki- 
šenes, iškrapštė vienintelę turimą svaro vertės monetą ir įgrūdo ją į ply- 
šį. Tebevirpėdamas iš įsiūčio surinko pirmąjį, Argus straipsnyje parašytą 
numerį. 

Kai kitame laido gale pasigirdo balsas, jis paprašė sujungti su nu- 
sikaltimų tyrimo kabinetu, priskirtu operacijos „Kardžuvė“ dalyviams. 

Po trijų pyptelėjimų atsiliepė kažkoks vyras: | 

— Nusikaltimų tyrimo kabinetas, detektyvas konsteblis Nikolas. 

— Noriu, kad perduotumėte žinią vyresniajam detektyvui Greisui. 

— Taip, sere. Kaip jus pristatyti? 

Po akimirkos, kai pro šalį prašvilpė policijos automobilis staugian- 
čia sirena, jis paliko žinią, padėjo ragelį į vietą ir išsinešdino iš telefono 
kabinos. 


64 
Sausio 13-oji, antradienis 


18.30 į pasitarimą susirinkusi, NTK-1 sėdinti operacijos „Kardžu- 
vė komanda tyliai laukė, kol Rojus Greisas įjungs grotuvą. Jam paleidus 
skambučių centro atsiųstą įrašą, per kambarį nuvilnijo foninis eismo 
gausmas. Netrukus prašneko vyriškas balsas — iš prislopinto tono atro- 
dė, kad jis stengiasi tramdyti emocijas. Aiškiai išgirsti tariamus žodžius 
trukdė transporto ūžesys. 

Noriu, kad perduotumėte žinią vyresniajam detektyvui Greisui. 

Taip, sere, atsiliepė Nikas Nikolas. Kaip jus pristatyti? 

Žmogus prabilo po pauzės, per kurią ausis užgulė bemaž kurtinan- 
tis sirenos žviegimas. 

Perduokit, kad jis ne toks jau mažas, ištarė. Šįkart garsiau. Po, 
griausmingo, repliką lydinčio barškėjimo ir šaižaus spragtelėjimo ryšys 
nutrūko. 

Niekas nesišypsojo. 

— Čia mūsų žmogus ar tiesiog pokštininkas? — prasižiojo Nor- 
manas Potingas. 

— Iš to, kaip jis šnekėjo, lažinčiaus, kad skambino mūsiškis, — se- 
kundę kitą palūkuriavęs tarė daktaras Džulijus Praudfutas. 

— Nieko prieš, bose, jei įrašą išklausytume dar sykį? — pasiūlė 
Maiklas Formanas. 

Greisas paleido grotuvą. Kai tas nutyko, vyresnysis detektyvas at- 
sisuko į Praudfutą. 

— Ar iš girdėtos kalbos galite ką nors apie jį pasakyti? 

Psichologas teismo ekspertas linktelėjo. 

— Taip, ir nemažai. Pirma, jums pavyko sunervinti nusikaltėlį, jei 
su mumis tikrai bendravo jis. Todėl ir manau, kad skambino ne apsime- 
tėlis. Balse girdėti nuoširdus pyktis. Emocijų perteklius. 

— To ir siekiau — sunervinti. 

— Aukštėjanti moduliacija liudija, kad žmogus tvardo įtūžį, — tęsė 
Praudfutas. — Sprendžiant iš garsų, ragelį nuleido negrabiai — dėl įnir- 
šio turbūt drebėjo rankos. Jis sudirgęs, jaučia spaudimą — jūs akivaiz- 
džiai palietėte jautrią vietą. Ar laikraščiui pateikėte tikslią informaciją? 
Gavote ją apklausęs aukas? 

— Taip, tik ne tokią išsamią. Perskaičiau tarp eilučių nagrinėdamas 
1997-ųjų ir dabartinių liudininkių parodymus. 

— Rojau, kas paskatino šiuos duomenis atskleisti Argus žurnalis- 
tui? — pasiteiravo Ema Džeinė Boutvud. 

— Tas bjaurybė, kaip įtariu, galvoja esąs labai sumanus. Išsisuko 
nuo bausmės dėl ankstesnio smurtavimo protrūkio, todėl neabejoja, 
kad nebus sulaikytas ir dėl naujojo. Jei daktaras Praudfutas teisus, ir vai- 
duoklių traukinyje moterį išties užpuolė mūsų prievartautojas, vadinasi, 

jis veikia greičiau ir įžūliau nei praeityje. Aš norėjau užgauti jo savimeilę 
ir suerzinti. Įpykę žmonės klysta dažniau. 

— Arba žiauriau kankina aukas, — įsiterpė Bela Moj. — Ar mes 
nerizikuojame? 

— Bela, jeigu jis žudė anuomet, o tai labai tikėtina, taip pasielgti, 
be abejo, gali ir vėl. Sykį atėmęs gyvybę peržengi asmeninį Rubikoną. 
Antras kartas būna gerokai lengvesnis. Ypač jeigu patiko pirmasis. Mes 
susidūrėme su šlykščiu, bet smegeningu iškrypėliu. Reikia priversti jį 
suklupti. Nenoriu, kad nusikaltėlis nuožmiau dorotų aukas — noriu, 
kad nebepaliestų nė vienos moters, ir baigta. Kad pakliūtų mums į ran- 
kas anksčiau nei surengs išpuolį. 

— Kas nors perpranta tarseną? — pasidomėjo Nikas Nikolas. 

— Lyg ir vietinė, — atsakė detektyvas konsteblis Formanas. — 
Geriau įsiklausyti neleidžia foninis triukšmas. Ar įmanoma prislopinti 
trikdžius? 

— Šitas darbas jau atliekamas, — tarė Greisas ir atsigrįžo į Praud- 
futą. — Ar iš balso galite nustatyti žmogaus amžių? 

— Klausimas nelengvas — manau, jam tarp trisdešimties ir pen- 
kiasdešimties metų. Verčiau atiduokite įrašą į laboratoriją, pavyzdžiui, į 
„J. P. French“, kuri iš asmens kalbos sudaro jo profilį. Iš tokio skambu- 
čio išgautų gan daug informacijos. Pirmiausia, tarkim, apie regioninę ir 
etninę kilmę. 

Greisas linktelėjo. Naudotis minėtų specialistų paslaugomis jau 
teko, ir jų tyrimų rezultatai praversdavo. Be to, laboratorija pateiktų bal- 
so spektrogramą, kuri unikali kaip ir pirštų atspaudai arba DNR. Tačiau 
kaip įvykdyti visas užduotis, kai liko, jo nuomone, tiek mažai laiko? 

— Pasitaiko atvejų, kai bendruomenėse masiškai tikrinama 
DNR, — pasakė Bela Moj. — Gal vertėtų panašią procedūrą išbandyti 
su balso spektrograma? 

— Bela, negi prašysime visų Braitono ir Houvo vyrukų ištarti tuos 
pačius žodžius? — atsiliepė Normanas Potingas. — Na, mieste jų tėra 
šimtas keturiasdešimt tūkstančių. Užtruksime tik kokį dešimtmetį. 

— Bose, įjunk pašnekesį dar kartelį, — paprašė ligi tol itin ramiai 
sėdėjęs Glenas Brensonas. — Viename filme, regis, „Pokalbyje“, kur vai- 

dino Džinas Hekmanas, iš fono garsų pasisekė išsiaiškinti žmogaus bu- 
vimo vietą. 

Vyresnysis detektyvas vėl paleido įrašą. 

— Ar skambutį atsekėme, sere? — pasiteiravo Elena Zorati. 

— Numeris nerodomas. Bet problemą jau sprendžiame. Užduotis 
sudėtinga, nes per skambučių centrą kas valandą plūsta įspūdingi infor- 
macijos srautai. — Jis vėl įjungė grotuvą. 

Išklausęs įrašytą dialogą Glenas Brensonas tarė: 

— Panašu į centrinę Braitono dalį. Jei koordinatės nebus nustaty- 
tos pagal numerį, mums padės sirena ir tikslus laikas — kiek suprantu, 
automobilis pravažiavo visai greta. Sužinosime, kas 13.55 lėkė su įjung- 
tais švyturėliais, ir patikrinsime trasą, kurioje turėjo sukiotis mūsų žmo- 
gus. Gal ims ir pasiseks, jei ką nors, šnekantį mobiliuoju, užfiksavo viena 
iš vaizdo stebėjimo kamerų. 

— Gerai sumąstei, — pagyrė draugą Greisas. — Nors iš to, kaip 
nutrūko ryšys, man pasirodė, kad jis kalbėjo stacionariu telefonu. 

— Aha, — sutiko Maiklas Formanas. — Taip barška nuleidžiamas 
senamadiškas ragelis. 

— Galbūt aparatas iškrito iš rankų, jeigu jis rimtai nervinosi, kaip 
spėja daktaras Praudfutas, — paprieštaravo detektyvė konsteblė Bout- 
vud. — Manau, atmesti mobiliojo nederėtų. 

— Arba skambinta iš viešo taksofono, — pridūrė Formanas. — To- 
kiu atveju būdelėje rastume pirštų atspaudus. 

— Jeigu nusikaltėlis niršta, tuomet tikimybė, kad netrukus užpuls 
kitą moterį, smarkiai padidėja, — savo nuomonę išsakė psichologas. — 
Ir beveik neabejotina, kad kartos ankstesnių prievartavimų seką. Anais 
laikais sugebėjo išlipti sausas iš vandens, todėl dabar veikiausiai elgsis 
lygiai taip pat. Auką užklups automobilių aikštelėje — kaip ir sakiau. 

Prisiartinęs prie Braitono centro žemėlapio Greisas nužvelgė pag- 
rindines automobilių aikšteles. Prie geležinkelio stoties, Londono kelyje, 
Naujajame kelyje, Čerčilio aikštėje, Šiaurės kelyje. Tuzinai jų, didelių ir 
mažų, priklausė savivaldybei, NCP kompanijai, prekybos centrams arba 
viešbučiams. Vyresnysis detektyvas atsisuko į Praudfutą. 

— Saugoti kiekvienos miesto aikštelės neįmanoma — ir juolab 

žvalgytis po kiekvieną daugiaaukščio garažo lygį. Mes neturime užtekti- 
nai patrulių. O jų uždaryti negalime. 

Rojų netikėtai persmelkė nerimas. Kas, jeigu jis suklydo prašyda- 
mas Spinelą paskelbti vyriškumą menkinančią žinią? Kas, jei išmuštas 
iš pusiausvyros Batžmogis vėl nužudys moterį? Dėl jos mirties bus atsa- 
kingas taip sukvailiojęs tyrimui vadovaujantis pareigūnas. 

— Ką gi, civiliniais drabužiais apsirengusius pareigūnus nusiųsime 
į vaizdo kameras turinčias aikšteles, kur jie įsitaisys apsaugos punktuo- 
se, į pagalbą pasitelksime kiek galima daugiau nepaženklintų mašinų ir 
sustiprinsime patruliavimą. Geresnio varianto nesugalvosime. 

-— Norėčiau pridurti dar vieną dalyką, — paskelbė Praudfutas. — 
Šįvakar jūsų komandai reikėtų dairytis itin įsitempusio asmens, kuris, 
tarkim, pakrikai vairuos automobilį. Mūsų žmogus bus be galo sudirgęs. 

Laikai save gudriu, vyresnysis detektyve Rojau Greisai? Viliesi įsiu- 
tinti mane įžeidžiamomis replikomis? Mėšlinus tavo planus permatau 
kiaurai. 

Verčiau pripažink, kad esi nevykėlis. Tavo kolegos nesugavo manęs 
anksčiau, o tu nesugebėsi sučiupti dabar. Išmonės atžvilgiu nė iš tolo ne- 
gali man prilygti. Ir nežinai, kad padarysiu tau paslaugą! 

Iš tavo buveinės ketinu išvalyti nuodus! Kada nors įsisągmoninsi, kad 
mudu tapome geriausiais draugais. Kada nors vaikštinėsime prie Roding- 
dine stūksančių pajūrio uolų ir apie tai kalbėsimės. Žingsniuosime taku, 
kuriuo sekmadieniais trauki kartu su mylimąja Kleo! Jai irgi patinka bate- 
liai. Mačiau ją keliose aplankytose parduotuvėse. Dėl gražaus apavo eina 
iš proto, ar ne? Tau reikės nuo saviškės slėpti santaupas, nors šito dar ne- 
suvoki. Bėgant laikui suprasi. 

Nes jos trykšta nuodais. Visos moterys. Privilioja prie savęs kaip 
musėkauto makštis. Ir paskui be jų gyventi nebepajėgi. Kas porą minučių 
skambini telefonu ir rašai žinutes, nes privalai išgirsti, kaip stipriai jos 
tave tebemyli. 

Atskleisiu tau paslaptį. 

Tavęs nemylės jokia moteris. Ji tesieks tave kontroliuoti. Tyčiokis iš 
manęs, jei tau taip maga. Abejok mano vyriškumo dydžiu. Bet žinai, ką 
tau pasakysiu, vyresnysis detektyve? Vieną dieną man padėkosi. Rotingai- 
ne vaikščiosime po skardžiais, ir tu dėkosi, kad padėjau išsigelbėti. 


66 
Sausio 13-oji, antradienis 


Kaskart, kai Benediktas pranykdavo iš akiračio, Džesę apimdavo 
stiprus, neslopstantis ilgesys. Paskutinę žinutę, rodos, jam išsiuntė prieš 
valandą. Antradieniais, vienintelę dieną per savaitę, jiedu vakarodavo 
atskirai. Ji pažaisdavo skvošą su Džaksa, neseniai susituokusia bičiule, 
vėliau nusipirkdavo išsineštinių kiniškų patiekalų ir važiuodavo pas 
Rozę žiūrėti DVD — kiek save atminė, filmų seansus jos organizuodavo 
beveik kiekvieną antradienį. Nuo senų laikų tą pačią dieną mėgstama 
veikla užsiimdavo ir gitara grojantis Benediktas — drauge su bendra- 
autoriumi iki išnaktų kurdavo naujas dainas. Dabar porelė bandė įrašyti 
albumą ir vylėsi, jog šis taps jųdviejų proveržiu į muzikos pasaulį. 

Kai kada savaitgaliais, laikinai prisijungęs prie vienos grupės, Be- 
nediktas koncertuodavo įvairiuose Sasekso baruose. Džesė su pasimė- 
gavimu stebėdavo jį scenoje. Mylimasis įkūnijo narkotiką, kurio jai vis 
trūkdavo. Net ir po aštuonių draugystės mėnesių galėjo su juo mylėtis 
faktiškai kiauromis dienomis ir naktimis, bent jau tais retais atvejais, kai 
pasitaikydavo proga tiek daug laiko praleisti kartu. Benediktas bučiuo- 
davosi kaip niekas kitas ir meilužio gebėjimais tūkstančius kartų prano- 
ko kitus. Nors, reikia pripažinti, jų būta nedaug. Jei tiksliau, vos keturi, 
bet į atmintį neįstrigo nė vienas. 

Jis ne vien buvo malonus, atidus, dėmesingas, kilniaširdis, bet ir 
mokėjo prajuokinti. Džesė dievino Benedikto humoro jausmą. Dievi- 
no odos, plaukų, burnos kvapo, netgi prakaito aromatus. Bet labiausiai 
dievino jo protą. 

Ir, žinoma, mylėjo už tai, kad brangiausiajam nuoširdžiai patiko 
jos nosis. 

— Iš tiesų tau ji ne prie širdies, ar ne? — paklausė prieš kelis mėne- 
sius, kai jiedu gulėjo lovoje. 

— Nieko panašaus! 

— Tai neįmanoma! 

— Mano nuomone, tu labai daili. 

— Anaiptol. Juk turiu „Concorde“ lėktuvo snapą. 

— Svarbiausia, kad esi graži man. 

— Kada paskutinįsyk lankeisi pas optikos specialistą? 

— Žinai, skaičiau vieną citatą, kuri privertė pagalvoti apie tave. 
Nori ją išgirsti? 

.— Gerai, sakyk. 

— Grožis užvaldo dėmesį, asmenybė užvaldo širdį. 

Mintyse atkūrusi jo žodžius, Džesė nusišypsojo. Šiuo metu vairavo 
savo mažąjį „Ford Ka“, kurio triukšmingai ūžiantis šildytuvas kaitino 
kojas, kiurksojo įstrigusi eismo spūstyje, gatvės žibintų prasklaidyto- 
je tamsoje. Puse ausies klausėsi „Radio 4“ žinių laidos — girdėjo, kaip 
Gordonas Braunas gauna pylos dėl Afganistano. Nors visada remdavo 
leiboristus, vyriausybės vadovo nemėgo, todėl įsijungė „Juice“ stotį. 
„Air“ grojo „Seksualų vaikiną. 

— Ehėhei! — ji išsišiepė, ėmė linkčioti galva ir į taktą bilsnoti per 
vairą. — Seksualus vaikinas, štai kas esi, mano gražuoli! 

Džesė, be jokių abejonių, jį mylėjo visa širdimi ir siela. Kaip nie- 
kad buvo tikra, jog trokšta likusią gyvenimo dalį praleisti su Benedik- 
tu. Ištekėdama ne už žydo, įskaudins tėvus... Na, nieko nepadarysi. 
Šeimos tradicijas gerbė, tačiau prielankumo nepuoselėjo nė vienai 
religijai. Pati geidė, kad pasaulyje visiems būtų lengviau gyventi, tik 
kol kas neužtiko jokio tikėjimo, kurio atstovai sugebėtų ar bent norėtų 
siekti tokių tikslų. 

Ant keleivio sėdynės padėtas „iPhone“ aparatas pyptelėjo infor- 
muodamas apie gautą pranešimą. Ji nusišypsojo. 

Prie sankryžos susidarė piko metui įprastas kamštis, bet dėl kelio 
darbų spūstis kaip reikiant išaugo. Užsižiebusį raudoną šviesoforo si- 
gnalą galop pakeitė žalias, kuris savo ruožtu vėl užleido vietą raudonam, 
o automobiliai nepasislinko nė per colį. Jai iš šono vis dar tvieskė „Bri- 

tish Bookshops“ knygyno vitrina. Džesė nusprendė, jog niekam nesu- 
kels grėsmes, jei užmes akį į telefoną. 

Tikiuosi, tu laimėsi! XXXXXXXXXXXXXX 

Ji vyptelėjo. Variklis veikė tuščiąja eiga, džeržgiantys, cypiantys va- 
lytuvai ištėškė lietaus lašus į matinę, priekinį stiklą sutepliojusią dėmę. 
Benediktas sakė, kad juos derėtų pakeisti, ir ketino nupirkti naujus. O, 
kaip šie dabar praverstų. 

Džesė nudūrė žvilgsnį į rankinį laikrodį. 17.50. Prakeikimas. Pap- 
rastai pusės valandos užtekdavo iš labdaros įstaigos biuro, įrengto Old 
Staino gatvėje, kur jos fordui buvo skirta nemokama stovėjimo vie- 
ta, nusigauti iki Vitdino sporto komplekso. Bet šįvakar ji nepajudėjo 
iš vietos ilgiau nei penkias minutes. Į kortą privalėjo įžengti lygiai 
18.00. Beliko tikėtis, kad už remontuojamos kelio atkarpos grūstis 
prasisklaidys. 

Blogos eismo sąlygos kurstė nerimą ne vien Džesei. Kai kas, bet ne 
skvošo partnerė, laukė jaunos moters prie Vitdino sporto komplekso, ir 
jį slėgė bjauri nuotaika. Kuri prastėjo sulig kiekviena sekunde. 

Sausio 13-oji, antradienis 


Kodėl visur taip šviesu? Vakar, kai jis tikrino apylinkes, čia tvyrojo 
tamsa. Nuo ilgiausios metų nakties prabėgo mažiau negu mėnuo — dar 
tik sausio 13-oji, dėl Dievo meilės! Šeštą vakaro turėtų būti aklinai tam- 
su. Tačiau prie Vitdino sporto komplekso plytinti automobilių aikštelė 
tvieskė kaip sumauta Kalėdų eglutė. Ir kodėl lengvosios atletikos treni- 
ruotės rengiamos būtent šįvakar? Nejau stadione niekas negirdėjo apie 
pasaulinį atšilimą? 

Ir kur, po velnių, prapuolė toji mergužėlė? 

Jis nė nemanė, kad aikštelėje rikiuosis tiek daug transporto prie- 
monių. Apsuko tris ratus ieškodamas juodojo „Ford Ka“. Bet niekur ne- 

įžiūrėjo. 

„Facebook“ puslapyje Džesė aiškiai parašė, kad su Džaksa čia susi- 
tiks 17.45. Kortas užsakytas nuo šeštos valandos. Kaip įprastai. 

Jis peržvelgė ir Rozės paskyrą. Žiūrėti Rozės nuotraukas (121). Nu- 
siųsti Rozei žinutę. Bakstelėti Rozei. Rozė ir Džesė yra draugės. Toji Rozė 
pasirodė besanti seksuali paukštytė. Pritrenkianti! Keliose fotografijose 
ji puikavosi išsipusčiusi šokių vakarui. 

Susitelkdamas į artimiausią užduotį, jis įdėmiai pasidairė pro prie- 
kinį langą. Į pagrindinį pastatą nudrožė du vyrai, nešini sportiniais 
krepšiais, dėl lietaus įtraukę galvas į pečius. Porelė į jį neatkreipė jo- 
kio dėmesio. Balti furgonai beveik visada būna nematomi! Gal vertėtų 
smukti vidun ir apsidairyti — galbūt Džesė Šeldon praėjo nepastebėta 
ir jau žaidžia savo korte? Mergina lyg ir užsiminė, jog ką tik naudojosi 
automobilių remonto paslaugomis. O jei fordas vėl sugedo ir ji turėjo ko 
nors prašyti pavežama, susistabdyti taksi arba sėstis į autobusą? 

Jis pasistatė furgoną išilgai virtinės automobilių, tokioje vietoje, 
iš kurios atsivėrė puikus vaizdas į nuožulniai kylantį įvažiavimo taką, 
išjungė variklį ir žibintus. Vakaras buvo baisiai šaltas ir lietingas, kitaip 
tariant, idealus. Niekam nerūpės furgonas, net jeigu jis skendės ne- 
lemtų prožektorių šviesoje. Visi palenkę galvas skuodė į pastato arba 
savo ratų priedangą. Visi, išskyrus maišu trenktus, lengvąja atletika 
užsiimančius sportininkus. 

Paruošiamieji darbai jau atlikti. Jis sėdėjo užsitempęs latekso 
pirštines. Į šiltos striukės kišenę įgrūdęs uždarytą dėžutę, kurioje slėpė 
chloroformu išmirkytą įklotą. Kyštelėjo ranką vidun ir dar sykį įsiti- 
kino, kad ji niekur nedingo. Gobtuvą laikė kitoje kišenėje. Pasitikrino 
ir šį. Nerimą kurstė vienintelė smulkmena: kad tik Džesė pažaidusi 
skvošą nenuspręstų numoti ranka į dušą. Jam nepatikdavo prakaituo- 
tos moterys, nepatikdavo neplauto kūno kvapas. Bet mergina, žinoma, 
privalės nusiprausti, kadangi važiuos pirkti kiniškų patiekalų ir kartu 
su Roze žiūrės siaubo filmą. 

Įvažiavimo tako link artėjo priešakinės šviesos. Jis įsitempė. Čia 
Džesė? Pasukus raktelį uždegimo spynelėje, per aplytą langą sučeksėjo 
valytuvai. 

Ne, ten „Range Rover“. Žibintų spindesys trumpam apžlibino akis, 

dar po sekundės automobilis nuriaumojo prošal. Valytuvų jis neišjungė. 
Šildyklė į kabiną pumpavo maloniai įkaitintą orą. 

Per aikštelę kojas nuvilko vyrukas apsmukusiais šortais ir beisbolo 
kepuraite, ant peties užsimetęs sportinio krepšio diržą, įsitraukęs į po- 
kalbį mobiliuoju. Pasigirdo slopus pypsėjimas, sužybčiojo tamsiaspalvio 
„Porsche“ švieselės, ir vaikinas atšovė duris. 

Mulkis, atėjo mintis jam į galvą. 

Žvilgsnis vėl smigo į nuožulnų taką. Netrukus nukrypo į rankinį 
laikrodį: 18.05. Velniava. Jis kumščiais trenkė per vairą. Ausis nutvilkė 
tylus, čaižus švilpimas. Įsitempus kartais taip atsitikdavo. Reikėjo su- 
spausti nosies galiuką ir stipriai šnirpštelėti, bet dabar iš tokių veiksmų 
nebuvo jokios naudos, o garsas nenumaldomai ėmė stiprėti. 

— Liaukis! Atsiknisk! Nutilk! 

Švilpesys garsėjo. 

Miniatiūrinis vyriškumas. 

Dydį įvertins Džesė. 

Jis vėl pašnairavo į laikrodį: 18.10. 

Šaižus garsas skrodė ausų būgnelius tarsi futbolo teisėjo švilpimas. 

— Užsičiaupk! — sustūgo jis virpėdamas, jausdamas, kaip iš įnir- 
šio temsta akyse. 

Staiga iš lauko atsklido balsai ir batų čežėjimas. 

— Ašjai sakiau, kad jis — tuščia vieta. 

— Ji pareiškė, kad jį myli. O aš: juokauji???? 

Po spigaus dvigubo pyptelėjimo kairėje pusėje sumirgėjo oranžinė 
šviesa, traškėdamosatsivėrėir po kelių sekundžių užsitrenkė durelės. Trum- 
pam atgijo starteris ir ėmė gargti dyzelinis variklis. Furgono kabina ne- 
lauktai pasmirdo išmetamosiomis dujomis. Sužvigo automobilio signalas. 

— Atšokit, — tėškė jis. 

Iš kairės atsklido dvigubas signalo ūksmas. 

— Atšokit! Atsikniskit! Eikit šikt! Eikit šikt! 

Prieš akis regimas vaizdas padūmavo, migla įsivyravo ir galvoje. 
Čerškantys valytuvai braukė lietaus lašus. Vis krintančius. Ir nuvalomus. 
Vis krintančius. 

Signalas nuskambėjo trečią kartą. 

Įtūžęs jis apsisuko, pamatė tviskančias atbulinės eigos šviesas ir 
pagaliau susigaudė, kas vyksta. Iš savo vietos, kurią užstojo furgonas, 
bandė išvažiuoti didžiulis šlykštus vienatūris. 

— Eikit šikt! Atsikniskit! 

Įjungus variklį, sugirgždinus pavarų svirtį, automobilis per porą 
colių šastelėjo į priekį ir nuščiuvo. Galvą kratė drebulys, švilpimas stip- 
rėjo, raižydamas smegenis į gabalėlius tarsi valas sūriui pjauti. Furgoną 
teko užvesti iš naujo. Kažkas pasibeldė į keleivio langą. 

— Eikit šikt! 

Jis įkalė pirmąją pavarą ir šovė pirmyn. Apimtas kone akinančio 
įniršio, išrūko į gatvę. Taip persiuto, kad nė nepastebėjo žibintų, priklau- 
sančių juodam mažam „Ford Ka“, kuris nuvažiavo pro šalį ir nuožulniu 
taku užkilo į aikštelę. 


1996 

— Atleisk, brangioji, kad grįžau taip vėlai, — tarė Greisas, pro lau- 
kujes duris žengęs vidun. 

— Jei kaskart, kai taip sakai, gaučiau po svarą, jau būčiau milijo- 
nierė! — Sendė nusišypsojo susitaikydama su esama padėtimi ir jį pa- 
bučiavo. 

Namuose dvelkė šiltas kvapiųjų žvakių aromatas. Žmona nuolat 
vakarais jas uždegdavo, bet šiandien dėl ypatingos progos liepsnelių 
plazdėjo daugiau nei įprastai. 

— Dieve, kokia tu graži. 

Ji išties atrodė pribloškiamai. Apsilankiusi grožio salone, ilgus 
šviesius plaukus suraitė garbanėlėmis. Vilkėjo juodą suknutę, paryški- 
nančią kiekvieną kūno išlinkį, ir buvo pasipurškusi jo mėgstamais „Poi- 
son“ kvepalais. Sendė kilstelėjo ranką ir pademonstravo ploną sidabri- 
nę apyrankę, kurią Rojus jai nupirko Skersgatvių kvartale veikiančioje 
šiuolaikinių juvelyrinių dirbinių parduotuvėje. 

— Žavinga! 

— Tikrai! — žmona pasigrožėjo ja atsisukusi į veidrodį karalienės 
Viktorijos laikų antikvarinėje kabykloje. — Nuostabi. Turi gerą skonį, 
detektyve seržante Greisai. 

Suspaudęs Sendę glėbyje, Rojus nosimi prigludo prie apnuoginto 
jos kaklo. 

— Galėčiau tave pamylėti dabar pat, tiesiai ant koridoriaus grindų. 

— Tuomet nedelsk. Taksi atvažiuos po trisdešimties minučių. 

— Taksi? Mums nereikia taksi. Vairuosiu aš. 

— Neišgersi per mano gimtadienį? 

Ji padėjo vyrui nusivilkti paltą, pakabino šį ant kabliuko ir už ran- 
kos nusivedė į svetainę. Restauruotas automatinis patefonas, kurį jiedu 
nusipirko prieš porą metų, kai ankstyvą šeštadienio rytą užsuko į Ken- 
singtono Parko turgavietę, grojo vieną iš jo pamėgtų „Rolling Stones“ 
melodijų, „Po pajūrio taku“ dainos perdirbinį. Kambarys buvo pritem- 
dytas, visur degė žvakės. Žurnalinį staliuką slėgė atšautas šampano bu- 
telis, dvi taurės ir dubenėlis su alyvuogėmis. 

— Tikėjausi, kad prieš išeidami išlenksime po taurę, — ilgesingai 
pratarė Sendė. — Bet nieko tokio. Nunešiu butelį į šaldytuvą ir mes pa- 
simėgausime šampanu grįžę. Galėsi jį gerti nuo mano nuogo kūno. 

— Mmm, kokia viliojantis mintis. Bet aš budžiu, mieloji, todėl 
alkoholio turėsiu atsisakyti. | 

— Rojau, juk mes švenčiame mano gimimo dieną! 

Greisas vėl ją pabučiavo, bet žmona atšlijo. 

— Tu nebudėsi per mano gimtadienį. Negi neužteko Kalėdų? Šian- 
dien dirbai nuo paryčių. Todėl dabar atsijungsi! 

— Pasakyk tai Išverstakiui. 

Tiesioginis jo viršininkas, detektyvas vyresnysis inspektorius Dži- 
mas „Išverstakis Doilas, vadovavo operacijai „Saulėlydis“, tyrė Reičelės 
Rajan dingimą, kuriam Greisas dabar skyrė visas darbo valandas — ir 
dėl kurio nepajėgė užmigti naktimis, nes mintys sąmonėje sukosi kaip 
pašėlusios. 

— Gerai. Duokš jo numerį! 

Rojus papurtė galvą. 

— Brangioji, laisvadieniai atšaukti. Bylą nagrinėjame kiauromis 
paromis. Atleisk. Bet nieko kito iš mūsų nesitikėtum, jei būtum Reičelės 
Rajan tėvų vietoje. 

— Nejau nė trupučio negersi per mano gimtadienį? 

— Luktelėk, kol nulėksiu persirengti. 

— Niekur tu neisi, kol neprižadėsi, kad šįvakar paragausi alko- 
holio. 

— Sende, jei būsiu iškviestas ir kas nors užuos svaigalus, mane gali 
išspirti iš policijos. Prašau suprasti. 

— Prašau suprasti, — pamėgdžiojo ji. — Jei kaskart po svarą gau- 
čiau ir už tokius tavo žodžius, jau būčiau multimilijonierė. 

— Atšauk taksi. Aš pats sėsiu prie vairo. 

— Nė nesvajok! 

— Argi mes netaupome pinigų, kad jų nepritrūktų būsto paskolai 
ir remontams? 

— Po velnių, dėl vieno pasivažinėjimo nenuskursime. 

— Dėl dviejų — į priekį ir atgal. 

— Ir ką? — Sendė maištingai įrėmė rankas į šonus. 

Staiga sutreškėjo radiotelefonas. Greisas išgriebė jį iš kišenės. 

— Rojus Greisas, — atsiliepė. 

Sendės akyse blykstelėjo rūstus žvilgsnis: kad ir kas ten būtų, ne- 
drįsk manęs palikti. 

Į pavaldinį kreipėsi detektyvas vyresnysis inspektorius. 

— Labas vakaras, sere, — pasisveikino Rojus. 

Džimo Doilo balsą slopino prastas ryšys. 

— Klausyk, vienas ūkininkas medžiodamas triušius važinėjo po 
laukus ir aptiko išdegusį furgoną. Pagal numerį išsiaiškinome, kad vakar 
popiet jį nuvarė. Kabinoje žmogus rado lavoną, kaip mano, moters — 
anksčiau tarnavo tankų korpuse ir buvo išsiųstas į Iraką, todėl tokius 
dalykus šiek tiek išmano. Galimas daiktas, užėjome prapuolusią Reičelę 
Rajan — reikia nedelsiant pasirūpinti furgono apsauga. Jo liekanos guli 
prie Sadlskombo kelio, už pusės mylios nuo „Waterhall“ golfo klubo. Jau 
ten lekiu. Susitiksime vietoje? Per kiek laiko atvažiuosi? 

Greisas puolė į neviltį. 

— Turiu prisistatyti dabar, sere? 

— O kaip tu galvojai? Po trijų savaičių? 

— Ne, sere... tiesiog... Žmona švenčia gimtadienį. 

— Perduok jai mano linkėjimus. 


ŠIANDIENA 

Normanas Potingas atžygiavo į NTK-1 nešinas virtuvėlėje užkais- 
ta kava. Detektyvas seržantas kūprinosi ir garuojantį puodą laikė per 
rankos ilgį nuo savęs tarsi juo nepasikliaudamas. Porą sykių sukrenkštė 
sakytum užsimanęs kažką tarstelėti, bet persigalvojęs. 

Kaip didžiuma komandos narių Potingas prie darbo stalo įsitaisė 
prieš 07.00. Jau artėjo 08.30, pasitarimo metas. Kabinete kol kas nebuvo 
tiktai Rojaus Greiso, anksti ryte vykusio pasimatyti su policijos viršinin- 
ko pavaduotoju Piteriu Rigu, ir Džulijaus Praudfuto, galinčio pasirodyti 
bet kurią akimirką. 

Lyg trimitų fanfaros užgriaudėjo mobilusis. Visi apsidairė. Sumišęs 
Nikas Nikolas iškrapštė ir nutildė ausį rėžiantį aparatą. 

Rojui Greisui įžengiant į kambarį, pasigirdo dar viena skambučio 
melodija. Šįsyk iš filmų apie Indianą Džounsą. Potingui užteko padoru- 
mo nurausti. Telefonas priklausė jam. 

Pakrutinęs lūpas, be garso atsiprašęs viršininko, detektyvas seržan- 
tas sugraibė kišenėje mobilųjį, dirstelėjo į ekraną iš pakėlė pirštą. 

— Minutėlę pašnekėsiu... Skambina žmogus, kuris galbūt pateiks 
naudingos informacijos. 

Sučirškė trečias telefonas. Džulijaus Praudfuto. Į kambarį įeinantis 

psichologas teismo ekspertas ištraukė aparatą iš vyriškos rankinės, atsi- 
liepė ir prisėdo, neatplėšdamas jo nuo ausies. 

Paskutinioji prisistatė Lytinių nusikaltimų skyriaus pareigūnė Kle- 
rė Vestmor, bendravusi su kiekviena iš trijų žagintojo aukų. Tyrėjų pasi- 
tarime ji dalyvavo pirmą kartą. 

Įspraudęs mobilųjį tarp ausies ir peties, Potingas kažką užsirašė 
bloknote. 

— Ačiū. Jūs labai padėjote. Ačiū. 

Jis įsikišo telefoną į kišenę ir patenkintas savimi atsisuko į Rojų. 

— Šefe, turime dar vieną įtariamąjį! 

— Kalbėk. 

— Man skambino vienas pažįstamas. — Detektyvas seržantas pirš- 
tu tekštelėjo per šnervę. — „Streamline“ taksi vairuotojas. Papasakojo 
apie tokį vyrutį Džoną Keridžą, pasivadinusį juokinga Vaikauto pravar- 
de — regis, kiti taksistai mėgsta iš jo pasišaipyti. Žodžiu, tas Vaikautas 
samdomas važinėti naktimis, ir jį nuolat masina keisti dalykai, pavyz- 
džiui, moteriški bateliai. 

Potingas į save prikaustė visų susibūrusiųjų dėmesį. 

— Vienas kitas keleivis dėl jo skundėsi, nes Keridžas per daug lin- 
kęs domėtis asmeniškais dalykais, ypač tualetais ir apavu. Šnekėjausi su 
savivaldybės atstovu, dirbančiu taksi licencijavimo valdyboje. Jis sakė, 
kad vairuotojas niekam nesisiūlė į draugus, bet, kai kurių keleivių ma- 
nymu, kišo nosį ne į savo reikalus. Savivaldybei rūpi, kad taksisto drau- 
gijoje Žmonės, ypač moterys, jaustųsi saugūs, o ne pažeidžiami. 

— Keridžo adresą sužinojai? — paklausė Greisas. 

Detektyvas seržantas linktelėjo. 

— Jis gyvena Šorehame prišvartuotame laive. 

— Puikiai padirbėjai. Įtariamyjų klausimą pažymėjau darbotvar- 
kėje, todėl būtinai jį įtrauksime į sąrašą. — Priešais save vyresnysis de- 
tektyvas nuleido užrašus ir tyrimo strategijos bloknotą. — Gerai, dabar 
sausio 14-oji, trečiadienis, 08.30. Čia dešimtasis pasitarimas dėl operaci- 
jos „Kardžuvė . Mes ieškome nežinomo prievartautojo, išžaginusio tris 
asmenis — ponią Nikolą Teilor, ponią Roksę Pirs ir panelę Mendę Torp. 
Aš paprašiau LNSP Klerės Vestmor prisidėti prie mūsų ir informuoti 
apie aukų apklausas. 

Greisas kryptelėjo galva į pareigūnę. 

— Per užpuolimą ir vėlesnius prievartos aktus patirti išgyvenimai, 
kaip ir galima numanyti, rimtai traumavo visas tris moteris, — švelnia 
liverpulietiška tarsena atsiliepė Vestmor. — Pradėsiu nuo pirmosios au- 
kos, Nikolos Teilor, ligi šiol prastai atmenančios įvykius „Metropolio 
viešbutyje. Po pirminio pašnekesio, kurio dalį stebėjote judu su detek- 
tyvu seržantu Brensonu, psichologinė trauma sustiprėjo. Moteris grįžo 
namo, bet vartoja raminamuosius, ir ją kiaurą parą globoja draugė, nes 
ponia Teilor du sykius bandė susižaloti. Gali būti, kad, prieš mums pra- 
dedant visavertę apklausą, ja pirmiausia turės pasirūpinti psichiatrai. 

— Ponia Roksana Pirs buvo užpulta praėjusį ketvirtadienį, savo 
namuose Drouvėjaus kelyje, ir, manau, jos atžvilgiu mes darome pa- 
žangą. Įdomu tai, kad nusikaltėlis užgriuvo auką tada, kai ji puošniai 
rengėsi, nors sutuoktinis verslo reikalais buvo išvykęs į Skandinaviją. 
Nusikaltimo vietos tyrėjai virtuvėje aptiko įrodymus, kad ponia Pirs 
laukė svečio. 

Keletas komandos narių į naujieną sureagavo pakeldami antakius: 

— Kas, jeigu ji viso labo pasikvietė bičiulę, — prabilo Bela Moja. — 
Kam reikia tų insinuacijų? 

— Vargu ar požymiai byloja apie nekaltą vakarą su drauge, — at- 
sakė Klerė Vestmor. — Parduotuvės maišelis su itališkais užkandžiais, 
rastas ant virtuvės stalo. Dvi lėkštės su žaliais kepsniais. Atšautas labai 
brangaus vyno butelis, antras įkištas į šaldytuvą. Kai pasiteiravau, kam ji 
ruošėsi kepti mėsą, moteris iš karto užėmė gynybinę padėtį. Vis kartojo, 
kad juos nupirko panūdusi vyrui surengti vaišes. Tačiau sutuoktinis tu- 
rėjo parsigauti namo tiktai rytojaus dieną. 

— Vyno butelio negalima taip ilgai laikyti atdaro, nes jis išsiva- 
dės, — pareiškė Maiklas Formanas. — Be kitų dalykų, domiuosi ir vy- 
nais. Jie nusikvepia per vieną, gal dvi valandas, kad ir kokios aukštos 
kokybės būtų. Ką jau šnekėti apie ilgesnį laiko tarpą. Aš paskaičiau atas- 
kaitą. Atšautas butelis kainuotų per šimtą svarų. Čia ne pigus gėrimas, 
kurį siurbčioji per įprastą vakarienę. 

— Apie vynus neką teišmanau, bet su jumis sutinku, — tarė Vest- 
mor. — Ji kažko laukė. 

— Meilužio? — pasitikslino Nikas Nikolas. 

— Juk vyno butelio neatidarysi žmogui, kuriam knieti tave išprie- 
vartauti, — pastebėjo Ema Džeinė Boutvud. 

— Gal ji planavo kokius nors iškrypėliškus sekso žaidimus? — įsi- 
terpė Normanas Potingas. 

— Pasvajok, — atkirto Bela Moj. 

— Jeigu sutuoktiniui išvykus žmona kažką rezgė, ji nė už ką ne- 
atskleis mums tiesos, — pratęsė Potingas. — Nenorės, kad ją sužinotų 
vyras. 

— Gal tikrai dalyvavo savotiškuose, blogai pasibaigusiuose sekso 
žaidimuose? — spėjo Praudfutas. 

— Abejoju, — paprieštaravo Klerė Vestmor. — Su ja bendraujant, 
toks įspūdis man nesusidarė. 

— Kas gi tas paslaptingasis svečias? — paklausė Nikas Nikolas. 

— Ponia Pirs neigia jo laukusi. 

— Maždaug tuo metu, kai ją užpuolė, — prašneko Glenas Brenso- 
nas, — pastebėtas nuo aukos namo nuriedantis „Mercedes“, bet viso nu- 
merio išsiaiškinti nepavyko — tik du skaitmenis ir vieną raidę. Susiauri- 
nę paiešką radome aštuoniasdešimt tris Braitone ir Houve registruotus 
mersedesus. Šiuo metu savininkai apklausiami. Žinoma, mes nesame 
tikri, kad automobilis vietinis, bet tokia galimybė tikėtina. 

— Kiek variantų jau atmetėte? — pasidomėjo Rojus Greisas. 

— Septyniasdešimt vieną, sere, — atsiliepė jaunas detektyvas kon- 
steblis Alanas Remzis. — Likusius turėtume patikrinti per artimiausias 
dvidešimt keturias valandas. 

— Žodžiu, arba transporto priemonė priklauso nusikaltėliui, arba 
į vakarienę kviestam svečiui, — tarė Greisas. 

— Jeigu mersedesą vairavo svečias, kodėl jis išvažiavo, bose? — pa- 
klausė Maiklas Formanas. 

— Na, jei Klerė teisi, mes turbūt galėsime asmeniškai jo pasitei- 
rauti. — Vyresnysis detektyvas atsigręžė į Vestmor. — Kaip trečioji auka? 

— Mendė Torp dėl galvos traumos tebeguli ligoninėje, bet ji taiso- 
si — jei ne psichiškai, tai bent fiziškai, — atsakė pareigūnė. — Ir neblo- 
gai reaguoja į klausimus. 

— Ką nors naujo iš jos išgirdote? 

— Ne, sere. 

— Man vis tiek kyla klausimų dėl pirmų dviejų moterų sąsajos su 
Mende Torp. Abejoju, kad pastarąją užpuolė tas pats nusikaltėlis. — 
Greisas atsisuko į Praudfutą, bet psichologas nutylėjo. — Gerai, pereiki- 
me prie įtariamųjų sąrašo. Kokios žinios apie Dareną Spaiserį? 

Vėl prabilo Glenas Brensonas. 

— Vakar mudu su konstebliu Nikolu apklausėme jį Šv. Patriko nak- 
vynės namuose — pirmiausia įsitikinome, kad tikrai visą dieną praleido 
darbe, „Grand“ viešbutyje, patikrinome, ar išties stengiasi, kaip žada, 
gyventi dorai. Domėjomės, kodėl pabandęs išprievartauti auką Marsę 
Kalestad vėliau pasiėmė jos batus. 

— Ir? 

— Spaiseris atsakė nenorėjęs, kad moteris pultų jį persekioti. 

Kabinete pasigirdo krizenimas. 

— Ar juo patikėjai? 

— Nė per nago juodymą. Jis pripliurps, ką tik užsigeisi išgirsti. Bet 
iš pokalbio man nepasirodė, kad apavas grobtas dėl iškrypėliškų prie- 
žasčių. | 

Brensonas atsigrįžo į Niką Nikolą, kuris pasakė: 

— Pritariu. 

— Ar užsiminė, ką darė su bateliais? 

Detektyvas konsteblis kinktelėjo galva. 

— Iškišo Bažnyčios gatvės parduotuvėje. 

— Arji tebeveikia? Ar tenykščiai patvirtintų Spaiserio žodžius? 

— Sere, negi jie atsimintų taip seniai pirktus batus? 

Greisas sulinksėjo. 

— Taikliai pastebėta. Normanai, ką papasakosi apie taksistą Džonį 
Keridžą — apie Vaikautą? 

— Kiek supratau, jis — tikras keistuolis. Šįryt planuoju su juo pa- 
plepėti. 

— Gerai. Policijos viršininkas alsuoja man į nugarą, todėl gali jį 
areštuoti, jeigu surinksi užtektinai inkriminuojančių duomenų. Bet tik 
tuo atveju, jei būsi tikras, kad jų pakanka. 

— Taip, šefe. 

— Jau galvojai apie kratos orderį? Netikėtai jį užkluptum ir neleis- 
tum atsikratyti įkalčiais. 

— Vargu ar turime pagrindo prašyti orderio, — atsakė Potingas. 

— Sprendžiant iš informacijos, turime. Mes remsime prie sienos 
visus įtariamuosius, tad imkis priemonių, Normanai. — Vyresnysis de- 
tektyvas nudūrė akis į savo užrašus. — Na, kaip kiti registruoti seksua- 
liniai nusikaltėliai? Ar pagal savo braižą kuris nors primena mūsiškį 
prievartautoją“ 

— Ne, sere, — atsiliepė Elena Zorati. — Mes gilinamės į sąrašą. 
Prieš ketverius metus vienas asmuo panašiu MO siautėjo Šrusberyje, 
bet įtarimai niekam nepateikti, kitas prieš šešerius metus veikė Birmin- 
game. Šiuo metu laukiu nuodugnesnių naujienų. 

Greisas linktelėjo. 

— Elena, man rūpi vienas svarbus klausimas: ar užfiksavome visus 
mūsų teritorijoje įvykdytus nusikaltimus? Ar tikrai niekas neprasprū- 
do mums pro akis? Juk tiksliai žinome, kad į policiją kreipiasi tik šeši 
procentai nukentėjusiųjų. Kaip gauti esmines žinias iš likusių devynias- 
dešimt keturių? Kalbėjomės su kolegomis iš Kento, Sario, Hampšyro ir 
Londono policijos bet nieko nepešėme. — Jis trumpam susimąstė. — Tu 
kreipeisi į SNAS nagrinėdama svetimų žagintojų veiką — kaip sekėsi? 

SNAS, Sunkių nusikaltimų analizės skyrius, aprėpė visas Jungtinės 
Karalystės grafystes, išskyrus prie jo neprisijungusią Londono policiją. 

— Kol kas prastai, sere. Bet netrukus turėčiau gauti informacijos iš 
kelių kaimynų pareigūnų. 

— Susisiek su manimi, vos tik ką nors sužinosi. 

Atsikrenkštęs Praudfutas tarė: 

— Kaip minėjau, nustebčiau... Labai nustebčiau, jei per pastaruo- 
sius dvylika metų mūsų ieškomas žmogus nebūtų nė karto prasikaltęs. 
Garantuoju, kad jis nebuvo aprimęs. 

— Tai yra žagino? — pasitikslino Ema Džeinė Boutvud. 

— Potraukiai niekur nedingsta. Jam reikėjo kažkaip išsilieti. — Vėl 
suzirzė psichologo mobilusis. Praudfutas metė akį į ekraną ir užčiaupė 
aparatą. — Rojau, kaip suprantu, jūs palaikote ryšį su „Nusikaltimų ste- 
bėjimo“ laidos rengėjais. Šie galėtų padėti. 

— Mūsų santykiai nuostabūs, — atsakė Greisas. — Deja, eteryje jie 
pasirodys tik po dviejų savaičių. Man knieti, kad ligi tol mūsų nusikaltė- 
lis jau seniai būtų areštuotas. 

Vyresnysis detektyvas susilaikė nepridūręs, kad jo norams pritartų 
policijos viršininko pavaduotojas Piteris Rigas, policijos viršininkas To- 
mas Martinsonas ir Braitono ir Houvo municipaliteto vadovas. 

Staiga atgijo paties Greiso mobilusis. 

Skambino Džimas Doilas, 1997 metais buvęs tiesioginis jo virši- 
ninkas, šiandien prisidėjęs prie Neišaiškintų nusikaltimų komandos. 

— Rojau, pameni trūkstamus puslapius iš nebaigtos Reičelės Rajan 
bylos? Kuriuose rašoma, jog 1997-ųjų Kalėdų rytą netoli moters buto 
liudininkas pastebėjo baltą furgoną? 

— Taip“ 

— Mes nustatėme, kas paskutinis ėmė jos dosjė. Manau, naujiena 
tave sužavės. 


70 
Sausio 14-oji, trečiadienis 


— Klausau įtempęs ausis, — tarė Rojus Greisas. 

Kiti Džimo Doilo žodžiai jį pribloškė. Stačiai apstulbino 

— Juokauji, Džimai, — galų gale suvirškinęs naujieną ištarė. 

— Anaiptol. 

Per devyniolika tarnybos metų Greisas policijoje dažniausiai su- 
tikdavo gerus, padorius žmones, kurių draugija džiaugdavosi tiek darbe, 
tiek laisvalaikiu. Aišku, netrūko ir erzinančių veikėjų: vieni, kaip Nor- 
manas Potingas, bent jau atpirkdavo atgrasias savo manieras būdami 
šaunūs detektyvai, nors retsykiais pasitaikydavo tipų, prilygstančių tuš- 
čiai vietai. Bet nuoširdžią antipatiją jam kėlė tiktai du žmonės. 

Pirmiausia, gaižioji buvusi policijos viršininko pavaduotoja Aliso- 
na Vosper, kuri, rodos, iš pat pradžių nusprendė, kad jiedu su Greisu 
nesutars; antrasis, Londono policijos detektyvas, pernai laikinai viešėjęs 


PETER JAMES * MIRTIES GLĖBY 277 


Sasekse visaip stengėsi kaišioti pagalius jam į ratus. Tai buvo Kasianas 
Pju. 

Atsiprašęs kolegų vyresnysis detektyvas išėjo iš kabineto ir įkandin 
savęs uždarė duris. 

— Kasianas Pju? Rimtai, Džimai? Kasianas Pju paskutinis dėjo pa- 
rašą imdamas bylą? 

— Vyresnysis detektyvas Pju. Rudenį dirbęs čia, teisingai? Regis, 
atsikėlė iš Londono policijos, kad pagelbėtų tau nagrinėti neatskleistus 
nusikaltimus? 

— Džimai, jis siekė ne padėti, o užvaldyti mano postą — perimti 
ne vien neišaiškintas, bet ir kitas bylas. Ketino mane sužlugdyti, Alisonai 
Vosper maloniai leidus! Ketino pasiglemžti sumautus mano užkandžius! 

— Kiek girdėjau, judu mažumėlę nesutarėte. 

— Galima ir taip pasakyti! 

Greisas pirmąsyk susitiko su Pju prieš kelerius metus, kai tas dirbo 
detektyvu inspektoriumi. Per leiboristų partijos suvažiavimą į Braitoną 
prisistatė pastiprinimas iš Londono policijos — kartu atvyko ir Kasianas 
Pju. Jiedu įsivėlė į rimtą kivirčą, ir Rojus pamatė susidūręs su siaubingu 
išpuikėliu. Dideliam jo nusivylimui, pernai Pju atsikraustė į Sasekso kri- 
minalinį skyrių kaip vyresnysis detektyvas, o Alisona Vosper perleido 
jam dalį neatskleistų nusikaltimų ir parodė akivaizdžius ženklus, kad 
buvusiam Londono policijos darbuotojui atiteks vis daugiau Greiso pa- 
reigų. 

Kasianas Pju save laikė kavalieriumi. Puikavosi aukso spalvos plau- 
kais, angeliškai žydromis akimis ir nuolatiniu įdegiu. Puošniai rengda- 
vosi, išdidžiai vaikštinėdavo, trykšdavo įgimtu valdingumu ir elgdavo- 
si kaip viršininkas netgi tada, kai niekam nevadovaudavo. Veikdamas 
Greisui už nugaros, Pju iš naujo ėmė tirti Sendės dingimą — stengėsi į 
jį nukreipti įtarimus ir taip sugriauti karjerą. Spalį iš kelionės į Niujorką 
parskridusį Rojų pribloškė žinia, jog Kasianas nurodė tyrėjų komiandai 
išrausti jo sodą, kuriame neva galėjo slypėti Sendės palaikai. 

Laimei, griebęsis tokių žygių konkurentas aiškiai persistengė. To- 
dėl neilgai trukus jam teko pabrukus uodegą apleisti Sasekso kriminali- 
nį skyrių ir grįžti į Londono policiją. 


278 PETER JAMES * MIRTIES GLĖBY 


Greisas pateikė Džimui Doilui dar kelis klausimus, pagaliau nu- 
traukė ryšį ir sustingo mąstydamas. Dabartiniu bylos etapu nieku gyvu 
nevalia atvirai išsipasakoti kolegoms. Nusikaltimu įtariamą aukšto 
laipsnio pareigūną, kaip Kasianas Pju, reikia apklausti taktiškai, kad ir 
ką asmeniškai jauti tam Žmogui. 

Jis pats atliks užduotį. Su malonumu. 


71 
Sausio 14-oji, trečiadienis 


Twitter paskyra 

džesėšeldonjk 

Šiandien dirbsiu iki vėlumos. Audito apžval- 
ga — kaip nuobooodu! Paskui Benediktas 
mane vesis į „Moshi Moshi', kur užsisakysi- 
me sušį. Valiooo! 


Išmaniojo ekrane jis permetė žvilgsniu tekstą, ką tik pasirodžiusį 
„Twitter“ tinklalapyje. Sušis, paniekinamai tarė mintyse. Niekuomet ne- 
suprasdavo, kokia prasmė restorane vaišintis žalia žuvimi. Kam virėjui 
mokėti už nieką! Kažkur skaitė, kad Japonijoje esti maitinimo įstaigų, 
kuriose sušis valgomas nuo apnuoginto moters kūno. Na, su nuoga pa- 
nele galima užsiimti gerokai malonesne veikla. 

Jis nekantravo šios griebtis likęs vienas su Džese Šeldon. 

Apmaudu, kad vakare Džesė neturės laisvo laiko. Bet nieko bai- 
saus. Per rytojaus labdaringus pietus Di Berčmor sakys kalbą. Ir avės 
mėlynus atlasinius „Manolo Blahnik“ aukštakulnius su dirbtiniais dei- 
mantais papuoštomis sagtimis. Jis žinojo, kur Di paliks automobilį — 
idealioje vietoje. Su ja bus gera pasismaginti! 

Kol kas ryšį palaikys Džesė Šeldon. Savo „Twitter“ paskyroje turin- 
ti 322 sekėjus. Kaip dėmesingai mergina elgėsi, su visomis smulkmeno- 
mis jam pranešdama, ką veikia. 

72 
Sausio 14-oji, trečiadienis 


Po rytinio pasitarimo grįžęs į savo kabinetą Rojus Greisas paniro 
į apmąstymus. Nejau Batžmogiu išties galėtų būti policininko pareigas 
einantis asmuo? 

Tiek į Sasekso, tiek į kitų šalies grafysčių policiją kai kada įsisukda- 
vo amoralūs tipai. Už besąlygiškos pagarbos ir pasitikėjimo fasado slėp- 
davosi žudikai, prievartautojai, vagys, pornografijos platintojai, narko- 
tikų prekeiviai ir sukčiai. Nors ir retai, taip nutikdavo, nes vien Sasekso 
teisėsaugos pajėgose tarnavo per 5000 žmonių. 

Beje, tokia įvykių eiga atitiktų faktus. 1997-aisiais ir per dabartinį 
tyrimą nutekinti slaptą informaciją apie Batžmogį galėjo bet kas, priei- 
nantis prie Sasekso policijos kompiuterių tinklo, kuriuo Kasianas Pju 
naudojosi aną spalį. Sunku pasakyti, ką jis galbūt nusikopijavo ir pasi- 
savino. 

Greisas surinko Londono policijai priklausantį vidaus ryšio nume- 
rį tiksliai žinodamas, ką ir kaip kalbės. 

Dvi minutes jį siuntinėjo nuo vieno telefono prie kito, bet galiausiai 
ausį nutvilkė vyresniojo detektyvo Kasiano Pju balsas, šaižus ir skvarbus 
tarsi dantisto grąžtas, žavingas it sieros rūgšties pripildyta pipetė. 

— Rojau! Malonu tave girdėti! Kviesi mane sugrįžti? Prireikė pa- 
galbos? 

— Ne, man reikia informacijos, — tiesiai prie reikalo perėjo Grei- 
sas. — Su mumis dirbdamas, iš saugyklos ėmei vieną neatskleisto nusi- 
kaltimo bylą. Prašymo blanke tavo parašas paskutinis. Dokumentai su- 
siję su dingusiu asmeniu, Reičele Rajan, kuri prapuolė 1997-ųjų Kalėdų 
naktį. Prisimeni? 

— Per tą trumpą laiko tarpą, kai mudu buvome bendradarbiai, aš 
peržvelgiau gausybę bylų, — įsižeidusio žmogaus tonu atsakė Pju. 

— Bet mano paminėtoje stinga dviejų puslapių, Kasianai. Gal kar- 
tais juos perdavei kokiam tyrėjui? 

— Minutėlę...ne, neįmanoma! Aš pats norėjau viską peržiūrėti. 

— Skaitei šią bylą? 

— Užmiršau, garbės žodis. 

— Pasuk smegenis. 

Pju staiga sunerimo. 

— Kas nutiko, Rojau? 

— Aš tau pateikiau klausimą. Ar skaitei bylą? Juk buvai ją paėmęs 
vos prieš kelis mėnesius. 

— Kažką lyg ir pamenu, — atsargiai tarstelėjo Pju. 

— Ar būtum pastebėjęs, kad aplanke trūksta dviejų puslapių? 

— Be abejo. 

— Vadinasi, kai vartei dokumentus, tuodu dar nebuvo pranykę? 

— Nemanau. 

— Ar prisimeni, kas ten parašyta? 

— Ne, hmm... ne. 

— Privalai prisiminti, ką juose perskaitei, nes tie duomenys gali 
reikšmingai paveikti šiandieninį tyrimą. 

— Rojau, susimildamas! — užsigavo Pju. — Ar tu pats atsimeni, ką 
skaitinėjai prieš tris mėnesius? | 

— Tiesą sakant, taip. Mano atmintis labai gera. Argi ne tokiomis 
savybėmis privalo pasižymėti detektyvai? 

— Atleisk, bet dabar esu užsiėmęs — iki vidurdienio man reikia 
parašyti raportą. 

— Ar aš padėčiau tau prisiminti, jei liepčiau tave suimti ir atvežti 
čia“ 

Iš telefono atsklido garsas, kokį išgautų žoliapjovės ašmenys, už- 
kliudydami perpus į žemę susmegusį titnago luitą. 

— Cha-cha! Pokštauji? 

Per vieną, spalio mėnesį suorganizuotą operaciją vyresnysis de- 
tektyvas išgelbėjo Kasianui Pju gyvybę, podraug rimtai rizikuodamas 
savąja. Tačiau anas nė nesiteikė nuoširdžiai padėkoti. Sunku net įsi- 
vaizduoti, jog kokiam kitam žmogui Greisas būtų galėjęs jausti didesnę 
panieką. Jis tik vylėsi, kad neigiamos emocijos nepadarys įtakos prii- 
mamiems sprendimams, nors, atvirai šnekant, dėl to per daug nekvar- 
šino galvos. 

— Kasianai, pagalbiniam personalui vadovaujantis pareigūnas To- 
nis Keisas, kurį turėtum prisiminti, man sakė, kad nuo 1996-ųjų, kai čia 
įsikūrė Sasekso policijos Kriminalinis skyrius, visos neišaiškintos bylos 
perkeliamos į rūsyje įrengtą saugyklą. Siekiant, kad nebūtų pakenkta 
įkalčių rinkimo sekai, prieiga kontroliuojama skaitmenine signalizacija 
ir registruojamais kodais. Jo žurnale matyti tavo parašas, kuris liudija, 
kad pernai spalį grąžinai Batžmogio bylą vienam iš Keiso pagalbininkų. 
Niekas dokumentų nebetikrino iki šios savaitės, kai juos gavo Neišaiš- 
kintų nusikaltimų komanda. 

Greiso monologą palydėjo tyla. 

— Tu lankeisi Braitone 1997 metais, per leiboristų partijos suva- 
žiavimą, ar ne? Kai dirbai specialiajame poskyryje, tave komandiravo 
Londono policija. Vėliau likai mūsų mieste, nes tyrei seriją Londone 
įvykdytų, bet su Braitonu susijusių ginkluotų apiplėšimų. Nusipirkai čia 
butą, pro kurio langus atsiveria gražus vaizdas. Teisingai? 

— Taip. Ir ką? 

— Gyvenai mieste tuo metu, kai Batžmogis puldinėjo savo aukas. 
1997-ųjų Kūčias praleidai Braitone, tiesa? 

— Negaliu atsakyti nepasitikrinęs savo užrašų knygoje. 

— Kasianai, mano žodžius patvirtintų vienas iš komandos narių. 
Bela Moj. Pameni tokią? 

— O turėčiau? 

— Tu prisigėrei su šutve vietinių pareigūnų ir vidurnaktį bandei 
ją išdulkinti ant užpakalinės automobilio sėdynės. Parvežęs Belą namo, 
mėginai neišleisti jos laukan. Dabar prisimeni? 

— Ne. 

— Gal ir gerai. Nes ji puikiai atmena tuos įvykius. Džiaukis, kad 
nusprendė tavęs neapkaltinti seksualiniu priekabiavimu. 

— Rojau, tik nesakyk, kad nusitašęs nė karto neglamžei mergužėlės. 

Nepaisydamas jo replikos Greisas tęsė: 

— Aš noriu žinoti, ką veikei palikęs Belą prie jos motinos namo. 
Nuo vidurnakčio iki Kalėdų ryto? Noriu žinoti, ką darei per 1997-ųjų 
Heloviną. Turiu ir kitų datų. Kur buvai prieš dvi savaites, Naujųjų metų 
išvakarėse? Aną ketvirtadienį, sausio 8-0s vakarą? Šeštadienį, sausio 
10-os vakarą. Tikiuosi, Kasianai, dienas rašaisi? 

— Rojau, tu gaišti policijos laiką, — jis pasistengė atsiliepti gera- 
širdišku balsu. — Baik, nejau išties tikiesi, kad pajėgsiu prisiminti, kuo 
užsiėmiau prieš dvylika metų, negana to, dar ir konkrečiu laiku? Tu pats 
sugebėtum? 

— Taip, Kasianai. Be jokio vargo ir su menkiausiomis smulkmeno- 
mis. Na, tai kur sutikai Naujuosius metus? 

Ilgam stojo tyla. 

— Braitone, — pagaliau nenoriai pripažino Pju. 

— Ar už tave gali kas nors laiduoti? 

— Atleisk, Rojau, — po antros, neką trumpesnės pauzės tarė Ka- 
sianas Pju, — bet aš nesu pasirengęs tęsti šito pokalbio. Man nepatinka 
tavo tonas. Man nepatinka tavo klausimai. 

— O man nepatinka tavo atsakymai, — pareiškė Greisas. 


73 
Sausio 14-oji, trečiadienis 


Vaikautas jautėsi pavargęs. Trečią nakties mieste viešpatavo ra- 
mybė. Antrąjį sausio antradienį Braitono gyventojai lindėjo namuose. 
Teko važinėti gatvėmis, nes taksi savininkas pykdavo, jeigu jis per anks- 
ti baigdavo darbą. Bet nuo vidurnakčio į saloną teįsėdo pora keleivių — 
atlygis vos padengė degalų kainą. Jis ruošėsi lėkti namo, tačiau buvo 
iškviestas į Lutono oro uostą, iš ten paėmė du žmonės. Į savo laivą grįžo 
tik prieš 07.00. Nusiplūkęs pamaitino katiną, dribo ant gulto ir bemat 
sumerkė akis. 

Miegą išblaškė žingsniai. Ritmiški, iš viršaus sklindantys plumpt, 

Arbata, į galvą šovė mintis, po kurios sekė kita: Kas, po velnių, ten 
slankioja? 

Svečiai angliavežyje nesilankydavo. Niekada. Neskaitant paštinin- 
ko ir siuntų tarnybos darbuotojo. Bet jis nelaukė jokių siuntinių. 

Sprendžiant iš garsų, ant denio bildėjo nemažas būrys. Vaikai? Ke- 

letą sykių mažamečiai prasmuko į laivą — šūkavo ir tyčiojosi, kol jis 
akiplėšas nuvijo. 

— Nešdinkitės! — užrėkė lubų pusėn. — Atšokit! Užsikruškit! At- 
sikniskit! Eikit šikt! Dinkite! Išgaruokite, vaikigaliai! — jam patikdavo 
vartoti taksi išgirstus žodžius. 

Staiga į duris kažkas pasibeldė. Nuskambėjo įkyrūs, primygtiniai 
bilst, bilst, bilst. 

Vaikautas niršiai nukorė kojas nuo gulto, vienais apatiniais ir marš- 
kinėliais patraukė į saloną, sverdėdamas ir šlepsėdamas per medines, iš 
dalies kilimais išklotas grindis. | 

Bilst, bilst, bilst. 

— Čiuožkit velniop! Kas jūs tokie? Gal negirdėjot, ką sakiau? Ko 
norit? Kurti esat? Pranykite! Aš miegu! 

Bilst, bilst, bilst! 

Mediniais laipteliais jis užsikorė į viršutinę įstiklintą kabiną, kurio- 
je stovėjo didžiulė ruda sofa. Į denį vedė stiklinės durys. Aplinkui atsivė- 
rė vaizdas į pilką popietės dangų ir dumblėtas seklumas. Buvo atoslūgis. 

Lauke stoviniavo į šeštą dešimtį įkopęs vyras retėjančiais, virš plik- 
telėjusio viršugalvio užšukuotais plaukais, padėvėtu tvido švarku, pilkš- 
vomis flanelinėmis kelnėmis ir rudais nutrintais raštuotos odos batais. 
Prieš save laikė juodą odinę piniginę ir žiopčiojo tardamas žodžius, 
kurių Vaikautas nesuprato. Užnugaryje spietėsi grupė individų mėlyno- 
mis, užrašu POLICIJA pažymėtomis striukėmis ir antveidžius turinčiais 
šalmais. Vienas jų vilko masyvų, geltoną, į gesintuvą panašų cilindrą. 

— Nešdinkitės! — pakartojo Vaikautas. — Aš miegu! — apsigręžė 
ir nusvyravo laiptais žemyn. 

Vėl išgirdo bilst, bilst, bilst. Stuksenimas pakurstė susierzinimą. 
Jiems nederėtų vaikštinėti po laivą. Čia privati nuosavybė! 

Nusileidęs į saloną jis sustingo kaip įkaltas, nes ausis pasiekė dūž- 
tančio stiklo garsai. Širdyje išsikerojo pyktis. Pusgalvis! Nelemtas idiotas 
pabeldė per stipriai! Ką gi, reikės grįžti ir jį pamokyti! 

Tačiau apsisukusį Vaikautą perliejo žingsnių kakofonija — vidun 
įsibrovė Žmonės, avintys batus odiniais ir guminiais padais. 

Nugriaudėjo balsas: 

— POLICIJA! NĖ IŠ VIETOS! POLICIJA! 

Laiptais nubildėjo virš plikės plaukus užšukavęs vyras, įkandin jo 
sekė policininkai geltonomis liemenėmis. Rankoje jis tebegniaužė pini- 
ginę su kažkokiu ženkliuku ir užrašu. 

— Džonas Keridžas? — paklausė atėjūnas. 

— Vaikautas. Mano vardas yra Vaikautas. Esu taksistas. 

— Detektyvas seržantas Potingas iš Sasekso kriminalinio sky- 
riaus. — Žmogus atkišo popieriaus lapą. — Turiu kratos orderį šioms 
patalpoms. 

— Kreipkitės į savininkus. Aš tik prižiūriu laivą. Privalau katinui 
duoti ėdalo. Jau vėluoju, nes ryte ilgai miegojau. 

— Vaikaute, mielai su tavimi šnektelėčiau. Gal kur prisėstume? 

— Ne, aš turėčiau grįžti ant gulto, nes man būtinas miegas. Kad 
prieš naktinę pamainą atgaučiau jėgas. — Vaikautas nužvelgė greta ir 
jam už nugaros stovinčius pareigūnus. — Atleiskite, bet prieš įleidžiant 
jus į laivą reikės pasikalbėti su šeimininkais. Jūs palaukite lauke. Su jais 
susisiekti tikriausiai nebus lengva, nes dabar abu gyvena Indijoje, Goa“ 
valstijoje. 

— Klausyk, — atsiliepė Normanas Potingas, — mes galime elgtis 
maloniai arba griežtai. Jei mums nepadėsi, aš tave suimsiu. Elementaru, 
tiesa? 

Vaikautas pakreipė galvą ant šono. 

— Kokia tiesa? 

Detektyvas seržantas jį nudelbė įtariu žvilgsniu, svarstydamas, ar 
vyruko galvoje neatsisukęs varžtelis. 

— Tau rinktis. Šiąnakt nori miegoti savo lovoje ar kardomajame 
kalėjime? 

— Šiąnakt aš dirbu. Taksi savininkas supyks, jei neišvažiuosiu į 
gatves. 

— Tuomet, linksmuoli, bendradarbiauk. 

Vaikautas įsižiūrėjo į atvykėlį. 

— Man nelinksma. 

Potingas susiraukė, praleidęs komentarą pro ausis. 

— Žvejoji? 

— Vairuoju taksi. 

Detektyvas dūrė nykščiu aukštyn į denį. 

— Ten mačiau užmestus valus. 

Vaikautas linktelėjo. 

— Ką pagauni? Daugiausia krabus? 

— Plekšnių. Kartais jūrų liežuvių. 

— Sekasi neblogai? Aš irgi mėgstu meškerioti. Bet niekada taip toli 
jūroje. 

— Jūs suskaldėte stiklines duris. Verčiau jas pakeiskite. Šeiminin- 
kai ant jūsų labai supyks. Man draudžiama daužyti daiktus. 

— Jei atvirai, dėl durų nesuku sau galvos. Kaip ir dėl tavęs. Beje, 
apatinius renkiesi visiškai be skonio, bet nesileiskime į asmeniškumus. 
Arba tu bendradarbiausi, arba tave suimsiu ir lentą po lentos išardysiu 
šitą plūduriuojančią geldą. 

— Jeigu taip padarysite, ji nuskęs, — atsakė Vaikautas. — Jums pri- 
reiks lentų. Nebent mokate gerai plaukti. 

— Gal tu juokdarys? 

— Ne. Taksistas. Važinėju naktimis. 

Potingui vos pavyko susitvardyti. 

— Vaikše Maikše, laive ketinu šio to ieškoti. Turi ką nors tokio, apie 
ką norėtum papasakoti — ir ką norėtum pademonstruoti? 

— Grandinėles nuo klozeto bakelių, bet į jas nevalia žiopsoti pa- 
šaliniams. Parodysiu tik tas, kurias laikau po savo gultu. — Vaikautas 
ūmai atkuto. — Netoli Verdingo tilto yra nuostabus tualetas su aukštai 
iškeltu bakeliu. Jeigu norite, galėsiu jus ten nuvežti. 

— Jei neužsičiaupsi, nuplausiu tave sumautoje laivo išvietėje, — 
perspėjo Potingas. 

Vaikautas įsistebeilijo į detektyvą, bet po akimirkos jo veide nušvi- 
to šypsena. 

— Aš ten netilpčiau! Skylė per siaura! 

— Jos skersmens užteks, kai baigsiu tave doroti. 

— Ne... kertam lažybų! 

— Žinai, linksmuoli, lažinamės dėl kitko. Lažinamės, kad čia kai 
ką aptiksime. Tad gal mums sutaupytum marias laiko ir parodytum, kur 
slepi moteriškus batelius? 

Išvydęs nerimą, šmėstelėjusį keisto vyručio akyse, Potingas kaip- 
mat suprato, kad pataikė į tikslą. 

— Aš neturiu batų. Moteriškų batų. 

— Ar tikrai? 

Vaikautas sekundėlę į jį padėbsojo ir nudūrė žvilgsnį į grindis. 

— Ne, jokių moteriškų batų neturiu. 

— Malonu girdėti, Vaikše Maikše. Liepsiu savo komandai tuo įsiti- 
kinti, ir mes keliausime sau. 

— Gerai. Bet tegul neliečia tualeto grandinėlių. 

— Būtinai juos įspėsiu. 

Vaikautas palinksėjo. Jo kūnu žliaugė prakaitas. 

— Matot, aš ilgai jas rinkau. 

— Tualeto grandinėles? 

Jis kinktelėjo galva. 

Tylėdamas detektyvas seržantas nužvelgė pašnekovą. 

— Žinai, ką, Vaikše Maikše? — po pauzės tarė. — Ar nevertėtų 
dabar pat tavęs nuplauti prakeiktoje išvietėje? 


1996 


74 
Sausio 16-oji, penktadienis 


Rojus Greisas neapkentė šitos vietos. Kaskart, kai važiuodavo pro 
plieninius vartus, jį nukratydavo nervingas drebulys. Pamačius ženklą 
auksinėmis raidėmis atrodydavo, jog priešais stūkso didingas pastatas, 
bet įspūdis išblėsdavo, kai įžvelgdavai, kas ten parašyta: BRAITONO IR 
HOUVO MORGAS. 

Slogučio neišblaškė net Rodo Stiuarto kasetė, kurią jis įkišo į au- 
tomobilio grotuvą, siekdamas pakelti sau ūpą. Visas laisvas vietas netoli 
pagrindinio įėjimo užėmė automobiliai, todėl teko nusigauti iki toli- 
mojo galo ir pastatyti ratus šalia dengto įvažiavimo tako. Tarsi panūdęs 
galutinai sugadinti nuotaiką, lietus pratrūko pilti dar smarkiau — tran- 
kiai subarbeno lašai, ant stiklų drykstantys tiesiomis linijomis. Jis išjun- 
gė variklį, sykiu nutildydamas ir dainą „Megė Mei“. Viduryje priekinio 
lango sustingo džerkštelėję valytuvai. Greisas palietė durų rankenėlę ir 
sudvejojo. 

Jis visiškai nelaukė būsimos akistatos. Skrandį traukė vien apie ją 
pagalvojus. 

Laukuose liepsnojęs furgonas gerokai įkaito, o gaisrininkams sun- 
kiai sekėsi nutįsti žarnas iki ugnies, todėl vakar ligi vidurdienio reikėjo 
laukti, kol automobilis atvės. Tik tada pavyko įdėmiai jį apžiūrėti ir nu- 

statyti, kad transporto priemonė vogta. Susvilusios žolės, išdegusių gu- 
mos, dažų, kuro, plastiko ir apanglėjusio žmogaus kūno dvokas privertė 
porą kartų sužiaukčioti. Prie tam tikrų kvapų neįmanoma įprasti, kad ir 
kaip dažnai juos užuostum. Tą patį galima pasakyti ir apie kai kuriuos 
reginius. Furgone aptikto bėdžiaus vaizdas nė kiek nesužavėjo. 

Kaip ir Sendės išraiška, nutaisyta trečiadienio rytą, 04.00, kai jis 
parvažiavo namo ir prieš keliaudamas atgal į nelaimės vietą prigulė nu- 
migti kelias valandas. 

Žmona nieko nesakė — sau būdinga maniera paniro į tylą. Jei rim- 
tai įniršdavo, kartais ištisas dienas nebendraudavo, boikotuodavo jį, ne- 
prisileisdavo artyn. Neatlyžo netgi tada, kad iš vyro gavo didžiulę gėlių 
puokštę. 

Greisas nepajėgė užsnūsti, tačiau ne dėl Sendės. Laikui bėgant ji 
atlėgs, kaip visada, ir liausis pykusi. Išsitiesus ant lovos, jo galvoje kiaurą 
naktį sukosi vienintelė mintis. Ar furgone rastas kūnas priklausė dingu- 
siai Reičelei Rajan? 

Jis labiausiai šiurpdavo išvydęs suskrudusius negyvėlius. Sykį, bū- 
damas naujokas konsteblis, keliavo į Portsleidą ir iš padegto namo lieka- 
nų vilko penkiamečio bei septynmečio lavonus — siaubą dešimteriopai 
kurstė tai, kad liepsnos pasiglemžė vaikus. Vėliau ne vieną mėnesį sap- 
navo košmarus. 

Rojus Greisas žinojo, kad skrodimas, kurį teks stebėti morgė, su- 
kels panašią reakciją ir poveikis ilgai neatslūgs. Bet kitos išeities nebuvo. 

Jau vėluodamas, nes Džimas Doilas, tyrimui vadovaujantis detek- 
tyvas, anksti ryte surengė užsitęsusį pasitarimą, jis išlipo laukan, užra- 
kino automobilį, suspaudė aukštai pakeltą lietpalčio apykaklę ir nusku- 
bėjo morgo durų link. 

Pasitarime dalyvavo ir seržantas iš Nelaimingų įvykių skyriaus, ku- 
rio ekspertai tirdavo į sunkias avarijas patekusias transporto priemones. 
Dėl furgono daryti išvadas dar per anksti, pasakė seržantas, bet spren- 
džiant iš pirmo įspūdžio labai abejotina, kad jis užsiliepsnojo atsitiktinai. 

Greisas paspaudė skambutį, ir neilgai trukus duris atidarė pati la- 
voninės šeimininkė, Elzė Svitman, virš melsvų, į baltus guminius batus 
sukištų darbinių kelnių pasirišusi žalią prijuostę. 

Elzė, penktą dešimtmetį bebaigianti trumpaplaukė garbanė, buvo 
mielų veido bruožų ir nuolat smagiai nusiteikusi, o tai atrodė keista, Ži- 
nant, su kokiais siaubingais dalykais ji kasdien — ir kasnakt — susidur- 
davo. Rojus visuomet prisiminė, kaip maloniai patologė elgėsi, kai jis 
vos nenualpo pirmąkart gyvenime stebėdamas skrodimą. Nuvedė jį į 
svečių kambarį, užkaitė arbatos, liepė nesijaudinti ir patikino, esą morge 
prastai pasijusdavo mažiausiai pusė iš visų tarnaujančiųjų policijoje. 

Pro tarpdurį, niekuo nesiskiriantį nuo įėjimo į tradicinį vienaukš- 
tį bungalo tipo statinį, Rojus Greisas žengė į siaurą koridorių, kuriame 
dingo bet kokie panašumai į eilinį priemiesčio būstą. Pirmiausia, aplin- 
kui tvyrojo visur prasiskverbiantis „Jeyes Fluid' ir „Trigene“ dezinfekan- 
tų tvaikas. Šiandien šnerves ėmė dirginti papildomas kvapas, o skrandį 
sutraukė stiprėjantis mėšlungis. 

Ankštame persirengimo kambaryje jis kelias minutes plūkėsi, kol 
per galvą užsitempė prikyštę ir surišo juostas. Tuomet paslėpė veidą po 
kauke ir taip pat užmazgė jos raištelius. Paskui apsiavė baltus, guminius, 
per didelius batus. Nukėblino koridoriumi, pasuko dešinėn, praslinko 
pro sandariai uždarytą įstiklintą patalpą, kurioje būdavo tiriami, kaip 
įtariama, užkrečiamų ligų pražudytų žmonių lavonai, ir įėjo į pagrindinį 
skrodimo kambarį, stengdamasis kvėpuoti vien pro burną. 

Du nerūdijančio plieno stalai su ratukais buvo pristumti prie spin- 
tos, ant trečiojo, iškilusio viduryje patalpos, gulėjo palaikai ir aplinkui 
būriavosi panašiai kaip jis apsirengę žmonės. 

Greisas nugurgė seiles. Vaizdas privertė sudrebėti. Ji nė kiek nepri- 
minė moters, veikiau atrodė kaip pajuodęs, negyvas, specialiųjų efektų 
komandos sukurtas monstras iš fantastinio arba siaubo filmo. 

Ar čia tu, Reičele? Kas atsitiko? Jei vis dėlto esi Reičelė, kaip patekai 
į nuvarytą furgoną? 

Pasviręs virš kūno, vienoje pirštinėtoje rankoje suspaudęs chirur- 
ginį zondą, kitoje laikydamas pincetą, prie stalo darbavosi daktaras Frei- 
zeris Teobaldas, patologas iš Vidaus reikalų ministerijos, Rojaus Greiso 
nuomone, tikra Graučo Markso kopija. 

Prie Teobaldo atovėjo Donaldas Vaitlis, penkiasdešimtmetis, į pen- 
siją išėjęs policininkas, nūnai tapęs koroneriu, Elzė Svitman, jos pagalbi- 
ninkas Artūras Tramblas, santūriai linksmo būdo, beveik šešiasdešim- 

ties metų vyriškis su Dikenso laikų žandenomis, Džeimsas Gartrelas, 
fotografas iš nusikaltimo vietos tyrėjų komandos, uoliai fokusuojantis 
objektyvą, nukreipęs aparatą į kairiąją lavono koją, ant kurios buvo pa- 
dėta liniuotė. 

Mirusi moteris prarado bemaž visus plaukus, jos veidą tartum 
dengė ištirpusio juodo vaško sluoksnis. Aiškiai įžiūrėti bruožų nepavy- 
ko. Greiso skrandis ėmė streikuoti dar energingiau. Nors alsavo burna, o 
nosį paslėpė po kauke, jis neįstengė atsiriboti nuo tvaiko. Šį užuosdamas 
prisiminė vaikystę, kai sekmadieniais per pietus vilnydavo keptos kiau- 
lienos ir skrudintų spirgučių kvapai. 

Tokios mintys, be abejo, pasibjaurėtinos, tačiau į smegenis ir skran- 
dį dvokas siuntė trikdančius signalus. Jį vis labiau pykino, odą išmušė 
prakaitas. Greisas vėl pažvelgė į negyvėlę ir nusisuko giliai kvėpuoda- 
mas pro burną. Dirstelėjo į kitus kambaryje. Jis žinojo, kad aplinkiniai 
užuodė tą patį, ir kiekvienam kilo identiškos asociacijos — šita tema jie 
buvo kalbėję anksčiau, — bet smarvė, regis, nė vieno nepaveikė. Negi 
visi prie jos taip įpratę? 

— Radau įdomų daikčiuką, — nerūpestingai pranešė patologas, 
pincetu iškeldamas ovalo formos, colio skersmens objektą — perregi- 
mą, susvilusį ir iš dalies aptirpusį. — Matot, detektyve seržante Grei- 
sai? — į jį kreipėsi Teobaldas. 

Rojus nenoriai prisiartino prie suskrudusių palaikų. Rodomas 
daiktas priminė kontaktinį lęšį. 

— Tiesiog neįtikėtina, kad tokį daiktą galėjo turėti transporto prie-. 
monę vairavęs asmuo, — pridūrė patologas. 

— Kas čia? — paklausė Greisas. 

— Apsauginė akies plokštelė. 

— Apsauginė akies plokštelė? 

Teobaldas linktelėjo. 

— Naudojama morguose. Po mirties akys sparčiai įdumba, todėl, 
kad jos gražiau atrodytų, plokštelės įspraudžiamos-tarp vokų ir obuo- 
lių. — Jis kreivai nusišypsojo. — Kaip sakiau, keista panašų dalyką rasti 
pas automobilio vairuotoją. 

Detektyvas seržantas susiraukė. 

— Kam moteriškei jo prisireikė? 

— Gal turėjo netikrą akį, arba jai praeityje darė atstatomąją opera- 
ciją ir plokštelę teko nešioti dėl kosmetinių priežasčių. Bet, aišku, tik ne 
abiejose akiduobėse. 

— Daktare Teobaldai, sakote, kad ji buvo akla? — pasiteiravo Ar- 
tūras Tramblas, šelmiškai sužybčiodamas akimis. 

— Deja, padėtis rimtesnė. Moteris mirė anksčiau, nei ją pasodino 
į furgoną. 

Ilgam įsivyravo tyla. 

— Jūs įsitikinęs? — prasižiojo koroneris. 

— Išliko dalelės plaučių audinių, kurias patyrinėsiu laboratorijoje. 
Bet jau dabar akivaizdu, kad jų nepalietė nei dūmai, nei liepsna. Kitaip 
tariant, prieš užsidegdama ji nekvėpavo. 

— Tai yra mirė prieš avariją? 

— Būtent, — patvirtino patologas. — Dėl to nekyla jokių abejonių. 

Mėgindamas susigaudyti, kas čia vyksta, Greisas paklausė: 

— Daktare Teobaldai, ar galėtumėte nustatyti aukos amžių? 

— Na, moteris gana sena — daugiau nei septyniasdešimties, gal 
aštuoniasdešimties metų. Konkretesnį atsakymą pateiktų analizės, bet 
tikrai ne mažiau kaip šešiasdešimties. Tiksliau pasakysiu po kelių dienų. 

— Tikrai ne jaunesnė? 

Patologas papurtė galvą. 

— Garantuotai. 

— O kaip įrašai apie dantis? 

Daktaras Teobaldas zondu bedė į lavono žandikaulį. 

— Nelaimei, dėl karščio išsprogsta vainikėliai. Aš nepastebiu jokių 
pėdsakų, pagal kuriuos būtų galima atsekti dantų istoriją. Labiausiai ti- 
kėtina, kad tapatybę padės nustatyti DNR. 

Greisas vėl nužvelgė palaikus. Įprantant prie jos vaizdo, šleikštulio 
pojūtis nežymiai atlėgo. 

Kas tu, jei nesi Reičelė Rajan? Ką veikei tame furgone? Kas tave ten 
įkišo? 

Ir kodėl? 


ŠIANDIENA 


75 
Sausio 14-oji, trečiadienis 


Rojus Greisas sekė paskui Tonį Keisą ir akmeniniu laiptatakiu lei- 
dosi į Kriminalinio skyriaus rūsį. Niekas negalėtų apkaltinti Sasekso 
policijos, jog toji eikvoja pinigus čionykščių patalpų apdailai, ironiškai 
pamanė jis žingsniuodamas palei įskilusias sienas, nuo kurių šen bei ten 
buvo nubyrėję tinko lopiniai. 

Pagalbinio personalo vadovas nusivedė jį pažįstamu, prastai ap- 
šviestu, tartum link požemių tįstančiu koridoriumi. Sustojo prie už- 
darytų durų, mostelėjo į skaitmeninį signalizacijos skydelį ir iškėlė 
smilių. 

— Pirmiausia, Rojau, norintys keliauti tolyn privalo žinoti iš ma- 
nęs gautą kodą, kurį turi tik saujelė žmonių, įskaitant ir tave. 

Keisas buvo tvirto sudėjimo, penkiasdešimt penkerių metų vyras 
kone plikai kirptais plaukais, griežtų, bet išvaizdžių veido bruožų, virš 
marškinių užsimetęs gelsvai rudą švarką ir pasirišęs kaklaraištį. Kitados 
pats tarnavo policijoje, galop išėjo į pensiją, bet vėliau grįžo į teisėsaugos 
pajėgas kaip civilis darbuotojas. Kartu su negausia savo komanda pri- 
sunkių nusikaltimų tyrimo skyrius. Suteikdavo neįkainuojamą pagalbą 
gerbiamiems pareigūnams, tačiau tiems, kuriuos niekino, būdavo tikra 

rakštis pasturgaly, ir vertindamas žmones dažniausiai neapsirikdavo. 
Rojaus Greiso laimei, jiedu puikiai sutarė. 

Tonis Keisas pakėlė antrą pirštą. 

— Visi, užsukantys į šitą sektorių — kalbu apie meistrus, valytojus 
ir kitus — Čia ateina su palyda. 

— Galbūt kartais jie lieka vieni ir tada sulaukia progos panaršyti 
bylas. 

Keisas sudvejojo. 

— Ne, tik ne tokioje įslaptintoje vietoje kaip įkalčių saugykla. 

Greisas linktelėjo. Kadaise rūsyje gebėdavo viską surasti netgi už- 
rištomis akimis, bet naujoji komanda pertvarkė katalogavimo sistemą. 
Keisui atvėrus duris, jie žengė per slenkstį. Į tolybes driekėsi virtinės 
raudonų, užrakintų, sienas remiančių, lubas siekiančių narvų, kuriuos 
atskyrė lentynos, apkrautos raudonomis, žaliomis dėžėmis su doku- 
mentais ir patikimai užsandarintais įkalčių maišeliais. 

— Norėsi ko nors konkretaus? 

— Taip. Batžmogio bylų. 

Greisas laikė jų santraukas savo kabinete, bet aplankai su nuodug- 
nesniais duomenimis buvo saugojami čia. 

Paėjęs keletą jardų Keisas sustingo, iš ryšulio raktų, kabančių po 
diržu, atsirinko reikiamą ir atrakino kabamąją spynelę. Tuomet atlapojo 
narvo duris. 

— Žinau, apie ką šneki, — tarė. — Nes šiuo metu jomis domisi tavo 
komanda. 

Greisas palinksėjo galva. 

— Ar atsimeni vyresnįjį detektyvą Kasianą Pju, su mumis dirbusį 
praeitą rudenį? 

Pagalbinio personalo vadovas atsigręžė suglumęs. 

— Vargu ar jį pajėgčiau greitai užmiršti. Vyrukas elgėsi su manimi 
kaip su asmeniniu liokajumi. Net užsigeidė, kad jo kabinete pakabinčiau 
paveikslus. Tikiuosi, mūsų bičiuliui nieko blogo nenutiko? Kasianas ne- 
nugarmėjo nuo kito skardžio, nes šįkart jam neištiesei pagalbos rankos? 
vertinamos laimingai užsibaigusios pastangos išgelbėti Pju gyvybę. 

— Deja, ne. 

— Nesuprantu, kodėl už parodytą narsą tau neįteikė medalio. 

— Mane būtų apdovanoję tik tuo atveju, jeigu būčiau leidęs Kasia- 
nui nukristi, — vyptelėjo Greisas. | 

— Nesijaudink. Tas tipelis — tikra mėšlo krūva. Žinai, kas sakoma 
apie mėšlą? 

— Ne. 

— Kai mėšlo prisikaupia, jis susmenga nuo savo svorio. 


76 
Sausio 14-oji, trečiadienis 


Po trisdešimties minučių, atvykęs į Sasekso policijos valdybą Mo- 
lingo namuose, Greisas jau sėdėjo priešais milžinišką viršininko pava- 
duotojo Piterio Rigo stalą. 

— Rojau, norėjote su manimi susitikti? Ketinate pasidalyti geromis 
naujienomis apie Batžmogį“ | 

— Gal ir taip, sere. 

Vyresnysis detektyvas glaustai išklojo Žinias ir pridūrė, esą po va- 
karinio pasitarimo, rengiamo 18.30, galbūt pateiks daugiau informa- 
cijos. 

— Beje, norėčiau, kad padėtumėte vienu kebliu klausimu, — pri- 
dūrė. 

— Kalbėkit. 

Greisas papasakojo apie Kasianą Pju ir išdėstė, kas įvyko per trum- 
palaikę jo komandiruotę į Sasekso kriminalinį skyrių. Tuomet paaiški- 
no, kodėl tas žmogus kursto nerimą. 

Rigas atidžiai klausėsi, protarpiais užsirašydamas pastabas. Greisui 
baigus šnekėti, pavaduotojas tarė: 

— Ar aš teisingai supratau? 1997 metais, kai Batžmogis ėmė smur- 
tauti, vyresnysis detektyvas Pju galėjo atsidurti nusikaltimų vietose? 

— Regis, taip, sere. 

— Ir per pastarąsias dvi savaites sukiojosi ten, kur nūdien nuken- 
tėjo moterys“ 

— Taip, sere, aš klausiau, kur jis buvo per pastaruosius tris užpuo- 
limus. 

— Jūsų įsitikinimu, iš bylos vyresnysis detektyvas Pju galbūt pasi- 
savino puslapius su esminiais duomenimis? 

— Prieiti prie dokumentų turėjo teisę tiktai saujelė žmonių, įskai- 
tant ir Kasianą Pju. 

— Manote, slaptas žinias spaudai nutekindavo būtent jis? 

— Tokia tikimybė įmanoma, — pripažino Greisas. 

— Kurių galų? Ko jis siektų? 

— Užtraukti mums gėdą? Tiksliau sakant, man? 

— Bet kodėl? 

— Įvertinus aplinkybes, peršasi vienintelis atsakymas. Tarkim, 
įvairiais būdais man kenkdamas, Pju stengiasi, kad atrodyčiau nekom- 
petentingas — nori, kad mane pašalintų iš Kriminalinio skyriaus ir per- 
keltų kitur, toliau nuo neatskleistų, jį inkriminuojančių bylų. 

— Čia teorija ar pagrįsti faktai? 

— Kol kas tik prielaida. Bet logiška. — Greisas patraukė pečiais. — 
Tikiuosi, praeities įvykiai mano nuomonei įtakos nedaro. 

Kurį laiką viršininko pavaduotojas į jį žvelgė tylėdamas. Rigo veide 
atsispindėjo išmintis. 

— Tik pasistenkite nesivelti į asmeniškumus, — pagaliau atsiliepė 
maloniai nusišypsodamas. 

— Man trūks plyš maga to išvengti, sere. 

— Kiek žinau, jūsų santykiai susiklostė prasčiau nei patenkinamai, 
ir gelbėdamas jį rimtai rizikavote gyvybe, nors drąsiu poelgiu į save at- 
kreipėte kitų dėmesį, bet Kasianas Pju — labai gerbiamas pareigūnas. 
Įsigyti priešų neverta. Esate girdėjęs seną priežodį? 

Greisui dingtelėjo, kad šiandien jis prisiklausė apsčiai posakių. 

— Ne. 

— Tūkstančio draugų yra per mažai, vieno priešo — per daug. 

Vyresnysis detektyvas šyptelėjo. 

— Vadinasi, man derėtų palikti Pju ramybėje, net jeigu įtariu jį 
Batžmogio nusikaltimais? 

— Nieko panašaus. Noriu, kad mūsų bendradarbiavimas remtųsi 
abipusiu pasitikėjimu. Jeigu jums išties atrodo, kad Kasianas Pju įtaria- 

mas ne be pagrindo, areštuokite jį, ir aš jus palaikysiu. Tai politiškai de- 
likatus reikalas, todėl būtų negerai, jei susimautume. 

— Jei aš susimaučiau? | 

Rigas vėl nusišypsojo. 

— Dėl jūsų klaidų būčiau atsakingas ir aš, ir policijos viršinin- 
kas. Įdėmiai patikrinkite visus faktus. Jei apsirinkame, mums velniškai 
smarkiai klius. 

— Bet sulauksime dar rimtesnės pylos, jeigu esu teisus ir mes sėdė- 
sime sudėję rankas, kol bus išprievartauta kita moteris. 

— Svarbiausia, kad rastumėte įkalčius — tokius pat nepaneigiamus 
kaip jūsų loginiai išvedžiojimai. 


77 
Sausio 14-oji, trečiadienis 


Sparčiai gausėjanti operacijos „Kardžuvė“ Greiso komanda taip iš- 
augo, kad kabinete Nr. 1 jai ėmė trūkti erdvės, todėl vakarinį pasitarimą 
teko surengti posėdžių kambaryje. 

Patalpoje tilpdavo dvidešimt penki žmonės ant raudonų kėdžių 
aplink stačiakampį stalą ir dar trisdešimt stovinčiųjų. Neskaitant kitų 
paskirčių, ji buvo naudojama spaudos konferencijoms, kai policija 
informuodavo žiniasklaidą apie įvykdytą sunkų nusikaltimą — štai 
kodėl prie tolimosios sienos stiebėsi išlenkta, dviejų mėlynos spalvos 
atspalvių, šešių pėdų aukščio ir dešimties ilgio lenta, iškilusi priešais 
vaizdo ekraną, primygtinai demonstruojantį Sasekso policijos tinkla- 
lapio adresą, Kovos su nusikalstamumu organizacijos raginimus ir te- 
lefono numerį. Jos fone pareigūnai kreipdavosi į spaudos ir televizijos 
atstovus. 

Vyresnysis detektyvas sėdėjo nugara į mėlynąją lentą, atsigręžęs į 
duris, tuo metu vienas paskui kitą vidun žengė kolegos, pusė iš jų šnekė- 
jo mobiliaisiais. Paskutinis įžengė nepaprastai savimi patenkintas Nor- 
manas Potingas. 

Lygiai 18.30 Rojus Greisas paskelbė: 

— Komanda, prieš pereidamas prie darbotvarkės klausimų, noriu 
informuoti, kad detektyvas seržantas Potingas turi mums naujienų. 

Jis pamojo detektyvui seržantui. 

Atsikrenkštęs Potingas tarė: 

— Man džiugu pranešti, kad areštavome įtariamąjį. 

— Nuostabu! — šūktelėjo Maiklas Formanas. 

— Sulaikytasis uždarytas kardomajame kalėjime, o mes toliau nar- 
šome jo gyvenamąjį laivą, prišvartuotą Aduro upėje, prie Šorehamo 
paplūdimio. | 

— Kas jis, Normanai? — pasiteiravo Nikas Nikolas. 

— Džonas Keridžas, apie kurį užsiminiau ryte. Vietinis taksistas. 
Save vadina Vaikauto pravarde. Mes apieškojome jo valdas ir iš korpuso 
žiaunų iškrapštėme aštuoniasdešimt septynias poras moteriškų, į mai- 
šus įkištų aukštakulnių. 

— Aštuoniasdešimt septynias poras? — apstulbo Ema Džeinė 
Boutvud. 

— Jų gali būti ir daugiau. Kratos dar nebaigėme. Įtariu, kad aptiksi- 
me ir dabartinių pirmų dviejų, ir ankstesnių aukų batelius. 

— Kol kas neradote? — paklausė Nikas Nikolas. 

— Ne, bet rasime. Jis turi visą šūsnį iš pastarųjų dienų laikraščių 
iškirptų straipsnių, susijusių su Batžmogiu, ir gausybę spausdintos me- 
džiagos iš interneto apie nusikaltėlio siautėjimą 1997 metais. 

— Gyvena vienas? — pasidomėjo Bela Moj. 

— Taip. 

— Susituokęs? Išsiskyręs? Draugauja su mergina arba vaikinu? 

— Nepanašu. 

— Kaip paaiškino, kodėl renka iškarpas ir batus? 

— Niekaip. Kai pateikiau klausimą, jis apniuko ir atsisakė šnekėti. 
Beje, aptikome ne vien batelius, bet ir aibę paslėptų tualeto grandinėlių, 
apie kurias kalbėdamas vyrutis kaip reikiant įsiaudrina. 

Brensonas susiraukė ir gestu parodė nuleidžiąs vandenį. 

— Tualeto? Turi galvoje išviečių grandinėles? 

Potingas linktelėjo. 


298 PETER JAMES * MIRTIES GLĖBY 


— Kodėl taip elgiasi? — tęsė Brensonas. 

Šiek tiek dvejodamas Potingas apsidairė į įbedė akis į Rojų Greisą. 

— Bijau, šefė, jog taip sakyti, hmm, politiškai nekorektiška... 

— Nežinia mus žudo, — gerai nusiteikęs atsiliepė Greisas. 

Detektyvas seržantas pirštu pabaksnojo sau į smilkinį. 

— Jam — ne visi namie. 

Kambaryje pasigirdo krizenimas. Potingas išdidžiai nusišypsojo. 
Rojus savo ruožtu džiaugėsi, kad jis įrodė esąs vertingas komandos na- 
rys, bet kartu įtemptai mąstė apie Kasianą Pju, slapta nerimaudamas, 
kad dėl suimto asmens, kuris išties atrodė tikėtinas įtariamasis, kilo vie- 
nas, labai svarbus klausimas. 

Mintimis jis vėl grįžo prie Potingo sulaikyto žmogaus. Puiku, kad 
areštas įvykdytas, o Argus galės sukurpti straipsnį ir jį išspausdinti pir- 
muose rytojaus leidinio puslapiuose. Tačiau Greisas buvo patyręs ir Ži- 
nojo, kad įtariamojo suėmimą ir sėkmingas pastangas nustatyti, kad jis 
išties nusikalto, skiria didelė spraga. 

— Normanai, kaip Keridžas reaguoja? 

— Pyksta, šefe. Ir mus, ko gero, užgrius problemos. Jam atstovauja 
Kenas Eikotas. 

— Velniava, — burbtelėjo Nikas Nikolas. 

Valstybės finansuojamų advokatų netrūkdavo, bet jie pasižymėda- 
vo įvairiais gebėjimais ir požiūriais. Kenas Eikotas, sumaniausias iš.visų, 
galėjo smarkiai apkartinti įtariamąjį areštavusio pareigūno gyvenimą. 

— Kąjis kalba? — paklausė Greisas. 

— Reikalauja, kad prieš pratęsdamas pokalbius su mumis klientas 
išsitirtų pas medikus, — atsakė detektyvas seržantas. — Aš suorgani- 
zuosiu apžiūrą. Tuo tarpu Keridžas pernakvos areštinėje. Tikėkimės, 
paieškos komanda aptiks daugiau įrodymų. 

— Galbūt sutaps DNR pavyzdžiai, — tarė detektyvas konsteblis 
Formanas. 

— Kol kas Batžmogis sugebėjo nepriekaištingai saugotis teismo 
ekspertų, — pastebėjo Greisas. — Viena iš didžiausių bėdų yra ta, 
kad nepajėgėme atkapstyti jokių su juo sietinų daiktų. Nė menkiausio 
plaukelio ar drabužių pluošto gijos. — Nudūrė žvilgsnį į savo užrašus 
ir po akimirkos kreipėsi į Potingą: — Šauniai padirbėjai, Normanai. 

Ką gi, judėkime pirmyn. Glenai, turi naujienų apie kitą galimą įtaria- 
mąjį“ 

— Taip, bose. Man malonu pranešti, kad identifikavome E kla- 
sės „Mercedes sedano vairuotoją. Kuris pasitraukė nuo Pirsų namo ir 
nušvilpė Drouvėjaus keliu maždaug tada, kai buvo užpulta ponia Rok- 
sana Pirs. Apklausus jį išaiškėjo, kodėl moteris ruošė romantišką vaka- 
rienę dviem asmenims, deja, iš gautų žinių nepešime jokios naudos. — 
Brensonas gūžtelėjo. — Tai Janis Stefanosas, vietinių restoranų savinin- 
kas. Jam priklauso „Timon“ iš Prestono gatvės ir „Ihessalonica“. 

— Šitą žinau! — įsiterpė Formanas. — Aną savaitę ten vedžiausi 
žmoną atšvęsti vestuvių metinių! 

— Po pietų mudu su Ema Džeine bendravome su Stefanosu. Jis 
kiek susidrovėjęs prisipažino, kad su ponia Pirs užmezgė romaną. Vė- 
liau moteris patvirtino jo žodžius. Kvietėsi Stefanosą į svečius, nes vyras, 
kaip žinome, buvo išvykęs verslo reikalais. Jis nusigavo iki pastato, bet 
neįstengė patekti vidun. Kurį laiką sukiojosi lauke, skambino į duris, 
mėgino telefonu susisiekti su ja. Neabejojo, kad meilužė namuose, nes 
matė kitapus užuolaidų judančius šešėlius. Galų gale ėmė nebesuprasti, 
kokį žaidimą ji sumąstė — staiga persigando, kad anksčiau grįžo su- 
tuoktinis, todėl nedelsdamas išrūko. 

— Arjuo tikite? — Greisas iš pradžių pažiūrėjo į draugą, tada atsi- 
suko į Emą Džeinę Boutvud. 

Abu sulinksėjo. 

— Kam Stefanosui griebtis žaginimo, jeigu jis ir taip buvo pakvies- 
tas užeiti? 

— Kas, jei ponia Pirs išgalvojo prievartavimą, nes tuo metu namo 
parlėkė vyras ir ją apėmė kaltės jausmas? — spėjo Maiklas Formanas. 

— Vyras grįžo tik kitą dieną, kai jam paskambinome, — atsakė 
Brensonas. 

— Arjis žino apie romaną? — paklausė Greisas. 

— Aš elgiausi taktiškai. Manau, artimiausiu metu paslapties at- 
skleisti neverta. 

— Ponas Pirsas keletą kartų man skambino ir domėjosi, ar darome 


pažangą. 

Vyresnysis detektyvas atsisuko į Lytinių nusikaltimų skyriaus pa- 
reigūnę. 

— Nieko tokio, kad jo neapšviečiame? 

— Poniai Pirs nestigo sunkių išgyvenimų, sere, tad kam dabartinė- 
je stadijoje bloginti jos reikalus? — atsiliepė Klerė Vestmor. 


Po pasitarimo Greisas paprašė detektyvo konsteblio Formano už- 
sukti į jo kabinetą, kur akis į akį pasidalijo įtarimais dėl vyresniojo de- 
tektyvo Pju. 

Kai Kasianą Pju komandiravo į Saseksą, Formanas dar nedirbo 
Kriminaliniame skyriuje, todėl niekas negalėtų jo apkaltinti išankstiniu 
nusistatymu. Detektyvas konsteblis idealiai tiko darbui. 

— Maiklai, patikrink kiekvieną vyresniojo detektyvo alibi — ir 
1997-ųjų, ir šių laikų. Man neramu, nes jo atžvilgiu daug kas sutam- 
pa. Bet suimti Pju galime tik turėdami nepaneigiamų įkalčių, kurių dar 
stinga. Imkis tyrimo. Ir nepamiršk, kad susidursi su itin gudriu mani- 
puliacijų specialistu. 

— Bose, vargu ar jis pranoks mane. 

Greisas nusišypsojo. 

— Todėl tave ir išsirinkau. 


1998 

Laboratorinės analizės patvirtino, kad furgone apdegusios moters 
amžius svyravo nuo aštuoniasdešimties iki aštuoniasdešimt penkerių 
metų. 

Nežinia, kas toji senutė, bet ji — tikrai ne dingusioji Reičelė Rajan. 
Taigi dabar detektyvą seržantą prislėgė kita problema. Kas ji tokia, kas ir 
kodėl į furgoną įgrūdo kūną? 

Trys svarbūs neatsakyti klausimai. 

Ligi šiol dėl prapuolusio lavono į policiją nesikreipė nė vienas lai- 
dojimo biuro savininkas, bet moters vaizdas niekaip neiškrito Greisui iš 
galvos. Per pastarąsias porą dienų gauta papildomų duomenų apie mo- 
ters palaikus. Ji buvo penkių pėdų ir keturių colių ūgio. Baltoji. Plaučių 
audinio ir ant nugaros išlikusio sveiko odos lopinėlio tyrimai, kuriuos 
atliko daktaras Freizeris Teobaldas, liudijo, kad senolė prarado gyvybę 
gerokai anksčiau nei užsidegė furgonas — prieš keliolika dienų. Mirė 
nuo vėžio metastazių. 

Bet Sasekse, regis, knibždėte knibždėjo senyvų, nepagydomomis 
ligomis sergančių damų. Kai kuriuos pagyvenusiaisiais užtvindytus gra- 
fystės miestus, pavyzdžiui, Verdingą, Istborną ir Bekshilį, žmonės juo- 
kais vadindavo rojaus laukiamaisiais. Norint susisiekti su visais laidoji- 

mo namais ir morgais, reikėjo įdėti daug pastangų. Dėl patologo išvadų 
valdžia vertino įvykį kaip keistą, užuot jam suteikusi sunkaus nusikalti- 
mo statusą, todėl tyrimui skyrė ribotus išteklius. Faktiškai Rojus Greisas 
užsiėmė byla vienui vienas. 

Ji buvo kažkieno atžala, mąstė detektyvas seržantas. Kažkieno 
dukra. Pati užaugino vaikus, vadinasi, turėjo sutuoktinį arba mylimą- 
jį. Buvo kažkieno motina. Gal ir močiutė. Rūpestinga, mylinti, padori 
asmenybė. 

Tad kodėl per paskutinę savo kelionę sėdėjo vogtame furgone, sau- 
gos diržais prisegta vairuotojo vietoje? 

Nejau čia nagus prikišo šutvė vaikigalių, sumaniusių bjaurią išdaigą? 

Jei taip, iš kur jie paėmė kūną? Išsigabeno iš laidotuvių namų, į 
kuriuos įsilaužė? Tokiu atveju apie įvykį būtų tučtuojau informuota po- 
licija. Bet į incidentų sąrašą jis neįtrauktas. Greisas patikrino visus užre- 
gistruotus per tris savaites. 

Jam niekaip nesuėjo galai. 

Už Sasekso ribų praplėsta paieška, apklausos kaimyninių grafysčių 
laidotuvių biuruose ir morguose nedavė jokių rezultatų. Moteris, be jo- 
kių abejonių, turėjo artimuosius. Beliko viltis, kad jie neišmirę. Liūdesys 
apėmė vien apie tai susimąsčius. Nuotaikos nepakėlė ir suvokimas, kad 
dingusio lavono nepasigedo nė vienas laidojimo namų savininkas. 

Be to, slogutį kurstė mintys apie jos patirtą pažeminimą. 

Jeigu senolė nebuvo bejėgė šlykštaus pokšto auka, negi jam kažkas 
prasprūdo pro akis? 

Detektyvas seržantas nepaliaujamai bandė atkurti įsivaizduojamų 
įvykių seką. Kurių galų grobti furgoną ir jo kabinoje sodinti negyvą se- 
nutę“ | 

Kokiam idiotui reikia būti, kad nežinotum apie tyrimus, kurie įro- 
dys, jog senoji moteris nevairavo, ir padės nustatyti jos amžių? 

Išdaigos versija — labiausiai tikėtina. Bet iš kur vaikėzai nudžiovė 
kūną? Kiekvieną dieną jis siuntė užklausas į vis kitus laidojimo biurus 
ir lavonines. Jungtinės Karalystės teritorijoje turėtų atsirasti bent viena 
įstaiga, iš kurios prapuolė kūnas. Ar ne? 

Šitos paslapties Greisas nesugebės atskleisti dvylika metų. 


ŠIANDIENA 


79 
Sausio 15-oji, ketvirtadienis 


Normanas Potingas sėdėjo ant žalios kėdės apklausos kambaryje, 
įrengtame areštinėje, kuri ribojosi su Kriminaliniu skyriumi. Patalpoje 
buvo aukštai įstiklintas langas, vaizdo stebėjimo kamera, mikrofonas. Ir 
storos, žalios, šiuo metu užrakintos durys su stebėjimo langeliu. 

Kitapus granito spalvos staliuko kiūtojo Džonas Keridžas, vilkintis 
jam nepritinkančiu mėlynu vienkartiniu kalėjimo kombinezonu ir ap- 
siavęs sportiniais bateliais. Jam draugiją palaikė valstybės finansuojamas 
advokatas Kenas Eikotas. 

Priešingai nei galybė nemokamas teisines paslaugas teikiančių ko- 
legų, kurie pernelyg nesirūpindavo apdarais, nes jiems nereikėjo daryti 
įspūdžio klientams, Eikotas, keturiasdešimt ketverių metų vyras, visuo- 
met rengdavosi nepriekaištingai. Šiandien vilkėjo baltus, švarutėlius, ką 
tik išlygintus marškinius ir tamsiai mėlyną, puikiai pasiūtą kostiumą, 
kurį papildė elegantišku kaklaraiščiu. Trumpai apsikirpęs tamsius plau- 
kus, aplinkinių žvilgsnius traukdamas miela, gera išvaizda, jis daug kam 
priminė aktorių Dastiną Hofmaną. Pats nuolat elgdavosi teatrališkai — 
ir tada, kai apklausos kambaryje reikšdavo protestus dėl pažeidžiamų 
kliento teisių, ir tuomet, kai teismo salėje kreipdavosi į teisėją. Iš visų 
miesto advokatų, užsiimančių baudžiamosiomis bylomis, nusikaltėlius 

areštavę pareigūnai labiausiai nemėgdavo susidurti būtent su Kenu Ei- 
kotu. 

Keridžui nesisekė nusėdėti ramiai. Maždaug keturiasdešimtmetis, 
trumpais, į priekį sušukuotais plaukas, jis rangėsi ir muistėsi lyg mėgin- 
damas išsivaduoti iš nematomų pančių ir vis dirsčiojo į savo laikrodį. 

— Man neatnešė arbatos, — nerimastingai paskelbė. 

— Ją netrukus pristatys, — patikino Potingas. 

— Taip, bet vėlinasi jau dešimt minučių, — sudirgęs atsiliepė Vai- 
kautas. 

Ant stalo stovėjo trikasetis magnetofonas — du įrašus pasiimdavo 
policija ir sulaikytojo gynėjas, trečiasis kaip kopija būdavo pridedamas 
prie bylos. Detektyvas seržantas įkišo kasetes į atviras ertmes. Jau rengė- 
si įjungti aparatą, bet jį sustabdė advokato balsas. 

— Detektyve seržantai Potingai, kol neiššvaistėte mano ir kliento 
laiko, verčiau pažiūrėkite, ką naktį radome jo namuose, gyvenamajame 
laive „Tomas Niubaundas.. 

Teisininkas pastūmė didžiulį rudą voką į kitą stalo pusę. 

Potingas dvejodamas iškratė turinį. 

— Galite neskubėti. 

Eikotas demonstravo tokį pasitikėjimą savimi, jog detektyvas ser- 
žantas pasijuto nejaukiai. 

Pirmame A4 formato lape išspausdintas perlaidos kvitas liudijo, 
kad per „eBay“ internetinę svetainę buvo įsigyti „Gucci aukštakulniai. 

Artimiausias dvidešimt minučių vis labiau niurstantis Normanas 
Potingas vartė dėvėtų drabužių parduotuvių ir „eBay“ aukcionų, ku- 
riuose Vaikautas pirko aštuoniasdešimt tris iš aštuoniasdešimt septynių 
policijos konfiskuotų batų porų, kvitų kopijas. 

— Ar jūsų klientas gali pateikti įrodymus dėl paskutinių keturių 
porų? — už šiaudo griebėsi detektyvas seržantas. 

— Kaip man sakė, jie liko taksi salone. Nei šitie, nei kiti batai neturi 
nieko bendra su apavu, pagrobtu per seriją pastarųjų užpuolimų, todėl 
prašau jūsų tučtuojau paleisti mano klientą, kad jis galėtų sugrįžti į dar- 
bą ir nebeprarastų įplaukų. 

Potingas užsispyrė tęsti pokalbį, tačiau Vaikautas paklusdamas 
savo advokatui į kiekvieną klausimą atsakydavo: „Jokių komentarų.“ Po 

pusantros valandos detektyvas seržantas nudrožė šnektelėti su Rojumi 
Greisu. Netrukus sugrįžo ir pripažino pralaimėjęs. 

— Priimsiu užstatą pagal keturiasdešimt septinto skyriaus trečio 
punkto laidavimo sąlygas, kitaip tariant, jei tęsime tyrimus, jis grįš po 
dviejų mėnesių, — kompromisą pasiūlė Potingas. 

— Ir atgaus nuosavybę, — tarė Kenas Eikotas. — Ar egzistuoja 
kokia priežastis, dėl kurios mano klientui nevalia atsiimti konfiskuotų 
batų, iškarpų, kompiuterio ir mobiliojo? 

Nepaisydamas nirštančio Keridžo, Potingas pareiškė, kad bateliai 
ir laikraščių straipsniai liks policijoje. Dėl nešiojamojo kompiuterio bei 
telefono problemų nekils, nes Pažangių technologijų nusikaltimų sky- 
rius jau spėjo nusikopijuoti standųjį diską, kurį toliau analizuos, ir iš 
mobiliojo iškrapštė viską, ko reikėjo. 

Eikotas pasidavė, ir po dvidešimties minučių Vaikautas atsidū- 
rė laisvėje. Klientą kartu su kompiuteriu ir telefonu advokatas nuvežė 
namo. 


80 
Sausio 15-oji, ketvirtadienis 


Norint pasiekti kelionės tikslą, teko skubėti, o jis suklydo nuspren- 
dęs, kad pajūryje eismo sąlygos bus lengvesnės. Jei tik neįsišėlo vaizduo- 
tė, policijos automobilių gatvėse pastebėjo daugiau nei įprastai. 

Iki daugiaaukštės automobilių aikštelės už „Grand“ viešbučio jis 
atlėkė šiek tiek po trečios valandos, sunerimęs, kad Di Berčmor jau bus 
dingusi. Su mėlynaisiais atlasiniais „Manolo Blahnik“ bateliais. Leng- 
viau atsipūtė, kai pamatė jos juodą „Volkswagen Touareg. 

Moteriškės pasirinkta zona idealiai tiko jo planams. Telamina ją 
Dievas. Šis sektorius, vienas iš kelių čionykščiame aukšte, nepakliuvo į 
vaizdo kamerų akiratį. 

Dar geriau tai, kad greta nestovėjo jokia kita transporto priemonė. 

Atsarginį juodojo folksvageno raktelį jis turėjo kišenėje. Rado, kaip 
ir tikėjosi, jos koridoriaus staliuko stalčiuje. 


306 PETER JAMES + MIRTIES GLĖBY 


Jis atbulomis nuvairavo furgoną į laisvą vietą, bet užnugaryje pa- 
liko tiek erdvės, kad nesunkiai atlapotų užpakalines dureles. Skubiai iš- 
niro laukan suvokdamas, kad laiko atsargos sparčiai senka, ir įdėmiai 
apsidairė. Aikštelėje neišvydo nė gyvos dvasios. 

Kai pasibaigs oficialūs damų pietūs, Di Berčmor viešbutyje neuž- 
sisėdės, nes namuose lygiai 16.00 ketino į svečius priimti labdaringą 
„Vakarinio tilto globos“ grupę. Paskui ketino važiuoti į Braitono rotušę 
pakelti taurės mero priėmimo kambaryje ir 19.00 policijos muziejuje 
dalyvauti Kovos su nusikalstamumu organizacijos rengiamoje lėšų rin- 
kliavos akcijoje. Kaip pavyzdinga pilietė Braitone prisidėdavo prie įvai- 
rių kilnių reikalų. Nepamiršdavo ir miesto parduotuvių. 

Beje, kokia ji šaunuolė, kad visus savo planus aprašydavo „Face- 
book“ paskyroje. 

Jis tikėjosi, kad Di nepersigalvos ir avės atlasinius „Manolo Blah- 
nik“ aukštakulnius su dirbtiniais deimantais papuoštomis sagtimis. Mo- 
terys linkusios keisti nusistatymus, ir dėl šito bruožo, vieno iš gausybės, 
kurstė antipatiją. Jeigu bateliai bus kiti, prireiks ją pamokyti, kad žmo- 
nių nuvilti nedera. 

Aišku, ponia Berčmor sulauks rimtesnės bausmės, jeigu avės mė- 
lynaisiais „Manolo“. 

Rakto karulyje nuspaudus centrinio užrakto mygtuką, sumirksėjo 
posūkių lemputės ir pasigirdo tylus spragt. Salone užsižiebė šviesa. 

Atidaręs masyvias vairuotojo dureles, jis smuko vidun, kur šnerves 
pakuteno sodrus odinių apmušalų aromatas ir užuominos į jos kvepa- 
lus, „Armani Code“. Pasižvalgė pro priekinį langą, įsitikino, kad aplinkui 
ramu, susirado ir spustelėjo mygtuką, kuris išjungdavo vidaus apšvietimą. 

Pasiruošimo etapas baigtas. 

Apmąstyti teko apsčiai smulkmenų. Išskirtinio dėmesio reikalavo 
visur sumontuotos vaizdo stebėjimo kameros. Prie furgono tvirtinti ne- 
tikrus numerius pavojinga. Daugybė policijos ekipažų aprūpinti ANAS 
įranga. Pareigūnai nuskaitydavo numerio lentelę, iš licencijavimo de- 
partamento Svonsyje akimoju gaudavo nuodugnią informaciją apie 
transporto priemonę ir kaipmat suprasdavo, ar mato tą patį, į registrą 
įtrauktą automobilį. Todėl savąjį numerį jis nukopijavo nuo Šorehamo 
gatvėje stovinčio identiško furgono. 

Norėdamas užsitikrinti, kad artimiausias porą dienų furgonas iš 
Šorehamo nejudės iš vietos, — to betrūko, kad kopiją ir originalą užfik- 
suotų tas pats patrulis, — į kuro baką jis supylė du cukraus maišelius. 
Pats neabejojo gebąs atsižvelgti į menkiausius netikėtumus. Nes tik taip 
įmanoma išvengti kalėjimo. Visuomet paslėpk pėdsakus. Visuomet su- 
galvok, kaip paaiškinti kiekvieną savo veiksmą. 

Jis persiropštė į užpakalinę salono dalį, ant galvos užsismaukė 
juodą gobtuvą, kurį pasuko taip, kad plyšeliai atsidurtų ties akimis 
ir burna. Tuomet įsispraudė tarp sėdynių ir prigulė ant grindų, idant 
dingtų iš atsitiktinių praeivių akiračio, nors vargu ar pro tamsintus 
rakino duris. 

Lūkuriuoti reikės neilgai. 


81 
Sausio 15-oji, ketvirtadienis 


Auksinė Di Berčmor taisyklė skelbė, kad prieš sakant kalbą neva- 
lia liestis prie alkoholio. Bet po to... O taip, po to ji būtinai išgerdavo. 
Kad ir kiek sykių šnekėjo priešais auditoriją, nerimą jausdavo nuolat; 
dėl kažkokios neaiškios priežasties — gal todėl, kad renginys buvo itin 
reikšmingas ir prestižinis, — šiandieną, viešai raginant paremti „Ihe 
Martlets“ slaugos namus, ją kaustė kaip niekad stipri įtampa. 

Nors nekantravo laiku grįžti namo ir 16.00 pasitikti svečius, vė- 
liau Di liko paplepėti su draugėmis. Ir beregint išlenkė tris „Sauvignon 
Blanc“ vyno taures. Elgėsi neprotingai, nes beveik nieko nevalgė. 

Į automobilių aikštelę ji įsvyravo; vaizdas prieš akis liejosi. Pati su- 
vokė, kad derėtų palikti folksvageną ramybėje ir į namus važiuoti taksi 
arba parsigauti pėsčiomis — juk kelias netolimas. Tačiau dangus ką tik 
pratrūko lietumi, o jai nesinorėjo, kad peršlaptų naujieji „Manolo“ aukš- 
takulniai. 

Vis dėlto sėstis prie vairo nepatartina. Ji ne vien keltų pavojų gatvė- 
se, bet ir užtrauktų gėdą vyrui, jeigu būtų sustabdyta. Žengusi prie mo- 

kėjimo automato ėmė naršyti rankinę, kol aptiko bilietuką. Traukiamas 
laukan tas išslydo iš pirštų. 

Ji nusikeikė, priklupo, tačiau popierėlio nesugraibė. 

Aš nusitašiusi! 

Di Berčmor pabandė atsiminti, ar automobilio salone paliko skė- 
tį. Na, žinoma! Taip pat plokščiapadžius batelius, kuriuos apsiaudavo 
vairuodama! Nuostabu! Ji nusispirs aukštakulnius ir pareis namo pėstu- 
te — be to, pakeliui išsiblaivys. 

Galų gale sugriebtą bilietėlį ji įkišo į rankinę ir nusverdėjo į antrą 
daugiaaukštės aikštelės lygį. 


82 
Sausio 15-oji, ketvirtadienis 


Nuo betoninio pagrindo atsklido kulniukų stuksenimas. Aidintis. 
Sparčiai garsėjantis. 

Jam patiko klausytis artėjančių aukštakulnių bilsmo. Visada patik- 
davo. Kur kas labiau nei nutolstančių. Bet vaikystėje tie stuk-stuk-stuk 
sykiu gąsdino. Jeigu jie slopdavo, vadinasi, motina išeidavo iš namų. 
Stiprėjantys trenksmai bylodavo, kad ji grįžta. Ir, ko gero, rengiasi nu- 
bausti sūnų. Arba ketina priversti ją patenkinti. 

Krūtinėje suspurdėjo širdis. Tarsi po narkotikų dozės organizmą 
perliejo adrenalino pliūpsnis. Jis sulaikė kvapą. Moteris artinosi. 

Tai Di Berčmor, be jokių abejonių. O, kad tik avėtum mėlynuosius, 
atlasinius „Manolo“. 

SPRAGT. 

Jis krūptelėjo. Sutartinai atsirakinant penkioms folksvageno du- 
relėmis atrodė, kad vienu metu nugriaudi penki šūviai. Pro lūpas vos 
neištrūko riksmas. 

Ausis pasiekė kitas garsas. 

Stuk-stuk-stuk. 

Ji nužingsniavo iki užpakalinės automobilio dalies. Sušnypštė pa- 

keliamos bagažinės amortizatoriai. Ką Di kišo vidun? Pirkinius? Naujai 
įsigytus batelius? 

Fatiškai neišgaudamas jokio garso jis įkišo pirštinėtą ranką į kiše- 
nę, atšovė plastikinę kelioninę muilinę, sužvejojo chloroforme išmirkytą 
įklotą. Ir įsitempė. Po sekundės auka sės prie vairo, uždarys dureles ir 
prisisegs saugos diržą. Kaip tik tada reikės pulti. 

Didelei jo nuostabai, Di Berčmor atvėrė užpakalines dureles. Prie- 
šais iškilo suglumęs moters veidas. Automobilio salone pastebėjusi ne- 
pažįstamą žmogų, ji atšlijo. 

Ir priblokšta suriko. 

Jis atsiplėšė nuo grindų, rankoje gniauždamas įklotą šoko ant au- 
kos, bet neįvertino atstumo, „VW Touareg“ slenkstį skiriančio nuo že- 
mės, kluptelėjo ir drėbės ant veido. Kol pats sunkiai stojosi, Di vėl žengė 
atatupsta, antrąkart paleido gerklę, apsisuko ir nukūrė spiegdama, stuk- 
sendama kulniukais. 

Šūdas, šūdas, šūdas, šūdas, šūdas. 

Pritūpęs tarp folksvageno ir savo furgono jis lydėjo moterį žvilgs- 
niu ir svarstė, ar bėgti iš paskos. Di jau spėjo atsidurti stebėjimo kamerų 
akiratyje. Kas nors išgirs jos klyksmus. 

Šūdas, šūdas, šūdas, šūdas, šūdas. 

Pastangos surikiuoti mintis nuėjo perniek. Sąmonėje tvyrojo migla. 

Privalau iš čia nešdintis. 

Metėsi furgono galo link, įsiropštė į jį, užtrenkė dureles, pačiuožė 
kojomis į priekį, persiritęs per sėdynės atlošą įsitaisė prie vairo ir užve- 
dė variklį. Tuomet šovė pirmyn, nėrė kairėn ir paspaudė akceleratorių, 
nenuleisdamas akių nuo rodyklių, kurios vedė nuožulnaus tako bei iš- 
važiavimo kryptimi. Vėl pasukęs kairėn išvydo ją, klupinėjančią rampos 
pusiaukelėje, isteriškai mostaguojančią rankomis. Jo galvoje šmėstelėjo 
mintis, kad tereikėtų padidinti greitį ir moterį būtų galima lengvai suva- 
žinėti. Bet užuot išsprendęs problemas toks planas pridarytų papildomų 
rūpesčių. 

Išgirdusi variklio gausmą, ji atsigręžė ir dar energingiau ėmė ma- 
taruoti rankomis. 

— Padėkit man! Maldauju, padėkit! — suspigo žengdama priešais 
automobilį. 

Jam teko iš visų jėgų tėkšti per stabdį, kad neįsirėžtų į Di. 

Kai įdėmiai pažvelgė pro priekinį stiklą, jos akys iš siaubo suapva- 
lėjo. 

Dėl to kaltas gobtuvas, perprato jis. Visai pamiršo atsikratyti mas- 
kuote. 

Sekundę kitą moteris traukėsi atatupsta tarsi sulėtintuose filmo 
kadruose, galop apsisuko ir galvotrūkčiais nudūmė — skuodė klupinė- 
dama, rėkdama, pamesdama batelius, iš pradžių kairįjį, paskui dešinįjį. 

Prasidarė atsarginio išėjimo durys, ir iš dešinės pusės vidun įlėkė 
uniformuotas policininkas. 

Nuspaudęs akceleratorių iki dugno jis privertė furgoną sužviegti 
padangomis, nugriaudėti žemyn nuo kitos rampos ir dideliu greičiu pa- 
siekti dviejų išvažiavimo kelių užkardą. Umai prisiminė, kad neatsiskai- 
tė už stovėjimą. 

Būdelėje nieko nebuvo, tačiau gaišti laiko jis negalėjo. Nemažin- 
damas greičio įsitempė ir nusiteikė susidūrimui. Bet smūgio nesulaukė. 
Užtvara nuskriejo šalin lyg būtų iš kartono, o furgonas išrūko į gatvę, 
staigiai nėrė kairėn, netrukus šastelėjo dešinėn, apvažiavo užpakalinę 
viešbučio dalį ir sustojo prie pajūrio šviesoforo. 

Gobtuvas! Jis skubiai nusiplėšė galvos apdangalą ir įsigrūdo į kiše- 
nę. Užnugaryje kažkas piktai supypsėjo. Regis, raudoną šviesą pakeitė 
žalia. 

— Gerai, gerai, gerai! 

Nuspaudus akceleratorių, automobilis pajudėjo iš vietos, bet po se-: 
kundės variklis užgeso. Vėl pasigirdo niršus signalas. 

— Atsiknisk! 

Furgonas sutrūkčiojo, pasuko dešinėn ir lygiagrečiai pajūriui nu- 
riedėjo Houvo linkme. Jis rijo orą tankiai alsuodamas, vis sulaikydamas 
kvapą. Katastrofa. Tai tikra katastrofa. Reikia kuo greičiau sprukti iš vie- 
tinių apylinkių. Ir paslėpti savo ratus. 

Priešakyje iškilę šviesoforai nutvisko raudoniu. Priekinį langą 
dulksna pavertė matiniu stiklu. Akimirką jis svarstė, gal mauti pirmyn 
nelaukiant, kol užsižiebs žalia šviesa. Bet kelią užkirto skersai bildantis 
sunkvežimis. Jis numygo stabdį, delnais irzliai plojo per vairą ir įjungė 
valytuvus, idant prieš akis prašviesėtų vaizdas. 

Sunkvežimis slinko per sankryžą ištisą amžinybę. Tempė sumautą 
priekabą. 

Akies krašteliu jis kai ką pastebėjo. Kažką mojuojantį dešinėje pu- 
sėje. Kryptelėjus galvą, gyslose sustingo kraujas. 

Policijos automobilis. 

Jis atsidūrė spąstuose. Prakeiktas priekabą tempiantis vilkikas, re- 
gis, priklausė cirkui ir šliaužė kaip sraigė. Dar vienas milžiniškas sunk- 
vežimis stūksojo už nugaros. 

Galbūt derėtų virsti laukan ir leistis į kojas? 

Keleivio sėdynėje įsitaisęs pareigūnas tebemojo. Šiepdamasis pirš- 
tu parodė į savo petį, dūrė į jį ir vėl į save. 

Jis susiraukė. Ką faras išdarinėjo? 

Netikėtai perprato, kad policininkas gestais liepė prisisegti saugos 
diržą. Atsakęs mostu, skubiai pakluso raginimui. Barkšt-trakšt. 

Pareigūnas iškėlė nykštį. Furgono vairuotojas atsakė tuo pačiu. Visi 
pražydo šypsenomis. 

Galų gale vilkikas įveikė kryžkelę, o raudoną šviesoforo signalą 
pakeitė žalias. Kurį laiką jis vairavo ramiai, neviršydamas leistino grei- 
čio. Policijos automobiliui pasukus į šoninę gatvę, lengviau atsikvėpė ir 
nušvilpė pirmyn didžiausiu tempu, kokį tik drįso išvystyti. 

Beliko sukarti vieną mylią. Dar viena mylia, ir jis bus saugus. 

Priešingai nei toji kalė. 


83 
Sausio 15-oji, ketvirtadienis 


Gleno Brensono vairavimo maniera Greisui keldavo nebylų siaubą, 
kuris tik sustiprėjo, kai draugas išlaikė egzaminą ir įgijo teisę vairuoda- 
mas persekioti įstatymo pažeidėjus. Vyresnysis detektyvas nuoširdžiai 
vylėsi, kad žiaurus likimas nenutrenks jųdviejų į vieną automobilį, kai 
bičiulius mėgins iš ratų išspausti viską, ką tik pajėgs. 

Bet dabar, detektyvui seržantui sukiojant sidabrinio, skiriamaisiais 
ženklais nepažymėto „Ford Focus“ vairą ir įžūliai besibraunant pro piko 

meto spūstį, Rojus Greisas tylėjo dėl kitos priežasties. Jis buvo nugrimz- 
dęs į apmąstymus. Nė nesureagavo į senyvą damą, žengusią iš už auto- 
buso ir bemat atšokusią, nes jai prieš pat nosį prašvilpė greičio apriboji- 
mų nepaisantis fordas. 

— Nesijaudink, senučiuk, aš ją pastebėjau! — patikino Glenas. 

Rojus neatsiliepė. Normano Potingo įtariamasis atgavo laisvę vi- 
durdienį, ir šiandien popiet toje vietoje, kurią įvardijo psichologinį nu- 
sikaltėlio portretą sudaręs daktaras Džulijus Praudfutas, pasikėsinta į 
dar vieną moterį. 

Galimas daiktas, antpuolis neturėjo nieko bendra su Batžmogiu, 
nors... sprendžiant iš negausios informacijos, čia nagus prikišo ieškomas 
prievartautojas. Detektyvų, švelniai tariant, niekas nepagirs, jei vis dėlto 
nusikalto policijos paleistas asmuo. 

Glenas įjungė švyturėlius — vylėsi, jog šie padės prasiskverbti pro 
transporto priemones, susigrūdusias prie žiedo, kuris driekėsi priešais 
tiltą į jūrą. Kas porą sekundžių jis ištiesdavo ranką skydelio link ir pa- 
keisdavo sirenų toną. Greiso nuomone, pusė miesto gyventojų stokojo 
proto, kad galėtų sėstis prie vairo, buvo kurti arba akli, o vienas kitas pa- 
sižymėjo visomis trimis ypatybėmis. Kai už nugaros liko „Senojo laivo“ 
viešbutis ir priartėjo sankirta su Vakarų gatve, Glenas šovė į priešingą 
Karaliaus kelio dalį, aplėkė saugumo salelę, metėsi į šalį vos išvengda- 
mas savižudiškos akistatos su sunkvežimiu ir grįžo į savo juostą. 

Važiuoti su vairuotoju, kurio santuoka grėsė žlugti artimiausiu 
metu ir kuris nemanė turįs dėl ko gyventi — ne pats geriausias sumany- 
mas, pagalvojo Greisas. Laimei, jiedu artėjo prie kelionės tikslo. Šansai, 
kad pavyks išlipti iš neapgadinto fordo, užuot laukus, kol iš metalo laužo 
jį iškrapštys ugniagesių komanda, gerokai padidėjo. 

Neilgai trukus jie įsuko į kelią, vedantį prie „Grand“ viešbučio, ir 
sustojo greta tikros apsiausties. Bent jau toks įspūdis susidarė regint ne- 
suskaičiuojamą daugybę policijos automobilių ir furgonų, mirgančių 
mėlynais švyturėliais, apsupusių įvažiavimą į daugiaaukštę stovėjimo 
aikštelę. 

Greisas žengė laukan dar teberiedant ratams. Priešais mėlynais ir 
baltais kvadratėliais išmargintą nusikaltimo vietos juostą spietėsi grupė 

uniformuotų pareigūnų su šviesą atspindinčiomis striukėmis ir keletas 
žiūrovų. 

Čia, regis, trūko tiktai Argus reporterio Kevino Spinelos. 

Vyresniojo detektyvo jau laukė budintis inspektorius Rojus Epsas. 

— Į antrą aukštą, šefe. Aš jus nuvesiu. 

Jie nėrė po juosta ir drauge su įkandin kulniuojančiu, telefonu kal- 
bančiu Glenu Brensonu nuskubėjo į automobilių aikštelę. Toji atsidavė 
variklių alyva bei dulkėmis. Pakeliui Epsas išklojo naujienas. 

— Mums pasisekė. Jaunas, itin sumanus konsteblis Alekas Deivi- 
sas, kartu su čionykščiu prižiūrėtoju sėdėjęs vaizdo kamerų valdymo 
punkte, nusprendė, kad incidentas gali būti rimtesnis nei atrodė iš pir- 
mo žvilgsnio, todėl įvykio vietą izoliavo. 

— Ką nors radote? 

— Taip. Šį tą įdomaus. Tuojau parodysiu. 

— O kaip furgonas? 

— Stebėjimo kamerų dispečerinėje iš Braitono centrinės nuovados 
užfiksuota, kad jis pasuko į vakarus — Kingsvėjaus gatve lėkė Houvo 
pusėn. Paskutinį kartą buvo pastebėtas, kai įsuko į Karalienės Viktorijos 
prospektą. Visiems budintiems kelių patruliams nurodėme sustabdyti 
furgoną, bet kol kas niekas su mumis nesusisiekė. 

— Numerį žinome? 

— Taip. Jis priklauso Molskumbe gyvenančiam dekoratoriui. Vie- 
nai patrulio grupei liepiau nenuleisti akių nuo to žmogaus namo, ki- 
tiems įsakiau prižiūrėti išvažiavimus iš miesto ir iškviečiau H900. 

H900 buvo vadinamas policijos sraigtasparnis. 

Jie užlipo į antrą aukštą, kurį atitvėrė dar viena nusikaltimo vietos 
juosta. Priešais ją stoviniavo jaunas aukštaūgis konsteblis, rankose lai- 
kantis segtuvą su gnybtuku. 

— Štai mūsų vaikinas, — tarė Rojus Epsas. 

— Konsteblis Deivisas? — paklausė Rojus Greisas. 

— Taip, sere. 

— Šauniai padirbėjai. 

— Ačiu, sere. 

— Gali parodyti automobilį? 

Konsteblis sudvejojo. 

— Sere, čia jau važiuoja NV I. 

— Tai vyresnysis detektyvas Greisas, vadovaujantis operacijai 
„Kardžuvė“ — jį nuramino Epsas. 

— O, aišku. Atleiskit, sere. Eime. 

Greisas vėl pasilenkė, prasmuko po juosta ir nusekė paskui jaunuo- 
lį, kuris žingsniuodamas per virtinę tuščių stovėjimo vietų pasiekė juo- 
dą, blizgantį, aikštelės gale stovintį „Volkswagen Touareg atlapotomis 
užpakalinėmis durelėmis. 

Kai jie prisiartino prie transporto priemonės, Deivisas perspėda- 
mas kilstelėjo ranką ir bedė pirštu į objektą, gulintį po slenksčiu, lyg ir 
vatos kuokštą. Konsteblis į jį nukreipė įjungtą žibintuvėlį. 

— Kas čia? — paklausė Greisas. 

— Nuo jo dvelkia keistas kvapas, sere, — atsakė uniformuotas pa- 
reigūnas. — Gniutulą aptikau šalia užpuolimo vietos, todėl nutariau, 
kad jis susijęs su nusikaltimu. Nieko neliečiau, nes pamaniau, kad ant 
šito daikto galėjo likti pirštų atspaudų arba DNR. 

Greisas pažvelgė į rimtą jaunuolio veidą ir nusišypsojo. 

— Sūneli, turi geram detektyvui reikalingas savybes. 

— Tuo ir ketinu užsiimti, sere, kai dvejus metus ištarnausiu unifor- 
muotųjų pajėgose. 

— Taip ilgai laukti nebūtina. Jei atidirbai dvylika mėnesių, gal su- 
gebėsiu pasirūpinti, kad būtum paaukštintas tarnyboje ir tave perkeltų į 
Kriminalinį skyrių. 

Konsteblio akys nušvito. 

— Ačiū, sere. Labai jums ačiū! 

Rojus Greisas atsiklaupė, prikišo nosį prie gumulo ir jo šnerves 
nutvilkė salsvas, bet kartu dygus kvapas. Galva beveik iš karto truputėlį 
apsvaigo. Jis pakilo, tačiau kvaitulys neatslūgo dar porą sekundžių. Prieš 
keletą metų vyresnysis detektyvas lankė toksikologijos kursus, todėl ne- 
abejojo tvaiką atpažinęs. 

Šiuo atveju Roksės Pirs ir Nikolos Teilor parodymai buvo stebėtinai 
panašūs. Ir jie sutapo su aukų, kurias Batžmogis užpuolė 1997-aisiais, 
žodžiais. Visos teigė užuodusios identišką smarvę, kai joms kažką pri- 
spaudė prie veidų. 

Taip dvokė chloroformas. 

84 


Tu nenutuoki, nei kas aš toks, nei kur esu, ar ne, vyresnysis detektyve 
Rojau Greisai? Visiškai nenutuoki! Areštavai vieną įtariamąjį. Ir dėl įkal- 
čių stygiaus privalėjai jį paleisti. Tave apėmė panika. 

Kitaip nei mane. 

Pripažįstu, šiandien popiet truputėlį susimoviau. Tačiau man teko 
taikstysis ir su gerokai bjauresniais išbandymais. Dvylika metų buvau 
prapuolęs iš radaro, o dabar grįžau. Galbūt vėl pranyksiu, bet turiu pasa- 
kyti hasta la vista*, mažuli! Aš būtinai vėl sugrįšiu. Gal kitą savaitę, kitą 
mėnesį, kitais metais ar net kitą dešimtmetį. Ir kai taip nutiks, tu labai 
pasigailėsi, kad mano pimpalą vadinai miniatiūriniu. 

Artimiausiu laiku dar neišgaruosiu. Nenoriu palikti nebaigtų reikalų. 

Nenoriu dingti nesuteikęs tau priežasties rimtai panikuoti. Ko nors 
tokio, dėl ko idiotiškai atrodysi priešais savo bosą, naująjį policijos virši- 
ninko pavaduotoją. Kokį tavo žodį pasigavo šio vakaro Argus? Medžioklė! 
Sakei, kad Batžmogis leidosi į medžioklę. 

Na, tu teisus! Aš tikrai medžioju! Persekioju auką! 

Neprigriebiau jos Vitdino sporto komplekse, bet sučiupsiu rytoj va- 
kare. 

Nes žinau, ką ji veikia. 


85 
Sausio 16-oji, penktadienis 


Rojų Greisą nedažnai kamuodavo prasta vidinė būsena, bet per ry- 
tinį penktadienio pasitarimą jį graužė tiesiog siaubinga nuotaika, kurios 
nepadėjo prasklaidyti ir faktiškai bemiegė naktis. Su keliais komandos 
nariais vyresnysis detektyvas pralindėjo nusikaltimų tyrimo kabinete 
Nr. 1 iki pirmos valandos nakties gilindamasis į visą turimą praeities in- 
formaciją ir dabartinius duomenis apie Batžmogį. Po pirmos patraukė į 


* Iki pasimatymo (isp.). 

Kleo namus, tačiau prieš pat atvykstant ją iškvietė paimti negyvėlį, rastą 
bažnyčios kapinėse. 

Kol Hamfris garsiai knarkė šalia, Greisas valandą siurbčiojo vis- 
kį, dūmijo vieną cigaretę po kitos ir svarstė, svarstė, svarstė, kas galėjo 
prasprūsti pro akis. Vėliau dar kartą perskaitė namo atsivežtą Pažan- 
gių technologijų nusikaltimų skyriaus ilgą ataskaitą. Slaptas interneti- 
nių puslapių tyrėjas aptiko šimtus pėdų ir batų fetišui skirtų tinklalapių, 
forumų ir socialiniuose tinkluose susikūrusių grupių. Per paskutines 
šešias dienas pavyko peržvelgti tik menką jų procentą. Bet kol kas iš 
paieškų nebuvo jokios praktinės naudos. 

Greisas nuleido dokumentus šiek tiek priblokštas, mąstydamas, 
jog pats veikiausiai gyveno kaip atsiskyrėlis, tačiau abejodamas, kad apie 
fetišistinius savo polinkius, jei tokius turėtų, pasakotų gaujai nepažįsta- 
mų žmonių. Paskui išsitiesė ant lovos ir pabandė užmigti. Tačiau mintys 
sąmonėje sukosi šviesos greičiu. Kleo grįžo 04.30, nusiprausė po dušu, 
atsigulė šalia ir bemat sumerkė akis. Rojus visada stebėdavosi, kaip my- 
limoji pajėgdavo užsiimti lavonais nekreipdama dėmesio į košmarišką 
jų būklę arba mirties aplinkybes, po darbo keliauti namolio ir per porą 
sekundžių įmigti. Matyt, susidoroti su nemaloniomis užduotimis jai 
leisdavo gebėjimas atsijungti nuo darbo reikalų. 

Įsitempęs jis prasivartė dar pusvalandį, galų gale nutarė pabėgioti 
prie jūros, tokiu būdu praskaidrinti galvą ir prieš naują dieną atgauti 
jėgas. 

Dabar, pusę devintos, smilkinius varstė akinantis skausmas, o kūną 
drebino kofeino perteklius, tačiau Greisas nepaisydamas virpulio laikė 
rankose dar vieną stiprios juodos tirpiosios kavos puodelį ir sėdėjo sau- 
sakimšame pasitarimų kambaryje — gausėjančią tyrimo komandą jau 
sudarė per penkiasdešimt pareigūnų ir pagalbinio personalo darbuo- 
tojų. 

Priešas jį, greta šūsnies dokumentų, kuriuos slėgė iš Nusikaltimų 
tyrimo strategijos ir apžvalgos poskyrio kiek pavėluotai gauta „7 dienų 
ataskaita apie operaciją „Kardžuvė“ gulėjo rytinio Argus egzemplio- 
rius. Tituliniame puslapyje puikavosi balto furgono nuotrauka su prie- 
rašu: Panašiu automobiliu naudojosi įtariamasis. 

Įdėtiniame, dėl teatrališko poveikio laikraštį papildančiame lape 
redakcija išspausdino nukopijuotą numerio lentelę ir kartu paprašė, kad 
liudininkai, vakar dieną tarp antros ir penktos valandos regėję nurodytą 
transporto priemonę, tučtuojau paskambintų į policijos nusikaltimų ty- 
rimo kabinetą arba į Kovos su nusikalstamumu organizaciją. 

Dekoratorius, vairuojantis furgoną, kurio numerį klonavo įtaria- 
masis, džiaugsmu netryško. Jis negalėjo pajudėti iš darbo vietos, išva- 
žiuoti ir nusipirkti skubiai reikalingų medžiagų, nes automobilis neuž- 
sivedė. Na, tačiau bent jau turėjo nepriekaištingą alibi. Vakar nuo 14.00 
iki 17.00 prakiurksojo šalikelėje laukdamas, kol patruliuojantis automo- 
bilininkų asociacijos meistras ištuštins kuro baką ir išvalys karbiurato- 
rių. Remontininko nuomone, į degalų talpyklą kažkas malonėjo supilti 
cukraus maišelį. 

Ar tai dar viena Batžmogio gudrybė? — savęs paklausė Greisas. 

Šįryt maloniai nuteikė tiktai „7 dienų ataskaita“, pritarusi visiems 
veiksmams, kurių vyresnysis detektyvas ėmėsi vadovaudamas bylos na- 
grinėjimui — bent per pirmąsias septynias paras. Tačiau nuo paskuti- 
niosios prabėgo jau devynios dienos. Antras įvertinimas pasirodys tuo- 
met, kai nuo tyrimo pradžios praeis keturios savaitės. Beliko tikėtis, jog 
ligi tol Batžmogis seniai bus susipažinęs su kalėjimo apavu. 

Jis siurbtelėjo kavos gurkšnį ir atsistojo pamatęs, kad kambaryje 
jau susirinko didelis būrys žmonių. 

— Velniškai žavinga, tiesa? — kreipėsi į juos, atsisakęs tradicinės 
įžangos. — Vidurdienį paleidžiame įtariamąjį, o popiet sužinome apie 
kitą išpuolį. Aš nepatenkintas. Kas čia vyksta? Ar iš policijos nusprendė 
pasišaipyti Džonas Keridžas — Vaikautu pasivadinęs veikėjas? Net jeigu 
ne jis, iš mūsų juokiasi prakeiktas Argus! 

Greisas pakėlė laikraštį. Pirmame puslapyje akis badė rėksminga 
antraštė: 


ATSITIKTINAI IŠSIGELBĖJO KETVIRTOJI 
BATŽMOGIO AUKA? 


Mažai kas abejojo, kad būtent Batžmogis vakar laukė Di Berčmor, 
pasislėpęs jos automobilyje. Tokia prielaida piršosi iš nusikaltėlio pa- 

sirinktos vietos ir skubios laboratorinės analizės, kurios rezultatai pa- 
liudijo, kad vatos gniutulas tikrai išmirkytas chloroforme. Folksvagenas 
atsidūrė NVT dirbtuvėse ir ten liks keletą dienų, kol ekspertai ieškos 
drabužių siūliukų, plaukų, odos ląstelių ir kitų užpuoliko pėdsakų, kad 
ir kokie mikroskopiniai šie būtų. 

Pagal įvykių eigos laiką Normanas Potingas nustatė, kad Džonas 
Keridžas čia niekuo dėtas. Taksisto advokatas Kenas Eikotas parvežė jį 
namo. Kaimynas patvirtino, kad vakar Vaikautas pasišalino iš savo gy- 
venamojo laivo tik 17.30, kai išvyko į vakarinę darbo pamainą. 

Tačiau Rojui Greisui ūpą gadino ir asmeninio pobūdžio naujienos. 
Detektyvas konsteblis Maiklas Formanas pranešė, esą Kasianas Pju ne- 
rodo jokio noro pagelbėti. Tiriant, ar į incidentus įsipainiojęs vyresnysis 
detektyvas, pirmyn nepasistūmėta nė per žingsnį. 

Jam knietėjo suimti Pju, bet pagundą slopino policijos viršininko 
pavaduotojo Rigo perspėjimas: 

Tik pasistenkite nesivelti į asmeniškumus. 

Greisas sau pripažino, kad į juos veltysi, jeigu nuspręstų areštuoti 
Pju pasiremdamas turimais menkais įrodymais. Paleidus antrą niekuo 
neapkaltintą įtariamąjį, atrodytų, kad tyrimui vadovaujantis detektyvas 
stveriasi šiaudo. Todėl jis nenoriai liepė Formanui tęsti darbą. 

Paskutinis druskos į žaizdą pabėrė Nikas Nikolas, kuris peržiūrėjo 
vaizdo kameros medžiagą iš „Ihe Neville baro. Varganos kokybės kad- 
rus teks paryškinti, bet jau dabar matyti, kad per Naujųjų metų sutik- 
tuves iki po pusės antros nakties ten sėdėjo Žmogus, panašus į Dareną 
Spaiserį. Jeigu aludėje iš tikrųjų gėrė recidyvistas įsilaužėlis, vadinasi, 
Nikolos Teilor jis nežagino. Tiesa, senasis vagis niekaip neįstengė įrodyti 
savo žodžių, kad per Roksės Pirs užpuolimą stebėjo greihaundų lenk- 
tynes — pėsčiomis įveikti kelią, kuris kinodromą skyrė nuo jos namų, 
įmanoma per penkiolika minučių. Ir neturėjo alibi ano šeštadienio va- 
karui, kai vaiduoklių traukinio atrakcione, veikiančiame ant Braitono 
jūros tilto, buvo išprievartauta Mendė Torp. 

Pastarojo įvykio laikas kurstė Greiso susidomėjimą. Mergina nu- 
kentėjo 19.30 — Šv. Patriko nakvynės namuose, kur įsikūrė Spaiseris, 
komendanto valanda prasidėdavo nuo pusės devintos. Taigi jis galėjo 
surengti išpuolį ir laiku parlėkti namo. 

Deja, įkalčiai per daug netiesioginiai, kad atsirastų pagrindas iš- 
duoti arešto orderį. Bet kuris sumanus advokatas, toks kaip Kenas Eiko- 
tas, sutaršytų juos į skutelius. Įrodymų reikia rimtesnių, tačiau dabarti- 
niu tyrimo etapu detektyvai jų neturėjo. 

— Man norėtųsi peržvelgti žinomus faktus, — pratęsė Greisas. — 
Pirmas faktas: mūsų analitikai išsiaiškino, kad 1997 metais, likus sep- 
tynioms dienoms iki užpuolimo, kiekviena iš penkių nuo Batžmogio 
nukentėjusių moterų ir šeštoji tikėtina auka, be žinios dingusi Reičelė 
Rajan, Braitono parduotuvėje pirko brangius modelinius batus. 

Keletas klausytojų pritardami sulinkčiojo galvomis. 

— Antras faktas: lygiai taip pat elgėsi trys iš keturių esamų ir po- 
tencialių aukų, įskaitant ir ponią Di Berėmor, kurias smurtautojas už- 
puolė per pastarąsias šešiolika dienų. Išimtis Mendė Torp. Kol kas pri- 
skaičiuoju ir ją, nors įtariu, kad mergina susidūrė ne su Batžmogiu. Bet 
dabar šitą temą paliksime ramybėje. 

Jis pasisuko į Džulijų Praudfutą, kuris atsakė veriamu, vos pastebi- 
mai priešišku žvilgsniu. 

— Trečias faktas: vakarykščio išpuolio vieta atitiko mūsų psicholo- 
go teismo eksperto išsakytą prielaidą. Džulijau, gal pageidausite ką nors 
pridurti? 

Praudfutas oriai išpūtė krūtinę. 

— Hmm, na, taip, suprantat, įvairių faktorių yra daugiau nei ma- 
nome. Daug kas neapčiuopiama, bet apie Batžmogį tiksliai žinome kelis 
reikšmingus dalykus. Pirma, tai — labai grėsmingas žmogus. Manau, 
sulaukęs atkirčio įniršo. Jei, kaip spėju, nusikaltėlį vaikystėje skriaudė 
motina, jis galbūt pasijuto įskaudintas lyg mamytės atstumas berniukas. 
Mažametis viso labo paniurtų ir imtų purkštauti, o suaugęs elgtųsi ki- 
taip. Mano nuomone, Batžmogis nusiteikęs griebtis pavojingų ir žiaurių 
veiksmų. Vakar savo tikslo nepasiekė, bet guldau galvą, kad neilgai tru- 
kus pasistengs jį įgyvendinti. 

— Puls tą pačią moterį? — paklausė Maiklas Formanas. 

— Ne, sutelks dėmesį į kitą. Ponios Berčmor, ko gero, imsis atei- 
tyje, bet vargu ar artimiausiu metu. Turbūt nusižiūrės lengvesnę auką. 

— Ar mes žinome, kur yra Di Berėmor? — pasiteiravo Bela Moj. 

— Kaip ir galima numanyti, ji patyrė stiprų sukrėtimą, — atsakė 

Klerė Vestmor, Lytinių nusikaltimų skyriaus pareigūnė. — Beje, įdomu, 
kaip nusikaltėlis pateko į jos automobilį — į „Volkswagen Touareg“ su 
naujausio tipo signalizacijos sistema. Regis, pradingo atsarginis raktelis. 

— Iš patirties galiu pasakyti, kad moterys nuolat pameta raktus, — 
įsiterpė Normanas Potingas. 

— Tikrai? O vyrai niekada? — atkirto Bela Moj. 

— Berčmorai laiko jį stalčiuje, savo namuose, — nepaisydama jų- 
dviejų tęsė Klerė Vestmor. — Todėl kyla klausimas, ar galėjo taip būti, 
kad nusikaltėlis pavogė raktą įsigavęs į jų valdas? Tokia tikimybė abu 
rimtai sunervino. 

— O, Batžmogis mielai įsiskverbtų į aukos būstą! — triumfuoda- 
mas nusišypsojo Praudfutas. — Taip kurstytų savo pasitenkinimą. 

— Apie jo, kaip įsilaužėlio, įgūdžius byloja tiek išpuolis prieš Roksę 
Pirs, tiek sėkmingas bandymas prasmukti į aukos namus 1997-aisiais, — 
tarė Bela Moj. 

— Šioje srityje specializuojasi Darenas Spaiseris, — pastebėjo Gle- 
nas Brensonas. — Teisingai? Jis mėgsta lįsti į svetimus būstus. 

— Nepamirškime dar vienos galimai reikšmingos detalės, — pra- 
tęsė Praudfutas. — 1997 metais Batžmogis puldavo moteris tik nakti- 
mis. Jei neskaitytume Naujųjų metų išvakarių, naujoji serija incidentų 
įvyko įpusėjus popietei arba ankstyvą vakarą. Iš minėto niuanso galima 
kelti prielaidą, kad nusikaltėlis vedė — va, kodėl jis liovėsi smurtavęs. 
Matyt, santykiai su antrąja puse klostosi nekaip, tad Batžmogis ėmėsi 
senos veiklos. 

Detektyvė seržantė Bela Moj pakėlė ranką. 

— Atleiskit, nesuprantu jūsų argumentacijos. Kaip santuoka susi- 
jusi su ankstesniu paros metu rengiamais išpuoliais? 

— Nenorėdamas žadinti įtarimų, jis privalo vakarais grįžti namo, — 
atsakė Praudfutas. 

— Arba į Šv. Patriko nakvynės namus, kol tie neužsidarė nak- 
čiai? — pridūrė Bela. 

— Galbūt, — pripažino psichologas. — Taip, tikriausiai. 

— Jeigu jis susituokęs, kaip sugebėjo nenudegti nagų per Naujųjų 
metų šventę? — paklausė Maiklas Formanas. — Ar kas tikrino Keridžo 

taksi skaitiklį? Gal šis parodytų, ką vairuotojas veikė, kai „Metropolyje“ 
nukentėjo Nikola Teilor? 

— Aš kreipiausi į taksi savininką ir paprašiau man perduoti visus 
užregistruotus įrašus — pradedant gruodžio 31-ąja, — atsiliepė Potin- 
gas. — Dabartiniame tyrimo etape trūksta įkalčių, kad galėtume konfis- 
kuoti automobilį ir patys išanalizuoti skaitiklio rodmenis. 

— Normanai, ko, tavo nuomone, mums reikia? — pasidomėjo Ro- 
jus Greisas. 

— Aukų batų, šefe. Arba kaltės įrodymų, juos siejančių su Keridžu. 
Štai ko mums trūksta. Įkalčių negausime, jeigu vėl nesuimsime vyruko. 
Jis sudaro nekenksmingo, apavą mėgstančio pakvaišėlio įspūdį. Advo- 
katas teigia, esą jo klientas turi psichinių problemų. Iš autizmo srities. 

— Ir dėl prievartavimo negali būti patrauktas baudžiamojon atsa- 
komybėn? — sukluso Glenas Brensonas. 

— Na, kvotos procesas tampa gerokai sudėtingesnis, — atsakė 
Greisas. — Iš pradžių privalome įvertinti jo būklę, atlikti reikalingas 
procedūras. Detektyvas seržantas Potingas teisus. Mums nėra kaip pri- 
kibti prie to Žmogaus. — Jis atsigėrė kavos. — Normanai, tau pavyko 
nustatyti, ar kurią nors iš aukų Keridžas vežiojo kaip keleivę? 

— Parodžiau visų nuotraukas. Bet jis tikina nė vienos neatpažįstąs. 

Rojus Greisas atsigręžė į Nikolą. 

— Ar greitai paryškinsime iš „The Neville“ baro gautus vaizdo ka- 
meros kadrus? 

— Tikiuosi, šiandien. 

Vėl prabilo Praudfutas: 

— Aš atlikau geografinio pobūdžio tyrimą, kurio rezultatai, ma- 
nau, Mums praverstų. 

Jis atsisuko ir parodė į didžiulį, prie baltos lentos pritvirtintą mies- 
to centro žemėlapį su penkiais raudonais apskritimais. 

— Pamenat, kalbėjau apie 1997-ųjų ir šiandieninių Batžmogio nu- 
sikaltimų matricą. Jei atmestume nenusisekusį bandymą, 1997 metais 
pirmąją moterį jis išprievartavo „Grand“ viešbutyje. Šimet pirmoji auka 
nukentėjo „Metropolio“ viešbutyje. Prieš dvylika metų antrasis išpuolis 
surengtas privačiame name Houvo Parko kelyje. Nūdien antrąją moterį 
Batžmogis užgriuvo kitame kotedže, vos už vienos gatvės į šiaurę. 1997 

metais trečiąją auką Batžmogis kankino po jūros tiltu, anuomet vadintu 
Rūmų tiltu. Dabar trečią kartą siautėjo vaiduoklių traukinio atrakcio- 
ne, kuris veikia ant to paties tilto. Ketvirtasis užpuolimas — Čerčilio 
aikštėje, automobilių stovėjimo vietoje. Vakar jis įsisuko į daugiaaukštę 
aikštelę už „Grand viešbučio. Už kelių šimtų jardų į pietus. 

Psichologas patylėjo laukdamas, kol klausytojai įsisąmonins jo žo- 
džių reikšmę. 

— Jeigu vyresnysis detektyvas Greisas teisus, penktąją moterį jis 
užpuolė Rytinės Terasos gatvėje, netoli Paston Pleiso ir Šv. Jokūbo gat- 
vių. — Praudfutas vėl pasisuko į žemėlapį ir bedė pirštu į penktąjį skri- 
tulį. — Kadangi geresnių prielaidų stokojame, manau, Batžmogis smogs 
panašioje teritorijoje. Nesėkmė įskaudino nusikaltėlį. Jis perpykęs. To- 
dėl veikiausiai užsigeis grįžti į savo komforto zoną. — Psichologas pa- 
mojo į kelius, iš viršaus ir apačios supančius Šv. Jokūbo gatvę. — Rytinis 
kelias ir Prieplaukos Promenados gatvė. Pastarojoje namai stovi tik iš 
vienos pusės, nes kitoje driekiasi pasivaikščiojimo takas. Šv. Jokūbą la- 
biausiai primena Rytinis kelias. Su juo jungiasi daugybė gatvelių, štai 
kodėl man rodos, kad Batžmogis puls būtent toje vietoje. Šįvakar arba 
rytoj. Spėju, kad rytoj, nes šeštadienį eismas bus kiek judresnis ir suteiks 
jam priedangą. 

— Rytinis kelias ilgas, — tarė detektyvas konsteblis Formanas. 

— Jei burčiau pasitelkęs krištolinį rutulį, įvardyčiau net namo nu- 
merį, — išsišiepė savimi patenkintas Praudfutas. — Bet vadovaudamas 
operacijai sutelkčiau dėmesį į nurodytą sektorių. 

— Kaip matot, ar jis jau išsirinko naują auką? — paklausė Greisas. 

— Šiuo atveju turiu kai ką įdomaus, — įsiterpė analitikė Elena Zo- 
rati. — Norėčiau tai parodyti. 


86 
Sausio 16-oji, penktadienis 


Elena Zorati pakėlė nuotolinio valdymo pultelį ir spustelėjo myg- 
tuką. Džulijaus Praudfuto žemėlapį uždengė nusileidęs baltas ekranas. 

— Mes žinome, kad „Grand“ viešbučio kambaryje, kur Batžmogis 
išžagino pirmąją auką, užsiregistravo Marša Moris. „Metropolio“ nu- 
merį, kuriame Naujųjų metų naktį nukentėjo Nikola Teilor, užsisakė 
tas pats asmuo. Aš gavau „Metropolio“ registratūros stebėjimo kameros 
medžiagą. Jums reikėtų į ją užmesti akį. Apmaudu, bet garso nėra. 

Elena įjungė laiko uždelsimo funkciją, ir ekrane pasirodė nespal- 
votas, grūdėtas vaizdas. Prie registratūros būriavosi keletas žmonių su 
bagažu. Ji padėjo pultelį ant stalo, suėmė lazerinę rodyklę ir raudonu 
tašku paženklino į eilę įsiliejusią moterišką figūrą šviesiais, papūstais, 
pečius siekiančiais plaukais, milžiniškais, tamsiais, viršutinę veido dalį 
paslėpusiais akiniais ir kaklą juosiančiu, smakrą bei didžiumą burnos 
pridengusiu šaliku. 

— Jei neklystu, tai Marša Moris, gruodžio 31-ąją, trečią dienos ap- 
sistojanti „Metropolio“ viešbutyje. Įsižiūrėkite į plaukus, gerai? 

Jai pamaigius nuotolinį pultelį, baltame fone nušvito Rytų gatvę, 
svarbiausią prekybinį rajoną, įamžinę vaizdo kameros kadrai. 

— Va, ką aptikau tyrinėdama filmuotą medžiagą iš visų greta batų 
parduotuvių sumontuotų kamerų. Ne toliau kaip per porą šimtų jardų 
nuo šitos veikia bent keletas įstaigų. Pavyzdžiui, „Last“, „L. K. Bennet“, 
„Russel X Bromley“, „Jones“. Pažvelkit. 

Kitoje kadrų sekoje link objektyvo nudrožė ir pro šalį praėjo ele- 
gantiškai apsirengusi, savimi pasitikinti, per keturiasdešimt metų mo- 
teris gelsvais palaidais plaukais, ilgu tamsiu apsiaustu, aukštakulniais 
auliniais. 

— Čia vakar užpulta Di Berčmor, — paaiškino Elena Zorati. — 
Nufilmuota aną sekmadienį, sausio 10-ąją. Stebėkit! 

Netrukus regėjimo lauke išdygo liekna moteriškė šviesiomis pa- 
pūstomis garbanomis, su rusvai gelsvu paltu, kaklą apvijusiu šaliku, 
rankine, tviskančiais batais. Žingsniavo ryžtingai, tarsi vykdydama at- 
sakingą užduotį. 

Po akimirkos ji susidūrė su vyru, traukiančiu priešinga kryptimi, ir 
drėbės ant žemės. Plaukai, tiksliau sakant, perukas, nusirito šaligatviu. 
Praeivis sustingo užstojęs apnuogintą parkritusio žmogaus viršugalvį. 

Moteris — ne, veikiau vyriškis — griebė peruką ir kreivokai už- 
simaukšlino ant galvos. Tuomet sunkiai pakilo, dirstelėjo į rankinuką 

ir keldama rankas, pasitaisydama netikrus plaukus, išrūko iš objektyvo 
akiračio. | 

Kameros padėtis ir prasto vaizdo kokybė trukdė aiškiai įžvelgti nu- 
bėgusio asmens bruožus. Tačiau jie, be jokio abejonių, buvo vyriški. 

— Marša Moris? — paklausė Maiklas Formanas. 

— Bobiškus transvestitus visada išduoda Adomo obuolys, — tarė 
Potingas. 

— Žinai, Normanai, — atsiliepė Bela Moj, — aš skaičiau, kad juos 
įmanoma pašalinti chirurginiu būdu — ar bent sumažinti. Ir kodėl tuos 
žmones vadini bobiškais? 

— Jis arba ji vilkėjo megztinį aukšta apykakle, — nepaisydamas 
jųdviejų prašneko Nikas Nikolas, — todėl neaišku, yra Adomo obuolys 
ar ne. 

— Kadrai jau išryškinti, Elena? — pasiteiravo Greisas. 

— Deja, taip, sere. Nieko geresnio laboratorija mums nepasiūlė. 
Vaizdas ne itin kokybiškas, bet iš jo aiškėja pora svarbių dalykų. Pirma, 
Batžmogis tikriausiai sekioja aukas persirengęs moterimi. Antra, tądien 
Di Berčmor pirko brangius batus. Žvilgtelėkit į tolesnius kadrus. Vėlgi 
jų kokybė prasta — filmuota medžiaga perimta iš parduotuvės kameros. 

Analitikė paėmė nuotolinio valdymo pultelį ir ekrane įjungė batų 
prekybos salone įamžintus vaizdus. 

— Viena iš „Profile“ parduotuvių Kunigaikščio skersgatvyje. 

Ant kėdės sėdėjo blondinė, palinkusi virš telefono, lyg ir „iPhone“ 
arba „Blackberry“, ir pirštu baksnojo per klaviatūrą. Lazerio tašku Elena 
paženklino jos veidą. 

— Tai Di Berčmor. Po penkių minučių ją užfiksuos Rytų gatvės 
stebėjimo kamera. 

Į kapotus, trūkčiojančius kadrus įšoko aukštakulniais nešina par- 
davėja. 

Fone buvo matyti, kaip į parduotuvę įeina moteris papūstais plau- 
kais, ilgu paltu, tamsiais akiniais ir šaliku, dengiančiu bemaž visą apati- 
nę veido dalį. Ta pati, kuri vėliau parpuolė ant šaligatvio. 

Iki jos atslinko raudonas taškelis. 

— Geroji, senoji Marša Moris! — sušuko detektyvas konsteblis 
Formanas. — Tvarkingai užsidėjusi peruką! | 

Transvestitas šmėžavo kairėn dešinėn, kol Di Berčmor pirko batus. 
Jai šnekant su jauna pardavėja, į kompiuterį įvedančią duomenis, Marša 
Moris prisigretino ir apsimetė tyrinėjanti kažkokius batus, nors buvo 
akivaizdu, kad slapta klausėsi pokalbio. 

Galų gale ponia Berčmor išėjo, rankoje laikydama krepšelį su įsi- 
gytais aukštakulniais. 

Po kelių sekundžių laukan pasišalino ir Marša Moris. 

Elena sustabdė įrašą. 

— Ar vakar Di Berėmor užpuolęs žmogus vilkėjo moteriškus dra- 
bužius? — paklausė Normanas Potingas. 

— Veidą slėpė po tamsia kauke su plyšeliais akims, — atsakė Klerė 
Vestmor. — Kol kas nieko daugiau iš jos nesužinojome. Bet praeityje per 
išpuolius Batžmogis buvo persirengęs moterimi tiktai du sykius. 1997 
metais „Grand“ viešbutyje ir Naujųjų metų naktį „Metropolyje“. Apie 
transvestito apdarus neužsiminė nė viena iš paskesnių aukų. 

— Jis tiesiog maskuojasi, — savo nuomonę išsakė Praudfutas. — 
Seksualinio pasitenkinimo nepatiria, bet nekeldamas jokių įtarimų pa- 
tenka į moteriškų batų parduotuves. Ir keičiant išvaizdą lengviau veikti 
viešbučiuose. 

Greisas pritariamai kinktelėjo galva. 

Psichologas pratęsė: 

— Iš1997-ųjų bylos aišku, kad Čerčilio aikštėje užpulta auka buvo 
įpročio vergė. Automobilį visuomet statydavosi viršutiniame aikštelės 
aukšte, nes ten — daugiausia laisvų vietų. Atvažiavusi prie „Grand“ vieš- 
bučio, Di Berčmor savo ruožtu kiekvieną kartą palikdavo „VW Toua- 
reg“ antrame lygyje. Jas abi labai nesunku persekioti. 

Pareigūnė Klerė Vestmor pridūrė: 

— Di man minėjo dažnai aprašanti savo veiksmus socialiniuose 
tinkluose, kaip antai „Facebook“ ir „Twitter“. Peržiūrėjau pastarosios sa- 
vaites Žinutes — nereikia būti genijumi norint nustatyti, kur ji atsiras po 
valandos. Feisbuko paskyrą turėjo kiekviena iš trijų anksčiau nukentė- 
jusių moterų, o Mendė Torp, maža to, nuolat tvitindavo. 

— Žodžiu, kitų Batžmogio aukų sąrašą susiaurinome iki asmens, 
per pastarąsias septynias dienas pirkusio prabangius batus ir įjjunkusio į 

„Facebook“, „Twitter“ svetaines arba į jas abi, — nusišypsojo Nikas Ni- 
kolas. | 

— Galime pridėti konkretesnių smulkmenų, — pasakė Elena Zo- 
rati. — Atsižvelgti, ko gero, derėtų ir į aukų metus. Nikolai Teilor — 
trisdešimt aštuoneri, Roksei Pirs — trisdešimt šešeri, Mendei Torp — 
dvidešimt, Di Berčmor — keturiasdešimt dveji. Jos keturios panašaus 
amžiaus kaip ir 1997-ųjų aukos. 

Analitikė patylėjo, kol aplinkiniai suvirškino informaciją. 

— Jei vyresnysis detektyvas Greisas neapsirinka ir 1997 metais 
penktoji Batžmogio auka tiktai buvo Reičelė Rajan, — po pauzės tęsė 
Elena Zorati, — galbūt mums pavyks tiksliau nustatyti, kokio žmogaus 
jis ieškos šiandien — su sąlyga, kad išvis ieškos. 

— Neabejotinai, — užtikrino Praudfutas. 

— Reičelė Rajan buvo dvidešimt dvejų, — tarė Elena ir atsigrįžo į 
psichologą teismo ekspertą. — Jūs sakėte manąs, kad Batžmogis karto- 
ja elgsenos modelį, nes taip jaučiasi savo komforto zonoje. Ar šiai gali 
priklausyti ir aukos amžius? Kalbu apie žmogų, kuris turėtų daugmaž 
tiek pat metų kaip penktoji 1997-aisiais nukentėjusi moteris. Apytikriai 
dvidešimties su trupučiu. 

Praudfutas mąsliai sulinksėjo. 

— Dėl Reičelės Rajan, aišku, nesame tikri, — ištarė pasipūtėlio 
kad Mendę Torp išprievartavo Batžmogis, o Rojus neklysta dėl Reiče- 
lės, tuomet taip, Elena, jūsų prielaidos nederėtų atmesti. Galimas daik- 
tas, jis išties dairysis panašaus amžiaus aukos. Jeigu mūsų nusikaltėlis 
užpuolė ir be žinios pradangino vargšelę Reičelę Rajan, be to, įstengė 
likti nesugautas, labai tikėtina, kad po vakarykščio sukrėtimo jis im- 
vidutinio amžiaus moteris. Lengvai apmulkinamą. Spėju, kad sutelks 
dėmesį būtent į tokį žmogų. Į paneles, avinčias aukštakulnius, ir „Fa- 
cebook'“ paskyrą. 

— Faktiškai į kiekvieną jauną moterį Braitone ir Houve. Taip pat ir 
visoje šalyje, — tarstelėjo Ema Džeinė. 

— Bet nedaugelis iš jų gali sau leisti pirkti prabangų apavą, kuris 


PETER JAMES * MIRTIES GLĖBY 327 


vilioja Batžmogį, — paprieštaravo Bela Moj. — Iš vietinių parduotuvių 
reikėtų gauti naujausių tokio amžiaus klienčių sąrašą. 

— Gera mintis, Bela, — kolegę pagyrė Greisas, — bet mes neturi- 
me tiek laiko. 

— Kandidatūrų ratą įmanoma susiaurinti, sere, — pasakė Elena 
Zorati. — Jungiamąjį elementą atstotų tipas papūstu peruku. Pėdsakus 
veikiausiai užeitume radę kadrus, kuriuose matyti parduotuvėje vaikšti- 
nėjanti dvidešimtmetė ir netoli jos slankiojantis moteriškai persirengęs 
vyras. 

— Informaciją renkantys tyrėjai jau nagrinėja batų parduotuvėse 
nufilmuotą vaizdą, bet dėl sausio išpardavimų jų darbas prilygsta koš- 
marui, — tarė Bela Moj. — Lankiausi Braitono centrinėje nuovadoje, 
ten užsukau į vaizdo stebėjimo punktą. Sprendžiant iš kamerų, įtaisytų 
prie avalynės parduotuvių, mieste apsipirkinėja šimtai dvidešimtmečių. 
Bėda ta, kad filmuotą medžiagą sudaro tūkstančiai valandų. 

Vyresnysis detektyvas linktelėjo. 

— Sere, nemažai parduotuvių renka duomenis apie pirkėjus ir juos 
įtraukia į savuosius klientų sąrašus, — vėl prakalbo Klerė Vestmor. — 
Toje įstaigoje, kur potenciali auka įsigijo — arba dar tik įsigis — naujus 
batelius, galbūt pavyktų gauti jos adresą. 

Greisas apsvarstė jos žodžius. 

— Taip, pamėginti verta. Mes nustatėme, kiek miesto parduotu- 
vių prekiauja brangiais dizainerių batais. — Jis nukreipė žvilgsnį į už- 
rašus. — Dvidešimt viena. Auka turbūt pirko apavą pastarąją savai- 
tę — arba dar tik ketina juo pasirūpinti. Galėtume jas perkratyti, išgauti 
reikiamų klienčių pavardes ir adresus, bet, žinant, kokie menki mūsų 
ištekliai, užtruktume ne vieną dieną. Deja, visiškai neturime laiko. 

— Ojei užmestume jauką? — pasiūlė detektyvė konsteblė Boutvud. 

— Jauką? 

— Ką nors išsiųstume apsipirkti. 

— Rinktis prašmatnius batus? 

Ji nušvitusi palinksėjo. 

— Aš eičiau savanore! 

Greiso veidą perkreipė grimasa. 

— Moterys ir dailus apavas per sausio išpardavimus... Mes tarsi 
ieškotume sumautos adatos šieno kupetoje! Tuzinai masalų privalėtų 
tinkamu metu nusitrenkti į tinkamas parduotuves. Daktaro Praudfuto 
nuomone, Batžmogis surengs išpuolį šįvakar arba rytoj, — jis palingavo 
galva. — Mintis įdomi, Ema, bet sėkmė pernelyg abejotina — ir mums 
paprasčiausiai trūksta laiko. Iki trečios valandos popiet reikia pasirū- 
pinti, kad Rytinio kelio rajonas būtų atidžiai prižiūrimas. 

Vyresnysis detektyvas nudūrė akis į savo laikrodį. Jau beveik 9.00. 
Beliko šešios valandos. 

Vaizdo stebėjimo kameros — sumanus išradimas, pamanė Greisas. 
Bet kartu problemiškas. Mieste jų veikė šimtai, maža to, kiauromis pa- 
romis. Norint peržvelgti visą medžiagą, — beje, pusę jos sudarė šlamš- 
tas, — neužtektų žmonių resursų. Sparčiai atlikti analizę nebent pajėgtų 
kokia nors automatizuota kompiuterinė superprograma, bet vietoj jos 
Greisas tegalėjo remtis ribotu kiekiu kolegų, kurie pajėgdavo susikaupę 
plušėti tik tam tikrą laiko tarpą. 

— Sere, jūs dalyvavote Reičelės Rajan dingimo tyrime? — paklausė 
Elena Zorati. 

Greisas vyptelėjo. 

— Ir iki šiol dalyvauju. Byla nenutraukta. Taip, buvau rimtai į jį 
įsitraukęs. Keletą sykių apklausiau dvi drauges, su kuriomis per Kūčias 
ji važiavo į miestą. Reičelė ėjo iš proto dėl batelių, todėl įtariau, kad čia 
nagus prikišo Batžmogis. Prieš savaitę ji pirko brangius aukštakulnius. 
Regis, „Russell * Bromley parduotuvėje, Rytų gatvėje, — jis patrūkčio- 
jo pečiais. — Štai dar viena priežastis, kodėl manau, kad nieko nepešime 
šiandien pasiuntę savo žmones apsipirkti. Nusikaltėlis viską suplanuoja 
iš anksto. 

— Kas, jei vakar Batžmogį taip suerzino nesėkmė, kad jis nuspręs 
pulti pirmą pasitaikiusią moterį? — įsiterpė Glenas Brensonas. 

— Mes galime tik viltis, jog dėl vakarykščių iš pusiausvyros išve- 
dusių įvykių nusikaltėlis griebsis neapgalvotų veiksmų, — tarė Praudfu- 
tas. — Argus laikraštyje pažeminęs Batžmogio vyriškumą, turbūt rimtai 
jį sunervinote — va, iš kur tos klaidos. 

— Ką gi, mums vertėtų sumąstyti būdą, kaip vėl išmušti jį iš vėžių, 
ir šįkart dar smarkiau, — pareiškė Greisas. 

Dabartinė veikla „Grand“ viešbutyje nepateisino Dareno Spaiserio 
lūkesčių. Apsaugos sistemos užkirto kelią bet kokiems bandymams pa- 
sigaminti kambarių raktus, o jį patį ir bendradarbius prižiūrėtojas akylai 
stebėdavo nuo tada, kai Spaiseris ryte ateidavo į darbą, iki tos akimirkos, 
kai vakare išeidavo namo. 

Aišku, viešbutyje atnaujindamas pasenusią elektros sistemą, klai- 
džiuose pusrūsio koridoriuose, skalbyklos, virtuvių, katilinių, avarinių 
generatorių patalpose keisdamas mylių mylias laidų, jis gaudavo atly- 
ginimą. Bet įsitrynęs į „Grand“ tikėjosi nuveikti kai ką daugiau nei iš- 
tisomis dienomis nuo gigantiškų ričių vynioti naujus kabelius ir ieškoti 
pelių apgraužtos instaliacijos. Vylėsi galėsiąs prasmukti į du šimtai vie- 
ną miegamąjį ir įsibrauti į pasiturinčių gyventojų seifus, tačiau pirmą- 
ją savaitę nesumąstė, kaip įgyvendinti savo sumanymą. Na, svarbiausia 
neprarasti kantrybės, o šios jam užteko su kaupu. Spaiseris gebėdavo 
ja apsišarvuoti, kai žvejodavo arba laukdavo, kol žmonės pasišalins iš 
namų, kuriuos jam magėdavo apiplėšti. 

Aplinkui buvo tiek daug pagundų, kad jis nenustygo vietoje. 

Nes 201 miegamajame galima rasti 201 seifą! Be to, „Grand“ užim- 
tumas kiaurus metus siekė 80 procentų. 

Kalėjime bičiulis papasakojo, kaip apdoroti viešbučio seifus. Ne 
kaip į juos įsilaužti, — tokia užduotis nesudėtinga, nes Spaiseris turėjo 
visus būtinus reikmenis, — o kaip apšvarinti, kad niekas to nesuprastų. 

Atsakymas elementarus: vok po truputį. Nuslopink godumą. Jei 
kas nors iš svečių kambaryje paliko 200 svarų arba užsienio valiutos, 
priglausk tik menką pinigų dalį. Imk tiktai grynuosius ir neliesk papuo- 
šalų. Žmonės visuomet pasigesdavo juvelyrinių dirbinių, bet niekada 
nepastebėdavo, kad iš dviejų šimtų pradingo dvidešimtinė. Taip prasi- 
suk dešimt kartų per dieną, ir tu neblogai pasipelnysi. Užsikalsi papil- 
domą tūkstantėlį per savaitę. Penkiasdešimt gabalų per metus. O taip. 


Zavinga. 

Spaiseris nusprendė, kad šįsyk už grotų nepateks. Liks laisvėje. 
Be abejo, Luiso kalėjime patogiau negu Šv. Patriko nakvynės namuose, 
bet neilgai trukus jis persikraustys į „MiPod“ kapsulę, o dar po kelių 
mėnesių, reikia manyti, surinks pakankamai grynųjų, kad įneštų pir- 
mąją įmoką už kambarį. Iš pradžių pasiieškos kuklaus kampo. Tuomet 
susiras moterį. Už sutaupytus arba bendrus pinigus išsinuomos butą. 
Vieną dieną gal net nusipirks nuosavą būstą. Cha! Antai, apie ką sva- 
jojo. 

Bet žvarbų, sausą penktadienio vakarą, 18.30, Vakariniu keliu vilk- 
damas kojas link Šv. Patriko prieglaudos, susikūprinęs, rankas susikišęs 
į šiltos striukės kišenes, jis suvokė, kad artimiausiu metu svajonėms iš- 
sipildyti nelemta. 

Norfolko Aikštės gatvėje užėjęs į „Norfolk Arms“ barą Spaiseris 
išlenkė pintą alaus, kurį užsigėrė stiklu viskio. Gomurį maloniai nuteikė 
ir vienas, ir kitas. Štai ko pasiilgdavo kalėdamas. Laisvės gerti aludėse. 
Eilinių smulkmenų. Paprastų gyvenimo malonumų. Jis nusinešė antrą 
pintą laukan ir prisidegė cigaretę. Kažkoks senis, rankoje gniaužiantis 
bokalą ir papsintis pypke, mėgino užmegzti pokalbį, tačiau Spaiseris jo 
nesiklausė. Pats įtemptai mąstė. Pasikliauti vien tik viešbučiu nevalia, 
todėl teks imtis ir kitų darbelių. Kodėl gi ne dabar, pagalvojo išdrąsėjęs 
nuo alkoholio. 

Žiemą brautis į namus verta tarp 16.00 ir 17.00. Lauke tvyrodavo 
tamsa, o žmonės tebedirbdavo. Dabar įsilaužimams buvo netinkamas 
metas. Bet aną sekmadienį, kai vaikštinėdamas po Houvą tyrinėjo savo 
rajoną, jis užtiko vietelę, kurioje penktadienio vakarą, 18:30, garantuo- 
tai niekas nelindės. 

Gan įdomią vietelę. 

Potencialiai pelningą vietelę. 

Spaiseris neskubėdamas baigė gerti ir rūkyti. Žinojo turįs užtekti- 
nai laiko nusigauti iki Šv. Patriko nakvynės namų, pasiimti krepšelį su 
įnagiais, įsigytais arba sumeistrautais per daugelį metų, atlikti užduotį ir 
grįžti anksčiau, nei prieglauda užsidarys nakčiai. 

Užsidarys ir užsitrenks, pamanė jau įkaušęs. Užsitrenks kaip nulei- 
džiamosios garažo durys. 

Tokia mintis sukėlė šypseną. 

— Pasakysi, kas prajuokino? — tarė senis su pypkė. 
Jis krestelėjo galva. 
— Ne-e, — atsiliepė. — Gal ne. 

18.45 vien adrenalinu ir kofeinu gyvas Rojus Greisas sėdėjo Braito- 
no centrinėje nuovadoje, ankštame operacijų valdymo centro kabinete. 
Kemptauno pakraštyje, vos už poros šimtų jardų nuo Edvardo gatvės 
— maždaug ten, kur, Džulijaus Praudfuto nuomone, Batžmogis užpuls 
naują auką, — nudrykusi Džono gatvė ir didžiulis čia dunksantis šešių 
aukštų policijos pastatas idealiai tiko vykdomai užduočiai. 

Po rytinio pasitarimo, padedant viršininko pavaduotojui Rigui, 
panaudojusiam savo įtaką ten, kur prireikė, vyresnysis detektyvas subū- 
rė slaptai veikiančią dvidešimties pareigūnų komandą ir dabar kaip įma- 
nydamas siekė, kad iki rytojaus jų skaičius išaugtų iki trisdešimt penkių. 

Gatvėse pėsčiomis ir automobiliais jau patruliavo iš aštuonių žmo- 
nių sudaryta žvalgybos grupė. Dar dvylika, įskaitant keletą operacijos 
„Kardžuvė dalyvių, kartu su jam priskirtais policininkais, savanoriais 
konstebliais ir bendruomenės paramos pareigūnais įsikūrė Edvardo gat- 
vės, Rytinio kelio ir aplinkinių skersgatvių statiniuose. Kaip įprasta per 
sekimo procesą, dauguma, leidus savininkams, apsistojo viršutiniuose 
privačių namų ir butų aukštuose. 

Didžiąją dalį iškilusios sienos priešais rašomąjį stalą dengė virtinė 
monitorių. Greisas galėjo akimoju įsijungti pačius įvairiausius vaizdus, 
kuriuos fiksavo trys su puse šimto miesto centre sumontuotų stebėji- 
mo kamerų, pakeisti jų kampą, padidinti arba perjungti į panoramą. 
Vietinis viršininkas, auksinis vadas, iš kabineto kontroliuodavo visus 
reikšmingus viešus renginius, kaip antai politinių partijų suvažiavimai 
ar gausios demonstracijos, ir itin svarbias operacijas, tokia kaip šioji. 

Dešinioji jo ranka, sidabrinis vadas — vyresnysis inspektorius, 
Džono gatvės nuovadoje atsakingas už nusikaltimų tyrimus ir operaci- 

jas, — tūnojo gretimame kambaryje ir saugiu kanalu palaikė radijo ryšį 
su dviem bronziniais vadais. Vienas jų, detektyvė inspektorė, iš Krimi- 
nalinio skyriaus valdybos prižiūrinti žvalgybos komandas, dabar važi- 
nėjo niekaip nepaženklintu automobiliu ir koordinavo gatves stebinčias 
grupes. Kitam, Rojui Epsui, uniformuotam inspektoriui iš Džono gatvės 
nuovados, atsiskaitydavo stacionari komanda, kurios nariai su juo susi- 
siekdavo radiotelefonu, jeigu iš savo punktų pastebėdavo galimai įdo- 
mius dalykus. 

Kol kas ramybės niekas netrikdė. Dideliam Greiso palengvėjimui, 
bent jau nelijo — dauguma policininkų bjaurų orą juokais vadindavo 
pareigūnu lietumi. Pliaupiant nusikaltimų lygis sumažėdavo. Regis, pik- 
tadariai kaip ir kiti žmonės nemėgdavo peršlapti. Nors praeities įvykiai 
bylojo, kad Batžmogis turi polinkį dulksnai. 

Piko metas artinosi į pabaigą ir Rytinis kelias gerokai ištuštėjo. Vy- 
resnysis detektyvas užmetė akį į visus ekranus, kurie rodė netoli stebėji- 
mo punktų įtvirtintų kamerų vaizdus. Liovėsi dairytis, kai išvydo greitį 
mažinantį ir sustingstantį seklių automobilį. 

Nusprendęs padaryti trumpą pertraukėlę, Greisas skambtelėjo Kleo, 
pranešė, kad grįš vėlai, ir paprašė jo nelaukti. Ji pasakė, esą po vakarykš- 
tės nakties nusiplūkė, todėl anksti grius į lovą. 

— Pasistengsiu tavęs neprižadinti, — tarė jis. 

— Aš noriu, kad mane prižadintum. Noriu žinoti, kad saugiai par- 
sigavai namo. 

Greisas jai pasiuntė oro bučinį ir vėl sutelkė dėmesį į užduotį. 

Staiga atgijo vietinis telefonas. Skambino sidabrinis vadas. 

— Bose, kelių patrulių automobilyje suveikė ANAS, atpažinusi 
Džono Keridžo vairuojamo taksi numerį. Iš pajūrio jis pasuko kairėn ir 
nuvažiavo į Old Staino gatvę. 

Detektyvas įsitempė jausdamas, kaip paširdžiuose įsitvyro tuštu- 
ma, kuri visada išsikerodavo po krūtine, kai reikalai pajudėdavo iš vietos. 

— Informuok bronzinius. 

— Tuojau su jais susisieksiu. 

Greisas įsijungė radijo stotį, idant pasiklausytų, kaip bronziniai va- 
dai bendrauja su komandos nariais. Spėjo išgirsti sujaudintą, nuo trik- 
džių treškantį vieno iš seklių balsą. 

— Objektas suka dešinėn, kartoju, suka dešinėn į Edvardo gatvę! 

Po kelių sekundžių pasigirdo atsakymas iš stebėjimo punkto, įkur- 
to į rytus nuo Džono gatvės: 

— Objektas važiuoja pro šalį, laikosi rytų krypties, kartoju, laikosi 
rytų krypties. Minutėlę... Jis sustojo. Paėmė klientą. 

Velniai rautų, mintyse nusikeikė Greisas. Velniai rautų! Velniai 
rautų! 

Jei Keridžas į taksi įsisodino keleivį, vadinas, jis nemedžioja. Bet 
keista, kad atsidūrė toje vietoje, kurioje, tyrėjų nuomone, galėjo būti su- 
rengtas kitas išpuolis. 

Sutapimas? 

Atsitiktinumo tikimybė jam kėlė abejonių. Taksistas kažkodėl ža- 
dino nerimą. Kaip liudijo per daugelį metų sukaupta patirtis, Batžmogio 
tipo nusikaltėliai pasirodydavo besą ekscentriški vienišiai, ir toks api- 
būdinimas kuo puikiausiai tiko Džonui Keridžui. Dėl įkalčių trūkumo 
vyruką teko paleisti, bet tai dar nereiškė, kad jis niekaip nesusijęs su 
prievartavimais. 

Jeigu aš vairuočiau taksi ir ieškočiau klientų, argi penktadienio va- 
karą trenkčiaus į beveik apleistą Rytinį kelią? Kodėl jis netraukė pietų 
linkme, į gretimą Šv. Jokūbo gatvę, kur nuolat pilna žmonių? Kodėl nesi- 
rinko Šiaurės gatvės, Londono kelio arba Vakarinio kelio? 

Greisas paskambino į „Streamline“ taksi bendrovę, prisistatė ir 
pasiteiravo, ar Džonas Keridžas nuvyko į Rytinį kelią pagal iškvietimą. 
Taip, patvirtino dispečerė. 

Vyresnysis detektyvas jai padėkojo. Ką gi, taksistas sukiojosi stebi- 
mame rajone dėl nekaltos priežasties. 

Bet jo atžvilgiu Rojus Greisas vis vien neatsikratė blogos nuojautos. 

Nors buvo šalta, Spaiserį mušė prakaitas. Įnagių prikimštas pa- 
prastas „Tesco“ prekybos centro krepšelis tartum svėrė toną, o Šv. Pat- 

riko nakvynės namus ir Draivo gatvę bei Deivigdoro kelią skiriantis 
atstumas rodėsi didesnis nei sekmadienį. Prieš valandą išmauktos, drą- 
są pakursčiusios dvi pintos alaus ir viskio stiklas dabar sunkė energijos 
likučius. 

Kairėje pusėje šmėksojo senas daugiabutis. Gatvėse gerokai paleng- 
vėjo eismo sąlygos, be to, pakeliui jis prasilenkė tik su vienu kitu praei- 
viu. Dešinėje pustuzinis transporto priemonių, Draivo gatve braukian- 
čių į šiaurę, lūkuriavo, kol užges raudonas šviesoforo signalas. Spaiseris 
sulėtino žingsnį, taip pat laukdamas žalios šviesos, nenorėdamas, kad į 
jį kas nors atkreiptų dėmesį. Juk pasitaikydavo visko... 

Galų gale automobiliai nuburzgė pirmyn. Jis nėrė kairėn, nusilei- 
do stačiu, palei daugiaaukštį tįstančiu taku, perlėkė stovėjimo aikštelę 
ir iš šono apėjęs pastatą Žengė prie virtinės garažų, nugrimzdusių veik 
į akliną tamsą, kurią nežymiai prasklaidė tik šviesa daugiabučio lan- 
guose. 

Spaiseris pasiekė tolimiausią kairįjį garažą — juo susidomėjo, kai 
sekmadienį žvalgė apylinkes. Kiti teturėjo durų rankenose įstatytus 
standartinius užraktus. O šiam iš abiejų pusių kabojo po dvi patvarias 
spynas. Savo valdų niekas taip nerakindavo, jei viduje neslėpdavo ver- 
tingų daiktų. 

Galimas daiktas, ten viso labo stovėjo senos markės automobilis, 
tačiau jis buvo užmezgęs ryšį su prekeiviu, mokančiu padorius pinigus 
už įvairius senovinių ratų dalykėlius: vairus, svirtis, emblemas, virš ka- 
poto kyšančius logotipus ir kitką, ką įmanoma nuimti. Iš patyrimo žino- 
jo, kad įsilaužėliai, tokie kaip jis pats, garažus paversdavo sandėliais. To- 
kioje vietoje Spaiseris kadaise saugojo vertybes, kurias savininkai galėjo 
lengvai atpažinti — laukdavo metus ar dvejus, kol aprimdavo paieškos, 
ir tik tuomet jas iškišdavo. 

Jis suakmenėjo tamsoje ir nukreipęs akis į daugiaaukštį patikri- 
no, ar languose nejuoduoja šešėliai, liudijantys, jog kažkas žiūri laukan. 
Nepamatė nė vieno. Skubiai panaršė krepšelį ir ėmėsi pirmojo užrakto. 
Atšovė spyną greičiau nei per minutę. Neką sunkiau įveikė ir likusias. 
Žengė atgal į šešėlius, vėl apsidairė, pažiopsojo į langus. Bet gyvybės 

Darenas Spaiseris trūktelėjo pakeliamas, prie lubų priglundančias 

duris ir sustingo kaip įkaltas, mėgindamas perprasti, ką regis. Nieko pa- 
našaus nesitikėjo. Dirgliai smuko vidun, sau už nugaros nuleido duris, 
maišelyje sužvejojo žibintuvėlį ir jį įjungė. 
— Eik tu šikt, — nusikeikė, kai šviesa patvirtino įtarimus. 
Velniškai persigandęs, jausdamas, kad mintys galvoje sūkuriuoja 
verpetu, išsinešdino į lauką. Nė kiek netroško palikti pėdsakų, todėl dre- 
bančiomis rankomis užrakino garažą. Ir movė į vakaro tamsą. 

„Facebook“ 
Džesė Šeldon 
Nuotraukos (128) 
Draugai (253) 


Šįvakar per labdaros pokylį Benediktas pirmą 
kartą susitiks su mano tėvais. Man taip bau- 
gu!!! Prieš balių eisiu į kikbokso treniruotę, tad 
gimdytojams vertėtų pasisaugoti, jeigu jie bus 
nepatenkinti ir negražiai su juo elgsis. Beje... aš 
avėsiu naujuosius „Anya Hindmarch' batelius 
su penkių colių ilgio kulniukais!!! 


Naujausią Džesės įrašą „Facebook“ paskyroje jis perskaitė šykščiai 
vypsodamas. 

Džese, kokia tu šaunuolė. Nuliūdinai mane Vitdino sporto kom- 
plekse, bet šiandien neapvilsi, tiesa? Po kikbokso treniruotės, kuri baigsis 
įprastu metu, pusę mylios pėdinsi į savo butą Sudli Pleiso gatvėje, persi- 
rengsi nuostabia suknele, apsiausi naujuosius aukštakulnius — žodžiu, 
išsipustysi. Paskui sėsi į tavęs laukiantį Benedikto automobilį. Toks tavo 
planas, ar ne? 

Atleisk, kad sudirbsiu vakarėlį... 

Dėl žvalgybinės operacijos Greisas turėjo atšaukti vakarinį penk- 
tadienio pasitarimą. Dabar, pusę devintos ryto, ruošėsi su komanda pa- 
šnekėti apie darbus, nuveiktus per dvidešimt keturias valandas. 

Veiklos nestigo, bet į priekį pasistūmėta menkai. 

Elena Zorati su kolega analitiku, nagrinėjusi duomenis apie lyti- 
nius nusikaltimus, įvykdytus visoje šalyje, ir ieškojusi sąsajų su Batžmo- 
giu, vis dar negalėjo pradžiuginti rezultatais, o Pažangių technologijų 
nusikaltimų skyrius nepateikė jokios potencialiai vertingos žinios. 

Informaciją renkanti komanda apklausė trisdešimt dviejų miesto 
viešnamių valdytojus ir prostitutes, bet apčiuopiamos naudos nepešė. 
Keletas nuolatinių klientų ėjo iš proto dėl batų ir pėdų, deja, viešųjų 
namų šeimininkai nesirašydavo nei svečių vardų, nei adresų, todėl tie- 
siog prižadėjo paskambinti, jei kuris nors teiksis atvykti. 

Kad ir kuo per pastaruosius dvylika metų vertėsi Batžmogis, susi- 
darė įspūdis, jog tas tipas stebėtinai puikiai gebėjo išlaikyti savo polin- 
kius paslaptyje. 

Penktadienio vakaras prabėgo ramiai. Miestas priminė kapines. Iš 
širdies pasismaginę per Kalėdų atostogas, anądien Braitono gyventojai 
sakytum virto namisėdomis, kurie stengėsi atgauti jėgas ir sykiu jautė, 
kaip kandžiojasi recesija. Budėjimas tęsėsi ilgai, bet taksistas Džonas 
Keridžas — arba Vaikautas — nebuvo antrą kartą pastebėtas tame ra- 
jone. 

Bent tiek gerai, kad sekimo būrį pavyko išplėsti iki trisdešimt pen- 
kių pareigūnų, kurių reikėjo, siekiant šįvakar aprėpti visas Rytinio kelio 
apylinkes. Jei Batžmogis išlįs į gatves, Greiso komanda jo lauks atitinka- 
mai pasirengusi. 

Daktaras Džulijus Praudfutas tebemanė, kad išpuolį jis surengs. 

Kai pasitarimas baigėsi, sučirškė vietinis stacionarus telefonas. 
Glenas Brensonas numynė link sausakimšo posėdžių kambario durų, 
ketindamas susisiekti su Are — nuo 08.30 spėjo atmesti vieną jos skam- 

butį. Numanė, kad žmona prašys pasiimti vaikus. Jokių šansų, liūdnai 
sau tarė mintyse. Nors daug ką atiduotų, kad galėtų įvykdyti jos reika- 
lavimus. 

Detektyvui seržantui žengiant per slenkstį, pasigirdo Maiklo For- 
mano šūksnis: 

— Glenai! Kviečia tave! 

Jis prasispraudė pro išeinančių žmonių spūstį ir pakėlė ragelį, kurį 
kolega nuleido ant stalo. 

— Detektyvas seržantas Brensonas, — prisistatė. 

— O, taip. Hmm, sveiki, seržante Brensonai. 

Glenas susiraukė atpažinęs raižų balsą. 

— Detektyve seržante Brensonai, — pataisė. 

— Čia Darenas Spaiseris. Mudu buvome susitikę... 

— Aš žinau, su kuo kalbu. 

— Klausykit, atsidūriau, galima sakyti, keblioje padėtyje. 

— Laimės kūdikis. 

Detektyvas seržantas nekantravo nutraukti ryšį ir pasišnekėti su 
Are. Žmona nepakęsdavo, kai jis atmesdavo skambučius. Maža to, va- 
kar, tiksliau, beveik ryte, pagaliau grįžus į Rojaus Greiso namus, jo laukė 
dar vienas nemalonus Arės advokato laiškas, ir Glenui knietėjo apie jį 
pašnekėti. . 

Spaiseris ne visai nuoširdžiai nusijuokė. 

— Aha, man iškilo problema. Noriu jūsų kai ko paklausti. 

— Gerai. 

— Na, matot... yra tokia problema. 

— Jau sakei. Koks klausimas? 

— Na, hmm... jeigu praneščiau... na... kad šį tą mačiau? Jei mano 
pažįstamas sukiojosi ten, kur jam nederėjo atsirasti, ir išvydo vieną da- 
lyką? Suprantat? Ir jeigu perduotų jums reikiamą informaciją, ar jis būtų 
baudžiamas, nes slankiojo ten, kur neturėtų užsukti? 

— Bandai paaiškinti, kad nuklydai į tokią vietą, kur neturėjai teisės 
būti, ir kažką pamatei? 

— Eli, aš nepažeidžiau lygtinio paleidimo sąlygų. Nieko panašaus. 

— Gal pereisi prie esmės? 

Spaiseris atsiliepė po pauzės: 

— Tarkim, mačiau tai, kas galbūt padėtų sugauti jūsiškį Batžmogį. 
Ar mane apsaugotumėt? Na, žinot, nuo baudžiamojo persekiojimo? 

— Tokių įgaliojimų aš neturiu. Skambini dėl premijos? 

Kitame ryšio gale ūmai įsivyravo tyla. 

— Premijos? — galų gale perklausė Spaiseris. 

— Aha, dėljos. 

— Už ką ji pažadėta? 

— Už duomenis, kurie pagelbės sulaikyti žmogų, ketvirtadienio 
popietę užpuolusį Di Berčmor. Atlygį paskyrė moters sutuoktinis. Pen- 
kiasdešimt tūkstančių svarų. 

Dar viena pauzė. Galop: 

— Nieko apie tai nežinojau. 

— Kaip ir visi kiti. Ponas Berčmoras apie apdovanojimą mums 
prasitarė tik šįryt. Informaciją ruošiamės perduoti vietinės žiniasklaidos 
priemonėms. Taigi tau suteikiamas pranašumas. Ką papasakosi? 

— Aš nenoriu grįžti atgal už grotų. Noriu likti laisvėje, pabandyti 
gyventi normaliai. 

— Jei turi įdomių žinių, gali anonimiškai paskambinti Kovos su 
nusikalstamumu organizacijai. Tenykščiai jomis pasidalys su mumis. 

— Bet kaip anonimas negaučiau premijos? 

— Gal ir gautum. Beje, tu esi girdėjęs, kad informacijos slėpimas 
tolygus teisės pažeidimui? — pasitikslino Brensonas. 

Senojo katorgininko balsą kaipmat atmiešė panikos gaidos. 

— Eli, ei, minutėlę. Aš gi pats jums skambinu. Ketinu padėti. 

— Kaip altruistiška iš tavęs girdėti. 

— Kaip kas? 

— Verčiau dėstyk, ką žinai. 

— Ojei pasakyčiau tik adresą? Ar to užtektų gauti atlygiui, jei ten 
ką nors rastumėte? 

— Siūlyčiau nebeknisti man proto ir pradėti šnekėti. 

Netrukus po antros valandos Rojus Greisas prisiartino prie ne pir- 
mos jaunystės Mandalajaus daugiabučio ir, kaip buvo nurodyta, pasuko 
šlaitu žemyn. Jis nekantravo pamatyti Spaiserio pranešimo rezultatus. 

Riedant aplink užpakalinę statinio dalį, pro priekinį stiklą, nuo ku- 
rio valytuvai nubraukė dulksnos lašelius, atsivėrė vaizdas į aptriušusius, 
iš pažiūros daugelį metų nenaudotus garažus. Tolimajame gale stovėjo 
trys transporto priemonės: sidabrinis, jokiais skiriamaisiais ženklais ne- 
pažymėtas Gleno Brensono „Ford Focus — tokiu pat atvyko ir Grei- 
sas, — mėlynas furgonėlis, turbūt priklausantis spynininkui, ir baltas 
policijos furgonas su dviem vietinio policijos paramos būrio nariais, 
pasirodžiusiais tam atvejui, jeigu tektų laužtis vidun, dėl visa ko su savi- 
mi prigriebusiais taraną. Nors, kaip bylojo Greiso patirtis, retos kurios 
durys atsilaikydavo prieš linksmuolį Džeką Tanksą, prižiūrintį spynas 
Luiso kalėjime. 

Apsirengęs mėlynu patvariu darbiniu kombinezonu, ant žemės nu- 
leidęs nešvarų krepšį su instrumentais, Tanksas tyrinėjo užraktus. 

Vyresnysis detektyvas išlipo laukan, rankoje laikydamas žibintuvė- 
lį, pasisveikino su kolega ir kryptelėjo galva į garažą virtinės gale. 

— Šitas? 

— Aha. Septynioliktas numeris tik nelabai aiškiai paženklintas. — 
Brensonas dar kartą patikrino kratos orderį, kurį prieš pusvalandį pasi- 
rašė vietinis magistratas. — Aha. 

— Nieko sau, — tarė Tanksas. — Ką jis ten slepia? Karūnos bran- 
gakmenius? 

— Taip, užraktų daugoka, — sutiko Greisas. 

— Kad ir kas juos įtaisė, tas tipas juokų nekrečia. Guldau galvą, jog 
durys armuotos. 

Sprendžiant iš tono, šaltkalvis nenoromis pajuto jam pagarbą. Bū- 
damas ekspertu atpažino kito profesionalo darbą. 

Kol Tanksas uoliai plušėjo, Greisas trynėsi šąlančias rankas. 

— Ką žinome apie garažo savininką? — paklausė Brensono. 

— Jau bandau išsiaiškinti, kas jis toks. Pora policijos paramos būrio 
narių nusiunčiau į daugiabutį paieškoti žmonių, pažįstančių šeimininką 
ar bent nuomininką. Jei nieko neišdegs, kreipsiuos į Registrų centrą. 

Vyresnysis detektyvas linktelėjo, nosinės kampu nusišluostė var- 
vančią nosį ir sušnarpštė. Nuoširdžiai vylėsi, kad nepersišaldė — neri- 
mavo ne tiek dėl savęs, kiek dėl nėščios Kleo, kurios nenorėjo apkrėsti. 

— Įsitikinai, kad kito įėjimo nėra? 

Detektyvas seržantas, lietpaltį susijuosęs ilgu kreminiu diržu ir 
mūvintis rudas odines pirštines, palingavo galvą į šonus, tarsi pašaipiai 
stebėdamasis klausimu. 

— Senučiuk, gal aš ir ne proto bokštas, bet taip, įsitikinau. 

Greisas nusišypsojo ir asmeniškai patyrinėjo statinį. Garažas buvo 
ilgas, tačiau neturėjo nei langų, nei užpakalinių durų. Grįžęs pasiteiravo 
draugo: 

— Kas naujesnio Arės fronte? 

— Esi matęs filmą „Rouzų šeimos karas'? 

Jis trumpam susimąstė. 

— Su Maiklu Daglasu? 

— Teisingai. Taip pat su Ketlina Terner ir Deniu Devito. Ten viskas 
trenksmingai žlunga. Mūsų padėtis panaši — tik dar blogesnė. 

— Gaila, bičiuli, kad negaliu duoti jokio patarimo. 

— Užtat aš galiu patarti tau, — atsakė Glenas. — Pamiršk vedybas. 
Tiesiog susirask moterį, kuri tavęs nekenčia, o tada perleisk jai namą, 
vaikus ir pusę savo pajamų. 

Darbas atliktas, pranešė spynų meistras ir pademonstravo, kad 
įveikė užraktus, per kelis colius atplėšdamas duris nuo žemės. 

— Kas iš jūsų malonėtų jas atidaryti? — Tanksas atsitraukė lyg ne- 
rimaudamas, jog laukan iššoks pabaisa. 

Brensonas giliai įkvėpė ir pakėlė duris. Gerokai sunkesnes nei atro- 
dė iš pirmo žvilgsnio. Šaltkalvis neklydo dėl armavimo: kažkas pasirūpi- 
no jas apkalti plieno lakštais. 

Kai voleliais barškančios durys nuslydo palei lubas, visi įsistebeilijo 
vidun. 

Į tuščią patalpą. 

Šešėliuose skendinčiame tolimajame gale jie įžvelgė dėmes, ku- 
rias galėjo palikti iš transporto priemonės kapsinti alyva. Rojus Grei- 
sas užuodė silpną šilto automobilio kvapą, koks tvyro daugiaaukštėse 
aikštelėse. Dešiniąją užpakalinės sienos dalį, nuo grindų iki lubų, dengė 
medinės lentynos. Kairėje pusėje į ją rėmėsi padanga nuzulintu protek- 
toriumi. Ant kabliukų, stirksančių iš kairės sienos, tekabėjo pora verž- 
liarakčių ir senas skeltanosis plaktukas. 

Glenas niūriai spoksojo į tuštumą. 

— Pasišaipė iš mūsų, ar ką? 

Greisas tylėdamas apšvietė sienas ir lubas. 

— Tam suknistam Spaiseriui nudirsiu kailį! — pareiškė detektyvas 
seržantas. 

Staiga žibintuvėlio spindulys užkliuvo už gulinčių ant grindų dvie- 
jų plastiko rėžių. Abu vyrai žengė pirmyn. Greisas užsitempė latekso 
pirštines, priklupo iš kilstelėjo pirmąją juostą. 

Baltame atsispindinčiame paviršiuje juodavo priešakinės numerio 
lentelės simboliai. 

Raides ir skaičius jis atpažino bemat. Rankose laikė numerio kopi- 
ją, užmaskavusią furgoną, kuris ketvirtadienio popietę šovė iš „Grand“ 
viešbučio daugiaaukštės aikštelės ir kurį beveik neabejotinai vairavo 
Batžmogis. 

Antroji juosta pasirodė besanti užpakalinė lentelė. 

Negi jie rado Batžmogio irštvą? 

Vyresnysis detektyvas prisiartino prie galinės sienos. Ant vienos 
jokių daiktų. 

Glenas Brensonas žengė kairiosios sienos link, bet Greisas draugą 
sustabdė. 

— Bičiuli, neištrypk garažo. Grįžkime savo pėdsakais, pasistenki- 
me, kad nusikaltimo vietos tyrėjai jį rastų kuo švaresnį — iškviesti NVT 
noriu nieko nedelsdamas. — Susimąstęs įdėmiai pasidairė. — Tavo nuo- 
mone, Spaiseris aptiko būtent šias numerio lenteles? 

— Vargu ar turi tiek proto, kad vien jas aptikęs pridėtų du prie 
dviejų. Veikiausiai pastebėjo kitką. 

— Pavyzdžiui? 

— Jis tylės, kol prižadėsime imunitetą. Bet, reikia pripažinti, vėl 
užrakindamas spynas Spaiseris parodė tam tikrą nuovokumą. 

— Aš pakalbėsiu su policijos viršininko pavaduotoju. — Greisas 
kaip įmanydamas atsargiau išslinko iš garažo. — Privalome sužinoti, ką 
konkrečiai jis matė. Išsiaiškinti, kas galėjo čia būti anąkart ir ko nėra 
dabar. 

— Manai, Spaiseris kažką nudžiovė? 

— Ne. Aš taip nemanau. Spėju, kad išvydo baltą furgoną. Ne dau- 
giau kaip prieš kelias valandas čia veikė variklis. Man įdomu, kur pra- 
keiktas automobilis prapuolė? Ir, svarbiausia, kodėl išvažiavo? Šnektelk 
su Spaiseriu. Užlaužk ranką. Įkalk į galvą: jei nori gauti premiją, jis pri- 
valo mums pasakyti, ką regėjo, antraip jokio sandėrio nebus. 

— Vyrukas bijo, jog dėl įsilaužimo jį vėl nutrenks į kalėjimą. 

Greisas atsigręžė į draugą. 

— Liepk meluoti. Lai skiedžia, esą durys buvo atrakintos ir pakel- 
tos. Aš neketinu jo sulaikyti už neteisėtą įsibrovimą — manęs tai nedo- 
mina. 

Brensonas linktelėjo. 

— Gerai, aš prakalbinsiu Spaiserį. Man tik šovė viena mintis: jei 
iškviesi NV, o nusikaltėlis grįžęs pamatys tyrėjus, jis leisis į kojas. Ar ne 
protingiau pasielgtume, jeigu kam nors nurodytume slapta sekti apylin- 
kes? Jeigu lieptume Tanksui užrakinti garažą, kad Batžmogis apie mus 
nesuuostų? 

— Kas žino, galbūt šiuo metu jis mus stebi? 

Detektyvas seržantas budriai apsižvalgė. 

— Aha, galbūt. 


Po dvidešimties minučių, parsigavęs į Džono gatvės nuovadą ir 
užsukęs į operacijų valdymo centrą, Greisas pirmiausia pranešė sidabri- 
niui ir bronziniams vadams, kad likusią dienos ir nakties dalį nederėtų 
nuleisti akių nuo bet kokio balto, į Rytinio kelio rajoną atklydusio „Ford 
Transit" furgono. Tuomet kreipėsi į visus miesto patrulius ir paprašė 
akylai dairytis naujo modelio baltų „Ford Transit“ furgonų. 

Jei tik jis neapsiriko, prieš dvylika metų užpuldamas auką Batžmo- 

gis irgi naudojosi baltu furgonu. Praudfuto išsakyta simetrijos teorija 
pasitvirtintų, jeigu nusikaltėlis taip elgtųsi ir šįvakar. 

Ar todėl iš bylos pašalinti konkretūs puslapiai, ėmė svarstyti Grei- 
sas. Susiję su liudininko parodymais apie baltą furgoną, kuriuo buvo 
pagrobta moteris? Ar juose slypi gyvybiškai svarbi informacija apie Bat- 
žmogio veiksmus? Apie modus operandi? Apie esminius automobilio 
požymius? 

Garažas kažkodėl nedavė jam ramybės ir apniko dirginančios min- 
tys. Jeigu nusikaltėlis išvairavo furgoną iš slėptuvės, kurių galų jis už- 
rakino visas keturias spynas? Juk ten nėra ką vogti, išskyrus bevertes 
numerio lenteles. 

Rojus Greisas niekaip nepajėgė išmąstyti logiško paaiškinimo. 


93 
Sausio 17-oji, šeštadienis 


Labiau už girtus keleivius Vaikautas nemėgo tiktai apsvaigusių nuo 
narkotikų. Ant užpakalinės sėdynės kiurksančiai merginai kone važiavo 
stogas. 

Ji vis pliurpė, pliurpė ir pliurpė. Spjaudėsi žodžiais nesustodama, 
nuo tada, kai sulaukęs iškvietimo turėjo važiuoti į Lansingą ir netoli pa- 
plūdimio ją paimti. Mergina turėjo ilgus, smailiomis sruogomis nutį- 
susius, pomidorų padažo ir žirnių sriubos spalvos plaukus. Burbuliavo 
nesąmonės ir avėjo klaikius batelius. Dvokė cigaretėmis, „Dolce 8 Ga- 
bbana Femme“ kvepalais ir atrodė susitaršiusi. Priminė iš šiukšlių kon- 
teinerio išgriebtą lėlę Barbę. 

Taksistas neabejojo, kad apkvaišusi klientė nė nepastebėtų, jeigu 
būtų nuvežta į mėnulį, tik jis pats nežinojo, kaip patekti į mėnulį. Kol 
kas šito neišmąstė. 

— Supranti, — tęsė ji, — mieste daug kam maga tave apiplėšti. Tu 
nori kokybiškos prekės. Prašai hero, o tau įbruka mėšlą, aha, mėšlą. Tau 
buvo taip nutikę? 

Vaikautas nesuvokė, ar panelė kalba į mobilųjį, su kuriuo nesiskyrė 

didžiąją kelionės dalį, ar šneka su juo. Todėl neatsiliepė. Viso labo suir- 
zęs pašnairavo į laikrodį. Išleidęs ją Kemptaune, sustabdys automobilį 
stovėjimo vietoje, nepaisydamas dispečerinės pranešimų palauks 19.00 
ir išgers arbatos. 

— Ar buvo? — garsiau paklausė keleivė. — Ką? 

Jis pajuto bakstelėjimą į nugarą. Nė kiek tuo neapsidžiaugė. Vai- 
kautui nepatikdavo, kai klientai jį liesdavo. Prieš savaitę vežė girtą vyrą, 
vis kvatojusį ir talžiusį jam petį. Įdomu, nejučia pagalvojo, kaip anas rea- 
guotų, jeigu jis iš bagažinės išsitrauktų sunkų kryžminį ratų veržliaraktį 
ir šiuo vožtų įkyruoliui per veidą? 

Ėmė spėlioti, kaip elgtųsi mergina, jo rankose pamačiusi ratų rak- 
tą. Sustoti ir iš bagažinės išsitraukti instrumentą galima be jokio vargo. 
Net ir pašventinta smūgiais ji turbūt liktų sėdėti salone ir nesiliautų ma- 
lusi liežuviu. Panašią sceną Vaikautas regėjo televizijos filme. 

Keleivė vėl jį pabaksnojo. 

— Ei, ar buvo? 

— Kas buvo? 

— O, velnias, tu nesiklausei. Ai, tiek to. Prakeikimas. Gal įjungtum 
kokią muziką? 

— Dydis ketvirtas? — pasiteiravo jis. 

— Dydis ketvirtas? Kieno dydis? 

— Batų. Toks jūsų dydis. 

— Kai nevairuoji taksi, dirbi batsiuviu? 

Jos apavas stačiai pasibaisėtinas. Be užkulnių, netikros leopardo 
odos, ties kraštais apibrizgęs. Vaikautas nusprendė, kad lengvai galėtų 
pribaigti šitą jauną moterį. Išties. Kuo lengviausiai. Nemalonius jausmus 
kurstė apsčiai keleivių, bet šią merginą jis mielai nudobtų pačią pirmą. 

Ne, taip elgtis nepatartina. Jei žudysi žmones, ir tave sugaus, patek- 
si į rimtą bėdą. Jis žiūrėdavo „CSI kriminalistus“ ir „Prikeliant mirusius“. 
Iš tų serialų daug ko įmanoma išmokti. Pavyzdžiui, kaip užmušti idiotę 
moterį idiotiškais plaukais, idiotiškai juodai nudažytais nagais ir iš tam- 
siai raudonų liemenėlės kaušelių kone virstančiomis krūtimis. 

Prie žiedo, išplitusio greta Braitono tilto, jis susuko vairą kairėn ir 
pajudėjo aplink Old Staino aikštę, o mergina netikėtai nuščiuvo. 

Gal perskaitė jo mintis, pasvarstė Vaikautas. 

Rojus Greisas, sėdintis kabinete, prišlietame prie Operacijų valdy- 
mo centro, dorojo šleikščiai glitų, beveik atšalusį kauburį keptų maka- 
ronų su vištiena ir krevetėmis, kurį atnešė kažkoks gerų norų kupinas 
pareigūnas. Jeigu nebūtų išbadėjęs, patiekalą būtų nusviedęs į šiukšlia- 
dėžę. Bet nuo ankstyvo ryto, kai užkirto dribsnių, nieko nevalgė, ir jam 
reikėjo ko nors, kas suteiktų energijos. 

Ties virtine garažų, išsirikiavusių už Mandalajaus daugiabučio, 
viešpatavo ramybė. Tačiau dėl spynų gausos ir kokybės jį tebegraužė dir- 
ginančios mintys. Pavaduotojas Rigas noriai sutiko, kad Darenas Spaise- 
ris atskleistų tiesą neinkriminuodamas savęs, bet Glenas Brensonas kol 
kas įsilaužėlio nerado. Greisas vylėsi, kad recidyvistas neketino jų įvelti 
į kokį nors makabrišką žaidimą. 

Plastikine šakute knaisiodamas maistą aliuminio folijos inde, vy- 
resnysis detektyvas neatplėšė akių nuo kompiuterio monitoriuje regimo 
tinklelio. Visi automobiliai ir trisdešimt penki operacijoje dalyvaujantys 
pareigūnai turėjo atsakiklius, nurodančius jų pozicijas kelių pėdų tikslu- 
mu. Jis paeiliui patikrino kiekvieno koordinates, tuomet žvilgtelėjo į ste- 
bėjimo kamerų filmuojamas gatves. Prie sienos pritvirtinti ekranai rodė 
kadrus, kuriuos transliavo naktinio matymo režimu veikiančios kame- 
ros — tokius pat ryškius, kaip ir įamžinti šviesią dieną. Mieste žmonių 
akivaizdžiai padaugėjo. Taip, vakar jie tūnojo namuose, bet šeštadienį, 
regis, vėl susiruošė pašėlti. 

Kramsnojant išdžiūvusią krevetę, traškėdama atgijo radijo stotelė 
ir pasigirdo susijaudinęs balsas: 

— Pastebėtas pirmasis objektas! Suka dešinėn, kartoju, suka deši- 
nėn į Edvardo gatvę! 

Pirmuoju objektu buvo pramintas Džonas Keridžas-Vaikautas: Ant- 
ruoju objektu ir kitais numeriais stebėtojai vadins įtarimą keliančius bal- 
tus furgonus arba pėsčiuosius. 

Greisas bemat nuleido aliuminio folijos indelį ir subarbeno per 
klaviatūrą, viename iš sienos monitorių įjungdamas vaizdą, kurį per- 

siuntė į Edvardo ir Old Staino gatvių sankirtą nukreipta kamera. Pama- 
tė, kaip iš jos akiračio išrūksta baltas „Peugeot universalas su turkio 
spalva nudažytais kapotu ir bagažine, kaip visi Braitono taksi. 

— Salone sėdi keleivė. Jis traukia į rytus, kartoju, į rytus! — išgirdo 
vyresnysis detektyvas. 

Po kelių sekundžių pastebėjo nediduką „Peugeot , lekiantį ta pačia 
kryptimi. Ekrano tinklelyje matomas atsakiklio signalas priklausė už- 
maskuotam policijos automobiliui Nr. 4. 

Jis įsijungė kitos stebėjimo kameros vaizdą ir išvydo taksi, riedan- 
tį per Egremont Pleiso gatvės sankryžą, ties kuria Edvardo gatvė virto 
Rytiniu keliu. 

“Maršrutas beveik identiškas vakarykščiam, pagalvojo Greisas. Jau- 
tė, kad šiandien Keridžo vairavimo maniera kiek kitokia, nors nepajėgė 
įvardyti konkrečių skirtumų. Kartu nerimavo, ar ne per daug pasitikėjo 
Praudfuto nuomone. 

Pakėlęs stacionaraus telefono ragelį, detektyvas kreipėsi į sidabrinį 
vadą: 

— Ar iš taksi bendrovės sužinojome jo kelionės tikslą? 

— Ne, šefe. Užmegzti ryšio su kompanija nebandėme, nes neno- 
rėjome, kad dispečerė įspėtų vairuotoją. Jeigu taksistas liks vietiniame 
rajone, mums pakaks žmonių, kad jo nepaleistume iš akių. 

— Gerai. 

Iš traškančio radijo telefono atsklido kitas įsiaudrinęs balsas: 

— Jis suka dešinėn, kartoju, dešinėn į... Kokia ten gatvė? Rodos, 
Montagiu. Taip, Montagiu! Sustoja! Atsiveria užpakalinės durelės! Ke- 
leivė išlipa laukan! O, Dieve, ji bėga! 

Jis prisistatė ankstyvą popietę, nes šalia merginos namų vylėsi rasti 


neužimtą mokamą stovėjimo vietą. Pro kurią ji praeidavo grįždama iš 
kikbokso treniruotės. 

Bet atvykus paaiškėjo, kad laisvų tarpų nėra. Todėl teko laukti kelio 
gale, ant geltonosios linijos. 

Į pietus nuo Rytinio kelio, pačiame gėjų bendruomenės centre 
plytintis rajonas panėšėjo į siaurų gatvelių labirintą, kuriame dunksojo 
sujungti, tarp studentų ir viengungių populiarūs dviejų ir trijų aukštų 
karalienės Viktorijos laikų namai. Šen bei ten į akis krito nekilnojamojo 
turto agentūrų reklamos, siūlančios pirkti arba išsinuomoti būstą. Abi- 
pus gatvės rikiavosi lengvieji automobiliai, daugiausia nedidukai ir pur- 
vini, taip pat vienas kitas furgonas. 

Jis lūkuriavo ilgiau nei valandą, beveik iki 15.30, kol pagaliau, dide- 
liam palengvėjimui, iš savo vietos išriedėjo senas aprūdijęs „Land Crui- 
ser. Spraga buvo vos per trisdešimt pėdų nutolusi nuo melsvo namo su 
erkeriais, kurio viršutinio aukšto bute gyveno Džesė Šeldon. Dievai jam 
šypsojosi! 

Aplinkybės susiklostė idealiai. Monetų pakako iki 18.30, kai jau 
nebereikėjo mokėti už automobilio stovėjimą. Dabar laikrodis rodė kaip 
tik po pusės septintos. 

Prieš valandą ir dešimt minučių šiltu treningu apsirengusi, į spor- 
tukus įsispyrusi Džesė išniro pro paradines duris ir praėjo pro šalį — 
drožė į kikbokso treniruotę, į kurią traukdavo kiekvieną šeštadienio po- 
pietę ir apie kurią tauškė savo „Facebook“ paskyroje. Pričiupti merginą 
buvo galima jau tada, bet atsisakyti progos privertė tamsos stygius ir 
gatvėje pasitaikantys praeiviai. 

Jis žinojo, jog Džesė skubės namo. Juk pranešė pasauliui, kad par- 
lėks iš treniruotės, idant išsipustytų puošniais drabužiais ir nusivestų 
Benediktą pirmą sykį pasimatyti su savo gimdytojais. 

Man be gaaaaalo neramu dėl susitikimo, rašė teisbuke. 

Kas, jei tėvams jis nepatiks? 

Džesė pridūrė, esą be gaaaaalo džiaugiasi įsigytais „Anya Hind- 
march“ bateliais. 

Jis irgi be gaaaaalo džiaugėsi nusipirktais „Anya Hindmarch“ aukš- 
takulniais, gulinčiais šalia, laukiančiais jos! Ir jam buvo be gaaaaalo ne- 
ramu. Bet maloniai, džiugiai, jaudriai neramu. 

Kur šivakar tu esi, vyresnysis detektyve Didžiapimpi Rojau Greisai? 

Ne čia, tiesa? Visiškai nenutuoki, kur manęs dairytis! Kaip visada! 

Jis pastatė furgoną taip, kad pro užpakalinį langą dengiančių užuo- 
laidų tarpelį galėtų stebėti, kaip Džesė artinasi. Nors tokios apsisaugoji- 
mo priemonės vargu ar išvis reikėjo. Nes tiek galinis, tiek šoniniai stiklai 
buvo taip užtamsinti, kad iš lauko įžiūrėti kabinos nepavyktų netgi vi- 
dury dienos. Klasikinių turistinių „Volkswagen“ furgonų gerbėjai nė už 
ką nepritartų langų tonavimui. Velniop juos. 

Dirstelėjęs į laikrodį jis užsitempė latekso pirštines, paslėpė viršu- 
galvį po beisbolo kepuraite ir prie akių prispaudė naktinio matymo re- 
žimu veikiančius žiūronus. Mergina bet kurią minutę turėtų išlėkti iš už 
kampo, kurį nuo paradinių jos namo durų skyrė du šimtai jardų. Bėg- 
dama Džesė įveiks atstumą per dvidešimt sekundžių. Žingsniuodama 
sugaiš truputėlį daugiau laiko. 

Svarbiausia, kad ji grįžtų vienui viena, o gatvėje nesišlaistytų 
Žmonės. 

Jeigu iškils kliūčių, prisireiks griebtis alternatyvaus plano, tai yra 
nutempti auką į jos namus. Bet tuomet bus sunkiau vėl išvilkti ją laukan 
ir įgrūsti į furgoną. Užduotis taps sudėtingesnė, bet vis vien įgyvendina- 
ma. Jis apmąstė ir tokį variantą. 

Mintyse dar sykį tikrinant, ar viskam pasiruošta, iš jaudulio kūnas 
sudrebėjo. Krūtinėje įnirtingai daužėsi širdis. Jis atidarė stumdomąsias du- 
ris, arčiau angos perkėlė netikrą, iš faneros pagamintą šaldytuvo imitaciją. 
Nusiėmė beisbolo kepuraitę, užsidėjo gobtuvą ir grąžino kepurę į vietą, 
snapeliu kaip įmanoma geriau užmaskuodamas kaukę. Tuomet nukreipė 
akis į batus, padėtus ant grindų. Identiškus tiems, kuriuos pirko Džesė. 

Taip, jis pasirengęs. Ketvirtadienį susimovė, bet šiandien išpuolį 
suplanavo kur kas kruopščiau — kaip įprastai. Neabejojo, kad atsižvelgė 
į menkiausius netikėtumus. 

— Ei! — įniršęs suriko Vaikautas. — Ei! Ei! 
Taksistas negalėjo patikėti savo akimis. Keleivė nusprendė sprukti 

nesusimokėjusi! Jis atvežė klientę iš paties Lansingo ir sustojo prie nuro- 
dyto namo, bet, užuot gavęs atlygį, dvidešimt keturis svarus, tepamatė, 
kaip ji atlapojo užpakalines duris ir paraitė kulnus. 

Na, jau ne! 

Virpėdamas iš įsiūčio, Vaikautas nusiplėšė saugos diržą, atšovė du- 
reles, išvirto laukan ir nuklupčiojo ant šaligatvio. Nepasivargino nei iš- 
jungti variklio, nei uždaryti automobilio — tiesiog leidosi įkandin spar- 
čiai tolstančios figūros. 

Mergina nuskuodė šlaitu žemyn, pasuko į platų, skaisčiau apšvies- 
tą, iš abiejų pusių restoranais ir parduotuvėmis apstatytą Šv. Jurgio kelią. 
Persekiodamas bėglę, porą kartų buvo priverstas mestis į šalį ir taip iš- 
vengti susidūrimo su praeiviais. Ji žvilgtelėjo per petį, staiga šovė skersai 
gatvės, priešais atvažiuojantį, signalu užkaukiantį autobusą. Nekreip- 
damas dėmesio į eismą, Vaikautas nėrė tarp autobuso ir šiam pavymui 
sekančio, stabdžiais žviegiančio automobilio. 

Atstumas mažėjo! 

Jis gailėjosi nesumąstęs pričiupti ratų rakto, kuriuo galėtų išversti 
ją iš kojų. 

Iki bėglės liko vos keletas jardų. 

Vienoje iš lankytų mokyklų Vaikautą vertė Žaisti regbį. Nors šio ne- 
pakentė, jis puikiai griaudavo varžovus. Taip šauniai, kad buvo pašalin- 
tas iš treniruočių, nes, kaip jam sakė, žalojo ir gąsdino kitus berniukus. 

Ji antrą sykį dirstelėjo pro petį. Gatvės žibinto nutviekstame veide 
atsispindėjo baimė. 

Įsukę į tamsią gyvenamąją gatvę jiedu driuokė link pajūrio kelio, 
Prieplaukos Promenados. Vaikautas negirdėjo iš užnugario atbildančių 
žingsnių, nematė priešais ją išdygusių dviejų vyrų šiltomis striukėmis ir 
džinsais. Savo dėmesį buvo sutelkęs vien tik į atlygį. 

Į dvidešimt keturis svarus. 

Klientė taip lengvai neišsisuks. 

Ji visai čia pat. 

Jau pasiekiama. 

Vaikautas griebė ją už peties. Išgirdo baimingą cyptelėjimą. 

Jo liemenį netikėtai įkalino it geležinės žnyplės tvirtos rankos. Tak- 

sistas plojosi veidu į asfaltą ir pajuto, kaip į nugarą įsirėžė svoris, iš plau- 
čių išmušęs oro atsargas. 

Kažkas užlaužė jam rankas. Riešus nutvilkė plieno šaltis. Pasigirdo 
vienas trekštelėjimas, paskui kitas. 

Jį šiurkščiai pakėlė nuo žemės. Veidą stačiai degino, kūną varstė 
sopuliai. 

Šalia stovėjo trys kasdieniškai apsirengę, sunkiai šnopuojantys vy- 
rai. Vienas iš trijulės skausmingai tvirtai gniaužė jo dilbį. 

— Džonai Keridžai, — prabilo, — jūs suimamas, nes esate įtaria- 
mas grasinimu lytine prievarta ir žaginimu. Kalbėti neprivalote, bet jei 
per apklausą neatskleisite detalių, kurias vėliau paminėsite per teismo 
procesą, tai gali pakenkti jūsų gynybai. Viską, ką pasakysite, vertinsime 
kaip parodymus. Aišku? 

Galų gale jis iš už kampo pastebėjo Džesę. Pro naktinio matymo 
žiūronus išvydo liekną figūrą, kuri žaliavo pilkuose tamsos atspalviuose. 

Sulaukęs lemtingojo momento, jis paniškai apsidairė. Bet išskyrus 
sparčiai besiartinančią merginą gatvėje nebuvo nė gyvos dvasios. | 

Jis atstūmė šonines duris, abiem rankomis įsikibo į netikrą šaldy- 
tuvą, atbulomis žengė ant šaligatvio ir suriko iš skausmo: 

— Ai, nugara, mano nugara! O, Dieve, padėkit! 

Džesė sustingo kaip įkalta, pamačiusi gremėzdišką, nugara į ją atsi- 
sukusią figūrą šilta striuke, džinsais ir beisbolo kepuraite. Žmogus laikė 
šaldytuvą, perpus ištrauktą iš „Volkswagen“ furgono. 

— O, Dieve! 

— Jums padėti? 

— Meldžiu, greičiau. Nes tuojau jį paleisiu. 

Mergina puolė į pagalbą, tačiau prisilietusi prie šaldytuvo suvokė, 
jog tas nė kiek neprimena buitinio prietaiso. 

Sprandą sugriebė ranka, kuri ją įstūmė į furgoną. Džesė nučiuožė 

grindimis, viršugalviu atsitrenkė į kietą objektą. Nespėjus atsigaivelėti, 
nugarą užgriuvo sunkus svoris, o prie veido prigludo kažkoks drėgnas, 
kokčiai salsvas daiktas, išspaudė ašaras ir nudilgino šnerves bei gerklę. 

Ją užvaldė siaubas. 

Džesė pasistengė prisiminti per treniruotes lavintus judesius. Kik- 
boksu susidomėjo neseniai, šioje srityje tebuvo naujokė, bet jau spėjo 
įsisąmoninti vieną iš esminių pamokymų. Prieš spirdama sulenk kelius. 
Spiriant paprastai, neužtektų galios. Pirmiausia būtina prie krūtinės 
pritraukti kelius ir tik tada paleisti į darbą kojas. Kosėdama, springda- 
ma seilėmis, mėgindama nealsuoti nuodingu, gomurį deginančiu oru, 
bet jau apkvaišusi, ji įspaudė alkūnes sau į šonkaulius ir apsivertė. Nors 
prieš akis liejosi vaizdas, Džesė sulenkė kelius ir iš visų jėgų spyrė. Pa- 
juto, kaip kojos į kažką tėškės. Išgirdo skausmingą kriokimą ir barškėji- 
mą, pašventino užpuoliką antru spyriu, iš jo gniaužtų išvadavo galvą ir 
persikreipė. Bet svaigulys stiprėjo, o jėgos seko. Veidą vėl užgulė bjauriai 
saldi, akis svilinanti drėgmė. Ji pasirito ant šono, papurtė galvą ir dar 
smarkiau apdujusi spyrė abiem kojomis. 

Nugarą spaudęs svoris atšlijo. Pastumtos užsitrenkė durys. Mergi- 
na pabandė atsistoti. Prieš save išvydo kaukę ir pro plyšelius į ją spok- 
sančias akis. Norėjo surikti, tačiau smegenys tarytum veikė sulėtintu 
režimu ir buvo atkirstos nuo burnos. Pro lūpas neišsprūdo joks garsas. 
Džesė stebeilijosi į juodą kaukę išskydusiais kontūrais, mėgino suprasti, 
kas čia vyksta, bet galvoje viskas sukosi verpetais. Į sąmonės gelmes įsi- 
skverbė pykinantis kvaitulys. 

Veidą trečiąsyk nutvilkė šleikšti gelianti drėgmė. 

Ji suglebo. Paniro į tamsų sūkurį. Spiralėmis nuskriejo į jo gilumą. 
Prasmego tuštumoje. 

Braitono nuovados Operacijų valdymo centre vyravo kone šven- 
tiška nuotaika. Rojus Greisas liepė žvalgybinei komandai skirstytis ir 


352 PETER JAMES * MIRTIES GLĖBY 


keliauti namo. Tačiau bendradarbius apėmusio palengvėjimo nejautė ir 
žinojo, kad pats darbą baigs dar negreitai. 

Džonas Keridžas-Vaikautas nuo pat pradžių nedavė jam ramy- 
bės. Tą veikėją jie paleido per lengvai, deramai neapklausę ir neatlikę 
kruopštaus tyrimo. Laimei, iškrypėlį pavyko areštuoti anksčiau, nei jis 
spėjo nuskriausti kitą auką, antraip policija būtų pasirodžiusi kaip visiš- 
kai nukvakusių pusgalvių šutvė. 

Ką gi, sulaikytajam bus užduoti rimti klausimai, į kuriuos jis turės 
pateikti velniškai gerus atsakymus. 

Vyresnysis detektyvas keikė save už tai, kad įsakė Normanui Po- 
tingui surengti pirminę apklausą ir noriai pritarė jo sprendimui paleis- 
ti Džoną Keridžą. Nuo šiol ketino asmeniškai prisidėti prie įtariamojo 
kvotos planavimo ir jos proceso. 

Įtemptai mąstydamas Greisas apleido Braitono centrinę nuovadą 
ir patraukė į kardomąjį kalėjimą, stūksantį už Sasekso kriminalinio sky- 
riaus — ten buvo nugabentas Keridžas. Nujautė, kad jam bet kurią aki- 
mirką gali paskambinti Kevinas Spinela iš Argus laikraščio. 

Po 19.00 jo vairuojamas „Ford Focus“ universalas sustojo priešais 
pailgą dviaukštį Kriminalinio skyriaus pastatą. Greisas paskambino 
Kleo, pažadėjo, jei pasiseks, grįžti namo anksčiau nei tikėjosi, bent jau 
prieš vidurnaktį, ir išlipo laukan. Tuo pat metu suzirzė mobilusis. Tačiau 
skambino ne Spinela, o Robas Lytas, budintis inspektorius, prižiūrin- 
tis visus mieste nutinkančius pavojingus incidentus, — šaltakraujiškas, 
savo darbą puikiai išmanantis pareigūnas. 

— Sere, nežinau, ar šis įvykis susijęs su jūsų byla, bet iš Rytinio sek- 
toriaus man ką tik pranešė, kad patrulio automobilis atvažiavo į nuošalų 
ūkį šiauriau Pečemo, kur dega furgonas. 

Greisas susiraukė. 

— Ką sužinojote apie automobilį? 

— Regis, jis liepsnoja kurį laiką — gerokai išdegė. Ugniagesių ko- 
manda jau skuba į vietą. Nusprendžiau, kad jus tai sudomins, nes nu- 
kentėjo šiuolaikinio modelio „Ford Transit“. Perspėjote, jog panašaus 
ieškote. 

Naujienos pakurstė Rojui nerimą. 

— Aukų yra? 

— Kabina, rodos, tuščia. 

— Nuo furgono niekas nebėgo? 

— Ne. 

— Iš numerio ką nors išsiaiškinote? 

— Kaip man sakė, jo lentelės nepataisomai susvilusios. 

— Supratau, ačiū. Mūsų įtariamasis sulaikytas. Galimas daiktas, 
kad incidentas neturi nieko bendra su tyrimu. Bet informuokite mane, 
kaip klostysis įvykiai. 

— Gerai, sere. 

Greisas baigė kalbėti telefonu, pro paradines duris įžengė į valdy- 
bos pastatą ir linktelėjimu pasisveikino su naktiniu budėtoju. 

— Labas, Dankanai. Kaip sekasi lakstyti? 

Aukštas, atletiškas keturiasdešimt vienerių metų vyras išdidžiai 
nusišypsojo. 

— Aną savaitę įveikiau pusmaratonį. Finišą pasiekiau septyniolik- 
tas iš septynių šimtų. 

— Nuostabu! 

— Šįmet ruošiuosi Londono maratonui. Gal įšnekinčiau prisidėti 
prie rėmėjų — finansiškai padėti Šv. Vilfrido slaugos namams? 

— Žinoma! 

Vyresnysis detektyvas pasiekė užpakalinę statinio dalį, išniro lau- 
kan ir nužingsniavo per kiemą. Praėjo pro ratuotus šiukšlių konteine- 
rius, nuolat čia stovinčius NVT automobilius ir užsikorė ant stataus šlai- 
to, vedančio kardomojo kalėjimo link. Vos tik prispaudė raktą-kortelę 
prie duryse įmontuoto apsaugos skenerio, antrąkart per kelias minutes 
suskambo mobilusis. 

Vėl skambino inspektorius Robas Lytas. 

— Sere, pamaniau, kad reikėtų tučtuojau su jumis susisiekti. 
Nors Batžmogį areštavote, vienas iš patruliuojančių automobilių su- 
laukė pirmo lygio signalo ir turėjo nukakti į Kemptauną, Sudli Pleiso 
gatvę. 

Tai buvo aukščiausio laipsnio pavojaus signalas ir į jį reikėjo re- 
aguoti nedelsiant. Greisas žinojo, kad Sudli Pleiso gatvė driekėsi šiek 

tiek į pietus nuo Rytinio kelio. Lyto tonas maloniai nenuteikė. Upą dar 
stipriau numušė budinčio inspektoriaus perduota informacija. 

— Vietinė gyventoja pro langą matė, kaip moteris priešinasi vyrui 
prie šaldytuvo. 

— Šaldytuvo? 

— Šaldytuvas buvo kažkokiame furgone — lyg ir turistiniame. Liu- 
dininkė ne itin gerai nusimano apie automobilius, todėl modelio pasa- 
kyti negalėjo. Regis, vyriškis jai smogė ir dideliu greičiu nuvažiavo. 

— Kartu su ja? 

— Taip. 

— Kada? 

— Maždaug prieš trisdešimt penkias minutes, iš karto po pusės 
septintos. 

— Jis jau gali būti bet kur. Numerį įžiūrėti pavyko? 

— Ne. Šį incidentą laikau tikėtinu pagrobimu, todėl tą dalį šaligat- 
vio atitvėriau. Eismo priežiūros pareigūnams liepiau stabdyti kiekvieną 
mieste pastebėtą turistinį furgoną. Ir mes patikrinsime, ką rodo vaizdo 
kameros. 

— Gerai. Tik nesuprantu, kodėl kreipėtės į mane. Asmuo, įtaria- 
mas Batžmogio nusikaltimais, sulaikytas. Kaip tik rengiuosi su juo pa- 
simatyti. 

— Sere, įvykis gali jums rūpėti dėl tam tikros priežasties. — Ly- 
tas padvejojo ir pratęsė: — Ten nusigavę mano pareigūnai ant šaligatvio 
rado moterišką batelį. 

— Ojei konkrečiau? 

— Iš pirmo žvilgsnio naują. Juodą, lakinį, aukštu kulniuku. Anot 
liudininkės, jis iškrito iš furgono. 

Detektyvo paširdžius nudiegė kryčio pojūtis. Galvoje susijaukė 
mintys. Juk Batžmogis areštuotas. Kaip tik šiuo metu Džonas Keridžas 
registruojamas kardomajame kalėjime. 

Bet Greisas neapsidžiaugė sulaukęs pranešimo apie degantį fur- 
goną. 

Ir jam dar labiau nepatiko žinia apie naująjį incidentą. 

99 
Sausio 17-oji, šeštadienis 


„Sasekso nuotolinės priežiūros tarnyboje“, stebėjimo kamerų pa- 
talpoje, Danstanas Kristmasas pasimuistė, nedrįsdamas nuo kėdės at- 
plėšti dvidešimt stonų sveriančios savo masės, kad nenuskambėtų pa- 
vojaus signalas. Dar tik 20.30. Prakeikimas. Iki kitos penkias minutes 
trunkančios pertraukėlės reikės laukti pusantros valandos. 

Naktinių budėjimų jis turėjo išvengti artimiausias dvi savaites, ta- 
čiau sergantį kolegą sutiko pakeisti dėl gerai apmokamų viršvalandžių. 
Užuot šliaužęs vėžlio žingsniu, laikas, regis, išvis sustojo. Gal net ėmė 
slinkti atgal, kaip fantastiniame, neseniai per „Sky“ kanalą matytame fil- 
me. Naktis žadėjo būti ilga. 

Tiesa, nuotaiką pakėlė mintys apie pinigus. Ponas Starlingas gal ir 
keistas viršininkas, bet mokėdavo gerai. Kristmasas čia gaudavo gerokai 
didesnį atlyginimą nei ankstesniame darbe Gatviko oro uoste, kur rent- 
genu tirdavo bagažo turinį. 

Jis pasilenkė į priekį, iš gigantiško pakelio ištraukė saują „Doritos“ 
traškučių, sukramtė juos, nuplovė gurkšniu, sriūbtelėtu iš dviejų litrų 
kokakolos butelio, ir atsiraugėjo. Žvilgsniu, kaip įprastai, permetė visus 
dvidešimt ekranų, ranką laikydamas prie mikrofono mygtuko tam atve- 
jui, jeigu įžiūrėtų kokį įsibrovėlį. Nr. 17, neveikęs nuo naktinės pamai- 
nos pradžios, iki šiol nerodė jokių gyvybės pėdsakų. Jo kameros buvo 
įtaisytos Šorehamo cemento gamykloje, kur Kristmaso tėvukas dirbo 
vairuotoju. 

Operatorius nuspaudė valdymo jungiklį, kad monitoriuje pakeistų 
vaizdą — galbūt sugedo tik viena iš tenykščių dvidešimt šešių kamerų. 
Bet ekranas nenušvito. Pakėlęs telefono ragelį jis susisiekė su naktiniu 
techniku. 

— Labas, Rėjau. Čia Danstanas iš antrojo stebėjimo kambario. Nuo 
tada, kai atėjau į darbą, septynioliktas ekranas taip ir neįsijungė. 

— Tiesiog vykdome pono Starlingo instrukcijas, — atsakė techni- 
kas. — Klientas neapmokėjo sąskaitos. Jei neklystu, jau už keturis mė- 

nesius. Ponas Starlingas trumpam nutraukė paslaugų teikimą. Nėra dėl 
ko jaudintis. 

— Supratau. Ačiū, — padėkojo Danstanas Kristmasas. 

Ir vėl į burną įsimetė „Doritos“ traškučių. 


100 
Sausio 17-oji, šeštadienis 


Atsipeikėti Džesę privertė siaubingas skausmas, kokį sukeltų smil- 
kinius knežinantys spaustuvai. Sekundę ji visiškai nesiorientavo aplin- 
koje ir nenutuokė, kur esanti. 

Benedikto kambaryje? 

Galvoje vyravo svaigulys, skrandį traukė šleikštulio pojūtis. Kas 
vakar nutiko? Kas įvyko per pobūvį? Ar ji prisigėrė? 

Kūną netikėtai sudrebino stiprus krestelėjimas. Iš apačios sklido 
nuolatinis šaižus gausmas. Ausis pasiekė variklio plerpimas. 

Pykinimas sustiprėjo. Nedaug trūko, kad ji apsivemtų. 

Džesę vėl sukratė. Ir trečią sykį. Pasigirdo pokšėjimai, primenantys 
atvirų durų trenksmus. Į širdį įsismelkė baimė. Kažkas čia ne taip — bai- 
siai ne taip. Sąmonei šviesėjant, sugrįžo prisiminimai, kurie atsruveno 
pamažu, nenoriai, tartum braudamiesi pro užtvarą. 

Ji neįstengė pakrutinti nei rankų, nei kojų. Baimė stiprėjo. Džesė | 
tysojo veidu į kietą, be paliovos kratomą pagrindą. Dėl užgultos nosies 
vis sunkiau alsavo. Desperatiškai bandydama įtraukti oro pro lūpas sup- 
rato, kad šios užklijuotos. Įkvėpti nesugebėjo ir pro šnerves. Surikusi 
teišgirdo duslią aimaną ir pajuto, kaip garsas aidu atsimušė nuo vidinių 
burnos paviršių. 

Panikuodama, drebėdama, gaudydama orą, ji sušnarpštė smar- 
kiau. Bet į plaučius prasisunkė per mažai deguonies. Džesė rangėsi, de- 
javo ir vartėsi vis šniurkšdama, šniurkšdama, šniurkšdama, stengdamasi 
įkvėpti, kone alpdama. Tačiau padrybsojus ant nugaros šnervės šiek tiek 
prasivalė. Panika kiek atlėgo. Ji keletą kartų giliai įtraukė oro, nežymiai 
aprimo ir vėl užrėkė. Deja, garsai liko įkalinti ryklėje. 

Tamsybes išsklaidė ryški šviesa, ir regėjimo lauke ūmai pasirodė 
transporto priemonės stogas. Po akimirkos vėl pakibo juoduma. 

Sulig antru švytėjimo protrūkiu ji įžiūrėjo vairuotojo vietoje su- 
sikūprinusią figūrą, vien tik pečius ir beisbolo kepuraite pridengtą pa- 
kaušį. Spindesys išblėso, bet jį netrukus pakeitė kitas. Tai priešakiniai 
artėjančių automobilių žibintai, susigaudė Džesė. 

Staiga, kažkokiam automobiliui juos aplenkiant, šviesa atplūdo iš 
dešinės. Vieną sekundės dalelę vidiniame veidrodėlyje šmėstelėjo vai- 
ruotojo veido fragmentas. Iš siaubo ji suakmenėjo. Nepažįstamasis vis 
dar slėpėsi po juoda kauke. 

Ir žvelgė tiesiai į ją. 

— Gulėk ir mėgaukis kelione, — ištarė geibiu, bejausmiu balsu. 

Mergina dar kartą pabandė prabilti. Mėgino judinti rankas, bet 
riešai buvo standžiai supančioti už nugaros, ir ji nerado nieko, už ko 
galėtų nusistverti. Pastangos pakrutinti kojas irgi nuėjo niekais, nes jas 
sakytum kažkas suvirino ties kulkšnimis ir keliais. 

Kiek dabar valandų? Kiek laiko čia pratūnota? Kada... 

Jai derėtų būti pokylyje. Benediktą supažindinti su savo tėvais. My- 
limasis rengėsi atvažiuoti ir ją paimti. Ką šiuo metu galvoja? Ką veikia? 
Stovi prie namo ir spaudžia jos buto skambutį? Skambina telefonu? Kai 
kabiną vėl nutvieskė priešakinės automobilio šviesos, Džesė apsidairė. 
Išvydo kažką panašaus į virtuvėlės sekciją. Spintutės durelės maskatavo- 
si, bumbsėjo, bet neužsidarė. Greitis nelauktai ėmė mažėti. Trekštelėjo 
perjungiama pavarų svirtis, čeksėti suskato posūkio signalas. 

Širdyje išsikerojo dar stipresnė baimė. Kurgi jie keliauja? 

Nelauktai atvilnijo tylus sirenos staugimas. Sklindantis iš užnu- 
gario. Ir nenumaldomai garsėjantis! Džesės nuotaika pakilo, šovė į pa- 
danges. O taip! Neradęs jos namuose Benediktas iškvietė policiją. Pa- 
reigūnai tuojau sustabdys automobilį. Ir jai nebegrės joks pavojus. Ačiū 
Dievui! Ačiū Dievui! 

Į vidinę furgono erdvę įsiskverbė žydros šviesos atraižos, kurios 
tarsi krito nuo sudužusio sietyno, orą perskrodė sirenos gausmas. Bet 
švyturėlių mėlis netikėtai išbluko, o kaukimas nutolo. 

Ne, idiotai, ne, ne, ne, ne, ne. Prašau! Grįžkite! Maldauju, grįžkite! 

Ji nučiuožė į kairę pusę, nes furgonas ūmai pasuko dešinėn. Kėbulą 

du kartus įnirtingai pakratė, ir automobilis sustojo. Pasigirdo užtraukia- 
mo rankinio stabdžio čerškesys. 

Maldauju, grįžkite! 

Akis trumpam apžlibino žibintuvėlio šviesa. 

— Mes beveik vietoje, — tarė vyriškis. 

Jam nukreipus spindulį į šoną, Džesė tepamatė akis, slypinčias už 
gobtuvo plyšelių. Bandė jo paklausti: „Kas jūs toks? Ko norite? Kodėl 
mane pagrobėte?“ Bet išspaudė tiktai aidintį vaitojimą, tarytum duslią 
rūko sirenos dejonę. 

Ji girdėjo, kaip atsivėrė vairuotojo durelės. Girdėjo laisvąja eiga dir- 
bančio variklio burzgimą. Girdėjo sužvangantį metalą, turbūt grandinę, 
ir aprūdijusių vyrių girgždėjimą. Atsidarė vartai? 

Iš lauko vilnijančius garsus pakeitė kitas. Pažįstamas šaižus dūz- 
gimas. Džesę perliejo viltis. Mobilusis! Kurį prieš kikbokso treniruotę 
perjungė į nebylų vibracinį režimą. Regis, aparatas kažkur priešakyje. 
Ant keleivio sėdynės? 

O, Dieve, kas ten skambina? Benediktas? Spėlioja, kur ji prapuolė? 
Po keturių zvimbtelėjimų telefone automatiškai įsijungė balso paštas. 

Po kelių sekundžių vyriškis šoko atgal į kabiną, kiek pavažiavo į 
priekį ir nėrė laukan, vėl palikęs variklį veikti laisvąja eiga. Antrąsyk 
sugirgždėjo vyriai ir pažvangėjo metalinė grandinė. Kad ir kur jie at- 
važiavo, dabar furgonas stovi kitoje vartų pusėje, perprato ji jausdama, 
kaip siaubas skverbiasi į širdies gilumą. Automobilis atsidūrė privačio- 
je teritorijoje. Į kurią policijos patrulis neužsuks. Burna perdžiūvo, o 
gerkle ėmė kilti aitrus, kartus tulžies gumulas. Baimindamasi apsivemti 
Džesė jį nurijo. 

Kėbulą krestelėjo, netrukus vėl supurtė, dėl greitį ribojančių kau- 
burių, šovė mintis jai į galvą, — tuomet furgonas patraukė šlaitu žemyn, 
todėl Džesė nušliuožė į priekį ir petimi skausmingai į kažką atsitrenkė, 
bet po akimirkos kitos bejėgiškai nuslydo atgal, nes automobilis pasuko 
įkalnėn. Galop nuurzgė horizontaliu paviršiumi, tik retsykiais sutrink- 
sėdamas, matyt, pervažiuodamas jungiamąsias betono plokščių linijas. 
Aplinkui viešpatavo aklina tamsa — vairuotojas, rodės, buvo išjungęs 
žibintus. 

Siaubas trumpam užleido vietą pykčiui, o šį pakeitė laukinis įniršis. 

Išleisk mane! Išleisk mane! Atrišk mane! Šunsnuki, tu neturi teisės taip 
elgtis su manimi! Ji iš visų jėgų suskato trūkčioti riešus bei dilbius, kraty- 
tis ir blaškytis, bet pančiai neatsileido nė per nago juodymą. 

Džesė suglebo, pro šnerves šniurkštė orą, jautė, kaip akyse tven- 
kiasi ašaros. Šįvakar turėjo dalyvauti šokių pobūvyje. Pasipuošti nuos- 
tabia suknele, apsiauti naujuosius batelius, laikyti mylimąjį už rankos, 
sąmojingai plepėti su tėvais, palenkti tuodu savo pusėn — ji neabejojo, 
jog taip ir būtų nutikę. Benediktas klaikiai nervinosi. Džesė tikino, esą 
gimdytojai juo susižavės. Motina bemat jį pamėgs, o tėtis... Na, iš pirmo 
žvilgsnio tėtis atrodė griežtas, bet iš tiesų buvo švelniasielis. Tėvai tave 
pamils, prižadėjo ji. 

Aha, bet simpatijos išgaruos, vos tik jie išsiaiškins, kad nesu žydas. 

Furgonas burzgė pirmyn. Dabar jie suko kairėn. Trumpam užsižie- 
bė priešakinės šviesos, ir mergina pamatė sieną, kuri priklausė aukštai, 
apleistai, pailgai struktūrai išdaužtais langais. Džesę perrėžė ledinio oro 
sūkurys, nes vaizdas priminė pastatą iš filmo „Nakvynės namai“ — ten 
nutrenktus nekaltus žmones mirtinai užkankindavo turtingi, tokiam 
malonumui pinigų negailintys sadistai. 

Jos vaizduotė įsišėlo. Džesė dievino siaubo žanrą. Ir dabar tepajėgė 
galvoti apie regėtus filmus, kuriuose psichopatai grobdavo, maitodavo 
ir žudydavo aukas. Tokius filmus kaip „Ėriukų tylėjimas“, „Kruvinosios 
skerdynės Teksase“, „Ir kalnai turi akis“. 

Iš baimės smegenys vis aptemdavo, ir minčių eiga trūkinėjo. Ji al- 
savo trumpais, čaižiais, paniškais kvėpsniais, širdis trankėsi kaip paklai- 
kusi, viduje kunkuliavo pyktis. 

Furgonas stabtelėjo. Jis vėl išlipo laukan. Sugriaudėjo geležinės du- 
rys, į kietą paviršių šiurpiai sudžeržgė metalas. Vyriškis grįžo į kabiną, 
uždarė dureles ir įjungęs šviesas nuvairavo ratus pirmyn. 

Jį būtina kaip nors prašnekinti. 

Kitapus priešakinio lango atsivėręs vaizdas liudijo, kad jie pateko į 
didžiulį, nebenaudojamą pramoninį statinį, augumo sulig keliais orlai- 
vių angarais. Žibintai porą sekundžių apšvietė aukštai ant sienų pritvir- 
tintą plieninį taką su turėklais ir kažką panašaus į milžiniškus, dulkėtus, 
tolybėn nutįstančius „Apollo“ raketinio kuro cilindrus, kuriuos prilaikė 
iš plieno ir betono suręstos masyvios atramos. Jiems pasisukus, Džesės 

akiratyje pasirodė bėgiai, pranykstantys dulkėse bei skaldoje, ir surūdi- 
jęs, grafičiais išmargintas parduotuvės vežimėlis, kurio iš pažiūros nie- 
kas nejudino ištisus dešimtmečius. | 

Automobilis sustingo. 

Apimta klaiko ji taip virpėjo, kad neįstengė blaiviai mąstyti. 

Nepažįstamasis žengė pro duris, užgesino variklį ir kažkur pasiša- 
lino. Garsiai sudejavo metalas, nuskambėjo skardus žvangesys, po kurio 
sekė duslus, lyg ir grandinės džeržgėjimas. Jis grįžo prie furgono. Atida- 
rė stumiamąsias duris ir įsiropštė į užpakalinę kabinos dalį. Žibintuvė- 
liu nutvieskė jos veidą, paskui visą kūną. Džesė dėbsojo į kaukėtą veidą 
drebėdama iš siaubo. 

Gal derėtų jam įspirti, sąmonėje šmėstelėjo beprotiška mintis. Nors 
kojos įkalintos pančiuose, sulenkti kelius ir smogti pagrobėjui įmano- 
ma, bet jei sykiu nepavyktų išvaduoti rankų, kokia iš to būtų nauda? Jis 
viso labo įnirštų. 

Tą žmogų reikia prakalbinti. Džesė atsiminė patarimus iš visų skai- 
tytų straipsnių apie nelaisvėje išgyvenusius įkaitus. Jei užmegsi ryšį su 
pagrobėju, jam bus sunkiau tave nuskriausti. Todėl derėjo kaip nors at- 
sikratyti burnos kamšalu. Pašnekėti su juo. Atvesti į protą. Sužinoti, ko 
jis nori. 

— Be reikalo tu man spyrei, — nelauktai prabilo vyriškis. — Aš 
tau nupirkau naujus gražius batelius, lygiai tokius pat, kokius ruošeisi 
avėti šį vakarą, supažindindama Benediktą su savo tėvais. Jūs, moterys, 
niekuo tarpusavyje nesiskiriate. Seksualiais daikčiukais suviliojate vyrą, 
o po dešimties metų tampate riebiomis, celiulitinėmis pabaisomis nuka- 
rusiais pilvais. Turėsiu tave pamokyti, net jeigu teks naudotis vienu batu. 

Ji pabandė atsakyti. 

Kaukėtasis pasilenkė, staigiu judesiu apvertė ją ant pilvo, atsisėdo 
ant kojų, savo svoriu skausmingai prikaustydamas jas prie grindų. Kaž- 
kuo apvijo ir suveržė kulkšnis. Jam atsistojus, mergina pajuto, kaip jos 
kojos šastelėjo kairėn, ir po akimirkos buvo patrauktos į dešinę. Perniek 
nuėjo bet kokios pastangos pakrutinti galūnes. 

Žvangant metalui, Džesės kaklą įsupo šaltas, tvirtas, standus žie- 
das. Veriantis spragt bylojo, kad vyriškis užšovė spyną. Dar po sekundės 
patempė jos galvą į priekį ir dešinėn. Ausis vėl pasiekė rakinamos spy- 

nos spragtelėjimas. Pagrobėjas trūktelėjo aukos galvą kairėn. Pasigirdo 
trečias spragt. 

Tarsi ant viduramžių kankinimų suolo ištiesta Džesė negalėjo pa- 
judinti nei galvos, nei rankų ar kojų. Ji mėgino įkvėpti oro, bet nosį vėl 
užgulė. Kūną nukratė stiprėjanti panika. 

— Man metas keliauti, — tarė jis. — Esu laukiamas prie vakarienės 
stalo. Pasimatysime rytoj. Hasta la vista! 

Baimės užlieta mergina sudejavo. Ne, prašau, bandė maldingai iš- 
stenėti. Nepalikite manęs veidu į grindis. Aš negaliu alsuoti. Mane kanki- 
na klaustrofobija. Prašau... 

Užsidarė stumdomosios durys. 

Subildėjo žingsniai. Atokiau kažkas drykstelėjo, paskui nuaidėjo 
metalo gausmas. 

Griausmingai atgijo motociklas, kurio riaumojimas nutolo ir spar- 
čiai išblėso. Įtempusi ausis, virpėdama iš siaubo, gaudydama orą ji staiga 
pajautė, kaip ties kirkšnimis ir šlaunimis išplito nemaloni šiluma. 


101 
Sausio 17-oji, šeštadienis 


Rojus Greisas sėdėjo nedideliame kardomojo kalėjimo apklausos 
kambaryje drauge su detektyvu konstebliu Maiklu Formanu, kaip ir jis 
„pats, apmokytu atitinkamai bendrauti su liudininkais ir įtariamaisiais. 
Bet dabar iš mokslų nebuvo jokios naudos, nes Džonas Keridžas atsitvė- 
rė „Jokių komentarų“ siena. Padedant įžūliajam advokatui Kenui Eiko- 
tui, kuris jiems nė kiek nepagelbėjo. 

Ant stalo kėpsojo magnetofonas su trimis tuščiomis kasetėmis. 
Nuo sienų aukštybių lyg smalsaujantys paukščiai į ketvertuką spitrijosi 
dviejų stebėjimo kamerų objektyvai. Patalpoje buvo pakibusi įtampos 
atmosfera. Greisas jautėsi kraugeriškai nusiteikęs. Nuoširdžiai troško iš- 
tiesti rankas virš siauro stalo, griebti Džoną Keridžą už kaklo, tol dusinti 
šūdžių, kol tas iškosėtų tiesą, ir velniop jo neįgalumą. 

Kenas Eikotas informavo, esą klientas yra autistas. Džonui Keri- 

džui, vis reikalaujančiam, kad jį vadintų Vaikautu, diagnozuotas Asper- 
gerio sindromas. Klientas jam teigė, jog vijosi nesusimokėjusią keleivę. 
Akivaizdu, kad sulaikyti derėtų būtent ją, o ne poną Keridžą, kuris dėl 
savo negalios diskriminuojamas ir persekiojamas. Pokalbyje privalo da- 
lyvauti medikas ekspertas, antraip jo klientas nieko nekomentuos. 

Vyresnysis detektyvas nusprendė, jog dabar mielai prismaugtų 
ir sumautą Keną Eikotą. Jis dėbtelėjo į išsičiustijusį teisininką dailiais 
marškiniais, kaklaraiščiu ir elegantiškai pasiūtu švarku, netgi užuo- 
dė advokato odekolono kvapą. Nors taip pat kostiumuotas ir pasirišęs 
kaklaraištį, klientas savo ruožtu atrodė apgailėtinai. Trumpus tamsius 
plaukus Keridžas šukuodavosi į priekį; keistą susirūpinimą spinduliuo- 
jantis veidas gal ir trauktų aplinkinių žvilgsnius, jei ne per arti viena 
kitos įspraustos akys. Jis buvo kaulėtas, nulinkusiais pečiais ir, regis, nie- 
kaip nepajėgė nusėdėti ramiai. Nenustygo vietoje it nuobodžiaujantis 
moksleivis. 

— Jau devinta valanda, — tarė Eikotas. — Mano klientui reikia 
puodelio arbatos. Privalo ją gerti sulig kiekviena valanda. Tai ritualas. 

— Turiu naujienų jūsų klientui, — atsiliepė Greisas, pabrėžtinai 
žiūrėdamas į Keridžą. — Čia ne „Ritz-Carlton“ viešbutis. Arbatos gaus 
čionykštėje įstaigoje netradiciniu laiku, jei ir kai nutarsiu suteikti leidi- 
mą. Jeigu jūsų klientas būtų paslaugesnis — arba jeigu jo advokatas būtų 
paslaugesnis, — tuomet, esu tikras, aptarnavimo kokybė pagerėtų.. 

— Kaip sakiau, mano klientas nieko nekomentuos. 

— Man reikalinga arbata, — staiga prabilo Vaikautas. 

Greisas atsigręžė į sulaikytąjį. 

— Ji atsiras tik man leidus. 

— Privalau išgerti arbatos lygiai devintą valandą. 

Vyresnysis detektyvas į jį įsistebeilijo. Stojo trumpa tylos pauzė, po 
kurios Greisui į akis žiopsantis Vaikautas paklausė: 

— Jūsų namuose tualeto bakelis sumontuotas aukštai ar žemai? 

Taksisto balse nuskambėjusios pažeidžiamumo gaidos Greisą su- 
trikdė. Nuo tada, kai prieš dvi valandas policijai pranešė apie pagrobimą 
Kemptaune, ir ant šaligatvio, kur jis tariamai įvyko, buvo rastas batelis, 
incidentą papildė naujos aplinkybės. Praėjus pusvalandžiui nuo moters 
dingimo, jaunas vyriškis atvažiavo pasiimti sužadėtinės, su kuria ketino 

dalyvauti oficialiame pobūvyje, bet į durų skambutį mergina neatsilie- 
pė. Mėginant su ja susisiekti mobiliuoju, viso labo įsijungė balso paštas. 

Kaip jau pavyko nustatyti, paskutinis pražuvėlę matė kikbokso 
treneris. Jis tikino, kad sporto salėje mergina buvo puikios nuotaikos, 
nekantraudama laukė pokylio, nors kartu jaudinosi, nes ruošėsi tėvams 
pristatyti sužadėtinį. 

Galimas daiktas, ji pabūgo ir dėjo į kulnus, mąstė Greisas. Antra 
vertus, toji jauna moteris nepriminė žmogaus, kuri apviltų mylimąjį ir 
savo artimuosius. Kuo daugiau žinių pasiekdavo vyresnįjį detektyvą, tuo 
labiau jis nerimavo dėl scenarijaus eigos. Ir vis smarkiau niršo. 

Niršo dėl pasipūtėliško Keno Eikoto elgesio. 

Niršo ant nemalonaus įtariamojo, pasislėpusio už „Jokių komenta- 
rų ir savo būklės sienos. Greisas pažinojo Aspergerio sindromą turintį 
berniuką, jųdviejų su Sende draugų, kolegos policininko ir jo sutuokti- 
nės, paauglį sūnų. Keistą, bet mielą berniuką, pakvaišusį dėl baterijos 
elementų. Neįstengiantį perprasti žmonių, stokojantį socialinių įgūdžių. 
Tam tikrais atvejais sunkiai atskiriantį gerą elgesį nuo blogo. Bet, Rojaus 
nuomone, gebantį nubrėžti ribą tarp gėrio ir blogio, kai kalba pakrypda- 
vo apie tokius rimtus dalykus kaip žaginimas arba žmogžudystė. 

— Kodėl domitės tualetais? — Keridžo paklausė jis. 

— Klozetų bakelių grandinėlėmis! Surinkau jų kolekciją. Kada 
nors galėčiau jums parodyti. 

— Taip, man būtų įdomu. 

Eikotas smaigstė Greisą akimis. 

— Jūs taip ir nepasakėte, — tęsė Keridžas, — kur jūsų namuose 
įtaisytas tualeto bakelis. Aukštai ar žemai? 

— Žemai, — pagalvojęs atsakė vyresnysis detektyvas. 

— Kodėl? 

— Džonai, kodėl jums patinka moteriški batai? — ūmai pasiteiravo 
jis. 

— Atleiskit, — iš pykčio pertemptu balsu įsiterpė Eikotas, — bet aš 
neleisiu apklausti savo kliento. 

— Manote, kad jie seksualūs? — toliau įtariamąjį mygo Greisas, 
nepaisydamas advokato protestų. 

— Seksualūs žmonės yra negeri, — atsakė Vaikautas. 

102 
Sausio 17-oji, šeštadienis 


Rojus Greisas pasišalino iš apklausos kambario smarkiau suneri- 
męs nei tuomet, kai čia pasirodė. Džonas Keridžas keistas, ir jame, ro- 
dės, slypėjo polinkis į smurtą. Bet sulaikytajam aiškiai trūko gudrumo 
ir išmonės, kurių prireikė Batžmogiui, kad policija nepajėgtų atskleisti 
nei prieš dvylika metų, nei per pastarąsias kelias savaites įvykdytų nu- 
sikaltimų. 

Dabar ypač didelį susirūpinimą kėlė tikėtinas Džesės Šeldon pa- 
grobimas. Nerimą kurstė ant šaligatvio aptiktas batelis. Dingusi mergina 
vilkėjo šiltą treningą ir avėjo sportukus. Tad kieno tas batas? Visiškai 
naujas, moteriškas, ilgu kulnu? Tokie patikdavo Batžmogiui. 

Šiuo momentu kai kas jį graužė dar stipriau negu mintys apie Džo- 
ną Keridžą ir Džesę Šeldon. Greisas tiksliai neatsiminė, kada apie tai 
pagalvojo — jau nutolęs nuo garažo, dunksančio už Mandalajaus dau- 
giabučio, bet dar neatvažiavęs į Operacijų valdymo centrą, — bet nūnai 
nepajėgė mąstyti apie nieką kitą. 

Vyresnysis detektyvas išėjo iš Sasekso kriminalinio skyriaus ir pri- 
siartino prie savo automobilio. Lietus beveik liovės dulksnojęs, užtat vė- 
jas sustiprėjo. Jis sėdo vidun ir užvedė variklį. Tuo pat metu sutraškėjo 
radijo stotelė. Ryšį užmezgė vienas iš pareigūnų, prisistačiusių į ūkį, ku- 
riame degė furgonas. Transporto priemonė dar nespėjo atvėsti tiek, kad 
ją būtų galima apžiūrėti iš vidaus. 

Neilgai trukus, prieš pat 22.15, Greisas sustabdė policijos ženklais 
nepažymėtą „Ford Focus“ pagrindiniame kelyje, Draivo gatvėje, šiek 
tiek į pietus nuo kelionės tikslo. Įgrūdo žibintuvėlį į lietpalčio kišenę ir 
porą šimtų jardų, skiriančių automobilį nuo Mandalajaus namo, įveikė 
pėsčiomis, apsimesdamas eiliniu naktiniu bastūnu, nenorėdamas atbai- 
dyti Batžmogio ar kito garažu besinaudojančio žmogaus, jeigu tas nu- 
spręstų sugrįžti. 

Kiek anksčiau apie savo atvykimą jis perspėjo apylinkėse budintį, 
sekimo komandai priklausantį pareigūną, todėl taku nusileidusį Greisą 

pasitiko iš šešėlių išnirusi aukšta detektyvo konsteblio Džono Ekstono 
figūra. 

— Visur ramu, sere, — informavo Ekstonas. 

Rojus Greisas liepė jam tęsti budėjimą ir radiotelefonu pranešti, 
jei kas artės. Paskui apėjo daugiaaukštį ir nupėdino palei garažus, kol 
pasiekė tolimiausią, septynioliktąjį. Pasišviesdamas sau kelią, žingsniais 
nustatė jo ilgį. Šis pasirodė besąs dvidešimt aštuonių pėdų. Pakeliui atgal 
detektyvas dar sykį išmatavo atstumą. Galų gale sustojo priešais duris ir 
užsitempė latekso pirštines. 

Džekas Tanksas, spynininkas, paliko garažą neužrakintą. Greisas 
pakėlė duris, nuleido jas sau už nugaros ir žibintuvėliu apšvietė vidinę 
erdvę. Tada patraukė link galinės sienos skaičiuodamas žingsnius. 

Dvidešimt pėdų. 

Širdis suplakė sparčiau. 

Aštuonių pėdų skirtumas. 

Jis krumpliais pabarbeno į sieną. Garsas duslus. Liudijantis, kad 
čia tėra pertvara. Greisas nužvelgė dešinėje pusėje kyšančias, grindis su 
lubomis jungiančias lentynas. Sprendžiant iš prastos, nelygios apdailos, 
jos sumeistrautos namuose. Vyresnysis detektyvas dirstelėjo į ritinius 
pilkos lipnios juostos — pagrobėjų mėgstamą dalyką. Žibinto spindu- 
lys staiga nutvieskė tai, į ką jis neatkreipė dėmesio per ankstesnį apsi- 
lankymą. Lentynos turėjo medinę nugarėlę, per colį jas atitolinusią nuo 
sienos. 

Greisas niekada nejautė polinkio meistrauti, bet išmanymas apie 
šią sritį leido savęs paklausti, kodėl nevykėlis lentynų gamintojas prie 
jų pritvirtino nugarėlę. Reikalingą nebent bjauriai sienai paslėpti. Kam 
taip stengtis dėl apšiurusio seno garažo? 

Sukandęs žibintuvėlį detektyvas įsikibo į vieną lentyną ir ją trūk- 
telėjo, tačiau nieko nepešė. Patraukė dar smarkiau, bet vėl bergždžiai. 
Tuomet stvėrėsi už antros ir bemat pastebėjo, kad ji kliba. Energingai 
krutinant lentą, toji nelauktai išniro, po savęs palikdama ertmę, kurio- 
je buvo matyti užstumiamas skląstis. Greisas atrėmė lentyną į sieną ir 
atšovę sklendę. Patrūkčiojo sekciją, tada ėmė ją stumti, bet neįstengė 
išjudinti. 

Jis patikrino kitas lentas, nustatė, kad apatinė taip pat klebetuoja, 

iškrapštė ją lauk ir įduboje pamatė antrą skląstį, kurį irgi nedelsdamas 
atšovė. Pakilęs suėmė dvi iš savo vietų kyšančias lentynas ir jas stumte- 
lėjo. Nieko neįvyko. 

Greisas patraukė jas į save ir kone išsitiesė ant nugaros, nes visa 
sekcija ūmai atsilapojo. 

Kaip durys. 

Žibintuvėlio spinduliu pervėrus tamsą, atsivėrusią kitapus slenks- 
čio, jo krūtinėje nustojo plakti širdis. 

Gyslose sustingo kraujas. 

Besidairant nugarą kratė šiurpas, lyg per ją būtų slinkę lediniai 
pirštai. 

Ant grindų stovėjo masyvi dėžė. Beveik kiekvieną sienos colį den- 
gė pageltusios laikraščių iškarpos. Daugiausiai iš Argus, nors pasitaikė 
ir iš kitų, visos šalies mastu leidžiamų dienraščių. Jis žengė pirmyn ir 
perskaitė vieną antraštę. Datuotą 1997 metų gruodžio 14 diena: 


POLICIJA PATVIRTINO, KAD BATŽMOGIS 
UŽPUOLĖ NAUJĄ AUKĄ 


Kad ir kur kreipė šviesos pluoštą, ant sienų teregėjo straipsnius — 
kai kuriuos papildė aukų nuotraukos — ir skambius jų pavadinimus. 
Išvydo ne vieną Džeko Skerito, tyrimui vadovavusio pareigūno, fotogra- 
fiją. Ir didžiulį portretinį Reičelės Rajan kadrą, išspausdintą 1998-ųjų 
sausio Argus numeryje, po pirmo puslapio antrašte: | 


-AR DINGUSI REIČELĖ RAJAN TAPO 
BATŽMOGIO AUKA NR. 6? 


Greisas paspoksojo į nuotrauką, vėl įsmeigė žvilgsnį į pavadinimą. 
Gerai atsiminė, kada pirmąsyk pastebėjo šitą laikraščio puslapį. Kraupią 
antraštę. Rėksmingas užrašas puikavosi kiekviename miesto spaudos 
kioske. 

Vyresnysis detektyvas palietė dėžės dangtį, įsitikino, jog tas neuž- 
rakintas, ir kilstelėjo. Jos turinys privertė išsproginti akis. 

Dėžėje pamatė į celofaną suvyniotus moteriškus aukštakulnius. Jis 
ėmė naršyti paketus. Kai kuriuose aptiko tik po vieną batelį ir apatines 
kelnaites. Kituose rado batų poras. Visi atrodė naujutėliai, beveik nea- 
vėti. 

Drebėdamas iš susijaudinimo Greisas panūdo išsiaiškinti, kiek jų 
čia yra. Suskaičiavo ryšulius ir atsargiai, kad nepakenktų įkalčiams, per- 
kėlė ant grindų. Dvidešimt du paketus. 

Viename lipnia juostele apklijuotame celofano gniutule jis pamatė 
moterišką suknelę, pėdkelnes, apatinius ir liemenėlę. Turbūt Batžmo- 
gio maskuotę. O gal čia „Metropolio“ viešbutyje užpultos Nikolos Teilor 
daiktai? 

Priklupęs Greisas kelias sekundes dairėsi į batelius. Galop sugrįžo 
prie iškarpų pažiūrėti, ar nepraleido kokios reikšmingos, pas nusikaltėlį 
atvesiančios smulkmenos. Paeiliui nužvelgė straipsnius, pirmiausia apie 
Reičelę Rajan — didelius ir mažus, dengiančius nemažą sienos plotą. Į 
akis netikėtai krito A4 formato lapas. Ne iškarpa, o išspausdintas ir šra- 
tinuku iš dalies užpildytas blankas. Antraštė skelbė: 


LAIDOJIMO NAMAI „DZ. BANDAS « SŪNUS“ 


„-v-- 


užrašu perskaitė: 
Registracijos forma 


Paž. Nr. D5678 

Ponia Molė Vinifreda Glosop 
Mirties data: 1998 sausio 2 
Amžius: 81 


Rojus Greisas akimis permetė kiekvieną detalaus sąrašo žodį: 


Mokestis bažnyčiai 
Mokestis už gydytojo paslaugas 

Mokestis už širdies stimuliatoriaus pašalinimą 
Mokestis už kremavimą 

Mokestis už duobkasio paslaugas 
Mokestis už paslaugų išrašą 

Gėlės 

Memorialiniai atvirukai 

Trumpas nekrologas 

Karstas 

Urna pelenams 

Mokestis už vargonininko paslaugas 
Mokestis už kapines 

Mokestis už laidotuves bažnyčios kapinėse 
Mokestis už dvasininko paslaugas 


BaELUuBUuUuBEBEBEEBEU L 


Mokestis bažnyčiai 


Laidotuvių data ir vieta: 1998 sausio 12, 11.00 
Vejų memorialinės kapinės Vudingdine 


Jis vėl perskaitė lapą. Ir trečią kartą. Suakmenėjęs. 

Detektyvas mintimis žaibiškai grįžo dvylika metų atgal. Prie 
apanglėjusio lavono, kuris tysojo ant skrodimo stalo Braitono ir Hou- 
vo miesto morge. Prie smulkios senutės, rastos sudegusiame, taip ir 
neidentifikuotame „Ford Transit“ furgone. Ją tradiciškai saugojo šal- 
dytuve dvejus metus ir galiausiai valstybės lėšomis palaidojo Vudveilo 
kapinėse. 

Per daugelį tarnybos metų policijoje jam teko regėti apsčiai siau- 
bingų vaizdų, bet didžiumą pavykdavo išstumti iš galvos. Tiesa, kele- 
tą — visai nedaug, juos galima suskaičiuoti ant vienos rankos pirštų, — 
Greisas nujautė atminsiąs iki mirties. Tokiems įvykiams, kaip manė, 
priklausė senosios ponios atradimas ir ją gaubianti paslaptis. 

Tačiau dabar, stovint apšepusiame garaže, pagaliau kai kas ėmė aiš- 
kėti. 

Kuo toliau, tuo labiau stiprėjo įsitikinimas, kad jis atskleidė senolės 
tapatybę. 

Tai Molė Vinifreda Glosop. 

O ką 1998 metų sausio 12 dieną, pirmadienį, 11.00, palaidojo Vejų 
memorialinėse kapinėse? 
Greisas nė kiek neabejojo žinąs atsakymą. 

Prieblandoje vėl pasigirdo vibruojančio mobiliojo dūzgimas. Ją 
kamavo troškulys. Kai kada Džesė užsnūsdavo ir pabusdavo apimta aki- 
nančios panikos, neįstengdama kvėpuoti užgulta nosimi, gaudydama 
orą. 

Rankos buvo ištemptos į priekį, todėl pečius ėmė varstyti agoniš- 
kas skausmas. Iš kažkur nuolat atsklisdavo žvangėjimai, girgždesiai, 
trenksmai, brūžavimai. Sulig kiekvienu nauju garsu širdį suspausdavo 
baimė, kad iš užnugario atsėlina grįžęs užpuolikas. Sąmonėje vis sukosi 
klaiko ir sąmyšio kupinų minčių verpetas. Kas jis toks? Kodėl ją atsivežė 
čia, kad ir kur būtų šioji vieta? Kokius tikslus puoselėja? Ko nori? 

Ji nepajėgė liautis galvojusi apie baisiausius siaubo filmus. Nors 
siekė juos nustelbti vaizdais iš laimingesnių laikų. Prisiminė paskutines 
atostogas, kurias drauge su Benediktu praleido Nakso saloje, Graikijoje. 
Mąstė apie planuojamas vestuves, apie bendrą ateitį. 

Kur tu esi, mielas Benediktai? 

Vibruojantis telefonas keturis kartus zvimbtelėjo ir nuščiuvo. Gal 
kas nors atsiuntė žinutę? Benediktas? Tėvai? Džesė protarpiais despera- 
tiškai blaškydavosi, purtydavosi, mėgindavo atlaisvinti riešų pančius ir 
išvaduoti vieną ranką. Bet teįstengdavo skausmingai muistytis kone iš- 
sinarindama pečius, visu kūnu daužytis į kietas grindis ir nuo jų atšokti, 
kol išsekdavo jėgos. 

Jai beliko gulėti panirus į nevilties gelmes; ties kirkšnimis ir šlau- 
nimis išplitusi drėgmė jau nebešildė — oda ėmė niežėti. Kartu panižo ir 
skruostas, kurį neapsakomai norėjosi pasikasyti. Be to, Džesė grūmėsi 
su savimi, idant nugurktų gerklėje kylančią tulžį. Žinojo, kad leisdama 
sau apsivemti garantuotai paspringtų, nes burną dengė lipni juosta. 

Ji vėl pravirko, nors akis jau perštėjo nuo sūrių ašarų. 

Maldauju, padėkit man, kas nors padėkit, prašau. 

Kelias sekundes Džesė svarstė, galbūt vis dėlto vertėtų atsikratyti 
skrandžio turinio, uždusti ir mirti. Nutraukti savo kančias anksčiau nei 
vyriškis parsigaus ir griebsis siaubingų veiksmų, kuriuos jis suplanavo. 
Bent jau atimti pasitenkinimą. 

Užgniaužusi tokias mintis ji sutelkė blėstančias viltis į mylimąjį ir 
pasimeldė. Nė neprisiminė, kada į Aukščiausiąjį kreipėsi paskutinį sykį, 
todėl kiek užtruko, kol prisiminė reikiamus žodžius. 

Vos tik Džesė baigė sakyti maldelę, vėl sudūzgė telefonas. Po įpras- 
tų keturių zirztelėjimų aparatas nutyko. Ir ji išgirdo kitą garsą. 

Pažįstamą garsą. 

Kraują stingdantį garsą. 

Motociklo variklio riaumojimą. 

Braitono ir Houvo miesto vyriausioji koronerė garsėjo ryžtingomis 
manieromis. Jeigu būdavo blogai nusiteikusi, savo elgesiu įbaugindavo 
ne vien pavaldinius, bet ir vėtytus mėtytus policininkus. Tačiau turėjo 
tiek sveiko proto, tiek gebėjimų užjausti ir iki šiol Greisui problemų ne- 
keldavo. 

Matyt, bėda ta, kad paskambinęs po vidurnakčio jis prižadino ko- 
ronerę — sprendžiant iš mieguisto balso. Išsibudinanti moteris kalbėjo 
vis įsakmiau. Bet kaip profesionalė klausėsi atidžiai ir įsiterpdavo tik 
tada, kai prisireikdavo paaiškinimų. 

— Vyresnysis detektyve, jūsų prašymas labai rimtas, — griežtos 
mokytojos tonu pastebėjo ji, kai Greisas baigė šnekėti. 

— Žinau. 

— Sasekse tebuvo atliktos dvi panašios procedūras. Šiuo atveju ne- 
galima lengva ranka rašytis leidimų. Jūs daug ko prašote. 

— Nes įprastomis aplinkybėmis, mem, gyvybės ar mirties klausi- 

mas nekyla, — atsiliepė Greisas, nusprendęs į ją kreiptis oficialiai. — Bet 
aš manau, jog dabar susiklostė būtent tokia padėtis. 

— Remiatės vien pražuvėlės draugo parodymais? 

— Ieškodami dingusios Džesės Šeldon bendravome su daugybe 
merginos bičiulių, kurių sąrašą gavome iš jos sužadėtinio. Aną antradie- 
nį geriausia draugė gavo Džesės žinutę ir nuotrauką su bateliais, kuriuos 
ji nusipirko šiam vakarui. Jie identiški rastam pagrobimo vietoje, prie- 
šais merginos butą. 

— Jūs įsitikinęs, kad sužadėtinis čia niekuo dėtas? 

— Jo, kaip įtariamojo, kandidatūra atmesta. Taip pat ir kitų trijų 
asmenų, mūsų nuomone, galėjusių įvykdyti Batžmogio nusikaltimus. 

Kasianas Pju pranešė apsistojęs Bramšilo policijos mokymo centre, 
dalyvaująs ten surengtuose kursuose. Darenas Spaiseris į Šv. Patriko 
nakvynės namus grįžo 19.30, ir tai nesiderino su grobimo laiku, o Džo- 
nas Keridžas sėdėjo kardomajame kalėjime. 

Vyriausioji koronerė po pauzės tarė: 

— Procedūrą visada atliekame paryčiais, dažniausiai auštant, kad 
negąsdintume pašaliečių. Vadinasi, imtis užduoties galėtume nebent 
pirmadienį. 

— Per vėlu. Prieš pradėdami ieškoti kokių nors įkalčių, kurie 
mums praverstų, turėtume laukti trisdešimt valandų. O palyginimų re- 
zultatus gautume ne anksčiau kaip ateinančios savaitės viduryje. Nepa- 
prastai svarbi kiekviena valanda. Atidėti darbų negalima. Nes jie galbūt 
nulems, ar auka mirs, ar išliks gyva. 

Ilgam pakibo tyla. Greisas suvokė prašąs beatodairiškai juo pasi- 
kliauti. Žinojo, kad štai taip kreipdamasis į koronerę vėlėsi į rizikingą 
avantiūrą. Kol kas nė nebuvo šimtu procentu tikras, kad Džesė Šeldon 
išties pagrobta. Ir labai tikėtina, kad po dvylikos metų nebepavyks rasti 
jokių dabartiniam tyrimui padėsiančių įkalčių. Bet jis kalbėjo su Džoa- 
na Meidžor, archeologe teismo eksperte, su kuria Sasekso kriminalinės 
policijos valdyba nuolat konsultuodavosi, ir specialistė užtikrino, esą 
pabandyti vertėtų. 

Iš visų pusių spaudžiamas vyresnysis detektyvas ketino stvertis bet 
kokio šiaudo. Kartu tikėjo, kad kreipiasi į koronerę anaiptol ne iš ne- 
vilties. 

Ji prabilo dar valdingesniu balsu: 

— Jūs norite, kad į viešas kapines atvyktume sekmadienį, vidury 
dienos? Įsivaizduojate, kaip jausis gedintys žmonės, kurie šventadienį 
lankys savo mylimųjų kapus? 

— Vaizdas žiūrovus prislėgs, — sutiko Greisas. — Tik jiems nė 
iš tolo nebus taip sunku kaip dingusiai Džesei Šeldon. Neabejoju, kad 
merginą pagrobė Batžmogis. Gal aš ir klystu. Galbūt mes pavėlavome. 
Bet jeigu įmanoma išgelbėti jai gyvybę, reikia pasinaudoti proga — na 
ir kas, kad trumpam įskaudinsime gedinčius žmones, kurie šventą dieną 
išėję iš kapinių veikiausiai trauks apsipirkti ASDA, „Tesco“ ar kitokioje 
parduotuvėje. 

— Gerai. Aš pasirašysiu įsakymą. Bet elkitės kuo taktiškiau. Ma- 
nau, būsite diskretiškas. 

— Žinoma. 

— Po pusvalandžio susitiksime mano kabinete. Kiek suprantu, 
anksčiau nesate dalyvavęs tokiose procedūrose? 

— Ne. 

— Nepatikėsite, kiek biurokratinių reikalų iš pradžių teks sutvar- 
kyti. 

Greisas galėjo tuo patikėti. Dabar labiau troško išgelbėti Džesę Šel- 
don nei įsiteikti gaujai kanceliarijos žiurkių, bet nedrįso laidyti poten- 
cialiai įžeidžių replikų. Tiesiog padėkojo vyriausiajai koronerei ir pridū- 
rė atvyksiąs po trisdešimties minučių. 

Atsidarant šoninėms durims, Džesė išgirdo pažįstamą barškesį. 
Furgonas nežymiai palingavo, ir greta subildėjo žingsniai. Jos kūną pur- 
tė siaubas. 

Po sekundės akis apspigino tiesiai į veidą atsukto žibintuvėlio spin- 


dulys. 


PETER JAMES * MIRTIES GLĖBY 373 


— Tu atsiduodi smarve, — tūžmingai paskelbė jis. — Dvoki šlapi- 
mu. Apsidirbai. Tikra kiaulė. 

Grobikas sąmoningai apšvietė savo kaukę, kad auka jį matytų. 

— Man nepatinka purvinos moterys. Čia tavo problema, teisingai? 
Tu nešvari. Kaip suteiksi man malonumą, jei taip smirdėsi? 

Ji įniko melsti žvilgsniu. Maldauju, atrišk mane. Atkimšk burną. 
Padarysiu bet ką. Nesipriešinsiu. Padarysiu bet ką. Prašau. Padarysiu, ko 
užsigeisi, o tada paleisk mane. Gerai? Tvarka? Sutarėm? 

Džesė netikėtai panūdo dar kartą nusišlapinti, nors nieko negėrė, 
rodės, ištisą amžinybę, o vidinius jos burnos paviršius nuklojo apnašos. 
Kiek dabar valandų? Prieš kelias minutes furgono kabiną trumpam už- 
liejusi šviesa rodė, kad jau išaušo rytas. 

— Sekmadienį tariausi su kai kuo papietauti. Neturiu laiko su ta- 
vimi kuistis, man teks grįžti vėliau. Gaila, kad negaliu tavęs pasikviesti. 
Išalkusi? 

Jis vėl pašvietė jai į veidą. 

Mergina suskato akimis melsti vandens. Užkimštoje burnoje, giliai 
ryklėje, mėgino suformuluoti žodį, bet viso labo išspaudė aimaną. 

Džesei žūtbūt reikėjo vandens. Ir ji drebėjo stengdamasi suvaldyti 
šlapimo pūslę. 

— Nelabai suprantu, ką man sakai. Linki gero apetito? 

— Hrrrrrrmmmmoooochhhh. 

— Kaip miela iš tavęs girdėti! 

Jos akys spinduliavo maldingą žvilgsnį. Vandens. Vandens. 

— Tu tikriausiai nori vandens. Kertu lažybų, kad prašai gerti. Bėda 
ta, kad skysčiai tave privers antrąsyk apsišlapinti. 

Ji pakratė galvą. 

— Ne? Ką gi, pažiūrėsime. Jei pažadi gražiai elgtis, gal ir gausi šla- 
kelį. 

Desperatiškai tramdydama šlapimo pūslę Džesė išgirdo, kaip užsi- 
daro stumdomosios durys, ir ties slėpsnomis pajuto šiltą srovelę. 

Iš Vejų memorialinių kapinių, plytinčių aukštumose, rytiniame 
Braitono pakraštyje, atsivėrė puiki Anglų kanalo panorama. Nors čio- 
nykščiai nepajėgūs įvertinti vaizdo, niūriai pamanė Rojus Greisas, ku- 
ris, iki kaklo užsisegęs mėlyną vienkartinį kombinezoną su gobtuvu, iš 
melsvos, pailgos vikšro formos palapinės išniro į audringus vėjo šuorus 
ir nužingsniavo į mažesnę persirengimo patalpą, tuo pat metu atstojan- 
čią užkandžių kambarį. 

Vyriausioji koronerė neperdėjo aiškindama, kad prieš ekshumuo- 
jant palaikus būtina sutvarkyti aibę biurokratinių smulkmenų. Iškau- 
lydamas leidimą ir pasirašytą įsakymą jis atliko lengvąją darbo dalį. 
Gerokai sunkiau sekėsi ankstyvą sekmadienio rytą suburti reikiamą 
komandą. 

Ekshumacijų srityje specializavosi viena komercinė firma, dau- 
giausia statybinių kompanijų arba supasaulietintų bažnyčių prašymu į 
naujas vietas masiškai perkelianti kapus. Bet ji galėjo imtis darbo tik 
rytojaus rytą, nes sekmadieniais mokestis už paslaugas padidėdavo dėl 
viršvalandžių. 

Greisas nesiruošė laukti. Jis skambtelėjo policijos viršininko pava- 
duotojui Rigui, ir tas sankcionavo papildomas išlaidas. 


Į pasitarimą, prieš valandą surengtą Džono gatvės nuovadoje, vy- 
resnysis detektyvas surinko gausią komandą. Ją sudarė koroneris, du nu- 
sikaltimo vietos tyrėjai, įskaitant įkalčių fotografą, penki ekshumacijos 
bendrovės darbuotojai, moteris iš Aplinkos departamento, akivaizdžiai 
pasipiktinusi, kad teks plušėti sekmadienį, privalomas tarnautojas iš 
Sveikatos ir saugos vykdomosios įstaigos ir dvasininkas, nes kapas buvo 
pašventintas. Be to, jis pasikvietė Džoaną Meidžor, archeologę teismo 
ekspertę, Gleną Brensoną, įpareigotą nubaidyti žiūrovus, ir Maiklą For- 
maną, kuris tapo oficialiu stebėtoju. 

Prie grupės prisidėjo ir Kleo, dešinioji jos ranka morge Darenas 
Volisas bei Volteris Hordernas, atsakingas už miesto kapines, vežiojantis 
rastus lavonus tamsiai žaliu, į akis nekrintančiu koronerio furgonu. Jam 
reikėjo tik poros iš trijulės, bet pirmą sykį pamatyti ekshumaciją užsi- 
geidė visi. Jie, regis, niekaip neatsižavėdavo numirėliais. Ir kaip tokiu 
aspektu derėtų vertinti Kleo meilę jam, kartais pasvarstydavo Greisas. 

Smalsumas užvaldė ne vien morgo personalą. Pasklidus žiniai, 
kiaurą rytą jam skambino kiti Kriminalinio skyriaus darbuotojai, kurie 
domėjosi, ar galėtų dalyvauti procedūroje. Dauguma niekada nesulauks 
kitos panašios progos, bet jis jiems atsakė teisindamasis erdvės stoka, o 
dėl nuovargio ir stiprėjančio irzlumo vos nepridūrė, kad čia ne sumau- 
tas cirkas. 

Jau buvo 16.00, lauke viešpatavo klaikus šaltis. Jis pasitraukė iš sto- 
ginės, rankose laikydamas arbatos puodelį. Dienos šviesa sparčiai blėso, 
ir akiratyje ryškėjo nešiojamieji žibintai, apšviečiantys transporto prie- 
monių vėžes, kurios vedė link Molės Glosop ir kelis gretimus kapus ap- 
gaubusios palapinės. 

Vietovę iš visų pusių aptvėrė sudvigubintos sargybos pajėgos. Pa- 
reigūnai saugojo ir įėjimus į kapines, bet atsitiktiniai piliečiai ne tiek 
pyko, kiek rodė smalsumą. Antroji policijos juosta atitvėrė abi palapi- 
nes. Neprileidžiami spaudos atstovai galėjo viską stebėti tiktai iš gatvės. 

Pagrindinėje palapinėje susispietusi komanda beveik pasiekė ka- 
pavietės dugną. Greisas suprato, jog darbai artinasi prie pabaigos, iš in- 
tensyvėjančio dvoko. Pats visuomet galvojo, kad pasaulyje nėra bjaures- 
nio kvapo už mirties tvaiką, ir dabar jo dvelksmus užuodė stovėdamas 
atvirame lauke. Taip dvokdavo seniai užkimšta, bet pagaliau išvalyta 
kanalizacija arba dvi savaites, kaitinant vasaros saulei, neveikiančiame 
šaldytuve pūvanti mėsa — slogi, nusėdanti smarvė, rodės, į save susiurb- 
davo tavo sielą. 

Dėl įvairių faktorių pertekliaus nė vienas ekspertas nedrįso .spėti, 
kokios būklės lavoną jie ras. Nenutuokė, koks negyvėlis gulėjo karste — 
jei išvis gulėjo — ir kiek laiko žmogus išbuvo miręs prieš laidotuves. 
Esminis veiksnys buvo drėgnumas. Kalkėta aukštikalnių žemė, reikia 
manyti, driekėsi virš gruntinio vandens lygio ir išliko sąlygiškai sausa. 

Nemalonus kvapas nuolat stiprėjo, vadinas, po kelių minučių viskas pa- 
aiškės. 

Baigęs gerti arbatą Greisas jau ketino grįžti pas saviškius, kai su- 
čirškė mobilusis. Skambino Kevinas Spinela. 

— Argus apsukruolis mėgavosi sekmadienio poilsiu? — užuot pa- 
sisveikinęs, tarė jis. 

Aplinkui ošė vėjo gūsiai, netoliese kriokė milžiniškas nešiojamasis 
generatorius. 

— Atleiskit! — sušuko reporteris. — Aš jūsų neišgirdau! 

Greisas pakartojo, ką sakė. 

— Jei atvirai, važinėjau po vietines kapines bandydamas aptikti jus, 
vyresnysis detektyve. Ar būtų įmanoma pas jus apsilankyti? 

— Be abejo. Įsigykite čia sklypą ir pulkite po autobuso ratais. 

— Cha cha. Turėjau omeny dabar. 

— Deja, ne. 

— Tvarka. Ką man papasakosite? 

— Tik tiek, kiek matote nuo perimetro. Susisiekite su manimi po 
valandos. Galbūt žinosiu ką nors daugiau. 

— Atsiprašau, bet maniau, kad jūs ieškote vakar prapuolusios mer- 
ginos, Džesės Šeldon. Kurių galų kasate aštuoniasdešimt dvejų metų se- 
nutės palaikus? 

— Savo darbe jūs stengiatės išrausti informaciją, kartais to imtis 
tenka ir man, — atsiliepė Greisas, kaip visada laužydamas galvą, kaip 
žurnalistas sužinojo įslaptintus duomenis. 

Centrinės palapinės tarpduryje nelauktai išdygo Džoana Meidžor 
ir jam pamojo ranka. 

— Rojau! — šūktelėjo. 

Greisas nutraukė ryšį. 

— Jau pasiektas karstas! Geros žinios. Jis sveikas! Aptikome tą, kuris 
mums reikalingas, nes ant plokštelės užrašyta „Molė Vinifreda Glosop'! 

Vyresnysis detektyvas nusekė jai iš paskos. Dvokas taip degino 
šnerves, kad užnugaryje nuleidęs durų atlapą jis pasistengė alsuoti pro 
burną. Dėl skaisčiai žibančių, ant stovų iškilusių, į kapą bei žemių kau- 
burį nukreiptų prožektorių ir kelių įvykius fiksuojančių vaizdo kamerų 
sausakimšas palapinės vidus priminė filmavimo aikštelę. 


PETER JAMES * MIRTIES GLĖBY 377 


Smarvė erzino daugumą ekshumacijos dalyvių, išskyrus keturis 
Specialiosios paieškos skyriaus pareigūnus. Pastarieji buvo apsivilkę 
baltus, nuo biocheminio užkrato apsaugančius kombinezonus ir jiems 
iš burnų kyšojo kvėpavimo aparatų kandikliai. Pora klūpėjo ant dang- 
čio ir į karsto šonus suko kablius, pasirengę kabeliais juos prijungti prie 
skrysčių, kuriuos likusieji du tvirtino virš kapo, už jardo nuo duobės. 

Džoana Meidžor, perėmusi kasinėjimo darbus, kitą valandą uoliai 
kapstė žemes aplink karstą ir po abiem jo galais, idant atsirastų vietos 
keltuvo diržams. Tuo pat metu į maišelius sudėjo nuo medinės dėžės 
viršaus, šono ir apačios paimtus dirvos pavyzdžius, kurių analizė vėliau 
parodys, ar iš karsto neprasisunkė jokie skysčiai. 

Jai baigus plušėti, du ekshumacijos specialistai prisegė lynus prie 
keturių įtvirtintų kablių, po galvūgaliu bei kojūgaliu pakišo diržus ir iš- 
lipo iš kapavietės. 

— Gerai, — tarė vienas nuslinkdamas į šoną, — mes pasirengę. 

Visi atšlijo. 

Į priekį žengė policijos kapelionas, rankose laikantis maldaknygę. 
Jis paprašė tylos, atsistojo šalia duobės ir sukalbėjo trumpą nekonfesinę 
maldelę — pasveikino į žemę grįžus tą, kuris tūnojo karste. 

Dvasininko žodžių keistai sujaudintam Greisui atrodė, kad jie pa- 
sitinka seniai namuose nebuvusį ir dabar į juos sugrįžusį klajoklį. 

Likusieji ekshumacijos komandos nariai ėmė traukti standų lyną. 
Vieną trumpą nerimastingą akimirką nieko nenutiko. Staiga pasigirdo 
žlegsėjimas, kažkas panašaus į atodūsį, lyg žemė būtų labai nenoriai ati- 
davusi savo nuosavybę, ir karstas ėmė kilti aukštyn. 

Girgždant suktuvui, dėžė šonais braukė duobės kraštus, kol me- 
dinė apačia pakibo virš kapo, nuo jo nutolusi per keletą colių. Sekundę 
kitą siūbavo ore. Palapinėje susirinkę žmonės nebyliai, su baiminga pa- 
garba įsistebeilijo į karstą. Nuo dangčio nubyrėjo grumstai, kurie prany- 
ko kapavietės ertmėje. 
kė, tarsi po žeme būtų praleidusi ne dvylika metų, o kelias dienas. Kokios 
paslaptys tavyje slypi? Viešpatie, kad tik mes rastume sąsajas su Batžmogiu. 

Patologė iš Vidaus reikalų ministerijos, Nadiuška De Sanča, jau ga- 
vusi žinią, keliaus į morgą, kai tik lavonas atsidurs koronerio furgone. 

Orą nelauktai pervėrė kurtinantis traškesys, sakytum perkūno 
griausmas. Visi palapinėje krūptelėjo. | 

Išlūžus karsto dugnui, į kapo duobę nulėkė žmogaus pavidalo, į 
juodą plastiko plėvę ir lipnią juostą įsuptas objektas. 

Džesei vėl pritrūko kvapo. Ji ėmė paniškai blaškytis ir kaip pa- 
klaikusi į šonus kraipyti galvą, kad šnervės bent truputį prasivalytų. 
Benediktai, Benai, Benai, meldžiu, ateik. Pagelbėk man. Neleisk čia mir- 
ti. Prašau. 

Kūną degino klaikus skausmas; kiekvieną sprando raumenį tartum 
plėšė nuo pečių. Laimei, pavyko įkvėpti oro. Per mažai, bet užtektinai, 
kad panika trumpam atslūgtų. Perdžiūvęs gomurys reikalavo vandens. 
Išverktas akis svilino perštėjimas. Skruostais gundančiai sruveno ašaros, 
bet užklijuota burna Džesė negalėjo jų paragauti. 

Ji vėl suskato melstis. Viešpatie, maldauju... aš ką tik radau nepa- 
prastą laimę. Benas — toks nuostabus žmogus. Neatimk jo iš manęs. Tik 
ne dabar. Padėk man. | 

Nors ir kęsdama pragariškas kančias, Džesė stengėsi surikiuoti 
mintis. Kažkuriuo metu, neaišku kada, bet turbūt netrukus, pagrobėjas 
grįš. 

Tas tipas turės atlaisvinti pančius, jei tik nesišaipė ir tikrai ruošėsi 
atnešti vandens kaip žadėjo — bent tiek, kad ji galėtų prisėsti ir atsigerti. 
Būtent tada Džesė sulauks savo šanso. 

Vienintelio šanso. 

Raumenis raižė sopuliai, kūną slėgė nuovargis, tačiau jėgos neiš- 
seko. Ji pabandė apmąstyti įvairius scenarijus. Ar užpuolikas sumanus? 
Kokios pasirinktos gudrybės jį apkvailintų? Gal apsimesti negyva? Su- 
vaidinti priepuolį? Juk turėtų būti kažkas... kažkas tokio, apie ką ji ne- 
pagalvojo. 

Apie ką jis nepagalvojo. 

Kiek valandų? Nugrimzdusi į tamsią beribę tuštumą Džesė staiga 
pajuto poreikį apskaičiuoti laiką. Išsiaiškinti, ką rodo laikrodis. Kiek lai- 
ko čia pratūnota. 

Dabar sekmadienis. Dėl to abejonių nekilo. Vyriškis užsiminė, kad 
tarėsi su kažin kuo sekmadienį papietauti. Kada jis išėjo? Prieš valandą? 
Pusvalandį? Dvi valandas? Keturias? Kiek anksčiau į kabiną skverbėsi 
pilka šviesa, bet dabar ją pakeitė aklina juodymė. 

Rasi užuominų suteiktų ausis pasiekiantys garsai? Nuolatiniai, 
daugiausia tylūs žvangesiai, barškesiai, cypimai ir pokšėjimai, kuriuos 
skleidė neuždaryti langai, durys, metalo ir gofruotos geležies plokštės 
ar kitokie už pastato ribų išsibarstę daiktai. Vienas aidintis trenksmas 
skambėjo ritmiškai. Džesė vėl jį išgirdo ir ėmė skaičiuoti. 

Tūkstantis vienas, tūkstantis du, tūkstantis trys, tūkstantis keturi. 
Bum! Tūkstantis vienas, tūkstantis du, tūkstantis trys, tūkstantis keturi. 
Bum! 

Jos tėvas buvo aistringas fotografas. Iš vaikystės Džesė atsiminė, kaip 
prieš skaitmeninių nuotraukų įsigalėjimą vyresnysis Šeldonas tamsiame 
kambaryje ryškindavo juosteles. Jai patikdavo su tėvu stovėti visiškoje 
tamsoje arba raudonos lemputės šviesoje. Išvynioti fotografinę juostą rei- 
kėdavo neįžvelgiamuose patamsiuose, ir tuomet tėtis liepdavo skaičiuoti 
sekundes, kaip mokė — lėtai tardama žodžius „tūkstantis vienas“, užtruk- 
si lygiai sekundę. Tiek pat laiko praeidavo ir sakant kitus skaitmenis. 

Taigi ji sugebėjo nustatyti, kad dūžius skiria keturios sekundės. Per 
minutę pasigirsdavo penkiolika trinktelėjimų. 

Džesei skaičiuojant, prabėgo minutė. Penkios. Dešimt. Dvidešimt. 
Pusė valandos. Galų gale, įsisąmoninus savo veiksmų beprasmiškumą, 
ją perliejo pykčio banga. Viešpatie, jei tu, po velnių, išvis egzistuoji, kodėl 
taip atsitiko man? Kodėl nori sunaikinti mano ir Benedikto meilę? Nes jis 
ne žydas? Štai kur esmė? O, varge, na ir bjaurus gi tu Dievas! Benediktas 
yra geras. Jam terūpi padėti prasčiau gyvenantiems žmonėms. Jei kartais, 
velniai griebtų, nepastebėjai, taip elgtis mėginu ir aš pati. 

Ji vėl pratrūko raudoti. 


Bet nesiliovė automatiškai skaičiavusi trenksmų, primenančių met- 

ronomo dūžius. Keturios sekundės. Bum! Keturios sekundės. Bum! Ke- 
turios sekundės. Bum! 

Dusliai sužvangėjo atstumiamos durys. 

Furgonas ėmė svyruoti. 

Pasigirdo žingsniai. 

Braitono ir Houvo miesto morgą neseniai atnaujino. Rimtų per- 
tvarkymo darbų teko imtis dar ir todėl, kad vis dažniau žmones numa- 
rindavo maistas, ir prieš savo baigtį jie taip išstorėdavo, kad neįsispraus- 
davo į šaldytuvus. Todėl dabar lavoninėje atsirado supererdvūs, nutukė- 
lius talpinantys šaldymo įrenginiai. 

Nors sudžiūvusiems palaikams, kurie sekmadienio popietę, 17.30, 
tysojo ant nerūdijančio plieno stalo, viduryje naujai apstatyto skrodimo 
kambario, papildomos erdvės šaldytuve tikrai nereikėjo. 

Šioje patalpoje Greisas jau praleido pusvalandį, bet prie siaubin- 
go tvaiko įprasti nepajėgė — nedaug kuo pagelbėjo ir pastangos alsuoti 
pro burną. Jis puikiai suprato, kodėl dauguma patologų rūkydavo ir prie 
negyvėlių plušėdavo įsikandę cigaretę. Arba po viršutine lūpa pasikišę 
„Vicks“ čiulpiamą pastilę. Tačiau tradiciją nutraukė prieš keletą metų 
įsigaliojęs draudimas traukti dūmą uždarose patalpose. Dabar cigaretė 
jam būtų pravertusi. 

Negi iš visų kambaryje susibūrusių žmonių smarvė kamavo tik jį 
vieną“ 

Chalatus vilkintys, paslėpę veidus po kaukėmis, į guminius batus 
įsispyrę, aplinkui sukiojosi koroneris, archeologė teismo ekspertė Džoa- 
na Meidžor, NVT fotografas Džeimsas Gartrelas, filmuojantis arba foto- 
aparatu įamžinantis kiekvieną tyrimo stadiją, Kleo su padėjėju Darenu 
Volisu ir centrinė figūra Nadiuška de Sanča. Greiso numylėta, Ispanijoje 
gimusi rusų kilmės patologė iš Vidaus reikalų ministerijos, išlaki gra- 

žuolė, kurios geidė didžiuma vyriškos lyties policininkų, turėjo links- 
mus plaučius ir gerai išmanė savo darbą. 

Prie grupės prisidėjo ir Glenas Brensonas — detektyvui seržantui 
nebuvo jokio reikalo čia trintis, bet Greisas nusprendė, kad bičiuliui de- 
rėtų kuo nors užsiimti, 0 ne niūroti vienui vienam ir save graužti minti- 
mis apie pražūtingas skyrybas. 

Vyresnysis detektyvas, stebėdamas skrodimą, kuriame dalyvavo 
Kleo, jautėsi keistai. Stropiai, be jokių emocijų triūsianti mylimoji tapo 
kone svetimu žmogumi. Tik retsykiais pakeldavo galvą ir žvilgsniu jam 
nusišypsodavo. | 

Prieš autopsiją Nadiuška lipniomis juostelėmis kruopščiai apklija- 
vo kiekvieną moters lavono colį, paskui visas atplėšė ir sukišo į atskirus 
maišelius — vylėsi, kad ant jų liks plaukas ar drabužio siūlas, plika akimi 
nematomų svetimos odos ar spermos ląstelių. 

Greisas spoksojo į kūną lyg užhipnotizuotas. Dėl džiūvimo proce- 
so lavonas pajuodo, bemaž virto mumija. Ilgi rudi plaukai nenunyko. 
Krūtys buvo susitraukusios, bet aiškiai įžiūrimos, kaip ir gaktos plaukai 
bei dubuo. 

Sprendžiant iš dantyto, pakaušį vagojančio įranto, ji parkrito ir gal- 
va tvojosi į žemę arba sulaukė galingo smūgio. Prieš pradėdama nuodug- 
nų tyrimą Nadiuška paskelbė, esą į tą kaukolės dalį trinktelėta pakanka- 
mai stipriai, kad normalus žmogus išleistų kvapą. 
maždaug nuo aštuoniolikos iki dvidešimt penkerių metų. 

Reičelės Rajan amžius. 

Ar taip Reičelė Rajan atrodytų mirties glėby? 

Tokia kaip tu? Jei tik nesi ji. 

Siekdama tiksliau nustatyti, kiek jai metų, Nadiuška ties sprandu 
prapjovė odą ir atidengė raktikaulį. Nuo patologės veiksmų Džoana 
Meidžor nenuleido įdėmaus žvilgsnio. 

Archeologė teismo ekspertė ūmai atkuto. 

— Ei, žiūrėkit! Nematyti jokių požymių, kad raktikaulio krūtin- 
kaulinis galas būtų sukalkėjęs. Procesas nė neprasidėjo. O taip nutinka, 
kai žmogui sukanka maždaug trisdešimt. Todėl drąsiai galima teigti, kad 

jai mažiau metų — kaip spėju, dvidešimt keleri. Tikslesnis amžius paaiš- 
kės, kai išvysime didesnę griaučių dalį. 

Greisas spiginosi į negyvą moterį jausdamas, kaip jos vaizdas kurs- 
to iki širdies gelmių įsismelkiantį liūdesį. 

Ar tu išties Reičelė Rajan? 

Kuo toliau, tuo labiau jis ėmė neabejoti teigiamu atsakymu. 

Detektyvas puikiai prisiminė laikotarpį po 1997-ųjų Kalėdų, kai 
šnekėjosi su dingusios merginos tėvais. Kad ir ką patyrė per kitus dvyli- 
ka metų, jos veidą mintyse atkūrė su visomis smulkmenomis. Laimingą, 
besišypsantį, žavų, be galo jauną ir gyvybės kupiną veidą. 

Reičele, ar aš pagaliau tave radau? Žinau, kad per vėlai. Gerokai per 
vėlai. Atleisk. Stengiaus, kaip galėjau. 

Laboratorinė analizė atskleis, ar jis teisus — gauti tinkamą DNR 
pavyzdį nebus sudėtinga. Ir patologei, ir archeologei teismo ekspertei 
didelį įspūdį padarė lavono būklė. Anot Nadiuškos, kūnas išsilaikęs ge- 
riau nei kai kurie prieš keletą savaičių mirę žmonės. Turbūt todėl, kad 
buvo įvyniotas į du plastikinės plėvės sluoksnius ir palaidotas sausoje 
žemėje. 

Makšties nuograndas renkanti Nadiuška atsargiai dėjo jas į maiše- 
lius, ženklino kiekvieną pavyzdį ir skverbėsi į vaginos gilumą. 

Kol Greisas žvilgsniu varstė numirėlę, tie dvylika prabėgusių metų 
tarsi kažkur išblėso. Jis nejučia paklausė savęs, ar vieną dieną turės štai 
taip stovėti morge, žiūrėti į lavoną ir linkčioti galva patvirtindamas, kad 
kūnas priklausė Sendei. 

— Nejįtikima! — pareiškė Nadiuška. — Makštis visiškai sveika. 

Vyresnysis detektyvas neįstengė atitraukti akių nuo negyvėlės. Ilgi 
rudi plaukai atrodė kone nepadoriai geros būklės, palyginti su perdžiū- 
vusiu viršugalviu, iš kurio jie kyšojo. Pasak vieno mito, plaukai ir nagai 
augdavo netgi tada, kai jų savininkas atguldavo į kapus. Bet tiesa buvo 
proziška — oda tiesiog imdavo trauktis. Po mirties sustingdavo viskas, 
išskyrus parazitines ląsteles, nes smegenys į pagalbą nebepasitelkdavo 
antikūnų, kad jas sunaikintų. Iš vidaus ryjama oda džiūvo ir skrebo, to- 
dėl akiratin patekdavo vis didesnė plaukų bei nagų dalis. 

— O, Dieve! — staiga sušuko Nadiuška. — Matot, ką radau? 

Greisas priblokštas atsigręžė į patologę. Pirštinėtoje rankoje mo- 

teris gniaužė nediduką metalinį objektą su plona rankenėle. Jo apačioje 
kažkas kybojo. Iš pradžių detektyvas pamanė regis mėsos atraižą. 

Bet pažvelgęs atidžiau Rojus Greisas suprato, ką Nadiuška de Sanča 
rodo. 

Prezervatyvą. 

Nuo Džesės burnos jis nulupo lipnią juostą, ir kai paskutinis jos 
sluoksnis atplyšo nuo odos, lūpų bei gyvaplaukių, mergina iš skausmo 
sustenėjo, bet po sekundės, veik nepaisydama deginančio peršulio, sus- 
kato godžiai sriuobti orą. Širdį trumpam užplūdo palengvėjimas, kad ji 
vėl gali normaliai kvėpuoti. 

— Malonu tinkamai su tavimi susipažinti, — iš už gobtuvo atsklido 
geibus balsas. 

Kaukėtasis furgone įjungė šviesą, todėl Džesė pirmą kartą kaip rei- 
kiant jį apžiūrėjo. Ant sėdynės įsitaisęs, į savo auką dėbsantis pagrobė- 
jas neatrodė nei augalotas, nei fiziškai stiprus, nors vilkėjo kieto vyruko 
apdarus — odinius motociklininko drabužius, kurie dengė visą kūną, 
nuo galvos iki kojų. Tačiau gobtuvas-kaukė kėlė jai šiurpą. Šalmas su 
masyviomis, jo vidun sugrūstomis pirštinėmis gulėjo ant grindų. Vyriš- 
kis tebuvo užsitempęs chirurgines pirštines. 

— Ištroškusi? 

Jis pasodino Džesę ir atrėmė į sieną, bet iš pančių neišvadavo. Ne- 
vilties sklidiną žvilgsnį ji įsmeigė į atkištą vandens buteliuką be dangte- 
lio ir palinksėjo. 

— Prašau. 

Kalbėti trukdė išsausėjusi, apsivėlusi burna. Jos akys nukrypo į 
rantytą medžioklinį peilį, kurį grobikas spaudė kitoje rankoje. Tik vargu 
ar ašmenų prisireiks; Džesės rankos vis dar buvo įkalintos už nugaros, o 
keliai ir kulkšnys — supančioti. 

Šitam tipui, be abejo, galima smogti kojomis. Sulenkti kelius ir 

skaudžiai spirti. Bet kokią naudą tai duotų? Tik dar smarkiau jį įsiutin- 
tų, priverstų pakeisti savo planus, puoselėtus Džesės atžvilgiu, ir griebtis 
šlykštesnių veiksmų. 

Dabar svarbiausia pasirengti kovai. Iš tų laikų, kai dirbo slauge, ji 
sužinojo apie skausmingus kūno taškus, o per kikbokso treniruotes iš- 
siaiškino, kur konkrečiai derėtų smogti, siekiant nukenksminti žmogų, 
taigi, spyrus į tam tikrą vietą, jis galbūt prarastų nuovoką mažiausiai 
porą sekundžių ar net ilgiau, jei pasisektų. 

Ir su sąlyga, kad pasitaikys proga. 

Džesė numanė turėsianti vienintelį šansą. Todėl jai nieku gyvu ne- 
valia susimauti. 

Ji godžiai maukė vandenį, kol pagaliau skystis, kurio nebepavy- 
ko sparčiai nuryti, ėmė varvėti smakru. Springdama ėmė krankšti. Kai 
gomurį, tarė ačiū ir nusišypsojo, žvelgdama į jį maloniai, sakytum į ge- 
riausią draugą, suprasdama, kad su pagrobėju būtina užmegzti ryšį. 

— Maldauju, neskriausk manęs, — prabilo gargždančiu balsu. — 
Padarysiu, ką tik norėsi. 

— Taip, be abejo. — Vyriškis palinko į priekį ir iškėlė peilį priešais 
jos veidą. — Jis puikiai išgaląstas. Tau maga žinoti, kokia ji aštri? — šal- 
tų, plieninių ašmenų plokštumą priglaudė merginai prie skruosto. — Su 
šiuo peiliu galima skustis. Nugremžti bjaurius tavo kūno plaukus — 
ypač šlapimu permirkusius gaktplaukius. Ar bent įsivaizduoji, ką dar 
galėčiau su juo nuveikti? 

— Ne, — beveik pašnibždomis atsiliepė ji, virpėdama iš baimės, 
jausdama, kaip plokščioji ašmenų dalis spaudžiasi į veidą. 

— (Galėčiau tave apipjaustyti. 

Jis palaukė, kol Džesė įsisąmonins ištartus žodžius. 

Mergina tylėjo. Mintys galvoje šaudė įvairiomis kryptimis. Ryšys. 
Privalai užmegzti ryšį. 

— Kodėl? — nors bandė kalbėti ramiai, klausimą kone iššvokš- 
tė. — Kam to reikia? 

— Argi ne taip nutinka visiems žydų berniukams? 

Ji linktelėjo. Juto, kad peilis jau rėžiasi į odą, po dešiniąja akimi. 

— Tokia yra tradicija, — atsakė. 

— Bet ne mergaitėms? 

— Ne. Kai kurios kultūros taip elgiasi. Bet ne žydai. 

— Tikrai? 

Ašmenys taip stipriai mygo odą, kad ji nebedrįso pajudinti galvos. 

— Taip, — nebyliai sužiopčiojo, nes garsus įkalino siaubas. 

— Ar žinojai, kad apipjaustyta moteris nepajėgia lytiškai pasiten- 
kinti? Nepatiria orgazmo, todėl galiausiai į jį numoja ranka. Ir nebemato 
prasmės būti neištikima savo sutuoktiniui. Žinojai? 

Garsai vėl liko gerklėje. 

— Ne, — pakrutino lūpas ji. 

— Aš išmokau atlikti procedūrą. Bet, manau, nenorėtum, jog tave 
apipjaustyčiau. 

— Ne, — šįkart sukuždėjo Džesė. Nors kūną kratė virpulys, ji sten- 
gėsi alsuoti ramiai, nepasiduoti panikai. Mąstyti blaiviai. — Tau nėra 
reikalo manęs taip apdoroti, — šiek tiek garsiau pridūrė. — Aš būsiu 
gera mergaitė. Pažadu. 

— Ar nusiprausi? 

— Taip. 

— Apsiplausi kiekvieną kūno dalį? 

— Taip. 

— Dėl manęs nusiskusi gaktplaukius? 

— Taip. 

— Furgone yra vandens, — tarė jis nenuleisdamas peilio. — Šilto 
tekančio vandens. Turiu muilo. Kempinę. Rankšluostį. Skustuvą. Leisiu 
tau nusirengti, kad apsišvarintum. Vėliau pažaisime su batu. — Vyriš- 
kis buteliuku pamojo į grindis. — Atpažįsti? Tokius antradienį pirkai 
„Marielle Shoes parduotuvėje. Gaila, jog vieną išspyrei iš furgono, nes 
būtume pasismaginę su pora. Ką gi, teks tenkintis vienu, ar ne? 

— Taip, — atsakė ji ir pridūrė kuo guvesniu balsu: — Man patinka 
bateliai. O tau? 

— Labai. Ypač aukštakulniai. Kuriuos moterys gali naudoti vietoj 
vibratorių. 

— Vietoj vibratorių? Susikišti į save? 

— Apie tai ir kalbu. 

— Štai kuo man liepsi užsiimti? 

— Aš tau paaiškinsiu, ką turėsi daryti, kai būsiu pasirengęs, — nu- 
kirto kaukėtasis, netikėtai užsiplieskęs pykčiu. Po akimirkos atitraukė 
peilį nuo jos veido ir ėmė pjauti kelius apvijusią lipniąją juostą. — Džese, 
tik privalau tave įspėti, — vėl prašneko draugišku tonu. — Nenoriu, kad 
kas nors pakenktų mūsų linksmybėms. Sugadintų mūsų žaidimėlius. 

Ji sučiaupė lūpą, pritardama palinksėjo ir vargais negalais išspaudė 
šypseną. 

Vyriškis kilstelėjo ašmenis priešais Džesės nosį. 

— Jei krėsi kvailystes, jeigu bandysi man trenkti arba pabėgti, aš 
vėl tave surišiu. Bet šįsyk numausiu treningo kelnes ir apatinius, aišku? 
O tada apipjaustysiu tave. Įsivaizduok, kaip jausies per medaus mėnesį. 
"Kaip jausies kaskart, kai Benediktas su tavimi mylėsies. Kaip jausies iki 
gyvenimo pabaigos. Pagalvok, ko tau trūks. Ar mes supratome vienas 
kitą? 

— Taip, — be garso patvirtino mergina. 

Bet pati įtemptai mąstė. 

Jos pagrobėjas nebuvo stambaus sudėjimo. Ir elgėsi lyg priekabių 
ieškantis mušeika. 

Mokymosi metais Džesę nuolat erzindavo dėl kumpos nosies, šai- 
pydavosi, kaip iš turtingos mergiūkštės, kurią tėvai iš mokyklos pasi- 
imdavo prašmatniais automobiliais. Tačiau ji išmoko atsikirsti. Kliauti- 
ninkai manydavo esantys nebaudžiami. Ir nesitikėjo susidurti su žmo- 
nėmis, kurie jiems pasipriešindavo. Kartą žaisdama žolės riedulį Džesė 
lazda šėrė bjauriausiai mokyklos priekabiautojai Karenai Voldergreiv. 
Taip vožė per kelį, kad suskaldė kaulą ir nukentėjusiajai teko įstatyti 
dirbtinę kelio girnelę. Žinoma, taip atsitiko netyčia. Kokių tik nelaimių 
nenutinką per sporto rungtynes — bent taip atrodė mokytojams. Nuo 
tada visi ją paliko ramybėje. 

Vos tik pasitaikys proga, šitas žmogus prie jos nebekibs. 

Jis perrėžė juostą aplink kulkšnis. Kol Džesė palaimingai judi- 
no kojas, kad atlėgtų tirpimas, vyriškis žengė prie kriauklės ir atsuko 
čiaupą. 

— Šiltas vanduo! — taip paskelbęs atsigręžė ir griežtai į ją pažiūrė- 
jo. — Dabar išlaisvinsiu tavo rankas, kad apsipraustum ir nusiskustum. 
Nepamiršai mano perspėjimo? 

Ji pakratė galvą. 

— Atsakyk. 

— Aš nepamiršau tavo perspėjimo. 

Pagrobėjas nupjovė riešų raiščius ir liepė nusidraskyti lipniąją 
juostą. 

Kelias sekundes Džesė purtė rankas, siekdama atsikratyti šias 
kaustančio sąstingio, paskui suėmė juostos galus ir jas nusiplėšė. Jis savo 
ruožtu stovėjo sugniaužęs peilį ir matiniu, pirštine aptemptu smiliumi 
glostė ašmenų plokštumą. 

— Dėk ant grindų, — tarė pastebėjęs, kad mergina svarsto, kur 
numesti atraižų spirales. Pakėlė batelį ir įteikė Džesei. — Pauostyk. 

Ji susiraukė. 

— Prikišk prie nosies. Pasimėgauk aromatu! 

Džesė į šnerves įtraukė stiprų neseniai išdirbtos odos kvapą. 

— Malonu, ar ne? 

Jo akys sekundę nukrypo į aukštakulnį. Ir sužioravo. Grobikas išsi- 
blaškė. Dabar dėmesį buvo sutelkęs į batą. Mergina vėl priglaudė jį prie 
panosės, apsimetė, kad uosto, vogčiomis įsistvėrė į galą. Ir ėmė lenkti 
kelius neva mankštindama galūnes, kad į jas grįžtų kraujas. 

— Laikraščiuose rašė apie tave? Ar tai tu turi striuką pimpį? — 
staiga paklausė. 

Užgaulūs žodžiai privertė jį mestis į priekį. Tuo pat metu Džesė 
išrietė nugarą, iš visų jėgų šovė kojomis aukštyn ir sportukų nosimis 
smogė jam į pasmakrę, fiziškai atplėšdama žmogų nuo grindų. Kaukė- 
tasis viršugalviu pokštelėjo į stogą ir apsvaigęs sudribo. Peilis išslydo iš 
pirštų, nubildėjo šalin. 

Nespėjus jam atsipeikėti, Džesė pašoko ir nuo veido nutraukė gob- 
tuvą, be kurio, kaip paaiškėjo, užpuolikas atrodė apgailėtinai, tartum iš- 
gąsdintas kurmis. Ji iš širdies užsimojo bateliu ir smailų kulną suvarė į 
dešiniąją vyriškio akį. 

Jis pratrūko rėkti. Orą sudrebino klaikus skausmo, šoko ir įnir- 
šio staugsmas. Iš veido fontanu paplūdo kraujas. Nuo grindų mergina 
stvėrė peilį, žaibiškai atstūmė stumdomąsias duris ir kllupčiodama, kone 
virsdama ant galvos išniro į akliną tamsą. Iš furgono tebesiveržė kančios 
sklidinas riaumojimas, it sužaloto, įsiutinto žvėries. 

Džesė nulėkė pirmyn, bet netikėtai atsitrenkė į kietą statmeną pa- 
viršių. Aplinkui sušmaižė spinduliai. 

Velnias, velnias, velniais. 

Kaip ji galėjo taip kvailai pasielgti? Kodėl nepasičiupo sumauto ži- 
bintuvėlio? 

Šviesa nuslinko per parduotuvės vežimėlį, riogsantį ant dulkėtų 
bėgių. Per rėmus. Per dalį tako, sumontuoto išilgai sienos. Per kažkokius 
objektus, panašius į didžiules kybančias turbinas. 

Kur durys? 

Už nugaros pasigirdo kojų šlepsėjimas. Jis tūžmingai užkriokė: 

— MANAI, KAD PABĖGSI? NĖ NESVAJOK, ŠLIUNDRAI! 

Ji tvirčiau sugniaužė peilio rankeną. Žibintuvėlio spindulys smigo 
tiesiai į veidą ir apžlibino akis. Džesė nusigręžė. Išvydo milžiniškas, virš 
bėgių stūksančias dvigubas duris, pro kurias anksčiau kursuodavo vago- 
nai. Leidosi jų pusėn skuosdama taku, kurį nutvieskė šviesos pluoštas. 

Tačiau nusigavusi iki tikslo pamatė, kad ant durų kabo grandinė, 
surakinta kabamąja spyna. 

Džesė apsisuko ir įbedė akis tiesiai į spindulį. Jos galvoje mintys 
sukosi kaip paklaikusios. Vyrukas pistoleto neturėjo, antraip būtų gra- 
sinęs juo, o ne peili4. Pats buvo sužeistas. Ir smulkaus stoto. O ji apsi- 
ginklavusi peiliu. Ir išmanė savigyną. Tačiau tas žmogus vis tiek kurstė 
baimę. 

Kažkur turėtų būti kitas išėjimas. 

Žibintuvėlis užgeso. 

Ji sumirksėjo tarsi mėgindama prasklaidyti tamsą. Kūną purtė dre- 
bulys. Iš burnos veržėsi švokštimas. Džesė pasistengė alsuoti tyliau. 

Jųdviejų galimybės išsilygino, bet užpuolikas įgijo pranašumą. Nes 
greičiausiai žinojo statinio planą. 

Galbūt jau sėlino artyn? 

Kol plieskė šviesa, kairėje pusėje ji spėjo įžvelgti erdvų tuščią plo- 
tą, kurio gale, regis, stiebėsi kažkoks silosas. Dabar žengė į priekį ir 
beveik iš karto suklupo. Nuskambėjo metalinis dzingggggg — iš po 
kojų nusirideno kažkoks daiktas, kuris po kelių sekundžių pliūkštelėjo 
į vandenį. 

Prakeikimas. 

Džesė suakmenėjo. Staiga prisiminė mobilųjį. 

Nusigavus iki furgono, galbūt pavyktų išsikviesti pagalbą. Tačiau 
ją vėl užvaldė stiprėjanti panika. Kam gi aš skambinčiau, paklausė savęs. 
Kur ji? Gigantiškame, neveikiančiame, nežinia kur stovinčiame fabrike. 
Ar taip turėtų pasakyti operatoriui, surinkusi numerį 999? Cha, skam- 
bėtų neblogai! 


Jis grįžo į furgoną. Veidą degino siaubingas pulsuojantis skausmas, 
dešinė akis aptemo, bet šiuo metu jam tai nerūpėjo. Svarbiausia pričiup- 
ti nelemtą kalę, kuri matė jo veidą. 

Reikia ją rasti. Negalima leisti jai pasprukti. 

Antraip prakeikta šliundra įduos jį policijai. 

Bet.sugauti bėglę įmanoma. 

Nenorėdamas jungti žibintuvėlio ir taip parodyti, kur esąs, jis vėž- 
lio žingsniu slankiojo tarp automobilio sienų, kol apgraibomis rado tai, 
ko ieškojo. Naktinio regėjimo žiūronus. 

Ją pamatyti pavyko per kelias sekundes. Lęšių akiratyje šmėžavo 
žalia figūra, atsargiai, colis po colio, tipenanti kairėn, judanti kaip sulė- 
tinto filmo kadruose. 

Manai, esi gudri? 

Jis pasidairė kokio nors įnagio. Tvirto, sunkaus daikto, kuriuo galė- 
tų jai smogti. Po kriaukle atidarė spintelę, tačiau dėl tirštos tamsos nieko 
priešais naktinio matymo lęšius perrėžė švytėjimas, kuris skausmingai 
nusvilino dešiniąją akį ir buvo toks netikėtas, kad jis paleido iš rankų 
prožektorių, kluptelėjo atbulas ir sudribo. 

Džesė išgirdo trenksmą. Atsisuko garso pusėn ir furgone kaipmat 
pastebėjo šviesą. Ji skuodė link anksčiau regėto siloso bokšto, neran- 
giai kilnodama kojas, pakeliui už kažko kliūdama, galvą pokštelėdama 
į aštrų atsikišusį objektą. Nuslopino dejonę ir vėl paskubomis leidosi 
pirmyn. Tamsoje maskatavo rankomis, kol šios palietė vertikalų plieninį 
stovą. 

Ar čia vienas iš bokšto stulpų? 

Nutykinusi pirmyn, mergina užčiuopė apatinės siloso dalies išlin- 
kį, palindo po juo, vis dar į priekį tiesdama rankas atsistojo ir į plaučius 
įtraukė sausą, dulkėmis atsiduodantį kvapą. Staiga pirštai prisilietė prie 
kažko panašaus į kopėčių skersinį. 


Jis tęsė paieškas pasišviesdamas žibintuvėliu, su beprotiška energi- 
ja naršė kiekvieną stalčių. Galiausiai aptiko krūvą instrumentų. Tarp jų 
rado didelį, sunkų veržliaraktį. Pakėlė instrumentą jausdamas, kad su 
kiekviena sekunde akį diegia vis smarkiau, o veidu nepaliaujamai srūva 
kraujas. Vėl griebė žiūronus, puolė prie durų ir pažvelgė laukan. 

Toji kalė pranyko. 

Nieko baisaus. Jis būtinai ras Džesę. Cemento gamyklą pažinojo 
kaip savo penkis pirštus. Asmeniškai vadovavo čionykščių stebėjimo 
kamerų montavimo darbams. Pastate dunksojo gigantiškos degimo 
krosnys, kurios iki 1500 laipsnių įkaitindavo klinčių, molio, smėlio ir 
nuodegų mišinį, vėliau šis patekdavo į dvi vienodas milžiniškas vėsi- 
nimo turbinas, paskui, apdorotas smulkintuvuose, atsidurdavo siloso 
bokštuose ir galop subirdavo į laukiančius cementvežius. Jeigu prakeik- 
ta kekšė mėgins slėptis, vietos jai nepritrūks. 

Bet išėjimas tebuvo vienas. 

Ir spynos raktą jis turėjo savo kišenėje. 

Sekmadienį Rojus Greisas atidėjo vakarinį pasitarimą iki pusės aš- 
tuntos, kad spėtų parašyti pirmines ekshumacijos išdavas. 

Jis paliko Gleną Brensoną morge, idant bičiulis stebėtų, kaip klos- 
tysis įvykiai, nes patologai dar toli gražu nebaigė skrodimo. Paaiškėjo, 
kad negyvos moters žandikaulis lūžęs, o kaukolė praskelta, ir ją beveik 
garantuotai pražudė smūgis į galvą. | 

Beliko tikėtis, kad identifikuoti palaikus ir įgyvendinti pagrindi- 
nį ekshumacijos tikslą padės nuo kūno paimti plaukų folikulų bei odos 
pavyzdžiai ir prezervatyvas, kuriame Nadiuška de Sanča ir Džoana 
Meidžor tarėsi aptikusios tyrimams tinkančius spermos pėdsakus. Ar- 
cheologės teismo ekspertės nuomone, egzistavo didelė tikimybė, kad iš 
sėklos pasiseks išgauti DNR, nors nuo lytinio akto praėjo dvylika metų. 

Visa tai buvo sudėta į šaldiklį ir išsiųsta DNR laboratorijai, teismo 
ekspertizės paslaugas teikiančiai „Orchid Cellmark“ bendrovei, su kuria 
jis palaikė gerus darbinius santykius — tenykščius laborantus mėgo, nes 
šie gebėdavo sparčiai suktis. Jie pažadėjo imtis tyrimo, vos tiktai gaus 
siuntinį. Bet dėl lėto DNR sekos nustatymo proceso pateiks rezultatus 
ne anksčiau kaip įpusėjus pirmadienio popietei, net jeigu plūksis kiaurą 
parą. Kartu patikino Greisą, kad naujienas jam nedelsiant praneš tele- 
fonu. 

Vyresnysis detektyvas įsitaisė savo vietoje, kreipėsi į komandą, iš- 
klojo žinias ir paprašė darbų eigos ataskaitų. 

Pirmoji prašneko Bela Moj, kuri aplinkiniams padalijo fotografijas 
su įamžinta jauna moterimi sutaršytais plaukais. 

— Sere, čia mieste ieškomo asmens nuotrauka, kurią radome Brai- 
tono nuovadoje. Praeityje ji naudojosi įvairiais slapyvardžiais, dabar 
prisistato Dona Espinal. Žinoma kaip narkomanė, nuolat vengianti su- 
simokėti už kelionę traukiniu ir taksi. Bausta dėl antisocialaus elgesio, 
įtariama smurtiniu užpuolimu, sunkiu kūno sužalojimu ir faktiniu iš- 
puoliu. Du priedangoje dirbę, vakar operacijoje dalyvavę pareigūnai pa- 

tvirtino, kad taksistas Džonas Keridžas vijosi būtent ją — beje, vienam 
policininkui moteris įkando į ranką. 

Greisas stebeilijosi į nuotrauką virškindamas detektyvo seržanto 
žodžių prasmę. 

— Vadinasi, Keridžas mums sako tiesą? 

— Jei tiksliau, galime kelti prielaidą, kad taksistas nemelavo dėl 
keleivės. 

Jis susimąstė. Keridžas areštuotas prieš dvidešimt keturias valan- 
das. Nepateikus kaltinimo ir negavus teismo leidimo pratęsti kardomą- 
jį sulaikymą, įtariamąjį galima laikyti už grotų tiktai trisdešimt šešias 
valandas. Taigi rytoj, 09.30, su vyruku mums teks atsisveikinti, nebent 
pasiseks įtikinti magistratą, kad jį būtina suimti ilgesniam laikui. Kol kas 
detektyvai neturėjo jokių įrodymų, kad Džesę Šeldon išties pradangino 
Batžmogis. Bet jeigu informaciją gaus Eikotas, Keridžo advokatas, — 
taip neabejotinai įvyks arba jau nutiko, — dėl sulaikymo pratęsimo teks 
rimtai pasigrumti. Jis privalėjo apgalvoti padėtį ir dar šįvakar paprašyti 
budinčio magistratų teismo, kad pasibaigus pusantros paros terminui 
įtariamasis neatgautų laisvės. 

— Ačiū. Gerai padirbėjai, Bela. 

Ranką pakėlė Normanas Potingas. 

— Bose, šiandien rimtos pagalbos sulaukiau iš O2 mobiliojo ryšio 
kompanijos. Pasak Džesės Šeldon sužadėtinio, su kuriuo ryte kalbėjausi, 
toje firmoje priregistruotas merginos „iPhone“. Prieš pusvalandį gavau 
pranešimą su duomenimis apie jos telefono stebėjimą. Galimas daiktas, 
kad iš jo ką nors išpešime. 

— Tęsk, — paragino Greisas. 

— Paskutinį kartą skambinta vakar, 18.32, sužadėtiniui Benediktui 
Grinui, kaip išsiaiškinau pagal numerį. Anas patvirtino, kad jiedu tikrai 
bendravo telefonu — po kikbokso treniruotės ji traukė namo. Bene- 
diktas ketino jos užvažiuoti 19.15, todėl liepė Džesei paskubėti. Vėliau 
mobilusis viso labo veikė budėjimo režimu. Iš jo niekas nebeskambino, 
tačiau bazinių stočių fiksuoti signalai liudija, kad nuo 18.45 — maždaug 
nuo tada, kai moterį pagrobė, — aparatas slinko vakarų kryptimi. 19.15 
sustingo ir iš vietos nebepajudėjo. 

— Kur konkrečiai? — paklausė vyresnysis detektyvas. 

— Tuojau parodysiu, — atsakė detektyvas seržantas. 

Normanas Potingas pakilo ir pirštu bedė į topografinį žemėlapį, 
pritvirtintą prie kabančios ant sienos baltos lentos. Per visą jo ilgį ran- 
gėsi mėlyna linija. Šią papildė raudonas ovalas su dviem X brūkštelėtais 
geometrinės figūros viršuje ir apačioje. 

— Kryžiukai ženklina O2 bazines stotis, kurios registruoja Džesės 
Šeldon mobiliojo signalus, — toliau kalbėjo detektyvas seržantas. — Te- 
ritorija gana plati, o trečios stoties, deja, nėra, todėl negalime triangulia- 
cijos būdu nustatyti tikslesnių pražuvėlės koordinačių. 

Jis dūrė smiliumi į vinguriuojančią mėlyną giją. 

— Čia Aduro upė, tekanti nuo Šorehamo. 

— Šorehame gyvena Džonas Keridžas, — pastebėjo Bela Moj. 

— Taip, bet mums iš to jokios naudos, nes jis uždarytas į kalėji- 
mą, — globėjišku tonu atsiliepė Potingas ir pratęsė: — Tarp šiųdviejų 
bazinių stočių tvyro atviros, upę supančios užmiesčio erdvės ir driekiasi 
judrus Kumbso kelias. Be to, ten stovi keletas pavienių namų, virtinė 
kotedžų, priklausiusių senai cemento gamyklai, ir pats fabrikas. Džesės 
Šeldon ar bent jos telefono derėtų žvalgytis tame rate. Tačiau jo plotas 
didelis. 

— Cemento gamyklą galime atmesti, — pareiškė detektyvas kon- 
steblis Nikas Nikolas. — Prieš porą metų, kai tarnavau patruliu, ten 
lankiausi. Ją kiauromis paromis filmuoja apsaugos kameros — pavojaus 
signalas įsijungtų, net jei nusitriestų paukštis. 

— Puikios įžvalgos, Nikai, — tarė Greisas. — Ačiū. Ką gi, pašne- 
kam apie neatidėliotinas priemones. Vos tik išauš, privalėsime iššukuoti 
visą zoną. Į pagalbą pasitelksime policijos tyrimo patarėjus ir kiek gali- 
ma daugiau uniformuotų pareigūnų, bendruomenės paramos pareigū- 
nų ir savanorių konsteblių. Lai žmonės iš Specialiosios paieškos skyriaus 
patikrina upės dugną. Sraigtasparnį išsikviesime nedelsdami. Jis leisis į 
žvalgybą įsijungęs prožektorių. 

Vyresnysis detektyvas bloknote užsirašė pastabas ir vėl pažiūrėjo į 
komandą. 

— Sere, iš Registrų centro sužinojome, kad garažas priklauso ne- 
kilnojamojo turto bendrovei, — prabilo Ema Džeinė Boutvud. — Iš pat 
ryto užsuksiu į firmos kontorą. 

Jis linktelėjo. Garažas buvo stebimas dvidešimt keturias valandas 
per parą, bet prie jo niekas neatklydo. Vargu ar ten išvis kas nors pasi- 
rodys. 

Greisas nežinojo, ką galvoti. 

— Džulijau, ką pasakysite? — kreipėsi į psichologą teismo eks- 
pertą. 

— Jums reikalingas Džesę Šeldon pagrobęs žmogus, — išrėžė 
Praudfutas. — O ne sulaikytas vyrutis. 

— Kalbate taip užtikrintai... 

— Įsidėmėkite mano žodžius. Tinkama vieta, tinkamas laikas, tin- 
kamas asmuo. 

Psichologo tonas skambėjo taip arogantiškai, kad Greisas akimirką 
užsigeidė žūtbūt įrodyti, kad jis klysta. 


Po pasitarimo grįžęs į savo kabinetą Rojus Greisas rado jo laukian- 
tį „FedEx“ tarnybos pristatytą siuntinį. Pagautas smalsumo atsisėdo ir 
praplėšė paketą. 

Vakaras akimoju subjuro. 

"Jis aptiko raštelį, ranka rašytą ant laiškinio popieriaus su Bramši- 
lo policijos koledžo pavadinimu ir anų metų spalį datuoto elektroninio 
laiško fotokopiją — jam siųstą vyresniojo detektyvo Kasiano Pju žinią, 
kad Batžmogio byloje, kurią Greisas prašė peržiūrėti, trūksta kelių pus- 
lapių. Kaip tik juose figūravo esminiai liudininko parodymai apie fur- 
goną, 1997 metais galbūt pagrobusį Reičelę Rajan. Ranka pakeverzotas 
raštelis linksmai skelbė: Rojau, va, ką atkapsčiau savo išsiųstų laiškų sky- 
riuje! Tikiuosi, tau jis pravers. Matyt, tavo atmintis nebe tokia kaip anks- 
čiau. Bet nesijaudink, taip nutiks mums visiems! Linkėjimai nuo Kasiano! 

Dešimt minučių panaršęs elektroninio pašto sistemą, Rojus paga- 
liau rado originalą, įsispraudusį tarp šimtų neperskaitytų laiškų. Anuo- 
met darbe viešpatavo chaosas, o Pju, rodos, mėgavosi galimybe bom- 
barduoti jį tuzinais žinučių per dieną. Jei būtų kiekvieną nagrinėjęs, 
nebūtų pavykę nuveikti jokių kitų darbų. 

Vis dėlto naujiena privertė Greisą paraudonuoti ir sykiu eliminavo 
vieną įtariamąjį. 

Džesė visuomet bijojo aukščio ir bent jau dėl šios priežasties džiau- 
gėsi, kad aplinkui tamsu. Nenutuokė, kur atsidūrė, bet spėjo, kad lipa 
remontininkų kopėčiomis, pritvirtintomis prie vidinės siloso pusės. 

Ji kopė taip ilgai, kad rodės, tarsi kopėčiomis ropštėsi iki dangaus. 
Laimė, apačioje nieko neįžvelgė. Kas porą skersinių vis apsidairydavo 
būgštaudama, kad vyriškis seka iš paskos, tačiau nei jo matė, nei gir- 
dėjo. 

Nusigavusi iki viršaus Džesė palietė turėklą ir metalines grindų 
groteles. Užsikorė ant jų, galva rėžėsi į stirtą maišų, regis, užpildytų senu 
cementu, ir nurėpliojo ant kauburio. Tupėjo susigūžusi, spitrijosi į tam- 
sybes, klausėsi ir stengėsi, kad maišai nešiugždėtų. 

Ausis pasiekė tik įprastiniai jos kalėjimo garsai — nuolatiniai žvan- 
gėjimai, barškesiai, cypimai, trenksmai, keliami nudrengtų, vėjo gūsių 
čaižomų metalo lakštų, dabar skambančių garsiau nei tūnant furgone. 

Ji įtemptai mąstė. Ką tas žmogus rezgė? Kodėl nesinaudojo žibin- 
tuvėliu? 

Ar į šias aukštybes vedė kitas kelias? 

Tamsoje pavyko įžiūrėti tiktai fosforescuojantį laikrodžio ciferbla- 
tą. Jau beveik pusė dešimtos. Sekmadienio vakaro, ne kitaip. Vadinas, 
nuo pagrobimo prabėgo daugiau negu dvidešimt keturios valandos. Kas 
vyksta namuose, ką daro Benediktas? Mylimasis, aišku, veikė atskirai 
nuo jos gimdytojų, sau tarė Džesė nuoširdžiai apgailestaudama, kad ar- 
timiesiems jo nepristatė anksčiau — dabar visi ko nors imtųsi bendro- 
mis jėgomis. 

Ar į paieškas įtraukta policija? Be abejo. Ji pažinojo savo tėvą. Tas 
kreipsis į kiekvieną šalyje dirbančią pagalbos tarnybą. 

Kaip jie laikėsi? Ką galvojo motina? Tėvas? Benediktas? 

Tolumoje mentėmis sutarškėjo sraigtasparnis. Jau antrą kartą per 
pastarąjį pusvalandį. 

Galbūt ieškojo jos? 

Jis vėl išgirdo sraigtasparnį. Galingą, o ne vieną iš mažesnių agre- 
gatų, kurie priklausė Šorehamo oro uoste įsikūrusiai skraidymo mokyk- 
lai. Be to, naktimis iš esmės skraidydavo vien kariškiai, gelbėtojai, medi- 
kai ir teisėsaugos atstovai. 

Sasekso policijos sraigtasparnis bazavosi Šorehame. Net jeigu dan- 
guje gaudė farų skraidyklė, panikuoti nebuvo jokio reikalo. Ji galėjo pa- 
kilti į orą dėl įvairiausių priežasčių. Užesys pamažu prislopo ir nutolo į 
rytus. 

Staiga tylą sudrumstė kitas garsas ir pakurstė didesnį nerimą. 

Iš priešakinės furgono dalies atvilnijo šaižus įkyrus dūzgimas. Jis 
nuleido žiūronus ir pamatė blankią, toje pačioje vietoje pulsuojančią 
švieselę. 

— O, velnias! Ne, ne, ne! 

Ten mobilusis, išgriebtas iš sumautos kalės kišenės. Jis manė, kad 
išjungė prakeiktą daiktą. Nuklupčiojęs pirmyn link tvieskiančio ekra- 
nėlio, stvėrė aparatą, tėškė ant grindų ir tūžmingai užmynė — suskato 
traiškyti kaip didžiulį vabalą. Dar kartą sutrypė. Ir trečią sykį. Ir ket- 
virtą. 

Jis atšlijo nuo telefono ir ėmė drebėti kvaišdamas nuo akį raižančio 
skausmo, niršdamas ant tos šliundros ir pykdamas ant savęs. Jėzau! O, 
Jėzau! O, Jėzau! Kurių galų elgėsi taip idiotiškai? 

Mobilieji išduodavo tavo koordinates, net jei veikdavo budėjimo 
režimu. Protingi policininkai pirmiausia ieškotų kaip tik jų. 

Reikia tikėtis, kad ryšio tiekimo bendrovės sekmadieniais negalė- 
davo surinkti tokios nuodugnios informacijos. 

Bet rizikuoti nevalia. Džesę Šeldon teks kuo skubiau iš čia pašalin- 
ti. Dar šiąnakt. Kol tamsu. 

Kitaip tariant, būtina kuo greičiau ją rasti. 

Toji kalė jau ilgiau nei valandą neišgavo jokio garso. Sumanė žaisti 
slėpynes. Turbūt manė, kad nudžiovusi peilį pademonstravo sumanu- 
mą. Bet pas jį liko pora gerokai vertingesnių daiktų. Žibintuvėlis ir žiū- 
ronai. 

Jo niekada netraukė literatūra ar panašus mėšlas. Tačiau dabar 

skausmo varstomoje galvoje sukirbėjo kažkur skaityta eilutė: Neregių 
krašte vienaakis yra karalius. 

Štai kuo jis tapo. 

Išniręs iš furgono, žengė ant betoninių grindų ir pakėlė žiūronus 
prie veido. Leidosi į medžioklę. 

Rojui Greisui vakaras slinko lėtai. Sėdėdamas savo kabinete jis 
tyrinėjo vieno iš komandos narių sudarytą Džesės Šeldon genealoginį 
medį. Pražuvėlės kompiuterį ir mobiliojo išklotines tikrino pora žmo- 
nių iš darbais užversto, personalo stokojančio Pažangių technologijų 
nusikaltimų skyriaus — dėl užduoties tuodu turėjo atsisakyti išeiginės. 

Kol kas pasisekė nustatyti tik tiek, kad Džesė labai aktyviai reiškėsi 
socialiniuose tinkluose ir šiuo atžvilgiu priminė Di Berčmor, kurią ket- 
virtadienio popietę nesėkmingai bandė užpulti Batžmogis. 

Antai kaip jis sekdavo aukas? 

Mendė Torp taip pat daug laiko skirdavo „Facebook“ ir kitoms 
dviem internetinėms svetainėms. Bet Nikola Teilor, Naujųjų metų naktį 
išprievartauta „Metropolio viešbutyje, ir Roksė Pirs, nuo žagintojo nu- 
kentėjusi namuose, Drouvėjaus kelyje, nei turėjo paskyras socialiniuose 
tinkluose, nei rašė žinutes į „Twitter“. 

Moteris siejo tik vienas dalykas. Braitono parduotuvėse jos nese- 
niai pirko brangius batelius. Visos, neskaitant Mendės Torp. 

Kad ir ką tvirtino daktaras Praudfutas, vyresnysis detektyvas vis 
dar neabejojo, kad Mendę Torp išžagino ne Batžmogis, o kažkas kitas. 
Gal mėgdžiotojas. Arba čia tebuvo sutapimas. 

Atgijo telefonas. Iš NTK-1 skambino detektyvas konsteblis Maik- 
las Formanas. 

— Sere, gavau žinią iš H900. Pilotas leidžiasi pasipildyti degalų at- 
sargų. Sraigtasparnis nieko neaptiko, išskyrus porą anomalijų, pastebėtų 
senoje cemento gamykloje. 

— Anomalijų? — pasitikslino Greisas spėliodamas, ką įgula turėjo 
omeny. 

Jis žinojo, kad skraidyklė aprūpinta termografiniu aparatu, kuris 
aptikdavo šiltus žmonių kūnus net aklinoje tamsoje arba tirštame rūke. 
Nors įranga praversdavo sekant vogtais automobiliais sprunkančius ir 
miškuose arba skersgatviuose besislapstančius piktadarius, ją apkvailin- 
davo tiek gyvūnai, tiek kiti šilumą spinduliuojantys objektai. 

— Taip, sere. Bet neaišku, ar ten išties žmonės. Gal tik lapės, barsu- 
kai, benamės katės ar šunys. 

— Ką gi, lai patrulis užsuka į gamyklą. Pranešk man naujienas. 


Detektyvas konsteblis Formanas paskambino po pusvalandžio. 
Patrulio automobilis nukako prie senojo cemento fabriko ir informavo, 
kad į jo teritoriją niekas neprasibrovė. Šią saugojo dešimties pėdų aukš- 
čio užrakinti vartai, kurių viršuje buvo nutiesta spygliuota viela, ir rimta 
stebėjimo sistema. 

— Kokio tipo stebėjimo sistema? — paklausė Greisas. 

— Nuotolinės priežiūros. Priklausanti gerą vardą užsitarnavusiai 
Braitono firmai „Sasekso nuotolinės priežiūros tarnyba“. Jei ten kas nors 
atsitiktų, sere, įvykį būtų užfiksavusios kameros. 

— Pavadinimas girdėtas, — tarė vyresnysis detektyvas. 

— Kompanijos paslaugomis naudojasi policija. Jei neklystu, te- 
nykščiai sumontavo jutiklines plokšteles į visas mūsų valdybos duris. 

— Supratau. 

Kaip kiekvienas Braitono ir Houvo gyventojas, jis žinojo cemento 
gamyklą, vieną iš didžiųjų miesto objektų, plytintį vakarų pusėje. Sklan- 
dė gandai, jog beveik prieš du dešimtmečius uždarytas fabrikas atgis 
netolimoje ateityje. Milžiniškoje jo zonoje, kuri driekėsi Daunso aukš- 
tumose išraustame kreidos karjere, rikiavosi pastatai, savo dydžiu pra- 
nokstantys futbolo aikštę. Greisas nė nebūtų pajėgęs įvardyti dabartinių 
gamyklos savininkų, bet apie juos, be abejo, skelbs ant statinio fasado 
kybanti iškaba. 


Siekiant apieškoti teritoriją, reikės gauti šeimininkų sutikimą arba 

kratos orderį. Be to, žvalgyba suteiks naudos, jeigu joje dalyvaus gausi 
komanda. Todėl tuo užsiimti teks prie dienos šviesos. 
Greisas bloknote užsirašė priminimą, ką iš pat ryto derėtų nuveikti. 


14 
Sausio 18-oji, sekmadienis 


— Džese! — pasigirdo šūksnis. — Tau skambina. 

Jis kalbėjo taip įtaigiai, kad mergina bemaž patikėjo. 

— Džese! Tai Benediktas! Ketina su manimi sudaryti sandėrį, kad 
tave paleisčiau. Bet iš pradžių privalo žinoti, ar tu sveika gyva. Nori su 
tavimi pašnekėti. 

Ji tylėjo laužydama galvą. Negi mylimasis išties skambtelėjo, kas 
labai tikėtina, ir tas išsigimėlis atsiliepė? 

Grobikas užsimanė išpirkos? 

Benediktas neturėjo pinigų. Kaipgi tartųsi? Bet kuriuo atveju šis ti- 
pas buvo iškrypėlis, Batžmogis, ar kaip jį ten vadino. Geidė žiūrėti, kaip 
ji masturbuojasi batu. Apie kokį dar sandėrį šneka? Kažkokia nesąmonė. 

Džesė žinojo, kad surikusi atskleistų, kur pasislėpė. 

Gulėdama ant senų cemento maišų, jausdama, kaip raumenis 
traukia skausmingas mėšlungis, ji suprato, jog, nepaisant nieko, čia bent 
saugu. Pagrobėjas vaikštinėjo aplinkui beveik dvi valandas, iš pradžių 
sukiojosi apačioje, paskui dairėsi viršutiniame aukšte, vėliau užsiropštė 
į kitą lygį, šiek tiek Žemiau jos slaptavietės. Vienu metu taip prisiartino, 
kad buvo girdėti jo alsavimas. Bet didžiumą laiko slankiojo tyliai, nors 
retsykiais išsiduodavo, kur esąs — kai paspirdavo kokį objektą, kai po 
koja kas nors sutraškėdavo arba kai nuskambėdavo metalo dzingtelėji- 
mas. Tačiau žibintuvėlio nejungė. 

Galbūt jis sugedo, arba nusėdo elementas, pasvarstė Džesė. Bet 
staiga išvydo tai, nuo ko pašiurpo. 

Blyškų, rausvą žvilgesį. 

Apie tokias technologijas ji neką teišmanė, bet prisiminė, kaip vie- 

no filmo veikėjas naudojosi naktinio regėjimo įranga, blizgančia pana- 
Žiūronus, kuriais galėtų stebėti auką, o pats išlikti nematomas? 
Tad kodėl ligi šiol neprisėlino? Atsakymas akivaizdus: tiesiog jos 
nerado. 
Todėl apsimetė, kad su juo susisiekė Benediktas. 


Dėl vieno dalyko abejonių nekilo. Apatinis aukštas kruopščiai 
apieškotas, tačiau bėglės — nė ženklo. Ji, ko gero, kažkur užsikabaro- 
jo. Tik kur? Du viršutinius milžiniškus lygius buvo okupavę ilgi vėsini- 
mo vamzdžiai ir degimo krosnys, kuriose išdegdavo cemento klinkeris. 
Slėptuvių apstu, nors jis manė visas išnaršęs. 

Toji kalė gudri. Matyt, vienoje vietoje netūnojo. Sulig kiekviena 
prabėgančia minute jis vis smarkiau nerimavo. Pabėgėlį žūtbūt reikia su- 
rasti ir kaip nors perkelti kitur. Negana to, išaušus teks važiuoti į darbą. 
Nes rytoj, labai svarbią dieną, jo laukė pokalbis su rimtu nauju klientu ir 
susitikimas su banko atstovu dėl plėtros planų. Iki tol būtina išsimiegoti. 

Beje, akį turėtų apžiūrėti medikai. Skausmas nepaliaujamai stip- 
rėjo. 

— Džese, — vėl sušuko jis, nutaisęs kuo draugiškiausią toną. — 
Tau skaaaaambinaaaaa! — po pauzės pridūrė: — Džese, aš žinau, kur 
esi! Matau tave viršuje! Jei Mahometas neina pas kalną, tuomet kalnas 
ateis pas Mahometą! 

Jo žodžius lydėjo tyla. Šią nutraukė atsiknojusio metalo lakšto dū- 
žis. Po keturių sekundžių trenksmas pasikartojo. 

— Džese, tu apsunkini savo padėtį. Radęs tave, nebūsiu nusiteikęs 
pakiliai. Pamatysi! 


Jauna moteris neišspaudė nė menkiausio garso. Nes įsisąmonino 
vieną dalyką. Tamsa bjaurybei suteikė pranašumą. Bet viskas pasikeis, 
kai vos tiktai išbrėkš ir į patalpą prasisunks šviesa, kad ir kokia blausi 
ji būtų. Tas žmogus kėlė baimę. Ir neaišku, kam buvo pasiryžęs. Antra 

vertus, Džesei pavyko smarkiai sužaloti jo akį. Ir išsaugoti peilį, kuris 
dabar gulėjo šalimais. 

Jau vidurnaktis. Auš maždaug septintą. Ji privalės sukaupti jėgas, 
kad pamirštų siaubingą troškulį ir nuovargį. Apie miegą nė nederėtų 
galvoti. 

Ryte pro plyšius sienose galbūt prasiskverbs saulės spinduliai. Pas- 
tatas apleistas. Virstantis griuvėsiais. Kažkur turėtų žiojėti skylė, pro ku- 
rią ji sugebėtų prašliaužti. Net jeigu anga būtų stoge. 

Kad ir kaip audringai protestavo Kenas Eikotas, taksisto atstovas, 
Greisas atsisakė paleisti Džoną Keridžą ir kreipėsi į magistratų teismą, 
idant tas pratęstų sulaikymą dar trisdešimt šešioms valandoms. Prašy- 
mas buvo kaipmat patenkintas, nes advokatui primygtinai reikalaujant 
į kvotas pakviesti specialistą mediką Keridžo apklausos nė nepavyko 
pradėti. 

Įtariamojo areštas vis dar nedžiugino vyresniojo detektyvo — iš 
dalies todėl, kad įspūdžio nedarė surinkti įrodymai. Iš vyruko mobilio- 
jo nepasisekė išpešti jokios naudos. Į telefoną jis įsirašęs tiktai penkis 
numerius. Taksi savininko, taksi kompanijos, laivo šeimininkų, persikė- 
lusių į Indiją, Goa valstiją — mobiliojo bei stacionaraus, — ir psichote- 
rapeuto, su kuriuo Keridžas nesimatė ilgiau nei metus. 

Nieko ypatingo neatskleidė ir taksisto kompiuteris. Tik parodė, 
kad jis mėgsta lankytis internetinėse svetainėse, kuriose pilna informa- 
cijos apie moteriškus batus, bet pirmenybę teikia ne fetišui, o madai — 
tyrinėja „eBay“ aukcionus, užsuka į tinklalapius, susijusius su kvepalais, 
karalienės Viktorijos laikų klozetais ir kartografija. 

Netrukus prisistatys kažkokia psichologė, mokanti elgtis su Asper- 
gerio sindromą turinčiais pacientais. Jeigu ekspertė palankiai įvertins 
Keridžo būklę, Eikotas prižadėjo leisti apklausti savo klientą. Beliko ti- 
kėtis, jog tada įtariamasis suteiks daugiau žinių. 

Po rytinio pasitarimo grįžtant į kabinetą, suzvimbė jo telefonas. 

— Rojus Greisas, — atsiliepė jis. 

Skambino pažįstama laborantė, užsiimanti teismo ekspertizėmis. 
Sprendžiant iš balso, ji buvo nepaprastai patenkinta savimi. 

— Rojau, turiu DNR tyrimo rezultatus! 

— Vakarykštės? — pritrenktas pasitikslino vyresnysis detektyvas. 

— Naudojomės nauja įranga — kol kas ji išmėginama, todėl gauti 
duomenys netinka teismams. Nusprendėme paeksperimentuoti, nes iš 
abiejų pavyzdžių išskyrėme puikios kokybės DNR ir žinojome, jog rei- 
kalas skubus. 

— Pasakok. 

— Bandymai sėkmingi abiem atvejais. Vienas šimtu procentų pa- 
tvirtino asmens tapatybę. Kitas — tik iš dalies, tai yra DNR yra šeiminė. 
Pirmąjį pavyzdį paėmėme iš lavono plauko folikulo. Tai Reičelė Rajan, 
dingusi 1997-aisiais. Naujiena tau pravers? 

— Tu įsitikinusi? 

— Mašina įsitikinusi. Jos DNR tikriname ir tradiciniu būdu, galu- 
tinius rezultatus pateiksime šiandien, tik kiek vėliau. Bet dėl jų esu tikra. 

Detektyvas leido sau porą sekundžių patylėti, kol įsisąmonino 
pašnekovės žodžius. Nors tokių išvadų tikėjosi, jos vis tiek sukrėtė. 
Patvirtino, kad pastangos išgelbėti jaunos moters gyvybę nuėjo per- 
niek. Greisas mintyse sau liepė paskambinti velionės tėvams vildama- 
sis, jog tuodu tebėra gyvi ir gyvena kartu. Jie bent sužinos, kas nutiko 
dukrai. 

— O kaip šeiminė DNR? — paklausė. 

Šeiminėmis DNR, kaip jis žinojo, teismo ekspertai vadindavo ne vi- 
sai tiksliai sutampančius pavyzdžius, kurie būdingi broliams ir seserims 
arba tėvams ir vaikams. 

— Paimta iš spermos prezervatyve, kurią radote lavone — Reičelės 
Rajan kūne. Iš dalies dera su ponios Elizabetos Vaiman-Bentam DNR. 

Greisas brūkštelėjo vardą ir pavardę, pasitikrino, ar teisingai juos 
užsirašė. Iš jaudulio drebėjo rankos. Dar po kelių sekundžių jis išsiaiški- 
no, kur moteris gyvena. 

— Kodėl ji atsidūrė mūsų duomenų bazėje? 

— Dėl vairavimo išgėrus. 

Jis padėkojo laborantei, baigė pokalbį ir tučtuojau susisiekė su 
telefonų informacijos biuru, kurio operatoriui perdavė Elizabetos Vai- 
man-Bentam pavardę bei adresą. Gavo numerį ir nedelsdamas jai pa- 
skambino. 

Įsijungė balso paštas. Greisas prisistatė, įvardijo savo laipsnį ir pa- 
prašė kuo skubiau atsakyti šiuo mobiliojo numeriu. Tuomet prisėdo ir 
„Google“ paieškos sistemoje įvedė moters vardą — norėjo patyrinėti, 
kas ji tokia ir, jei konkrečiau, kuo užsiėmė. Laikrodis rodė 9.15 ryto. Jei- 
gu ponia Vaiman-Bentam kuo nors vertėsi, vadinasi, ji važiavo į darbą 
arba jau buvo atvykusi į vietą. 

Po kelių sekundžių ekrane nušvito žodžiai: apie Lizę Vaiman-Ben- 
tam, „VB Viešųjų ryšių“ direktorę. 

Rodyklę užvedęs ant eilutės jis spustelėjo pelytę ir beveik akimoju 
išvydo nuotrauką, kurioje plačiai šypsojosi moteris su kupeta garbanotų 
plaukų, taip pat informaciją apie firmą. Vos tik paspaudė pelę ties žo- 
džiu „Kontaktai , suskambo telefonas. 

Detektyvui atsiliepus, į jį kreipėsi pridusęs, jausmingas moteriškas 
balsas. 

— Atleiskit, nespėjau atsakyti į jūsų skambutį. Išgirdau jį žengda- 
ma iš namų. Kuo galėčiau jums padėti? 

— Mano klausimas veikiausiai atrodys keistas, bet ar jūs turite bro- 
lį arba sūnų? — pasiteiravo Rojus Greisas. 

— Brolį, — moters tonas liudijo, kad ją apėmė panika. — Viskas 
gerai? Kas nors nutiko? Jis pateko į avariją? 

— Ne, kiek žinome, jūsų broliui nieko nenutiko. Su juo reikia pa- 
kalbėti dėl vieno policijos tyrimo. 

— O, varge, akimirką mane išgąsdinote! 

— Gal pasakytumėte, kaip jį rasti? 

— Minėjot, kad atliekate tyrimą? O, taip, supratau, šnekėsitės apie 
darbą. Kokia aš paikšė! Kiek pamenu, jis bendradarbiauja su teisėsauga. 
Mano brolis Garis Starlingas vadovauja kompanijai... Tiksliau, dviem 
bendrovėms — „Sasekso apsaugos sistemoms“ ir „Sasekso nuotolinės 
priežiūros tarnybai — įsikūrusioms Luise, tame pačiame pastate. 

Greisas užsirašė informaciją ir paprašė Starlingo biuro telefono 
numerio. 

— Bet aš vis tiek nesusigaudau... Kodėl skambinote man? 

— Padėtis gana paini, — tarė vyresnysis detektyvas. 

Ji apniuko. 

— Garis nepapuolė į bėdą? Suprantat, jis yra gerbiamas verslinin- 
kas — žinomas visame mieste. 

Vengdamas gilintis į šią temą, Greisas patikino, kad jos broliui ne- 
gresia jokie nemalonumai. Kai ryšys nutrūko, jis bemat paskambino į 
Starlingo biurą. Telefono ragelį pakėlė maloni moteris. Užuot atskleidęs 
savo tapatybę, detektyvas tiesiog paprašė sujungti su Gariu Starlingu. 

— Viršininko dar nėra. Bet jis turėtų atvykti netrukus. Paprastai 
tokiu metu jau būna darbe. Aš esu jo sekretorė. Paliksite žinutę? 

— Ne, paskambinsiu vėliau, — ištarė Greisas kaip įmanoma ra- 
mesniu balsu. Atsisveikino su ja ir nuskubėjo į nusikaltimų tyrimo kabi- 
netą Nr. 1, pakeliui mintyse rengdamas planą. 

Į pastatą prasismelkė ne tiek šviesos, kiek Džesė tikėjosi, bet gal 
taip ir geriau. Jeigu elgtųsi labai atsargiai ir neišgautų nė garselio, ji su- 
gebėtų patipenti grotuotu taku ir užmesti akį į turistinį furgoną. 

Kreminis purvinas automobilis atidarytomis šoninėmis durelėmis 
kėpsojo savo vietoje. Tokie ratai simbolizavo hipių erą — gėlių jėgą, rei- 
kalavimus uždrausti bombas ir panašius septinto aštunto dešimtmečių 
dalykus, apie kuriuos teko skaityti. 

Bet išsigimėlis nė kiek nepriminė hipio. 

Dabar jis lindėjo kabinoje. Galbūt snaudė? Vargu bau. Tamsoje 
Džesė porą sykių bemaž sumerkė akis, bet vieną kartą vos nesuriko, 
nes ranką palietė kažkoks gyvis. Kai išaušo ir į statinį prasisunkė blausi, 
pilkšva migla, artyn atiturseno žiurkė, kuri į ją įsistebeilijo. 

Džesė nepakentė žiurkių, todėl po šio incidento pasistengė užmirš- 
ti nuovargį. 

Kokius planus grobikas rezgė? Kas vyksta išoriniame pasaulyje? 
Sraigtasparnio nebebuvo girdėti, tad galbūt jos niekas nesidairė. Kiek 
laiko visa tai tęsis? 

Matyt, furgone jam nestigo atsargų. Mergina žinojo, kad pagro- 
bėjas apsirūpinęs vandeniu, turbūt ir maistu. Galėtų ten sėdėti, kiek tik 
užsigeistų, jei tik neturėjo darbo arba artimųjų, kurie jo pasigestų. O 
ji be skysčių ir valgio ilgai nepratemps. Nūnai jautėsi nusilpusi. Budri, 
tačiau nuo vakar dienos praradusi nemažai jėgų. Siaubingai nusiplūkusi. 
Gyva vien adrenalinu. 

Ir nepalaužiamu ryžtu. 

Ji susituoks su Benediktu. Tam nesukliudys nei iškrypėlis, nei kas 
nors kitas. 

Aš būtinai iš čia ištrūksiu. 

Šiandien lauke tvoskė galingi vėjo šuorai, ir jie, atrodo, nuolat stip- 
rėjo. Aplinkinių garsų kakofonija tapo dar griausmingesnė. Na ir pui- 
ku — šurmuliai prislopins jos žingsnius. 

Staiga pasigirdo tūžmingas staugimas: 

— ŠLIUNDRA, MAN ĮGRISO PRAKEIKTI TAVO ŽAIDIMAI. TUO- 
JAU TAVE PRIČIUPSIU. GIRDI MANE? AŠ SUPRATAU, KUR SLAPSTAISI, 
IR NETRUKUS TAVE RASIU! 

Ant pirštų galų grįžusi iki apžvalgos taško Džesė dirstelėjo žemyn. 
Ir nustėro, nes dabar aiškiai matė išsigimėlį, kuris taip ir neužsismaukė 
kaukės — dešiniąją vyriškio akį, regis, supo raudonas randas. Jis bėgo 
vienoje rankoje laikydamas didžiulį veržliaraktį, kitoje gniauždamas 
peilį mėsai pjaustyti. 

Skuodė tiesiai link siloso. 

— KAIP GUDRU, KEKŠE! — užrėkė aidinčiu, tarsi iš piltuvo for- 
mos garsiakalbio sklindančiu balsu. — UŽSIKOREI VIDINĖMIS SILOSO 
BOKŠTO KOPĖČIOMIS! KAIP JAS APTIKAI? 

Po kelių sekundžių apačioje sužvangėjo skersiniai. 

Glenas Brensonas sėdėjo policijos ženklais nepažymėtame auto- 
mobilyje ir laukė Rojaus Greiso prie įvažiavimo į pramoninį kvartalą. 

Pagal žemėlapį, kurį jie kiek anksčiau tyrinėjo paskubomis reng- 
damiesi operacijai, link Gario Starlingo vadovaujamų „Sasekso apsau- 
gos sistemų“ ir „Sasekso nuotolinės priežiūros tarnybos kompanijų 
būstinės vedė tiktai du keliai. Netoliese slėpėsi transporto priemonės, 
priklausančios Greiso suburtai komandai. Jos nariai sulaikys įtariamąjį, 
kai — arba jeigu — Starlingas pasirodys. 

Vyresniojo detektyvo nurodymu tarp pramonės objektų jau budė- 
jo keturi užsimaskavę teisėsaugos pareigūnai. Išėjimus iš biuro saugojo 
pora šoninėje gatvelėje stovinčių automobilių, kuriuose budėjo polici- 
ninkai su šunimis, pasiruošę imtis darbo, vos tiktai sugrįš firmų savi- 
ninkas. Viename iš furgonų laukė šeši apsišarvavę pareigūnai iš Vietinės 
operatyvinės pagalbos skyriaus, dar keturios niekaip nepaženklintos 
mašinos sergėjo į pramoninį rajoną įsiliejančius kelius tam atvejui, jeigu 
Starlingas mėgintų pasprukti. 

Savąjį automobilį Greisas paliko gretimoje gatvėje ir įsitaisė Gle- 
no Brensono mašinos salone. Jautėsi įsitempęs. Sužinojus, kad Reičelė 
Rajan išties mirė, širdį apėmė palengvėjimas ir kartu pervėrė skausmas. 
Bet dabar detektyvo mintys sukosi apie arešto planą. Nerimą kurstė gau- 
sybė jo smulkmenų. 

— Pasiausime* 

Greisas išsiblaškęs linktelėjo. Batžmogis niekada nepalikdavo 
DNR pėdsakų. Aukos teigė, esą jis nesugebėdavo išlaikyti erekcijos. Ar 
tai reiškė, kad Garis Starlingas neturi nieko bendra su serijiniu žaginto- 
ju? O gal žudydamas Reičelę Rajan — jei būtent jis numarino merginą 
— taip įsiaudrino, kad patyrė ejakuliaciją? 

Kodėl šįryt neatvyko į darbą? 

Jeigu Starlingas prieš dvylika metų mylėjosi su moterimi, kurią vė- 
liau policija rado negyvą, kaip reikės įrodyti, kad šitas žmogus kaltas dėl 
jos mirties? Jei išvis kaltas. Kaip reaguos Karališkoji prokuratūra? 

Rojų Greisą graužė milijonas neatsakytų klausimų. 

Ir stiprėjantis įsitikinimas, kad Džesę Šeldon pagrobė Reičelės Ra- 
jan žudikas. Jis desperatiškai vylėsi šįkart geriau atliksiąs savo darbą ir 
surasiąs auką gyvą — jei tik prievartautojas dar jos nepribaigė. Tikėjosi, 
kad nereikės organizuoti ekshumacijos po kitų dvylikos metų ir kelti 
Džesės iš kapo duobės. 

Artėjant link prašmatnaus įėjimo į „Sasekso apsaugos sistemų“ ir 
„Sasekso nuotolinės priežiūros tarnybos“ biurą, į akis krito automobi- 
liai, stovintys darbuotojams skirtose vietose, ir neužimtas, užrašu „Ge- 
neralinis direktorius“ pažymėtas plotelis. Tačiau vyresniojo detektyvo 
dėmesį prikaustė vora baltų furgonų su bendra kompanijų emblema. 

Ketvirtadienį, po nesėkmingo pasikėsinimo į Di Berčmor, iš dau- 
giaaukštės stovėjimo aikštelės išlėkė baltas furgonas. Prieš dvylika metų 
Reičelė Rajan buvo pagrobta baltu furgonu. 

Jiedu išlipo laukan ir žengė pro paradinės duris. Už riesto stalo, 
kurio priešakyje puikavosi dvi emblemos, sėdėjo priimamojo sekreto- 
rė, vidutinio amžiaus moteris. Dešinėje pusėje įrengtame laukiamajame 
stovėjo stalas, ant jo gulėjo Sussex Life žurnalo numeriai ir keletas šian- 
dieninių laikraščių, įskaitant Argus. 

Vargu ar darbuotojai ant staliuko padės rytojaus Argus, turint 
omeny, kokias antraštes jis skelbs, dingtelėjo Greisui niūri mintis. 

— Kuo galėčiau pagelbėti, ponai? 

Rojus Greisas atkišo policininko pažymėjimą. 

— Ar ponas Starlingas jau atvykęs? 

— Ne... hmm, dar ne, — ūmai sutriko moteris. 

— Tai neįprasta? 

— Šiaip jau pirmadienio rytą jis visada atvažiuoja pirmas. 

Vyresnysis detektyvas parodė kratos orderį ir luktelėjo, kol sekre- 
torė jį perskaitys. 

— Mes turime leidimą iškrėsti patalpas. Būčiau dėkingas, jeigu pa- 
kviestumėte kokį žmogų, kuris jas aprodytų. 

— Aš... aš paskambinsiu administratoriui, sere. 

— Puiku. Mums reikia imtis darbo. Perduokite jam, kad mus su- 


sirastų. 

— Taip... aišku... taip. Ar su jumis susisiekti, kai prisistatys ponas 
Starlingas? 

— Nebūtina. Tai sužinosime patys. 

Sutrikusi moteris nenumanė, ką sakyti. 

— Kur stebėjimo kamerų valdymo punktas? — paklausė Greisas. 

— Antrame aukšte. Iškviesiu poną Edenberį, ir jis jus palydės. 

Glenas pirštu bedė į duris, už kurių kilo laiptai. 

— Antras aukštas? 

— Taip. Užlipę pasukite dešinėn. Iki jums reikiamo skyriaus eikite 
koridoriumi pro buhalteriją ir Skambučių centrą. 

Abu detektyvai pašokomis įveikė laiptatakį. Koridoriaus gale prie 
jų atskuodė žemaūgis, dirglus, plinkantis vyriškis, keturiasdešimties su 
viršum metų individas pilku švarku, iš kurio krūtinės kišenes stirksojo 
virtinė rašiklių. 

— Sveiki, ponai. Kuo galėčiau jums padėti? Aš esu Džonas Eden- 
beris, vyriausiasis administratorius, — nežymiai meilikaujančiu balsu 
prašneko jis. 

Kai Greisas paaiškino, ką jie čia veikia, ir išklojo apie kratos orderį, 
Edenberio veidas persimainė, tartum jis būtų prisilietęs prie įelektrinto 
laido. 

— Supratau, — tarė. — Supratau. Žinoma. Su Sasekso policija ben- 
dradarbiaujame nuolat. Kriminalinis skyrius yra svarbus mūsų klientas. 
Labai svarbus. 

Administratorius nusivedė detektyvus į stebėjimo kamerų val- 
dymo punktą. Priešais dvidešimt monitorių sėdėjo baisiai nutukęs ti- 
pas riebaluotais plaukais, vilkintis jam nederančią uniformą ir, Greiso 
nuomone, atrodantis per senas, kad puikuotųsi virš lūpos stirksančiais 
ūsiukų pūkeliais. Ant stalo, greta mikrofono, prietaisų skydelio ir kom- 
piuterio klaviatūros, pūpsojo didelis kokakolos butelis ir milžiniškas 
„Doritos“ traškučių pakas. 

— Čia Danstanas Kristmasas, — rubuilį pristatė Edenberis. — Bu- 
dintis operatorius. 

Tačiau Greisas įsispigino į ekranus. Susiraukė, kai viename moni- 
toriuje išvydo ultrašiuolaikiško prabangaus kotedžo fasadą. Ir dūrė į jį 
pirštu. 

— Nr. 11 — tai Drouvėjaus 76, ponų Pirsų namas“ 

— Aha, — patvirtino Kristmasas. — Ją išprievartavo, ar ne? 

— Ten apsilankęs nepastebėjau jokių kamerų. 

Operatorius atsiliepė kramtydamas nagą. 

— Nieko keista. Jei neklystu, toje valdoje jos paslėptos. 

— Kodėl man niekas nepranešė? Filmuota medžiaga galbūt pateik- 
tų įkalčių, susijusių su ponios Pirs užpuolimu, — piktai išrėžė Greisas. 

Kristmasas palingavo galva. 

— Ne, tąnakt kameros neveikė. Vaizdas aptemo įpusėjus popietei ir 
vėl nušvito tiktai kitą rytą. 

Vyresnysis detektyvas nudelbė storulį veriančiu žvilgsniu ir pama- 
tė, kad Brensonas elgiasi lygiai taip pat. Šitas veikėjas kažką slėpė? Ar vis 
dėlto kalbėjo nuoširdžiai? Greisas vėl atsisuko į ekraną. Fasadą pakeitė 
užpakalinio sodelio vaizdas. 

Sistema sutriko tą vakarą, kai moterį užpuolė. Kompaniją valdė 
naujas pagrindinis įtariamasis. 

Aplinkybės per daug akivaizdžiai sutapo, kad būtų prisikirtos at- 
sitiktinumui. 

— Ar kameros dažnai genda? 

Kristmasas pakratė galvą ir vėl įniko gremžti nagą. 

— Ne, labai retai. Mūsų sistema gera, ir ji paprastai dubliuojama. 

— Bet tada, kai nukentėjo ponia Pirs, neveikė nei pirminė, nei at- 
sarginė“ 

— Taip man sakė. 

— O kaip šitas? — Glenas Brensonas pamojo į tamsų septyniolik- 
tąjį ekraną. 

Greisas linktelėjo. 

— Taip, aš ketinau paklausti to paties. 

— Aha, dabar streikuoja ir tenykštės kameros. 

— Kokias valdas jos stebi? 

— Senąją cemento gamyklą Šorehame, — atsakė Kristmasas. 

Džesė žinojo, ką reikia daryti, bet artėjant lemiamai akimirkai jos 
kūnas persijungė į panikos režimą ir sustingo. 

Jis nenumaldomai kilo aukštyn. Skersiniai žvangėjo ritmiškai, lė- 
tai, ryžtingai. Ausis pasiekė vyriškas alsavimas. Garsėjantis. Visai čia 
pat. Netoli viršaus. 

Iš aukštybių vėl atvilnijo garsas, panašus į sraigtasparnio menčių 
čeksėjimą. Bet Džesė nepaisė ūžesio, baimindamasi išsiblaškyti. Vėl pa- 
sisuko rankoje spausdama peilį, galiausiai įsidrąsino nudurti žvilgsnį 
apačion. Ir iš siaubo kone paleido ašmenų. Nuo pagrobėjo ją teskyrė 
kelios pėdos. 

Perpus nugrimzdusi į lipnią krešulių ir pilko skysčio masę, pakry- 
pusi groteskišku kampu, dešinioji akis tarytum spitrijosi į savąją aki- 
duobę, kurią supo purpurinė mėlynė. Iš viršutinės šiltos striukės kišenės 
styrojo masyvus veržliaraktis, viena ranka buvo įsikibusi į skersinį, kita 
laikė peilį mėsai pjauti, į merginą pakeltas veidas spinduliavo begalinę 
neapykantą. 

Iki žemės — didelis atstumas. Jos galvoje mintys sukosi kaip pa- 
klaikusios. Džesė mėgino jas surikiuoti, atsiminti kikbokso trenerio pa- 
mokas, deja, spardytis tokioje padėtyje niekada nesimokė. Jei pavyktų 
abiem pėdomis uždrožti per fizionomiją, jis, be abejo, nukristų nuo ko- 
pėčių. Kitos alternatyvos nebuvo. 

Ji mitriai pritūpė, įbedė akis žemyn ir pasistengė nuslopinti gal- 
vos svaigulį, susitelkti į vyriškį, užuot spoksojusi į tolimas grindis. Kūno 
svorį perkėlė ant rankų, įsitempė, pirštais laikydamasi už grotelių, sulen- 
kė kelius ir iš visų jėgų spyrė. 

Dešiniosios pėdos pagalvėlę nutvilkė svilinantis dieglys. 

Užrikusi ji pajuto, kaip kairiąją kulkšnį įkalino it šaltkalvio spaus- 
tuvai tvirti gniaužtai. Išsigimėlis ją traukė. Į save. Bandė atplėšti nuo 
grotuotos platformos. Mergina perprato siaubingai suklydusi. Jis smeigė 
peilį į dešiniąją Džesės pėdą, paleido skersinį ir įsistvėrė į abi kulkšnis. 

Buvo gerokai stipresnis nei atrodė iš pažiūros. Traukė ją žemyn. Baudėsi 
nupurtyti. Elgėsi kaip savižudis. Rizikavo. Taigi jai teks atgniaužti pirš- 
tus ir nugarmėti drauge su savo pagrobėju arba užvilkti jį kopėčiomis. 

Pagalvėlę vėl nudegino dūris, kurį lydėjo klaikių sopulių pliūpsnis 
dešinėje blauzdoje. Pakibęs ant kairės rankos bjaurybė čaižė peiliu jos 
pėdą. Dešinįjį gurnelį ūmai suraižė stačiai pasibaisėtinas skausmas, ir 
apatinę kojos dalį apleido jėgos. 

Jis perpjovė Achilo sausgyslę. 

Apimta nevilties ji šastelėjo atbula. Ir griuvo ant nugaros. Išsigimė- 
lis ją paleido. | 

Džesė vargais negalais pakilo ir vėl sudribo. Išgirdo, kaip šalin 
nubildėjo peilis, kuris, dideliam jos siaubui, praslydo pro turėklus ir 
nušvilpė žemyn. Po akimirkos iš tolybių atsklido dzingt. Dešinioji ago- 
nijos varstoma pėda atsisakė išlaikyti kūną. 

O, Jėzau. Maldauju, padėk man. 

Jis ropštėsi ant grotų įsistvėręs į savo peilio rankeną. 

Nepaisydama siaubingo skausmo Džesė desperatiškai stengėsi pri- 
siminti, ko išmoko per kikbokso treniruotes. Dabartinė pozicija geres- 
nė. Kairioji koja vis dar funkcionavo. 

Užpuolikas jau klūpojo ant metalinės platformos, vos už kelių 
pėdų, ir mėgino atsistoti. 

Džesė tebetysojo, nuo jo nenuleido akių. 

Matė, kaip vyriškio veidą sudarkė geidulinga išraiška. Jis šiepė- 
si. Kontroliavo padėtį. Ketino prigriebti auką. Pagaliau atsitiesė, iškilo 
viršum jos, dešiniąja ranka suėmęs kruviną peilį, kairiąja iš viršutinės 
kišenės krapštydamas veržliaraktį. Galop įrankį pakėlė aukštyn ir nu- 
sverdėjo į priekį. 

Nepraeis nė sekundė, kai tas veržliaraktis tėkšis jai per galvą. 

Ji sulenkė kairiąją koją ir spyrė iš paskutinių jėgų, — mintyse įsi- 
vaizdavo tašką, per jardą nutolusį į užnugarį nuo dešiniojo jo pakin- 
klio, — pėda kirsdama per girnelę taip niršiai, kaip prieš daugelį metų, 
kai mokykloje žolės riedulio lazda suskaldė priekabiautojos kelį. Po 
triokštelėjimo pamatė šoką, kuris perkreipė jo fizionomiją. Išgirdo šiur- 
pų staugimą. Jam drimbant ant nugaros, sužvangėjo metalinės grotos. 

Džesė įsikibo į turėklus, pasikėlė ir vilkdama dešiniąją koją nušokčiojo 
tolyn. | 

— Aaaaaaa! Mano kelis! Aaaaaaa, tu, sušikta, sušikta, sušikta šliun- 
dra! 

Jau anksčiau tako gale ji buvo pastebėjusi statmenas kopėtėles. Da- 
bar metėsi ant skersinių nežiūrėdama apačion, nepaisydama aukščio. 
Sugriebė jų kraštus ir pusiau nušokavo, pusiau nuslydo žemyn, žemyn, 
žemyn, žemyn. 

Viršuje jis nepasirodė. 

Džesei pasiekus grindis, jos liemenį netikėtai apkabino svetimos 
rankos. 

Iš baimės mergina susipigo. 

— Džesė Šeldon? — paklausė ramus, švelnus, nepažįstamas balsas. 

Ji atsigręžė drebėdama. Ir išvydo aukštaūgį vyriškį žilomis plau- 
kų sruogelėmis, kyšančiomis abipus juodos beisbolo kepuraitės, kurios 
priešakyje buvo užrašytas žodis POLICIJA. 

Pratrūkusi ašaromis Džesė puolė jam į glėbį. 


119 
Sausio 23-oji, penktadienis 


— Tu neįtikėtinas! Girdi? Esi neįtikėtinas, velniai tave griebtų! Ar 
žinai, kiek įkalčių prieš tave surinkta? Neįtikėtinas! Kad tu nusprogtum! 
Šlykštus iškrypėli! Tu... pabaisa! 

— Šnekėk tyliau, — atsiliepė jis prislopintu balsu. 

Denizė Starling dėbsojo į vyrą, apsirengusį beformiais mėlynais 
kalėjimo drabužiais, dešiniąją akį paslėpusį po juodu raiščiu, sėdintį 
priešais ją lankytojų kambaryje — ryškiaspalviais baldais apstatytoje 
atviro planavimo erdvioje patalpoje. Juodu stebėjo palubėje įmontuota 
vaizdo kamera, pokalbį fiksavo mikrofonas. Sutuoktinius skyrė mėlynas 
plastikinis stalas. 

Abipus jų įsitaisę kaliniai bendravo su savo mylimaisiais ir arti- 
maisiais. 

— Ar skaitei laikraščius? — griežtai paklausė ji. — Tave sieja su 
Batžmogio prievartavimais, įvykdytais 1997 metais. Padarei ir tuos nu- 
sikaltimus, ar ne? 

— Šnekėk, po velnių, tyliau. 

— Kodėl? Bijai to, ką tau padarys kalėjime? Vietiniams nepatinka 
iškrypėliai, teisingai? Ar duše tave barškina moteriškais bateliais? Jau- 
čiu, svaigtum iš džiaugsmo. 

— Tylėk, moteriške. Mes privalome aptarti reikalus. 

— Man nėra ko su tavimi aptarinėti, Gari Starlingai. Tu mus su- 
žlugdei. Visada žinojau, kad esi suknistas išsigimėlis. Bet nenumaniau, 
kad prievartauji ir žudai moteris. Ar gerai su ja pasismaginai vaiduoklių 
traukinyje? Per vieną iš pirmųjų pasimatymų mudu važinėjomės tuo 
atrakcionu, ir tu suvarei pirštą man į pasturgalį. Atsimeni? Kaifuoji nuo 
vaiduoklių traukinio? 

— Manęs ten nebuvo. Aš čia niekuo dėtas. Patikėk. 

— Aha, kurgi ne. Cha! Juokinga, nors apsitriesk! 

— Aš tikrai čia niekuo dėtas. Tai ne mano rankų darbas. 

— Ką tu sakai? Vadinas, nesilankei ir cemento gamykloje? Ten už- 
suko į tave panašus žmogus? 

Jis nutylėjo. 

— Juk taip mėgdavai mane raišioti. Liepdavai duotis su batais, o 
pats mane stebėdavai ir žaisdavai su savimi. 

— Denize! 

— Man nusispjaut! Lai girdi visi! Tu sugriovei mano gyvenimą. 
Pragaišinai geriausius metus. Ach, nenorėjai atžalų, nes pats išgyvenai 
sumautą nelaimingą vaikystę. Vaje, vaje. Esi monstras ir atsidūrei ten, 
kur tau vieta. Tikiuosi, degsi pragare. Ir verčiau nusisamdyk gerą advo- 
katą, nes aš su tavimi neliksiu. Ketinu iš tavęs išpurtyti tiek pinigų, kiek 
tik sugebėsiu. 

Ji prapliupo raudoti. 

Starlingas sėdėjo netardamas nė žodžio. Nenutuokė, ką atsakyti. Jei 
tik būtų galėjęs, mielai būtų persisvėręs per stalą ir plikomis rankomis 
pasmaugęs kalę. 

— Maniau, kad mane myli, — kūkčiojo Denizė. — Maniau, kad 

mudu įstengsime gyventi drauge. Žinojau, kad esi psichologiškai trau- 
muotas, bet tikėjausi padėti tau persimainyti, jei stipriai mylėsiu. Suge- 
bėsiu pasiūlyti tai, ko niekada neturėjai. 

— Liaukis! 

— Aš sakau tiesą. Sykį man atvėrei širdį. Prieš dvylika metų, kai 
tuokėmės, tvirtinai, atseit aš vienintelė, kuri tavo gyvenimui įkvėpė ra- 
mybės. Pasakojai, kaip motina tave versdavo su ja dulkintis, nes tėvas 
buvo impotentas. Todėl moterų lytiniai organai, netgi maniškiai, tau ke- 
lia pasibjaurėjimą. Mudu kartu bridome per tą psichologinį mėšlą. 

— Denize, užsičiaupk! 

— Ne! Kai mes suėjome, aš greitai perpratau, kad tave jaudina tik- 
tai batai. Su tokia padėtimi taiksčiausi, nes tave mylėjau. 

— Denize! Šliundra! Čiaupkis! 

— Mes tiek šaunių metų praleidome drauge. Anuomet nesuvo- 
kiau, kad išteku už siaubūno. 

— Taip, gerų laikų buvo, — staiga tarė jis. — Bet šiomis dienomis 
tu pasikeitei. 

— Pasikeičiau? Ką tu pliauški? Tapau kitokia, nes man įgriso tra- 
tintis su batais? Štai ką reiškia „tu pasikeitei? 

Jis vėl nutyko. 

— Kas manęs laukia ateityje? Dabar esu Batžmogio žmona. Ar tuo 
didžiuojies? Patenkintas, kad sužlugdei mano gyvenimą? Pameni gerus 
mūsų bičiulius Morisą ir Ulą? Su kuriais kiekvieną šeštadienį vakarie- 
niaujame „Kinijos sode“? Jie man neatskambina. 

— Gal todėl, kad niekada jiems nepatikai, — atsiliepė Garis Star- 
lingas. — Gal tuodu mėgo bendrauti su manimi ir buvo priversti tave 
pakęsti kaip bjaurią, nuolat zirziančią mano žmoną. 

Denizė vėl apsiverkė. 

— Žinai, ko imsiuos? Grįšiu namo ir nusižudysiu. Bet ar tau rūpės, 
ką darysiu? 

— Tik atlik darbą kaip pridera, — pasakė jis. 

120 
Sausio 23-o0ji, penktadienis 


Denizė Starling keliavo namo, beatodairiškai vairuodama juodąjį 
„Mercedes“ kupė atverčiamu stogu. Į šlapią kelią stebeilijosi nuo aša- 
rų padūmavusiomis akimis. Priekinį stiklą braukė dzaksintys valytuvai. 
Per BBC Sasekso radijo stotį guvi tauškalė pliurpė apie klaikias žmonių 
išgyventas atostogas ir ragino klausytojus paskambinti. 

Aha, klaikios buvo visos suknistos atostogos su Gariu Starlingu. 
Klaikus buvo pats gyvenimas su Gariu Starlingu. Ir dabar padėtis tiktai 
pablogėjo. 

Prakeiktas šunsnukis. 

Po vestuvių prabėgus trejiems metams, Denizė pastojo. Garis pri- 
vertė pasidaryti abortą. Aiškino nenorįs jokių vaikų. Citavo eilėraštį ar 
kažkokį poetą, kurio pavardės ji neįsiminė — apie tai, kaip tėvai tave 
kruša. 

Vaikystės potyriai, be jokių abejonių, trenkė jam per smegenis. Pa- 
kenkė vienaip ar kitaip. 

Lekiant Londono keliu, palei Prestono parką, gerokai viršijant leis- 
tiną greitį, lauke žybtelėjo greičio matuoklis, apie kurį buvo visiškai pa- 
miršusi. 

— Eik tu šikt! — užrėkė Denizė. 

Įsuko į Edvardo gatvę ir nurūko pro teismo rūmus, Braitono kole- 
džą bei Sasekso grafystės Karališkąją ligoninę. 

Dar po kelių minučių ji nėrė dešinėn, šovė pro „Rytų Braitono“ 
golfo klubą, kurio narys buvo ir Garis... Jau nebeilgai, — su keistu, niau- 
riu pasitenkinimu tarė sau, — tegul sumautu pariju tampa ir jis! Įveikusi 
kalvos keterą, nuvairavo automobilį Rodino Vingio gatve, pasuko deši- 
nėn, privažiavimo taku pasiekė didžiulį pseudotiudorinio stiliaus namą, 
įriedėjo į dvivietį garažą ir sustojo prie Gario pilko „Volvo“. 

Vis dar apsiašarojusi Denize atrakino paradines kotedžo duris. Ke- 
lias sekundes vargo, kol išjungė signalizaciją. Kaip tipiška! Pirmąsyk kyla 
problemų dėl apsaugos sistemos, o šalia nėra Gario, kuris ją pataisytų! 

Ji trenkė durimis ir užkabino grandinėlę. Velniop tave, pasauli. 

Nori mane ignoruoti? Na ir puiku! Aš taip pat nekreipsiu dėmesio į tave. 
Atsidarysiu Gario brangiausią bordo butelį ir nusitašysiu kaip kiaulė! 

Už nugaros netikėtai pasigirdo tylus balsas: 

— „Shalimar“! Man patinka „Shalimar“ kvepalai! Užuodžiau juos, 
kai pirmą kartą su tavimi susitikau! 

Jos kaklą tvirtai apkabino svetima ranka. Prie šnervių prigludo 
drėgnas, kokčiu saldumu atsiduodantis daiktas. Ji muistėsi porą sekun- 
džių, kol galva prisipildė miglos. 

Prieš netekdama sąmonės Denizė spėjo išgirsti: 

— Tu visai kaip mano motina. Kreti šunybes vyrams. Todėl jie 
irgi būna blogi. Esi pasišlykštėtina. Tikra piktžaizdė, kaip mano moti- 
na. Sėdėjai taksi ir taip storžieviškai su manimi kalbėjai. Ar žinai, kad 
sužlugdei savo vyrą? Kas nors privalo tau užkirsti kelią, kol nesugriovei 
gyvenimo kitam žmogui. 

Denizė buvo užsimerkusi, todėl Vaikautas sukuždėjo jai į ausį: 

— Pasielgsiu su tavimi, kaip pasielgiau su motina. Jos ėmiausi kiek 
vėliau nei derėjo, todėl teko griebtis kitokių priemonių. Bet paskui jau- 
čiausi puikiai. Esu tikras, kad šiandien irgi taip pasijusiu. Gal net geriau. 
Aha. 

Suglebusią moterį Vaikautas nutempė laiptatakiu aukštyn — kol 
plūkėsi vilkdamas kūną, į kiekvieną pakopą dunksėjo juodi „Christian 
Louboutin' aukštakulniai. 

Į antrą aukštą jis užsikorė apsipylęs prakaitu. Sustojo, pasilenkė, 
čiupo mėlyną trosą, pirštinėtomis rankomis atneštą iš garažo, sumazgė 
vieną virvės galą, kuriuo iš pradžių apvijo pseudotiudorinę, nuo laiptų 
aikštelės lengvai pasiekiamą lubų siją, — kitą jau buvo surišęs į kilpą, — 
ir išmatavo atstumą. Tada užnėrė kilpą ant susmukusios moteris kaklo, 
šiek tiek pūkšdamas ją pakėlė ir permetė per turėklą. 

Jis stebėjo, kaip Denizė Starling krenta, mėšlungiškai krūpčioja ir 
sūpuojasi. 

Kūnas sustingo tiktai po kelių minučių. 

Vaikautas nukreipė akis į aukštakulnius. Atsiminė, kokius batelius 
ji avėjo, kai pirmą kartą sėdo į taksi. Dabar panoro juos pasiimti. 

Kadarodama ore ir jau, iš pirmo žvilgsnio, nukeipusi, Gario Star- 
lingo žmona vėl atrodė panaši į jo gimdytoją. 

Ji nebegalės nieko įskaudinti. 

Kaip nebegalėjo ir motina. 

— Man teko ją pribaigti pagalve, — šūktelėjo Denizei. 

Bet moteris neatsiliepė. Tiesa, atsakymo jis nesitikėjo. 

Vaikautas nusprendė atsispirti pagundai ir neliesti batų. Pasisavinti 
apavą būdinga Batžmogiui. Ne jam. 


121 
Sausio 25-oji, sekmadienis 


Sekmadienio rytas išaušo nuostabus. Prasidėjo potvynis, greti- 
mame laive neverkė kūdikis. Galbūt išleido kvapą, pagalvojo Vaikau- 
tas. Kiek girdėjo, pasitaikydavo atvejų, kai neseniai gimę mažyliai staiga 
mirdavo per miegus. Kas ten žino, gal šis sindromas pribaigė ir kaimynų 
vaiką. Tikriausiai ne. Tiesa, jis vylėsi, jog kaip tik taip ir nutiko. 

Ant stalo laivo salone gulėjo visos savaitės Argus numeriai. Per juos 
nupėdino Bocmanas, katinas. Nieko tokio. Jiedu pagaliau rado bendrą 
kalbą. Bocmanas nebemindydavo klozetų grandinėlių. Bet jei norėjo 
vaikštinėti ant laikraščių, ką gi, tebūnie. 

Perskaityti straipsniai jį pradžiugino. 

Batžmogio žmona nusižudė. Nenuostabu. Vyro areštas ją rimtai 
traumavo. Garis Starlingas buvo svarbus miesto šulas. Garsus vietinės 
diduomenės atstovas. Atsidurdamas už grotų, užtraukė jai nepakeliamą 
gėdą. Sutuoktinė aplinkiniams užsiminė ketinanti atimti sau gyvybę ir 
galop pasikorė. 

Toks poelgis visiškai suprantamas. 

Aha. 

Labiausiai jis mėgdavo potvynio metą, nes tada „Tomas Niubaun- 
das“ imdavo plūduriuoti vandenyje. O Vaikautas galėdavo ištraukti abu 
meškerės valus, prie kurių teko pritvirtinti svarsčius, idant per atoslūgį 
jie susmegtų į dumblą. Aišku, policijai naršant laivą, nerimas širdyje kir- 
bėdavo. Nors jaudintis nevertėjo. Nuo korpuso žiaunų pareigūnai atplė- 

šė kiekvieną grindlentę. Iššniukštinėjo kiekvieną ertmę. Bet nė vienam 
nešovė į galvą iškelti meškerių, kuo jis dabar užsiėmė. 

Visa laimė, kad nešovė. 

Po antrojo valo galu kabojo neperšlampamas, svarmenimis pasun- 
kintas maišas. Su Mendės Torp bateliais. Netikrais „Jimmy Choo aukš- 
takulniais. Jis nepakentė klastočių. Šios nusipelnė slypėti purvynėje. 

O Mendė Torp nusipelnė atpildo už tai, kad avėjo tokius batus. 

Nors, reikia pripažinti, ją bausti buvo gera. Mergina be galo primi- 
nė jo motiną. Priminė ir tukliu kūnu, ir kvapu. Vaikautas taip ilgai laukė, 
kada galės atlikti reikalus su gimdytoja, patikrinti, koks tai pojūtis. Deja, 
lūkuriavo per ilgai, nes sutelkė drąsą tik tuomet, kai ji smarkiai pasiligo- 
jo. Tačiau akistata su Mende Torp nuteikė maloniai. Jausmas toks, lyg jis 
būtų atsimokęs motinai. Nepaprastai smagu. 

Dar didesnį džiaugsmą pakurstė Denizės Starling bausmė. Jis su 
pasitenkinimu žiūrėjo, kaip moteris kadaruoja ore ir sukinėjasi nelygi- 
nant vilkelis. 

Bet kardomasis kalėjimas Vaikautui nepatiko. Kaip ir policinin- 
kai, iš laivo išnešę tiek daug daiktų. Viską perrausę ir sujaukę kolekcijas. 
Bjaurus dalykas. 

Laimei, savo nuosavybę jis susigrąžino. Rodės, tarsi atgavo gyvenimą. 

Geriausia, jog neseniai paskambino „Tomo Niubaundo“ šeiminin- 
kai ir pranešė, kad jie dar porą metų liks Indijoje, Goa valstijoje. Kokia 
puiki žinia. 

Gyvenimas staiga tapo Žavingas. Neparastai romus. 

Jūroje kilo vanduo. Už potvynį nėra nieko šauniau. 

Aha. 


122 
Sausio 23-0ji, penktadienis 


Darenas Spaiseris buvo geros nuotaikos. Pakeliui namo užėjo į 
barą, jau tradicinę poilsio vietą, kur išlenkdavo dvi pintas alaus ir kelis 

viskio stiklus. Po truputį virto įpročio vergu! Gyvuoti pagal nusistovėju- 
sią tvarką galima ne vien kalėjime, bet ir laisvėje. 

Jis mėgavosi nauju režimu. Iš nakvynės namų į „Grand“ visada 
traukdavo pėsčiomis, idant sutaupytų pinigėlių ir palaikytų neblogą fi- 
zinę formą. Viešbutyje dirbo jauna kambarinė, vardu Tija, prie kurios 
Darenas meilinosi, — spėjo, kad mergina irgi jautė jam prielankumą, — 
daili trisdešimties su viršum metų filipinietė, palikusi draugužį, nes šis 
ją mušdavo. Jiedu gan artimai susipažino, nors prie reikalo dar nepriėjo. 
Bet tai tebuvo laiko klausimas. 

Šeštadienį jis skyrė Tijai pasimatymą. Susitikinėti vakarais neleng- 
va, nes į Šv. Patriko prieglaudą tekdavo parsigauti prieš komendanto va- 
landą, tačiau rytoj abu kiaurą dieną praleis kartu. Ji gyveno netoli Luiso 
kelio, su bičiule nuomojosi kambarį butelyje. Krizendama prasitarė, kad 
draugė savaitgalį išvažiuoja. Jei nusišypsos laimė, rytoj jie dulkinsis nuo 
ryto iki vakaro. 

Spaiseris už savo sėkmę pakėlė dar vieną stiklą viskio, šįkart koky- 
biško, viensalyklio „Ihe Glenlivet . Bet per daug gerti nevalia, nes girtas 
parsibeldęs į Šv. Patriko nakvynės namus kaipmat iš ten būsi pašalintas. 
O jam tiek mažai trūko, kad persikeltų į išsvajotą „MiPod“ kapsulę. Tai- 
gi reikės apsiriboti vieninteliu papildomu stiklu. Nors dėl pinigų proble- 
mų nekilo — finansinė padėtis nepaliaujamai gerėjo. 

Jis įsisuko į kambarių priežiūros tarnybą, nes viešbučiui stigo dar- 
buotojų. Gavo plastikinį raktą, kad galėtų patekti į kiekvieną svečių 
numerį. Šiandienos grobį, kurį susisėmė įsilauždamas į seifus, saugiai 
paslėpė kišenėje. Elgėsi atsargiai. Ruošėsi laikytis sau duoto žodžio ir 
visam laikui likti laisvėje. Todėl pasiglemžė tik menką dalelę seifuose 
aptiktų šlamančiųjų. Jautė pagundą priglausti ir brangius laikrodžius bei 
juvelyrinius dirbinius, bet įstengė jai atsispirti. Ir labai didžiavosi savi- 
drausme. 

Per pastarąsias keturias su puse savaitės į Šv. Patriko prieglaudos 
spintelę įkištame, grandinėmis apsaugotame lagamine Spaiseris sukau- 
pė beveik keturis gabalus. Dėl ekonominio nuosmukio būsto kainos 
aptirpo. Tijos uždarbį pridėjus prie jo atidedamų grynųjų, po metų, tar- 
kim, Braitone galbūt pavyktų įsigyti nedidelį butą. Ar netgi artimiausiu 
metu persikelti ten, kur pigiau. Ir šilčiau. 

Pavyzdžiui, į Ispaniją. 

Tijai, ko gero, patiktų gyventi ne tokiame žvarbiame krašte. 

Aišku, čia tik drambliuko svajonės. Apie ateitį jie dar nesikalbėjo. 
Kol kas Darenas vylėsi, kad rytoj sugebės ją parsigriauti į lovą. Visgi 
dailiajai filipinietei nuoširdžiai simpatizavo. Moters skleidžiama šiluma 
jam sužadindavo palaimos pojūtį kiekvieną sykį, kai jiedu būdavo gre- 
ta vienas kito arba šnekučiuodavosi. Kartais derėdavo pasikliauti savo 
instinktais. 

Po dešimties minučių, iš Vakarinio kelio pasukus dešinėn, į Kem- 
bridžo kelią, nuojauta perspėjo apie gresiančius nemalonumus. 

Į akis krito lygiagrečiai kitam automobiliui stovintis, beveik šalia 
prieglaudos durų privažiavęs sidabro spalvos „Ford Focus“ universalas. 
Vairuotojo vieta buvo užimta. 

Kai visą gyvenimą stengies nepakliūti pareigūnams į nagus, išsi- 
ugdai šeštąjį pojūtį. Nuolat stebi aplinką, dairaisi civiliniais drabužiais 
apsirengusių policininkų ir jų transporto priemonių. Dabar Spaiserio 
žvilgsnį prikaustė keturios trumpos antenos, styrančios virš fordo stogo. 

Prakeikimas. 

Širdį perskrodė baimė. Akimirką Darenas svarstė, gal vertėtų apsi- 
sukti ir leistis į kojas, o paskui ištuštinti kišenes. Bet sureaguoti pavėlavo. 
Nes jį pamatė nakvynės namų tarpduryje išdygęs plikas, stambus juoda- 
odis detektyvas. Ką gi, teks blefuoti. 

Po velnių, vėl pagalvojo jis jausdamas, kaip blėsta svajonės. Ir ga- 
limybės rytoj pasibarškinti su Tija. Mintyse iškilo niaurios žalios Luiso 
kalėjimo sienos. 

— Labas, Darenai, — plačiai, linksmai nusišypsodamas pasisveiki- 
no detektyvas seržantas Brensonas. — Kaip einasi? 

— Aha, gerai, — budriai jį nužvelgęs atsakė Spaiseris. 

— Ar mes galėtume šnektelėti? — policininkas pamojo į duris. — 
Mums leidžia prisėsti pokalbių kambaryje. Neprieštarausi? 

— Ne, — jis patraukė pečiais. — Kokiu reikalu atėjote? 

— Norėjau draugiškai paplepėti. Turiu naujienų, kurios, manau, 
tau patiks. 

Spaiseris atsisėdo virpėdamas, apimtas nerimo. Nepajėgė sumąsty- 
ti, kokią detektyvo žinią jam būtų malonu išgirsti. 

Brensonas uždarė duris ir įsitaisė priešingoje stalo pusėje. 

— Nežinau, ar pameni, apie ką mudu kalbėjome aną kartą. Tu pa- 
sakojai apie garažą, įrengtą už Mandalajaus daugiabučio. Suteikei infor- 
maciją apie jame pastatytą baltą furgoną. 

Dareno Spaiserio akyse atsispindėjo įtarus žvilgsnis. 

— Aš užsiminiau apie atlygį, ar ne? Apie penkiasdešimt tūkstančių 
svarų? Už duomenis, kurie padėtų rasti ir nuteisti asmenį, mėginusį už- 
pulti Di Berčmor. Premiją pažadėjo jos vyras. 

— Ir ką? 

— Na, naujienos tave pradžiugins. Regis, esi eilėje prie pinigų. 

Spaiseris išsišiepė, jį užliejo palengvėjimas. Neapsakomas palen- 
gvėjimas. 

— Šaipotės? 

Brensonas pakratė galvą. 

— Ne-e. Vyresnysis detektyvas Greisas, tyrimui vadovaujantis pa- 
reigūnas, asmeniškai pasiūlė tavo kandidatūrą. Nes pagelbėjai nustatyti 
įtariamąjį. Jis sulaikytas ir apkaltintas. 

— Kada gausiu pinigus? — skeptiškai paklausė Spaiseris. 

— Kai jį nuteis. Jei neklystu, teismas prasidės rudenį — perduosiu 
tau visas smulkmenas, vos tik jas sužinosiu. Bet mums nekyla abejonių, 
kad sugautas reikiamas žmogus. — Brensonas šyptelėjo. — Na, džiaugs- 
meli, ką veiksi su laimikiu? Sušniaukši, kaip įprastai? 

— Najau ne. Įsigysiu nedidelį butą. Suprantat, investuosiu į ateitį. 
Pinigus išleisiu įmokoms. Jėga! 

Detektyvas seržantas palingavo galva. 

— Pasvajok. Iššvaistysi juos narkotikams. 

— Nieko panašaus! Tik ne šįsyk. Už grotų nebesėsiu. Nusipirksiu 
būstą ir gyvensiu dorai. O taip. 

— Žinai ką, pakviesk mus į įkurtuves. Taip įrodysi, jog tapai kitu 
žmogumi. 

Spaiserio veidą nutvieskė šypsena. 

— Hmm, dėl kvietimo tikriausiai kils sunkumų. Jei rengsiu vaka- 
rėlį, pas mus gali būti įvairių dalykų... Suprantat, pobūvio dalykų. Esat 
faras, todėl pasijustumėte nesmagiai. 

— Manęs taip lengvai nesutrikdytum. 

Darenas trūktelėjo pečiais. 

— Penkiasdešimt gabalų. Nepakartojama! Kad aš nusprogčiau! 
Nepakartojama! 

Detektyvas seržantas įsmeigė akis į senąjį recidyvistą. 

— Klausyk, girdėjau, kad tavo kameroje nė nesivargino pakeisti 
patalynės. Tenykščiai tikri, kad sugrįši. 

— Ne šįkart. 

— Ką gi, aš lauksiu tavo kvietimo. Luiso kalėjimo viršininkas ži- 
nos, kur jį atsiųsti. 

Spaiseris nusišiepė. 

— Cha, kaip šmaikštu. 

— Tiesiog sakau tiesą, džiaugsmeli. 

Glenas pasišalino iš kambario, žengė laukan ir nudrožė prie auto- 
mobilio, kuriame lūkuriavo Rojus Greisas. Detektyvui seržantui magėjo 
išgerti su bičiuliu ir taip atšvęsti darbo savaitės pabaigą. 

Aš pradėjau kalbėti. Dėl vienintelės priežasties — siekdamas atsi- 
skaityti su tavimi, vyresnysis detektyve, pasipūtėli Rojau Greisai. 

Gyventi kardomajame kalėjime ne taip jau smagu. Čionykščiai ne- 
mėgsta tokių kaip aš. Vadina iškrypėliais. Į skustuvo peiliuko nuolaužą, 
buvusią airiškame troškinyje, įsipjoviau liežuvį. Girdėjau gandus, kad 
vietiniai pričiurškia į mano sriubą. Vienas tipas pagrasino išplėšti antrą 
akį. 

Man sakė, kad po teismo padėtis pagerės. Jeigu nusišypsos sėkmė 
(cha), mane įkurdins iškrypėlių flygelyje. Kur perkeliami vien tik lytiniai 
nusikaltėliai. Neblogai, ar ne! Smaginsimės be perstojo! 

Kai kada naktimis išvis nemiegu. Visur tiek daug pykčio — ir aplin- 
kui, ir giliai manyje. Aš nirštu ant žmogaus, kuris išžagino auką vaiduok- 
lių traukinyje, kad ir kas jis būtų. Nes paskui tiltą užtvindė policininkai, 
sujaukę mano planus. Ligi tol reikalai klostėsi puikiai. Vėliau niekas ne- 
beišdegė. 

Širstu ir todėl, kad sumauta kalė išvengė pažeminimo, kurį jai, kaip 
mano žmonai, derėjo kęsti. Kažkas čia ne taip. Nors man nusispjaut, kas 
ten įvyko, ir vargu ar tai rūpi kitiems. 

Bet dar smarkiau siuntu ant tavęs, vyresnysis detektyve Greisai. Gal- 
voji, sumąstei gudrų planą, nusprendęs pasauliui iškloti apie mano pim- 
palo dydį? Neleisiu, kad toks poelgis tau užsibaigtų geruoju. 

Todėl ir atsiveriu. Prisipažįstu dėl kiekvieno prievartavimo, dėl kiek- 
vieno paimto bato. Ir, svarbiausia, dėl užpuolimo vaiduoklių traukinyje. 
Tu manęs nepričiupsi suktais klausimais. Visi tik ir šneka apie Batžmogio 
nusikaltimus — naujausius, — smulkmeniškai pasakoja, ką jis darė mo- 
terims. Įskaitant ir auką iš atrakciono. 

Kaip matai, mane gerai informavo! 

Tu neįstengei perprasti, kodėl pakeičiau savo veikimo būdą, kodėl, 
užuot ėmęs vieną aukštakulnį ir apatines kelnaites, nutariau priglausti 
abu batelius. Ir neturėjai susigaudyti, aišku? Neketinau kartotis, kad tau 
palengvėtų darbas. Įvairovė gyvenimui suteikia pikantiškumo, tiesa? 

Aš esu tavo ieškotas nusikaltėlis, o taip! Bet, tikiuosi, vaiduoklių 
traukinyje moterį išprievartavęs šunsnukis vien ja neapsiribos. 

Vyresnysis detektyve Greisai, tu pulsi veidu į purvą. 

O maniškį nušvies plati šypsena. 

Ir pas ką tuomet bus trumpesnis pimpis? 


124 
Sausio 22-oji, sekmadienis 


— Brangusis, malonu tave matyti atsipūtusį, — tarė Kleo. 

Dienos metą jau pakeitė vakaras. Visą popietę jie sudarinėjo vestu- 
vinių darbų sąrašą. Dabar Rojus Greisas sėdėjo užsikėlęs kojas ant stalo, 
rankoje laikydamas taurę vyno, žiūrėdamas „Antikvariato paiešką , vie- 
ną iš savo numylėtų televizijos laidų. Labiausiai mėgdavo stebėti, kaip 
žmonės reaguoja į jų branginamų — arba ne — relikvijų įvertinimą. 
Kaip jie išsprogina akis sužinoję, kad nušiuręs dubenėlis, iš kurio ėsdavo 

šuo, kainuoja tūkstančius. Arba nusivilia, kai paaiškėja, kad nuostabus, 
ištisų šeimos kartų saugotas paveikslas tėra pigi, kelių svarų verta klas- 
totė. 

— Taip, taip! — jis šyptelėjo, bet kad ir kaip troško, atsipalaidavęs 
nesijautė. Nors Batžmogį pavyko sulaikyti, Greisą tebegraužė abejonės. 
Nerimo raibulius kėlė ir Starlingo žmonos savižudybė. Iš kalėjimo gau- 
tame įraše ji tvirtino, esą pakels prieš save ranką. Grasinimas skambė- 
jo nerimtai. Bet moteris grįžo namo ir atėmė sau gyvybę. Nė nepaliko 
priešmirtinio raštelio. 

— Norėjau pasakyti, kad labiau atsipūtęs nė neįstengtum būti. 

Ji atsisėdo greta, prieš tai švelniai pakėlusi Hamfrį nuo sofos. 

Greisas gūžtelėjo pečiais ir sulinkčiojo. 

— Bent tiek gerai, kad Batžmogis sulaukė šiokio tokio atpildo. Am- 
žiams apako viena akimi. 

— Apmaudu, tiesa? Toji jauna moteris sykiu galėjo jį kastruoti, — 
atsiliepė Kleo. — Savo aukas nusikaltėlis suluošino, o vieną nužudė. 

— Gaila, nežinome apie visas. Jis pasakoja, ką krėtė, bet, mano 
nuomone, kažką visgi nutyli. Batžmogis yra vienas iš bjauriausių išsi- 
gimėlių, su kuriais teko susidurti. Namų ir biuro kompiuteriuose pilna 
keisčiausio mėšlo. Jis lankydavosi įvairiuose pėdų ir batų fetišistų tink- 
lalapiuose, internetinėse pokalbių svetainėse — neretai sadistiškos pa- 
kraipos. O savo kontoros šaldytuve saugojo kokteilį migdomųjų ir vais- 
tų, kurie naudojami aukoms apsvaiginti. 

— Ar prisipažins kaltas ir leis joms išvengti liudijimo kančių? 

— Nežinau. Priklausys nuo advokato — senojo gerojo Keno Eiko- 
to. Mes apsirūpinę aibe įkalčių. Garažas priklauso įtariamajam. Jo biuro 
seife radome trūkstamus puslapius iš 1997-aisiais tirtos Batžmogio by- 
los. Kompiuteryje ir „iPhone“ mobiliajame aptikome pėdsakus, vedan- 
čius į kelių naujausių aukų „Facebook“ ir „Twitter“ paskyras. O kur dar 
DNR, išgauta iš Reičelės Rajan kūno. 

Greisas nurijo vyno gurkšnį. 

— Deja, mums teks luktelėti, kol psichiatrai nustatys, ar jis įgalus. 
Nieko sau! Garis Starlingas geba vadovauti vienai iš stambiausių miesto 
bendrovių, atlikti golfo klubo vicekapitono ir „Rotary“ klubo iždininko 

„pareigas, bet gali būt netinkamas stoti prieš teismą! Mūsų juridinės pro- 
cedūros užknisa. 

Kleo nusišypsojo su užuojauta. Iš dalies suprato, kodėl jis nusivylęs 
baudžiamosios teisės sistema. 

— Džesei Šeldon derėtų įteikti medalį. Kaip ji? Kaip atlaikė išban- 
dymus? 

— Stebėtinai gerai. Šiandien popiet lankiausi jos namuose. Džesei 
išoperavo kulkšnį, ir su laiku, belieka tikėtis, koja pagis. Atsižvelgiant 
į patirtas kančias, ji atrodė puikiai nusiteikusi. Nekantraudama laukia 
vestuvių, kurias organizuoja vasarą. 

— Buvo susižadėjusi? 

— Regis. Kaip man sakė, nepasidavė tik dėl savo ryžto ištekėti. 

— Vadinas, tau nėra reikalo prastai jaustis dėl jo traumos. 

— Aš taip nesijaučiu. Bent jau ne dėl sužalojimų. Tik manau, kad 
nusikaltimus atskleidėme ne iki galo. 

— Kalbi apie kitus aukštakulnius? 

— Nerimą kelia ir jie. Jeigu priversime Batžmogį labiau atsiverti, 
galimas daiktas, išspręsime ir tų batų klausimą. 

Rojus Greisas išgėrė vyno. 

— Tau ramybės neduoda mergina iš vaiduoklių traukinio? Kuo ji 
vardu? 

— Mendė Torp. Taip. Aš vis dar netikiu, kad ją išprievartavo Bat- 
žmogis. Nors jis savo ruožtu tikina užpuolęs ir Mendę. Ne, man rodos, 
psichologas teismo ekspertas klysta. 

— Kitaip tariant, nusikaltėlis tebėra laisvėje? 

— Štai kur esminė problema. Jei Praudfutas apsirinka, žagintojas 
šlaistosi po miestą. Ir gali vėl pulti. 

— Tu būtinai jį pagausi. Vieną dieną. 

— Tą Žmogų norėčiau sulaikyti, kol dar niekas nespėjo nuo jo nu- 
kentėti. 

Kleo žaismingai patempė lūpas. 

— Vyresnysis detektyve Greisai, tu esi mano didvyris. Ir galų gale 
juos pričiumpi. 

— Pasvajok. 

— Kokios dar svajonės! Aš realistė. — Ji patapšnojo per savo pil- 

vuką. — Po keturių mėnesių gims mūsų mažasis Guzas. Tikiuosi, dėl 
jo — arba jos — pasistengsi, kad pasaulis būtų saugus. 

Jis pabučiavo Kleo. 

— Laisvėje blogų vyrukų niekada nepristigs. 

— Ir negerų mergužėlių. 

— Aha, ir jų. Pasaulis yra pavojingas. Mums nepavyks įkalinti kiek- 
vieno. Piktadarių, kurie išsisuks nuo bausmės už savo nusikaltimus, bus 
visada. 

— O ką pasakysi apie gerus žmones, nutrenktus už grotų? 

— Na, šios ribos amžinai išliks miglotos. Kaip yra gery blogiečių, 
taip būna ir blogų geriečių. Gyvenime — mažai skaidrumo, ir jis daž- 
niausiai nesąžiningas, — tarė Greisas. — Nenoriu, kad mūsų vaikas aug- 
tų puoselėdamas iliuzijas. Mėšlinų dalykų pasitaiko. 

Kleo vyptelėjo. 

— Pasitaikydavo anksčiau. Jie pranyko tądien, kai tave sutikau. Tu 
kietas! 

— Ką jau ką, o skiesti moki. Kartais svarstau, kodėl mane myli. 

— Tikrai, vyresnysis detektyve Greisai? Aš nieko panašaus savęs 
neklausinėju. Niekada. Ir nemanau, kad spėliosiu ateityje. Su tavimi 
jaučiuosi saugi. Nuo pat pirmos dienos, kai susipažinome. Ir taip bus 
visuomet. 

Jis nusišypsojo. 

— Tave lengva patenkinti. 

— Aha. Be to, esu neišlaidi mergina. Nė neturiu dizainerio batelių. 

— Nori kad juos nupirkčiau? 

Kleo jį nudelbė atlaidžiai ironišku žvilgsniu. 


— Mano motyvai kuo doriausi! 


AUTORIAUS ŽODIS 


„Svetimų prievartautojų pasitaiko itin retai. Sasekso grafystėje, 
kurioje vyksta „Mirties glėby“ veiksmas, aprašyti išpuoliai, laimei, nu- 
tinka nedažnai. Deja, tenka pripažinti liūdną tiesą, kad faktiškai visos 
aukos nukenčia nuo pažįstamų vyrų. Dauguma moterų, pergyvenusių 
žaginimą, teigia, kad jas puolė draugas arba žmogus, su kuriuo palai- 
kė ilgalaikius ryšius. Dėl išduoto pasitikėjimo joms gali būti sunku už- 
megzti naujus santykius. 

Apibendrinti visų aukų reakcijos į lytinę prievartą neįmanoma, nes 
„normalaus“ atoveiksmio į tokį nenormalų poelgį tiesiog nėra. Traumos 
pasireiškia įvairiai, ir aukoms padeda specialistų organizacijos, pavyz- 
džiui, „Rape Crisis. Viena iš jų, įsikūrusi Sasekse, „Ihe Lifecentre“, 
siekia „rekonstruoti“ žaginimą pergyvenusius asmenis. Nusprendžiau 
paremti šią įstaigą, nes ji teikia nepaprastai vertingas paslaugas, kurių 
nė nefinansuoja šalies valdžia, kad ir kaip neįtikimai tai skambėtų. Pi- 
nigines aukas priima su džiaugsmu. Jei norite ištiesti pagalbos ranką, 
apsilankykite tinklalapyje www.lifecentre.uk.com. Ačiū. 


PADĖKA 


Kaip įprastai, privalau padėkoti gausybei žmonių, padėjusių gauti ši- 
tam romanui reikalingą faktinę medžiagą. 

Iš pradžių ačiū Martin Richards, Karalienės policijos medaliu apdova- 
notam Sasekso policijos viršininkui, kuris daug prisidėjo prie mano darbo, 
atverdamas duris į teisėsaugos pasaulį. 

Dėkui geram draugui, jau atsistatydinusiam vyriausiajam detektyvui 
David Gaylor, tikram šaunuoliui, išminties bokštui. Kai kada jis ragindavo 
mane laikytis galutinių terminų grūmodamas didesne lazda negu leidėjai! 

Kaip visada tokia galybė Sasekso policijos pareigūnų skyrė man laiko 
ir įžvalgų, taikstėsi su tuo, jog sukiodavausi aplinkui, ir atsakinėjo į nesibai- 
giančius klausimus, kad faktiškai neįmanoma išvardyti jų visų, bet aš pasi- 
stengsiu — ir atleiskit, jei dėl neapdairumo ko nors nepaminėsiu. Dėkoju. 
vyriausiajam detektyvui Kevin Moore, vyriausiajam detektyvui Graham 
Bartlett, vyriausiajam detektyvui Chris Ambler, detektyvui vyresniajam 
inspektoriui Trevor Bowles, kuris buvo nepaprastai šaunus, vyriausiajam 
inspektoriui Stephen Curry, detektyvui vyresniajam inspektoriui Paul Fur- 
nell, Mokslinių tyrimų skyriaus vadovui Brian Cook, Stuart Leonard, Tony 
Case, detektyvui inspektoriui William Warner, detektyvui vyresniajam ins- 
pektoriui Nick Sloan, detektyvui inspektoriui Jason Tingley, vyriausiajam 
inspektoriui Steve Brookman, inspektoriui Andrew Kundert, inspektoriui 
Roy Apps, seržantui Phil Taylor, Ray Packham ir Dave Reed iš Pažangių 
technologijų nusikaltimų skyriaus, Lex Westwood, seržantui James Bowes, 
konstebliui Georgie Edge, inspektoriui Rob Leet, inspektoriui Phil Clarke, 

seržantui Mel Doyle, konstebliui Tony Omotoso, konstebliui Ian Upper- 
ton, konstebliui Andrew King, seržantui Sean McDonald, konstebliui Steve 
Cheesman, seržantui Andy McMohan, seržantui Justin Hambloch, Chris 
Heaver, Martin Bloomfield, Ron King, Robin Wood, Sue Heard, policijos 
atstovei spaudai ir viešiesiems ryšiams, Louise Leonard, James Gartrell. 

Suvokti, kaip iš tikrųjų kenčia lytinės prievartos aukos, man labai 
pagelbėjo detektyvė seržantė Tracy Edwards, taip pat Maggie Ellis iš „The 
Lifecentre“ organizacijos, konstebliai Julie Murphy ir Jonathan Jackson iš 
Londono policijos. 

Kurdamas įtariamųjų psichologinį portretą rimtos pagalbos sulaukiau 
iš buvusio Luiso kalėjimo viršininko Eoin McLennan-Murray ir viršininko 
pavaduotojo Alan Setterington, nusikaltėlių psichologijos srityje man ne- 
paprastai padėjo Jeanie Civil ir Tara Lester, advokatas Richard Cherril ir 
daktaras Dennis Friedman. 

Esu itin dėkingas Caroline Mayhevw ir Šv. Patriko nakvynės namų per- 
sonalui, ypač Emma Harrington, Theo Abbs ir Amanda Lane. 

Kaip visuomet, neapsakomai ačiū nuostabiajai Braitono ir Houvo 
morgo komandai, Sean Didcott ir Viktor Sindon. Be to, daktarui Nigel 
Kirkham, archeologei teismo ekspertei Lucy Sibun, daktarui Jonathan Pash, 
koroneriui daktarui Peter Dean, patologui teismo ekspertui daktarui Benja- 
min Swift, daktarui Ben Sharp, Marian Down. 

Dėkoju apie autizmą konsultavusiems puikiesiems specialistams 
Vicky Warren, — iš jos pasisėmiau tiek daug įkvėpimo aprašydamas Vai- 
kautą, — Gareth Ransome, Tony Balazs ir fantastiškajai Sue Stopa, kuri va- 
dovauja „Hollyrood“, autistų globos centrui, tikram „The Disabilities Trust“, 
labdaringos organizacijos neįgaliems, flagmanui, taip pat esu dėkingas per- 
sonalui ir ten gyvenantiems klientams. 

Be to, ačiū Peter Wingate Saul, Juliet Smith, vyriausiajai Braitono ir 
Houvo magistratei, Paul Grzegorzek, Abigail Bradley, Matt Greenhalgh, 
„Orchid Cellmark“ teismo ekspertizės skyriaus direktoriui, Tim Moore, 
Anne Busbridge, Braitono „Hilton Metropole“ viešbučio direktorei, Micha- 
el Knox-Johnston, „Grand“ viešbučio direktoriui. Ir Graham Lewis, mano 
garažo specialistui! Ypač dėkui Josephine ir Howard Belm, gyvenamojo 
laivo „Tom Newbound“ šeimininkams, Steve Dudman, senosios cemento 
gamyklos savininkui, kuriam maloniai pasiūlius aprodyti savo valdas man 

šovė mintis apie kulminacijos vietą. Andy Lang iš „Languard Alarms“ 
bendrovės. Phil Mills. Anne Martin ir Peter Burgess, Braitono jūros tilto 
valdytojai ir vyriausiajam mechanikui. 

Kaip visada ačiū Chris Webb iš „MacService“ kompanijos, kuris su- 
geba palaikyti gyvybę mano kompiuteriui, kad ir kaip šiurkščiai su šiuo 
elgčiaus! Nepaprastai didelę padėką norėčiau išreikšti šauniajai Anna-Li- 
sa Lindeblad, „neoficialiai“ redaguojančiai ir komentuojančiai visą knygų 
seriją apie Rojų Greisą, ir Sue Ansell, kurios gebėjimas atkreipti dėmesį į 
smulkmenas išgelbėjo mane nuo gausybės gėdingų klaidų, taip pat žavinga- 

Jei kalbėtume apie profesinę sritį, vėlgi pasikartosiu, jog turiu tikrą 
svajonių komandą: man atstovaujančią puikiąją Carole Blake, nuostabiuo- 
sius publicistus Tony Mulliken, Sophie Ransom ir Claire Barnett iš „Midas 
PR“ viešųjų ryšių komandos. Čia tiesiog neužtektų vietos išsakyti deramą 
padėką kiekvienam „Macmillan“ leidyklos darbuotojui, bet aš privalau pa- 
minėti talentingąją buvusią savo redaktorę, leidybos projektų direktorę Ma- 
ria Rejt, redaktorę Susan Opie, korektorę Lesley Levene, ir skiriu širdingus 
sveikinimus naujajam redaktoriui, šauniajam Wayne Brookes. 

Kaip paprastai Helen, tvirta mano atrama, įkvėpdavo jėgų savo neiš- 
semiama šventosios kantrybe ir protingomis pastabomis. 

Išsaugoti blaivų protą mane skatina bičiuliai iš šunų padermės. Jų 
gretas papildė nuolat linksmai nusiteikusi Coco, kuri drauge su Oscar bei 
Phoebe tūno po rašomuoju stalu, laukia, kol galės užgriūti bet kokius ant 
grindų nutrenktus rankraščio puslapius ir pareigingai juos sudraskyti... 

Galiausiai ačiū skaitytojams už neįtikimą jūsų palaikymą. Nesiliaukite 
rašę į tinklaraštį ir į mano „Twitter“ paskyrą, nesiliaukite siuntę elektroni- 
nių laiškelių! 

